
ELSŐ RÉSZ 


Első fejezet 


Vihar morajlott Karakorum városa fölött, patakok hömpölyögtek a sötét utcákon és a 
sugárutakon. A vastag falakon túl a birkák ezrei összebújtak a karámokban. A gyapjúzsír 
megvédte őket az esőtől, de mivel nem terelték ki Őket a mezőre, éhesen bégettek és 
panaszkodtak. Időnként egy vagy több esztelenül nekiment a többinek, és vadul forgó szemmel 
rugdosták egymást, amíg vissza nem zuhantak a nyomakodó tömegbe. 

sercegő lámpások. világítottak a kán palotájának falain és kapuin. Odabent a 
kerengőkben hol fölerősödött, hol elhalkult a zápor harsogása. A szolgák az eső igézetében, 
elnémulva bámulták az udvarokat és a kerteket. Csoportokba verődve ácsorogtak, egy időre 
abbahagyva a munkájukat, amíg elvonul a vihar. Ázott gyapjú és selyem szaga lengte körül 
őket. 

Güjüköt csak ingerültté tette az eső hangja, ahogy az emberi mormolás is megzavarta 
volna a gondolkodásban. Vigyázva kitöltötte a bort a vendégének, miközben távol maradt a 
nyitott ablaktól, ahol a párkány köve máris sötét volt a víztől. Az ember, akit idekéretett, 
idegesen nézett körül a fogadóteremben. Akkora volt, hogy Güjük szerint puszta nagyságával 
megilletődést kelt a síkságok alacsony jurtáihoz szokott népekben. Emlékezett első éjszakáira 
a néma palotában, a nyomasztó gondolatra, hogy a rengeteg kő és cserép okvetlenül leszakad, 
és összezúzza. Ma már mulatott az ilyesmin, de látta, hogy a vendég többször is a 
mennyezetre pillant. Güjük elmosolyodott. Az apja, Ögödej nagy emberekhez méltó álmot 
váltott valóra Karakorummal. 

Ettől a gondolattól elkeskenyedett a szája, amikor letette a kőből faragott boroskancsót, és 
a vendég felé fordult. Az apjának nem kellett udvarolnia a nemzet hercegeinek, nem kellett 
vesztegetni, könyörögni, fenyegetőzni csak azért, hogy megkapja a címet, ami jár neki. 

- Ezt kóstold meg, Ocsir - mondta Güjük, és átnyújtotta az egyik kupát az 
unokatestvérének. - Jobban itatja magát, mint az ajrag. 

Igyekezett barátságos lenni egy olyan emberhez, akit alig ismert. Pedig Ocsir egyike volt a 
kán száz unokatestvérének és unokájának, akiknek támogatását Güjüknek meg kellett 
szereznie. Ocsir apja, Kacsun híres ember volt, olyan tábornok, akinek a nevét máig tisztelettel 
emlegették. 

Ocsir volt olyan udvarias, hogy habozás nélkül ivott: két húzásra kiürítette a kupát, és 
nagyot böffentett. 

- Olyan, mint a víz - mondta, de ismét odanyújtotta kupáját. 

Güjük arcára fagyott a mosoly. Egyik cimborája némán fölállt, odahozta a korsót, és 
újratöltötte a kupákat. Güjük letelepedett Ocsirral szemben egy hosszú kerevetre, és nagyon 
igyekezett fesztelennek és barátságosnak látszani. 

- . Ocsir, bizonyosan sejted, miért hívattalak ma este - mondta. - Jó családból való, 
befolyásos ember vagy. Ott voltam apád temetésén a hegyek között. 

Ocsir érdeklődve előrehajolt ültében. 

- . Sajnálhatta, hogy nem látja meg azokat a földeket, ahova mentetek - mondta. - Én 
nem... ismertem jól. Sok fia volt. De tudom, hogy ott akart lenni Szübötejjel a Nagy Nyugati 
Úton. Szörnyű veszteség volt a halála. 

- . Hát persze! Tiszteletre méltó férfi volt - helyeselt Güjük készséggel. Meg akarta nyerni 
magának Ocsirt, és az üres bókok még senkinek sem ártottak. Mély lélegzetet vett. - Részben 
az apád miatt kértelek, hogy gyere el hozzám. Azon az ágon te irányítod a családokat, ugye, 


Ocsir? 

Ocsir elfordította a tekintetét, kinézett az ablakon, ahol az eső még mindig úgy verte a 
párkányt, mintha sose akarna elállni. Díszítetlen, kopott csizmát viselt egyszerű deeljéhez és 
nadrágjához. Még a kalapja sem illett a palota fényűzéséhez. Pecsétes volt a hajolajtól, a 
párját simán meg lehetett volna találni akármelyik pásztoron. 

Ocsir óvatosan letette a kupáját a kőpadlóra. Arcán olyasfajta erőlátszott, amely néhai 
apjára emlékeztette Güjüköt. 

-Tudom, hogy mit akarsz, Güjük. Ugyanezt mondtam anyám embereinek, amikor 
ajándékokkal jöttek hozzám. Amikor gyűlés lesz, a többiekkel együtt fogok szavazni. És nem 
előbb. Nem hagyom magam sürgetni, senkinek nem ígérek semmit. Ezt próbáltam megértetni 
mindenkivel, aki kérdezte. 

- . Szóval nem teszed le az esküt a kán saját fiának? - kérdezte Güjük sokkal durvábban. 
Arca kivörösödött a bortól, aminek láttán Ocsir habozni kezdett. Güjük cimborái mocorogtak 
körülötte, mint a veszélyt érző, ideges kutyák. 

- . Nem ezt mondtam - felelte óvatosan. Egyre kényelmetlenebbül érezte magát ebben a 
társaságban, és elhatározta, hogy távozik, amint lehet. Mivel Güjük nem felelt, tovább 
magyarázkodott. 

- . Anyád jól uralkodott helytartóként. Senki sem tagadhatja, hogy egyben tartotta a népet, 
pedig lehet, hogy más kezében darabokra esett volna szét. 

- . Nem való, hogy egy asszony uralkodjon Dzsingisz népén -felelte kurtán Güjük. 

- . Meglehet. Mindazonáltal jól csinálta. A hegyek nem dőltek le. - Ocsir mosolygott a saját 
szavain. - Egyetértek, hogy idővel szükség lesz egy kánra, de olyasvalakinek kell lennie, akire 
mindenki fölesküszik. Nem kerülhet sor hatalmi harcra, Güjük, mint ahogy apád és testvére 
között történt. A nemzet túl fiatal ahhoz, hogy túlélje a hercegek háborúját. Amikor kiderül, kit 
kedvelnek a legjobban, én is arra fogok szavazni. 

Güjük csaknem felugrott ültéből, alig tudta fékezni magát. Úgy leckéztetik, mintha semmit 
sem tudna, és nem töltött volna két évet kétségbeesett várakozással! 

Ocsir figyelte, és elkomorodott attól, amit látott. Ismét egy lopott pillantást vetett a 
szobában tartózkodó férfiakra. Négyen voltak. Ót a külső ajtónál végzett, alapos motozás után 
lefegyverezték. Ocsir komoly fiatalember volt, és egyáltalán nem érezte jól magát Güjük 
cimborái között. Valahogy úgy néztek rá, ahogy egy tigris a kipányvázott kecskére. 

Güjük lassan fölállt, és odalépett a padlóra helyezett boroskorsóhoz. Fölemelte, latolgatta 
a súlyát. 

- . Az apám városában és házában ülsz, Ocsir - mondta. - Én vagyok Ögödej kán 
elsőszülött fia. A nagykán unokája vagyok, te mégis úgy vonakodsz az eskütől, mintha egy jó 
kancáról alkudoznánk. 

Fölemelte a korsót, de Ocsir lefedte a tenyerével a kupáját, és megrázta a fejét. A fiatalabb 
férfit láthatóan idegesítette, hogy Güjük ott áll fölötte, ezzel együtt határozottan beszélt, nem 
hagyta magát megfélemlíteni. 

- Az apám hűségesen szolgálta a tiedet, Güjük. De vannak mások is. Bajdur nyugaton... 

- . Ő a saját földjein uralkodik, és nincsenek itt igényei - vágott vissza Güjük. 

Ocsir habozott, azután folytatta: - Ha az apád téged nevezett volna ki a végrendeletében, 
az megkönnyítené a dolgot, barátom. A nemzet hercegeinek a fele már letette volna mostanra 
az esküt. 

- . Az egy régi végrendelet volt - mondta Güjük. A hangja kissé mélyebb lett, a 
szembogara kitágult. Gyorsabban lélegzett. 

- . Azután ott van Batu - folytatta Ocsir kényszeredetten. - Az első a hercegek között. Vagy 
akár Möngke, Toluj legidősebb fia. Vannak más jogosultak is, Güjük. Nem várhatod... 


Güjük fölemelte a kőkorsót, ujjpercei kifehéredtek a fülön. Ocsir hirtelen félelemmel nézett 
föl rá. 

- . Hűséget követelek! - ordította Güjük. Lecsapott a korsóval Ocsirra, akinek a feje 
félrecsuklott a hatalmas erejű ütéstől. Szeme fölött felrepedt a bőr, a sebből patakzott a vér. 
Maga elé kapta a kezét, hogy védekezzen. Güjük fölugrott az alacsony kerevetre, terpeszben 
ráült Ocsirra, és ismét lesújtott. A második csapástól megrepedt a korsó, és Ocsir segítségért 
ordított. 

- Güjük! - kiáltotta iszonyodva az egyik kísérő. 

Valamennyien talpra ugrottak, de nem mertek közbeavatkozni. A két férfi birkózott a 
kereveten. Ocsir elkapta Güjük torkát, de az ujjai csúsztak a vértől, így nem tudta igazán 
megszorítani, miközben a korsó újra és újra lecsapott, majd hirtelen széttört, csak a füle maradt 
Güjük markában, egy fűrészes törésű csonk. Güjük vadul, fölhevülten lihegett. Szabad kezével 
letörölte a vért az arcáról. 

Ocsir arca vörös péppé változott, és csak az egyik szemét tudta kinyitni. Ismét fölemelte a 
kezét, de nem volt benne erő. Güjük simán félreütötte, és nevetett. 

- . Én vagyok a kán fia! Monda, hogy támogatsz! - parancsolta. 

- Mondd ki! 

Ocsir nem tudott beszélni. A torka megtelt vérrel, fuldoklott, vonaglott. Gurgulázó hang tört 
elő felhasadt szájából. 

- ,. Nem? - kérdezte Güjük. - Még most sem vagy hajlandó ilyen csekélységre? Akkor 
végeztem veled, Ocsir. - Lefelé döfött a fűrészes végű kancsófüllel. Cimborái elszörnyedve 
figyelték. A gurgulázás elhallgatott, Güjük fölállt, elengedte a kőszilánkot. Utálkozva nézett 
végig magán, hirtelen ráébredt, hogy véres a haja, és egy nagy, síkos vérfolt van a deelje 
elején. 

Zavaros szeme kitisztult, amikor visszazökkent valahonnan a jelenbe. Cimboráinak 
leesett az álla, hárman úgy álltak ott, mint a hülyék. Csak az egyiken látszott, hogy töpreng, 
mintha egy vita és nem egy gyilkosság tanúja lett volna. Güjük őt figyelte. Ganszuh szálas, 
fiatal harcos volt, Güjük csapatainak legjobb íjásza. O szólalt meg elsőnek higgadt hangon, 
nyugodt arccal. 

- . Uram, keresni fogják. Hadd vigyem el innen, amíg még sötét van. Ha kint hagyom egy 
sikátorban, a családja azt fogja gondolni, hogy egy tolvaj támadta meg. 

- . Jobb, ha egyáltalán nem találják meg - mondta Güjük, és nyugodtan törölgette a 
vérfoltokat az arcáról. Haragját felváltotta a békesség. 

- . Ahogy parancsolod, uram. Új emésztőgödröket ástak a déli fertályon... 

Güjük fölemelte a kezét, hogy elhallgattassa. 

- . Ezt nem kell tudnom. Tüntesd el, Ganszuh, és hálás leszek neked érte. - A többiekre 
nézett. - Nos? Ganszuh meg tudja oldani egymaga? Egyikőtöknek el kell küldenie a szolgákat. 
Ha kérdeznek tieteket, Ocsir korábban távozott. - Vérfoltos arccal mosolygott rájuk. - Azt 
mondjátok nekik, hogy Ocsir nekem ígérte a szavazatát a gyűlésen, ünnepélyes esküt tett rá. 
Talán több hasznomra lesz ez a bolond halálában, mint életében volt. 

Cimborái megmozdultak, Güjük otthagyta őket, és elindult az egyik fürdőszobába, 
amelybe úgy is bemehetett, hogy nem kellett keresztülvágnia egy főfolyosón. Több mint egy 
éve nem fürdött szolgák nélkül, de a bőre viszketett a vértől, és ő tiszta akart lenni. Ruganyosán 
mozgott, lehullottak róla a gondok, amelyek ma este úgy feldühítették. A víz hideg lesz, de hát ő 
megszokta gyerekkorától, hogy jeges folyókban fürödjön. A hideg összehúzza a bőrt, 
felpezsdít, emlékeztet, hogy élünk. 

Güjük meztelenül állt egy kínai vaskádban, amelynek peremét vonagló sárkányok 
díszítették. Miközben megdöntötte a favödröt és vizet öntött a fejére, nem hallotta az ajtónyitást. 


A hideg víztől elakadt a lélegzete, és megborzongott, a hímvesszője összezsugorodott. Amikor 
kinyitotta a szemét, ugrott egyet, mert látta, hogy az anyja áll a fürdőszobában. Güjük a ledobott 
ruháira pillantott. A vér már elkeveredett a vízzel, a deszkapadlón vörös csermelyek futottak. 

Óvatosan letette a vödröt. Töregene nagydarab asszony volt, valósággal betöltötte a kis 
szobát. 

- . Ha látni akarsz, anyám, pár perc alatt megtisztálkodom és felöltözöm. - Látta, hogy az 
anyja a véres vizet nézi a padlón. Elfordította a tekintetét, fogta a vödröt, és újratöltötte a kád 
rózsaszín vizével. A palotának saját csatornázása volt, tűzben kiégetett cserépből készítették a 
csin szakemberek. Amint kihúzza a dugót, a gyanús víz eltűnik, és úgy elkeveredik a város alatt 
az éjszakai mocsokkal és a konyhai hulladékkal, hogy senki sem ismeri fel a végén. Egy 
kanális húzódott Karakorum mellett, Güjük úgy gondolta, hogy a víz abba folyik bele, vagy 
valamelyik emésztőgödörben ülepszik le. A részleteket nem ismerte, de nemis érdekelték. 

- . Mit műveltélt - kérdezte Töregene. Sápadt arccal lehajolt, és fölvette a fia nedves, 
gyűrött zubbonyát. 

-Amit kellett - felelte Güjük. Még mindig reszketett, és nem volt hangulata a faggatáshoz. - 
Nem rád tartozik. A ruhákat elégettetem. - Ismét fölemelte a vödröt, de megunta, hogy az anyja 
nézi. Ledobta a vödröt, és kilépett a kádból. 

- . Új ruhát hozattam, anyám. Mostanra bizonyára bevitték a fogadóterembe. Ha csak nem 
akarsz egész nap itt állni és engem bámulni, talán idehozhatnád. 

Töregene nem mozdult. 

-A fiam vagy, Güjük. Azon fáradtam, hogy megvédjelek, szövetségeseket szerezzek 
neked. Mennyi munkámat tetted tönkre egyetlen esténk Azt hiszed, nem tudom, hogy hívattad 
Ocsirt? És hogy nem távozott? Megbolondultál, Güjük? 

- . Tehát kémkedtél utánam! - felelte Güjük. Megpróbált egyenesen állni és fölényesnek 
látszani, de egyre jobban reszketett. 

- Az a dolgom, hogy tudjam, mi történik Karakorumban. Tudnom kell minden 
megegyezésről és vitáról, minden hibáról, például arról, amit te követtél el ma este. 

Güjük abbahagyta a színlelést. Felbőszítette anyjának fensőbbséges, helytelenítő hangja. 

- . Ocsir sosem támogatott volna, anyám. Nem jelent veszteséget számunkra. Idővel még 
hasznunkra is lehet az eltűnése. 

- . Tényleg így gondolod? kérdezte az asszony. - Gondolod, hogy megkönnyítetted a 
munkámat ? Bolondot neveltem volna föl? A családja, a barátai tudni fogják, hogy 
fegyvertelenül jött hozzád, és aztis, hogy eltűnt. 

- Nincs holttest, anyám. Azt fogják gondolni... 

- . Az igazat fogják gondolni, Güjük! Azt, hogy olyan ember vagy, akiben nem lehet bízni! 
Azt, hogy az egész nemzetben te vagy az egyetlen, akinél nem érezheti biztonságban magát a 
vendég! Hogy vad kutya vagy, aki képes megölni azt az embert, aki teát ivott veled a saját 
otthonodban! 

Annyira elöntötte a harag, hogy kiment. Güjük szinte még fontolóra sem vehette, amit 
hallott, amikor visszatért, és odalökte fiának a száraz ruhát. 

- Több mint két éve minden napom azzal telik, hogy udvarolok azoknak, akik 
támogathatnak téged! - folytatta az asszony. 

- Azok, akik ragaszkodnak a hagyományokhoz, azért segíthetnek, mert te vagy a kán 
legidősebb fia, neked kell vezetned a nemzetet. Megvesztegettem embereket földdel, lovakkal, 
arannyal és rabszolgákkal. Megfenyegettem őket, hogy kikürtölöm a titkaikat, ha nem rád 
szavaznak a gyűlésen. Mindezt azért tettem, mert tisztelem az apádat és mindent, amit 
fölépített. Az ő családjának kell örökölnie a hatalmat, nem Sorhatani fiainak, Batunak vagy 
valamelyik másik hercegnek. 


Güjük gyorsan felöltözött, felrángatta a zudbbonyára a deelt, és megszorította az övét a 
derekán. 

-Azt akarod, hogy megköszönjem? - kérdezte. - A terveid és az ármánykodásod még nem 
tettek kánná, anyám. Talán ha megtörtént volna, nem kellett volna a magam szakállára 
cselekedni. Azt hitted, hogy örökké várni fogokt1 ? 

- . Azt nem hittem, hogy meg fogsz gyilkolni egy derék embert az apád házában. Ma este 
nem segítettél nekem, fiam. Még nem tudom, mennyi kárt okoztál, de ha ez kiderül... 

- Nem fog. 

- . Ha kiderül akkor megerősítetted az összes lehetséges trón-követelő igényét. Azt fogják 
mondani, hogy neked sincs több jogod ehhez a palotához, ehhez a városhoz, mint Batunak. 

Güjük dühösen ökölbe szorította a kezét. 

- . Mindig ő! Mindennap az ő nevét hallom! Bár ő lett volna itt ma este! Akkor 
eltávolíthattam volna egy követ az utamból! 

- . Sosem jött volna ide fegyvertelenül, Güjük. Akármit mondtál neki vagy tettél vele a 
hazaúton, megnehezítetted a dolgomat, hogy hozzájuttathassalak az örökségedhez. 

- . Semmit sem csináltam, és nem az én örökségem! - kiáltotta Güjük. - Mennyivel 
könnyebb lenne, ha az apám engem nevez meg a végakaratában! Mindennek ez az oka! De ő 
itt hagyott, hadd torzsalkodjak a többiekkel, akik olyanok, mint az egyetlen koncon marakodó 
kutyafalka! Ha nem szerzed meg a helytartóságot, kint lennék valamelyik jurtában, és 
nézhetném irigykedve az apám városát. És te még tiszteled őt! Én vagyok a kán elsőszülött fia, 
anyám! Mégis alkudoznom és vesztegetnem kell, hogy megszerezzem azt, ami jog szerint az 
enyém! Ha fele olyan férfi lett volna, mint amilyennek te gondolod, akkor át kellett volna 
gondolnia ezt még a halála előtt. Elég sokáig élt ahhoz, hogy bevonhasson a terveibe. 

Töregene látta a fájdalmat a fia arcán. Megenyhült, elszállt a haragja. Gondolkodás nélkül 
átölelte, hogy enyhítse a szomorúságát. 

- . Szeretett téged, fiam, de ő a város megszállottja volt. Hosszú ideig élt a halállal a 
vállán. Küzdött ellene, és ez kimerítette. Nem kétlem, hogy többet szeretett volna tenni érted. 

Güjük ráhajtotta a fejét Töregene vállára, és közben szúrós, visszataszító gondolatok 
nyüzsögtek az agyában. Még mindig szüksége van az anyjára. A nemzet megtanulta tisztelni 
Töregenét a helytartóság éveiben. 

- . Sajnálom, hogy elveszítettem a fejemet ma este - mormolta. Kierőltetett magából egy 
felcsukló zokszót, mire az asszony még szorosabban ölelte magához. - Csak túlságosan 
kívánom a hatalmat. Ez elviselhetetlen, anyám! Naponta látom, hogy néznek rám, találgatják, 
mikor lesz a gyűlés. Látom, hogyan mosolyognak, ha arra gondolnak, hogy vereséget 
szenvedek. 

Töregene megsimogatta a fia nedves haját. 

- . Csitt, té nem vagy olyan, mint ők - mondta. - Sosem voltál közönséges ember, Güjük. 
Nagyobb dolgokról álmodsz, úgy, mint az apád. Tudom. Megesküdtem, hogy kánná teszlek, és 
ez közelebb van, mint gondolnád. Möngke, Sorhatani fia már melletted áll. Olyan okos voltál, 
hogy megesketted a harcmezőn! A testvérei nem lesznek szófogadatlanok az anyjukkal, és a 
mi szempontunkból ez a leglényegesebb. Nyugaton Bajdur fogadta a követeimet. Biztos 
vagyok benne, hogy idővel melléd áll. Most már érted, milyen közel vagyunk a célhoz-? Amint 
Bajdur és Batu megmondják, mit kérnek cserébe, összehívjuk a nemzetet. 

Érezte, ahogy a fia megmerevedik a gyűlölt név hallatán. -Nyugalom, Güjük! Batu csak 
egy ember, és nem hagyja el azt a földet, amelyet kapott. Azok a hercegek, akik a hívei, látni 
fogják, hogy beéri a Rusz uralmával, és semmit sem akar Karakorumban. Akkor eljönnek 
hozzád, hogy megkérjenek, vezesd őket. Ezt megígérem, fiam. Senki más nem lesz kán, amíg 
én élek, csakis te. 


Güjük elhúzódott és ránézett. Töregene látta, hogy a fia szeme vörös. 

- . Mennyi idő ez még, anyámé Nem tudok az örökkévalóságig várni. 

- . Újabb hírvivőket küldtem Batu táborába. Megígértem neki, hogy elismered a birtokait és 
címeit az ő egész életére, és az őt követő nemzedékekére is. 

Güjük arca vicsorgásba torzult. 

- . Nem fogom elismerni! Az apám végakaratát nem a mennyekben írták! Talán hagynom 
kellene, hogy egy Batu-féle szabadon kószáljon a határaimon? Hogy békében egyen zsíros 
étkeket, és fehér kancákon lovagoljon? Hagynom kéne, hogy Arany Hordájának harcosai 
meghízzanak és gyermekeket nemzzenek, miközben én nélkülük vívom meg háborúimat? 
Nem, anyám! Vagy behódol, vagy elpusztítom! 

Töregene pofon vágta. Kemény ütés volt, Güjük feje félrebillent. Nagy, vörös virág nyílt ki 
az arcán, miközben megdöbbenve nézett az anyjára. 

- . Ezért mondtam neked, Güjük, hogy ne magad próbálj dűlőre jutni a hercegekkel! 
Megmondtam, hogy bízz bennem! Figyelj! És a szíveddel meg a fejeddel hallgass meg, ne 
csak a szíveddel. Ha egyszer te leszel a kán, minden hatalom, minden erő a kezedbe kerül. A 
szavad lesz a törvény. Azon a napon az én ígéreteim porrá lesznek, ha úgy döntesz, hogy nem 
törődsz velük. Most már értedé - Noha egyedül voltak, sziszegéssé halkult a hangja, hogy ne 
lehessen kihallgatni. - Akár halhatatlanságot is ígérek Batunak, ha úgy gondolom, hogy ez 
elhozza a gyűlésre. Két éven át csak kifogásokat üzent Karakorumba. Nem meri nyíltan 
megtagadni a kérésemet, inkább mesél sebesülésekről és betegségekről, hogy azok miatt nem 
utazhat. És közben lesi, hogyan alakulnak a dolgok a fehér városban. Okos ember, Güjük, ezt 
sose feledd. Sorhatani fiaiban fele annyi becsvágy sincs, mint benne. 

- . Akkor egy kígyóval alkudozol, anyám. Légy óvatos, nehogy megmarjon. 

Töregene elmosolyodott. 

- . Mindennek ára van, fiam, minden embernek. Csak meg kell találnom, mi az. 

- . Ebben tanácsot adhattam volna neked - zsémbelt Güjük. - Jól ismerem Batut. Te nem 
voltál ott, amikor nyugatnak lovagoltunk. 

Töregene halkan csettintett. 

- . Nem kell mindent tudnod, Güjük, csak annyit, hogyha Batu egyetért, akkor a nyáron 
eljön a gyűlésre. Ha elfogadja az ajánlatot, akkor elég herceg áll majd mögöttünk, hogy kán 
legyen belőled, Látod már, miért nem szabad a saját fejed után menned? Látod, mit kockáztat 
szi Mit jelent ehhez képest egy családfő életei 

- . Ne haragudj - felelte Güjük, és lehajtotta a fejét. - Nem mondtál el nekem semmit, én 
pedig dühös voltam. Be kell avatnod a terveidbe. Most, hogy többet tudok, segíthetek. 

Töregene ismerte a fia összes gyengeségét és gyarlóságát. Mégis jobban szerette, mint 
az egész várost, jobban, mint a saját életét. 

- . Bízzál az anyádban - mondta. - Kán leszel. ígérd meg nekem, hogy nem lesz több 
elégetni való vérfoltos ruha. Nincs több hiba. 

- . Megígérem - felelte Güjük, de máris azon járt az esze, mi mindenen fog kánként 
változtatni. Az anyja túlságosan jól ismeri ahhoz, hogy a fia jól érezze magát a közelében. 
Talál majd neki egy kis házat a várostól messze, ahol eltöltheti hátralevő napjait. Elmosolyodott 
a gondolatra, az asszony pedig felvidult, mert meglátta benne a régi kisfiút. 


Második fejezet 


Batu fütyörészve kocogott a zöld mezőn a dombok tenyerében álló kis jurta felé. Lovaglás 
közben a szeme ide-oda járt, őröket vagy felderítőket keresett. Nem jelentette be látogatását a 
mongol nép otthonában, mert név szerint ismert jó pár embert, akit roppantul érdekelhetett a 
jelenléte. Sorhatani évekkel korábban örökölte Dzsingisz kán szülőhelyét a férjétől. Tümeneket 
hozott vissza a síkságra, több tízezer családot, akiknek nem volt nagyobb vágyuk, mint úgy 
élni, ahogy régen az alföldön, a hegyek árnyékában. 

Semmi gyanúsat nem észlelt Szübötej jurtájának közelében. Az öregember nem kért 
semmiféle hatalmat, elutasította az összes megtiszteltetést, amit Töregene rá akart tukmálni. 
Batu már annak is örült, hogy egyáltalán megtalálta, noha a visszavonult orlok nem vándorolt 
annyit, mint mások. Nem volt hatalmas nyája, amelynek pár hónaponként új legelőt kell 
keresni. Ahogy Batu közelebb ért, mindössze pár tucat birkát és kecskét látott, amelyek pányva 
nélkül, békésen legeltek. Szübötej jó helyet választott egy patakparton; ősi áradmányos 
síkságnak tűnt, amelyet simára lapítottak az évezredek. Sütött a nap, és Batu azon kapta 
magát, hogy már megint csodálja az öregembert. Szübötej volt a nemzet legnagyobb 
hadseregének parancsnoka, több mint százezer harcost irányított, akik az észak-itáliai 
dombokig verekedték el magukat. Ha a kán nem hal meg és nem kell hazamenniük, gondolta 
Batu, akkor tengertől tengerig érne a birodalmuk. Megrándult az arca az emlékektől, szégyellte, 
hogy valamikor örvendezett az öregember kudarcán. Ez akkor volt, amikor Batu azt gondolta, 
hogy az ő nemzedéke félredobhatja a kicsinyes politizálást és nyavalygást, amely elrútította az 
általa ismert világot. 

Változatlan lassúsággal közeledett, tudta, hogy nem lenne okos ötlet meglepni Szübötejt. 
Nem igazán voltak barátok, noha a Nagy Nyugati Út óta eltelt években ő egyre jobban tisztelte 
az orlokot. Most olyasvalaki tanácsára volt szüksége, aki otthagyta a hatalmi játszmát, akinek a 
szavában lehet bízni. 

Még messze járt, amikor meghallotta egy kutya ugatását. A szíve elszorult, mert hatalmas, 
fekete kutya jött elő a jurta mögül. Megállt, fölemelte a fejét. Batu felkiáltott: Nohoj horl, vagyis 
hogy valaki fogja meg az állatot, de sehol se látta Szübötejt vagy a feleségét. A kutya szimatolt, 
előre-hátra forgatta a fejét. Ránézett a mező túlsó végéből az emberre, azután felmordult, és 
rohanni kezdett a fűben. A feje föl-alá ugrált futás közben, Batu látta a közeledő állat fehér 
fogait és a szemét. Keze az íjra csúszott, de nem vette elő. Csökkentené a barátságos 
fogadtatás esélyét, ha lelőné Szübötej kutyáját. 

A lova megugrott. Batu eszeveszetten ordított a kutyával, különböző parancsszavakkal 
próbálkozott. A hatalmas állat kitartóan jött, Batu kénytelen volt a lova véknyába vágni a sarkát 
és vágtában leírni egy jókora kört, noha a kutya így is követte őket. Szája habzott, csattogtatta a 
fogát, és ugatott. Most már nem hallgatott, mert látta, hogy a jövevény menekülőre fogta. 

Batu látta a szeme sarkából, hogy egy asszony jön ki a jurtából, és annyira mulattatja az ő 
kínos helyzete, hogy kétrét görnyed a nevetéstől. Batu annyit tehetett, hogy körbe-körbe 
lovagolva igyekezett elkerülni a csattogó fogakat. 

- . Nohoj hor! - kiáltotta ismét az asszonynak, mire az fölegyenesedett, és a fejét 
félrehajtva ránézett. Egy idő után vállat vont, kezét a szájához emelte, és kétszer élesen 
füttyentett. A kutya a hangot hallva lehasalt a fűbe, de sötét szemével még mindig a lovast 
nézte. 

- . UI! - mondta Batu az állatnak, és nagy ívben megkerülte. Még sosem látott ekkora 
kutyát. Vajon hol találta Szübötej? Az állat egész idő alatt őt leste, amit Batu nagyon jól tudott, 
ezért lassan, minden hirtelen mozdulatot kerülve szállt le a lováról. 

- Szübötej orlokot keresem - mondta. 


Halk morgást hallott a háta mögül, és alig állta meg, hogy oda ne nézzen. Az asszony 
száján átrebbent a mosoly, míg őt vizsgálgatta. 

- Talán nem akar látni téged, névtelen - felelte vidáman. 

Batu elvörösödött. 

- . Jól ismer engem. Vele jártam nyugaton. A nevem Batu, Dzsocsi fia. 

Erre a névre elsötétült az asszony arca. Mélyen belenézett a férfi szemébe, keresett 
valamit. 

- A helyedben nem nyúlnék fegyverhez. A kutya elharapja a torkod. 

- Nem azért jöttem, hogy bosszút álljak - felelte Batu. - Rég megtaláltam a békémet. 

- Örömmel hallom - válaszolta az asszony. 

A szeme Batu mögé villant. Ő megfordult, arra számítva, hogy a kutya kúszik feléje, ám 
Szübötejt pillantotta meg, aki egy lovat vezetve éppen előbukkant egy közeli, ritkás ligetből. 
Olyan megkönnyebbülés lett úrrá Batun, hogy maga is meglepődött. Valaha gyűlölte ezt az 
embert, de akkoriban sokakat gyűlölt. Idővel megtanulta tisztelni az öreget. Batu nem elemezte 
túlságos részletességgel az érzelmeit, de sok értelemben az apjaként gondolt Szübötejre. Ezt 
sose mondta ki, de már attól felderült, hogy Szübötej él, és láthatólag egészséges. Semmi sem 
tűnik nehéznek, amíg melletted áll Szübötej. Mármint ha ez igaz. Még nem tudhatta, hogyan 
fogadják. 

Ezek a gondolatok futottak át az agyán, miközben Szübötej közeledett. Az öregember 
füttyentett a kutyájának. Batu nézte, ahogy a félelmetes állat feláll és fut hozzá. Szinte 
visszaváltozott kutyakölyökké, nemcsak kurta farkát billegette, de az egész teste belerezgett a 
lelkesedésbe. Szübötej az egyik kezével lazán fogta a szárat, a másikkal megsimogatta a 
kutya hatalmas fejét. Mosolytalan arccal nézett Baturól a feleségére. 

- Megkínáltad teával? 

- . Még nem - felelte az asszony. - Azt gondoltam, ezt rád hagyom. 

-Jól van. Akkor hát eredj utadra, Batu. Nincs mondanivalóm a számodra. 

Batu várt, de Szübötej láthatólag lezárta a beszélgetést. Elment mellette, közben csettintett, 
hogy a kutyát maga mellett tartsa. 

- . Nagyon hosszú utat tettem meg, hogy találkozzam veled, orlok - mondta Batu. 

- . Az efféle címeket magam mögött hagytam - szólt hátra a Szübötej. - Visszavonultam. 

- . Nem a vezérségre akarlak felkérni, öregember, csak a tanácsodat kérem. 

sSzübötej megtorpant, miközben éppen belépett volna a jurtába. 

- Isten veled - mondta hátra se nézve. 

Batu bosszúsan figyelte, ahogy eltűnik a sátor homályos mélyén, és magával viszi a kutyát. 
Tehetetlenül nézett Szübötej feleségére, aki még mindig ott állt, és ugyanolyan fanyarul 
mosolygott. Már kétségtelenül túl volt a termő korán, most mégis valamiféle anyáskodással 
tekintett a csalódott fiatalemberre. 

- Nem szeretem, ha egy látogató üres kézzel távozik - mondta. 

- Iszol sós teát? 

Batu ingerült morgást hallott a jurtából. A falak elég vékonyak voltak ahhoz, hogy Szübötej 
minden szót meghalljon. 

- Megtisztelsz - felelte. 

Még este is ott volt. Szübötejt láthatólag nem zavarta a jelenléte. Az öregember beérte 
azzal, hogy időnként szúrósan bámult rá. Egy íÍjat javítgatott, miközben Batu órákon át 
udvariasan csevegett. Végre megtudta Szübötej feleségének a nevét. Ariuna kellemes asszony 
volt, és mihelyt felengedett, elragadtatottan hallgatta Batu híreit. Még Szübötej is felhorkant, 
amikor Batu azokról a földekről beszélt, amelyeket Ögödej végakaratából kapott. Ögödej egy 
ecsetvonással hatalmas hűbérbirtokot adott neki Oroszországban. Batu, mivel tudta, hogy 


Szübötej figyel, elmesélte Ariunának, hogy a birtok egy része valaha az apjáé volt, miután az 
otthagyta Dzsingiszt. Erezte, hogy Szübötej ránéz, és tudta, hogy az öregemberben nem 
fakulhattak meg az emlékek. Nem viszonozta a pillantását. Egy idő után Szübötej visszatért 
fazekaihoz, amelyekben víz, szaru és enyv rotyogott. 

Ahogy a nap lenyugodott, Szübötej fölállt, és nyögve kiegyenesítette a hátát. 

- Megyek, megnézem az állatokat - mondta a feleségének. 

Batu maga elé nézett, és így is maradt, amíg Ariuna azt nem mondta: - Eriggy már utána! - 
Ekkor vigyorogva fölállt és kiment. Az asszonyok néha életfontosságúak, amikor a férfiak 
beszélni akarnak. 

Szübötej mellett ott volt a kutyája, és azonnal vicsorogni kezdett, míg az öreg le nem 
csendesítette egyetlen szóval. Batu és Szübötej együtt vizsgálta meg a kis karám tartóköteleit, 
majd megtapogatta az elléshez közeledő anyakecske hasát. Csendjük fesztelen volt, sokkal 
jobb, mint amikor hívatlan vendégként ült Szübötej otthonában. Odakint az öreg mintha 
fölengedett volna kissé, intett Batunak, hogy vizsgálja meg a kecskét. Batu biccentett, és 
kitapogatta a születendő gida formáját. 

- Hamarosan - állapította meg. - A kecske vidámnak látszik. 

-  Azis - mondta Szübötej, és kiegyenesedett. - Én is az vagyok. Az élet kemény, Batu, de 
legalább lehet egyszerű. Itt egyszerű. 

Az évek során vékonyabb lett, mint ahogy Batu emlékezett, de még mindig parancsoló 
jelenség volt. Senki sem tévesztette össze egy pásztorral, akárhol találkozott is vele. A szeme 
birodalmak születését és bukását látta. Látta a fiatal Dzsingiszt. 

Batu nem válaszolt. Egy idő után Szübötej sóhajtott, és rátette a kezét a karám kerítésére. 

- . Mondd hát el, miért tettél meg ilyen nagy utat. Figyelmeztetlek, semmit nem tudok a 
karakorumi politikáról. Többé nincs kémhálózatom, ha ebben reménykedsz. 

- . Szó sincs róla. Csak tanácsot akarok kérni valakitől, akiben megbízom. 

Most Szübötej nézett rá olyan szúrósan, mint korábban Ariuna, de aztán fölengedett benne 
is a feszültség. 

- Kérdezz, fiam. Nem tudom, tetszeni fog-e a válaszom. 

Batu mély lélegzetet vett. 

- . Ugyanolyan jól ismered Güjüköt, mint mindenki. -Szübötej nem szólt, Batu folytatta. - 
Tudtad, hogy még nem választották meg az új kánt? 

Az öregember biccentett. 

- Nem a sivatagban élek. Ennyit azért hallottam. 

- . Lehet Güjük, vagy Möngke, vagy Bajdur... vagy én. Csak mi négyen számítunk, és 
Möngke évekkel ezelőtt felesküdött rá, amikor meghallotta, hogy Ögödej meghalt. Ő Güjüköt 
támogatja. 

sSzübötej az állát vakargatta. 

- . Hát akkor eldőlt. Kövesd Möngkét és Güjüköt. Bajdur csatlakozik, ha megtudja, hogy ti 
együtt vagytok. Güjük kán lesz, neked pedig békét hagynak. 

- Te ezttennéd? - kérdezte komolyan Batu. 

sSzübötej meglepő keserűséggel nevetett. 

- . Hogy én? Nem. De én nem te vagyok, a döntéseimet már meghoztam, legyenek azok 
jók vagy rosszak. 

- . Akkor miért mondoa, hogy őt támogassam? Az én helyemben mit tennél? 

Szübötej nem válaszolt azonnal. Kinézett a sötétedő mezőkre, tekintete végigjárta a 
patakot és a távoli dombokat. Batu várakozott. 

- . Nem vagyok a helyedben - mondta végül Szübötej. - Nem tudom, mi hajt téged. Ha a 
legjobb üzletet akarod kötni, akkor várj, ameddig tudsz, várd ki a pillanatot, amikor az 


ajándékok valószínűleg átcsapnak fenyegetésbe. Erősítsd meg a saját földjeidet, és talán elég 
sokáig maradsz életben, hogy élvezd őket. 

- És ha nem a legjobb üzlet érdekeli - kérdezte sértődötten Batu. - Ha azt gondolom, 
hogy nem Güjüknek kellene vezetnie a nemzetett 

-Akkor nem segíthetek. Ha Güjük útjába állsz, kétségtelenül el fognak pusztítani. - Az 
öregember láthatólag akart mondani még valamit, de inkább összeszorította a száját. 

- . Mi az? Talányokban beszélsz, öregember. Azt mondod, hogy te nem követnéd, de 
engem elpusztítanak, ha nem teszem. Miféle válasz ez? 

- . Egyszerű - mosolyodott el Szübötej. Most először nézett szembe igazán Batuval. - Nem 
azért jöttél ide, hogy válaszokat kapjál. Mindent tudsz, amit tudnod kell. Talán azok zavarnak, 
akik megosztják Güjükkel az ágyat? Erről van szói Haragszol a cimboráira, vagy irigykedsz? - 
Szübötej elnevette magát. 

- . Felőlem döglött kecskéket is vihet az ágyába - felelte undorral Batu. - Az a fontos, hogy 
kis ember, akinek semmilyen álma sincsen. Csupán agyatúrt, holott a nemzetnek értelemre van 
szüksége. Nem mondhatod nekem, hogy jó kán lesz. 

- . Borzalmas kán lesz - felelte Szübötej. - Güjük alatt a nemzet vagy elsorvad, vagy 
szétesik. De ha te nem szállsz szembe vele, ki fog? Egyébként is késő. Te már úton vagy a 
gyűlésre. Leteszed az esküt Güjüknek, és ő lesz a kán. 

Batu csodálkozva hunyorgott. A harcosai több mint egynapi lovaglásra várakoztak rá egy 
völgyben. Szübötej nem tudhat róluk, ha csak nem hazudott, amikor azt mondta, nincs többé 
hírszerzése. Végtére is élhet még néhány öregember, akik elteázgatnak és beszélgetnek az 
orlokkal. 

- . Sok mindenről tudsz annak ellenére, hogy állításod szerint nem vagy több egyszerű 
pásztornál. 

- . Az emberek beszélnek. Akárcsak te. Mindig beszélnek, mintha nem lenne jobb dolguk. 
Azt akarod, hogy azt mondjam, jól választottál? Talán igen. Most pedig hagyj békén. 

Batu magába fojtotta az ingerültségét. 

- . Azért jöttem, hogy megkérdezzem tőled, Dzsingisz mit tenne. Te ismerted őt. 

Szübötej elvigyorodott, kivillantotta a fogait. Oldalt kettő hiányzott, amitől besüppedt az 
arca. Bőre annyira ráfeszült a csontjaira, hogy kirajzolódott a koponyája. 

- . A nagyapád nem ismerte a kompromisszumot. Érted, hogy ez mit jelent? Sokan 
vannak, akik azt mondják: Hiszek ebben, de kitartanak-e a hitben, ha a gyerekeiket 
fenyegetnék? Nem. De Dzsingisz kitartott volna. Ha azt mondtad volna neki, hogy megölöd a 
gyerekeit, azt felelte volna, nosza, rajta, viszont légy tisztában vele, hogy irdatlanul sokba fog 
kerülni neked, mert ő városokat, nemzeteket töröl el, és sose fizetheted meg az árát. Nem 
hazudott, és ezt tudták az ellenségei. A szava vasból volt. így hát te mondd meg nekem, 
támogatta volna egy olyan ember kánságát, mint Güjük? 

- Nem - mormolta Batu. 

- . Soha, fiam. Güjük követő, nem vezető. Volt idő, amikor még teutánad is kocogott. Ez 
nem gyengeség egy ácsnál vagy olyan embernél, aki tetőcserepeket készít. A világ nem állhat 
csupa vezérkutyából, mert akkor önmagát tépi szét a falka. - Megvakarta a kutyája füle tövét, 
amitől az felmordult, és boldogan nyáladzott. - Nem igaz, Temüdzsin? - A kutya nyögve 
lehasalt, és kinyújtotta mellső lábait. 

- Dzsingiszről nevezted el a kutyádat í - hitetlenkedett Batu. 

sSzübötej kuncogott. - Miért ne? így tartotta kedvem. - Az öregember ismét felnézett. - Az 
olyan ember, mint Güjük, nem képes változni. Nem határozhatja el egy napon, hogy vezetni 
fog, méghozzá jól. Nincs benne a természetében. 

Batu megfogta a korlátot. Beszélgetésük közben bealkonyult, az árnyékok megsűrűsödtek 


és összeolvadtak körülöttük. 

- De ha ellenállok, akkor elpusztítanak - mondta halkan. 

Szübötej vállat vont a sötétben. 

- . Talán. Semmi sem biztos. Ez nem tartotta vissza az apádat, amikor kiszakította az 
embereit a nemzetből. Nála nem volt középút. Más volt, mint a többiek. 

Batu az öregemberre pillantott, de alig látta a vonásait a homályban. 

- Nem vált be valami fényesen. 

- Túl fiatal vagy ahhoz, hogy megértsd - felelte Szübötej. 

- Próbáld elmagyarázni - mondta Batu. Erezte, hogy az öregember figyeli . 

- . Az emberek mindig félnek, fiam. Talán sokáig kell élned, hogy meglásd. Néha arra 
gondolok, hogy túl sokáig éltem. Valamennyien meghalunk. A feleségem is meghal. Meghalok 
én is, te is, Güjük is, mindenki, akit ismersz. Mások járnak majd a sírunkon, és nem fogják tudni, 
hogy nevettünk, szerettünk vagy gyűlöltük egymást. Gondolod, hogy érdekelné őket?- Nem, 
nekik a saját vak, kurta életüket kell leélniük. 

- Nem értem - mondta Batu csalódottan. 

- . Azért nem, mert túl fiatal vagy - vonta meg a vállát Szübötej, és Batu hallotta, hogy 
sóhajt. - Valószínűleg vannak csontok ebben a völgyben is, férfiaké és nőké, akik valaha 
fontosnak hitték magukat. Gondolunk rájuk?  Osztozunk  félelmeikben, álmaikban? 
Természetesen nem. Semmit nem jelentenek az élők számára, még a nevüket sem tudjuk. 
Sokszor elgondoltam, hogy szeretném, ha emlékeznének rám, és még ezer év múlva is 
kimondanák a nevem, de azt se bánom, ha mégse, hiszen csak por és szellem leszek. Talán 
csak por, de még mindig reménykedem a szellemlétben is. Ahogy megöregszel, rájössz, egy 
dolog számít, egyetlenegy, mégpedig az, hogy legyen benned bátorság és becsület. Ha ezeket 
elveszíted, akkor sem halsz meg hamarabb, de kevesebb leszel, mint a sár a csizmánkon. így 
is por leszel, de elpocsékoltad azt a kevés időt, amelyet a fényben élhettél. Igen, az apád 
kudarcot vallott, de erős volt, és jót akart a népének. Nem pocsékolta el az életét. Ez minden, 
amit akarhatsz. - A beszéd mintha kimerítette volna az öreget. Krákogott, azután egykedvűen 
kiköpött. - Nem sokáig vagy a világban. Ezek a hegyek itt lesznek utánam és utánad is. 

Batu hosszú hallgatás után szólalt meg: 

- . Sosem ismertem őt, az apámat. Még csak nem is találkoztunk. 

- . Sajnálom, hogy én igen - felelte Szübötej. - így értettem a becsületet, fiam. Csak amikor 
elveszíted, akkor jössz rá, milyen értékes, de akkor már késő. 

- . Te becsületes ember vagy, amennyire én nem tudom érteni ezt a dolgot. 

- . Talán valaha az voltam, de meg kellett volna tagadnom nagyapád parancsát. Hogy 
ölhette meg a saját fiát? Ez őrültség, de fiatal voltam, és bámultam őt. El kellett volna 
lovagolnom, sose lett volna szabad felkutatnom Dzsocsit az orosz síkságon. Nem értheted. 
Öltél embert? 

- Tudod, hogy igen! 

- Nem csatában; közelről, úgy, hogy közben a szemébe nézel. 

Batu lassan bólintott. Szübötej felmordult. Alig látta a szürkületben a mozdulatot. 

- . Helyesen tettedé Hogy elvetted mindazokat az éveket, amelyeket még élhetett volna ? 

- Akkor úgy véltem, hogy igen - felelte kényszeredetten Batu. 

- . Még túl fiatal vagy. Valaha azt gondoltam, hogy hasznom lehet a hibámból. Hogy a 
bűntudat lehet az az erő, ami jobbá tesz a többi embernél. Erős éveimben azt gondoltam, hogy 
tanulok a hibámból, de akármit tettem is, nem így volt. Nem tudtam visszacsinálni, Batu. Nem 
tehettem jóvá a bűnömet. Ismered ezt a szót?A keresztények a lélek fekete foltjának mondják. 
IIlik rá. 

-Azt is mondják, hogy a gyónással eltüntetheted. 


- . Nem, ez nem igaz. Miféle ember lennék, ha beszéddel lemoshatnám a tévedéseimet ? 
Az embernek együtt kell élnie a hibáival. Talán ez a büntetés. - Halkan nevetett, mert eszébe 
jutott egy régi emlék. - Nagyapád úgy elfelejtette a rossz napjait, mintha sose léteztek volna. 
Akkor irigyeltem ezért. Néha még most is irigylem. - Látta, hogy Batu őt nézi. Sóhajtott. - Csak 
tartsd meg a szavad, fiam, ennyit mondhatok. 

Megborzongott, mert szellő suhant el mellettük. 

- . Ha te vagy az, Dzsingisz, akkor sem érdekel - dünnyögte olyan halkan, hogy Batu alig 
hallotta a szavakat. - A fiú tud vigyázni magára. 

Összehúzta magán ócska deeljét. 

- Késő már ahhoz, hogy visszalovagolj az embereidhez - mondta valamivel 
hangosabban. - A vendégem vagy, holnap, reggeli után engedlek utadra. Jössz? 

Nem várta meg Batu válaszát. A hold kiemelkedett a látóhatár alól, Batu látta, ahogy az 
öregember visszamegy a jurtához. Örült, hogy eljött, és úgy vélte, megtudta, mit kell tennie. 

Meglepőlátvány volt a semmi közepén a postaállomás. Százötven kilométerre 
Karakorumtól egyetlen célja volt: szemként szolgálni az üzenetek láncában, amely a Csin 
Birodalomig, nyugaton a ruszok földjéig, délen Kabulig ért. Az utánpótlás és a fölszerelés 
lassabb szekereken ugyanezeken az útvonalakon közlekedett, ami még jelentősebbé tette az 
állomást. Ahol valaha egyetlen jurta állt néhány tartalék lóval, most vörös cseréptetős, szürke 
kőépület magasodott. Még mindig jurták övezték, ahol feltehetőleg a lovasok családjai és az a 
néhány megrokkant harcos lakott, akik ide vonultak vissza. Batu azon mélázott, hogy lesz-e 
falu az állomásból majd egyszer valamikor a vadonban. A postalovasok nem vándorolhattak az 
évszakokkal, mint őseik. 

Amikor idejött az új földekről, kerülte a postaállomásokat, Iumenjének látványa is elég lett 
volna, hogy vágtában elinduljon a vonalon egy lovas. Nehéz terepen senki sem gyorsabb a 
postalovasoknál, Batu jövetelének híre napokkal őelőtte ért volna Karakorumba. Még ehhez az 
üzenethez is otthagyta harcosait egy fenyő- és nyírfaerdőben, olyan messze, hogy ne lehessen 
fölfedezni őket. Mindössze két felderítővel lovagolt előre egy gerincig, ahol kiköthette a lovát és 
tovább küldhette két harcosát. 

Hasait a napfényben, figyelte, hogyan közelednek a postaállomáshoz. Füst szállt föl a 
kéményből, a távolban látta a legelésző lovak apró alakját. Amikor felderítők beléptek az 
épületbe, hanyatt fordult, és a kék eget bámulta. 

Volt idő, amikor kán akart lenni. Ha akkor ezt fölajánlják neki, habozás nélkül belemarkol a 
tüskébe. Az élet egyszerűbb volt akkor, amikor nyugatra lovagoltak Szübötej jel. Ögödej 
halálával nem csak a Nagy Nyugati Út szakadt félbe. A kán vette magának a fáradságot, hogy 
kiemelje Batut a szegénységből, végighajszolta a szamárlétrán, végül megtette tízezer 
válogatott harcos vezérévé. Nem kellett volna meglepődnie, hogy Ögödej bevette a 
végakaratába, mégis váratlanul érte. Batu semmire nem számított. Amikor belovagolta új 
földjeit, egy mongol tábor nyomaira bukkant: pusztuló jurtákra, kezdetleges faházakra. Átkutatta 
őket, és az egyikben, egy korhadó nyergen meglátta apja tümenjének jelét. Ögödej azokat a 
földeket adta neki, amelyeket az apja választott, amikor elmenekült Dzsingisztól. Batu csak 
fogta a nyerget, és siratta a férfit, akit sosem ismert. Tudta, hogy akkor valami megváltozott 
benne. Ahogy felnézett a tökéletes kékségbe, kereste magában a nagyra törés, a becsvágy 
viszketegségét, de semmit sem talált. Nem lesz kán. Egyetlen célja gondoskodni arról, hogy a 
legjobb vezesse a nemzetet. Belevájt a földbe, amelyen feküdt, kitépett egy fűcsomót, és vele 
egy rögöt. A meleg nap békéjében szétmorzsolta a földet, azután hagyta, hogy a szél elfújja a 
port. 

Fölötte egy sólyom körözött, talán érdekelte az ember, aki hanyatt fekszik a síkság 
füvében. Batu fölemelte a kezét, tudta, hogy a madár minden részletet lát még abból a 


magasságból is. 

A nap arrébb ment az égen, mire a felderítők visszatértek. Jó kiképzést kaptak, a gerincre 
érve sem mutatták, hogy látják Batut, amíg el nem hagyták a postaállomásról belátható sávot. 
Elléptettek mellette a lovukkal, Batu követte őket, és időnként hátranézett. Nem kellett 
kérdeznie, hogy elment-e az üzenet. A postaállomások híresek voltak hatékonyságukról. Egy 
lovas ebben a pillanatban is vágtázik a következő állomás felé, amely úgy tizenkét kilométerrel 
van közelebb Karakorumhoz. Töregene három napon belül megkapja lepecsételt levelét. 

Batu töprengve ügetett a dús, zöld fűben. Tudta, hogy Güjük nagy szégyenbe kerül, ha a 
gyűlés félbeszakad. Batu másik üzenete nagyjából ugyanakkor éri el Bajdurt, aki ha beváltja 
ígéretét a támogatására, akkor sok minden megváltozik. Bajdur bizonyosan jobb kán lehet, mint 
Güjük. Egy pillanatra hallotta a régi hangot, amint azt suttogja, hogy belőle, Dzsingisz 
elsőszülöttjének elsőszülöttjéből szintén jó kán lenne. Olyan lenne, mint visszazökkenteni a 
nemzetet a rég elhagyott, helyes útra. Megrázta a fejét, elnémította magában a hangot. Az apja 
a saját útját kereste távol a kánoktól és a nyájaktól. A beszélgetés Szübötejjel hatalmas 
távlatokat nyitott meg előtte, mintha évtizedeket, talán évszázadokat látott volna be az 
öregember szemével. Igyekezett ragaszkodni ehhez a tudáshoz. 

Megpróbálta végiggondolni a jövőt, azután feladta. Senki sem gondolhat mindenre. Vajon 
mostis rég halott emberek csontjain halad a lovai Kissé megborzongott, pedig melegen sütött a 
nap. 


Harmadik fejezet 


Karakorum sok éve nem látott ilyen gyűlést. Ameddig a szem ellátott, jurták és lovak 
takarták el a földet, a nemzet családjai eljöttek, hogy lássák, hogyan esküsznek föl az új kánra. 
Bajdur két tümen harcost hozott nyugatról, húszezer embert, akik az Orhon folyó mellett 
táboroztak le, és senkit sem engedtek be a táborukba. A közelben volt Sorhatani négy fiának 
tábora további harmincezer családdal. Nem látszott ki tőlük a zöld mező; a későn jövők 
jurtáinak már csak magasan a dombokon jutott hely. 

Ekkora tömegben nincs nyugalom. Hatalmas, bégető birkanyájak, mekegő kecskenyájak, 
tevék és jakok gomolyogtak a város körül: minden reggel kivonultak a mezőre, ahol legelhettek 
és teleihatták magukat. A folyópartokat barna sárrá dagasztották az elmúlt hetekben. Máris 
voltak verekedések, még gyilkosságok is estek. Lehetetlen ennyi embert összegyűjteni egy 
helyre anélkül, hogy valaki kardot rántana. A napok mégis viszonylagos békében teltek, az 
emberek türelmesen várakoztak, megértve, hogy nagy a világ. A nemzet egyes elöljárói olyan 
helyekről érkeztek, mint Kor jó, amely Csintől keletre található. Mások a perzsiai új 
településekről érkeztek, amikor hívatták őket Karakorumból. Majdnem három hónapig tartott, 
hogy összejöjjön a kurultáj. Az eskütétel napjáig a nemzet megelégedett azzal, hogy fölélje a 
városból kiözönlő élelmet. 

Töregene alig emlékezett rá, mikor aludt utoljára. Az előző napból ellopott néhány órát, de 
lehet, hogy tegnapelőtt volt. Gondolkodása lelassult, minden ízülete fájt. Hamarosan aludnia 
kell, vagy használhatatlan lesz. Időnként úgy vélte, csak az izgalom tartja talpon. Évek munkája 
feküdt a gyűlésben, és még mindig ezernyi tennivaló volt. Már maga az is hadseregnyi szolgát 
igényelt, hogy etessék a nemzetet a hatalmas raktárakból. Gabonát, szárított húst juttattak el a 
hercegeknek vagy a családfőknek, akik több mint négyszázan voltak. 

Megtörölte a homlokát, és szeretettel nézett az ablakon kibámuló Güjükre. A város falait 
megmagasították, de így is látszott a jurták tengere, amely beleveszett a párás messzeségbe. 

- Olyan sokan vannak - mormolta Güjük. 

Töregene bólintott. 

- . Már csak néhányat várunk. Csulgetej még nincs itt, de neki kell megtennie a 
leghosszabb utat. Batu sem lehet messze. És talán még tucatnyi kevésbé jelentős ember jön, 
fiam. Felderítőket küldtem eléjük, hogy sürgessem őket. 

- Néha azt gondoltam, sohasem történik meg - felelte Güjük. 

- Nem kellett volna kételkednem benned. 

Töregene elmosolyodott, szeretet és megbocsátás ragyogott az arcán. 

- . Tanulnod kell egy kis türelmet. Nem rossz tulajdonság egy kánnak. 

Megszédült, és eszébe jutott, hogy aznap még nem is evett. Elszalajtotta a szolgákat 
reggeliért. 

- . Bajdur a kulcs - mondta Güjük. - Biztosra veszem, hogy jelenléte megváltoztatja Batu 
véleményét. Most már elárulod nekem, mit ígértél derék unokatestvéreimnek? 

Töregene egy pillanatig töprengett, de aztán bólintott. 

- Ha kán leszel, mindent tudnod kell - mondta. - Bajdurnak tízezer ezüstrudat ígértem. 

Güjüknek tágra nyílt a szeme. Az általuk ismert bányák együttvéve is valószínűleg több 
éven át termelnek ki ekkora mennyiséget! 

- Egyáltalán hagytál nekem valamit? - kérdezte. 

Töregene vállat vont. 

- . Mit számító A föld továbbra is ad ezüstöt. Semmi haszna, ha palotában, zárt szobákban 
tartod. 

- Na de tízezer rúd! Nem gondoltam, hogy egyáltalán van ennyi a világon. 


- . Güjük, légy vele udvarias, amikor esküt tesz neked - felelte az asszony fáradt mosollyal. - 
Gazdagabb nálad. 

- Na és Batu? Ha a kincstár üres, miért adta el drágalátos esküjét? 

Olyan megvető gúny ült az arcán, hogy Töregene elkomorodott. 

- . Méltóságteljesen kell viselkedned, ha találkozol vele. Semmit nem szabad látnia a 
szemedben, fiam. Egy kán nem mutathatja a kisembereknek, hogy bármitis jelentenének neki. 

sóhajtott. A fia továbbra is várakozóan nézte. 

- . Leveleket váltottunk a lovas futárok útján. Nem mondhat nemet, miután közöltem vele, 
hogy Bajdur megígérte, fölesküszik rád. Nem volt mit ajánlanom Batunak. Azért tettem így, 
hogy ne sértsem meg a büszkeségét. 

- . Túlságosan kevély, de nem számít. Gondoskodom róla, hogy megtörjön a nemzet előtt. 

Töregene hirtelen haraggal pillantott a mennyezetre. Hányszor kell még elmagyaráznia a 
fiának, hogy elkezdje megérteni? 

- . Ha így cselekszel, nyersz egy alattvalót és egy ellenséget. -Güjük el akart fordulni, de az 
anyja megragadta a vállát. - Meg kell értened, hacsak nem képzeled, hogy kizárólag a 
szerencse kegyéből uralkodtam Karakorumban! Amikor kán leszel, körül kell udvarolnod a 
hatalmasokat. Ha egyet megtörsz, de életben hagyod, akkor holtig gyűlölni fog. Ha elveszed 
tőle a büszkeségét, nem fogja kihagyni az alkalmat, ha bosszút állhat rajtad. 

- Dzsingisz lenézte az efféle politikát - felelte Güjük. 

- . Az apád viszont nem. Dzsingisznél sokkal jobban tudta, hogy kell uralkodni egy 
nemzeten. Dzsingisz csak ahhoz értett, hogy megszerezzen egy birodalmat. Sosem jelentette 
azt a biztonságot, amelyre a kialakult birodalomnak szüksége van. Én megadtam ezt a 
biztonságot, Güjük. Ne legyints arra, amit mondok. 

A fia meglepetten nézett rá. T öregene több mint öt éve uralkodott a nemzeten, azóta, hogy 
Güjük apja meghalt, két éven át úgyszólván egymagában, Sorhatani segítségével, miközben a 
sereg távoli országokban háborúzott. Güjük sose törődött az anyja harcaival. 

- . Hallgatlak - mondta. - Gondolom, ismét megígérted neki, hogy meghagyom a birtokát, 
amelyet kapott, esetleg felajánlottad neki, hogy orlok lesz a hadban? 

- . Mindkettőt felajánlottam, de az utóbbit visszautasította. Már ekkor tudtam, hogy nem 
akar kán lenni. Nem ég benne a becsvágy, fiam, ezért nem jelent fenyegetést. Azt nem tudom, 
hogy emögött gyengeség vagy gyávaság van-e, de nem is számít. Miután leteszi az esküt, 
akkor adj neki értékes ajándékokat, és küldd el. Többé nem hallunk róla. 

- . Ő az egyetlen, akitől tartok - mormolta Güjük egyik ritka, őszinte pillanatában. Az anyja 
megmarkolta a vállát. 

- . Ő Dzsingisz egyenes ági leszármazottja, elsőszülött fiának elsőszülött fia. Joggal 
tartasz tőle, de erre többé nincs szükség, érted, fiam? Amikor az utolsó is megérkezik, 
odarendeled a síkságon fölvert sátradba a hercegeket és tábornokokat, köztük Batut. 
Elfogadod az esküjét, a következő héten végiglátogatod a táborokat, és hagyod, hogy 
letérdeljenek előtted. Túl sokan vannak ahhoz, hogy behozd őket a városba. Ezt adtam neked, 
fiam. Ez az, amit kiérdemeltél a türelmeddel. 

sSorhatani óvatosan leereszkedett legidősebb fia mögött a nyeregből. Möngke nyújtotta a 
karját, hogy lesegítse, ő pedig felmosolygott rá. Jó volt ismét látni Karakorumot. Az ő otthona az 
Altáj-hegységben messze volt a hatalom székhelyétől, de ez nem jelentette azt, hogy ne 
ismerte volna lépésről lépésre Töregene és Güjük alkudozását a hatalomért. Amikor Möngkére 
nézett, sajnálkozott, hogy a fia olyan korán felesküdött, de hát késő bánat ebgondolat. 
Elsőszülöttje látta, ahogy az apja, Toluj az élete árán is állja a szavát. Ezután Möngke sem 
lehetett esküszegő; ez nem volt jellemző rá. Sorhatani figyelte, milyen méltóságteljesen száll le 
a lóról. Maga volt a hagyományos mongol harcos minden mozdulatában, széles arcával, 


araszos vállával. Egyszerű páncélt viselt, és máris arról volt közismert, hogy nincs türelme a 
csin dolgokhoz. Ma este nem lesz finom vacsora a jurtákban, gondolta sajnálkozva Sorhatani. 
A fia kultuszt csinált az egyszerűségből, olyasfajta nemességet látott benne, amit Sorhatani 
nem értett. A sors fintora, hogy a nemzetben sokan követnének egy ilyen embert, különösen az 
idősebb tábornokok. Néhányuk arról suttogott, hogy Güjük nem férfi a férfiak között, hanem az 
asszonyt játssza az apja palotájában. Még ennél is többen emlegették utálkozva, hogy 
folytatja, amit az apja csinált: parfümös kínai tudósokkal és azoknak az érthetetlen irkafirkáival 
veszi körül magát. Ha Möngke fölemeli a kezét, a nemzet fele rohanna a zászlaja alatt, még 
mielőtt Güjük észbe kapna, hogy veszély fenyegeti. Ám az ő fiának vas a szava, és már 
évekkel korábban letette az esküt. Még csak nem is akart beszélgetni erről az anyjával. 

sSorhatani megfordult a vidám kurjantásra, és kitárta a karjait, a többi fia felé, akik lovon 
közeledtek. Kubilaj ért oda elsőnek. Sorhatani kacagott, amikor a fia leugrott a lováról, átölelte 
és körbeforgatta. Különös volt látni, hogy a fiai felnőtt emberek, noha Hülegü és Arik Böke még 
fiatal harcosok voltak. 

Kubilaj letette Sorhatanit, és hátralépett, hogy testvérei is megölelhessék az anyjukat. 
Finom almaillata volt, újabb jele a csin befolyásnak. Az ellentét nem is lehetett volna nagyobb 
közte és Möngke között. Kubilaj magasabb és vékonyabb volt, bár a válla szélesedett az utóbbi 
néhány hónapban. A haját a csin szokás szerint szorosan hátrafésülte és hosszú varkocsba 
fonta. Ha mozgott, a varkocs ide-oda lengett, mint a dühös macska farka. De legalább egyszerű 
deelt viselt. Ennek ellenére aki Kubilajt és Möngkét együtt látta, nem gondolta volna, hogy 
testvérek. 

sSorhatani hátrébb lépett, keble dagadt a büszkeségtől a négy fiatalember láttán. 
Mindegyiket a maga módján szerette. Látta, hogyan biccent Kubilaj Möngkének, de bátyja alig 
fogadja a köszönést. Miöngke nem helyeselte Kubilaj viselkedését, bár ez valószínűleg így van 
minden fiútestvérnél, akik között nem nagy a korkülönbség. Kubilaj viszont rosszaiba, hogy 
Möngke azt hiszi, hogy elsőszülöttként uralkodhat a másik három fölött. Sorhatani némán 
sóhajtott, jókedve elpárolgott. 

- Már kész a jurtád, anyám - mondta Möngke, és fölemelte a karját, hogy odavezesse. 

sorhatani rámosolygott. 

- . Később, Möngke. Hosszú utat tettem meg, hogy lássam az eskütételt, de még nem 
fáradtam el. Mesélj, hogyan mennek a dolgok a táborokban. 

Möngke rövid ideig hallgatott, a szavakat mérlegelte. Közben megszólalt Kubilaj : 

- . Itt van Bajdur, roppant merev és szertartásos. Az a pletyka járja, hogy leteszi az esküt 
Güjük előtt. A legtöbb herceg hallgat a szándékáról, de az a benyomás, hogy Güjük és 
Töregene sok mindent tettek. Amikor Batu és a többiek ideérnek, azt hiszem, új kánunk lesz. 

Möngke csúnyán nézett az öccsére, amiért előtte szólalt meg. Kubilaj nem törődött vele. 

- Na és te Kubilaj? - kérdezte az anyja. - Te leteszed előtte az esküt? 

Kubilaj viszolygó fintort vágott. 

- Ahogy parancsoltad, anyám. Nem azért, mert helyesnek tartom, hanem mert nem akarok 
egyedül szembeszállni vele. Teljesítem kívánságodat. 

- . Ezt kell tenned - mondta kurtán Sorhatani, és minden derű eltűnt a hangjából. - Egy kán 
nem felejti el azokat, akik melléállnak - vagy szembeszállnak vele. A bátyád az ő embere. Ha 
Batu és Bajdur elé térdel, én is leteszem az esküt az apád földjeiért. Nem szabad egyedül 
maradnod. Ez... veszedelmes lehet. Ha igaz, amit mondasz, gyanítom, nem lesz igazi vita. A 
nemzet egységes a választásában. 

- . Milyen kár, hogy Möngke a Nagy Nyugati Úton esküt tett neki - pillantott a bátyjára 
Kubilaj. - Az volt egy hegyomlás első köve. - Möngke fenyegetően meredt rá. - Menj már, 
bátyám! Nem színlelheted, hogy elégedett vagy vele! Korán ugrottál, amint meghallottad, hogy 


az öreg kán halott. Valamennyien megértjük. De azért légy őszinte: csakugyan őt választanád, 
ha szabadon tehetnéd? 

- Ő a kán fia - felelte Möngke. Mereven elfordította a fejét, mintha ezzel lezárta volna a 
témát. 

- . Egy olyan kán fia, aki még csak meg sem említette a fiát a végakaratában - vágta rá 
Kubilaj. - Ez sokat elárul, nem gondolod? Esküszöm, te vagy az, aki miatt idejöttünk 
mindannyian. Elhamarkodottan megesküdtél, mielőtt mi is tudhattunk volna róla. Miattad Güjük 
lépéselőnnyel kezdte a versenyfutást. Remélem, elégedett vagy. Mindazonáltal a te 
felelősséged, hogy Güjük valóban kánként viselkedjék. 

Möngke nem tudta eldönteni, méltóságán aluli lenne-e a vitatkozás. Kubilajnak, mint 
mindig, sikerült az elevenére tapintania. 

- . Talán ha vezényeltél volna csatát, öcsém, akkor tudnád, milyen fontos a tekintély és a 
rang. Güjük Ögödej elsőszülött fia. A kánság örököse. Nincs szükségem az egyik csin 
olvasmányodra, hogy ezt tudjam. 

Ez érzékeny pont volt köztük, Möngke nem állhatta meg, hogy bele ne döfje a tüskét az 
öccsébe. Miközben Batu, Güjük és a többiek Szübötej mellett harcoltak, Kubilaj diplomáciát és 
nyelveket tanult a városban. Nagyon más emberek voltak, és Möngke lenézte az öccse 
tudását. 

- . Az apja is elsőszülöttként jutott ehhez a magas álláshoz? -kérdezett vissza Kubilaj. - 
Nem, Möngke. Harmadik volt az öröklési sorban. Meg fogsz esküdni valamire, amit mi még 
csak nem is ismerünk. Miérté Mert te vagy ebben a családban az első szülött ? Gondolod, hogy 
ez a többiek apjává teszi 

Möngke elvörösödött. 

- . Ha kell, akkor igen. Te nem voltál ott, amikor az apánk feláldozta az életét. 

Ekkor már egymással szemben álltak, és morogtak dühükben. 

- . És apánk mondta neked, hogy vezesd a mi kis családunkat, Möngke? Azt mondta 
neked: Fogd a testvéreid kezét, fiam? Korábban nem is említetted. 

- . A többi feleségét nekem adta - felelte mereven Möngke. -Azt hiszem, ez világos... 

- Nem világos, te bolond! - förmedt rá Kubilaj. - Semmi sem olyan egyszerű, mint te! 

Möngke megüthette volna. Keze a kardjára csúszott, Kubilaj izmai megfeszültek, a szeme 
kihívóan csillogott. Gyerekként ezerszer is verekedtek, de az évek mindkettejüket 
megváltoztatták. Ha ismét összecsapnak, van rá esély, hogy nem ússzák meg néhány 
zúzódással. 

- . Most már elég! - mondta Sorhatani. - A nemzet szeme előtt akartok civakodni1? 
Szégyent hoztok az apátok nevére? Vissza! Mindketten! 

Pillanatnyi mozdulatlanság után Möngke előreugrott, és fölemelte a jobb karját, hogy 
leüsse Kubilajt. Kubilaj felmérte a távolságot, és teljes erőből ágyékon rúgta a bátyját. Ott nem 
védte páncél, Möngke hang nélkül összeesett. Nagyot puffant a földön, azután csend lett. 
Amikor Sorhatani dühösen felé fordult, Kubilaj szeme tágra nyílt. Möngke felnyögött és 
tápászkodni kezdett. Iszonyú lehetett a kínja, de még annál is nagyobb volt a haragja. A lába 
megbicsaklott a gyötrelemtől, miközben talpra vergődött. Kubilaj idegesen nyeldekelt, amikor 
Möngke tett felé egy támolygó lépést, és megragadta a kardja markolatát. 

Sorhatani közéjük állt, rátette csupasz kezét Möngke páncélozott mellére. Egy pillanatig 
úgy tűnt, hogy a fia félrelöki. Nagy bal keze megragadta Sorhatani ruhájának gallérját, de még 
a kínok sem vehették rá, hogy arrébb taszítsa. Lihegve bámulta az anyja feje fölött Kubilajt, 
vérben úszó szeme könnyezett. 

-Azt mondtam, állj! - szólt halkan Sorhatani. - Talán le fogsz ütni, hogy nekieshess az 
öcsédnek? Már nem hallgatsz az anyádra? 


Möngke szeme tisztulni kezdett. Lenézett Sorhatanira, majd ismét Kubilajra, aki 
támadásra készen várakozott. Möngke undorral elbiggyesztette a száját, amikor fölismerte a 
csin támadó állást, amelyre a kán régi kancellárja tanította őket kisfiú korukban. Elengedte az 
anyja gallérját. Sorhatani megérintette az arcát, hogy magára terelje a figyelmét. 

- . Nem fogsz harcolni, Möngke. Valamennyien a fiaim vagytok. Milyen példát mutatsz 
Hülegünek és Arik-Bökének? Nézd, hogy figyelnek! 

Möngke kemény pillantása végigsiklott öccsein, akik tátott szájjal bámulták. Ismét mordult 
egyet, hátrább lépett, megfékezte magát. 

- . Güjük lesz a kán - mondta rekedt, de parancsoló hangon. -Az apja jól uralkodott, az 
anyja pedig összetartotta a nemzetet. Senki más sem mondhatja ezt el. Te vagy a bolond, 
Kubilaj, legalábbis ha azt gondolod, hogy valaki másnak kéne uralkodnia. 

Kubilaj úgy döntött, nem válaszol. A bátyja olyan, mint egy megvadult bika. Nem akarta 
tovább hergelni. Inkább vállat vont és elment. Távozása után Möngke összegörnyedt, kevés 
híján a földre rogyott. Igyekezett egyenesen tartani magát, de az ágyék hullámokban küldte a 
gyomrába a kínt, amitől hányingere lett. Csak az anyja jelenléte akadályozta meg, hogy ne 
szorongassa a lába közét, mint egy gyerek. 

- . Néha kétségbeesem - mondta szomorúan Sorhatani. - Gondolod, hogy örökké fogok 
élni? Lesz idő, amikor már csak a testvéreid maradnak neked, Möngke. Ok lesznek az 
egyetlenek, akikben fenntartás nélkül megbízhatsz. 

- . Úgy viselkedik és öltözködik, mint egy csin kurva! - hörögte Möngke. - Hogy bízhatnék 
egy ilyen emberben? 

- . Kubilaj az öcséd, a saját véred. Az apád éppúgy benne van, mint benned, Möngke. 

- . Piszkál, ahányszor csak találkozunk! Anyám, én nem vagyok bolond csak azért, mert 
nem ismerem a céltalan csin szertartások huszonhét lépését! 

- . Persze hogy nem vagy bolond! Csak arról van szó, hogy túl jól ismeritek egymást, ezért 
nagyon mélyre tudtok vágni, ha dühösek vagytok. Ma este együtt vacsoráztok és megosztotok 
egy kupa ajragot! Ismét barátok lesztek az anyátok kedvéért. 

Möngke megrándult, de nem válaszolt. Az anyja folytatta. 

- . Mert fáj arra gondolnom, hogy a fiaim haragszanak egymásra. Azt fogom hinni, hogy 
anyaként kudarcot vallottam. Próbálj meg kijönni vele Möngke, ha egyáltalán fontos vagyok 
neked. 

- . Persze hogy az vagy! - felelte a férfi. Nagyon jól tudta, hogy az anyja manipulálja, 
ennek ellenére engedett. - Jól van, de közölheted vele... 

- . Semmi fenyegetés és hangoskodás, Möngke! Ha szeretsz engem, akkor megbékülsz 
vele. Néhány nap vagy hét múlva az lesz a kán, akit te akarsz. Kubilajnak meg kell hajolnia a 
szükség-szerűség előtt. Méltányolni fogja a győzelmedet. 

Möngke arca megenyhült, amint ezt végiggondolta. Akár nagylelkű is lehet. 

- Engem hibáztat Güjük felemelkedéséért - motyogta. 

- Más emberek pedig ezért tisztelnek. Amikor Güjük lesz a kán, kétségtelenül 
megjutalmaz téged, amiért elsőnek álltái a zászlaja alá. Erre gondolj, amikor legközelebb úgy 
civakodtok Kubilajjal, mint két kölyök. 

Möngke elmosolyodott, és kissé megborzongott, amikor a fájdalom émelyítő sajgássá 
enyhült az ágyékában. 

-Jól van, anyám. Mint mindig, mostis úgy lesz, ahogy akarod. 

- . Helyes. Most talán megmutathatnád, hol van a jurtám. Végtére is elfáradtam. 

A postalovast vastagon belepte a por. Miközben egy szolgát követett a palota folyosóin, 
ruhája minden ráncában, varrásában, de még a bőrén is érezte a súlyát. Kissé megbotlott, 
amikor befordult egy sarkon, az erejét kiszívta a fáradtság. Alsóteste sajgott az egész napos 


vágtától. Vajon megengednék, hogy lemosakodjon a palota valamelyik fürdőszobájában? 
Néhány pillanatig megengedte magának, hogy elképzelje a forró vizet és a szolgálólányokat, 
akik szárazra dörgölik, de ez úgyis csak álom. A postaszolgálat lovasait mindenhova 
beengedték. Ha azt mondták, hogy a kánnak hoztak személyes üzenetet, akár egy csata 
közepén is odaengedték őket hozzá. Ennek ellenére a lovas biztosra vette, hogy este a 
folyóban mosakszik, mielőtt leül szegényes táborhelyén a kis tűz mellé, amelyet maga gyújtott. 
A postaszolgálat lovasai nem vittek magukkal sátrat vagy egyszerű jurtát, semmit, ami 
lelassíthatta volna őket. Majd hanyatt dől a csillagok alatt, karjait elrejti a deel széles ujjábán. 

A régebben szolgáló lovasoktól hallotta, hogy úgy húsz év múlva az ízületei fájnak majd a 
nedves napokon, de úgy gondolta, hogy vele ez nem történhet meg. Fiatal volt, 
makkegészséges, előtte áll az élet. Útjai során éppen elég kereskedelmet látott, hogy tudja, 
mire vágynak az emberek. Még néhány év, gondolta, és eleget tesz félre, hogy bevásárolja 
magát valamelyik buharai karavánba. Neki nem fognak fájni az ízületei. Vagyont szerez 
magának. Menet közben kissé megborzongott, és felpillantott a boltíves mennyezetre. Nem 
álmodott palotáról. Egy városi ház megfelelne az ízlésének. Kell még egy feleség, aki főz rá, 
gyerekek, egy istálló pár jó lóval, hogy kiképezhesse a fiait a postalovas mesterségére. Nem 
rossz élet ez! 

A szolga megállította egy ragyogó rézajtónál. Az öreg kán ezredének két nappali őre 
vigyázta egykedvűen. Olyanok voltak vörös-fekete páncéljukban, mint két színes rovar. 

- Postaüzenet a helytartónak - jelentette a szolga. 

Az egyik őr megtörte tökéletes mozdulatlanságát. Elfordította a fejét, rámeredt a poros, ifjú 
lovasra, akiből még mindig áradt a ló és az állott verejték bűze. Gorombán megmotozták, 
elvették a taplós dobozát és kis kését. Amikor a papírkötegre kerítettek volna sort, elrántotta 
magát, és motyogva káromkodott. A benne levő üzenet nem az ő szemüknek volt szánva. 

-A többit is kérem vissza, amikor kijövök! - mondta. 

Az őr csak ránézett, és eltette a holmit. A szolga kopogtatott, kinyitotta az ajtót. Fény áradt 
ki a homályos folyosóra. 

Odabent egyik szoba követte a másikat. A postalovas már máskor is járt a palotában, de 
ennyire bentre még sosem jutott. Megfigyelte, hogy minden szobában más kísérőt kapott, aki 
átkísérte a következő terembe. Hamarosan megpillantott a tanácsadói gyűrűjében egy vaskos 
asszonyt, akinek szavait írnokok jegyezték le buzgón. Az asszony feltekintett, amikor a futár 
belépett. A fiatalember otthagyta legutolsó kísérőjét, közelebb ment, és mélyen meghajolt. 
Meglepetésére két ismerőst is látott: postalovasok voltak, akárcsak ő. Találkozott a tekintetük, 
és kurta biccentéssel üdvözölték egymást. 

Egy újabb szolga nyújtotta a kezét a papírkötegért. 

- . Csak a helytartó saját kezébe! - mondta a lovas, megismételve a kapott utasítást. 

A szolga olyan képet vágott, mint aki keserűt kóstolt, de félreállt. Senki sem tartóztatta föl a 
lovast. 

Töregene már újrakezdte a beszélgetést, ám a futár szavaira elhallgatott, és átvette a 
papírköteget. Bőrbe burkolt, vékony csomag volt. Töregene gyorsan kibontotta, és elővett 
egyetlen, félbe hajtott papírt. A lovas figyelte, ahogy mozog a szeme olvasás közben. Azonnal 
távozhatott volna, de kíváncsi volt. Foglalkozásának ez volt az átka: érdekes híreket szállított, 
de szinte sosem tudta, mi van az üzenetben. 

Riadtan látta, hogy Töregene elhalványodik. A helytartó felnézett, és hirtelen bosszúság 
fogta el, amiért ez a fiatalember még mindig itt áll és várakozik, mintha ő talán be akarná avatni 
az üzenetbe. 

- . Ennyi elég mára - mondta a csoportnak. - Hagyjatok magamra. Küldjétek ide a fiamat. 
Ha kell, ébresszétek föl. - Egyik kezével dobolt a másikon, és közben összegyűrte a papírt, amit 


a lovas hozott. 


Negyedik fejezet 


Magasan járt a hold a felhőtlen égen, megvilágította a Karakorum előtt táborozó tömeget. A 
jurták zsongtak a kíváncsiságtól; szájról szájra járt a szóbeszéd, hangok kiáltoztak vagy 
suttogtak, mint a szellő. A sötétben kinyílt a városkapu, és a nyugati útra kivágtatott egy csapat 
lovas. Fáklyákat vittek magukkal, így fénytócsában szelték keresztül a tájat fel-felvillanó, 
bámész arcok és sok ezer piszkos jurta között. Güjük középen száguldott ékes páncélban. 
Ragyogó jelenség volt, derekán a farkas fejes szablyával. Akik látták őket, még jobban 
meglepődtek azon, hogy Töregene lovagol a fia oldalán. Férfi módjára, merev derékkal ülte 
meg a lovat, hosszú haját vastag lófarokba kötötte. A fáklyafényes aranycsapat egy kilométert 
tett meg vágtában: ekkor Töregene intett a testőröknek, és letértek a főútról a sátrak közti füves 
síkságra. Éjszaka mindig veszélyes lovagolni: rémült nyájak futottak szét a csapat elől. Jó sok 
bégető jószágot tapostak le vagy rúgtak fel a lovak. Hangok ordítottak riadót, fáklyák gyúltak a 
környező domboldalakon, egyre több lett a fénypont, a nemzet mind több tagja gurult ki az 
ágyából, és kapta föl kardját. 

Güjük élesen füttyentett, és egy sötét terület felé mutatott, amelyet Sorhataninak és fiainak 
a lobogói díszítettek. Az éjszakai őrség három tagja megrántotta a szárat, és más irányba 
fordult. A többiek követték a sátrak közötti ösvényt, amely éppen azért kanyargóit és kígyózott, 
hogy megakadályozza a hasonló manővereket. A jurtákkal zsúfolt síkságon nem voltak 
egyenes utak. Güjük a szemét meresztve kutatott a zászlók után. Ismerte az összegyűlt nemzet 
táborainak alaprajzát, de a sötétben nehezen tájékozódott. 

A lovasok káromkodtak, mert nyílt terepre értek, amelyet senki sem ismert. Ugyanabban a 
pillanatban az egyik testőr felkiáltott, és valamit mutatott. Sarkon fordultak, és megtorpantak 
Bajdur jurtája előtt. Fejük fölött az ő zászlóit lobogtatta az éjszakai szél. Miközben Güjük 
lesegítette anyját a nyeregből, észrevette, milyen sok ember gyűlt össze, hogy lássák, mi 
történik. Több sorban álltak, kivont fegyverrel. Güjüknek eszébe jutott, hogy Bajdur apja, 
Csagatáj valamikor régen épp egy ilyen éjszakán kísérelt meg puccsot Karakorumban. Minden 
ember közül éppen Bajdur gyanakodna leginkább az árulásra. 

Güjük láthatta, hogy az unokatestvért, akit valaha a barátjának nevezett, miként távolítja el 
tőle a nemzet hullámverése és apjának meggyilkolása. Bajdur most úgy állt, mint aki 
támadásra számít: a vállához emelve kivont kardját. Sárga szeme hideg volt a fáklyafényben. 
Güjük feltartotta üres tenyerét, noha a farkasfejes kardot le nem csatolta volna senki emberfia 
előtt. Bajdur egy hatalmas nyugati kánságon uralkodott, és Güjüknek keserű lett a szája, mert 
megértette, hogy neki kell szólni először mint kérelmezőnek. Az sem számít, hogy belőle lesz ki 
gurkán, a kisebb kánságok ura. Ezen az estén ő csak egy örökös volt. 

- . Üres kézzel jöttem, Bajdur. Még emlékszem barátságunkra abból az időből, amikor alig 
voltunk többek vívni tanuló fiúknál. 

- . Azt hittem, megalkudtunk! - felelt Bajdur nyersen. - Miért jöttél ide, hogy megzavard az 
álmomat, és felriaszd népemet? 

Güjük hunyorgott, és véleménye más lett a vele szemben álló férfiról. Kis híján az 
anyjához fordult tanácsért, de tudta, hogy akkor gyengének néznék. Amikor utoljára látta 
Bajdurt, az sértetten lovagolt hazafelé egy tümen élén, mert tudta, hogy az apját árulónak 
tartják. Volt idő, amikor kán lehetett volna Karakorumban, ha Ég Atya megváltoztatja 
családjának szerencséjét. Helyette megörökölte a nyugati kánságot, ahol csöndesen éldegélt. 
Güjük nem hitte, hogy fenyegetést jelentene, de a hatalom megváltoztatta Bajdurt. Úgy beszélt, 
mint aki megszokta, hogy ugranak a szavára, mert nem tehetnek mást. Vajon ő is ilyen 
benyomást kelti Kételkedett benne, és fintort vágott a homályban. 

- . Megkértem Möngkét, hogy csatlakozzon hozzánk... nagyuram. -Az ajkába harapott. 


Látta, hogy Bajdur észrevette a habozását, de hát itt álltak Karakorum előtt! Szinte fájt 
megtisztelni ezzel a címmel, holott neki nem járt ugyanez. Érezte, hogy az anyja megmozdul 
mellette, és eszébe jutottak Töregene szavai. Még nem kán. Addig meg kell alázkodnia. 

Bajdur nem válaszolt, de reagált Töregene mozdulatára. Mélyen meghajolt. 

- Bocsánatodat kérem, úrasszonyom. Nem számítottam rá, hogy benne leszel egy 
éjszakai lovas csapatban. Üdvözöllek mindnyájatokat otthonomban. A tea kihűlt, de rögtön 
forraltatok frisset. 

Güjük magában fortyogott. Az anyjának szóló üdvözlet még jobban hangsúlyozta, hogy 
neki nincsen címe. Vajon Bajdur szándékosan mellőzi őt, vagy valóban őszintén tiszteli a 
nemzet legrangosabb asszonyát? Követte anyját Bajdur jurtájához, türelmetlenül figyelte, 
ahogy Töregene lehajol az ajtóban. Bajdur katonái mereven nézték. Illetve nem őt, hanem a 
derekán lógó kardot. Güjük felháborodott, amiért meg akarják félemlíteni. Mintha olyan bolond 
lenne, hogy kardot ránt, amikor az anyja bent van a jurtában! 

Megdöbbenésére Bajdur egyik testőre közelebb lépett, és mélyen meghajolt. Güjük 
emberei körülvették urukat a fenyegetés láttán, de ő visszaintette őket. 

- Mit akarsz? - kérdezte cseppnyi ingerültséggel. 

- . Nagyuram, megérinthetném a kardot, amelyet viselsz? Csak a markolatát. Ez olyasmi 
lenne, amit egy napon elmesélhetnék a gyerekeimnek. 

Güjük hirtelen rájött, mit bámultak Bajdur harcosai, és lenézően mosolygott. Ezt a 
farkasfejes kardot hordta Ögödej és Dzsingisz. Már korábban is látta, hogy mások áhítatos 
hódolattal bámulják a fegyvert. De ő nem akarta, hogy közönséges harcosok lapogassák. Már 
a gondolatba is beleborzongott. 

- Sok megbeszélnivalóm van a gazdáddal... - kezdte. 

Dühére a harcos kinyújtotta a kezét, és olyan révülten bámulta a markolatot, mint valami 
keresztény az ereklyét. Güjük hátrált egy lépést. Elképzelte, amint levágja ennek az embernek 
a kezét, hogy rávezesse a pimaszságára, de kínzóan érezte a rászögeződő pillantásokat. A 
többség itt Bajdurhoz hűséges, nem hozzá. 

- . Majd máskor! - csattant fel, és meggörnyedve belépett Bajdur jurtájába, mielőtt a harcos 
tovább nyaggathatta volna. 

A jurtában Bajdur és Töregene egymás mellett ült. Güjük már jó ideje nem látott belülről 
ilyen fűzfavesszőből és nemezből készült házat, és nyomasztónak érezte. Csak most látta 
igazán, mennyire kicsi, bűzlik a nyirkos gyapjútakaróktól és a birkafaggyútól. Horpadt vén 
kanna sziszegett a sátor közepén, egy szolgálólány bajlódott a tűzzel és a csészékkel, 
amelyeket összekoccantott idegességében. Egy jurtában kevés hely jut a gazdagság és a 
hatalom tartozékainak. Könnyebb egyszerűen élni, mint percenként felrúgni egy drága csin 
fazekat. Güjük egy pillanatig vívódott. Tolakodás lett volna Bajdur másik oldalán foglalni helyet, 
de ha Töregene mellé ül, végig alávetett szerepe lesz a tárgyalásban. Kelletlenül mégis 
letelepedett az ágyra az anyja mellé. 

- . Semmi nem változott - mondta halkan Töregene. - Az egész nemzet eljött Karakorumba 
- egy kivételével minden nagyhatalmú férfi és asszony. Elegen vagyunk az eskütételhez. 

- . Ha tovább lépsz, kockáztatsz - felelte Bajdur. - Jól ismerem Batut, Töregene. Ne merd 
kihagyni a nemzetből. 

Arca töprengő, zavart volt. Güjük feszülten figyelte, de nyomát sem látta kárörömnek vagy 
álnokságnak. 

Lódobogás közeledett, Bajdur fölállt. A kannára pillantott, amelyben felforrt a víz. 

- Maradjatok itt. Érden, szolgáld föl a sós teát. 

Távozott a jurtából, ám Güjük nem volt olyan naiv, hogy azt képzelje, nem hallgatják ki 
őket. Némán vette át a csésze teát a lánytól, aki úgy adta át, mint egy rabszolga, fejét lesunyta 


előre-nyújtott karjai közé. Güjük már majdnem megfogta a csészét, amikor rájött, Érden az 
anyjának nyújtja. Összeszorított foggal várta a saját csészéjét. Már megint a rangsor! Nos, ez 
hamarosan megváltozik. Nem hagyja, hogy Batu miatt csökkenjen az esélye a kánságra, 
mindegy, mit terveznek a többiek. 

Bejött Bajdur és Möngke. Güjük fölállt, hogy üdvözölje őket. Töregene ülve maradt, a 
teáját szürcsölgette. A jurta máris zsúfolt volt, de Möngkétől még kevesebb lett a hely Az 
araszos vállú férfi még arra is talált időt, hogy páncélba öltözzék. Güjük azon tűnődött, hogy 
talán páncélban alszik? Ezen az éjszakán semmi sem lepte volna meg. 

Möngke először Töregenét üdvözölte, azután mélyen és udvariasan meghajolt Güjük 
előtt, ahogy, ez olyan emberhez illik, aki esküt tett urának. A mozdulat nem tévesztette el a 
hatását Bajdurra, amitől Güjük felvidult. Kinyitotta a száját, hogy mondjon valamit, ám épp csak 
beszívta a levegőt, amikor bosszúságára megszólalt az anyja. 

- Batu nem jön el a gyűlésre, Möngke - mondta. - Üzenetet kaptam tőle. 

- . Mi ennek az oka? - kérdezte Bajdur, mert Möngke elhűlve hallgatott. 

- . Számító Azt állítja, megsebesült vadászat közben, ezért nem tud utazni. Ez semmin 
nem változtat. 

- . Mindent megváltoztat - mondta Möngke. A hangja lassú és megfontolt volt. Güjük azon 
kapta magát, hogy előrehajol, és szinte issza a szavait. - Ez azt jelenti, hogy ennek a 
gyűlésnek vége. Mi mást tehetnénk? Batu nem holmi kisebb családfő. Erős a szava a 
nemzetben, noha nem használja a befolyását. Ha nélküle lesz Güjükből kán, az belviszályhoz 
vezethet. Ezt egyikünk sem szeretné. Visszamegyek a tümenemhez, a családjaimhoz. 
Megmondom nekik, hogy az eskü nem az idén lesz. - Güjükhöz fordult. - Az esküm a tiéd. De 
több időre van szükséged, hogy visszatereld Batut a karámba, mielőtt tovább lépnénk. 

- . Nincs szükségem több időre! - förmedt rá Güjük. - Mindketten megígértétek, hogy 
fölesküsztök. Teljesítsétek az ígéreteteket. Batut majd elintézem később. Egyetlen ember nem 
okozhat zűrzavart a nemzetben, nem számít kicsoda és kinek a fia! 

Töregene látta a fián, hogy mindjárt parancsolgatással követel engedelmességet, és 
gyorsan megszólalt, mielőtt Güjük megsérthette volna a jurtában tartózkodó nagyhatalmú 
embereket: 

- . Mindannyian keményen dolgoztunk, hogy vitathatatlan legyen az eskü, mindenki egy 
kánra szavazzon. Ez többé nem lehetséges, de egyet kell értenem Güjükkel. A nemzet 
felkészült egy új kánra. Csaknem öt év telt el a férjem halála óta. Mennyi földet szereztünk ez 
alatt az idő alattt Semennyit. A nemzet várakozik, és ellenségeink közben újult erőre kapnak. 
Máris túl sokat veszítettünk befolyásban és hatalomban. Az eskütételt meg kell tartani, 
legföljebb egy név hiányozni fog a listáról. Ha egyszer lesz kán, idehívathatja Batut, hogy 
egymaga tegye le az esküt, hiszen erre a nemzet egyetlen igazi hatalma utasítja. 

Möngke lassan bólintott, de Bajdur elfordította a tekintetét, és a sötét izzadtságfoltot 
vakargatta a hóna alatt. A jurtában egyedül ő tudta, hogy személyes üzenetet kapott a postával. 
Ha elmondja, hogy Batu támogatást ígért neki, amennyiben kán akarna lenni, ezzel úgyszólván 
bizonyosan aláírná régi barátja halálos ítéletét. Hacsak nem lép a tettek mezejére. Ezen az 
éjszakán Güjük, Töregene és Möngke kényre-kedvre ki vannak szolgáltatva neki. A saját 
harcosai veszik körül őket. Mindet megölhetné. Batu nyilvánvalóan ezt reméli. 

Egy pillanatra ökölbe szorította a kezét, azután ellazította az ujjait. Csagatáj, az apja nem 
habozott volna. Valamennyien Dzsingisz leszármazottai, de Bajdur túl sokat látott a féktelen 
becsvággyal járó fájdalomból és vérből. Megrázta a fejét, és döntött. 

-Jól van. Mostantól négy napra, újholdkor legyen az esküvés. A nemzetnek kánra van 
szüksége, én pedig tartom a szavamat. 

A feszültség szinte fájt a szűk helyen, amikor Güjük Möngke felé fordult. A hatalmas 


ember meghajtotta a fejét. 

Güjük nem tudta palástolni megkönnyebbült mosolyát. Senki más nem jelentett számára 
kihívást, csak ezek itt a jurtában, meg Batu. Annyi év várakozás után végre megkaphatja az 
apja címét. Alig hallotta az anyja lagymatag ígéretét, hogy Batut ide lehet majd hívatni a 
városba, miután a nemzet fölesküszik. Ezek komolyan azt hiszik, hogy ő barátként fogadná 
Batut a történtek utáni Netán az anyja azt várja tőle, hogy úgy viselkedjék, mint egy nagyúri 
Hogy irgalmas legyen azokhoz, akik megpróbálták tönkretenni, de kudarcot vallottak? 

Nevetés oldotta fel a feszültséget. Bajdur elővett egy tömlő ajragot meg néhány kupát. 
Möngke gratulált neki, hátba vágta. Güjük heherészett, megszédítette szerencséjének hirtelen 
fordulása. Batu csaknem aláásta sok év munkáját, de akármi volt is a szándéka, nem sikerült 
neki. Güjük a többiekre emelte a kupáját, élvezte a torkát maró, hideg szeszt. Batuval leszámol. 
Erre nyugodtan esküt tehetett magának gondolatban. 

Virradatkor készen állt a nemzet. Sok hetet töltöttek az eskütétel előkészítésével: rengeteg 
ételt-italt szereztek be, megvarrtak, megfoltoztak, kifényesítettek minden ruhát és páncélt. A 
harcosok tökéletes négyszögekben, némán álltak, mikor megnyíltak Karakorum kapui. Nyoma 
sem volt a négy nappal korábbi kapkodásnak és pániknak. Güjük, aki méltóságteljesen ült a 
paripáján, kilovagolt egy menetoszlop élén a városból. Szürke-sötétkék deelt viselt, 
szándékosan választotta ezt az egyszerű ruhadarabot, nem valami rikítót vagy idegenszerűt. 

Olyan ritkán tartottak gyűlést Dzsingisz kán első kurultája óta, hogy nem nagyon volt 
követhető hagyomány. Egy nagy sátort vertek a város előtt, és ahogy a nap kibukkant a keleti 
dombok közül, Güjük leszállt a lóról, a szárat átadta egy szolgának. Megállt a selyemsátor előtt, 
ott várta az első csoportot. 

Hacsak repedésig meg nem telik a hólyagja, nem lép be a sátorba aznap, és nem is ül le, 
akármilyen forrón süssön a nap. A nemzetnek látnia kell, hogyan lesz belőle kán. 

Bajdur és Möngke éppúgy kitűnt az első csoportból, mint Sorhatani, Kubilaj és az asszony 
többi fia. Az első négyszázban ott voltak a legnagyobb nemzetségfők, akik átmenetileg 
megváltak kísérőiktől, szolgáiktól és rabszolgáiktól. A többség színes selymeket viselt, vagy a 
legegyszerűbb páncélt, attól függően, mi volt a véleménye az eseményről. Még a rangjelző 
zászlókat sem hozhatták magukkal. Dísztelenül, alázattal közeledtek Güjükhöz, hogy 
letérdeljenek, és esküt tegyenek neki 

De még ebben a csoportban is volt rangsor. Töregene jött először, csak utána Sorhatani. 
A két asszony önállóan uralkodott a nemzeten, egybetartották Ögödej kán halála után. Güjük 
csak elégedettséget látott az anyja arcán, amikor elébe térdelt. Güjük szinte meg sem engedte, 
hogy földet érjen: fölemelte és átölelte. 

Sorhatanival nem sietett ennyire. Noha Sorhatani esküvel pecsételte meg a hűségét, 
Güjük mindig kínosan érezte magát ennek az asszonynak a jelenlétében, aki az otthoni 
földeken uralkodott. Arra gondolt, hogy idővel átruházza Sorhatani címeit Möngkére, ahogy az 
apjának kellett volna. Sorhatani mindent átvészelt, mert szerencséje volt, de az asszonyok 
túlságosan ingatagok, és hajlamosak a súlyos hibákra. Bizonyos, hogy Möngke sosem 
cselekedne meggondolatlanul. Elégedetten nézte az anyját követő Möngkét, ahogy megismétli 
a távoli földön tett esküt. O indította el a kőomlást, amely ide hozta valamennyiüket. 

Kubilaj volt a következő. Güjüköt megdöbbentette a fiatalember szeméből sugárzó éles 
ész, miközben Kubilaj letérdelt, és elmondta a jurtákról, a lovakról, a sóról és a vérről szóló 
szavakat. ldővel neki is kell kapnia valami fontos pozíciót. Güjük átadta magát a 
tervezgetésnek. Végre úgy is gondolkozhat, mint egy kán, nem csupán álmodhat róla. 

Teltek az órák, az arcok szüntelenül vonultak, amelyeket Güjük végül szinte meg sem 
tudott különböztetni. Ezrek járultak a sátor elé: családfők, kilométerek ezreire nyúló földek urai. 
Néhányukon már mutatkoztak a vegyes házasságok jelei, Csulgetej legidősebb gyerekeinek 


például korjó vonásai voltak. Güjük kitalálta, hogy be fogja tiltani a vegyes házasságokat, mert 
meg kell őrizni a mongol vér tisztaságát, mielőtt elnyelné a leigázott népek tengere. Ekkora 
hatalomnak már a gondolata is úgy hatott rá, mint az ajrag. A szíve erősebben vert. A mai nap 
után az ő szava lesz a törvény milliónyi embernek és sok millió szolgának. A nemzet 
nagyobbra nőtt, mint Dzsingisz valaha képzelte volna. 

Ahogy eljött az este, Güjük végigjárta a hatalmas táborokat. Nem közös felkiáltással 
választották kánná. Ment egyik helyről a másikra, hogy népének ezrei sorra letérdelhessenek 
és elkántálhassák az esküt. Harcosai készen álltak rá, hogy lekaszaboljanak mindenkit, aki 
megtagadja az esküt, de végül is fölöslegesen aggódott. A fény halványulni kezdett, 
meggyújtották a fáklyákat. Güjük evett, azután egy időre visszatért a palotába, hogy ruhát 
váltson, könnyítsen belein és sajgó hólyagján. Még hajnal előtt ismét kijött, és elment 
legcsekélyebb alattvalóihoz: a tímárcsaládokhoz és a különböző nemzetekhez való, számtalan 
munkáshoz, ők pedig felkiáltottak megilletődöttségükben, mert ez volt az egyetlen alkalmuk, 
hogy láthassák a kán arcát. Meregették a szemüket a hajnalfényben, hogy egyetlen pillantást 
vethessenek rá, amelyre örökké emlékezhetnek. 

Ahogy a nap ismét fölkelt, Güjük úgy érezte, elönti, fölemeli és megszépíti a fény Kán volt, 
a nemzet pedig máris letelepedett a napokig tartó lakomához. Még az se bosszantotta 
túlságosan, hogy Batu ottmaradt orosz birtokán. Ez Güjük napja volt. A nemzet végre az övé! 
Fokozódó izgalommal gondolt az elkövetkező ünnepségekre. A palota lesz a központ: 
gyönyörű, szálas fiatalok új nemzedéke virágzik ki a múlt hamvaiból. 


Ötödik fejezet 


Töregene leereszkedett a kerti pavilon padjára. Érezte maga körül a férje szellemét. Hosszú 
ideig tartott a nyár, a város fulladozott a forróságban. A rendkívüli hőség viharokkal járt 
hónapok óta, amelyek egy-két napra édes hűvösséget hoztak, majd amikor ez is felszáradt, 
minden kezdődött elölről. Ilyenkor sűrű és fojtós volt a levegő az eső ígéretétől. A kutyák 
lihegve hevertek az utcasarkokon, és minden hajnalra jutott egy-két eltakarítani való hulla vagy 
egy zokogó nő. Töregenének máris hiányzott a hatalom, amelyet megismert. Mielőtt Güjük kán 
lett volna, utasíthatta a nappali őrséget, hogy vallomást verjenek ki tucatnyi tanúból, vagy 
kiakolbólítsanak egy tolvaj családot. Egyik napról a másikra kivették őket a fennhatósága alól, 
és ő legfeljebb csak kérhetett a fiától sok ezer más emberrel együtt. 

Ahogy ült a susogó levelek között, Töregene valamiféle békességre vágyott, de nem 
találta még Sorhatani társaságában sem. 

- . Úgyse hiszem el, hogy boldogan hagyod itt a várost - mondta Sorhatani. 
Töregene megütögette maga mellett a padot, de barátnője nem akart leülni. 

- . Egyetlen fiatal kán sem szereti, ha az anyja lesi minden mozdulatát, minden tévedését. 
Az öreg adjon utat a fiatalnak - mondta kelletlenül Töregene, megismételve a szavakat, 
amelyeket Güjük ma reggel intézett hozzá egy dagályos szónoklat keretében. - Szép palotám 
lesz, amelyet Ögödej építtetett nekem. Nem szenvedek hiányt visszavonultságomban. És öreg 
vagyok. Némelyik napon magam sem hiszem, hogy ilyen fáradt lehessek. 

- . Meg akar szabadulni tőled - felelte Sorhatani. Fölemelt egy vékony ágat az ösvényről. 
Bizonyára aznap reggel eshetett le, különben a csin kertészek már eltakarították volna. Úgy 
meghajlott a kezében, mint egy ostor. - Egy fiúnak tisztelnie kellene, amit elértél. Egyben 
tartottad a nemzetet, amikor szétesés fenyegette. 

- . De akkor is ő a kán. Éveken át ezért dolgoztam. Most panaszkodjak, amikor 
megvalósult az álmmomé Hát bolond vagyok én? 

- . Anya vagy - felelte Sorhatani. - Mind bolondok vagyunk, ha a fiainkról van szó. 
Mosdatjuk őket, szoptatjuk őket, és csak annyit várunk el tőlük, hogy életük végéig hálásak 
legyenek érte. 

Kuncogott, és egy pillanat alatt megváltozott a hangulata. Töregene vele mosolygott, noha 
valójában sértették a fia parancsai. 

- . Téged, Sorhatani nem fenyegetett meg azzal, hogy elküld -mondta. 

- . Nem, mert még mindig elhalmozza kegyeivel Möngkét. A hadsereg fővezére! Ez több, 
mint amit a fiam kívánt. Esküszöm, ilyesmire sose számítottunk. 

- . Tudom. Güjük legalább egyszer megfogadta a tanácsomat. Möngke Dzsingisz véréből 
való, a tümenek követni fogják. A fiam feltétlenül bízik benne, Sorhatani. Ez fontos. 

Sorhatani hallgatott. Igaz, Möngke Güjük kánságának első évében emelkedett a magasba 
úgy, ahogy ő megjósolta. Kubilaj viszont sosem vezet hadat Güjük alatt. Volt valami bennük, 
ami a legrosszabbat hozta ki mindkettőből. Sorhatani kétszer küldte el Kubilajt valamilyen 
megbízással, nehogy végleg elássa magát Güjüknél. Úgy fújtak egymásra, mint két macska, és 
sem ő, sem Kubilaj nem tudta megmagyarázni, miért. Időnként azt kívánta, bár visszaküldené 
Güjük az otthonába, távol a hőségtől, a szagoktól és a városi tömegtől, távol a politikától, amely 
minden békés napot tönkretesz. De még így is gyanakodott. Nem gondolta, hogy Güjük sokra 
tartaná mint tanácsadót, és még mindig zavarta egy emlék a kán apjával kapcsolatban. 

Ögödej évekkel korábban megkérte, hogy menjen hozzá a fiához. Máig megborzongott az 
ötlettől. Ögödej túl jó ember volt ahhoz, hogy kényszerítse, de Güjüknek nem lettek volna 
ilyesfajta gátlásai. A dolgok most úgy álltak, hogy Dzsingisz otthoni földjei Möngkére szállnak 
az ő halála után, vagy talán valamelyik másik fiára, ha ír egy végrendeletet, és azt tiszteletben 


is tartják. Remélhetőleg Güjük beéri a különböző kánságok uralmával. Bár nem úgy fest, mint 
akiben van ennyi belátás. Inkább az a kapzsi bolond, aki mindent magának akar. Szomorú, 
hogy ennyi árnyék legyen egy ilyen jóképű fiatalemberben. Némelyekből a legjobbat hozza ki 
a hatalom, de Güj ükön nyoma sincs ilyesminek. 

Még valamit nem beszélt meg Töregenével. Ez az asszony még mindig gyászolja a férjét, 
és elérte, hogy a fia uralkodjék a nemzeten. Nem Sorhatani dolga, hogy az orra alá dörgölje a 
fia hibáit. Épp egy hete, hogy Güjük nem volt hajlandó fogadni a Korjóból érkezett hercegek 
csoportját, inkább elment vadászni a cimboráival. Sorhatani akaratlanul elkomorodott, amikor 
felidézte a kényszeredett találkozót a korjói emberekkel. Igyekezett szavakkal és ajándékokkal 
enyhíteni a távollevő kán sértő viselkedését, de abból, ahogy a korjóiak szótlanul összenéztek, 
láthatta a haragot. Amikor Güjük napokkal később visszatért, Jao Sut, a kancellárját küldte, 
hogy meghallgassa kérésüket. Sorhatani maga is megtette volna, ha Güjük felhatalmazza. 

Az emléktől dühös pírba borult az arca. Ez egyszer nem törődött a kán fennhéjázó 
szolgáival, és betört Güjükhöz. Azt remélte, sikerül beláttatnia vele, hogy az élet nem egyetlen 
hosszú lakoma vagy végtelen vadászat a barátokkal. Egy kánnak mindennap kell uralkodnia, 
döntéseket hoznia, amelyek lehetetlenek nélküle. 

Güjük nem szállt magába az ő szavaitól, sőt kinevette, és tudatosan sértő modorban 
bocsátotta el. Ezt sem említette Töregenének, különösen most, amikor egy élet munkája után 
távozni készül. Sorhatani tudta, hogy hiányozni fog a barátnője, de mindig voltak témák, 
amelyeket nem mert szóba hozni előtte. 

Ha nem lenne Kubilaj, gondolta Sorhatani, meg is őrülne ezektől a hibbantaktól, a 
hazudozástól és az áskálódástól. Legalább a fia meghallgatja. Kubilaj itta az új információkat, 
olyan éles elméről téve tanúságot, amivel még mindig ámulatba ejtette az anyját. Úgy tűnt, 
mindenről tud, ami a városban történik; Sorhatani gyanúja szerint legalább olyan jó 
kémhálózata lehetett, mint neki. Mostanában azonban Kubilaj is kezdett gondot okozni. Güjük 
valamit tervezett: parancsok jöttek-mentek a palota és a kán tümenjei között. 

Harcosai mindennap gyakorlatoztak a síkon, addig lövöldöztek az ágyúkkal, míg végül az 
egész város bűzlött a puskaportól. Sorhataninak volt egy embere a postánál, aki hajlandó volt 
elolvasni az üzeneteket, ám azokat gyakran lepecsételték. Kibontotta volna ezeket is, ha az 
asszony kéri, de ez az életébe került volna, márpedig Sorhatani nem akarta könnyelműen 
eldobni. Már magának a dolognak a titkos voltából is sok mindenre kellett volna következtetnie, 
de ő úgy érezte, mintha ködben bolyongana. Kubilaj talán tud valamit, gondolta, vagy 
legalábbis jobban ért a találgatáshoz. Sorhatani elhatározta, hogy még az este beszél vele. 

Mindketten felpillantottak, amikor meghallották Güjük nappali őrségének lépteit. Töregene 
sóhajtva fölállt, a távolba nézett, mintha magával akarná vinni a város emlékét. Ő és Sorhatani 
összeölelkeztek az egykedvű testőrök szeme láttára. Szekerek, lovak és szolgák várták 
Töregenét, hogy elvigyék a távoli Orhon völgyébe. Múlóban volt a nyár, és Sorhatani úgy 
gondolta, barátnőjének nem engedik meg, hogy visszatérjen. Güjük leplezetlen élvezettel adta 
ki a parancsot, noha mézes szavakba és bókokba öltöztette. 

- . Majd meglátogatlak - ígérte Sorhatani a megrendülésével küzdve. Azt nem ígérhette, 
hogy tájékoztatni fogja Töregenét, amikor ennyien hallgatóznak, hogy jelentsék minden 
szavukat. Töregene mosolygott, noha a szemében könnyek ragyogtak. Kánt csinált a fiából, aki 
száműzetéssel jutalmazta, bárminek nevezze is. Mintha mást se termettek volna a karakorumi 
sivár kövek, csak hazugságokat és intrikát. Sorhatani figyelte, ahogy Töregene elmegy a 
férfiakkal, gyengén, görnyedten az erős fiatalok között. Hirtelen félni kezdett, hogy eltávolították 
egyik védelmezőjét. Güjük minden vadászat és kicsapongás közepette is elszántan erősíti a 
hatalmát. Az asszony nem volt nyugodt, ha a jövőre gondolt. Még a hazájába se térhet vissza, 
hacsak Güjük engedélyt nem ad rá. Mintha egy éhes tigrissel aludna egy szobában, nem 


tudva, mikor ugrik rá, hogy széjjeltépje. 

Összerezzent, mert ágyúdörgést hallott a távolból. Möngke odakint lehet a gyakorlótéren, 
felügyeli katonáit, akik a hadi mesterséget tanulják. Sorhatani némán imádkozott, hogy fiai 
biztonságban legyenek az új kán alatt. 

Güjük végigment az üres folyosókon. Tudta, hogy a személyzet retteg tőle, mert 
megparancsolta, hogy szolga nem kerülhet a szeme elé. Néhány napja beleszaladt egy fiatal 
szolgálólányba, aki nem takarodott elég gyorsan az útjából. Gondolkodás nélkül kiadta a 
parancsot. Ezek túlságosan hozzászoktak a méltóságteljes vonuláshoz, az idősebb emberek, 
különösen az apja járásához. Eredetileg csak pár napra akarta kiadni a parancsot, amíg 
megtanulják, hogy ugorjanak, ha meglátják, ám igen mulattatónak találta, hogy férfiak-nők 
iszkolnak minden kanyarban, ha felbukkan, mert meg vannak győződve róla, hogy az életükkel 
lakóinak, ha csak megpillantja őket a kán. 

Gyorsabban lépkedett, és vigyorgott, amikor a szolgák már messze előtte is bevágódtak a 
szobákba. Gyorsan terjedt a hír, hogy a kán errefelé portyázik. Megállás nélkül belökte a 
rézajtókat, és bevonult a fogadóterembe. 

Sorhatani volt odabent, meg Jao Su, apjának öreg kancellárja. Tucatnyian vártak sorukra, 
és igyekeztek nem mutatni, hogy félnapja várják, mikor kegyeskedik mutatkozni a kán. Güjük 
rájuk sem hederített, odament a lazúrkővel kirakott, aranyozott karosszékhez, amely ragyogott 
az ablakon beáradó fényben. Legalább a levegő friss volt a kinti szellőtől. Güjük átvette a 
fürdés csin szokását, zárt helyiségben öklendezett a mosdatlan testek szagától. 

Sorhatani figyelte Güjük bevonulásának minden részletét, miközben gondosan vigyázott 
az arckifejezésére. Elsőnek ő szólhatott volna, de a várakozás órái alatt másban egyeztek meg 
Jao Suval. Ismét beleszúrt a sértés. Mintha neki nem lenne más dolga, csak az, hogy Güjükre 
várjon, miközben a kán a szolgákkal szórakozik. Semminek sem szabad látszani. 
Figyelmeztette magát, hogy a kán szava törvény; ha a harag első jelét látja Sorhatani arcán, 
megfoszthatja a földjeitől vagy akár az életétől. Talán jobb lesz, ha Jao Su kezdi. Az 
öregembernek tökéletes udvari modora volt, Sorhatani nagyon ritkán láthatta meg mögötte az 
érzelmeket. 

- . Kán uram - szólalt meg Jao Su. Közelebb lépett Güjükhöz, mélyen meghajolt, és feléje 
nyújtott egy pergamenköteget, amit a kán undorral nézett. - Sok ügy van, amelyben csak a kán 
dönthet. - Güjük mintha válaszolni akart volna, de Jao Su folytatta anélkül, hogy lehetőséget 
adott volna erre neki. - Kelet-Korjó kormányzója kér, küldj egy tüment, hogy elűzze a tengeri 
rablókat, akik megrohanták a partvidéket. Ez a harmadik alkalom, hogy követeket küld 
Karakorumba, - Jao Su elhallgatott, hogy levegőt vegyen, Güjük pedig még kényelmesebben 
helyezkedett el a székben. 

- Folytasd, Jao Su, mi van mégíi - kérdezte elégedetten. 

-Vannak tümenjeink csin területeken, nagyuram. Küldhetek 

lovas futárt, hogy segítsenek Korjón? 

Güjük legyintett. 

- Jól van, kettőt küldj él. Mi van még? 

Jao Su pislogott, különösnek találta, hogy Güjük ilyen engedékeny kedvében van. Gyorsan 
folytatta, hogy lehetőleg kihasználhassa az alkalmat. 

- .  Hszi... hm, Hszi Hszia kormányzója azt mondja, hogy túl magasak az adók a 
tartományban. Dögvész pusztított vidéken, a parasztoknak legalább a fele odaveszett. 
Legalább egy év adó-mentességet kér az újjáépítéshez. 

- Nem, ő a vazallusom. 

- Uram, ha gesztust teszünk neki, erősebb szövetségesünk lesz a jövőben. 

- . És ennek eredményeképpen minden apró emberke az ajtóm előtt ri majd. Azt mondtam, 


nem, kancellár. Gyerünk tovább. 

Jao Su bólintott, gyorsan lapozott. 

- Több mint nyolcvan házassági kérelem, nagyuram. 

- Tedd őket félre. Majd a szállásomon elolvasom mindet. Van még valami különleges?- 

- Nincs, nagyuram - felelte Jao Su. 

- Akkor haladjunk. 

sSorhatani látta, hogy Jao Su egyre vörösebb. Güjük régebben lusta volt, alig tudta 
palástolni türelmetlenségét, amikor a tanácsnokai beszéltek. Ezek a gyors döntések nem 
vallottak rá. Sorhatani azon töprengett, hogy mit próbál bizonyítani nekik? Annyira undorodott 
Güjüktól, hogy forgott a gyomra. Ögödej nem venné félvállról a fekete halált, mintha semmit 
sem jelentene több ezer halott, és a járvány nem terjedhetne tovább az országában. Jao Su a 
hajógyártás szükségességét fejtegette, Güjük megvetően elutasította, hogy pénzt adjon 
ilyesmire. Pedig Csin-nek van tengerpartja, és azon túl is élnek népek, amelyek olyan ügyesen 
lovagolják meg a hullámokat, hogy azt a mongolok elképzelni sem tudják. 

Jao Su tucatnyi témát hozott elő; és minden alkalommal gyors válaszokat kapott. 
Némelyiknél Sorhatani némán felnyögött, bár még ez is jobb volt, mint előzőleg a napokig tartó 
pangás. A világ nem áll meg, amíg Güjük vadászik az ékes madaraival. A fény megváltozott, 
Güjük ételt-italt hozatott magának, ügyet sem vetve a jelenlevőkre. Órák múlva Jao Su 
hátralépett, Sorhatanira került a sor. 

Ahogy előrelépett, Güjük elfojtott egy ásítást. 
- . Azt hiszem, ennyi elég lesz mára - mondta. - Holnap te leszel az első, Sorhatani. 

- . Nagyuram! - mondta az asszony megdöbbenve. A zsúfolt termen végiggyűrűzött az 
elégedetlenség. Mások is voltak ott, akiket nem lehetett figyelmen kívül hagyni, fontos emberek, 
akik messziről utaztak ide, hogy lássák a kánt. Megacélozta magát, és folytatta: - Nagyuram, 
még fiatal az idő. Legalább azt mondd meg, hogy Batu válaszolt-e a hívásokra? Eljön 
Karakorumba, hogy letegye az esküt? 

Güjük, aki már távozóban volt, visszafordult az asszonyhoz. 

- . Ez nem a tanácsadóim dolga, Sorhatani - mondta rosszallóan. - Én tartom kézben az 
ügyet. 

Kellemetlenül mosolygott, és Sorhatani először kezdett kételkedni benne, hogy a kán 
egyáltalán iderendelte-e Batut. 

- . Dolgozzatok tovább! - szólt vissza Güjük az ajtónál. - A nemzet nem alszik. 

Másnap hajnalban a szolgák ébresztették Sorhatanit. Még mindig megvolt a palotai 
lakosztálya, amit akkor kapott, amikor átsegítette Töregenét az Ögödej halálát követő válságos 
éveken. Güjüknek egyelőre nem volt bátorsága elvenni tőle, bár az asszony úgy vélte, ennek is 
eljön az ideje, amint a kán megszilárdította a hatalmát. Azonnal felült az ágyban, amikor a 
háznagya kopogtatott és belépett, olyan mélyen lehajtva a fejét, hogy egy pillantást sem 
vethetett úrnőjére. A nemzetben senki sem aludt meztelenül, de Sorhatani átvette a csin 
divatot, és egyetlen vékony selyeminget viselt az ágyban, így kínos jelenetekre került sor, míg 
végre a szolgái hozzáedződtek szokásához. 

Azonnal tudta, hogy valami baj van, amikor meglátta, hogy a férfi áll ott, és nem valamelyik 
lány, akik reggelente segítettek fürdeni és felöltözni. 

- Mi az? - kérdezte álmosan. 

- . Kubilaj fiad van itt, úrnő. Azt mondta, okvetlenül beszélnie kell veled. Mondtam neki, 
hogy jöjjön vissza, amikor felöltözöl, de nem távozott. 

Az asszony elfojtott egy mosolyt, látva a háznagy alig titkolt ingerültségét. Kubilaj ilyen 
hatással is tudott lenni az emberekre. Csak Sorhatani testőrsége akadályozhatta meg, hogy 
berontson. 


Fölvett egy vastagabb köntöst, megkötötte övvel a derekán, és átment egy szobába, amely 
a hajnal puha, szürke fényében úszott. Megborzongott, amikor meglátta a sötétkék selyembe 
öltözött Kubilajt. Fia felnézett rá, amikor belépett, azután kitekintett az ablakon a kelő napra. 

- . Na, végre, anyám! - mondta, de közben mosolygott Sorhatani borzas és álmos külsején. 
- A kán elviszi a tümeneket a város alól. 

Az ablakra mutatott. Sorhatani követte a példáját, és kinézett a síkságra. A lakosztálya 
elég magasan volt ahhoz, hogy messzire lásson, így kivehette az alakzatban haladó lovasok 
sötét tömegét. Arra gondolt, hogy olyanok, mint amikor a nyári felhők árnyéka fut végig a 
síkságon, aztán összeszorította a száját, és hirtelen kitisztult az agya. 

- Güjük szólt neked, hogy elviszi őket? - kérdezte Kubilaj. 

Az anyja megrázta a fejét, noha fájt elismernie, hogy a kán nem avatta be. 

- Hát ez... különös - mondta halkan Kubilaj. 

sSorhatani ránézett, azután egy intéssel elküldte szolgálóit, hogy hozzanak friss teát. 
Megvárták, hogy a lányok kimenjenek. Kubilaj kissé fölengedett, amikor egyedül maradtak. 

- . Ha csak erődemonstráció lenne, vagy kiképzés, akkor azt hiszem, szólt volna - folytatta. 
- Tudja, hogy a fél város kiugrik a meleg ágyból, hogy figyelje a távozását. Egy hadsereget nem 
lehet titokban mozgatni. Güjük tudja ezt. 

- Akkor mondd meg, hogy mit csinált? 

- . Állítólag nyugatra indul, hogy kipróbálja új katonáit a hegyekben, erőltetett menetekkel, 
kitartáspróbákkal kösse magához őket. Minden piaci kereskedő ezt hallotta, és nekem ez 
gyanús. Érzésem szerint ez csak mese, amit tudatosan terjesztettek el. 

sorhatani uralkodott a türelmetlenségén, miközben a fia végigvette az összes 
lehetőséget, mielőtt kikötött egynél. Elég jól ismerte ahhoz, hogy megbízzon az ítéletében. 

- . Batu - mondta végül. - Ő a célpont. Egy gyors csapással eltávolítja az egyetlen embert, 
aki nem tette le az esküt. 

Sorhatani egy pillanatra lehunyta a szemét. Még mindig magukban voltak, de mindig 
akadnak idegen fülek is. Nagyon közel lépett, és olyan halkan beszélt, hogy a hangja alig volt 
erősebb a lélegzetvételnél. 

- Én tudom figyelmeztetni - suttogta. 

Kubilaj hátrébb húzódott, a szemébe nézett. 

-Az életünket kockáztatnád - mondta a homlokát az anyjáénak támasztva, mintha 
vigasztalná. Még egy leselkedő sem lehetett biztos benne, hogy beszélgetnek, miközben az 
anyja hajába susogott, és beszívta illatát. 

- . Semmit se tegyek, csak nézzem, ahogy megölik az unoka-testvéredet1 ? - kérdezte 
Sorhatani. 

- Ha ez a kán akarata, mi mást tehetnél? 

- . Nem lehetek kívülálló, esélyt sem adva neki a menekülésre. A postaszolgálat lovasai 
gyorsabbak a hadseregnél. 

Kubilaj megrázta a fejét. 

- . Az veszélyes lenne. A lovasok emlékeznének rá, hogy elvittek egy üzenetet. Ha Batu 
elmenekül, Güjük visszafelé követi a láncot, amíg hozzád nem ér. Ezt nem engedhetem meg, 
anyám. 

- Majd egy szolgával vitetem el az üzenetet a városi istállóba. 

- . Kiben bízhatsz meg, ha a kán dühöngve visszajön, és a forrást keresi? A szolgákat meg 
lehet venni vagy törni, hogy beszélni kezdjenek. - Egy ideig hallgatott, a tekintete elrévedt. - El 
lehet intézni, ha egy olyan lovas használja a postaállomások lovait, aki még nem futár. Senki 
más nem lehet elég gyors, hogy időben figyelmeztesd Batut. Mármint ha valóban ezt akarod 
csinálni. 


- . Neki kellett volna kánnak lennie, Kubilaj - felelte az asszony. 

Fia olyan erővel ragadta meg a karját, hogy szinte fájt. 

-Anyám, ilyet nem szabad mondanod, még nekem sem. A palota többé nem biztos hely. 

- . Pontosan így van, Kubilaj. Most már mindenütt kémek vannak. Alig egy éve még nem 
kellett vigyáznom a szavaimra, nehogy egy parfümös udvaronc a gazdájához rohanjon és 
besúgja őket. A kán elküldte Töregenét. Már nem sok időm van itt. Örökösen figyel. Hadd 
akadályozzam meg ezt, fiam. Ennek így kell lennie. 

- . Elviszem az üzenetet - mondta Kubilaj. - Akkor nincs papír, se nyilvántartás. 

Azt várta, hogy az anyja vitatkozzon vele, de Sorhatani belátta, hogy nincs senki más. 
Bólintott, hátrább lépett. A szeme tele volt büszkeséggel. 

- . Jól van, Kubilaj - mondta hangosan. - Akkor merj ki a síkságra, és nézd meg, merre 
mennek. Mesélj el mindent, ha este visszajössz. Mindent hallani akarok. - Aki hallgatózott, 
semmi olyat nem hallhatott, ami fölkelthette a figyelmét. Csak ők tudták, hogy Kubilaj nem fog 
visszatérni. 

- Möngke a kánnal lesz - mondta Kubilaj. - Hogy irigylem! 

- "Ő a kán orlokja, leghűbb követője - felelte Sorhatani. A figyelmeztetést nem kellett 
kimondani. Möngkének sosem szabad megtudnia, hogy segítettek Batunak. Az idősebb 
testvérre nem bízhattak ilyen titkot. 


Hatodik fejezet 


Güjük tudta, hogy szemrevaló látványt nyújt a lován. A fehér csődör a kánság méneséhez 
tartozott, amelyet Güjük megörökölt. Az éjszakai borozások és a dús asztal ellenére a fiatalság 
megőrizte karcsúnak, leégetett róla minden fölösleget. Hogy minél tovább fenntarthassa a 
hegyi hadgyakorlat meséjét, otthon hagyta a hosszú hadjárathoz szükséges szekerek és 
felszerelések tömegét. Ám a harcosok két-három tartaléklovat hoztak fejenként. Ezeken elfért 
annyi ellátmány és málha, hogy az út inkább szórakozás legyen, mint robot. 

Könnyű volt elképzelni a nagyapját, amint ugyanezen a tájon lovagol: elöl a felderítők, 
mögöttük a hadsereg. Güjüknek is voltak emlékei a Nagy Nyugati Útról, amelyre Szübötej vitte 
el őket. Már-már nosztalgikus érzéseket keltett benne, hogy ismét egy hadsereggel lehet. Bár 
jobb lett volna, ha hajnal helyett délelőtt indulnak, hogy elmúljon a hasogató fejfájása, és 
megnyugodjon a gyomra. Véreres volt a szeme, de a testmozgás kitisztította az elméjét, és 
hamarosan megéhezett. Lovaglás közben megérintette a derekát, mert borzadt attól, hogy 
vastagodhat. Több mint ezer kilométer lovaglás bizonyosan karcsúsít, és megerősíti a 
hasizmait. 

Hangulata megkeseredett, amikor tekintete visszatért a síksághoz. Titoktartónak kell 
lennie, bár időnként úgy gondolta, hogy az összes tábornoka ismeri a titkait. Mégis tartózkodott 
a teljes őszinteségtől, noha szívesen kitálalt volna. Möngke nem messze mögötte jött a 
tümenekkel, és abban a komoly, mosolytalan arcban Güjük láthatta mindazokat, akik elítélnék 
az élvezeteiért. Ismét eszébe jutott Möngke anyja, a mosolygós boszorkány, aki az ujja köré 
csavarta az ő apját. Güjük szerette volna, ha eltakarodna, de aligha száműzhette egy ilyen 
magas rangú embere anyját. Agya szorgalmasan járt lovaglás közben, ábrándokat dédelgetett, 
amelyekben megsúgta kívánságait valamelyik megbízható harcosnak, és Sorhatani 
egyszerűen eltűnik. Vannak, akiknek szent a kán szava, még ha az életükkel kell is fizetniük 
érte. Részegítő dolog a hatalom, de Güjük még mindig óvatos volt. Vigyázott a nyelvére, 
amennyire tudott, pedig már alig bírta a feszültséget. 

Kizökkent álmodozásából, amikor balról meghallotta a harci kürtöket. Odanézett, és látta, 
hogy két tümen támad lándzsát szegezve, ahogy aznap délelőtt már tucatszor megtették. 
Sebesen vágtáztak egy-két kilométert, utána hagyták a lovaikat legelészni, amíg a többiek utol 
nem érték őket. Güjük ezzel álcázta a manőverét, nem panaszkodhatott, hogy idegesíti a robaj 
és az ordítás. Valahányszor megálltak, a sok ezer harcos céltáblákat állított fel, és gyakorolni 
kezdte a céllövést teljes vágtában, azután összeszedték a sok ezer kilőtt nyílvesszőt. Roppant 
látványosak voltak, és a kánt először felvillanyozta, hogy ekkora erőnek parancsolhat. Az első 
hét után azonban ez is elveszítette az érdekességét, noha szívesen csapta agyon az időt azzal, 
hogy a céltáblához kötözött Baturól ábrándozott. 

Már a gondolattól is kipirult. Olyan kémhálózatot épített ki, amely mellett eltörpült az apjáé. 
A városban ezernyi beszélgetést jelentettek az emberláncok, amelyeket a kémfőnök esténként 
begyűjtött, aztán továbbított Güjüknek. Még a tümenekből is elé vonszolták azokat az 
embereket, akik elég bolondok voltak ahhoz, hogy bírálják a kánjukat. De Batut nem bírálták. Ő 
volt Szübötej kedvence, mondogatták, Dzsingisz unokája, aki nem szennyezte be a kezét 
politikával és alkudozással. Güjük fortyogott, ahogy eszébe jutottak a részletek. Az első néhány 
alkalom után, amikor példát statuáltatott, a közharcosok megtanulták, hogy még barátok között 
is vigyázzanak a nyelvükre, és az információk patakja erecskévé apadt, Güjük azonban tovább 
figyelt. Parancsára embereket kötöztek oszlopokhoz és korbácsoltak véresre. Kivégeztetett két 
harcost, mert állítólag lázadást emlegettek, és elpártolásra bujtogattak. Güjük végignézte, 
amikor az egyiknek a nyelvét harapófogóval tépték ki, mielőtt megölték. Erre az emlékre kissé 
elmosolyodott. Többé nem lesz ilyen beszéd. 


Biztosra vette, hogy az efféle események nem ártanak a tekintélyének, sőt inkább erősítik. 
Nem árt az embereknek, ha tudják, hogy a kánjuk éppen olyan kíméletlenül megköveteli 
törvényeinek betartását, mint Dzsingisz. A harcosok félnek tőle, és ez így helyes. Nem futnak 
meg az ellenség elől, amíg Güjük figyeli őket. 

Csaknem száz kilométert tett meg nyugat felé. Két napra megállt, hogy az alakzatban való 
haladást és a támadást gyakorolják. A harmadik reggelen Güjük észak felé fordította a sereget, 
az orosz földek irányába, amelyeket apja oktondi módon odaadott egy ellenségnek. Rossz a 
vérük. Batu apja áruló volt, és átadta a hibáit az utódainak. Sose bízhatnának egymásban, még 
akkor se, ha Karakorumba hívatná Batut, hogy tegye le az esküt. Ez a vérvonal megmérgezné 
az új nemzetet, csak azt lehet tenni vele, hogy visszavágják, és a gyökeréig kiégetik. Eszébe 
jutott az anyja és Sorhatani, akik versengve manipulálták őt. Egyik sem értette meg, hogy az 
ellenséget el kell távolítani. Batut békén hagyni nem egy nagy kánra vallana, hanem gyengére, 
aki fél támadni. 

Güjük elmosolyodott. Olyan példát ad, amely előrevilágít a jövőbe, érthetnek belőle 
mindazok, akik próbára tennék az új kán erejét. Ám lássák mindenek a korjói hercegektől az 
arabokon át a nyugati nemzetekig! Hallják csak meg Batu halálát, és vegyék fontolóra, mielőtt 
ellenállnának a mongol nemzetnek. Batu végzete nyilvános és szörnyű lesz. Szájról szájra jár 
majd a pusztaságokban, a hegyekben és a zöld síkságokon. Batu lehet Güjük jelzőtüze a 
hegyormon, üzenete minden vazallus államnak. Ilyen módon Batu mégis jól szolgálja a kánját. 

Kubilaj másfél kilométerről figyelte a hadsereg, az emberek és a lovak hatalmas, poros 
menetoszlopát. Veszélyes volt látótávolságra megközelíteni őket, de ugyanolyan jól ismerte a 
felderítők haladásának mintázatát, mint bármelyik katona. Kikerülte őket, és árnyékként követte 
a kán haderejét. Szerencséjére nem ő volt az egyetlen ember a síkságon. Ennyi harcos és ló 
mozgása elűzte a kecskepásztorokat és a szegény családokat otthonaikból. Gyakran lehetett 
látni őket a távolban, amint gyorsan eltűnnek a kán útjából. Maga Kubilaj mocskos, ócska deelt 
viselt, az arca és a keze csaknem fekete volt a piszoktól. Remélte, hogy ő is kiadhatja magát 
ilyen ágrólszakadtnak, ha fölfedezik. 

Hevert a magas fűben, megsimogatta lovának sötét orrát, száját. A fekvő állat a földhöz 
nyomta a pofáját, ahogy betanították. Még így is simogatnia kellett, hogy megmaradjon ebben a 
természetellenes helyzetben. Ragyogó barna szemével figyelte  Kubilajt, aki nem 
akadályozhatta meg, hogy a ló ne hajtsa a farkával a legyeket, amivel le is buktathatta volna. 
Nem lehetett tökéletes biztonságban a tümenek és felderítőik látóhatárán belül, de hát ezt 
tudnia kellett. Az üzenet, amelyet betanult, halált hoz sokakra, ha a kán valaha is tudomást 
szerez róla. Kubilajnak arról is meg kellett győződnie, hogy egyáltalán szükség van-e arra, 
amire vállalkozott. Ha a kán elvezeti a hadát Batu földjeitől, Kubilaj egyszerűen visszaoson 
Karakorumba, és többé nem esik említés a dologról. 

A tümenek reggel északnak fordultak. Karakorum rég mögöttük maradt, Kubilaj növekvő 
haraggal nézett utánuk, bizonyosra vette, hogy végre meglátta a kán valódi célját. De még 
ekkor is várakozott, meg akart győződni róla, hogy nem fordulnak-e vissza, nem állnak-e meg 
valamilyen tónál itatni. A nyeregtáskájában volt tejpor, szárított hús; ha kell, csaknem kétszer 
gyorsabban haladhat, mint a sereg. A kán hada a legjobb esetben is huszonöt kilométert tett 
meg naponta, mert ritkán kerekedett föl délidő" előtt, és nem sietett túlságosan. Kubilaj továbbra 
is szemmel tartotta őket, és szerette volna, ha tévedne, de végül nem tagadhatta le az 
igazságot maga előtt. Amikor az utolsó sorok is eltűntek, megütögette a lova orrát, mire az állat 
felugrott. Kubilaj egész nap pihent, de nem vágtázhat ész nélkül az éjszakában. Ha a lova 
lábát töri sötét terepen, nem érheti utol őket, és Batu sosem kapja meg a figyelmeztetést. 

Másnap hajnalban alig tíz kilométerrel északabbra volt a seregtől. Egy kis falu felé tartott, 
amely apró dombok között terült el egy patak partján. Kezdett kifogyni a vize, ezért úgy döntött, 


hogy megáll, és vásárol tőlük utánpótlást. A dombok kopárak voltak, és egész nap keményen 
kellett lovagolnia. 

Lépésben haladt, hogy lássák a pásztorok, egyedül van. A falu négy kis jurtából állt, 
amelyeket fával erősítettek meg. Elhaladt egy bűzlő pöcegödör mellett, és bólintott. A családok 
szegények, de tiszták. 

Szétugrasztott egy kecskenyájat. Az állatok ideges mekegése ugyanolyan hatásosan 
riasztotta a falusiakat, mint akármelyik házőrző kutya. Pár pillanat múlva két ember toppant elé, 
megfeszített íjakkal. 

- . Fizetni fogok az ételért és a tömlő vízért, amelyet a patakotokból veszek - mondta 
hangosan Kubilaj. 

Az emberek összenéztek, az egyik kelletlenül bólintott. Kubilaj megütögette a csípőjén 
viselt, kis zacskó ezüstpénzt, amivel felhívta a figyelmüket a kardjára. A két férfi úgy bámulta a 
fegyvert, mintha még sose láttak volna ilyen hosszú pengét. Szemük mohón felcsillant, megint 
összenéztek. Kubilaj rosszat sejtett. Olyasfajtának látszottak, akik szívesen keresnek egy kis 
pénzt útonállással is. Még mindig nem engedték le az íjukat, az övé viszont a hátára volt vetve. 
Úgy döntött, nem száll le a lováról, nehogy lerohanják. 

- . Hozzatok pár napra elegendő- ételt, és már itt sem vagyok -mondta. 

Az erszényéhez nyúlt, és két ezüstpénzt vett elő. A két férfi leengedte az íját, az egyik 
előrelépett, hogy átvegye a pénzt, a másik továbbra is gyanakodva figyelte. 

Kubilaj ültében kihúzta a lábát a kengyelből, és nyújtotta a pénzt. Félig-meddig számított 
rá, mégis meghökkent, amikor az ember elkapta deeljének hosszú ujját, és igyekezett lerántani 
a nyeregből. Nagy erővel odarúgott, csizmája áll alatt találta el a támadót, aki megpördült a 
tengelye körül, és hirtelen véres lett a szája, mert elharapta a nyelvét. A másik tátott szájjal 
bámult, azután fölkapta az íját, de Kubilaj előreugratta a lovát, kardot rántott, és a férfi torkának 
nyomta a hegyét. 

Ebben a pillanatban új hangot hallott, amely egy kérdést kiáltott. Elfordította tekintetét a 
rémült emberről, akit a karjával fenyegetett, és összeszorult a szíve. Güjük két felderítője 
közeledett a kis házcsoport túlsó vége felől. Lépésben közeledtek lovaikon, amíg ő másra 
figyelt. 

Hüvelybe lökte a kardot, a ló másik oldalán leugrott, és közben vadul járt az agya. Ezeket 
nem hagyhatja le. Sokkal jobban hozzászoktak a nagy távolságokhoz, mint ő valaha is fog, 
még alkony előtt utolérnék. Átkozta magát, hogy hibázott, azután félretette haragját, inkább a 
tökéletes nyugalmat kereste meg magában, amelyet a kán kancellárja mellett tanult meg 
évekkel korábban. Semmi haszna a pániknak. Gyorsan döntött, miközben állt, és várta a 
jövevényeket. 

A felderítők gyanakodtak, de csak három dulakodót láttak. Az egyiknek a szájából vér 
szivárgott. Közelebb ügettek. Kubilaj kissé meggörnyedt, hogy álcázza magasságát, és a 
lovával matatott. Éppen olyan piszkos volt, mint a másik kettő, a ruhája is éppen olyan rongyos. 
Csak a kardja különböztette meg tőlük. Remélte, hogy a felderítők nem nézik meg túl közelről. 
A két tolvaj mélyen meghajolt a kán felderítői előtt. Kubilaj utánozta őket, mutatva, hogy 
megilletődött, amiért ilyen fontos emberekkel találkozhat. 

- Ne mozduljatok! - mondta élesen az egyik felderítő. 

A társa néhány lépéssel lemaradt, de az első odajött hozzájuk. Kubilaj sejtette, hogy ő a 
rangidős, aki rég megszokta, hogy a kán emberének lenni rangot jelent. 

- . Mi folyik itt ? - kérdezte a felderítő. Idősebb volt, mint Kubilaj gondolta, de kora ellenére 
is vékony, akár a késpenge. 

Gyorsan megszólalt. - Csak egy kis nézeteltérés, nagyuram -mondta lehajtott fejjel. - Egy 
vita néhány kecske miatt, amelyeket éppen most vettem. 


A szeme sarkából látta, hogy a sebesült pásztor hüledezve néz rá. Egy felderítőnek kedve 
támadhat példát statuálni egy úton-állón, sőt akár a kán elé is viheti valamennyiüket. Viszont 
nem ítélkezik holmi helyi perpatvarban. Kubilaj csak abban reménykedett, hogy a többiek 
tartják a szájukat, és hagyják, hogy kibeszélje magát. 

- . Megjelöltem az állataim fülét két vágással, meg is nézheted! 

- mutatta. A felderítő nem nézett oda, túl régen szolgált ahhoz, hogy elvonhassák a 
figyelmét. - De a rokonaim is ezt csinálták, pedig mondtam, nagyuram, hogy ilyen, izé, 
nézeteltérés lesz belőle. Az állatok az enyémek, bárhol megismerném őket. Te a kán embere 
vagy, nagyuram. Nem döntenéd el a dolgot? Olyan hálás lennék! - És még tovább is 
összehordott hetet havat. A felderítő megnyugodott, vigyorogva fordult társához. 

A véres szájú pásztor meg akart szólalni, de Kubilaj sarkon fordult, és ráförmedt: 

- . Pofa be, Hakan, az egész a te hibád! Úgy ismerem ott azt a barnát, mint a tulajdon 
gyermekemet! 

A pásztorok döbbenten bámultak az őrültre, aki ilyesmiket beszél, de a felderítők már 
elvesztették érdeklődésüket. Kubilaj továbbra is lesütötte a szemét, és egyfolytában járt a 
szája, minden erejével igyekezett hitelesen játszani. 

- . Nagyuram, nem tudnál csak addig maradni, amíg összeszedem az enyémeket. Száz 
fohászt mondanék érted Ég Atyához. A feleségem már megint várandós. Nem sok mindenünk 
van, és nem engedhetem meg magamnak, hogy most veszítsem el a legjobb állataimat. 

- . Gyerünk - mondta az idősebb felderítő a társának. Már nem érdekelte a három piszkos 
ember, akik az út mentén álltak és veszekedtek. Kubilaj még akkor is könyörgött nekik, amikor 
megfordultak és ellovagoltak, de már elöntötte a megkönnyebbülés. Végül egyedül maradt a 
két pásztorral. Mindketten úgy meredtek rá, mint egy veszett kutyára. A véres szájú vöröset 
köpött a földre, és megszólalt, noha láthatólag fájt neki: 

- Te meg ki vagy? - kérdezte nagy nehezen. 

- . Csak egy utazó - felelte Kubilaj. Feszülő izmai túl sokáig várták a támadást, a keze 
remegett, amikor ellazította. - Ételre és vízre van szükségem, ahogy már mondtam. Ha továbbra 
is az a tervetek, hogy kiraboltok, nem leszek olyan kegyes, mint első alkalommal. Egy kiáltás 
elég, hogy visszajöjjenek. 

A pásztorok ösztönösen abba az irányba néztek, amerre a felderítők ellovagoltak, és 
egyiknek sem tetszett az ötlet. A síkságokon kevés az igazság. A kán embereinek rövid 
megjelenése is elég volt, hogy megrémüljenek. 

Hogy ne kelljen hátat fordítania nekik, Kubilaj inkább visszaült a lovára, és mögöttük 
ügetett, miközben a pásztorok megtöltötték a vizestömlőjét, és csomagoltak neki frissen főzött 
bárányhúst meg kőkemény kenyeret. Csodásán illatozott, de Kubilaj nem kezdett el enni, amíg 
messze maga mögött nem hagyta a kán hadseregét. Batu birtoka még több mint ötszáz 
kilométernyire volt északon, és nem elegendő, ha csak közvetlenül a kán hada előtt érkezik. 
Komor arccal útnak indult, lesve a távolban a felderítőket. A meneküléshez Batu annyi időt kap, 
amennyit csak nyerni tud neki. 


Hetedik fejezet 


Háromnapnyi kemény hajsza után Kubilaj lova teljesen kimerült. Almában legelt, de sosem 
volt elég ideje, hogy összeszedje magát, mire a lovasa ismét ráül. A negyedik napon 
kínszenvedés lett lóra szállni. Kubilaj bőre nem szarusodott el annyira, mint a felderítőké, a bőr 
nagy foltokban hiányzott a fenekéről és a keresztcsontjáról. Minden reggel külön gyötrelmet 
jelentett, amíg a sebek föl nem szakadtak, mert onnantól már csak tompán sajogtak egész nap. 
Nem tudta pontosan, mennyit haladt, csak azt, hogy messze lehagyta a kán hadseregét. Batu 
magával vitt az új földekre egy egész tümen harcost a családjaikkal. Azóta megnőhetett a 
létszámuk, és ilyen sokan nem egykönnyen rejtőzhetnek el. Kubilaj arra számított, hogy 
megtalálja a nyomaikat, de az már a holnap gondja. 

Most az volt a problémája, hogy a lova riasztóan lefogyott, verejtékezett, és sárga hab 
csörgött a szájából. Ideje próbára tenni a postaállomásokon a tervet, ami egyszerűnek tűnt 
odahaza  Kara-korumban. A  nyeregtáskájából előhúzott egy  vászonpántra varrott 
csengettyűsort, ráborította a nyergére, és körülnézett a hegyeken, hogy tájékozódjon. Senkit 
sem látott, de úgy tizenöt kilométerrel előbb észrevett egy postaállomást, és egy olyan 
ösvényen haladt, amelyet a lovas futárok tapostak ki. Utoljára ellenőrizte magát, és 
megborzongott a fáradtságtól. Lovas futár sosem utazik csomaggal. A súly mindennél 
fontosabb. Fintort vágott, kicsatolta a szíjakat, és a földre ejtette az utánpótlását. Ezután az Íja 
következett. A kardját egy pillanatig tartogatta a kezében, mielőtt rádobta a kis bőr- és 
vászonkupacra. Ellenséges területen olyan tehetetlennek érezte magát a kardja nélkül, akár 
egy újszülött, de nem volt választása. Csak egy kis bőrtáskát tartott meg, amelyet a hátára 
csatolt úgy, ahogy a futárok szokták. Még egy ártalmatlan levelet is írt egy hamis névre, hogy 
megmutassa, ha feltartóztatják és átkutatják, noha ennek kicsi volt a valószínűsége. Senki sem 
tartóztathatott fel egy futárt. 

Hirtelen ötlettel csíkokra szabdalta a zsákokat, és rátekerte a rongyokat a hüvelybe 
csúsztatott kardra, olyan csomagot készítve, amely elrejthető. A penge értékes volt, és bár nem 
hitte, hogy viszontláthatja, nem tudta csak úgy otthagyni az út porában a zsiványoknak, még 
kevésbé Güjük felderítőinek, akik lovon közelednek. 

Bevezette a lovát a fák közé, és megpihent, várva az alkonyt. Csak pár kilométert kellett 
megtennie, és napnyugtakor vagy este akarta elérni a postaállomást. Maga Dzsingisz rendelte 
el, hogy az állomások között húsz kilométer legyen a távolság. Némelyik olyan régen működött, 
hogy széles utak keletkeztek közöttük, és a családok házakat építettek mellettük téglából és 
agyagból. Egy fatörzsnek dóit, a szárat az öklére csavarta. 

Amikor fölébredt, a fák sötétek voltak körülötte. Fogalma sem volt, hogy mennyi idő telt el. 
Káromkodva fölállt, és a nyeregért nyúlt. A lova nyihogott, arrébb ugrott. Rá kellett csapnia a 
pofájára, hogy nyugodtan álljon. 

Percek múlva ismét az úton volt, és az élet jeleit leste. A hold épphogy feljött, és Kubilaj 
hálás volt, amiért még előtte az éjszaka. Nemsokára fényeket látott, és még egy utolsó vágtára 
kényszerítette a lovát. A nyereg-csöngettyűk minden lépésnél hangosan. csilingeltek a 
sötétben. 

A kis postaállomást kova- és mészkőből építették a vadonban. Néhány melléképület és 
kikövezett udvar tartozott hozzá. Fáklyákat gyújtottak, amikor meghallották, hogy közeledik. 
Kubilaj magabiztosan belovagolt. Két ember várta, az egyik egy kövér vizestömlővel, a másik 
egy tányérra való, gőzölgő húsdarabbal, amelyekről még csöpögött a kondér vize. Már a váltás 
lovat is elővezették az istállóból, hogy készen várja az érkezőt. 

- Ki vagy? - kérdezte váratlanul az, akinél a tányér volt. 

- . Karakorumból jövök sürgős üzenettel! - förmedt rá Kubilaj. 


- Te ki vagy? 

- . Bocsáss meg - felelte a férfi. Még mindig gyanakodott, a lovat méregette, amellyel 
Kubilaj érkezett. Nem ő lett volna az első, aki így próbál postalovat elkötni, de a tolvajok 
általában olyan gebéket hoztak, amelyek elárulták őket. Látta, hogy a férfi kelletlenül biccent, 
de még így is megszólalt, miközben Kubilaj két marokkal tömte magába a nedves bárányhúst. 

- . Ha Karakorumból jöttél, akkor ismered az ottani postamestert. 

- . Terident? - kérdezte tele szájjal Kubilaj. - Azt a nagydarab, vörös szakállú keresztényt? 
Jól ismerem. 

Ez könnyű vizsga volt egy olyan fiatalembernek, aki a városban nőtt fel, noha a szíve majd 
kiugrott a lebukás gondolatától. Igyekezett nem mutatni, mennyire feltörte a nyereg, miközben 
felpattant a friss lóra, megigazította a kis csomagot a vállán, átvette a tömlőt, és derekasan 
meghúzta a felvizezett aj ragot. Olcsó és fanyar volt, de átmelegítette. Nagyot sóhajtott, 
visszadobta a tömlőt. Innentől kezdve a postaállomások tartják el. 

- . Majd elmondom neki, milyen rendes az állomásod - ígérte. Megmarkolta a szárat, és a 
kőkapuhoz ügetett. Az állomás személyzete akkor már leszerszámozta és éppen csutakolta a 
régi lovát, amely gőzölgött a fáklyafényben. Senki sem bajlódott azzal, hogy válaszoljon neki. 
Kubilaj elmosolyodott, megsarkantyúzta a lovat, és kidübörgött az északi útra. Ez bevált, és 
megint be fog válni. Be is kell válnia, ha a kán hadserege előtt marad. Semmi sem gyorsabb a 
futároknál. De amíg nem beszél Batuval, az semmit sem tud a fenyegető veszélyről. 

Ahogy Kubilaj távozott, az állomás lovásza elgondolkodva nézett utána. Még sosem látott 
ilyen sárga szemet. Azt mondják, Dzsingisznek volt ilyen szeme. Töprengett, és közben egy 
bolhacsípést vakargatott az arcán. Egy idő múlva vállat vont, és folytatta a munkát. 

A négy ember három napja figyelte az ösvényt. Párosával vadásztak, így minden este 
jutott nyúl a bográcsba. A közelben volt egy hatalmas kotorék. Nem volt nehéz hurkot vetni az 
üregek bejáratánál. Messzire elláttak a hegyekből, így az időt azzal töltötték, hogy 
beszélgettek, kockáztak vagy javítgatták a felszerelésüket. Tudták, hogy két nap múlva érkezik 
a váltás, vége felé jár az idejük. Kevés izgalmas dolog történt. Csak egy vándorkereskedő 
család jött erre a vénséges, félvak lovukkal, és az őröket nem érdekelték az olcsó vacakok a 
kordén. Röhögéssel és egy rúgással útjukra engedték őket. 

- Valaki jön - mondta Parih, a legfiatalabb. 

Három társa a kis tábor szélére osont, és lenéztek az alattuk húzódó ösvényre, vigyázva, 
hogy ne lehessen látni őket. íjaikat jól becsomagolták a nedvesség ellen, és leeresztették, 
hogy ne nyúljon ki a húr, de azért a kezük ügyében tartották őket, és pillanatok alatt 
felkészülhettek a lövésre. Figyeltek, és átkozták a reggeli párát, amely elhomályosította a 
levegőt, és mintha egyenesen a kövekből gomolygott volna elő, amíg fel nem szívta a nap. 

A köd ellenére is láthatták, hogy egyetlen ember közeledik lassan, egy lesántult lovat 
vezetve. Lehajtotta a fejét, úgy festett, mint bármelyik szegény harcos, aki hazafelé baktat, 
miután sok éjszakán át vadászott, vagy egy elveszett állatot keresett. Ám az őrök az első 
védelmi vonalat jelentették ezen az úton, és mindenkire gyanakodtak. A legidősebb, Tarrial 
már jó sok rajtaütést és ütközetet látott. Egyedül neki voltak sebhelyek az alkarján, és a többiek 
tőle várták a döntést. A hang messzire száll a hegyekben, ezért Tarrial csak intett Parihnak, 
hogy menjen végig a gerincen. A legény észre fogja venni, ha valaki más is ólálkodik 
körülöttük, és odalőhet a rejtekből, ha valami rosszul sikerül. A többek vártak, amíg Parih elért 
arra a pontra, ahonnan több száz méterre beláthatta az utat. A fiatalember felmutatta a tenyerét, 
amely messziről is jól látszott. Tiszta a levegő. 

Tarrial megnyugodott. 

- . Csak egy ember. Maradjatok itt, és ne lopjátok el az adagomat. Lemegyek hozzá. 

Meg sem próbált rejtőzködni, miközben leereszkedett a kőgörgetegen, sőt a legnagyobb 


zajt csapta, hogy megriassza az idegent. Évekkel korábban végignézte Szamarkandban, 
hogyan ölték meg járőrözés közben a dzsagun tisztjét. Meglapult, az árnyékban maradt, 
miközben tolvajok ürítettek ki egy raktárt. Ahogy az egyik elment mellette, előlépett, és a tolvaj 
vállára tette súlyos kezét, hátha félholtra ijeszti. Meg is ijesztette, de a pánikba esett rabló tőrt 
döfött a bordái közé. T arrial szeretettel elmosolyodott az emléktől. 

Mire leért az ösvényre, az idegen elég közel járt, hogy Tarrial kivehesse a vonásait. 
Szokatlanul magas volt. Kimerültnek tűnt, alig bírta emelni a lábát járás közben. A lovat por 
lepte, és a jobb mellső lábára sántított. 

Kubilaj megérezte Tarrial pillantását, és fölkapta a fejét. A keze a derekára siklott, de nem 
volt nála kard. Fintort vágott, fölemelte szabad kezét mutatva, hogy fegyvertelen. 

- Lovas hírnök vagy? - kiáltotta T arrial. 

- . Igen - felelte Kubilaj. Dühös volt magára, amiért ilyen vakon besétált a hegyek közé. Már 
nem tartotta számon a napok múlását, sem a lovakat, amelyeket a postaállomásokon cserélt. 
Most néhány tolvaj miatt mindent elveszíthet, amit eddig elért. Nem először bánta, hogy 
otthagyta a fegyvereit. 

- . Kinek szól az üzenet? - kérdezte T arrial. Az ösztönei azt súgták, hogy valami gond van 
ezzel az emberrel, noha nem tudta volna megmondani, mi az. A jövevény halványsárga szeme 
szúrósan fénylett mocskos arcában, és többször is a csípőjéhez kapott, mintha hozzászokott 
volna, hogy kardot viseljen. Különös egy lovas futártól, aki mindig fegyvertelenül jár. 

- . Senki sem állíthatja meg a postát - mondta szigorúan Kubilaj. - Az üzenet nem neked 
szól, akárki vagy is. 

Tarrial elvigyorodott. Ez az ember nem lehet idősebb Parih-nál, de úgy beszél, mint aki 
elvárja, hogy hallgassanak a szavára. Újabb furcsaság egy lovas futárnál. Nem állhatta meg, 
hogy még egy kicsit piszkálja, csak mert látni akarta, mit tesz erre. 

- Egy kém ugyanezt mondaná - jelentette ki. 

Kubilaj az égre emelte a szemét. 

- Egy kém a postaállomás lovával, bőrtáskával a hátán? Hozzátehetem, bármiféle 
értéktárgy nélküli 

- . O, mi nem vagyunk tolvajok, komám. Katonák vagyunk. Nagy különbség. EI kell 
ismernem nem mindig, de általában ez a helyzet. 

Meglepetésére Kubilaj kissé kihúzta magát, a tekintete kiélesedett. 

- Ki a minghaan tiszted? - kérdezte kurtán. 

- Ő sok száz kilométerre van innen, komám, így nem terhelnélek a nevével, ma 
semmiképpen. 

- A nevét! - csattant fel Kubilaj. Minden tümenben csak tíz minghaan tiszt van. Névről 
ismert szinte mindenkit, aki a nemzetben elérte ezt a rangot. 

Tarrial felháborodott a hangnemtől, ugyanakkor meg is hökkent. Ez az alak egyedül volt, 
fegyvertelen volt, több száz kilométer választja el az utolsó településtől, mégis olyan erő áradt 
belőle, hogy Tarrial fontolóra vette az álláspontját. 

- Még sose láttam ilyen futárt, mint te - mondta gyanakodva. 

- . Erre nincs idom - felelte Kubilaj, aki kezdett kijönni a béketűrésből. - Mondd meg a nevét, 
vagy engedj utamra! - Mielőtt T arrial válaszolhatott volna, megrántotta a szárat, és újra elindult, 
egyenesen neki a harcosnak, 

Tarrial habozott. Szívesen leütötte volna a lovast, senki sem hibáztatta volna érte, de az 
önfenntartás ösztöne megállította az öklét. Az első szótól kezdve semmi nem volt rendben. 

- . Hujildarnak hívják - mondta. Ha a lovas megpróbál elcsörtetni mellette, simán leütheti. 
Ám a jövevény megállt, egy pillanatra lehunyta a szemét, és bólintott. 

- . Akkor az üzenet az ő urának, a Bordzsigin nemzetségbeli Batunak szól. Egyedül neki, 


és sürgős. Vigyél hozzá. 
- . Ezt nem tőled kellett megtudnunk, komám - felelte T arrial változatlan gyanakvással. 
- Méghozzá azonnal! 


Nyolcadik fejezet 


Nem beszéltek valami sokat, miközben Tarrial és Parih a hegyek között vezette Kubilajt. 
Csak egy embert hagytak hátra az út őrzésére, a negyedik ellovagolt, hogy értesítse a 
tisztjüket. Kubilaj sánta lova a többi hátassal együtt pihent, ő pedig kapott egy kisebb lovat a 
felderítőktől, egy ideges állatot, amely mindig harapni akart, ha meglátott egy ujjat. 

Parih megosztotta a vizestömlőjét a különös futárral, de sem Kubilajnak, sem Tarrialnak 
nem volt kedve beszélgetni, így a legény hasztalanul próbálkozott. T arrial lovagolt elöl a széles 
csapáson, amely fölfelé kanyargott a dombok között. Kubilaj látta a hegyeket a távolban, de 
csak halvány fogalma volt arról, merre jár, holott több térképet is betanult. A levegő tiszta és 
hideg volt, sokszáz méterre el lehetett látni ügetés vagy járás közben. 

- Máris egy napot vesztettem a sánta ló miatt - mondta Kubilaj egy idő után. - Gyorsabban 
kell mennünk. 

- . Aztán miérti - kérdezte azonnal Tarrial. Kihívóan meredt a rejtélyes lovasra, aki úgy 
parancsolgat az embereknek, mint az inasainak. Tarrial alig hitt a szemének, amikor Parih 
mondhatni vigyázzba vágta magát, valahányszor az idegen ránézett. A lovas futárok nem 
tartanak ekkora tekintélyt. Tarrial tudta, hogy valamiféle tiszt lehet, talán a saját dolgában jár 
engedély nélkül használva a postavonalakat. Azt hitte, hogy Kubilaj nem fog válaszolni, de az 
mégis megtette nagy kelletlenül. 

- Egy hadsereg jön mögöttem. Egy hét, talán tíz nap, és itt lesz. Minden perc drága, ezért 
minél előbb figyelmeztetnem kell uratokat. 

Parih tátott szájjal bámult rá. Tarrial annyira megriadt, hogy eltűnt az arcáról a gyanakvás. 

- Mekkora az a hadseregi - kérdezte. 

Kubilaj válaszképpen belenyomta a sarkát a lova oldalába. 

- . Megtudod, mihelyt átadom az üzenetet az uradnak - szólt hátra. 

Tarrial és Parih összenézett, azután vágtába ugratták a lovukat, hogy utolérjék és 
megelőzzék. 

Lovaglás közben Kubilaj igyekezett fölmérni, hogy a környék mennyire védhető-. Batu 
vélhetőleg egy völgyben ütött tábort, hacsak a felderítők nem hazudtak a távolságról. A 
beszámolókra gondolt, amelyeket a karakorumi könyvtárban olvasott. Dzsingisz alatt a 
tümenek egyszer már leromboltak egy aszaszin erődöt, kőről kőre lebontották. Kubilaj a lehető 
legrosszabb hírt hozza: Batunak azonnal el kell vinnie a népét. A kán hadserege közeledik, 
Batunak menekülnie kell, és meg sem állhat többé. Nagyon kevés esélye van arra, hogy ne 
kapják el és ne mészárolják le. 

A felderítők most már gyorsabban vezették át a hegygerinceken és a köztük húzódó 
völgyeken. A legtöbbet sűrűn benőtték a fák. Állatok keskeny csapásait követték. Ezek az 
erdők lelassítják Güjük hadseregét, kénytelenek lesznek libasorban haladni. Számítanak 
rajtaütésekre, csapdákra, ezért napokat veszítenek. Kubilaj a fejét csóválta, miközben ügetett a 
homályban, ahol a lombsátor nem engedte át a napot. Elveszítette idő- és térérzékét, de a nap 
éppen lenyugodott, amikor elérték a f elderít ők táborainak belső gyűrűjét, és Tarrial megállt, 
hogy újratöltse a tömlőjét, kiürítse a hólyagját, és lovat váltson. Kubilaj követte példáját, és 
amikor leszállt a nyeregből, recsegtek az ízületei. Batu katonái biccentettek Tarrialnak meg 
Parihnak, és ellenségesen méregették Kubilajt. Talán tucatnyian éltek ezen a nyirkos helyen, 
ahol folyamatosan váltották az őrséget. Kubilaj nem hitte, hogy bárki is megközelíthetné Batut 
észrevétlenül, de ez sem fog segíteni rajta. 

Fáradtan szállt föl új lovára, hogy Tarrial és Parih nyomában elhagyja a belső őrség 
táborát. Gyorsan leszállt a sötétség, amelyben Kubilaj végképp elvesztette a fonalat. Tudta, 
hogy sosem találná meg a kiutat Tarrial nélkül. Az erdőnek nem akart vége lenni. Gyanúja 


szerint Tarrial szándékosan vezette kanyargós ösvényen, nehogy megtalálja a visszautat és 
idehozhasson valakit. 

Egész éjszaka lovagoltak, Kubilaj a nyeregben szundikált, a ló lépéseinek ütemére 
bólogatva. Még sosem volt ilyen fáradt. Az utolsó ösvény is eltűnt, Kubilaj már azon 
morfondírozott, vajon Tarrial nem tévedt-e el ugyanúgy, mint ő. Nem látták a csillagokat, hogy 
azokhoz igazodhassanak. Éber álomnak tűnt, hogy a lovak átlépik a láthatatlan akadályokat, 
és lovasaik parancsára utat törnek az aljnövényzetben. Ágak és tüskék karmolászták őket, 
ahogy egyre mélyebben hatoltak be a vadonba. 

Lassan virradt, a szürke fény visszahozta az erdőt a valóságba. Kubilaj savanyú 
verejtékben fürdött, alig bírta fölemelni a fejét. A háta borzalmasan sajgott. Időnként 
kiegyenesedett, majd ismét összegörnyedt, hogy enyhítse a fájdalom döféseit. T arrial alig titkolt 
lenézéssel figyelte, de hát a felderítő nem lovagolt egy kemény hónapon át, nem használta fel 
az összes tartalékát, és nem evett olyan keveset, hogy átsejlett az arcbőrén a koponyája. 
Kubilaj elért arra a pontra, ahol minden ok nélkül haragudott Batura. Tudta, hogy unokatestvére 
sosem fogja méltányolni, amin ő átment, mert még Güjük hada előtt meg akarta hozni a hírt, és 
annál dühösebb lett, minél erősebb lett a fény. Időnként csak a dühe tartotta ébren. 

A nap fölkelt, Kubilajnak úgy tűnt, kezd ritkulni az éjszakai vadon. Az erdőről őrzött, 
összefüggéstelen villanások máris átváltoztak emlékké. A nap felé tartotta az arcát. Amikor 
melegebb lett, kinyitotta véreres szemét, és látta, hogy végre elhagyták a rengeteget. 

Szelíd völgy váltotta fel az erdőt. Kubilaj a szemét erőltetve bámult a messzeségbe, és 
látta, hogy ott újrakezdődik a vadon. Ez nem természetes tisztás volt, hanem évek és sok ezer 
ember munkája, akik megtisztították a földet, hogy Batu családjai letelepedhessenek az erdő 
sok kilométeres gyűrűjében. Kubilajban először merült fel, hogy Güjüknek nem lesz könnyű 
megtalálnia ezt a helyet. A tölgyek és nyírfák között még a tüzek füstszagát sem érezte. 

Érkezésük nem maradt észrevétlen. Ahogy a három ember kilépett a fák közül, kiáltozás 
és ordítás harsant a távolban. A házak és jurták sűrűjéből harcosok lovagoltak feléjük. Kubilaj 
lerázta a fáradtságot, mert tudta, hogy ébernek kell lennie a most következő találkozáson. 
Elővette tömlőjét, langyos vizet loccsantott az arcába, keményen megdörgölte a borostát az 
ajka fölött és az állán. El sem akarta képzelni, milyen sáros és mocskos lehet. A szegény futár 
álcája kezdett nagyon valódi lenni. 

A friss lovakon odavágtató harcosok riasztóan ébernek tűntek. Amíg közeledtek, Kubilaj a 
szemét dörzsölte, hogy enyhítse fejfájását. Hamarosan ennie kell, különben délutánra 
elájulhat. 

Amikor a dzsagun tiszt kinyitotta a száját, Kubilaj fölemelte a kezét. 

- . A nevem Kubilaj a Bordzsigin nemzetségből. Batu unoka-testvére, a nemzet hercege 
vagyok. - Érezte, hogy Tarrial és Parih hátrafordul a nyeregben. Nem mondta meg nekik a 
nevét. 

-Azonnal vezess uradhoz, mert hallani akarja, amit mondandó vagyok. 

A tiszt kattanva becsukta a száját, és igyekezett összeegyeztetni a hercegi rangot ezzel a 
mocskos koldussal. A sárga szempár fenyegetően szögeződött rá a piszokból, és a tisztnek 
eszébe jutott, milyennek írták le Dzsingiszt. Bólintott. 

- Gyere velem - mondta, és megfordította a lovát. 

- . És ételt - motyogta Kubilaj megkésve. - Szeretnék ételt, és talán egy kevés ajragot vagy 
bort. 

A harcosok nem válaszoltak, ő pedig követte őket. Tarrial és Parih tágra nyílt szemmel 
figyelte, ahogy távolodik. Felelősnek érezték magukat érte, és kelletlenül indultak vissza 
magányos őrhelyükre, a távoli hegyekbe. 

Egy idő után Tarrial bosszúsan fújt egyet. 


- . Talán maradhatnánk egy darabig, hogy lássuk, mi történik. Legalább a torkunkat 
nedvesítsük be, mielőtt jelentkezünk. 

Ahogy Kubilaj belépett a táborba, látta, hogy széles földutak vezetnek a házak mellett. 
Voltak jurták, de még sokkal több ház épült fából, talán azokból a vaskos törzsekből, amelyeket 
ki kellett dönteniük, hogy helyet csináljanak. Sok ezer ilyen ház volt. Batu tízezer családja az 
évek során gyermekeket nevelt a vadonban. Magányos táborra számított, de egy zsendülő 
nemzetet látott. Fa volt elég, a házak magasak, erősek voltak. Kíváncsian szemlélte az 
emeletes építményeket. Vajon hogyan menekülnek belőlük a lakók, ha tűz üt ki? A kő ritka 
errefelé, az egész tábornak tölgy- és fenyőillata volt. Kubilaj fáradt gondolatai összevissza 
csapongtak. A tiszt megállt egy nagy ház előtt valahol a tábor közepén. Kubilaj hatalmas 
megkönnyebbüléssel látta, hogy Batu áll a tölgyfa ajtó előtt. Keresztbe font karokkal 
támaszkodott egy faoszlopnak. Két hatalmas kutya dugta ki a fejét, hogy lássa az idegent, 
egyikük morogni kezdett, mire Batu lenyúlt, és megvakargatta a füle tövét. 

- . Kubilaj, majdnem gyerek voltál, amikor utoljára láttalak! -mondta Batu, és redők 
gyűrődtek a szeme sarkába a mosolytól. 

- Légy üdvözölve nálam. A vendégem vagy. 

Kubilaj csaknem elesett, ahogy leszállt a lóról, mert a térde nem tartotta meg. Erős karok 
kapták el, ő pedig köszönetét motyogott egy idegennek. 

- Hozd be, mielőtt összeesne - hallotta Batu hangját. 

Batu otthona nagyobb volt, mint kintről látszott, talán mert kevés volt benne az elválasztó 
fal. A tágas, nyílt tér egyik végében falétra vezetett föl egy szénapadláshoz hasonló alvóhelyre. 
A padlót telezsúfolták ötletszerűen elhelyezett heverőkkel, asztalokkal és székekkel Kubilaj, 
akit két harcos követett, megállt a küszöbnél, hogy a kutyák megszagolhassák a kezét. Úgy 
tűnt, elfogadták, noha az egyikük éppen olyan szúrósan nézte, mint a mögötte levő katonák. 
Türelmesen állt, amíg megmotozták, tudva, hogy semmit nem találnak. Miközben várakozott, 
gyerekek fejét pillantotta meg, akik az emeletről leselkedtek. Felmosolygott rájuk, mire eltűntek. 

- . Kimerültnek látszol - mondta Batu, miután a harcosok végeztek. 

Hosszú kést hordott az oldalán, és Kubilaj látta rajta, hogy a támadás első jelére képes 
előrántani. Batu sosem volt bolond, és az egész nemzet ismerte a legendát, hogy Dzsingisz 
egyszer a páncélja egyik éles pikkelyével ölt meg egy embert, amikor mindenki 
fegyvertelennek hitte. Ám egy áporodott vizelettől és verejtéktől bűzlő deel nem lehet 
veszélyes. 

- . Ez nem fontos - mondta Kubilaj. - Üzenetet hoztam Karakorumból. Az anyám küldte. - 
Megkönnyebbülés volt kimondani az oly sokáig elhallgatott szavakat. - Leülhetek? 

Batu kissé elvörösödött. - Hát persze. Ide. 

Parancsot adott, hogy hozzanak teát meg ételt. Az egyik harcos futva indult értük. A 
másiknak, egy kínai arcú, vékony kis embernek fehér és vak volt az egyik szeme. Az ajtóhoz 
állt, és Kubilaj észrevette, hogy rákacsint halott szemével a fönti gyerekekre, mielőtt maga elé 
bámulna. 

- . Köszönöm - mondta Kubilaj. - Hosszú út volt. Szívesebben hoznék jobb üzenetet. 
Anyám azt mondta, figyelmeztesselek, hogy Güjük közeledik. Elhozta a hadsereget a városból. 
Néhány napig követtem őket, amíg meg nem bizonyosodtam róla, hogy északnak tartanak. 
Megelőztem őket, de legföljebb egy héttel maradtak le mögöttem. Sajnálom. 

- Hány tümen van vele? - kérdezte Batu. 

- Tíz, minden ember két-három tartalék lóval. 

- Katapultok? Ágyúk? 

- . Nincsenek. Úgy lovagoltak ki, mintha nagyszabású hadgyakorlatra indulnának. Minden 
ellátmány a tartalék lovakon van, legalábbis én így láttam. Bátyám, az anyám sokat 


kockáztatott, amikor ideküldött. Ha ez kitudódik... 

- . Tőlem senki nem tudja meg, erre megesküszöm - felelte Batu. A tekintete réveteg volt, 
mintha a hallottakon töprengene. Kubilaj pillantásának néma sürgetése visszazökkentette a 
pillanatba. 

- . Köszönöm, Kubilaj. Ezt sose felejtem el. Szeretném, ha több időm lenne egy hétnél az 
előkészületekre, de ennyinek is elégnek kell lennie. 

Kubilaj pislogott. 

- . Százezer harcosa van. Csak nem gondolod, hogy fölveheted vele a harcot? 

Batu elmosolyodott. 

- . Nem gondolom, hogy ezt veled kellene megbeszélnem, öcsém. Pihenj néhány napig, 
egyél, gyűjtsél erőt, mielőtt visszalovagolsz a városba. Ha életben maradok, lerovom a hálám. 
Tiszteltetem anyádat. 

- . A testvérem, Möngke is vele van - folytatta Kubilaj. - O az orlok Güjük seregében, és 
tudod, hogy ő nem bolond. Térj észre, Batu! Azért jöttelek figyelmeztetni, hogy elmenekülhess. 

Batu ránézett, és látta, hogy a rettentő fáradtság valósággal lehúzza az asztal mellett. 

- . Ha ezt veled beszélem meg, nem engedhetlek el, érted? Ha Güjük felderítői elfognak, 
máris túl sok adattal rendelkezel. 

- Nem mernének megkínozni - felelte Kubilaj. 

Batu csak a fejét rázta. 

- . Ha Güjük parancsolja? Túl sokra tartod magad, barátom. El tudom képzelni, hogy az 
anyád megússza, mert Möngke hűségesen szolgálja Güjüköt. De ez csak egy embernek jelent 
biztonságot. 

Kubilaj döntött, részben azért, mert el sem tudta képzelni, hogy jelenlegi állapotában 
egyhamar lóra tudna szállni. 

- . Itt maradok, amíg biztonságosan nem távozhatok. Most pedig mondd, hogy nem akarod 
megtámadni a kán seregét - azt a hadsereget, amely elfoglalta Jencsinget, lerombolta az 
aszaszin várat és megalázta az afgán törzseket! Mennyid van, legföljebb tizenkétezer 
harcosod, némelyik még képzetlen gyermeki Vérfürdő lesz! 

Megérkezett az étel és a tea. Kubilaj nekiesett, az éhség háttérbe szorította minden 
aggályát. Batu egy csészéből szürcsölgetett, és élesen figyelte. Kubilaj közismert volt éles 
eszéről. Még Dzsingisznek is feltűnt a csodagyerek: azt mondta testvéreinek, hogy forduljanak 
Kubilajhoz, ha megoldást keresnek valamire. Batu nem hagyhatta figyelmen kívül a 
véleményét, még akkor sem, ha ellenkezett az övével. 

- . Ha elfutok, örökké futnom kell - mondta. - Voltam Magyar-országon, Kubilaj, háromezer 
kilométerre otthonról. Nem sok élő van, aki nálam jobban tudja, hogy a kán elől nincs 
menekvés. Güjük a világ végéig üldözne. 

- . Akkor a néped szóródjon szét százfelé! Lovagoljanak be az orosz sztyeppék mélyére 
mint pásztorok. Mondd nekik, hogy temessék el a páncéljukat meg a kardjukat, akkor legalább 
életben maradnak. Nem állhatsz ellen, Batu. 

- Az erdő hatalmas... - kezdte Batu. 

Kubilaj magához tért a sós teától, és rácsapott az öklével az asztalra. 

- . Az erdő csak lelassítja őket, de nem állítja meg. Dzsingisz ilyen emberekkel mászta 
meg a hegyeket, hogy megkerülje a csin falat. Azt mondod, ismered a hadsereget. Akkor 
gondolkodj! Ideje elmenekülni. Szereztem neked néhány napot, eleget ahhoz, hogy megelőzd 
őket. Még akkor is, ha... nos, ha ez minden. 

- . És én ezért hálás vagyok, Kubilaj. Már mondtam. De ha elfutok, hány ember élne ebben 
a völgyben mához egy évre? Néhány ezer? Vagy csak néhány száz? Az életük fontos nekem. 
Ezek a földek az enyémek, Ögödej kán adta. Senkinek nincs joga, hogy elvegye. 


- . Miért nem jöttél Karakorumba? Ha akkor térdet hajtasz, ha megesküszöl, akkor most 
nem lenne úton idefelé egy hadsereg. 

Batu felsóhajtott, és megdörgölte az arcát. Egy pillanatra majdnem olyan fáradtnak tűnt, 
mint Kubilaj. 

- . Csak békét akartam. Nem akartam, hogy a harcosaim valami értelmetlen háborúba 
keveredjenek Güjük alatt. Én Bajdurt, Csagatáj fiát támogattam, de végül ő azt választotta, 
hogy nem harcol a kánságért. Nem mondhatom, hogy hibáztatom érte. Arra nem számítottam, 
hogy a gyűlést nélkülem is megtartják, de hát így történt. Nevezheted talán hiúságnak vagy 
akár hibának. Másképp is cselekedhettem volna. 

- Na de utánad Amikor Güjük kán lett, még mindig eljöhettél volna. 

Batu arca megmerevedett. 

-Az embereim érdekében ezt kellett volna tennem. Le kellett volna térdelnem az elé a 
parfümözött varangy elé, és a becsületemet félrevetve meg kellett volna esküdnöm. 

- De nem tetted - mondta Kubilaj, akit zavarba ejtett Batu izzó haragja. 

- . Nem kért rá, Kubilaj. Te vagy az első ember Karakorumból, akit látok azóta, hogy Güjük 
kán lett. Egy ideig azt hittem, azért jöttél, hogy eskütételre hívjál. Még most is készen állok rá. - 
A karjával intett, mintha át akarná ölelni az egész tábort, beleértve a kutyákat, gyerekeket és 
valamennyi családot. - Ez minden, amit akarok. Az öreg kán jól döntött, amikor nekem adta 
ezeket a földeket. Tudtad ezt? 

Kubilaj némán megrázta a fejét. 

- . Amikor idejöttem - folytatta Batu -, csak néhány korhadó jurtát és házat találtam az erdő 
mélyén. Meghökkentem. Mit keres a nép holmija ilyen messze az otthontól? Azután találtam 
egy törött nyerget, amelyen még mindig ott volt az apám jelképe. Ezeken a földeken telepedett 
le Dzsocsi, amikor elmenekült Dzsingisztől. Ezt a földet választotta a nagykán elsőszülött fia. Itt 
van az apám szelleme, és noha Güjük ezt sosem értené meg, itt az otthonom. Ha békén 
hagyott volna, sose jelentenék számára fenyegetést. 

- De jön. Porig égeti ezt a tábort - mondta halkan Kubilaj. 

- . Ezért kell szembeszállnom vele - bólintott Batu. - Talán elfogadja a párbajt Dzsingisz 
két unokája között. Azt hiszem, élvezné az ilyen drámai fordulatot. 

- . Lenyilaztat, mielőtt megszólalhatnál - felelte Kubilaj. -Nem szívesen mondok ilyesmit, 
Batu. De tudnod kell, hogy ez az ember sosem kockáztatja a saját életét. Tedd félre ezeket az 
őrült terveket. Belőled a kétségbeesés beszél! De nincs más választásod... 

Elhallgatott, mert valami eszébe jutott beszéd közben. Batu látta, hogy magában figyel 
valamire. Hirtelen megragadta a karját. 

- Mi az? Mi jár az eszedben? 

- Semmi. 

Kubilaj lerázta a kezét. 

- Hadd ítéljem meg én. 

Kubilaj felugrott, mire az egyik kutya megmorogta. 

- . Nem, nem hagyom siettetni magamat. Adj időt, hogy átgondoljam! 

Föl-alá járkált a szobában. Elképesztő volt az ötlet. Tudta, hogy túlságosan hozzászokott a 
problémamegoldáshoz a város biztonságos határain belül, ahol nem kell törődnie a 
következményekkel. Ha fennhangon kimondja, a világ megváltozik. Befogta a száját, egy szót 
sem akart szólni, amíg nincs készen. 

Batu figyelte, ahogy járkál, és alig mert reménykedni. Kisfiú korában Kubilaj volt a kán 
kancellárjának legkedvesebb diákja. Ha megszólalt, még a legnagyobbak is elhallgattak és 
figyeltek. Batu némán várakozott, csak akkor nézett összevont szemöldökkel az egyik fiára, 
amikor az bemászott az asztal alá, és átkarolta a lábát. A kisfiú bizakodóan nézett föl rá, meg 


volt győződve róla, hogy az apja a legerősebb és legvitézebb ember a világon. Bár igaza 
lenne, gondolta Batu. 

Kubilajnak nehezére esett a gondolkodás, nyomasztotta Batu reménykedése meg a 
szorító szükség, ezért szó nélkül kiment. A fehér szemű harcos utána lépett, megállt a 
közelében, és figyelte. Kubilaj nem törődött vele. Tovább ment az útra, megállt a közepén, 
hagyta, hogy az emberek lökdössék. A tábort úgy tervezték meg, mint egy várost: minden 
irányban kanyargó utak szelték át. Mosolyogva állapította meg, hogy egyik sem egyenes, így 
az ellenség nem rohamozhat. Az ösvények ide-oda kígyóztak, visszatértek önmagukba, akár 
egy jurtatáborban, hogy megzavarják a támadót. A hely pezsgett az energiától: éles hangok 
kínálgatták a portékákat, lármás építkezések zajlottak. Az ácsorgó Kubilaj látta, hogy két ember 
egy fatörzset visz egy ismeretlen helyre: csoszogva haladtak, mintha sok lenne nekik. Kubilaj 
körül piszkos gyerekek futkostak, akik szerencséjükre mit sem tudtak a felnőttek világáról. 

Ha semmit sem tesz, akkor Batut vagy megtámadják és elpusztítják, vagy elmenekül és 
vadászni fognak rá. Tényleg azért tett meg sok száz kilométert, hogy lássa Batu családjainak 
pusztulását ? Viszont megesküdött a kánnak. Megesküdött, hogy szolgálja jurtáival, lovaival, 
sóval és vérrel. A szava vas, és most csapdába esett az eskü és a szükségszerűség között. 

Váratlanul dühösen belerúgott egy kavicsba, amely végigpattogott az úton. Az egyik 
gyerek meglepetten felvisított, haragosan nézett rá, miközben a lábszárát dörzsölte. Kubilaj 
észre sem vette. Már azzal is az esküszegés szélére jutott, hogy figyelmeztette Batut, de ezzel 
még együtt tud élni. Az, amin most gondolkodik, sokkal rosszabb. 

Amikor végül megfordult, látta, hogy Batu meg a félszemű harcos az ajtóban áll, és a 
kutyák a lábuknál hevernek. Kubilaj bólintott. 

- Jól van, Batu. Mondanék neked még valamit. 


Kilencedik fejezet 


Güjük szerette a hosszú nyári estéket, amikor a világ egy örökkévalóságig függ a szürke 
fényben. A levegő tiszta és meleg volt, a kánt eltöltötte a békesség, miközben figyelte, ahogy a 
lemenő nap a vörös, narancs és bíbor ezernyi árnyalatával festi a nyugati eget. Egy jurta apró 
ajtajából nézte tümenjeinek táborát. Mindig ugyanaz történt, amikor várost építettek a 
vadonban. Minden szükségeset a tartalék lovak hátán hoztak. Hús- és fűszerszaga volt a 
levegőnek. Mélyen beszívta, és erősnek érezte magát. Még sokáig világos lesz, és őt 
marcangolja az éhség. Gúnyolódni próbált saját elővigyázatosságán. O a kán; Dzsingisz 
törvényei rá nem vonatkoznak. 

Felpattant a lovára, élvezte erejét és fiatalságát. Az arca kipirult. Két minghaan tisztje a 
közelben mindenfelé, csak rá nem nézett. Güjük intett várakozó szolgájának, és Anar 
előrelépett a sassal. A madár és az ember feszülten hallgatott. Güjük fölemelte jobb karját, 
amelyen könyékig érő, hosszú bőrkesztyűt viselt. Átvette a madarat, megkötötte a rövid 
bőrszíjakat. A kán sólymaitól eltérően a sas sose tűrte a csuklyát, most sem volt rajta. Szeme 
villogott az izgalomtól, egy darabig dühösen csapkodott, megmutatva kitárt szárnyának belső, 
fehér tollait. Güjük megsimogatta a madár fejét óvatosan kikerülve a görbe csőrt, amely a farkas 
torkátis fel tudta tépni. 

Mihelyt a madár lecsillapodott, Güjük halkan füttyentett. Az egyik minghaan tiszt odajött, 
lehajtotta a fejét, mintha semmit sem akarna látni vagy tudni abból, ami történik. Güjük 
mosolygott az óvatosságon, és megértette. A tiszt élete a kezében volt, és egyetlen pillantáson 
vagy rosszul megválasztott szón múlott. 

- . Ma este keleten vadászok - mondta Güjük. - Behívattad a felderítőket ? - A szíve vadul 
vert, a hangja elfúlt. A minghaan szótlanul bólintott. Güjük havonta hétszer ismételte meg 
ugyanazt, olyan sodró szenvedélyeknek áldozva, amelyeket sosem élt át ifjú felesége mellett 
Karakorumban. 

- Ha szükség van rám, küldd az embereket egyenesen kelet felé. 

A minghaan meghajolt, de nem nézett föl. Güjük helyeselte a tapintatát. Szó nélkül 
biccentett Anarnak, és a két férfi kiügetett a táborból. Güjük könnyedén tartotta a sast, a madár 
feje előrenézett. 

Ahányszor harcosok mellett haladtak el, csakis lehajtott fejeket látott. Güjük magasra 
emelt fejjel lovagolt ki a tágas mezőre. Tízezrével legelésztek itt a tartalék lovak, olyan 
hatalmas volt a ménes, hogy árnyékként takarta el a mezőt, és minden éjjel tövig legelte a 
hosszú füvet. Harcosok is voltak köztük, akik éjszaka őrizték a lovakat. Egy-kettő messziről 
észrevette őt, és közelebb ügetett, amíg fel nem ismerte a kánt. Azon nyomban vakká és 
süketté változtak, és elfordultak, mintha semmit nem láttak volna. 

Az alkonyfény puha árnyalatokká szelídült, mire Güjük elhagyta a nyájakat. Minden 
megtett kilométernél érezte, hogy egyre kisebb teher nyomja a vállát, és kihúzta magát a 
nyeregben. Látta, hogy az árnyak megnyúlnak előtte, és jó kedve lett. Szerette volna kergetni 
őket, mint gyerekkorában. Jólesett kis időre lerázni magáról a komolyságot. Ez is hiányzott 
neki, amikor visszatért a táborba. Ott mindig visszazuhant rá a felelősség, mint egy súlyos 
köpeny. A napokat taktikai megbeszélések, jelentések és büntetések töltötték ki. Güjük 
sóhajtott. Ezekért a csodás pillanatokért élt, amikor távol lehetett mindentől, önmaga lehetett 
legalább egy időre. 

Úgy három kilométerrel keletre a tábortól Anarral találtak a síkságon egy patakot, bár csak 
a meder alján csörgedezett egy kis víz. Néhány fa állt a parton. Güjük olyan helyet választott, 
ahol megsűrűsödtek az árnyékok. Élvezte a teljes békét és a magányt. Az ilyesmi kincs egy 
kánnak. Az ébredés első pillanatától a lefekvést megelőző, fáklyafényes utolsó összejövetelig 


férfiak és nők vették körül. Egyszerű örömét lelte abban, hogy csak állt, és hallgatta az erecskét 
meg a szellőt. 

Eloldozta a sas lábát tartó, rövid szíjakat, várt, amíg a madár felkészült: ekkor fölemelte a 
karját, és a levegőbe dobta. A sas gyorsan emelkedett hatalmas szárnyain, és több száz 
méternyi magasságban körözni kezdett a kán fölött. Már késő volt a vadászathoz, Güjük úgy 
vélte, a madár nem távolodik el túlságosan. Elővette a csalétket, és letekerte a zsinórt, 
miközben büszkén figyelte a madarat. Sötét tollainak vörös árnyalata volt, és ugyanolyan 
előkelő vérvonalból származott, mint a kán: egy olyan madártól, amelyet maga Dzsingisz fogott 
kisfiú korában. 

Forgatni kezdte a csalétket, egyre gyorsabban, amíg el nem tűnt a zsinór. Feje fölött a sas 
megfordult, alázuhant, egy időre eltűnt egy domb mögött. Güjük mosolygott, ismerte a madara 
taktikáját, bár még így is meglepte, amikor egészen másutt bukkant fel, mint ahol várta. Még 
időben nézett oda, hogy lássa az elmosódó foltot, amint kitárt szárnyakkal fékez, ráveti magát a 
csalira, és vijjogva földhöz teremti. Güjük elismerő kiáltással bókolt a sasnak. Bőrkesztyűs 
kezével fölvett egy darab friss húst, és megetette. Miközben a sas mohón nyeldekelt, Güjük 
ismét megkötötte a szíjakat. Ha világosabb lenne, ellovagolna a madárral, hogy felhajtson egy 
rókát vagy nyulat, de mindjárt beesteledik. Otthagyta a néma, figyelmes madarat a 
nyeregkápán. 

Miközben a madarat gyakorlatoztatta, Anar vastag lópokrócokat terített a puha fűre. A 
fiatalember ideges volt, megtanulta, hogy annak kell lennie. Güjük lehúzta a merev bőrkesztyűt, 
egy ideig állt, és a szolgáját figyelte. Amikor kivillantotta a fogát, a ragadozó lusta mosolya ült 
az arcán. 

De azonnal lehervadt a mosolya, amikor távoli lódobogás és halk csengettyűszó hangzott 
fel a messzeségben. Güjük felnézett, és dühöngött, amiért közelíteni mernek hozzá. Még a 
futárokat is értesíteni kellett volna, hogy ne zavarják ma este. Öntudatlanul ökölbe szorította a 
kezét, míg várta a közeledőt. Akármiről legyen szó, visszaküldi azt az embert a táborba, hogy 
várja meg a reggelt. Átfutott az agyán a gondolat, hogy talán valami bolond abban leli örömét, 
ha háborgathatja a kánt. Megfogadta, hogy kiszedi az ember nevét a futárból, és élvezettel 
fogja megbüntetni ezért a tréfáért. 

Először föl sem ismerte Batut a halványuló fényben. Nem látta azóta, hogy visszatértek a 
Nagy Nyugati Útról, és a lovas lassú ügetésben, lehajtott fejjel közeledett. Amikor fölemelte a 
fejét, Güjük szeme tágra nyílt. Ebben a pillanatban tudta, hogy évek óta nem volt ennyire 
egyedül. Becses hadserege elérhetetlen, túl messze van ahhoz, hogy riaszthassa. Látta, hogy 
Batu sötéten mosolyog. Anar valamilyen kérdést kiáltott, de Güjük nem hallotta, mert már futott 
is a lovához a nyereghez szíjazott kardért, A sas csapkodott, megzavarta az idegen. Güjük 
ösztön-szerűen meglazította a madár lábára kötött szíjat, csak azután ment vissza, jókora 
távolságot hagyva kettejük között. 

- . Szükségtelen futnod, nagyuram - szólalt meg Batu. Várt, hogy, láthassa, nem akar-e 
Güjük ellovagolni, csak azután szállt le a lóról. 

- Sokáig vártunk erre a percre. Néhány pillanat már nem számít. 

Güjük rémülten látta, hogy Batu kardot visel, Meredt szemmel bámulta, ahogy Batu 
kivonja a pengét, és megvizsgálja az élét. 

Güjük az örökölt farkasfejes kardot szorongatta. A kardnak kékacél pengéje és faragott 
markolata volt. Nemzedékek óta a családjáé volt, kánról kánra szállt. Úgy érezte, erő sugárzik 
belőle. A hüvelyt a fűbe dobta. 

Batu tökéletesen kiegyensúlyozott, biztos lépésekkel jött egyre közelebb. Gyorsan 
sötétedett, de Güjük a homályban is látta, hogyan ég a szeme. Vicsorgott, legyőzte a félelmét. 
Fiatalabb volt Batunál, a kard mesterei edzették. Körözött a vállával, érezte, ahogy a homlokán 


kiüt a verejték, a szíve egyre gyorsabban vert. O nem bárány, akit harc nélkül le lehet 
mészárolni. 

Batu megállt, a szeme Anarra villant. Güjük kísérője úgy állt ott tíz-egynéhány lépésnyire, 
mint akinek a földbe gyökerezett a lába. Száját eltátotta, mint a szomjas madár. Güjük szíve 
elszorult. Ha Batunak sikerül ez az őrültség, Anart is meg fogja ölni. Összeszorította a fogát, 
fölemelte a kardot. 

- Megtámadod a nemzet kánját? A saját unokatestvéredet? 

- Nekem nem kánom - mondta Batu, és újabb lépést tett. - Én nem esküdtem föl rád. 

- . Azért indultam hozzád, hogy esküdet vegyem - mondta Güjük. 

Batu ismét megállt, és Güjük örömmel látta, hogy sikerült az elevenébe tapintania. Minden 
kis előny hasznára lehet. Mivel egyikük sem viselt páncélt, mindketten tudták, hogy a küzdelem 
csak pillanatokig tarthat. Két kardmester talán eljátszogathat egymással, de két átlagos 
harcosnak végzetes a borotvaéles penge. Egyetlen csapás csontig hatolhat, vagy leszelhet 
egy végtagot. 

Batu odaért Güjük lovához. Güjük egy parancsot vakkantott: 

-Támadj! 

Batu elugrott az állat mellől, arra számítva, hogy rúgni fog. Mindketten látták a keresztény 
lovagok harci ménjeit, amelyeket arra tanítottak be, hogy fegyverré váljanak az ütközetben. 
Güjük lova meg se mozdult, ám a hátán álló sas kitárta hatalmas szárnyait. Güjük ugyanekkor 
teli torokból ordítva előreugrott. 

Batu riadtan csapott oda a madárhoz. Kardja keresztülhasította a sast, mielőtt a karmok 
elérhették volna. A szárnyak eltakarták a sebet Güjük elől, az állat felvijjogott, és csaknem 
pontosan Güjük lába elé zuhant. A kán Batu mellét vette célba, és pillanatnyi ujjongással 
állapította meg, hogy ellensége pengéje túl mélyen van, nem háríthat. 

Batu oldalra lépett, kirántotta kardját a sebesült madárból. A sas hanyatt zuhant, karmaival 
a levegőt marcangolta, és nyújtogatta a nyakát, még mindig igyekezett belekapni a csőrével. 
Batu kinyújtott karja egy pillanatra eltávolodott a törzsétől. Güjük mindent beleadott a 
támadásba, alig tudta megőrizni az egyensúlyát. Felrántotta a kardot, az élét végighúzta Batu 
bordáin, azután visszahúzta egy újabb csapáshoz. A könnyű deelen hosszú, véres vágás nyílt. 
Batu káromkodott, és folyamatosan hátrált a madártól és a gazdájától. 

Güjük mosolygott, noha magában tajtékzott, amiért tönkretették a madarát. Nem mert 
lenézni rá, de a vijjogás máris gyengült. 

- . Azt hitted, könnyű dolgod lesz? - ingerelte Batut. - A nemzet kánja vagyok, rokon! 
Dzsingisz szelleme és kardja az enyém. Nem fogja hagyni, hogy egy bitang áruló elpusztítson! 

Egyfolytában Batut nézve odakiáltott a szolgájának: - Anar! Ülj lóra, eredj vissza a 
táborba! Hozd az embereimet! Várakozás közben végzek ezzel a dögevővel. 

Ha abban reménykedett, hogy támadásra ingerli Batut, teljesült a kívánsága. Miközben 
Anar a fehér kancája felé indult, Batu előrerontott. Kardja életre kelt a kezében. Güjük hárította 
a vágást, amely akkora erejű volt, hogy felnyögött tőle, a jókedve elpárolgott, és egy lépést 
hátrált. Ekkor eszébe jutott valami első vívóleckéi idejéből: ha egyszer hátrálni kezdesz, nehéz 
megállnod! 

Batu pengéje szemmel nem látható sebességgel mozgott. Güjüköt csak a gyerekkora óta 
tartó kiképzés mentette meg. Kétszer is puszta ösztönből hárított. A kardok összecsaptak, 
Güjük éles szúrást érzett az alkarjában. Kétségbeesésére máris zihált, miközben Batu csukott 
szájjal harcolt szünet nélkül osztva a csapásokat. Güjük hárított egy újabb támadást, amely úgy 
felhasította volna, mint egy kecskét, de a tüdeje már fájt. 

Batu nemhogy fáradhatatlannak tűnt, de mind jobban felgyorsult. Güjük újabb szúrást érzett 
a lábában, Batu kardja mélyen belevágott az izomba. A kán ismét hátrált egy lépést, és 


majdnem elesett, mert megbicsaklott a térde. Nem tudott megfordulni, hogy Anarra nézzen, és 
nem hallott semmit a saját lélegzésén és a kardok csattogásán kívül. Remélhetőleg a szolga 
elmenekült. Güjük kezdte azt gondolni, hogy nem győzheti le ezt az embert, aki azzal a 
könnyed erővel kezeli a kardot, ahogy a favágók a fejszét. Kétségbeesetten védekezett, érezte, 
hogy meleg vér folyik a lábszárán, és látta is, amikor egy pillanatra lenézett. 

Nem vette észre, hogy oldalról futva közeledik Anar. Éppen egy vágást hárított, amely 
felütötte a kardját, és sebezhetővé tette. Abban a pillanatban Anar rávetette magát Batura, és 
mindketten elterültek. Güjüknek olyan hangosan dübörgött a szíve, mintha elnémult volna 
körülötte a világ. 

Anar fegyvertelen volt, de igyekezett visszatartani a felszökkenő Batut, hogy esélyt adjon 
Güjüknek, a gazdájának. Batu kétszer belemártotta a kardját a szolga oldalába. A két kemény 
döfés kioltotta Anar életét, bár az még haldokolva is kapaszkodott Batu decijébe, és 
kibillentette az egyensúlyából. Güjük veszett haraggal lépett előre. Az első döfés nem talált, 
mert Batu maga elé rántotta pajzsnak Anart, majd a földre dobta. Güjük a szívére célzott, de túl 
lassan mozgott. Batu kardja átszúrta, mielőtt lecsaphatott volna. Minden centijét érezte a 
fémnek, ahogy behatol a bordái között a mellkasába. Güjük elfordult, a dühe elég erőt adott 
neki, hogy megpróbálja tartani a pengét. Elakadt a lélegzete, amikor az acél feltépte a belsejét, 
de így Batu sem tudta kiszabadítani a fegyvert. Valósággal átölelték egymást, túl közel voltak, 
hogy Güjük lesújthasson a karddal. Inkább a markolattal csapott bele Batu arcába, akinek 
betört az orra, és felhasadt az ajka. Ereje úgy fogyott, mintha víz folyna ki belőle. Csapásai 
egyre gyengültek, végül alig bírta emelni a karját. 

Kardja kihullott a kezéből, és hirtelen leült, mert nem tartotta meg a lába. Magával rántotta 
Batu kardját, amely bele volt ágyazva a mellébe. Anar a földön feküdt, fuldokolt, és véres párát 
fújt magából. Tekintetük találkozott, de Güjük elfordította a fejét. Neki nem számított egy szolga 
sorsa. 

A világ elfeketedett a szeme előtt. Szinte nem is fájt, inkább csak távoli nyomásnak 
rémlett, ahogy Batu a kardot rángatta. Amikor végre kiszabadult a penge, Güjük belei és 
hólyagja elengedtek. Nem halt meg gyorsan, esztelenül kapaszkodott az életbe, és addig 
lihegett, amíg ki nem ürült a tüdeje. 

Batu nézte bedagadt szemhéjai közül halott unokatestvérét. Güjük társa sokáig haldokolt, 
Batu némán várta, hogy a fuldoklás abbamaradjon, a szempárban kialudjon a kétségbeesés. 
Amikor megtörtént mindkettő, fél térdre ereszkedett, maga mellé, a földre tette a kardot, azután 
megtapogatta az arcát, hogy hol sérült meg. Ragadós vér folyt az orrából, de a torkába is jutott 
belőle. Azt kiköpte a fűbe. A pillantása Güjük kardjára esett, amelynek markolata vicsorgó 
farkasfőt formázott, és rosszallóan csóválta a fejét a saját kapzsiságán. Körülnézett, a hüvelyt 
kereste a fűben. Merev mozdulatokkal letakarította a pengét, hüvelybe dugta, és Güjük mellére 
fektette. A kán ruhája lucskos volt az alvadó vértől. Batu elvehette volna a kardot, de nem tette. 

- . Ellenségem, a kán halott - dünnyögte Güjük mozdulatlan arcát nézve. Kubilajtól tudta, 
hogy Güjük ott fogja hagyni őreit és a biztonságos tábort. Három értékes napon át várakozott, 
kockáztatva, hogy a felderítők észreveszik, miközben lesben ül. Egész idő alatt gyötörte a 
kétség, ami rosszabb volt, mint a szomjúság. Mi van, ha Kubilaj téved? Mi van, ha elpocsékolja 
a napokat, amelyekre szüksége lett volna, hogy biztonságba helyezze népét? Közel járt a 
kétségbeeséshez, amikor végre látta, hogy Güjük kilovagol a táborból. 

Csak állt még mindig lefelé bámulva. Közben besötétedett, noha biztosra vette, hogy rövid 
ideig küzdöttek. Az elpusztult sasra nézett, és belenyilallt a szívébe a sajnálkozás, mert tudta, 
hogy a madár őse még Dzsingiszé volt. Kihúzta magát, beszívta a tiszta levegőt. Kezdtek fájni 
a sebei, de egyik sem volt komoly, és ő erősnek érezte magát. Ereiben lüktetett az élet, 
nagyokat lélegzett, és élvezte, hogy megteheti. Nem bánta meg, hogy karddal a kezében szállt 


szembe a kánnal. Volt nála íj, lelőhette volna mindkét embert, mielőtt észbe kaphattak volna, 
hogy megtámadták őket. Ehelyett mindkettejüket szemtől szembe ölte meg. Hirtelen fölnevetett, 
annyira boldog volt, hogy túlélte a küzdelmet. Nem tudta, hogy a nemzet hogyan lesz meg 
Güjük nélkül. Ez nem az ő dolga. Az ő népe megmarad. Még akkor is nevetgélt, amikor 
beletörölte a kardját a szolga ingének egyik tiszta foltjába. Hüvelybe lökte a kardot, és a 
lovához indult. 

Néma, megdöbbent harcosok állták körül kánjuk holttestét, amikor Möngke belovagaolt. 
Fölkelt a nap, körülöttük varjak károgtak a fákon. Az alsó ágak feketéllettek a madaraktól. Több 
varjú is lehuppant a földre, a szárnyukkal csapkodtak, és mohón nézték a döghúst. Amikor 
Möngke leszállt a nyeregből, az egyik harcos dühösen rúgott egyet a varjak felé, noha azok 
felröppentek, mielőtt elérte volna őket. 

Güjük a földön hevert, mellén az apja kardjával. Möngke átvágott az emberek gyűrűjén, és 
megállt a halott kán fölött. Érzelmeit elrejtette a hideg arc mögé, amit minden harcosnak meg 
kellett tanulnia. Hosszú ideig nem mozdult. Senki nem merte megszólítani. 

- . Tolvajok ellopták volna a kardot - mondta végül. Mély hangja rekedt volt a dühtől. 
Lehajolt, fölvette kardot, teljes hosszában kihúzta a hüvelyből, és látta, hogy megtisztították. 
Pillantása végigkutatta a tetemeket, és megállt a kán szolgájának véres ingénél. 

- . Semmit sem láttátoké - kérdezte hirtelen, és a legközelebbi felderítő felé fordult, 
aki reszkető hangon válaszolt: 

- . Senkit, nagyuram - megrázta a fejét. - Amikor a kán nem tért vissza, kimentem, 
hogy megkeressem... azután értesítettelek. 

Möngke szeme úgy izzott, hogy a felderítő rémülten elkapta róla a pillantását. 

- A ti feladatotok volt, hogy átkutassátok a keleti területet -mondta halkan az orlok. 

- . Nagyuram, a kán elrendelte, hogy vonjuk vissza a felderítőket - mondta a 

harcos, aki föl sem mert nézni. Az izzadtság úgy folyt az arcán, mintha sírna. Megrázkódott, 
amikor Möngke kivonta a farkasfejes kardot, de nem hátrált, csak állt lehajtott fejjel. 

Möngke hideg arccal, teljes erőből meglendítette a kardot, és lenyakazta a harcost. 
A test hirtelen elernyedt, és előrezuhant. Möngke a holttestek felé fordult. Nem bánta volna, ha 
most itt lenne Kubilaj. Noha viszolygott öccse kínai ruháitól és modorától, tudta, hogy most jó 
tanácsot adna. Meg volt zavarodva. A felderítő megölése egyáltalán nem csökkentette a 
haragját és tehetetlenségét. A kán halott. Mivel ő a sereg orlokja, egyedül övé a felelősség. 
Hosszú ideig állt némán, azután mélyen, lassan beszívta a levegőt. Az apja, Toluj az életét 
adta, hogy megmentse Ögödej kánt. Mindenkinél jobban értette, mit követel a rangja. Nem 
lehet alábbvaló az apjánál. 

- . Nem tudtam megvédeni a kánt, akihez eskü kötött - motyogta. - Az életemnek 
vége. 

Az egyik tábornok odajött hozzá, ahogy állt a halott kán mellett. Ilügej régi harcos 
volt, Szübötej Nagy Nyugati Útjának veteránja. Sok éve ismerte Möngkét, és azonnal megrázta 
a fejét a szavak hallatán. 

- Halálod nem hozza vissza őt - mondta. Möngke a dühtől vörös arccal fordult felé. 
- A felelősség az enyém! - rivallt rá. 

Ilügej inkább lehajtotta a fejét, hogy ne kelljen az orlok szemébe néznie. Látta, hogy 
Möngke a kardját suhogtatja. Fölegyenesedett, és minden félelem nélkül még közelebb lépett 
hozzá. 

- . Az én fejemet is levágod? Nagyuram, le kell győznöd a haragodat. Ma nem 
választhatod a halált. A hadsereget csak te tudod elvezetni. Messze vagyunk az otthonunktól, 
nagyuram. Fia meghalsz, ki vezet minket? Hova menjünk? Előre? Támadjuk meg Dzsingisz 
egyik unokáját? Haza? Neked kell vezetned minket, orlok. A kán halott, a nemzet vezető nélkül 


maradt. Védtelen, és körös-körül vadkutyák lesik. Zűrzavar lesz, belháború? 

Möngke vonakodva kizárta gondolataiból a ligetben heverő holttesteket, Güjük nem élt 
elég ideig, hogy örököse legyen. Karakorumban volt egy felesége. Möngkének úgy rémlett, 
hogy találkozott a fiatalasszonnyal, de a neve nem jutott az eszébe. Bár ez már nem is számít. 
Az anyjára, Sorhatanira gondolt, és mintha a hangját hallotta volna. Sem Batut, sem Bajdurt 
nem támogatja a hadsereg. Őrlőkként Möngke áll a legmegfelelőbb helyen, hogy a nemzet ura 
lehessen. A szíve gyorsabban vert a gondolatra, az arca kivörösödött, mintha a körülötte állók 
meghallhatták volna a gondolatait. Erről nem is álmodott, de a lábánál heverő holtak 
rákényszerítették a valóságot. Lenézett Güjük arcába, amely olyan ernyedt és sápadt lett, 
miután a vér kifutott belőle. 

- . Hűséges voltam - suttogta Möngke a tetemnek. Güjük vad tivornyáira gondolt a 
városban, és arra, hogy mennyire undorodott tőlük. Mivel ismerte Güjük ízlését, sosem érezte 
jól magát a társaságában, de ez már a múlté. Erőlködve próbálta elképzelni a jövőt. Ismét azt 
kívánta, bár itt lenne Kubilaj, és nem a távoli Karakorumban ücsörögne. Kubilaj tudná, mit 
tegyen, mit mondjon az embereknek. 

- . Gondolkodni fogok ezen - válaszolta Ilügejnek. - Burkoljátok be a kán tetemét, 
készítsétek föl az útra. - Lenézett Güjük szolgájának megtört testére, látta a száján a beszáradt 
vért, és ihletet kapott tőle. Ismét megszólalt. 

- A kán bátran halt meg, legyőzte gyilkosát. Tudasd az emberekkel. 

- . Hagyjam itt a gyilkos hulláját? - kérdezte Ilügej, és megvillant a szeme. Senki sem 
szereti jobban a hazugságot a mongol harcosnál. Akár igaz is lehetne, bár egy haldokló miként 
tisztíthatta meg a kardját, mielőtt nagy gonddal elhelyezte a saját mellén? 

Möngke egy ideig töprengett, azután megrázta a fejét. 

- . Nem. Négyeljétek fel, és dobjátok az egyik pöcegödörbe. Emésszék el a legyek és a 
nap. 

Ilügej ünnepélyesen bólintott a parancsra. Mintha látta volna, ahogy Möngke szemében 
fellobban a becsvágy lángja. A tábornok biztosra vette, hogy az orlok nem utasítja vissza a kán 
rangját, mindegy, hogyan jutott hozzá. Ilügej megvetette Güjüköt, és megkönnyebbülést 
jelentett számára, hogy Möngke vezeti a nemzetet, aki úgy fog uralkodni, mint Dzsingisz, a 
hagyományos mongol kán. Ilügej igyekezett nem mosolyogni, bár a szíve szárnyra kelt. 

- Parancsodra, nagyuram! - mondta határozottan. 


Tizedik fejezet 


Egy hónapig tartott hazavinni a sereget Karakorumba, feleannyi idő alatt, mint amennyit az 
odaút igényelt. Most, hogy megszabadult Güjük parancsnokságától, Möngke mindennap 
hajnalban indította útnak az embereit, hajtotta őket, és morgott minden percért, amikor 
megálltak enni és aludni. 

Ellentmondásos érzések töltötték el a hadsereget, amikor meglátták a sápadt városfalakat. 
Hazahozták a kán tetemét, és sokan szégyellték magukat, amiért nem teljesítették a 
kötelességüket. Möngke mégis egyenes derékkel lovagolt, sugárzott róla a tekintély. Güjük 
nem volt népszerű. Sok harcos vett példát Möngkéról, és ők nem lógatták a fejüket. 

A lovas küldöncök még a sereg érkezése előtt meghozták a hírt, ezért Sorhataninak volt 
ideje, hogy felkészítse a várost a napokig tartó gyászra. A parázstartókat megtöltötték cédrus és 
fekete aloéfa forgácsával, és meggyújtották aznap hajnalban, amikor a hadsereg már 
közeledett. Szürke füst emelkedett a magasba Karakorum körül, tömény illatfelhőbe borította a 
várost. Most az egyszer még az eldugult szennyvízcsatornák bűzét sem lehetett érezni. 

A nappali őrség fölvette legjobb páncélját, Sorhatani a városkapunál figyelte az utat, 
amelyen a fia hadserege közeledett. Kubilaj, aki visszavette a postafutár álcáját, épphogy 
megelőzte a bátyját. Sorhatani érezte a korát, amikor ott állt a szélben, és bámulta a lovak és 
emberek tízezrei által fölvert port. Az egyik őr krákogott, majd fuldokló köhögőrohamot kapott, 
és nem bírta abbahagyni. Sorhatani figyelmeztetően nézett rá, hogy maradjon csendben. Mivel 
Möngke még elég messze járt, közelebb lépett a harcoshoz, kezét a homlokára tette. Forró volt, 
sorhatani elkomorodott. A vörös arcú harcos nem bírt válaszolni a kérdéseire, csak tehetetlenül 
integetett. Sorhatani bosszúsan elküldte a sorból. 

Az ő torka is kapart. Nagyokat nyelt, nehogy kínos helyzetbe kerüljön. Két szolgálóját is 
leverte a lábáról ugyanaz a láz, de most nem foglalkozhatott ezzel, hiszen Möngke hazajön! 

Gondolatai megkeresték a férjét, aki oly sok éve halott. Feláldozta az életét Ögödej kánért, 
és sosem álmodta volna, hogy valamelyik fia emelkedik erre a magas rangra. De ki más 
lehetett volna a kán, miután Güjük meghalt? Batu Sorhataninak köszönhet mindent, nem csak 
az életét. Kubilaj is biztosra veszi, hogy Batu nem fog az útjukba állni. Sorhatani néma fohászt 
küldött férje szelleméhez, megköszönte neki az eredeti áldozatot, amely mindezt lehetővé tett. 

A hadsereg megállt, és körülvette a várost. Lemálházták a lovakat, és kicsapták őket a 
sarjúfűbe, amely elburjánzott a távollétükben. Nemsokára ismét puszta föld veszi körül 
Karakorumot, gondolta Sorhatani. Nézte Möngkét, ahogy közeledik minghaan tisztjeivel, és 
azon tűnődött, elmondja-e neki valaha is, milyen szerepet játszott Güjük halálában. Nem úgy 
történtek a dolgok, ahogy Kubilajjal eltervezték. O csak meg akarta menteni Batut. Ennek 
ellenére nem sajnálta a kánt. Güjük néhány kegyence máris összeomlott a rettegéstől, miután 
megtudták, hogy a pártfogójuk nincs többé. Sorhatani épp elég ideig tűrte kicsinyes 
pöffeszkedésüket, hogy most ne örüljön a kétségbeesésüknek. Elzavarta az őröket, akiket 
Güjük azért rendelt ki mellé, hogy őt figyeljék. Igazából nem volt rá joga, de a testőrök 
megérezték, hogy változott a széljárás, és méltatlan sebességgel hagyták el a lakosztályát. 

Möngke megérkezett, leszállt a lóról, és félszeg szertartásossággal átölelte. Sorhatani 
bólintott, amikor észrevette, hogy a derekán lóg a farkasfejes kard, a hatalom jelképe, bár nem 
mutatta, hogy látná. Möngke még nem volt kán, tekervényes utat kell bejárnia az elkövetkező 
napokban, amíg Güjüköt elhamvasztják vagy eltemetik. 

- . Szerettem volna jobb hírekkel érkezni, anyám. - Ezeket a szavakat még el kellett 
mondania. - A kánt megölte a szolgája. Meggyilkolta a vadászaton. 

- . Gyásznap ez a nemzet számára - felelte hivatalosan Sorhatani, és meghajtotta a fejét. 
Gyorsan nyeldekelt, mert a melle feszült a készülődő köhögéstől. - Ismét kurultájt kell tartani, 


hogy összegyűljenek a hercegek. Kiküldőm a lovas futárokat, hogy jövő tavaszra jöjjenek a 
városba. A nemzetnek kánra van szüksége, fiam. 

Möngke szúrósan nézett rá. Talán csak ő érzékelte az utolsó szó rejtett nyomatékát. Anyja 
szeme égett, Möngke alig észrevehető bólintással válaszolt neki. A tábornokok máris 
elfogadták. Már csak kánná kell nyilváníttatni magát. Mély lélegzetet vett, végignézett a 
díszőrségen, amelyet Sorhatani állított. Amikor megszólalt, csendes magabiztossággal beszélt: 

- De nem a városba, anyám, nem ide, a hideg kövek közé. Én Dzsingisz unokája vagyok, 
a kán, akit megválasztanak. A döntés az enyém. Én pedig Avraga síkságára hívom össze a 
kurultájt, oda, ahol Dzsingisz először gyűjtötte össze a nemzetet. 

A büszkeség könnyei peregtek Sorhatani szeméből. Némán meghajolt. 

- . A nemzet messzire sodródott nagyapám alapelveitől -mondta Möngke, és fölemelte a 
hangját, hogy hallják a tisztjei és a testőrök. - Én pedig vissza fogom vonszolni a helyes 
ösvényre. 

A kapun át benézett a városba, ahol tízezren dolgoztak a birodalom közigazgatásában, 
ugyanúgy nyilvántartva a legcsekélyebb mennyiségű adót, mint a királyok bevételeit és 
palotáit. Arcára kiült az undor. Güjük halála óta Sorhatani most először érzett aggodalmat. Azt 
hitte, Möngkének szüksége lesz az ő útmutatására, amikor átveszi tőle a város irányítását. De a 
fia mintha átnézett volna Karakorumon. Mintha eltakarta volna előle a várost egy belső látomás. 

Amikor ismét megszólalt, csak megerősítette Sorhatani félelmeit. 

-Vonulj vissza lakosztályodba, anyám. Legalább néhány napra. Fáklyát hoztam 
Karakorumba. Tisztának akarom látni ezt a várost, mielőtt kán leszek. 

Az asszony hátrált egy lépést. Möngke ismét nyeregbe szállt, belovagolt a kapun, és 
elindult a palota felé. Sorhatani új fényben látta fia fölfegyverzett embereinek komor arcát, 
ahogy követték urukat Karakorumba. Ismét megköhögtette a felvert por, és addig köhögött, 
amíg könnybe nem lábadt a szeme. 

Délutánra leégtek az illatos parázstartók, és a városban elkezdődött Güjük kán hivatalos 
gyászideje. A tetem a palota hideg pincéjében várta, hogy megtisztogassák és felöltöztessék a 
hamvasztáshoz. 

Möngke belépett a rézajtón a fogadóterembe, ahol Karako-rum magas rangú tisztviselői 
összegyűltek a parancsára. Letérdeltek, amikor belépett, homlokukat a deszkapadlóhoz 
szorították. Güjük szerette az ilyet. 

- . Keljetek föl! - rivallt rájuk Möngke, miközben elhaladt mellettük. - Hajoljatok meg, ha 
muszáj, de én nem tűröm az ilyen csin fetrengést! 

Utálkozó arccal ült le Güjük díszes trónjára. A tisztviselők tétován fölálltak, és Möngke 
elkomorodott, amikor közelebbről is megnézte őket. A teremben nem volt valódi mongol. Ez 
volt Güjük pár éves kánságának és őelőtte az apja uralkodásának az eredménye. Mi haszna 
meghódítani egy nemzetet, ha belülről veszi át a kánságot? A vér az első, noha Güjük és 
Ögödej szem elől tévesztette ezt az egyszerű igazságot. A teremben álló emberek működtették 
a birodalmat, beszedték az adókat, meggazdagodtak, miközben a hódítók ma is egyszerű 
szegénységben élnek. Möngke vicsorított a gondolatra, amitől a hivatalnokok még jobban 
megijedtek. Tekintete megtalálta Jao Sut, a kán kancellárját. Egy darabig figyelte, emlékezett a 
régi leckékre, amelyeket a csin szerzetestől kapott. Jao Su tanította buddhizmusra, arab és 
mandarin nyelvre. Noha Möngke sok mindent lenézett abból, amire tanították, még mindig 
csodálta az öregembert, és Jao Su valószínűleg nélkülözhetetlen. Fölemelkedett a trónról, 
végigment a sorok előtt, a magasabb rangú emberek vállára tette a kezét. 

- Álljatok a ttón mellé - mondta nekik, ők pedig sietve engedelmeskedtek. Összesen 
hatot választott ki, azután megállt Jao Su mellett. A kancellár még mindig egyenesen tartotta 
magát, noha ő volt a legidősebb a teremben. Még ismerte a fiatal Dzsingiszt, és Möngke már 


csak ezértis tisztelte. 

- . Ezeket megtarthatod munkatársaidnak, kancellár. A többieket a nemzetből válasza, 
csakis mongol vérűek lehetnek. Képezd ki őket, hogy átvehessék a munkádat. Nem tűröm, 
hogy idegenek vezessék a városomat. 

Jao Su elsápadt, de csak annyit tehetett, hogy mélyen meghajolt. 

Möngke elmosolyodott. Teljes páncélt viselt, jelezve, hogy a selyem napjainak vége. A 
nemzet háborúban nőtt fel, azután csin udvaroncok vezették. Többé nem teszik. Odament egyik 
testőréhez, parancsot súgott a fülébe, mire az futva távozott. Az írnokok és udvaroncok 
idegesen várakoztak. Möngke ugyanazzal a fanyar mosollyal nézett ki a nyitott ablakon a 
városra. 

A visszatérő-harcos egy vékony pálcát hozott, a végén bőrszíjjal. Möngke átvette, és 
kihúzta magát. 

- . Meghíztatok egy városon, amelynek nincsen szüksége rátok - mondta az ostort 
suhogtatva. - Ennek vége. Kifelé a házamból! 

Az összegyűlt emberek egy pillanatig nem mozdultak a megdöbbenéstől. Neki csak ennyi 
habozásra volt szüksége. 

- . És nagyon lelassultatok Güjük és Ögödej alatt! Ha a nemzetből valaki - akárki - 
parancsot ad nektek, akkor mozogjatok! 

Az ostorral a legközelebbi írnok arcába vágott, vigyázva, hogy a pálcával üssön. Az 
ember nyikkanva hanyatt esett, Möngke pedig hatalmas lendülettel verni kezdte. A 
hivatalnokok rémült kiáltozással igyekeztek menekülni. Möngke vigyorgott, ütötte-verte őket, 
néha vért is fakasztott. Amikor kizúdultak a teremből, üldözőbe vette őket, és veszettül csépelte 
a lábukat, az arcukat, ahol érte őket. 

Végighajszolta őket a fedett árkádokon, ki a palota gyakorlóterére, ahol napfényben 
ragyogott az ezüstfa. Néhányan elestek, Möngke nevetve talpra rugdosta őket, hogy fájó 
bordákkal botladozzanak tovább. Harcos volt a birkák között, ostorral terelte össze őket, ahogy 
a bárányokkal tette volna. A kiűzőitek addig bukdácsoltak, amíg föl nem magasodott a 
városkapu, amelynek két tornyából jókedvű őrök bámultak lefelé. Möngke nem hagyta abba a 
verést, noha verejtékben úszott. Addig rúgta, lökdöste, püfölte őket, amíg az utolsó is kívül nem 
került a falakon. Csak akkor állt meg lihegve a kapu árnyékában. 

- — Éppen eleget szereztetek a nemzettől! - kiáltotta nekik. -Ideje, hogy ugyanúgy 
megdolgozzatok az ételért, mint más, tisztességes ember, vagy éhezzetek. Aki ismét belép a 
városba, annak fejét vetetem. 

A düh és a kétségbeesés jajveszékelő kiáltása harsant a csoportban, Möngke egy 
pillanatig még arra is gondolt, hogy nekieshetnek. Sokuknak volt felesége, gyereke a városban, 
de Möngkét ez nem érdekelte. Mohón vágyott rá, hogy büntethessen, szinte kívánta, hogy 
merészeljenek támadni, és ő kardot ránthasson. Nem félt tudósoktól és írnokoktól. Csinek 
voltak, és haragjukkal és ravaszságukkal se mentek semmire. 

Amikor a csoport hangjai tehetetlen motyogásba fulladtak, Möngke felnézett a magasban 
az őrökre. 

- — Zárjátok be a kaput! - parancsolta. - Jegyezzétek meg az arcukat! Ha egyet is 
megpillantotok a falakon belül, engedélyetek van lelőni őket! 

Nagyot nevetett az összevert, véraláfutásos udvaroncok fújásán és kétségbeesésén. 
Senkinek sem volt mersze vitatni a parancsait. Megvárta, hogy a kapuszárnyak becsukódjanak. 
A síkságból már csak egy csík látszott, majd az is eltűnt. Kint jajgattak és sírtak. Möngke 
biccentett a nappali őrségnek, azután végre ledobta a véres ostort, és egyedül tért vissza a 
palotába. Menet közben látta, hogy csin arcok ezrei lesnek ki a házakból a férfira, aki tavasszal 
kán lesz. Pofát vágott, ismét emlékeztette magát, hogy a város elszakadt a gyökereitől. Nos, ő 


nem volt Güjük, akit évekig megakadályozhattak a célja elérésében. A nemzet az övé! 

Reggel óta elhalványodott az aloé illata. A város ismét bűzlött. Szaga a gyógyító jurtára 
emlékeztette Möngkét egy csata után. Kedvetlenül gondolt a gennytói püffedt és fényes, 
elmérgesedett sebekre, amelyeket látott. Bátorság és biztos kéz kell az ilyen seb 
megnyitásához: egy vágás és az éles fájdalom indítja el a gyógyulást. Elmosolyodott. O lesz ez 
a kéz. 

Zúgott a város, mire leszállt az éjszaka. Möngke erősítést rendelt be Karakorumba, a 
harcosok tízes-húszas csoportokban járták az utcákat, és sok ezer családnál tartottak 
házkutatást. Az ellenállás első jelére kirángatták a tulajdonost az utcára, nyilvánosan 
összeverték, és otthagyták a kövezeten, amíg a rokonai kimerészkedtek érte, hogy bevigyék. 
Néhányan egész éjjel ott hevertek, ahova dobták őket. 

Még a betegágyakat is átkutatták aranyért és ezüstért. A betegeket ágyneműstül 
kihajították, és vacoghattak a hidegben, amíg a harcosoknak úgy tetszett. Sokan voltak az 
ilyenek: fásultan köhögtek, miközben a láztól kifejezéstelen szemmel ácsorogtak. A csin 
családok többet szenvedtek a többieknél, noha a muszlim ékszerészek is a teljes vagyonukat 
elveszítették egyetlen éjszaka során a nyersanyagoktól az eladásra kész árukig. Elméletben 
mindent számba vettek, a valóságban bármi eltűnhetett a páncél fölött viselt deelekben. A 
hajnal sem hozott nyugalmat, csak megmutatta a pusztítást. Minden utcában hevert legalább 
egy halott, és Karakorum visszhangzott az asszonyok és gyerekek sírásától. 

Az akciónak a palota volt a központja. Elsőnek a kán embereinek és kegyenceinek 
pompázatos termeit kutatták át. A feleségeket vagy Möngke tisztjei vitték el, vagy kizavarták 
őket a falakon túlra a férjeikhez. Az előkelőséget jelző tapétákat és Buddha-szobrokat 
leszaggatták és szétverték. Itt legalább érvényesült Möngke tekintélye annyiban, hogy a talált 
kincseket kötelességtudóan összegyűjtötték, és felhalmozták a lenti raktárakban. Még ennél is 
többet égettek el nagy máglyákon az utcákon. 

Amikor másodszor szállt le az este a városra, Möngke behívatta két legmegbízhatóbb 
tábornokát a palota fogadótermébe. Ilügej és Nojon az ő szája íze szerint való mongolok voltak, 
erős férfiak, akik íjjal a kezükben nőttek föl. Egyikükre sem hatott a kínai kultúra, akik pedig 
nem így voltak vele, már leborotválták a fejüket, és megszabadultak annak a népnek a 
csinálmányaitól. Az orlok elég világosan közölte az akaratát, amikor kiverte a csin írnokokat a 
városból. 

Tökéletes ellentétben állt Güjük udvarának szokásaival, hogy csak így egyszerűen, csin 
írnokok nélkül találkozzék a tisztjeivel. Möngke tudta, hogy Jao Su odakint van, de várakoztatta 
az öregembert, amíg végez a fontos üggyel. Nem volt odáig a boldogságtól, hogy át kell 
vállalnia Güjük adósságait. Egyedül az Ég Atya tudja, hogyan sikerült a kánnak ennyit 
kölcsönkérnie egy üres kincstár mellett. Máris érkeztek az ideges küldöttségek a kereskedőktől, 
hogy begyújtsák a papírjaik szerint nekik járó aranyat. Möngke elhúzta a száját. A kincsekből, 
amelyet a karakorumi idegenektől vett el, teljesíteni tudná Güjük legtöbb ígérvényét, bár akkor 
hónapokon át pénz nélkül maradna. A becsülete éppúgy azt követelte, hogy így cselekedjen, 
mint a gyakorlati megfontolások, mivel szüksége volt a kereskedők jóindulatára és áruira is. 
Úgy tűnik, a kán feladata több annál, hogy csatákat nyerjen. 

Möngke már nem volt biztos benne, hogy helyesen járt el, amikor a palota személyzetét 
eltávolította pihepuha állásaiból. Gyanúja szerint Jao Su azért kereste meg minden apró- 
cseprő problémával, hogy bírálja, amit tett. Ennek ellenére roppant elégedettséggel töltötte el 
az emlék, amikor korbáccsal verte ki őket a városból, Meg kellett mutatnia, hogy ő nem Güjük, a 
város pedig mongol módra fog működni. 

- Elküldted embereidet T őregenéhez? - kérdezte Nojontól. 

A tábornok büszkén állt előtte hagyományos deeljében, a bőre csillogott a friss 


birkafaggyútól. Nem viselt páncélt, de Möngke megengedte neki, hogy karddal jöjjön a 
megbeszélésre. Ő nem félt a saját embereitől, mint Güjük és Ögödei. 

- . Igen, nagyuram. Egyenesen nekem jelentenek, amint végeztek. 

- És Güjük felesége, Ogul Kajmisd - pillantott Möngke llügejre. 

Az összeszorította a száját, mielőtt válaszolt. 

- . Az még nincs... rendezve, nagyuram. Embereket küldtem a lakosztályába, de 
bezárkózott, és arra gondoltam, azt szeretnéd, ha szőrmentén intézném az ügyet. Holnap 
előkeli jönnie. 

Möngke nagyon csöndes lett, és úgy nézett sárga szemével llügejre, hogy az verejtékezni 
kezdett. Végül az orlok bólintott. 

- . Ilügej, a te dolgod, hogyan hajtod végre az utasításaimat. Jelentsd, ha új fejlemények 
lesznek. 

- Igenis, nagyuram - mondta Ilügej, és felsóhajtott megkönnyebbülésében. Amikor Möngke 
pillantása elengedte, ismét megszólalt: - Ő... népszerű a városban, nagyuram. 

Mindenki tudja, hogy állapotos. Zavargások lehetnek. 

Möngke fenyegetően nézett a verejtékező emberre. 

- Akkor éjszaka intézd! EI kell tűnnie, Ilügej. Ez parancs! 

- . Igenis, nagyuram - Ilügej az ajkát harapdálva töprengett. -Van két bizalmasa, nagyuram, 
akiktől elválaszthatatlan. Hallottam pletykákat, hogy az öreg ismeri a füveket és az ősi 
szertartásokat. Már arra is gondoltam, hogy talán megmételyezte Ogul Kajmist a bűvölésével 
és a bájolásával. 

- . Semmit sem hallottam! - szakította félbe Möngke. - Igen, Ilügej. Ez jó ötlet. Derítsd ki az 
igazat. 

Akit boszorkánysággal vádoltak, annak szörnyű volt a büntetése. Senki sem állna ki Ogul 
Kajmis mellett, ha egyszer meggyanúsítják. 

Möngke elfáradt, mire elbocsátotta tisztjeit, és beengedte Jao Sut. Hosszúk a napjai 
annak, akiből kán lesz. Ám Möngke megtalálta a célját. A sebeket föl kell vágni és ki kell 
véreztetni. Néhány hónap múlva egy olyan mongol birodalmon uralkodik, amelyet nem 
szennyez be a csin romlás. Szép álom volt, a szeme elégedetten ragyogott, amikor Jao Su 
meghajolt előtte. 


Tizenegyedik fejezet 


Töregene egy kihalt teremben ült a férje nyári palotájában, ahol egyetlen, halkan sziszegő 
lámpa világított. Szépen felöltözött: fehér deel volt rajta, és fehér vászonból varrott cipő. Szürke 
haját szorosan hátratűzte, egyetlen szál sem szabadulhatott ki a kettős csatból. Ékszert nem 
viselt, mindet szétosztotta. Fájt visszatekintenie az életére, de nem bírt a jelenre gondolni. 
Noha a szeme még mindig dagadt volt Güjük siratásától, mégis valami nyugalomféle szállta 
meg. A szolgái mind elmentek. Amikor az első jelentette, hogy katonák jönnek Karakorum felől, 
Töregene szíve kihagyott egy ütemet. Tizenkét szolgája közül némelyik évtizedek óta vele volt. 
Könnyezve adta oda nekik az összes ezüst- és aranytárgyat, amit csak talált, és elküldte 
valamennyit. Úgyis csak megölnék őket az érkező katonák. Möngke halállistáinak híre már 
elért hozzá, tudott részleteket a városban tartott néhány kivégzésről is. Möngke mindenkit 
eltakarított, aki támogatta Güjüköt a kánsága alatt, Töregenét nem is lepte meg, csak 
fárasztotta, hogy érte is katonákat küld. 

Amikor az utolsó szolga is távozott, keresett magának egy nyugodt helyet a nyári 
palotában, ahonnan láthatta a naplementét. Túl öreg volt ahhoz, hogy elfusson, még akkor is, 
ha kijátszhatta volna üldözőit. Különös volt úgy látni a halált, mint ami most már elkerülhetetlen, 
de rájött, hogy a közelségétől képes félretenni minden félelmét és haragját. Még friss volt a 
gyásza a halott fiáért, és talán túlságosan nagy ahhoz, hogy maradjon hely a saját sorsa fölötti 
bánkódásnak. Elfáradt, mint aki túlélt egy vihart, és most a zátonyon hever túlságosan kábultan 
ahhoz, hogy lélegzésen és bámuláson kívül másra is teljen az erejéből. 

Hangokat hallott a kinti sötétségből. Möngke emberei megérkeztek, leszálltak a lovukról. 
Hallott minden apró neszt: a kavicsok roppanását a csizmatalpak alatt, a lószerszám és a 
páncél csörrenését. Fölemelte a fejét, szebb évekre gondolt. A férje, Ögödej jó ember volt, jó 
kán, de túlságosan korán sújtott le rá a bosszúszomjas sors. Ha tovább él... Felsóhajtott. Ha 
tovább él, ő most nem várná egyedül a halált egy palotában, amely valaha boldog otthon volt. 
Hirtelen eszébe jutottak a rózsák, amelyeket Ögödej adott neki. Elvadulnak a kertben, mert 
nem lesz, aki gondozza őket. Elméje egyik témáról a másikra csapongott, de közben állandóan 
figyelte a közeledő lépéseket. 

Nem tudta, hogy Ögödej büszke lett volna-e Güjükre a végén. A fia nem volt nagy ember. 
Miután nem maradt jövője, Töregene tisztábban látta a múltat. Sok mindent bánt, sok olyan út 
volt, amelyre nem kellett volna rálépnie. Bolondság visszanézni, megváltoztathatatlan 
dolgokon búsulni, de nem tehetett ellene. 

Amikor meghallotta, hogy egy csizma nyikorog a folyosó kövén az ajtón kívül, a 
gondolatai ronggyá szakadtak. Felnézett, és hirtelen félni kezdett. Ujjait összekulcsolta az 
ölében, ahogy a harcosok egyenként besorjáztak a terembe. Könnyű léptekkel jártak, 
fegyverrel a kézben készülve a támadásra. Majdnem elnevette magát az óvatosságukon. 
Lassan felállt, bár a térde és a háta tiltakozott. 

A tiszt odalépett hozzá, és meglepetten nézett rá. 

- Egyedül vagy, úrnőd — kérdezte? 

Az asszony szeme egy pillanatra felragyogott. 

- . Nem vagyok egyedül. Nem látod őket? A férjem, Ögödej kán a jobbomon áll. A fiam, 
Güjük kán a balomon. Nem látod, hogy figyelik, mit csinálsz? 

A tiszt kissé elsápadt, a szeme ide-oda járt, mintha láthatná a figyelő szellemeket. Fintort 
vágott. Tudta, hogy a társai figyelnek, és minden szót jelentenek Möngkének. 

- Parancsot kaptam, úrnő - mondta csaknem bocsánatkérően. 

Töregene még jobban fölszegte a fejét, és kihúzta magát, amennyire tudta. 

- . Kutyák terítenek le - mormolta. A megvetés elűzte a félelmét. A hangja erős volt, amikor 


ismét megszólalt. - Mindenért fizetni kell, katona. - Felnézett, mintha átlátna a kőmennyezeten. - 
Möngke kán el fog bukni. A szeme vérrel telik meg, és nem talál megnyugvást, alvást vagy 
békét. Kínok és betegségek között fog élni, és végül... 

A tiszt kardot rántott, és egyetlen gyors mozdulattal elvágta Töregene torkát. Az asszony 
hirtelen elernyedt, összeesett. Kiomló vére ráfröccsent a tiszt csizmájára. A katonák némán 
várták, hogy meghaljon. Amint vége lett, halkan távoztak, idegesítette őket a csönd. Nem 
néztek egymásra, amikor nyeregbe szálltak és ellovagoltak. 

Ilügej tábornok rá nem jellemző zaklatottsággal állt Möngke elé. Tudta, hogy az a helyes 
taktika, ha az új vezető elsöpri elődének minden támogatóját. Ezen túl a legközönségesebb 
józan ész is azt diktálja, hogy tüntessünk el mindenkit, aki vérrokonságban áll az előző 
vezetővel. így nem lesz lázadás a jövőben, amikor az elfelejtett gyermekek férfivá érnek, és 
megtanulják a gyűlöletet. A leszármazottak tanultak Dzsingisz életének leckéiből. 

Ilügej különös élvezettel vette föl a saját ellenségeit a Möngkének összeállított listákba. 
Olyan hatalom került a kezébe, mint még soha. Csak mondott az írnoknak egy nevet; a kán 
hűséges testőrsége egy napon belül felkutatta, és már vitték is kivégezni. A listán levők nem 
fellebbezhettek. 

De aminek aznap reggel tanúja volt, az megrázta, és kikezdte szokott önfegyelmét. Nem 
először látott halvaszületett gyermeket. A saját feleségei négyetis szültek az évek során. Talán 
a parányi, petyhüdt testtől fordult fel a gyomra. Mivel azonban gyanította, hogy Möngke 
gyengeséget látna benne, vigyázott, hogy higgadt és teljesen közömbös hangon tegyen 
jelentést. 

- . Azt hiszem, Güjük felesége megháborodott, nagyuram -mondta Möngkének. - Úgy 
beszélt és sírt, mintha maga is gyermek lenne. És egész idő alatt úgy ringatta a halott 
csecsszopót, mintha még mindig élne. 

Möngke elgondolkozva harapdálta az alsó ajkát. Bosszantó, hogy egy ilyen egyszerű 
dolog így agyonbonyolódjon. Az örökös jelentette a veszélyt. Anélkül akár haza is küldhetné 
Ogul Kajmist a családjához. Ő már csak a nevében nem kán, de ennél tovább nem ér új 
hatalma. Némán szidta llügej emberét, amiért olyan szépen felépítette a vádat az asszony 
bűnösségéről. Ha valakit nyilvánosan megvádolnak boszorkánysággal, az nem hagyható 
figyelmen kívül. Ökölbe szorította a kezét, és az ezer más teendőre gondolt, amit aznap el kell 
intéznie. Güjük leghűségesebb követőiből negyvenhármat végeztek ki néhány nap alatt, a 
vérük még fel sem száradt a város gyakorlóterén. Az elkövetkező napokban is folytatódnak a 
kivégzések, miközben felvágja a kelevényt Karakorumban. 

- Marad - mondta végül. - írd a nevét a listához, és végezzünk. 

Ilügej lehajtotta a fejét, hogy elrejtse érthetetlen csalódását. 

- Parancsodra, nagyuram. 


Tizenkettedik fejezet 


Ogul Kajmis az Orkhon folyó partján állt, és figyelte a sötét vizet. Hátrakötött keze felpüffedt 
és elzsibbadt. Két ember állt mellette, nehogy idő előtt a vízbe vesse magát. Az asszony 
megborzongott a hajnali hidegben. Próbált uralkodni a rettegésén, nehogy odavesszen a 
méltósága. 

Ott volt Möngke is néhány kegyencével. Ogul Kajmis látta, hogy mosolyog valamin, amit 
az egyik tisztje mondott. Elmúltak azok a napok, amikor színpompás, fényes csoport lettek 
volna. Möngke harcosai és tisztjei egytől egyig sima deelt viseltek, amelyeknek a szerény 
hímzés volt minden dísze. A többség a mongol hagyományt követve egyetlen fürtöt hagyott 
meg a borotvált fején. Arcuk ragyogott a friss birkafaggyútól. Csak Jao Su és néhány 
megmaradt írnoka nem viselt fegyvert. A többiek hosszú, csaknem a bokájukat verő kardokat, 
vágásra tervezett, súlyos lovassági szablyákat hordtak. Karakorumnak volt saját öntödéje, ahol 
a fegyverkovácsok egész nap verejtékeztek a tü-zeik mellett. Nem volt titok, hogy Möngke 
háborúra készül, amint Güjük utolsó híveit és barátait is lemészárolta. 

Az ő férjének a támogatóit és barátait. Ogul semmit sem érzett aznap, mintha védőburkot 
növesztett volna a szívére. Túl sok mindent veszített túl rövid idő alatt, még mindig szédelgett a 
történtek után. Nem bírt ránézni öreg szolgálójára, Bajarmára, aki tucatnyi más, megkötözött 
emberrel együtt várta komor csöndben, hogy Möngke megölesse őket. 

Az orlok nem sietett. Hatalmas alakja volt a középpont - csaknem kétszer olyan széles, 
mint kíséretének legtermetesebb harcosai. Ennek ellenére is könnyedén mozgott, mint az olyan 
ember, aki bízik az erejében, és elég fiatal, hogy élvezze is. Ogul csak állt, és arról ábrándozott, 
hogy Möngke holtan esik össze a többiek orra előtt, de ez csak képzelgés volt. Az orlok ügyet 
sem vetett a meg-roskadt, nyomorúságos foglyokra. Elvett egy kupa ajragot egy szolgától, és 
nevetgélt a barátaival. Valamiért az fájt a legjobban, hogy semmibe veszi a sorsukat, miközben 
ők itt állnak életük utolsó hajnalán. Ogul észrevette, hogy az egyik megkötözött embernek 
elengedett a hólyagja: sötét folt ütött át a nadrágján, tócsa keletkezett a lába mellett. Oda se 
figyelt rá, a szeme már kiüresedett. Ogul másfelé nézett, igyekezett összeszedni a bátorságát. 
Annak az embernek csak a késtől kell félnie. Az ő halála lassú lesz. 

Nem volt áldás azon, hogy Möngke elismerte a kán özvegyét királyi vérnek. Az asszony a 
sötét csatornát nézte, amelyet Ögödej építtetett, és ismét megborzongott. Az ő hólyagja is 
feszült, pedig vigyázott, hogy ne igyon reggel. Arca és keze hideg volt, mintha kiszívták volna 
belőlük a vért, a szívverése felgyorsult. Még így is izzadt, a ruhája máris átázott hónaljban. 
Testének apró változásaira összpontosított várakozás közben, kétségbeesetten igyekezett 
lefoglalni valamivel magát. 

Möngke végzett az ajraggal, a kupát hátradobta a szolgának. Bólintott az egyik tisztjének, 
aki vigyázzt bömbölt. Az összes ember kihúzta magát, még néhány megkötözött fogoly is 
megpróbált mereven állni. Ogul a fejét csóválva nézte a szegény bolondokat. Arra számítanak, 
hogy meghatják kínzóikat, és kegyelmet kapnak? Ilyesmiről szó sem lehetett. 

Jao Su is ott volt, Ogul látni vélte az öregemberen a feszültséget. Hallotta, hogy a 
kancellár betegségre hivatkozva távol maradt az első kivégzésekről. Möngke, akinek kifinomult 
érzéke volt a kegyetlenséghez, megérezte az igazi okot, és Jao Sunak most már minden 
kivégzésnél jelen kellett lennie. Ogul hallgatta a neveket, szomorúan nézte, ahogy a foglyok 
kissé följebb emelik a fejüket, amikor meghallják a sajátjukat. 

A végtelen várakozás után a folyamat felgyorsult. Rúgásokkal térdre döntötték a foglyokat, 
a Möngkét körülvevő- csoportból előlépett egy nagyon fiatal harcos, és kihúzta hosszú kardját. 
Ogul tudta, hogy ezt a feladatot jutalmul kapta, amiért valamilyen szolgálatot tett Möngkének. 
sok olyan harcos vágyott erre a feladatra, aki még nem ontott vért csatában. Ogulnak eszébe 


jutott, hogy Dzsingisz több tízezer embert öletett meg egy idegen városban kizárólag azért, 
hogy embereit hozzászoktassa a gyilkoláshoz. 

Nem hallotta Jao Su reszketeg hangját, amikor felolvasta az előtte levő papírlapról a 
vádakat. A hóhér megállt az első térdelő alaknál. El volt szánva rá, hogy jó benyomást tesz 
Möngkére. 

Ogul a folyót nézte, amikor megkezdődött a gyilkolás, nem törődött Möngke csoportjának 
helyeslő ordításával és nevetésével. 

Bajarma a negyedik volt a sorban. Ogulnak kényszerítenie kellett magát, hogy odanézzen, 
amikor ő következik. Egyetlen bűne az volt, hogy Ogul Kajmis udvarához tartozott. A vád 
szerint ő vette rá a kán feleségét, hogy gonosz varázslatokat űzzön. 

Bajarma nem hajtotta le a fejét, és nem nyújtotta ki a nyakát. A hóhér gorombán ráförmedt. 
Bajarma ügyet sem vetett rá, Ogult nézte, Találkozott a tekintetük, és Bajarma elmosolyodott, 
mielőtt két csapással megölték. 

Ogul pillantása visszatért a sötét vízhez, azt bámulta, amíg be nem fejeződött a gyilkolás. 
Amikor az utolsó ember is meghalt, megfordult és ránézett az ifjúra, aki megdöbbenten 
vizsgálgatta a kardja élét. Nyilván kicsorbult egy csonton. Möngke előrelépett, hátba vágta, és 
egy friss kupa ajragot nyomott a markába. Ogul tompa gyűlölettel bámulta. Amikor Möngke 
ránézett, az asszony szíve összeszorult a rémülettől, zsibbadt keze megrándult a gúzsban. 

Jao Su az ő nevét mondta. Ez alkalommal annyira reszketett a hangja, hogy még Möngke 
is rosszallóan nézett rá. Dzsingisz elrendelte, hogy népe sosem onthat királyi vért, de a 
választás iszonyú volt. 

- . Ogul Kajmis, aki boszorkánysággal és gonosz praktikákkal hozott gyalázatot a kán 
nevére, odáig aljasodott le... hogy megölte a tulajdon gyermekét. 

Az utolsó szónál Ogul keze ökölbe szorult. A belsejében terpeszkedő hidegből merített, 
hogy talpon maradhasson. 

Amikor Jao Su felolvasta a vádat, megkérdezte, akar-e szólni valaki az asszony 
védelmében. A levegőnek átható vérszaga volt. Senki sem mozdult. Möngke bólintott a 
harcosoknak, akik mellette álltak. 

A reszkető Ogult felkapták, és lefektették egy vastag nemez-szőnyegre. Lábizmai 
fékezhetetlenül rángatóztak. A teste menekülni akart, de nem bírt. Jao Su hirtelen egy 
imádságot kezdett kántálni érte elcsuldó hangján. Möngke csúnyán nézett rá, de az öregember 
nem hagyta abba. 

A harcosok belecsavarták a nemezbe. A dohos anyag az arcához tapadt, a tüdeje megtelt 
porral. Sikoltott páni félelmében, de a szövet elfojtotta hörgőlélegzését. Érezte a rántásokat, 
amikor átkötötték a nemezgöngyöleget gyeplőszárakkal, és szorosra húzták a csatokat. Nem 
könyörgött kegyelemért Möngke füle hallatára, de nem bírta magába fojtani a rettegő 
nyöszörgést, amely úgy szakadt fel belőle, mint a csapdába esett állatból. Úgy rémlett, egy 
örökkévalóságig tart a csönd. Mellében és fülében egyszerre hallotta dübörgő szívverését. 
Hirtelen megmozdult, lassan átfordult. A csatorna felé gurították. 

Elöntötte a jeges víz. Akkor már vadul vergődött. Ezüst buborékfelhők szálltak körülötte. A 
nemezgöngyöleg gyorsan süllyedt. Addig fojtotta vissza a lélegzetét, ameddig bírta. 

sSorhatanit egyetlen lepedő takarta, noha az éjszaka hideg volt. Kubilaj mellette térdelt, és 
amikor megfogta anyja kezét, csaknem elejtette, olyan forró volt. A láz utat égetett magának 
Kara-korumban, és most már minden nappal kevesebb lett a megbetegedések száma. Nyáron 
mindig ez történt. Pár tucat, vagy párszáz embert elvitt valamilyen kórság, legtöbbször azokat, 
akik túlélték az előző járványt, és még gyengék, soványak voltak. 

Könnyek szúrták Kubilaj szemét, amikor az anyja köhögni kezdett. Egyre erősebben 
köhögött, végül már fuldokolt, homorított, vékony izmai kiugrottak. Kubilaj kivárta, hogy hörögve 


lélegzetet vehessen. Sorhatani szégyellte, hogy a fia ilyen elgyötört állapotban látja, de azért 
gyöngén rámosolygott. A szeme üveges volt a láztól. 

- Folytasd - mondta. 

-Jao Su bezárkózott a szobájába. Még sosem láttam ilyen fel-dúltnak. Nem volt szép 
halál. 

- . Olyan nincs - zihálta Sorhatani. - A halál sose szép, Kubilaj. Annyit tehetünk, hogy nem 
veszünk tudomást róla, amíg el nem jön az ideje. - Hatalmas erőfeszítésébe került, hogy 
beszéljen, a fia igyekezett abbahagyatni vele, de Sorhatani leintette. -Az emberek nagyon értik 
ezt, Kubilaj. Azzal a tudattal élnek, hogy meg fognak halni, de akárhányszor kimondják ezeket 
a szavakat, igazából nem veszik komolyan őket. Mindegyik azt hiszi, ő lesz az, akit valamiként 
elkerül a halál, és sosem öregszik meg. - Újból köhögött, Kubilaj összerándult a hangtól, de 
türelmesen várakozott, amíg az anyja ismét lélegzethez jutott. 

- Még most is abban reménykedem... hogy életben maradok, Kubilaj. Bolond vénasszony 
vagyok. 

- . Sem bolona, sem vén nem vagy - felelte halkan a fia. - És még szükségem van rád. Mi 
lesz velem, ha nem beszélgethetünk? - Anyja ismét mosolygott, de a bőre úgy meggyűrődött 
tőle, mint a régi vászon 

- . Nem tervezem... hogy ma éjjel követem apádat. Szeretném elmondani Möngkének, mit 
gondolok a halállistáiról. 

Kubilaj arca megkeseredett. 

- . Mint hallottam, mély benyomást tett a hercegekre és a tábornokokra. Ezek olyan 
emberek, akik méltányolják a hentesmunkát. Új Dzsingisznek mondják, anyám. 

- . Talán... tényleg az - felelte az asszony fuldokolva. Kubilaj adott neki egy kupa almaiét, 
ő pedig lehunyt szemmel ivott. 

- . Száműzhette volna Ogul Kajmist és öreg szolgálóját -mondta Kubilaj. Tanulmányozta 
nagyapja, Dzsingisz életét, és gyanította, hogy az anyjának igaza van, de ettől még keserű 
maradt a szája. A bátyja nem egészen száz halállal elérte, hogy könyörtelennek tartsák, hogy 
úgy tekintsenek rá, mint aki a hódítás és gyarapodás új korszakát hozza, és ő minden 
kétkedése, személyes ellenszenve ellenére úgy érezte, hogy az embereknek valószínűleg 
igazuk van. 

- Ő lesz a kán, Kubilaj. Ne szállj szembe vele. Ne feledd, ő nem Güjük. Möngke erős. 

- És ostoba - morogta Kubilaj. 

Az anyja elnevette magát, amit minden addiginál szörnyűbb, végeérhetetlen 
köhögésroham követett. Amikor Sorhatani a lepedőbe törölte a száját, Kubilaj vérfoltot látott a 
kelmén. Nem tudta levenni a szemét róla. 

Amint a roham elmúlt, az asszony megrázta a fejét. Hangja nem volt több suttogásnál. 

- . Nem bolond, Kubilaj. Több mindent megért, mint gondolnád. A kán hatalmas 
hadserege nem térhet vissza a pásztorkodáshoz. Már nem. Möngke tigrisen lovagol, fiam. Nem 
mer leszállni róla. 

Kubilaj összevonta a szemöldökét. Bosszantotta, hogy az anyja mindenben Möngkét 
támogatja. Szerette volna, ha osztozik az ó haragjában ahelyett, hogy mentséget keres a bátyja 
tetteire. De mielőtt megszólalhatott volna, rádöbbent az igazságra. Sorhatani legalább annyira 
volt a barátja, amennyire az anyja, de sosem látott tisztán, ha a fiai kerültek szóba. Ez volt a 
vakfoltja. Kubilaj szomorúan belátta, hogy legfeljebb megbánthatná, ha most vitatkozni 
kezdene. Inkább befogta a száját, és nem mondta el az érveit. 

- . Gondolkodni fogok rajta - ígérte. - Te pedig gyógyulj meg, anyám. Te is látni akarod, 
amint Möngkéből kán lesz. 

Az asszony gyengén bólogatott. Kubilaj letörölte a verejtéket az arcáról, azután távozott. 


Güjük porhüvelye elégett Karakorum előtt a temetési máglyán, a több napos nemzeti 
gyász elérte a tetőfokát. Mivel a tettem még a palota hűvös pincéjében is oszlani kezdett, a 
máglya füstje nehéz volt az illatos olajoktól. Möngke figyelte, ahogy a farakás lángnyelveket 
okádva összeomlik. Természetesen a fél nemzet részeg volt, amihez nem kellett ürügyet 
keresniük. Virrasztottak, mert mindenképpen látni akarták, ahogy a kán szelleme a túlvilágra 
költözik. Sok ezren járultak részegen a nagy máglyához, és az ujjukkal fröcskölték, vagy a 
szájukból fújták rá az italt. Többen is túl közel merészkedtek a lángokhoz, és üvöltve hőköltek, 
mert a ruhájuk tüzet fogott, amit csak úgy lehetett eloltani, ha megtaposták őket. A városból és a 
jurtákból éjszakai lepkék, vérszívó rovarok jöttek a fényre, hogy milliószámra égjenek el a 
lángokban. Fekete szemcséik felhőfoszlányokká álltak össze, mielőtt aláhullottak a máglyára. 
Möngke az ifjú nőkre, szolgákra és harcosokra gondolt, akiket Dzsingisz mellé temettek, és 
elmosolyodott. Güjüköt csak legyek kísérik halálában. 

Amikor a nagy máglya embermagasságú parázsheggyé töppedt, a testvéreiért küldetett, 
maga köré parancsolta Kubilajt, Hülegüt meg Arik-Bökét, és a kis csoport végigment a csöndes 
városon otthagyva a mulatozó nemzetet. Gyerekek fogannak ezen az éjszakán, férfiak és 
asszonyok halnak meg ittas dulakodásokban, de hát ez a dolgok rendje: élet és halál 
elválaszthatatlan, és ez így helyes. 

Mintha egy kihalt városban jártak volna. Ösztönszerűen Möngke és Kubilaj álltak az élre, 
akik kívül-belül az ellentétei voltak egymásnak. Utánuk ment Hülegü, ugyanolyan széles arcú, 
tagbaszakadt ember, mint Möngke, és Arik-Böke, a legalacsonyabb, akinek a pillantása ide- 
oda ugrált járás közben. A legfiatalabb testvér arcát elrútította egy régi sebhely sötétrózsaszín- 
piszkossárgában játszó, vastag vonala, amely rézsútosan húzódott az arcán, amitől szájon át, 
szörcsögve kellett lélegeznie. Mindenki láthatta rajtuk, hogy testvérek, de a kis csoportban több 
volt a feszültség, mint a barátság. Hallgattak, várták, mit talált ki Möngke. 

Kubilaj a többieknél is jobban érzékelte a feszültséget. Ő volt az egyetlen, aki nem volt 
hajlandó megválni a csin divatstílustól sem hajviseletben, sem a finom selyemruhákban. Kis 
lázadás volt, de Möngke mostanáig nem erőltette a kérdést. 

A palotánál az éjszakai őrség némán virrasztóit a lámpák fényében. Szoborrá 
merevedtek, amikor Möngke megjelent, ám ő annyira elmerült gondolataiban, hogy észre sem 
vette őket. Keresztülvágott a külső udvaron, Arik-Bökének ügetnie kellett, hogy lépést 
tarthasson a többiekkel az árkádok alatt a nagy fogadóteremig. 

Újabb őrök vigyázták a csillogó rézajtót, amelyen nyoma sem volt zöld rozsdának. A 
levegőnek tömény viasz- és fémtisztítószaga volt. Lehet, hogy Möngke még nem volt kán, de a 
parancsai törvényt jelentettek a városban, és alaposan megdolgoztatott mindenkit. 

Kubilaj titkolt ingerültséggel figyelte, ahogy a bátyja keresztülvág a termen, bort tölt 
magának egy kupába, majd felhajtja. Nem volt hova ülni. A terem csaknem üres volt, csak egy 
hosszú asztal állt benne teleszórva tekercsekkel és térképekkel, amelyeknek némelyikét élénk 
színű fonállal kötötték át. Güjük és Ögödej káprázatos trónja eltűnt, semmi kétség, valamelyik 
raktárban unatkozva várja a következő évszázadot. 

- Igyatok, ha akartok - szólt Möngke. 

Hülegü és Arik-Böke odament hozzá az asztalhoz. Kubilaj egyedül maradt és várta, hogy 
a bátyja közölje, miért jöttek ide. 

Nemsokára megkapta a választ. 

- . Tavasszal kán leszek - mondta Möngke. Minden dicsekvés nélkül beszélt, puszta tényt 
közölt. - A hadsereg orlokja és Dzsingisz unokája vagyok. Bajdur nem lép föl ellenem, Batu 
pedig írásban közölte, hogy támogat. 

Elhallgatott. Kubilaj fészkelődön. Ögödej hatalmas földeket hagyományozott a nemzet két 
rangidős hercegére. Azok nem fognak vetélkedni a bátyjával. Möngke a földhöz ragadt 


észjárása ellenére is fölülemelkedett mindenkin. Ő magától értetődőnek tartotta a rangját, de az 
igazság az, hogy ő az egyetlen, akit a tümenek elfogadnak. 

- . Akkor hát kán leszel - szólalt meg Kubilaj. - Apánk büszke lenne, ha látná, hogy egyik 
fia ilyen sokra vitte. 

Möngke rámeredt, a gúny jeleit kereste, de semmit sem talált. Örült a fölényének, és 
elégedetten felmordult. 

- Így van, de titeket sem hagytalak ki - mondta testvéreinek. Kubilaj észrevette, hogy 
Hülegühöz és Arik-Bökéhez intézi a szavait, de azért ő is biccentett, amikor Möngke folytatta: - 
Velem együtt emelkedtek ti is, ahogy apánk szerette volna. Ma éjjel megvitatjuk családunk 
jövőjét. 

Kubilaj nem hitte, hogy túl sok vitára kerülne sor. Möngke biztosra veszi új keletű 
tekintélyét, sokkal inkább úgy oktatja testvéreit, mint egy apa, és nem mint egy testvér. 
Rácsapott Hülegü vállára, és Kubilaj arra gondolt, mennyire hasonlítanak. Noha Möngke kissé 
szélesebb vállú, Hülegünek ugyanolyan hideg a tekintete. 

- . Nem várok tavaszig a hadjáratokkal - kezdte Möngke. - A világ túl sokáig várt a gyenge 
kán halálára. Ellenségeink megerősödtek, mivel senki sem szorongatta a nyakukat, senki sem 
szegezett kést a szeretteik torkának. Ideje, hogy emlékeztessük őket, kik az uraik. 

Hülegü helyeslően hümmögött, miközben felhajtott egy újabb kupa vörösbort, és 
csettintett. Möngke elégedetten nézett rá, ugyanazokat az erényeket látta benne, mint Kubilaj. 

- . Hülegü, írásban kineveztelek Bajdur nyugati hadseregének, továbbá három karakorumi 
tümen parancsnokává. Megtesznek orloknak százezer harcos fölött, és megkapod tőlem három 
legjobb emberemet, Baijut, Ilügejt és Kitbugát. 

Kubilaj megdöbbenésére Hülegü letérdelt, és fejet hajtott. 

- . Köszönöm, testvérem! - mondta és ismét fölállt. - Ez nagy megtiszteltetés. 

- . Szamarkand városa lesz a támaszpontod. Onnan délre és nyugatra a földig rombolsz 
mindent. Bajdur elfogadja a parancsaimat. Befejezed azt a munkát, Hülegü, amelyet a 
nagyapánk elkezdett. Menj messzebb, mint ameddig ő valaha is eljutott. Hasíts ki magadnak 
egy dúsgazdag, új kánságot! 

Átadott öccsének egy tekercset, és figyelte, ahogy testvére kigöngyöli a térképet, amelyet 
nagy gonddal másolt, görbe vonalakkal és pontokkal egészített ki egy rég porrá lett perzsa kéz. 
Kubilaj elbűvölten bámulta a térképet, és akaratlanul is közelebb húzódott. Sok csodája van a 
karakorumi könyvtárnak, amelyekkel még nem találkozott. 

Hülegü kiterítette a térképet, boros kupákkal nyomtatta le a széleit, és ragyogó szemmel 
nézegette a rajta ábrázolt földeket. Möngke hátba vágta, a másik kezével a térképre mutatott. 

- . Ez itt, testvérem, a legnagyobb város a Tigris partján. Dzsingisz sosem ért el idáig. Ez 
az iszlámnak nevezett hit központja. Elég jól beszéled a nyelvet, Hülegü. Ha sikerrel jársz, ez 
lesz új kánságod szíve. 

- így lesz, testvérem - felelte megindultan Hülegü. 

Möngke látta örömét, és elmosolyodott. Megtöltött egy kupát, és az öccsének nyújtotta. 

- . Toluj családja került uralomra! - mondta, és Kubilajra pillantott. - Most nem hagyjuk, 
hogy félretoljanak. Az utat, amelyet Dzsingisz kezdett el törni, a mi családunk folytatja. A sors 
akarja így, testvéreim! Az apánk az életét adta egy kánért, az anyánk egybetartotta a várost és 
a hazai földet, amikor minden összeomolhatott volna. - Szeme ragyogott a jövő látomásától. 
Minden, ami eddig történt, csak azért volt, hogy a mi családunkat felkészítse erre a pillanatra! 
Négy testvér egy szobában, és a világ, az édes szűz csak ránk vár! 

Kubilaj némán figyelte Hülegü és Arik-Böke vigyorgását. Möngke hangzatos beszéde 
magával ragadta őket. Kínosnak találta, hogy egyedül ácsorogjon, hirtelen megtöltötte az 
utolsó kupát borral, és kiitta. Öccsei félreálltak, hogy hozzáférjen a palackhoz, noha Möngke 


kissé összevonta a szemöldökét. Ivás közben Kubilaj elszoruló szívvel látta, hogy Arik-Böke 
valósággal reszket a jövendöléstől, és a sebhely szinte rózsapirosra sötétedik az arcán. 

Möngke ezt a pillanatot választotta, hogy megfogja legifjabb öccse karját. 

- Arik, megbeszéltem anyánkkal, és ő egyetértett velem. 

Kubilaj élesen nézett rá. Szerinte Sorhatani nem volt elég jól ahhoz, hogy bárkivel is 
megbeszélhessen valamit. 

Möngke folytatta, mit sem törődve Kubilaj gyanakvásával. 

- . Megegyeztünk abban, hogy te öröklöd az otthoni kánságot Karakorum kivételével, 
amely továbbra is a kán tulajdonában marad. Én nem kívánom ezt a dögletes helyet, de mint 
hallom, jelkép lett a nép számára. A többi a tiéd, hogy uralkodhass rajta a nevemben. 

Arik-Böke csaknem kiöntötte borát, miközben ő is letérdelt, és alázatosan meghajtotta a 
fejét. Ahogy fölállt, Möngke megmarkolta a tarkóját és szeretettel megrázta. 

- . Ezek az apánk földjei, Arik, azelőtt pedig Dzsingiszé voltak. Vigyázz rá. Tedd zölddé, 
hogy tele legyen nyájakkal. 

- — Így lesz, bátyám, esküszöm - felelte Arik-Böke. Néhány szó elképzelhetetlenül 
gazdaggá tette. Nyájak és ménesek sok millió lábasjószága várt rá, és magas rang a 
nemzetben. Möngke egy szempillantás alatt hatalmas embert csinált belőle. 

- . Holnap még beszélünk erről - folytatta Möngke. - Hajnalban visszajöttök, és mindent 
elmondok, amit kiterveltem. 

Kubilaj felé fordult. Az ifjabb testvér megmerevedett, már értette a feszültség okát, amely 
mindig ott lappangott köztük. Möngke maga volt a megtestesült mongol harcos élete 
virágjában. Kubilaj magasabbra nőtt, és csin ruhája feltűnő ellentétben állt bátyja öltözékével. 

- Hülegü, Arik-Böke, most hagyjatok magunkra - mondta Möngke halkan. - 
Négyszemközt akarok beszélni fivérünkkel. 

Egyik testvér sem nézett Kubilaj ra, miközben távozott. Egyforma ruganyossággal 
mozogtak, hiszen váratlanul valóra váltak a legmerészebb álmaik. Kubilaj szinte irigyelte 
öntudatosságukat és azt, milyen könnyedén jutottak hozzá. 

Amikor magukra maradtak, Möngke óvatosan újratöltötte a kupákat, és az egyiket odaadta 
Kubilajnak. 

- Veled mit kezdjek, testvérem? 

- . Úgy tűnik, mindent elterveztél. Miért nem mondod meg, mit akarsz? 

- . Egész életedben alig hagytad el a várost, Kubilaj. miközben én Szübötejjel nyugatra 
lovagoltam, te itt maradtál, könyvekkel és ecsetekkel játszottál. Amikor én elfoglaltam Kijevet, 
te megtanultál csin asszony módjára öltözködni, és napjában kétszer fürödni. - Möngke 
közelebb hajolt az öccséhez, szimatolt, és elhúzta a száját, amikor megcsapta a diszkrét illat. - 
Talán egy hely a városi könyvtárban megfelelne a magadfajta... ízlésének. 

Kubilaj megmerevedett, mert tudta, hogy Möngke szándékosan hergeli. Ennek ellenére az 
arca kigyúlt a sértésektől. 

- . Nem szégyen, ha valaki tudományokkal foglalkozik - szűrte a foga között. - Ha te leszel 
a kán, én talán a városban lennék a legboldogabb. 

Möngke elgondolkodva szopogatta a borát, noha Kubilaj gyanúja szerint jóval a találkozó 
előtt dönthetett már. A bátyja nem túl okos, de alapos és türelmes. Ezek a tulajdonságok szinte 
ugyanolyan jól jönnek az embernek. 

- . Azonban megígértem apánknak, hogy gondom lesz a családra, Kubilaj. Szerintem nem 
azt akarta, hogy engedjelek tintás kézzel matatni a poros tekercsek között. - Kubilaj nem volt 
hajlandó a kezére nézni, bár csakugyan tintás volt az ujja. - Azt akarta, hogy a fiai harcosok 
legyenek, Kubilaj, nem csin írnokok. 

Kubilaj akaratlanul visszavágott: 


- . Amikor fiatalok voltunk, testvérem, maga Dzsingisz mondta az embereinek, hogy 
jöjjenek hozzám, ha gondjuk támad. Azt mondta nekik, hogy én átlátom a legsűrűbb tövisbokrot 
is. Azt firtatod, hogy mit akarok tőled? 

Möngke lassan elmosolyodott. 

- . Nem, Kubilaj. Megmondom neked, hogy én mit akarok. Hülegü lerombolja az iszlám 
erődjét, Arik-Böke vigyáz a hazai földre. Én száz más vasat tartok a tűzben, öcsém, egészen 
Korjóig. Naponta fogadom tucatnyi apró nemzet küldötteit és nagyköveteit. Én vagyok a 
választott kán, a nemzet szíve. De neked egy másik ösvényen kell járnod, be kell fejezned, 
amit Ögödej és Dzsingisz félbehagyott. 

Kubilaj már le is vonta a következtetést. Kínosan nyelt egyet. 

- A szungok - mormolta. 

- . A szungok, Kubilaj. Több tucat város, sokmillió paraszt. Ez lesz életed munkája. A 
nevemben befejezed azt, amit Dzsingisz elkezdett. 

- . És hogyan teljesítsem be ezt a te nagy álmodat? - kérdezte Kubilaj halkan, idegességét 
egy kiadós korty borral álcázta. 

- . Dzsingisz a Hszi Hszia tartománnyal kezdte Csin meghódítását. A tanácsadóim találtak 
egy másik kaput, ami a szungokhoz vezet. Egy hadsereggel a délnyugati határra küldelek, 
Jünnan tartományba. Ott csak egyetlen nagyváros van, bár az enyémhez mérhető-hadsereget 
tudnak kiállítani. Ennek ellenére azt gondolom, hogy nem lesz túl nehéz feladat még olyan 
embernek se, aki sose látott háborút. - Mosolygott, hogy elvegye a megvetés élét. - Szeretném, 
ha olyan unoka lennél, amilyet Dzsingisz kívánna magának: mongol hódító. Megvan hozzá a 
lehetőségem és az elszántságom, hogy megváltoztassam az életedet. Tégy ma esküt nekem, 
és én megteszlek a tümenek urává. A Szung-udvar rémévé teszlek, neved olyan lesz, amelyet 
nem mernek hangosan kiejteni. 

Kubilaj kiitta a kupát, és megborzongott. Libabőrös lett a karja. Ki kellett mondania első 
gyanúját, nehogy örökké turkáljon benne. 

-Azt várod, hogy megöljenek, bátyám, ezért küldesz ilyen ellenségre? Ez a terved? 

- . Még mindig alakoskodást és összeesküvéseket keresel? - nevetett Möngke. - Azt 
hiszem, túl sokáig voltál Jao Su társaságában, öcsém. A dolgok néha olyan egyszerűek, 
amilyennek lenniük kell. Értékes ágyúkról és a legjobb tábornokomról mondok le miattad. 
Talán a halálba küldeném Urjang-Kadajt? Nyugodj meg, öcsém. Néhány hónap múlva kán 
leszek. Van valami fogalmad, hogy ez mit jelent nekem é Én emlékszem Dzsingiszre. A 
helyére állni... többet jelent, mint elmagyarázhatnám. Nincs szükségem alakoskodásra vagy 
intrikálásra. A szungok több fronton is támadják a csin területeket. Ha egyhamar nem 
válaszolok nagy erőkkel, lassan visszahódítják, amit Dzsingisz elfoglalt. Ez az én egyetlen 
tervem, öcsém. Az egyetlen célom. 

Kubilaj látta az egyszerű igazságot Möngke szemében, és bólintott. Hirtelen rájött, hogy a 
bátyja bele akar nőni a szerepbe, amelyet elnyert. Egy kánnak széles látókörűnek kell lennie, 
hogy felülemelkedhessen a család és a nemzet kicsinyes torzsalkodásain. Möngke erre 
törekszik. Ez olyan mély benyomást tett Kubilajra, hogy lerázta magáról kétségeit. 

- . Milyen esküt akarsz? - kérdezte végül. Möngke feszülten figyelte, jól elrejtve saját 
érzelmeit. 

- . Esküdj meg nekem, hogy félreteszed csin szokásaidat, a hadjáraton úgy öltözöl és 
viselkedsz, ahogy egy mongol harcoshoz illik, hogy minden reggel kifulladásig gyakorolsz a 
karddal és nyíllal. Esküdj, hogy egyetlen tudós könyvet sem olvasol el, amíg a hadjárat tart, 
egyetlenegyet se, és én még ma adok neked egy hadsereget. Odaadom Urjang-Kadajt is, de a 
parancsnokság a tiéd lesz. - Gúnyos mosoly suhant át a száján. - Ha ez túl sok neked, 
visszatérhetsz a könyvtárba, és ott várhatsz az eljövendő években, és töprenghetsz azon, ki 


lehettél volna, mit kezdhettél volna az életeddel. 

Kubilaj gondolatai örvénylettek. Möngke kán próbál lenni. Láthatólag azt gondolja, az 
öccsében is végrehajtható az ehhez hasonló változtatás. Szinte megható ez a buzgóság a 
nagy marhában. Jao Sura és a karakorumi békés évekre gondolt. Szerette a tanulás csendjét, 
a megismerés dicsőségét. Énje egy része azonban mindig arról álmodott, hogy embereket 
vezet a csatában. A nagyapja vére ugyanúgy megvolt benne is, mint Möngkében. 

- . Hülegünek kánságot ígértél, ha be tudja venni Bagdadot mondt a egy idő után, amelyet 
örökkévalóságnak érzett. 

Möngke akkorát nevetett, hogy visszhangzott bele a terem. Már amiatt kezdett aggódni, 
hogy tudós testvére visszautasítja. Szinte megrészegült saját előrelátásától, miközben a 
halomba rakott térképekért és iratokért nyúlt. 

Rábökött Észak-Kína hatalmas földjeire. 

- . Két térség van itt, öcsém. Nancsing és Csingcsao. Ezek az enyémek. Válaszd 
bármelyiket, áldásom rád. Meglesz a saját birtokod a csin földeken. Ha egyetértesz, akkor 
meglátogathatod őket. Mielőtt többet ígérnék, hadd lássam, hogy képes vagy-e csatákat nyerni 
nekem. - Mosolygott, mikor látta, hogy Kubilaj mennyire belefeledkezik a térképek aprólékos 
vizsgálgatásába. -Akkor hát megegyeztünk? 

- . Add mellém Jao Sut tanácsadónak, és megegyeztünk - felelte Kubilaj. A szavak csak 
úgy kiszaladtak a száján, mielőtt végiggondolhatta volna őket. Vannak idők, amikor gyorsan 
kell dönteni. Valahol mélyen ugyanazt a lelkesedést érezte, amit az öccsein látott. 

- A tiéd - mondta azonnal Möngke. - Az Ég Atyára, viheted Karakorum összes megmaradt 
csin tudósát, ha igent mondasz! Látom családunk fölemelkedését, Kubilaj! Esküszöm, a világ 
megismeri a nevünket! 

Kubilaj alaposan megnézte a térképet. Nancsing a Sárga-folyónál van. Azt a síkságot 
gyakran elönti a víz. Sűrűn lakott vidék, Möngke bizonyosan arra számít, hogy ezt választja. 
Csingcsao Jencsingtől északra terült el, a mongol határok felé eső részen. A térkép itt alig 
jelzett várost. Bár itt lenne Jao Su, hogy tanácsot kérjen tőle! 

- Engedelmeddel Csingcsaót választom - mondta végül. 

- . Azt a kicsit ? Nem elég. Neked adom... - Möngke egy vonalat húzott a térképre. - 
... Huajmenget is. Olyan hatalmas birtok, öcsém, hogy szinte egymaga kitesz egy kánságot. 
Még többet kapsz, ha sikerrel jársz. Nem mondhatod, hogy nem vagyok nagylelkű. 

- . Többet adtál, mint amennyire számítottam - szólt őszintén Kubilaj. - Jól van, bátyám. 
Fogadd az eskümet. Igyekszem olyan emberré válni, amilyet kívánsz. - Nyújtotta a kezét, amit 
Möngke büszkén és elégedetten szorított meg. Mindketten elcsodálkoztak a másik erején. 

Tavasszal a nemzet összegyűlt Avraga síkján, az ősi haza szívében. A legöregebb férfiak 
és asszonyok még emlékezhettek arra, amikor Dzsingisz hívta ide a törzseket, hogy felváltsa 
egyéni zászlaikat az egyetlen, fehér lófarkas lobogóra. A hatalmas síkság szinte tökéletesen 
lapos volt, így minden irányban sok kilométernyire be lehetett látni. Egyetlen patak szelte át az 
egyik részét. Möngkének gondja volt rá, hogy egy olyan helyen igyon a vizéből, ahol Dzsingisz 
is állhatott valamikor régen. 

Batu eljött oroszországi birtokairól a díszőrségével. Szakasztott mása volt apjának, 
Dzsocsinak, és őszintén bánkódott, hogy soványnak és betegnek kell látnia Sorhatanit. A 
köhögős kórság napról-napra rosszabbodott, az asszony mindegyre belázasodott, és voltak 
időszakok, amikor Kubilaj szerint csak az tartotta életben, hogy meg akarta érni Möngke 
kánságát. 

Nyugat felől megérkezett Bajdur, Csagatáj fia. Aranyruhájáról, ezer testőrének gyönyörű 
lovairól lerítt a gazdagsága. A haza kánja, Arik-Böke két hónap hosszára ütemezte az 
érkezéseket. Egyenként lovagoltak be és vertek tábort a hercegek és a tábornokok. A végén a 


síkság feketéllett az emberektől és az állatoktól. Keresztény szerzetesek érkeztek olyan távoli 
helyekről, mint Róma vagy Franciaország, Kor jó hercegei sok ezer kilométert utaztak, hogy 
hódoljanak leendő uralkodójuknak. Amíg az utolsó érkezésre vártak, a kurultáj üzletelt árukkal 
és lovakkal. Olyan alkuk születtek, amelyek némelyeket gazdaggá, másokat szegénnyé tettek 
számos emberöltőre. Patakokban folyt az ajrag és a bor, tízezrével vágták le az állatokat, hogy 
mindenki teleehesse magát. 

Amikor eljött az idő, Möngke végiglovagolt a sokaságban, amely letérdelt és fölesküdött 
rá. Senki sem jelentkezett vetélytársnak, Dzsingisz kán unokája volt, bebizonyította, hogy 
vérvonala révén joga van a vezetésre. Egyszer s mindenkorra lezárultak Güjük uralmának 
keserű évei. Kubilaj a többiekkel együtt térdelt Möngke előtt, miközben a hadseregre gondolt, 
amelyet elvezet a szung földekre. Felfogja vajon Möngke, milyen kihívás elé állította. Kubilaj az 
élete nagyobbik felét városban töltötte, elméjét a legnagyobb filozófusokkal, Lao Ce, Kung Fu- 
ce és Buddha tanaival csiszolta. De ez már a múlté. Megborzongott, amikor Möngkét harsogó 
éljenzés közepette megtették kánná, de azt mondta magának, hogy ez előérzet és nem 
félelem. 


MÁSODIK RÉSZ 


Az arany próbája a tűz, az erős embereké a viszontagság. 
- Seneca 


Tizenharmadik fejezet 


Szulejmán öreg volt, de a hegyek és a sivatagok úgy megacélozták, hogy látni lehetett az 
inak és a vékony izmok játékát a bőre alatt. Akarata még hatvanéves korában is erős maradt, 
és gyémántkeménnyé edzette az élet. Amikor megszólalt, a hangjában szemrehányás érződött. 

- . Nem ezt kérdeztem, Hasszán, ugye, nem? Azt kérdeztem, tudod-e, ki lopott ételt a 
konyhából, nem pedig azt, hogy te vagy-e a tettes. 

A reszkető Hasszán érthetetlenül motyogott. A kőpadlón térdelt Szulejmán nagy széke 
előtt. Gazdája vastag köntöst viselt a hajnali szürkület hidegében, Hasszánon egy szál piszkos 
vászoning volt. A Haudegan-hegy árnyékában a szoba csak délutánonként látott napfényt, 
addig viszont jégveremnek is alkalmas lett volna. 

- Gyere közelebb, Hasszán! - kuncogott Szulejmán. 

Kivárta, hogy Hasszán térden odacsússzon a szék lábához, mielőtt visszakézből arcul 
ütötte. Hasszán eldőlt, felrántotta a térdét, a kezével takargatta a fejét. Vér szivárgott az orrából, 
és ő rémült csendben nézte a ragyogó cseppeket. Szulejmán figyelte, ahogy a fiatalember 
kinyújtja a kezét, és egy piros csíkot mázol a kövekre. A szeme tele volt könnyekkel. Szulejmán 
hangosan fölnevetett. 

- Csak néhány ellopott sütemény! Megérte? 

Hasszán megdermedt, nem tudta, csapda lapul-e a kérdésben. Lassan bólintott. 
Szulejmán csettintett. 

- . Bár minden ember ilyen tehetségtelen hazug lenne, mint te! A világ kevésbé lenne 
érdekes, de sok probléma egyszerűen eltűnne. Mikor leszel képes megérteni, hogy nem 
lophatsz tőlem? Hogy mindig rájövök és megbüntetlek? Mégis megteszed. Hozd a pálcámat, 
Hasszán. 

A fiatalember boldogtalanul, megalázottan nézett a gazdájára. Rázta a fejét, de 
megtanulta, hogy csak rosszabb lesz, ha megtagadja a parancsot. Szulejmán derűsen figyelte, 
amint feltápászkodik, hogy átmenjen a jéghideg szobán, ami ellen tiltakozott minden sajgó 
porcikája. Ritkán volt olyan nap, hogy ne kapjon verést. Nem értette, miért bántja a gazdája. 
Már bánta, hogy nem állt ellen a mézes süteménynek, de csaknem megörült az illatától. 
Szulejmán túl sok fogát verte ki az évek során, hogy fájdalom nélkül ehessen, viszont a mézes 
sütemény puha, és már-már önkívülettel ér fel, ahogy szétolvad a nyelven! 

Szulejmán megpaskolta a fiatalember kezét, amikor Hasszán átadta neki a pálcát. 
Nehezített végű, hegyes sétapálca volt, a markolatában tőr rejtőzött, vagyis minden tekintetben 
illett olyasvalakihez, aki az iszmailiták aszaszin klánját vezeti Ala-mutban. Látta, hogy Hasszán 
sír. Felállt, és átfogta vékony karjával a szolga vállát. 

- Nahát, fiam. A bottól félsz? - kérdezte gyengéden. 

Hasszán nyomorúságosán bólintott. 

- . Megértelek. Nem akarod, hogy megverjenek. De ha nem verlek meg, akkor ismét lopni 
fogsz, nem igaz? 

Hasszán nem értette. Kifejezéstelenül bámulta az öregember kegyetlen, fekete szemét, 
aszott arcát. Hasszán fiatalabb és termetesebb volt Szülejmánnál, válla megizmosodott az 
örökös robotolástól a kertekben. Még talán magasabb is lett volna, ha kihúzza magát. Ennek 
ellenére összerándult, amikor az öregember arcon csókolta. 

-Jobb, ha elfogadod a büntetést, ahogy az jó fiúhoz illik. Meg tudnád tenni a kedvemért? 
Tudsz bátor lenni? 

Hasszán lehajtotta a fejét, és patakzottak a könnyei. 

- Így helyes. Kutya, szolga, asszony Hasszán. Verni kell őket, különben elkutyulnak. - 
Szulejmán hirtelen meglendítette a pálcát, és lecsapott Hasszán fejére. A fiatalember 


felnyikkant és visszatántorodott. Szulejmán közelebb lépett, záporozni kezdtek az ütések. 
Hasszán kétségbeesetten eltakarta az arcát, mire Szulejmán azonnal hasba vágta csontos 
öklével, közvetlenül a gyomor fölött és a szegycsont alatt. Hasszán fojtott nyögéssel 
összeesett, és levegőért kapkodott. 

Szulejmán szeretettel figyelte. Meglepve hallotta, hogy halkan liheg. Átok az öregség. 
Tovább büntette volna az együgyűt, ha a fia nem ezt a pillanatot választja, hogy 
végigdübörögjön a szobába vezető lépcsőn. A belépő Rukn ad-Dín szinte rá se nézett 
Hasszánra. 

- Megküldték a választ, apám. 

Szulejmán hangulata elromlott ezektől a szavaktól. Töprengve állt, és egy vérfoltot 
dörzsölt le a pálcáról a hüvelykujjával. 

- Na és mit mondanak, fiamé Meddig várjak a válaszodra? 

Rukn elvörösödött. 

-  Épségben küldték vissza emberünket, de azt üzenik, hogy hagyjuk el erődjeinket. 

Szulejmán intett Hasszánnak, hogy álljon föl, és odaadta neki a pálcát, hogy tegye el. 
Különös módon időnként jobban érezte magát a mamlasz társaságában, mint a fiáéban, olyan 
volt neki, mint a kedvenc kutyája. Talán mert Hasszán sosem okozhatott csalódást, ugyanis 
Szulejmán olyan keveset várt el tőle. 

- . Semmi másé - kérdezte Szulejmán. - Sem tárgyalás, sem ellenajánlaté A kán testvére, 
ez a Hülegü semmit sem ad nekem a fáradozásomért? 

- Nem, apám, sajnálom. 

Szulejmán nem káromkodott, semmi sem látszott rajta. Az ilyen fegyelmezetlenség végső 
soron hasztalan, vagy ami még rosszabb, az ellenség kihasználhatja. Még amikor 
belemelegedett Hasszán verésébe, akkor is képes volt nyugodtan és gyengéden beszélni. 
Miközben töprengett, meghallotta a toronyba vezető kanyargós lépcső felől a porceláncsészék 
távoli csilingelősét. Várakozóan elmosolyodott. 

- . Mindjárt itt az ideje a reggeli teának, Rukn. Csatlakozol hozzám? 

- . Természetesen, apám - felelte Rukn. Nem hallotta az asszony közeledését, így nem 
győzte forgatni a szemét meglepetésében, amikor az belépett a súlyos tálcával. Az apja 
képességei olykor szinte misztikusnak tűntek. Az biztos, hogy mindent tud, ami az erődben 
történik, legyen az a leghalkabb suttogás vagy akármelyik emberük adottságai, képzettségének 
szintje. 

Hasszán gyorsan megfordult a léptek hallatán. Kameela azt jelenti arab nyelven, hogy a 
legtökéletesebb, és a nő valóban olyan szép volt fekete hajával, sima olajbarna bőrével, mint 
ahogy a neve sugallta. Csípője ringott járás közben, és Hasszán nem tudta levenni róla a 
szemét. 

Szulejmánt megnevettette Hasszán elragadtatása. Két éve szeszélyből feleségül adta 
hozzá Kameelát, és élvezte a szolga zavarodottságát és rettegését, amikor a bolond 
megértette, mit jelent az ajándék. Hasszán addig nem volt nővel, és ez roppantul mulattatta 
Szulejmánt. Különös érzéke volt az emberi gyengék kitapogatásához. Hasszánt mindenre rá 
lehetett venni, annyira félt, hogy különben baja esik Kameelának. Szulejmán időnként szinte 
úgy kezelte a szenvedését, mint egy művész. A bolond volt az ő vászna. Sok mindent 
lejegyzett abból, ami köztük történt, a rend eljövendő mestereinek felkészítésére és okulására. 
Kevés ilyen részletes följegyzés létezett, ő pedig örült, hogy gyarapíthatja a világ tudását. 

Kameela úgy szolgálta fel a teát, hogy egy pillantást sem vetett a férjére. Szulejmán 
gyönyörködött az önuralmában. Egy kutyát csak egyszerű trükkökre lehet betanítani, de az 
ember csodálatosan kifinomult és összetett. Tudta, hogy az asszony nem mer tudomást venni 
Hasszánról az ő jelenlétében. Szulejmán többször is véresre verte Kameela szeme láttára csak 


egy mosolyért, vagy egy odavetett szóért. Tudta, hogy a bolond bele fog szeretni a gyönyörű 
lányba, de a csoda az volt, hogy Kameela mintha viszonozta volna a szerelmét. Szulejmán 
fogta csontos kezében a teás csészét, és a perem fölött figyelt, miközben beszívta a finom 
illatot. Bárcsak ilyen könnyen táncoltathatná a mongol tábornokokat is, mint a szolgáit! 

Mikor Kameela meghajolt, Szulejmán kinyújtotta a kezét, és végighúzta az ujját az 
asszony állán. 

- Nagyon szép vagy - mondta. 

- Megtisztelsz, nagyuram - mondta az asszony lehajtott fejjel. 

- . Igen - felelte Szulejmán, és sárga fogakkal mosolygott. Belekortyolt a teájába. - Vidd 
magaddal Hasszánt, virágom. Beszélnem kell a fiammal. 

Kameela meghajolt, Szulejmán figyelte, ahogy Hasszán reszkető- kézzel cammog a 
felesége után. Nagy volt a kísértés, hogy visszahívja, komolyan ez volt a szándéka, de Rukn 
ad-Dín beszélni kezdett, mielőtt megtehette volna. A fia tekintete bosszús volt. 

- A sirati erődöt lebonthatjuk jó szándékunk jeléül. Az a hely nem biztonságos, tele van 
gyíkokkal és repedt kövekkel. Ha látványosan leromboljuk Siratot, azzal legalább egy évet 
nyerünk. Talán addigra a mongol seregek tovább vonulnak. 

Szulejmán nézte a fiát, és már megint azon bánkódott, miért nem sikerült értelmes embert 
nemzenie. Éveken át reménykedett egy magához mérhető utódban, de reményei és álmai rég 
hamuvá lettek. 

- . Egy tigrist nem tudsz kiengesztelni azzal, ha a saját húsoddal eteted! - förmedt rá. 
Hasszán és Kameela elmenekült, ő pedig dühös volt, mert Rukn félbeszakította a 
szórakozását. - Ha ilye fertelmességet vagyok kénytelen örökül hagyni magam után, akkor 
erőszakkal kell kicsikarnia belőlünk! Meg kell tudnunk, mit akar ez a tábornok, és imádkozzunk, 
hogy ne hasonlítson a nagyapjához, Dzsingiszhez. De azt hiszem, nem így van. Az olyan 
emberek ritkák. 

- Nem értem - mondta Rukn. 

- Nem hát, mert gyenge és mohó ember vagy, ezért növesztettél pocakot, és ezért kell az 
orvosaimhoz járnod, hogy leégessék a szemölcsöket a férfiasságodról! 

Egy pillanatra elhallgatott, hogy a fia mer-e válaszolni a sértésekre. De Rukn ad-Dín 
hallgatott, és Szulejmán megvetőhangot hallatott, mielőtt tovább beszélt. 

- . Amikor Dzsingisz eljött az apám otthonába, csak rombolni akart. A kán mit sem törődött 
a gazdagsággal, rangjának és hatalmának tudatában volt. Légy hálás, fiam, hogy a világ nem 
sok ilyen embert látott! A többinek mindig kell valami. Békét ajánlottál ennek a Hülegünek, 
visszautasította. Most ajánlj neki aranyat, és meglátjuk, mit szól. 

- Mennyit adjak neki? - kérdezte Rukn. 

Az apja felsóhajtott. 

- . Egy árva aranyat se! Ha társzekérszámra viszed neki az ékszert, akkor azon fog 
gondolkodni, mennyi maradt nekünk. Még keményebben fog harcolni, hogy lerombolja az 
erődjeinket. Még Dzsingisz is adót szedett a városoktól, mert a környezetének kedvére volt a 
nemesfémek és a rubin ragyogása. Ajánld neki...pontosan a felét mindennek, ami itt van a 
kincstárban, így megduplázhatjuk az ajánlatot, ha visszautasítja. 

- . Azt akarod, hogy mindent nekiadjak? - kérdezte meglepetten Rukn. 

Az apja keményen arcul ütötte, Rukn ad-Dín visszatántorodott a fájdalomtól és a 
megdöbbenéstől. Szulejmán rendkívül nyugodt hangon szólalt meg: 

- . Vigaszunkra lesz az arannyal tömött erszény, ha Alamut és Sirat elvészé Senki a 
világon nem mer fenyegetni minket, csak ezek. A mongoloknak nem szabad idejönniük, fiam. 
Semmilyen erőd nem áll ellent örökké, még Alamut sem. A saját ruháimat is fölajánlanám neki, 
ha egy pillanatig is azt hinném, hogy akkor békén hagy. Talán meg lehet venni arannyal. Majd 


megtudjuk. 

- . És azutáni Ha visszautasít, akkor mi lesz? - kérdezte Rukn. Az arca vörös volt az 
ütéstől. 

- . Ha visszautasítja az aranyat, akkor lebontjuk Siratot, amely valaha a legszebb 
gyémántunk volt. Tudtad, hogy ott születtem, fiamé Mégis föladom, ha ezzel megmenthetem a 
többit. - Fáradt cinizmussal csóválta a fejét. - Ha a mongol herceg ennél is többet követel, akkor 
nem marad választásom: kiküldőm a legjobb embereimet, hogy megmérgezzék az ételét és a 
borát, lesújtsanak a tisztjeire, és megöljék álmában. Igyekeztem elkerülni ezt az eljárást, fiam. 
Nem akarom feldühíteni a városok le-rombolóját, nők és gyerekek mészárosát. 

Szulejmán egy pillanatra ökölbe szorította a kezét. Az apja embereket küldött a nagykán 
ellen, de kudarcot vallottak. Az eredmény a pusztítás forgószele volt, amely romba döntötte a 
városokat, és a halál rendet vágott a tartományban. A mai napig sivatagok vannak ott, ahol 
Dzsingisz elhaladt. 

- . Ha nem hagy választást, megölöm. Az, aki a létezésünket fenyegeti, nem különb a 
nyájaimat terelő kecskepásztoroknál. Mindegyik halandó. 

Hülegü nézte a hullákat, amelyeket szelíden hintáztatott a szellő. Möngke büszke lesz rá. 
Nem mutatott irgalmat, amióta elindult Szamarkandból délnyugatnak. A világ megtudta, hogy 
van egy új kán, és ajánlatos félni tőle. Hülegü felfogta, mi a dolga, és örült, hogy elnyerheti 
bátyja helyeslését. Csak kilenc fiatalember maradt a városból, ahol Hülegü harcosai minden 
élőt megöltek. A folyó vizét vörösre festették a sodródó halottak. Hülegünek tetszett a látvány: 
elképzelte, amint sok száz kilométerre eljut ez a szín, és rémületet gerjeszt mindenkiben, aki 
meglátja. Ez után egyetlen kapu sem marad zárva, amerre elhalad. 

Három kisebb várost és tucatnyi falut égetett föl, amíg nyugat felé haladt. Keveset ölt, csak 
kifosztotta a lakosságot, mert minden kenyeret, olajos korsót vagy sót elvittek a harcosai. Nem 
tudta, hogy hívják azt a falakkal körülvett várost, amely megpróbált ellenállni: vasrudakkal 
torlaszolták el a kapukat, és a pincékbe bújtak, miközben katonáik a falakat tartották. 

A város egy nap alatt elesett. Noha nem volt annyi ágyúja, mint amennyit Kubilajnak adott 
Möngke, azért neki is jutott. Sorba állított nyolcvanat, a csiszolt kőgolyók két lövéssel 
szétzúzták a kaput, de nem állt le, hogy rohamot indítson, ehelyett parancsot adott a tüzelés 
folytatására, törmelékké zúzta a köveket, a védők pedig vérpárában repültek a levegőbe. A 
tümenek a vezér parancsait várva közömbösen figyeltek. 

Csak akkor állította le az ágyúzást, amikor eszébe jutott, hogy nem tanácsos tovább 
pazarolnia az egyébként is fogyatkozó fekete port. Élvezte, hogy egyetlen intésére micsoda 
mennydörgés támad. Részegítő élmény, hogy csak parancsolnia kell, és a szeme láttára 
vernek szét zúzalékká egy városfalat. Este beküldte az embereit, akik gyalog loholtak befelé, 
hogy elsők legyenek a fosztogatásban. 

A fiatal nőket megerőszakolták, azután összekötözték síró csoportokba, hogy elkockázzák 
és csereberéljek őket. A gyerekeket és az öregeket helyben lekaszabolták. Ugyanolyan 
értéktelenek voltak, mint a sebesült férfiak. Minden házból elhozták és a főtérre hurcolták az 
arany- és ezüsttárgyakat, hogy lemérjék és felbecsüljék őket. Hülegü magával vitte a kovácsait. 
Az volt a szokása, hogy megolvasztana a nemesfémeket, hogy megtisztuljanak a színaranynál 
könnyebb szennyeződésektől és az ötvöző fémektől. Perzsa kémikusok irányították a munkát, 
ősi műtárgyakat küldve a lángokba. Megtarthatták az összegyűlt fém egy ezrelékét, és 
megosztozhattak rajta. Máris gazdag emberek voltak. Hülegü kénytelen volt sok száz fát 
kivágatni és megvárni, amíg szekeret csinálnak belőlük, hogy magával vihesse a kincset. 

Amikor a falak ledőltek, sok védő halt meg köhögve és fuldokolva. Néhányan meg akarták 
adni magukat, és ezek iránt Hülegü kizárólag megvetést érezhetett. Elégedetten nézte a 
hintázó hullákat. Nem a nyakuknál fogva köttette fel Őket, mert akkor gyorsan meghaltak volna. 


Néhányat a lábánál fogva akasztottak fel, a többinek a hóna alatt vetették át a kötelet, azután 
felvágták a hasukat, hogy lassan elvérezzenek. Ez sokáig tartott, az ordításuk messze 
elhallatszott a dombok között. 

Amikor a város égett, Hülegü jelezte Ilügej tábornoknak, hogy vágassa el a foglyok 
kötelékeit. Csupa olyan férfi volt, akik bátran harcoltak, úgy kellett leteperni őket. Tízezres 
városhoz képest siralmasan kevesen voltak, de Hülegü legalább irántuk érezhetett egy 
morzsányi tiszteletet. Zordan hallgatva figyelte őket, ahogy fölálltak és a csuklójukat dörzsölték, 
A kilencből ketten zokogtak, a társaik néma iszonyattal és tehetetlen haraggal meredtek 
Hülegüre, ő pedig úgy élvezte, mint a jó bort, amitől még erősebb lesz. 

Nem beszélte a helyi nyelvet, így az egyik vegyésze, egy turbánt viselő, Abu-Karim nevű 
muszlim tolmácsolt neki. 

- Kaptok lovat - mondta Hülegü. - Menni fogtok a harcosaim, a szekereim, az ágyúim előtt. 
Lovagoljatok nyugatra és délre, és mondjátok el, hogy jövök. Mondjátok meg minden 
embernek, akivel találkoztok, hogy meg kell nyitniuk előttünk kapuikat, nekem kell adniuk a 
feleségeiket és lányaikat meg a vagyonukat is. Akkor talán megkímélem az életüket. Mondjátok 
meg, hogy ha egy város, egy falu vagy akár egyetlen ház is bezárja előttem 

az ajtaját, akkor valamennyiükre akkora pusztulást hozok, hogy maga a föld is jajgatni fog 
kínjában. 

Elfordult, nem várta meg, amíg a tolmács befejezi a fordítást. Bagdad délnyugatra volt, az 
ottani kalifától más se jött, csak hetvenkedő fenyegetés meg hazugságok. Az aszaszin erődök 
észak felé vonzották. Bosszúsan morgott, mert nem tudott választani a két kívánatos cél között. 


Tizennegyedik fejezet 


Kubilaj mérhetetlen sokaságot látott: embereket, akik latrinákat ástak, harcosokat, akik 
lovakat vezettek, asszonyokat, akik főztek a férjeiknek, fiaiknak. Sose ismerte a vándorló 
törzsek életét, de valamiért megnyugtatta a látvány. Tűnődve bámult maga elé. Ez hát a 
nemzet, amelyet délre hozotté Legalább félmillióan lehettek a szung határ felé tartó 
menetoszlopban. Nem is tudta a pontos számukat. 

Halk nyögéssel nyújtózott. Felesége és fia a jurtában rendezkedett. Nem mintha a kis 
Csenjinnek nagy hasznát vették volna. Möngke parancsa nem terjedt ki a családjára, Így a 
tízéves gyerek még mindig csin selyemből készült zubbonyt és nadrágot, puha birkabőr 
csizmát viselt. A feje búbján összekötött, fekete hajtincs ide-oda lebbent minden mozdulatára. 
Kubilaj igyekezett nem nevetni, amikor látta, hogy a fiú elcsen egy marék nyesedéket a párolgó 
halomból, amelyből Csabi a húsos táskákat töltötte. Csak egy pillanatra nézett félre, de a fiúnak 
gyors keze volt. Csenj in a szájába gyömöszölte az ételt, mielőtt az asszony visszafordult 
volna. Balszerencséjére az anyja éppen ezt a pillanatot választotta ki arra, hogy kérdezzen 
valamit. Csabi imádta és kényeztette elsőszülöttjét, de ez nem jelentette azt, hogy az ösztönei 
eltompultak volna. Miközben Csenjin forró hússal teli szájjal próbált válaszolni, Csabi hasba 
bökte, és a gyerek kiköpte a húst a nagy vihogástól. 

Kubilaj mosolygott. Még mindig meglepte, milyen szenvedélyes szeretet önti el, ha a 
családját nézi. Nem csak azért, mert örült a gyereknek, de a családjával eltöltött pillanatok 
segítettek megérteni a saját szüleit. Az apja az életét adta, hogy megmentse a kánt, és Kubilaj 
végre felfogta ennek az áldozatnak a nagyságát. Toluj a nemzetért áldozta fel magát tudva, 
hogy sosem fogja viszontlátni a fiait és a feleségét. Ezzel valami különös adósságot hagyott 
rájuk, amelyet mindnyájuknak meg kellett fizetniük. Élhetnek, ahogy akarnak, sose érnek föl az 
apjuk utolsó tettéhez. Kubilaj érezte, hogy Möngke ugyanezzel a teherrel küzd. Bátyja 
igyekszik méltóvá válni egy eszményhez, de sosem lelhet békére, mert mindig a holtaktól vár 
elismerést. 

Möngke legalább nem fukarkodott az emberekkel és az utánpótlással. Urjang-Kadaj orlok 
és Bajar rangidős tábornok mellett Kubilaj magával vihetett kétszáz vaságyút és ezer 
társzekeret, amelyek vastag ponyva alatt szállították a puskaport és más felszereléseket. 
Kilencvennégy férfiból és asszonyból álló apparátus segítette a vándorló nemzet irányításában. 
Révedezés közben látta néhányukat a közelben. Miután evett, eljönnek hozzá a sokaság 
panaszaival és gondjaival. Sóhajtott. Még koránt sincsen túl a tennivalókon. Minden éjjel úgy 
zuhant bele az ágyába, mint akit letaglóztak, mégis mindennap hajnalban kelt, és gyakorolt a 
karddal és az íjjal. Amikor már érezte a páncélt, még az is megfordult a fejében, hogy hálával 
tartozik Möngkének a benne végbemenő változásért. A kán többet tud arról, milyen egy harcos, 
mint az öccse. Sajnos, ennél nem is tud többet. 

Viszketett a hónalja. Befúrta a hüvelykujját a vaspikkelyek alá, hogy megvakarja sebeit, 
és felnyögött a kis örömtől. Az élet jő. Látta csin birtokait, és lelki szemei előtt zöld szálak bújtak 
ki gyorsan a fekete földből. Elég volt beleütni néhány festett cöveket a puha talajba, hogy 
elkezdődjön életének vadonatúj kalandja. Jao Su megszervezte több ezer parcellára a 
haszonbérletet, amelyet az első termésből kellett visszafizetni. Ha jól megy a csin 
parasztoknak, termésük kétötöde Kubilajé lesz, és az árából város épül északon. 

Szép álom volt, valahol túl a harcosok és lovak tömegén, amelyek a látóhatárig betöltötték 
a világot. Noha még alig volt több egy hatalmas négyszögnél, emberei máris kezdték 
sangtunak, Felső Fővárosnak hívni. Akik nem beszélték a csin nyelvet, Xanadunak mondták. 
Kubiláj suttogva kimondta a szót. 

Csabi sóhajtva megtörölte a homlokát, és szólt Csenj innék, hogy hozza be a tálat a 


kályhához. Kubilaj szájában összefutott a nyál. Mostanában folyton éhes volt. Felesége felállt, 
és ő is nyújtózott. A férfi ránézett, találkozott a szemük, összekötötte őket a fáradtság. Kubilaj 
gyomra korgott, a paloták látomása eltűnt. 

- Hoznál egy tömlő bort? - kérdezte. 

- . Természetesen - felelte az asszony -, noha remélem, nem iszod megint fenékig, hogy 
aztán holnap hasogató fejfájásra panaszkodjál. Nem foglak sajnálni. 

- . Sosem panaszkodom! - felelte sértődötten Kubilaj. - Néma vagyok, akár a hal! 

- . Akkor egy másik ember botladozott a jurtában ma reggelé Aki káromkodott és tudni 
akarta, hogy ki lopta el a kalapját? Azt gondoltam, te vagy. illetve remélem, hogy te voltál, mert 
az illető igencsak szorgoskodott az éjszaka. 

- Álmodtál, asszony. 

Csabi rámosolygott, hátradobta hosszú haját, azután gyorsan megkötötte. Kubilaj a keblét 
bámulta, ahogy mozog a ruha alatt. Az asszony lenézően fújt egyet. 

- . Van egy friss vödör mosdóvíz az ajtónál, vén kecske! Ne álmodozz ott, mert kihűl az 
étel. Tudom, hogy mindenképpen nyafogni fogsz, de majd nem figyelek oda. 

Bement, Kubilaj hallotta, hogy Csenjint dorgálja, amiért ellopott néhány húsos táskát. 
Halkan kuncogott. Amikor elindult Karakorumból, nem tudta, mennyi ideig ér el a Szungok 
földjére. Csaknem két év telt el azóta, hogy Möngke kán lett, és Kubilaj egy évet azzal töltött, 
hogy egyszerűen utazott, nap mint nap vezette egyre délebbre a hatalmas sereget. A tümenek 
a családjaikkal jöttek, és nem türelmetlenkedtek. Nem kellett megállniuk ahhoz, hogy 
megéljenek. Nekik az utazás legalább annyira az életük volt, mint a cél elérése. Esténként 
játszottak a gyerekeikkel, énekeltek, kockáztak, szeretkeztek, gondozták az állatokat, vagy 
ezernyi más aprósággal foglalkoztak, amit akárhol megtehettek. Olyan embernek, aki élete 
nagy részét Karakorumban töltötte, különös volt ezt látni. 

Kubilaj megtartotta Möngkének tett esküjét, egyetlen könyvet vagy tekercset sem nyitott ki 
azóta, hogy elhagyta a várost. Először nagyon nehéz volt megszoknia, rosszul aludt, régi 
szövegekről álmodott. A Szung-földek határainál sok jele volt ennek az ősi kultúrának. Már 
több száz város és falu mellett haladtak el, és Kubilaj nem tudott ellenállni a kísértésnek, hogy 
ne emeljen el írott szövegeket, ha talált ilyesmit. Az agya is viszketett az egyre növekvő 
gyűjteménytől. 

Jao Su felajánlotta, hogy felolvas neki esténként. Noha Kubilaj kényelmetlenül érezte 
magát, amiért így megkerüli esküjét, nem tagadhatta, hogy ez vigasztalást jelent számára. Fia, 
Csen-jin, láthatólag örömét lelte a dünnyögő hangban, mert későig fent maradt, amikor már 
aludnia kellett volna, és minden szóra figyelt. Kubilaj elméje szenvedett, mint a kiszikkadt föld, 
és a rázúduló gondolatok újraélesztették. 

A teste is megkeményedett az utazás hónapjaiban. Már csak kínos emlék volt, hogy a 
nyereg feltörte a bőrét. Tenyérnyi sötétsárga szarufolt nőtt a keresztcsontján, mint a gyakorlott 
lovasoknak. Hátranyúlt, megvakarta, és elkomorodott, mert síkos volt az izzadtságtól, amelytől 
a gyakori fürdés sem szabadította meg. Möngke legalább a túlzott tisztaságot nem vetheti a 
szemére. Noha őis pikkelypáncélt viselt, Kubilaj kevesebbet szenvedett a kiütésektől meg a 
kipállástól, mint az emberei. A nyirkos nyárban a romló hús bűze erősebb volt még a gyapjú- és 
lószagnál is. Kubilajnak még mindig hiányzott a csin ruhák hűvössége, amelyeket 
megszeretett. 

Tümenjeinek orlokja látótávolságra állította föl jurtáját, ott lakott három asszonyával és 
egy szolgasereggel, amelyek minden kívánságát teljesítették. Kubilaj hunyorgott, és látta, hogy 
Urjang-Kadaj az egyik szolga mellett áll, és arra oktatja, hogy lehet nyerget varrni a legjobban. 
Az orlok háta most is olyan egyenes volt, mintha nyársat nyelt volna. Kubilaj fújt egyet. Abban 
már biztos volt, hogy Urjang-Kadaj a bátyja embere, a kán szeme ebben a hadjáratban. 


Tapasztalt tiszt volt, az a fajta, aki bizonyosan elnyerné Möngke tetszését. Még az arcát is 
megvagdosta, hogy ne nőjön szakálla. A vadhús fennen hirdette, hogy a tábornoknak 
mindennél fontosabb a kötelesség, bár Kubilaj egyfajta fonák hiúságot látott benne. 

Urjang-Kadaj megérezte a tekintetét, és hirtelen szembefordult vele. A rajtakapott Kubilaj 
fölemelte a kezét, mintha üdvözölné, de az orlok úgy tett, mintha nem látná, és visszafordult a 
saját jurtájához, ami az ő kis világa volt a táborban. Kubilaj gyanította, hogy ez az ember afféle 
tudákosnak tekinti, aki a bátyjának köszönheti az érdemtelenül kapott hatalmát. A napi 
találkozásokon láthatta Urjang-Kadaj enyhe derültségét, amikor ő ismertette stratégiai terveit. 
Nem nagyon kedvelték egymást, de ez nem számít, ameddig a tábornok engedelmeskedik. 
Kubilaj ismét ásított, érezte az étel szagát a szellőben, és bort kívánt, hogy elvehesse a 
gondolatai élét. Csak úgy enyhítheti a nyomást az elméjén, ha nem szaggat darabokra minden 
elgondolást, és nem rakosgat ki újakat a foszlányokból. Még egyszer körülnézett, és rájött, 
hogy tud lazítani. A háta meg a válla is elernyedt egy kicsit. Lehajolva belépett a jurtába, és 
azonnal megtámadta Csenjin, aki eddig türelmesen várt rá. 

A tümenek sosem voltak egyedül, miközben délnek vándoroltak. Ilyen hatalmas és lassú 
tömegben nem lephették meg a szung nemzetet. Minden dombtetőről felderítők figyeltek. A 
hírük megelőzte őket. A legközelebb levő falvak kiürültek, néhányban különös, véres jelek 
maradtak az úton. Kubilaj találgatta, hogy inkább lemészárolták-e a lakosokat, semmint az 
ellenséget segítsék? El tudta képzelni. Noha szerette a kultúrát, nem voltak illúziói a szungok 
kegyetlenségéről arról a hadseregről, amellyel emberei szembekerülnek. A szungok létszáma 
a százszorosa az ő hadának. Voltak fallal körbezárt városaik, ágyúik, tűzvetőik, jó acéljuk, 
számszeríjaik és példás fegyelmük. Lovaglás közben ezeregyedik alkalommal is felsorolta 
magának a szungok erősségeit és gyengeségeit. A haderejük elképzelhetetlen, ijesztő. Az 
egyetlen elképzelhető gyengéjük, hogy kicsi a lovasságuk, és tisztjeiket előkelő születésük 
vagy a városokban tartott írásbeli vizsgák alapján választják. Kubilaj abban reménykedett, 
hogy Urjang-Kadaj hoz és Bajarhoz képest a szung tábornokok is erélytelen tudósok. 
Tudósokat meg tud verni. 

A szeme sarkából észrevette, hogy az egyik felderítő odaüget Urjang-Kadaj hoz, és jelent 
neki. Kubilaj továbbra is előre nézett, noha a szíve gyorsabban kezdett verni. Négy napja a 
mongol hadoszlop átkelt a szung határon, és kelet felé indult. Akármit művelt is a szung 
hadsereg abban a hónapban, amíg ő közeledett, neki válaszolnia kell rá. Számított az 
összecsapásra. Mindent megtett, haditervet készített, de úgyis minden megváltozik, amikor 
végre találkoznak az ellenséggel. Kubilaj elmosolyodott, mert eszébe jutott egy könyv. Nem 
kellett újból elolvasnia, hogy tudja minden sorát, mert Szün Cü munkáját évekkel ezelőtt 
betanulta. Mulattatta a sors fintora, hogy a háború művészetéről szóló könyvet egy csin 
tábornok írta. Bizonyára jól ismerik a szungok is. 

Urjang-Kadaj lassan odalovagolt hozzá, szándékosan nem sietett, noha ezernyi szem 
figyelte. Kubilaj hoz érve szertartásosan fejet hajtott. 

- . Az ellenség a csatatéren, nagyuram - mondta olyan száraz kimértséggel, mintha a 
fejadagokról lenne szó. - Egy folyó túlpartján vettek föl állást innen tizenöt kilométerre, 
délkeletre. A felderítőim kétszázezer gyalogosról és néhány tízezer lovasról számoltak be. 

A hangja szándékosan közömbös volt, de Kubilaj hónalján kiütött a verejték, és csípte a 
sebeket. Borzasztó számok voltak. Nem gondolta, hogy Dzsingisz valaha is ekkora erővel 
nézett volna szembe, kivéve talán messze északon a Borzpofa-hágónál. 

- Szólhatok, nagyuram? - törte meg a csendet Urjang-Kadaj. 

Kubilaj bólintott, hogy folytassa. Nem mutatta, hogy boszszantja a tábornok fellengzős 
modora. 

- . Ha átkelnénk a folyón, megtámadhatnak, de mivel a víz még köztünk van, javaslom, 


lovagoljunk tovább, így eltávolíthatjuk őket csapdáiktól és árkaiktól, amelyeket ástak. Talijün- 
nani város csak nyolcvan kilométerre, délre van innen. Ha tovább haladunk felé, nem marad 
más választásuk, mint hogy követnek minket. 

Urjang-Kadaj türelmesen várt, amíg Kubilaj végiggondolja a dolgot. Az orlokot nem 
zavarta, hogy Kubilaj örökké beleszól az ellátásba és az alakzatokba. Az ilyesmi elvárható egy 
újonctól. A csata azonban az orlok felelőssége. Maga a kán közölte vele egyértelműen még 
indulásuk előtt. 

- . Törődj vele - mondta a kán. - Ne hagyd, hogy az öcsém megölesse magát álmodozás 
közben. - A két öreg harcos megértőén egymásra mosolygott, azután Urjang-Kadaj kilovagolt. 
Most eljött az idő, és ő készen állt, hogy bevezesse Kubilaj t a hadviselés első lépéseibe. 

Várakozás közben az arcán húzódó hegeket vakargatta, Volt néhány makacs szál, 
amelyek valahogy megmaradtak a sebhelyek között. A tábornok sose tudta eldönteni, hogy 
ismét megvágja-e magát, vagy csak kitépje a szőrszálakat, ha elég hosszúra nőttek. Miközben 
Kubilaj töprengett, Urjang-Kadaj az ujja köré tekerte az egyik hosszú szálat, és kitépte. 

- Át kell kelnünk a Csin-sa Csiang folyón - mondta hirtelen Kubilaj. Képzeletében 
megjelent egy térkép, amelyre csaknem tökéletesen emlékezett. Urjang-Kadaj pislogott 
meglepetésében. Kubilaj bólintott, mint aki meghozta a döntést. 

- . Ez a neve annak a folyónak, amelyet említettél, orlok. Köztünk és a között a város között 
folyik, amelyről azt mondtam neked, hogy el kell foglalnunk. Valahol át kell jutnunk rajta. Ők 
ismerik a terepet, azért gyülekeznek a túlparton. Beérik azzal, hogy ott támadjanak meg, ahol 
átkelünk. Ha találunk gázlót, lemészárolnak a vízben, mert csak keskeny sorokban 
haladhatunk. 

Urjang-Kadaj a fejét rázta, és a szavakat kereste, hogy meggyőzze ezt a szobatudóst, aki 
Karakorum védelmében élt. 

- . Nagyuram, máris az övék minden előny. Azt nem engedhetjük, hogy ők válasszák meg 
a terepet is, különben a pusztulást kockáztatjuk. Hadd csaljam őket arrébb a parton legalább 
húsz kilométerre. Közben kiküldők felderítőket, akik felkutatják a gázlókat. Lesz több is. Az 
íjászaink majd fedezik az átkelést, és utána hátba kaphatjuk az ellenséget. 

Kubilaj érezte a tábornok néma sürgetését, hogy adja föl a tervét. Urjang-Kadajon annyira 
át lehetett látni, hogy az már idegesítő volt. 

- . Mint mondtaa, orlok: körültekintően választották ki a terepet. Arra számítanak, hogy 
keresztülcsörtetünk a folyón azoknak a vadembereknek a modorában, akiknek képzelnek 
minket, hogy aztán ezrével pusztítsanak el. - Hirtelen eszébe jutott egy módszer, amellyel 
elegendő embert tud gyorsan átdobni, és elmosolyodott. 

- Nem. Itt támadjuk meg őket, orlok. Meglepjük őket. 

Urjang-Kadaj csak hebegett. 

- Nagyuram, ellent kell mondanom. Én... 

- Küldd hozzám Bajar tábornokot, Urjang-Kadaj. Térj vissza a tümenjeidhez. 

Az orlok azonnal fejet hajtott, a harag minden jele úgy eltűnt róla, mintha gyertyát fújtak 
volna el. 

- Parancsodra, nagyuram. 

Még merevebb háttal lovagolt el mint ahogy jött. Kubilaj savanyúan nézett utána. Nem 
sokkal később megjelent az aggodalmas képű Bajar. Viszonylag fiatal volt a rangjához, a 
harmincas évei elején járt. Urjang-Kadajtól eltérően sima volt az arca, csak az álla hegyén 
hagyott egy pamacsot, és bűzlött a kipállástól, de Kubilaj már megszokta, és fogadta a 
tábornok üdvözletét. Nem volt olyan hangulatban, hogy enyhítse Bajar aggodalmait. 

- . Van egy feladatom számodra, tábornok. Megparancsolom, hogy panasz és kifogás 
nélkül végrehajtsd, megértetted? 


- Igen, nagyuram - felelte Bajar. 

- . Amikor kisfiú voltam, azt olvastam, hogy Dzsingisz harcosai birkabőr tutajjal keltek át a 
folyón. Hallottál már ilyesmiről ? 

Bajar kissé elvörösödött, megrázta a fejét. 

- Nem tudok olvasni, nagyuram. 

- . Nem baj. Jól emlékszem az elgondolásra. Nagyjából hatszáz birkát kell levágatnod 
ahhoz, amit akarok. Vigyázzatok, jó magasan vágjátok el a nyakukat, így a bőr sértetlenül 
lefejthető. Azt hiszem, a szőrt le kell borotválni. Ez kényes munka, Bajar, a parancsnokságod 
alatt álló legügyesebb férfiakra és asszonyokra bíza. 

Bajar értetlenül meredt rá. Kubilaj felsóhajtott. 

- . Nem árt, ha az ember ismeri egy kicsit a történelmet, tábornok. Talán nem kellene 
minden nemzedéknek elölről kezdeni a tanulást. Különösen akkor nem, ha a nehéz munkát 
már elvégezték. A lényeg az, hogy a bőrön össze kell varrni a lyukakat, csak egyet hagyjanak a 
nyak közelében. Erős emberek felfújhatják a bőrt, miután gyantával vagy szurokkal elzárták a 
nyílásokat. Megértetted? Forraltass mindkettőből kádszámra. Nem tudom, melyik a jobb. A 
bőrök, ha megtelnek levegővel, úszni fognak, tábornok. Köttesd őket könnyű léckerethez, így 
olyan tutajokat kapunk, amelyeken egyszerre sok embert lehet átjuttatni . 

- Elhallgatott, hogy fejben számoljon. Ez mindig nagyon gyorsan ment neki. 

- . Három tutajon, ami, mondjuk, ezernyolcszáz birkabőr, át tudunk vinni... egyszerre 
ezerkétszáz harcost tudunk átvinni a túlsó partra. Fél nap alatt ez körülbelül húszezer. 
Gondolom, újabb félnap, hogy átúsztassuk a lovakat a tutajok segítségével, igen, kötelet kötve 
a nyakukra, hogy ne sodródjanak el az áramlattal. Ha nem történik hiba, akkor ez egy nap alatt 
megoldható. Mennyi időre van szükséged, hogy összeállítsd a tutajokat? 

Bajar szeme kikerekedett, amikor látta, hogy a herceg réveteg pillantása ismét kiélesedik. 

- . Két nap, nagyuram - mondta színlelt magabiztossággal. Jó benyomást kellett keltenie 
ebben az emberben, a parancsnokában, mert Urjang-Kadaj máris szégyenben maradt. Bajar 
nem akarta, hogy vele is elégedetlen legyen a kán testvére. 

Kubilaj lehajtotta a fejét, gondolkodott. 

- . Jól van, egyelőre ez az egyetlen feladatod. Kapsz két napot, tábornok. Most pedig add 
ki a parancsot, hogy álljon meg a menetoszlop. Küldj vissza felderítőket oda, ahol az ellenség 
várakozik. Minden részletet tudni akarok a folyóról: az áramlatot, a partokat, a terepet. Semmi 
sem lehet annyira jelentéktelen, hogy elhallgassák előlem. Vacsora után kell jelenteniük nálad. 

- Igenis, nagyuram. 

Bajar idegesen nyeldekelt, miközben elbocsátották. Még sosem hallott róla, hogy a 
birkabőrt így használják. Segítségre van szüksége, és sejtette, hogy aligha Urjang-Kadajtól kell 
kérnie. Amikor a kürtösök a megállás jelét fújták, és a tümenek leszálltak a nyeregből, hogy 
ellássák lovaikat, Bajar meglátta azt a szekeret, amely Kubilaj fő tanácsadóját, Jao Sut vitte. 
Biztos, hogy az öreg csin szerzetes ismer ilyen furcsaságokat is, mint a lebegő tutajok! 

Mire másnap kivilágosodott, Bajar már tökéletesen belefeledkezett a feladatába. Előző 
délután elkészültek az első püffedt tömlők, amelyeket lóval vittek a közeli folyóhoz. 
Ünnepélyesen vízre bocsátották a billegő tárgyakat, és az önkéntesek meglovagolták őket. 
Mindkettő elmerült, még mielőtt a folyó közepére értek, a derekukra hurkolt kötéllel kellett 
kihúzni őket. A dolog kivitelezhetetlennek tűnt, de Jao Su azt állította, hogy kisebb méretekben 
már megcsinálták. Megpróbáltak olajat kenni a bőrökre, amint a gyapjút leborotválták, azután 
felfújták, gyorsan lezárták, és kiszárították őket. Mikor a tábornok visszatért a partra, némán 
imádkozott Földanyához. Abból indult ki, hogy az olaj beválik,, és sok ezer családot állított 
munkába. Ha a legújabb adag is kudarcot vall, nem tudja tartani a határidőt. Jao Sura pillantott, 
és az ő nyugalmából merített önbizalmat. Együtt álltak a hajnali ködben, miközben két harcos 


kötelet kötött magára, ráfeküdtek a lebegő bőrökre, és ellökték magukat a parttól. Egyik sem 
tudott úszni és látszott, milyen kényelmetlenül érzik magukat, miközben a sötét vízben 
rúgkapáltak. 

Félúton a sodrás már olyan erős volt, hogy azok, akik a kötelet tartották, kénytelenek 
voltak lejjebb csoszogni a parton, de a harcosok még így is tovább evickéltek. Bajar nagyot 
kurjantott, amikor meglátta, hogy az egyik leáll a túlsó sekélyesben, és fölemeli a karját, majd 
elindul visszafelé. Ez gyorsabban ment, mert sok önkéntes húzta a kötelet. 

Bajar hátba vágta Jao Sut, érezte a csontokat a tarka ruha alatt. 

- . Menni fog! - mondta a tábornok, és igyekezett nem mutatni a megkönnyebbülését. 
Urjang-Kadaj nem volt ott. Az orlok úgy döntött, hogy nem tudomást a váratlan és hatalmas 
munkalázról, amely a hatalmába kerítette a tábort. Miközben a családok a bőrökkel dolgoztak, 
varrtak és olajoztak, amilyen sebesen csak bírtak, az orlok a nyilazást gyakoroltatta az 
embereivel, míg a tüzérek verejtékezve próbálták növelni a tüzelési sebességet. Bajar nem 
bánta, annyira lenyűgözte a munka. Alig bírta megállni, hogy ne vigyorogjon, amikor a második 
nap estéjén bebocsátották Kubilaj jurtájába. 

- Végeztem, nagyuram! - mondta büszkén. 
Úgy sugárzott róla az elégedettség, hogy Kubilaj elmosolyodott. 
- Ebben nem is kételkedtem, tábornok. 


Tizenötödik fejezet 


Hülegünek melege volt és a szomjúság kínozta, miközben észak felé lovagolt. Derékhada 
nélküle vonult tovább, hogy megostromolja Bagdadot. Az iszlám központja hatalmas város volt 
a Tigris folyó mellett, Hülegü tudta, hogy nem egykönnyen esik el. A döntés nehéz volt, de úgy 
vélte, ez a vargabetű Alamut várához csak egy gyors támadás lesz, a valódi feladathoz képest 
annyi, mintha a sarkával taposná szét egy kígyó fejét. Erre kilométerek százain át kellett 
kínlódnia a legellenségesebb vidéken, amelyet valaha látott. A hőség hetek óta szította a 
benne fortyogó dühöt. Beárnyékolta a szemét, fölbámult a hegyekre, és havat látott az egyik 
ormon, amelyet úgy hívtak, hogy Salamon Széke. Valamelyik távoli ormon áll az izmaelita 
aszaszinok leghatalmasabb erődje. 

Rég elmaradtak a városkák és a falvak. Harcosai egy forró síkságon lovagoltak 
kavicsokon és kőzúzalékon, amelytől sok ló le-sántult. Ilyen helyen nincs legelő, és Hülegünek 
időt kellett szakítani, hogy gabonát és vizet szerezzen állatnak és embernek. Eredetileg három 
tümen jött vele északra, de az egyiket visszaküldte Bagdadhoz, egy másikat befogott a 
vízszállításra, amikor meglátta ezt az átokföldjét. Nem akarta végignézni, ahogy a legjobb lovai 
szomjan pusztulnak. De a nehézségek nem riasztották vissza, inkább megerősítették. Egyetlen 
méltó célt sem lehet könnyen megvalósítani, mondogatta magának. A szenvedés értéket 
teremt. 

Valamikor régen Dzsingisz megfogadta, hogy megsemmisíti az aszaszinok szektáját. A 
nagy kán még azt gondolhatta, hogy sikerült neki, pedig ezek megmaradtak, mint a gazok a 
sziklákon. Hülegü végignézett a megmaradt tümenen, és kihúzta magát a nyeregben, hogy 
mutassa a büszkeségét. A Dzsingiszről szóló meséken nőtt föl, és örült, hogy találkozhat az 
egyik régi ellenséggel. Meg fogja parancsolni, hogy rombolják le becses erődjeiket. Csak tűztől 
fekete omladék maradhat a völgyekben, egyedül kígyók és gyíkok kúszhatnak ott, ahol egykor 
az aszaszinok jártak. Möngke bizonyosan nem veti a szemére az elvesztegetett időt. Bagdad 
nem fog elesni a következő évszakban. Lesz ideje lezárni családja ügyét az alamuti 
muszlimokkal. 

Három kalauz vezette a tüment a síkságon, erőszakkal toborozták őket a legutolsó 
kisvárosban, amelyen áthaladtak. Hülegünek országszerte voltak felderítői és kémjei, akik 
ellátták értesülésekkel, de egyik sem tudta az erőd pontos helyét. Még az aszaszinokkal 
folytatott levélváltását is városi gazdag kereskedők közvetítésével kellett intéznie. Annyit 
sikerült megtudnia, melyik hegyláncban van az erőd. Még ez is egy vagyonba került ezüstben, 
és egy napig kellett kínozni érte egy embert, akit a barátai adtak fel. Nem érdekes. Hülegü 
mindig tudta, hogy ide kell jönnie, ha le akarja vadászni őket. Folyton kérdezgette a vezetőket, 
de azok arabul veszekedtek, és a vállukat vonogatva mutogattak a hegyek felé. Hosszú ideje 
nem látott egyetlen élő lelket, és amikor a felderítői visszaértek, lovaik úsztak a habos 
izzadtságban. 

Hülegü elkomorodott, amikor észrevette, hogy feléje igyekeznek a sorok között. Abból, 
ahogy a nyeregben ültek, messziről is látszott, hogy sietős a dolguk. Kényszerítette magát, 
hogy a szokott hideg arccal fogadja őket. 

- . Nagyuram, emberek vannak előttünk - szólalt meg az első felderítő. Jobb kezével a 
tiszteletét jelezve megérintette a homlokát, az ajkát és a mellét. - A távolság nyolc kilométer, 
vagy valamivel több. Csak nyolc lovat és egy selyem napvetőt láttam, ezért közelebb mentem, 
miközben társam lőtávolon kívül maradt, hogy visszalovagolhasson hozzád. 

- . Beszéltél velük? - kérdezte Hülegü. Hátán verejték csörgedezett a páncél alatt, de 
felvidította a gondolat, hogy a cél közelében kell lennie, ha idegenek gyülekeznek a 
hegylábnál, és rá várnak. A felderítő bólintott. 


- . A vezető Rukn ad-Dínnek nevezte magát, nagvuram. Azt állította, joga van az 

izmaeliták nevében beszélni. Azt mondta, közöljem, hogy hűvös sátorral és italokkal vár. 

Hülegü a homlokát ráncolva töprengett. Nem különösebben áhítozott olyanok 
társaságára, akik a halállal üzletelnek. Az meg végképp bizonyos, hogy nem eszik vagy iszik 
velük. Viszont a harcosai nem gondolhatják, hogy megijed ilyen kevés embertől. 

- . Mondd meg neki, hogy eljövök - felelte. A felderítő elvágtázott a sorok között egy friss 
lóért. Hülegü hívatta Ilügejt. 

- . Előkészítettek egy találkozóhelyet, tábornok. Be kell keríteni, hogy megértsék az árulás 
következményeit. Odamegyek, ha nem jövök vissza, pusztítsd el őket. Ha meghalok, llügej, 
akkor neked kell beírnod a nevedet a történelmükbe, hogy felismerjék tévedésüket. 
Megértetted? Nem miattam, hanem azok miatt, akik utánam jönnek. 

Ilügej meghajtotta a fejét, - Parancsodra, uram, de nem ismerik az arcodat. Hadd menjek 
helyetted, hogy megtudjam, mi a szándékuk. Ha az a tervük, hogy meggyilkolnak, hadd legyek 
én az, aki lebuktatja őket. 

Hülegü egy percig gondolkodott, de azután megrázta a fejét. Erezte, hogy a félelem férge 
mocorog a gyomrában, és ez jobban feldühítette, mint a rekkenő hőség. Nem tartóztathatja fel a 
félelmét, de szembenézhet vele. 

- . Most nem, llügej. Ezek abban bíznak, hogy mindenki fél tőlük. Ez is része a 
hatalmuknak, talán éppen a lényege. Évi néhány halállal elültetik a rettegést az emberekben. 
Én azonban nem adom meg nekik ezt az elégtételt. 

Rukn ad-Dín könnyű köntösben ült, és jégbe hűtött italt kortyolgatott. Ha a mongol 
tábornok nem jön egyhamar, elolvad a hegyekből hozott drága készlet. A fa vödörben izzadó 
fehér tömbre pillantott, és intett, hogy még néhány szilánkot tegyenek az italába. Legalább 
ennyi fényűzést megengedhet magának várakozás közben. 

Kis csoportja körül még mindig lovagoltak a mongolok, lovak és emberek mozgó fala vette 
körül őket. Fél napja szórakoztatták magukat ordítozással és gúnyos sikoltozással. Rukn 
emberei levegőnek nézték őket. Időbe telt, hogy a tízezer harcos felfejlődjön a megfelelő 
alakzatba. Rukn nem tudta, találkozik-e a kán testvérével napnyugta előtt. A mongolok nem 
találhatnak elrejtett erőket, bár bizonyosan arra pazaroltak egy csomó energiát, hogy 
átkutassák a környező hegyeket. Ezredszer vette át magában az ajánlatokat, amelyeket apja 
nevében tehetett. Nem volt hosszú lista. Arany, esetleg egy erőd, amelyet úgy kell felkínálnia, 
mintha a fogát húznák. Elkomorodott. Bár az apja vezetné a tárgyalásokat! Az öreg képes 
eladni az árnyékát délben. Tudta, hogy talán nem éli túl a találkozót. A mongolokat nem lehet 
kiismerni, olyanok, mint a dühös gyerekek, akiknek kardot adtak a kezébe. Tisztelettel és 
udvariasan bánhatnak vele, de az is lehet, hogy mélységes közönnyel átvágják a torkát. A 
délutáni szellő és a hűsítő ellenére is izzadt. Nem tudta, mit tegyen, ha ajánlatát 
visszautasítják. Senki sem várta, hogy a mongolok megjelennek a környéken, hiszen 
megbízható források szerint Bagdad felé tartottak, ami sok száz kilométer innen. Még a szikkadt 
lapály természetes sorompója sem nagyon lassította le őket. Rukn rájött, hogy fél. Még 
alkonyat előtt hulla lehet belőle. 

Először nem vette észre, hogy Hülegü megjött. Rukn ad-Dín a kalifák pompájához szokott, 
és legalább valamiféle kíséretet, harsonákat várt. Ehelyett a sok poros harcos közül az egyik 
leszállt a lóról. Rukn lustán bámulta, és megállapította, hogy feltűnően széles a válla, amikor a 
mongol megállt, hogy szót váltson két-há-rom emberrel. A mongolok szeretnek birkózni, ez 
egyike a kevés civilizált tulajdonságuknak. Rukn ad-Dín éppen azon töprengett, érdekelné a 
kán testvérét egy mérkőzés, amikor meglátta, hogy a harcos a sátor felé lépked. Fölállt, letette a 
poharát. 

- . Szalám alejkum. Üdvözöllek. Gondolom, te Hülegü herceg vagy, Möngke kán testvére. 


Én Rukn ad-Dín vagyok, Szulejmán ad-Dín fia. 

Tolmácsa lefordította arab beszédét a tábornok durva nyelvére. Hülegü rápillantott, Rukn 
ezt a pillanatot választotta, hogy mélyen meghajoljon. Az apja parancsolta, noha Rukn 
sértőnek találta az ötletet. A harcos hidegen bámult rá. Rukn figyelte, ahogy benéz a sátorba, 
körüljártatja a tekintetét, elraktároz minden részletet, miközben tízezer embere továbbra is 
rémítő lármát csapott körülöttük. A felvert por pászmákban lebegett a levegőben, a szemcsék 
táncoltak a lenyugvó nap sugaraiban. Rukn igyekezett megőrizni a nyugalmát. 

- . Bizonyára megszomjaztál nagyuram - mondta. Remélhetőleg nem viszi túlzásba az 
udvariaskodást. - Kérlek, telepedj le az árnyékba. Az embereim jeget hoztak, hogy 
hűtőzhessünk. 

Hülegü morgott. Nem bízott az előtte álló, gyenge arcú emberben, így nem árulta el, hogy 
érti a nyelvét. Eszébe jutott, hogy llügej felajánlotta, eljön helyette a találkozóra. Vajon az 
idegen csakugyan az, akinek mondja magát. Rukn addig tessékelte, amíg lehajolt, hogy 
belépjen az ajtón. Elkomorodva látta, hogy a széke háttal áll Rukn szolgáinak. Parancsot 
vakkantott embereinek. Rögtön besietett az egyik mongol tiszt, akinek minden mozdulata 
fenyegetést sugárzott. Rukn mozdulatlan maradt, amíg a mongol odavonszolta a széket a 
szőnyeges padlón a sátor selyemfalához. Hülegü végre letelepedett, és elhessentette az 
emberét meg a poharakkal odasiető szolgát. 

- . Elrendeltem, hogy romboljátok le erődjeiteket! - mondta. Kezét a térdére támasztotta, 
egyenes derékkal ült, készen arra, hogy felugorjon. - Megcsináltátok? 

Rukn megköszörülte a torkát, és ivott egy kortyot, miközben a tolmács beszélt. Nem 
szokott hozzá, hogy az üzleti megbeszéléseket ilyen kurtán intézzék, és ez idegesítette. Abban 
reménykedett, hogy a tárgyalás egész éjjel tart, talán a következő nap nagy részét is igénybe 
veszi, de annak a kegyetlen szempárnak a nézésétől egyszer csak azon kapta magát, hogy 
hadarva ígérget hetet-havat. Apja figyelmeztetései elolvadtak, mint az italában a jég. 

- . Nekem azt mondták, uram, hogy jövő tavasszal kezdjük a munkát a sirati váron. A jövő 
év végére nem lesz többé, megmondhatod a kánodnak, hogy engedelmeskedtünk. 

Megvárta a fordítást. Hülegü meg se mukkant. Rukn görcsösen kereste a szavakat a 
tárgyalás folytatásához. Az apja azt mondta, értesse meg a mongollal, hogy hónapokba telik 
számtalan tonna faragott kő elbontása. Ha a mongolok elfogadják az ajánlatot, ők újra és újra 
elhalasztják a munkát. Lesz nagy szorgoskodás, erőlködés, de a vár lebontása évekig fog 
tartani. Talán addigra a távoli kán kitöri a nyakát, vagy Hülegü hatalmas serege más célpontot 
talál a dühének. 

- . Sirat magasan fent van a hegyekben, uram. Nem könnyű feladat lebontani valamit, ami 
évezredek óta áll. Mégis megértjük, hogy sikert akarsz jelenteni a kánnak, a testvérednek. 
Ajándékot készítettünk neki, annyi aranyat és drágakövet, ami megtölthetne egy egész várost. - 
Először pillantotta meg Hülegü szemében az érdeklődés szikráját, és ettől kissé megnyugodott. 

- . Mutasd! - mondta Hülegü. A tolmács egyetlen hanggal fordította le a szót. 

- . Nagyuram, nincs itt a kincs. Te is, én is nálunk hatalmasabbaknak felelünk. Én pusztán 
az apám követe vagyok, ahogy te is a kánod nevében beszélsz. Azt az utasítást kaptam, hogy 
ajánljak föl neked négyezer aranyrudat és két láda dinárt. - Már a szavaktól is kiütött rajta a 
verejték. Iszonyú összeg volt, elég egy kisebb város alapítására. A mongol csak bámult rá; 
miközben a tolmács egyhangúan zöngicsélt. 

- . Elfogadsz adót a szövetségeseidtől? - sürgette Rukn. Hülegü türelmesen várt, hogy a 
tolmács végezzen. 

- . Nem. Adót olyanoktól fogadunk el, akik szolgálnak minket - felelte. - Szólottál, Rukn ad- 
Dín. Elmondtaa, amit a szádba adtak. Most hallgass meg engem. - Elhallgatott, hogy a tolmács 
fordíthasson, és közben merőn figyelte Ruknt. - Az én célom az iszlám központja, Bagdad 


városa. Be fogom venni, érted? Rukn kényszeredetten bólintott. 

- . Ehhez képest az apád és a szektád nem sokat jelent nekem. A nagyapám iránti 
hódolatból szívesen égettem volna őket hamuvá, de te aranyat és barátságot kínálsz nekem. 
Rendben van, elfogadom a felajánlott arany kétszeresét, és a hűségesküt, amelyet nekem és a 
családomnak teszel. - Kivárta, hogy a tolmács fordítson, Így megfigyelhette Rukn ad-Dín 
reagálását. - De nem adom a szavamat. Ahogy mondod, mindketten nálunk nagyobb 
hatalomnak tartozunk elszámolással. Amikor visszatérek a bátyámhoz, meg fogja kérdezni, 
beszéltem-e ezzel a Szulejmán-nal. Semmi mást, érted? Lehet béke a családjaink között, de 
csupán akkor, ha beszéltem Szulejmánnal. Vigyél Alamutba, hogy találkozhassak vele. 

Rukn iparkodott leplezni az örömét. Attól tartott, hogy a mongol minden ajánlatát 
visszautasítja, talán még meg is öli itt a sátorban. Bár azért üröm keveredett az örömébe. A 
mongol vezér talán valami előnyt lát abban, hogy ilyen közel viszi a hadseregét az ősi erődhöz. 
Rukn nem tudta, hogy Hülegü kalauzai képesek lennének-e maguktól megtalálni az erődöt. A 
bevehetetlen fellegvárra gondolt, amelyhez egyetlen szűk ösvény vezet a pőre sziklafalon. Hát 
csak jöjjenek és bámulják! Katapultjaik és ágyúik nem lőnek föl abba a magasba. Bőghetnek, 
és döngethetik a mellüket akár száz évig is a kőszál tövében, akkor sem jutnak fel soha! 

- . Úgy teszek, ahogy kívánod, nagyuram. Üzenetet küldök, és úgy fogadnak, mint barátot 
és szövetségest. - Csalafintán nézett Hülegüre, miközben bánatosan csóválta a fejét. - Ami az 
aranyat illeti, nem hinném, hogy az egész világon létezik ekkora mennyiség. Ha az első részt 
elfogadod ajándékba, biztosra veszem, hogy a többit minden évben megkapod adó 
formájában. 

Hülegü most először mosolyodott el. Ez a fiatalember nincs tisztában vele, hogy az élete 
az ő kezében van. Szulejmán nagyokat lélegzett, élvezte a birkabogyó szagát a tiszta 
magaslati levegőben. A parányi mező Alamut végében a tervezés ritka csodája volt, őseinek 
ügyességét és előrelátását bizonyította. Apró fák vetettek árnyékot a nyájra. Szulejmán gyakran 
jött ide, ha nyugodtan akart gondolkodni. A mező alig kéthektáros volt, mindössze tucatnyi 
birkát és hat kecskét tudott eltartani. Az állatok kövérek voltak, ragyogtak a napfényben, állandó 
bégetésük és mekegésük balzsam volt Szulejmán lelkének. Néhány állat közelebb jött, amikor 
meglátták az öregembert. Minden félelem nélkül álldogáltak, hátha kapnak enni valamit. 
Szulejmán elmosolyodott, üres tenyerét mutatta. A lelke mélyén mindig is az emberek és 
állatok pásztoraként gondolt magára. 

Keresztülvágott a sűrű gyepen a kopár sziklákig, végigfuttatta ujjait a kövön. Volt itt egy kis 
kunyhó, itt tartották zsákokban a téli takarmányt és a szürke sótömböket az állatoknak. 
Szulejmán gondosan megvizsgálta a zsákokat, mert félt a penésztől, amely megmérgezhette 
volna becses nyáját. Egy ideig elfoglalta magát azzal, hogy kivitte a zsákokat a napfényre, és 
megvizsgálta tartalmukat. Egy ilyen helyen nehéz volt elhinnie, hogy törzse 
megsemmisülésével néz szembe. 

Nehéz olyasvalakivel alkudozni, aki a pusztulását kívánja. Szulejmán remélte, hogy a fia 
valamilyen eredménnyel tér vissza, de igazából nem bízott benne. A mongol vezér ragaszkodni 
fog hozzá, hogy lássa Alamutot, és ha egyszer megtalálja az utat a völgyek és ösvények 
útvesztőjében, ostrom alá veszi, és kiéhezteti őket. Búsan nézett végig a kis réten. Ennyi állat 
nem lesz sokáig elég a népnek. Alamut erődjében alig hatvan-hetven ember és talán még 
egyszer annyi szolga lakott. Mindig is kis közösség volt, amely a munkájáért kapott aranyból 
tartotta fent magát. Erővel ugyanúgy nem állhat ellent a mongoloknak, mint ahogy az apjának 
sem sikerült Dzsingisszel szemben. Keserű fintorral vette tudomásul, hogy nem maradt 
választása. Három embere volt kint a világban fizetett munkán. Az öregember némán sorra 
vette a kereskedőket, akiket meg kell ölniük. Nem hall róluk, amíg el nem végezték a 
munkájukat. Tizennyolc másik embere Alamutban tartózkodik. Erejük teljében vannak, 


kiképezték őket a néma gyilkolásra. Megkísértette a gondolat, hogy valamennyit kiküldje, de 
igazság szerint semmire sem jutna velük. 

A kiképzésük nem készítette fel őket a tömeggyilkosságra. Csak az észrevétlen 
megközelítésre és arra az egyetlen csapásra tanították meg őket, amelyet kézzel vagy 
fegyverrel kell rámérni a célszemélyre. Szulejmán, amikor fiatalabb volt, úgy intézett el egy 
gazdag kereskedőt, hogy egyszerűen leitatta borral, azután álmában befogta az orrát és a 
száját. A hullán nem maradt semmiféle nyom, az eljárást ma is a mesterség majdnem tökéletes 
példájának tekintették. Szulejmán sóhajtva merengett a boldogabb idők emlékén. A mongolok 
nem tisztelik a hagyományokat, és láthatólag nem félnek a bosszútól, amely rájuk zúdulhat. 
Aszaszinjait a vezér ellen kell küldenie, talán éppen akkor, amikor Alamut ostrom alatt áll. A 
kán kétségkívül feldühödik, ha a testvére meghal, még ha véletlennek tüntetik is föl a 
halálesetet. Az öregember fejben számolta, hány napba telik egy utazás, fontolgatta, mi lenne a 
legjobb módszer, hogy mindkettővel végezhessenek. Még mindig reménykedett benne, hogy 
megvesztegetheti vagy lóvá teheti őket, de neki, mint nyája pásztorának, minden lehetőségre 
föl kellett készülnie. 

Gondolataiba merülve nem vette észre, hogy Hasszán kilép a kis kunyhó árnyékából. A 
mezőt nézte, elárnyékolva a szemét, hogy ne vakítsa a lenyugvó nap. A fiatalember hirtelen 
előreszökkent, és egy lapos kővel halántékon csapta. A csont megreccsent, Szulejmán félj aj 
dúlt meglepetésében és fájdalmában. Oldalra tántorodott, majdnem összerogyott, a látása 
elhomályosodott. Azt hitte, a feje fölötti szikláról eshetett le a kő, és kábultan. tapogatta véres 
arcát. Hasszán ismét lecsapott, az öregember elesett. 

Szulejmán érezte, hogy felrepedt szájából vér csorog a torkába. Bávatagon, hüledezve 
nézett föl, nem értette, mi történik. Amikor felismerte Hasszánt, meglátta a vörösre színeződött 
követ a fiatalember kezében. 

- . Miért, fiam? Miért tetted ezt? Talán nem voltam az apád? - fuldokolta. Látta, hogy 
Hasszánt ellentmondásos indulatok hányják-vetik. Lihegett, mint a napon hagyott kutya. 
Elszörnyedt a saját tettétől, megállt vele a világ. Szulejmán feléje nyújtotta a kezét. 

- Segíts föl, Hasszán - mondta szelíden. 

A fiatalember előrelépett, Szulejmán egy pillanatra azt hitte, hogy engedelmeskedik. Az 
utolsó pillanatban Hasszán ismét fölemelte a követ, és hatalmas erővel lecsapott Szulejmán 
homlokára, és betörte a koponyáját. Ettől kezdve az öregember nem érzett semmit, azt sem 
hallotta, hogy a bolond sírva visszarohan az erődbe. 

Hülegünek el kellett ismernie, hogy Alamut impozáns teljesítmény. Az erőd köveit nem az 
itteni hegyekben fejtették. Hülegü alig tudta elképzelni, mekkora erőfeszítés lehetett min- 

den egyes kőtömböt felszállítani az eredeti szakadékba, vésővel és kalapáccsal 
kiszélesíteni a nyiladékot, majd követ kőre helyezni, hogy a fellegvár olyan benyomást keltsen, 
mintha a tájból nőtt volna ki. 

Hátraszegte a nyakát, hogy felmérje a magasságot, de egyre hátrább kellett hajolnia. 
Agyúi a legnagyobb hordtávolságukkal is épp csak súrolhatnák a sziklát, gyilkos lövedékeik 
erőtlenül pattannának le a falakról. Nincs eszköze, amellyel elérhesse az erődítményt a 
völgyből. Egyetlen ösvényt látott a szirt oldalán. Itt nem lehet megostromolni a kaput. Azon az 
ösvényen két ember se férne el: valamelyik okvetlenül lezuhanna a sok száz méter mélyen 
várakozó halálba. 

sok napig tartott, amíg elérték az erődöt, és Hülegü tudta, hogy aligha találta volna meg 
Rukn ad-Dín nélkül. Tízezer harcosa feltehetőleg átkutatott volna minden szurdokot és 
nyiladékot, de az hónapokba telt volna. Három vezetőjük éppen úgy megilletődött, mint a 
mongolok. Hülegü sejtette, hogy csakis halálos félelmükben ígérhették meg, hogy bejuttatják 
ide a mongolokat. 


Az első találkozás óta mindössze egyetlen kis nézeteltérés adódott Hülegü és Rukn ad- 
Dín között. A fiatalember makacskodott, hogy ő csupán a személyi testőrségét hozza magával 
az út utolsó szakaszára. Hülegü ismét elmosolyodott, amikor ez eszébe jutott. Ahhoz, hogy 
valaki alkudozzon, kell valaminek lennie a kezében, és Rukn ad-Dínnek nem volt semmije. 
Hülegü csak leírta neki, hányféle kínzással szedhető ki valakiből a szükséges információ, és 
Rukn máris elnémult. Már nem lovagolt büszkén, és nem diskurált a környezetével. Ő és társai 
rájöttek, hogy minden hangzatos ígéret ellenére alig többek foglyoknál. 

Alamut miatt most először mégis megroggyant Hülegü önbizalma. Most, hogy a déli 
hadsereg Bagdad felé tart, nincs szüksége egy ostromra, amely akár két évig is eltarthat. Az út 
alsó végénél látta, hogy emberek ereszkednek lefelé az ösvényen, feltehetőleg üzenetet 
hoznak Rukn apjától. Hülegü mérgelődve nézte a meredek lépcsőt, és hirtelen ötlettel 
előreküldte egyik emberét, hogy induljon el fölfelé a lovával. Valahol azt remélte, hogy a kis 
mongol pónik nem veszítik el a talajt a lábuk alól. Otthon is megjárták a hegyeket, és ügyes 
állatok. 

Érdeklődve figyelte, ahogy a magányos lovas lépésben kapaszkodik egyre följebb, az első 
kanyarig, több száz méter magasan. Tisztjei suttogva fogadásokat kötöttek egymással, azután 
egyikük elkáromkodta magát. Hülegü elárnyékolta a szemét, és fölnézett. 

Ló és lovasa pár pillanattal később ért földet. A hegyek visszaverték a becsapódás 
hangját. Egyik sem élte túl az esést. Hülegü káromkodott egyet az orra alatt, miközben llügej 
vidáman begyűjtötte tiszttársaitól az ezüstöket. 

A lefelé igyekvő emberek megálltak, kilestek a sziklapárkányról, és intettek egymásnak, 
mielőtt tovább jöttek. Mire leértek a sík területre, mindkettő mocskos volt a verejtéktől és a 
portól. Sietve meghajoltak a mongol tisztek előtt, tekintetük Rukn ad-Dínt kereste. Hülegü 
leszállt a lóról, és közelebb ment hozzájuk, amikor meghajoltak a fiatalember előtt. Hallotta, 
amint az egyik azt mondja: 

- Urunk, az apád meghalt! 

Rukn ad-Dín feljajdult fájdalmában és gyászában. Hülegü heherészett. 

- . Nahát, Rukn ad-Dín, úgy tűnik, személyesen Alamut új ura fog felvezetni az ösvényen! 
Az embereim mennek elöl. Te maradj mellettem. Nem szeretném, ha leesnél, és halálodat 
lelnéd ebben a nagy szomorúságban. 

Rukn ad-Dín tátott szájjal nézett rá, tekintetét eltompította a kétségbeesés. A válla 
megroskadt Hülegü szavaitól. Bávatagon követte az első mongolokat, akik elindultak az 
ösvényen a fellegvárhoz. 


Tizenhatodik fejezet 


A napnyugta arany és vörös csíkokat festett az égre, amikor Kubilaj megállította seregét a 
folyó partján. Átfésültette a környéket, és amikor meglátta a térképen feltüntetett gázlót, megálljt 
parancsolt a hadnak. A széles, sötét folyó túlpartján a szung parancsnok várakozott. Tudta, 
hogy Kubilaj kénytelen lesz valahol átkelni a folyón, talán még ezen az éjszakán. Kubilaj 
vigyorogva figyelte az esti homályban, ahogy a szung menetoszlopok óvatosan közelebb 
manővereznek a gázlóhoz, hogy visszaverjék az esetleges támadást. A két hatalmas sereg 
farkasszemet nézett a hömpölygő akadály fölött. Kubilaj el tudta képzelni, milyen zavarban 
lehetnek a szung parancsnoki sátrakban, miután a mongol tümenek nem voltak hajlandók 
támadni. Nemigen alhattak mostanában. 

Mielőtt kihunyt a fény, Kubilaj tüzérei befejezték az előkészületeket, helyeket jelöltek ki, 
tolvajlámpásokat akasztottak póznákra. Éjszaka, mielőtt fölkelt a hold, az ágyúkat eljuttatták a 
kijelölt állásokba: mindegyiket több tucat önkéntes tolta némán, feszülő izmokkal. Ugyanakkor 
a derékhad visszahúzódott, hogy távolabb legyen a folyótól. Kubilaj nem látta jelét, hogy 
hasonló történne a szung táborban, de nem szerette volna, ha meglepetést szerezne neki 
valamelyik vállalkozó szellemű tiszt, akinek hasonló ötlete támad. A harcosok nyeregben vagy 
lovaik mellett, a fűben töltötték az éjszakát. A családok több kilométerre voltak a folyótól, ahol 
nem fenyegette őket veszély. Kubilaj azon tűnődött, hogy vajon mit csinálhat most Csabid 
Tudta, hogy ez az éjszaka veszélyes lesz, de nem mutatott félelmet, mintha nem létezhetne 
ember, aki árthatna az ő férjének. 

Kubilaj elég jól ismerte ahhoz, hogy tudja, mennyi ebben a színjáték, különös módon mégis 
vigasztalónak találta. Az a gondolat, hogy be kellene ismernie a feleségének és a fiának a 
kudarcát, jobb osztókét jelentett mindennél, amit Möngke csinálhat vele. 

Nézte a lassan emelkedő holdat, a páncéljához dörgölte nyirkos kezét, és azt kívánta, bár 
könnyebb ruhát vett volna. Ennyire délen még az éjszaka is olyan meleg, hogy sosem 
érezhette kellemesen magát. Agyúit ágakkal takarták el, hogy ne lehessen felismerni az 
alakjukat. Ugy vélte, az ellenség nem fedezte föl, mit művelt. Egy fiatal parancsnok talán 
közélőne az ellenségnek, megfuttatná egy kicsit, mielőtt visszavonul, és rendezi sorait. Kóstoló 
lenne a félelemből. Kubilaj halkan fölnevetett. O többet akar. Az időzítés fontos lesz. Belefúrta 
pillantását a sötétségbe, várta a jelet. Pár nap óta csak annyit beszélt Urjang-Kadajjal, 
amennyit az alapvető udvariasság megkövetelt. Az orlok nyilvánvalóan neheztelt, amiért a 
nagykán öccse érezteti vele, hogy ő a magasabb rangú, Kubilaj sejtette, hogy Urjang-Kadaj 
erővel fékezi magát, és csak azt várja, hogy ő valamilyen hibát kövessen el. A csata több 
szempontból is fontos volt, aggasztóan magas tétekkel. Nemcsak meg kell törnie az ellene 
küldött szung sereget, de azt is meg kell mutatnia a tábornokainak, hogy méltó a küldetéséhez. 
Szemgolyója feszült a kezdődő fejfájástól, fontolgatta, hogy elmegy egy sámánhoz porrá tört 
fűzfakéregért vagy mirtuszlevélért, de nem merte elhagyni a harc-álláspontját, mert már közel 
volt az idő. 

Bajar felnézett az emelkedő holdra, és lassan ügetni kezdett. Becslése szerint kevesebb, 
mint öt kilométerre volt a szung hadseregtől északra, a folyó túlpartján. Végül abban egyeztek 
meg Kubilajjal, hogy még két napot rászánnak az emberek átszállítására a birkabőr tutajokon. 
Három tümen kelt át a folyón, a fegyverek és a lovak igényelték a legtöbb időt. A tutajok 
működtek. 

Bajar érezte a várakozó izgalmat a katonák között. Egy kis szerencsével a szungoknak 
fogalmuk sincs róla; hogy ők elszakadtak Kubilaj seregétől. A tábornok adta meg az ütemet; 
amelyet megfelelőnek tartott ahhoz, hogy időben megtegyék a távolságot, és a lovak mégis 
frissek legyenek. Nyolc kilométer nem sok egy mongol lónak. Még azelőtt odaérnek, hogy a 


hold az ég tetejére hágna, és az út végén elrendelheti a vágtát. 

A talaj szilárd volt a folyótól távol, és kevés akadállyal találkoztak, noha nincs olyan lovas, 
aki a körülményektől függetlenül szeretne éjszaka lovagolni. Mindig előfordulhatnak esések és 
sérülések, ám Bajar ezt a parancsot kapta, és jókedve volt. Senki sem szereti annyira a 
váratlan rajtaütést, mint az ő népe. Már a gondolattól is repesett a szíve. Az is jó, hogy Urjang- 
Kadaj a túlparton van Kubilajjal. Az orloknak nem tetszettek a nagy tutajok, és Bajar örült, hogy 
most az egyszer nem kell elviselnie baljós tekintetét. Kubilaj váratlan módon bajtársias 
érzéseket ébresztett benne. A kán fivére több szempontból is idegen terepen mozgott, és a 
nemzet történetének egyik legerősebb ellenségével nézett szembe. Bajar elmosolyodott 
lovaglás közben. Nem fog csalódást okozni Kubilajnak. 

A távolban Kubilaj megpillantott egy ragyogó szikrát, amely végigsuhant az égen. Ilyen 
messziről alig volt több egy tűszúrásnyi fénypontnál, amely felbukkanása után szinte azonnal 
kialudt. Kubilaj félt, hogy nem veszi észre, és most nehéz volt ellazítania izmait a túl sokáig 
tartó, görcsös figyelés után. Ez Bajar volt, aki a lován ülve gyújtotta meg és dobta a magasba a 
csin tűzijáték rakétáját. Amikor Kubilaj elfordult, hogy kiadja parancsait, újabb szikra lobbant 
arra az esetre, ha az elsőt nem vette volna észre. A túlparton éles hangok süvöltöttek 
zűrzavaros parancsokat. 

- . Kezdjetek lőni, amikor jelzek! - ordította Kubilaj. Leszállt a lóról, hogy ellenőrizze saját 
eszközét, egy vasvályúba helyezett hosszú csövet, amelyet megtöltöttek fekete porral. 
Odatartott hozzá egy tolvajlámpát, begyújtotta a kanócot, azután hátralépett. A szerkezet 
sistergett, sercegett, mielőtt nagy fényesség közepette a levegőbe emelkedett. 

A türelmesen várt jelre eldördültek a hatalmas vasfegyverek, vitték magukkal a folyó felett 
az égiháborút. A torkolattüzek röpke pillanatokra megvilágították a két partot, szellemképeket 
égetve az emberek szemébe. Nem lehetett látni, hol csapódtak be a golyók, de a távolból 
üvöltés hallatszott. A tüzérek nagyokat nevettek, miközben ledörgölték és újratöltötték a 
csöveket, beléjük gyömöszölték a fekete porral tömött zsákokat, és a gyújtónyílásba illesztették 
a nádszálakat. Az ágyúcsövek lángokat böffentek, de maguk a golyók láthatatlanok voltak, 
amikor átsüvítettek a víz fölött. Kubilaj megjegyezte a legjobb sorozatokat, és azon 
gondolkozott, hogyan javíthatnák a hatásfokot. Túl hosszú idő telt el két lövés között, viszont 
száz nehézágyú állt a parton, és mind elérte a szung állásokat. Bizonyosan szörnyű pusztítást 
végez a sortűz. Elképzelte az ellenfél szemszögéből a villanásokat és dörrenéseket, a 
kőgolyók sivítását, amelyek felszaggatják a tábort. Sok kőgolyó a kilövés pillanatában 
szétesett, ami csökkentette a hatótávolságot, viszont borotvaéles szilánkok röpködtek a lőpálya 
mentén. 

Egy másik éjszakán a szung katonák gyorsan visszavonulhattak volna. Kubilaj szeretett 
volna figyelni Bajar tümenjeire, de ez lehetetlen volt az ágyúzás robajában. Addig várt, 
ameddig mert, azután egy második rakétát is fellőtt az éjszakai égre. A mennydörgés nagyjából 
elhalt leszámítva néhány megkésett lövést. A lárma után hirtelen nagyon csöndes és vaksötét 
lett az éjszaka. Kubilaj feszülten figyelt. Most valami más hang hallatszott a messzeségből, 
amely fokozatosan erősödött. Kubilaj elnevette magát, mert felismerte a mongol kisdobosokat, 
akik egy másfajta égzengéssel közeledtek a sötét túlparton. 

Bajar sosem járt éjszakai ütközetben. Látta a jelzőrakétát, és utána megdöbbenve nézte, 
ahogy a folyópart arany lángok közepette okádja a pusztulást. Egyszer tanúja volt egy száraz 
viharnak, amikor a sűrű levegőben sorozatosan lobbantak a villámok. Ez is olyasvalami volt, de 
minden villanásnál a szung táborban tomboló fejetlenséget láthatta. Hinnie kellett, hogy Kubilaj 
leállítja az ágyúzást, mielőtt az ő harcosai odaérnek. A villámlásokból megállapította a 
lőtávolságot, és elkezdte kiüríteni a harminc nyilat tartalmazó tegezt, szinte gondolkodás nélkül 
rántva elő és illesztve az idegre a vesszőket. Nem tudott célozni, mivel semmit sem látott a 


villanásokon kívül, de ezt ellensúlyozta a több ezer ember szélességű arcvonal sűrű 
nyílzápora. Bajar már nem számolta, hányadik nyilat lövi ki. Amikor semmit sem talált a 
tegezben, elkáromkodta magát, a nyeregkápára akasztotta az íjat, és kardot rántott. Példáját 
mindenki követte a vonalban. 

A szungok hallották, hogy jönnek. A sűrű sorok között rengeteg halott hevert a földön. 
Kubilaj sokkal sikeresebb volt, mint gondolta. A szung katonák szoros alakzatokban álltak a 
parton, hogy meghiúsíthassák az éjszakai átkelést, amelyre számítottak. Ebben a várakozó 
tömegben vágtak vörös ösvényeket az ágyúgolyók. Ezrek haltak meg. Az alakzatok szétestek a 
pániktól, a katonák menekültek a szörnyű, láthatatlan halál elől, amely újra és újra végighasított 
a táborukon. Futottak, hogy kikerüljenek a lőtávolból, voltak, akik a pajzsukat és a kardjukat is 
eldobták. 

A sötétből zuhogni kezdtek Bajar tümenjeinek nyilai, amelyek téptek és marcangoltak. A 
szung katonák két tűz közé kerültek. Egymást rúgva-taposva kerestek kiutat a pusztulásból. 
Bajar első sorai elérték a szétzüllött sereget, és teljes sebességgel közéjük vágtattak. Lovak és 
emberek mentek egymásnak, Bajar lova is elesett, amikor legázolt és szétugrasztott egy 
csoport katonát. A tábornok nagyot puffant a földön, és átgurult valakin, aki a fülébe ordított. 
Ebben a pillanatban hallgatott el az ágyúzás. Bajar a sötétségben birkózott egy emberrel, akit 
nem látott. A kardját elvesztette, de páncélos öklével addig csépelte az árnyalakot, amíg az el 
nem csöndesedett. 

A szung hadseregben eluralkodott a káosz. Bajar káromkodott, amikor másodszor is 
fellökték, de a másik ember rögtön fel is pattant, és rohant tovább. A szungoknak fogalmuk sem 
volt, mekkora erő" támadt rájuk az éjszakából, a közkatonák nem engedelmeskedtek a 
tisztjeiknek. A tümenek tartották a vonalakat, egyszerre léptettek előre lovaikon, és mindenkit 
megöltek, aki az útjukba került. 

A holdfényben Bajar észrevette, hogy egy ló és lovasa magasodik előtte. Ráordított, 
mielőtt a fölemelt kard lecsaphatott volna: -Add ide a lovad! És ha megvágsz, letépem a 
füleidet! 

A harcos azonnal leugrott a lováról, és a tábornok kezébe nyomta a gyeplőt. De már oda 
is ért a következő sor, és Bajarnak ismét üvöltenie kellett, hogy fölismerjék. Rájött, hogy nem 
hagyhatja itt a harcost, mert a sajátjai vágnák le, így felhúzta maga mögé. A ló felhorkant a 
kétszeres súlytól, Bajar a fülét vakargatva megnyugtatta, csak azután csatlakozott az előző 
sorhoz. Keresztülvágtak a szung táboron, Bajar látta, hogy néhány ember lámpákat kap le a 
póznákról, hogy felgyújtsa velük a sátrakat és a szekereket. A lángok fényében végre 
felmérhette a csatateret, és amit látott, az egyszerre volt megdöbbentő és csodálatos. A szung 
hadsereg menekült, ő pedig sok-sok ezer halottból álló szőnyegen lovagolt. Az első sorok még 
mindig öldököltek. A tábornok parancsokat ordított, hogy adják át a helyüket a mögöttük 
jövőknek, nem mintha kímélni akarta volna őket a fáradtságtól, de a később érkezőknek is ki 
kell venniük a részüket a harcból. 

Kürtök továbbították a parancsot. Az első öt sor megállt, a következő öt előrelovagolt. 
Bajar is köztük volt. Lihegő embereket látott, akik mocskosak voltak az ellenség vérétől. A 
nyeregkápára görnyedtek, kardot tartó kezüket fáradtan pihentették a magas kápagombon. 
sokan odakiáltottak az elhaladó soroknak, hogy hol voltak, amikor el kellett végezni az igazi 
munkát? Fényes kedvükben voltak, Bajar magában nevetett, míg ellovagolt mellettük. Egyre 
erősebb lett a tűz fénye, sorra lobbantak lángra a sátrak. A tábornok látta a tömeget, amely 
kétségbeesetten tolongva próbált menekülni a lovak sötét sora elől. Észrevett egy gazdátlan 
pónit, és rövid időre megállt, hogy ismeretlen társa felszállhasson a nyeregbe. A közelben egy 
holttest hevert, és Bajar örömére egy tegez volt mellette, abban pedig fél tucat nyílvessző. Egy 
pillanatra leugrott, arrébb lökte a halottat, és fölkapott egy hosszú kést a földről, ha már kardot 


nem talált. A sor nélküle ment tovább, ügetnie kellett, hogy utolérje őket, mire újra kezdődik a 
gyilkolás. 

Kubilaj szorongva, kétségek között várakozott. Hallotta a sötétben a csatazajt, a robajt, a 
legyilkolt emberek és állatok sikolyait. Nem tudhatta, hogy Bajar mit csinál, és úgy kívánta a 
világosságot, mint még soha semmit életében. Fontolgatta, hogy egyszerre több rakétát lő fel, 
hátha az megvilágítja a csatateret, de csak kevés volt nála. Azért jó ötlet volt. Ezt is meg kell 
jegyeznie, mert hasznos lehet a jövőben. 

- . Elégnek kell lennie - mondta inkább csak magának. Újabb rakétát fejtett ki a vízhatlan 
vászonból, és a vályúba helyezte úgy, hogy az ég felé mutasson a hegye. A felröppenő rakéta 
magas, fütyülő hangot hallatott, mint azok a nyílhegyek, amelyeket a mongolok olykor 
használtak. A tümenek az innenső parton erre a jelre vártak, és megindultak a gázlóhoz. Ha a 
szungok még mindig tartják állásaikat, Kubilaj tümenjeinek védelem nélkül kell átkelniük. 
íjászai nyílzáport zúdítanak a partra, de a sötétben lehetetlen célozni. Kihúzta a kardját, jobb 
szerette a tenyerében érezni biztató súlyát. 

Lova ezer másikkal együtt érte el a gázlót, ahol mindenki vágtában igyekezett átjutni. 
Kubilaj lova megbotlott egy lyukban, mire ó gyorsan hüvelybe dugta a kardját, nehogy 
elveszítse. Mindkét kezére szüksége volt, és érezte, hogy elvörösödik zavarában, amiért ilyen 
tehetetlenül hadonászik. 

A lova horkantva-nyihogva felkapaszkodott a parton, és a többiek után eredt. Kubilaj akkor 
sem tudta volna megfékezni, ha akarja, és egyszer csak hanyatt-homlok vágtatott a csatazaj 
irányába. Minden haditerve szétolvadt a zűrzavarban, már nem tudta, melyik tümen hol áll, 
vagy ó merre tart. Az égő sátrak fényében észrevett egy nagyobb tömeget. Csak abban 
reménykedett, hogy nem Bajar tümerjeit támadták meg. Semmi értelme sem volt, hogy mongol 
szavakra vagy a kisdobosokra füleljen. A körülötte vágtató lovak robaja minden mást elfojtott, 
neki pedig átkelés közben víz ment a fülébe, így az egyik oldalon semmit sem hallott. 

Kétszáz méterrel előrébb a gázlón át érkező első sorok találkoztak a Bajar tümenjei elől 
menekülő szungokkal. A mongol harcosok az átkeléshez nem húrozták föl íjaikat, és most alig 
maradt idejük, hogy kardot rántsanak. Kubilaj nem bírt megállni, sem elkanyarodni. Hátasa 
beszorult a többi ló közé, feltartóztathatatlanul haladt előre. Kubilaj megütögette a fejét, hogy 
kitisztuljon a hallása. Átható vérszag volt. Kezdett rájönni, hogy akármilyen előnyös a 
meglepetésszerű éjszakai támadás, fennáll a veszély, hogy mindkét oldalon kitör a zűrzavar. 
Elölről ordítás hallatszott és a mongol harcosok semmivel össze nem téveszthető 
diadalüvöltése. Kubilaj igyekezett a hold állásából felmérni, mennyi van még hátra az 
éjszakából, és közben az jutott eszébe, hogy hol lehet Urjang-Kadaj. Az első sortűz óta színét 
se látta. Az éljenzés erősödött, Kubilaj a hangok felé indult. Az égő sátrak segítettek a 
tájékozódásban. Már lángolt az egész folyópart. 

Megállt három égő szekér mellett. Megkönnyebbülten látta, hogy Bajar van ott, 
parancsokat ordítozva próbál fenntartani valamiféle rendet. Amikor a tábornok észrevette 
Kubilaj t, elvigyorodott, és odalovagolt hozzá. 

- . Legalább a sereg fele megadta magát - mondta. Bűzlött a vértől és a tűztől, de ujjongott. 
Kubilaj igyekezett közömbös arcot vágni, mert hirtelen eszébe jutott, hogy neki 
hozzáférhetetlennek és rémítőnek kell mutatkoznia. Bajar nem látszott tudomást venni erről. 

- A legjobb ezredeik gerincét törtük el - folytatta. - Akik nem menekültek el, azok is 
eldobálták a fegyvereiket. Amíg föl nem kel a nap, nem mondhatok részleteket, de nem hinném, 
hogy ma éjjel képesek lennének ellentámadásra. Tied a győzelem, nagyuram! 

Kubilaj a hüvelybe lökte a kardját, amelyen még egyetlen csepp vér sem volt. Teljesen 
valószerűtlennek tűntek ezek a hullahegyek. Bevált a terve, de az agyában legalább tucatnyi 
dolog kavargóit, amelyeket másképp is csinálhattak volna. 


- . Majd járj utána, hogyan használhatod a jelzőrakétákat a csatatér megvilágítására - 
mondta. 

Bajar furcsán nézett erre a fiatalemberre, aki átázott nadrágban ül a lován, hanyagul 
nyugtatja a kezét a kápagombon, és érdeklődve szemlélődik. A tábornok bólintott. 

- . Igenis, nagyuram. Már holnap próbát teszek vele, de most befejezném a foglyok 
összeterelését. A saját ruhájukat kell csíkokra tépnünk, hogy legyen mivel megkötözni őket. 

- . Igen, természetesen - felelte Kubilaj. Kelet felé nézett, de még nem hajnalodott. 

Valami az eszébe jutott, és elmosolyodott. 

- . Küldd ide Urjang-Kadajt. Szeretném hallani az értékelését a győzelemről. Bajar 
visszafojtotta a mosolyát, miközben fejet hajtott. - Parancsodra, nagyuram. Küldöm, amint 
megtalálom. 

Pusztulásra tekintett le a felkelő nap. Kubilaj csak ahhoz a leíráshoz hasonlíthatta, 
amelyet az északi csin földeken, a Borzpofa-hágónál lezajlott ütközetről olvasott. Felhőkben 
szálltak a legyek, és túl sok volt a halott ahhoz, hogy eltemessék vagy akár elégessék 
valamennyit. Itt kellett hagyni őket, hogy megrothadjanak és kiszáradjanak a nap tüzében. 

A hajnal hozott még némi izgalmat. Levadászták a megmaradt szung ezredeket, és a 
mongol családok lassan, óvatosan átszekereztek a gázlón. Tümenek robogtak el frissen 
megtöltött tegzekkel, és még föl sem kelt egészen a nap, mire utolérték a szétszéledt 
ellenséget. Ezrével hajtották vissza őket a folyóhoz, ahol le kellett dobniuk fegyvereiket és 
páncéljukat, mielőtt a többiekhez hasonlóan megkötözték őket. Mongol asszonyok és gyerekek 
járkáltak köztük, megbámulták a félelmetes embereket, akiket férjeik, testvéreik és apáik 
legyőztek. 

Jao Su a főtáborban maradt a csata idején. A családokkal együtt kelt át a folyón, amikor 
már eléggé kivilágosodott, hogy a vízbe esés kockázata nélkül lehessen lovagolni. Délre 
Kubilaj jurtájában volt, amit a vezér parancsára a csatatér mellett állítottak föl. Csabi már ott 
volt, és aggodalmasan kémlelte kimerült férjét. Körültüsténkedte, tiszta ruhát keresett, és annyi 
ételt főzött, hogy mindenkit megetethessen, aki beszélni akar Kubilajjal. Jao Su biccentett az 
asszonynak, elfogadott tőle egy tálka sűrű, húsos levest, és gyorsan bekebelezte, nehogy 
sértődés legyen a dologból. Csabi figyelte, amíg ki nem ürült a tálka. Utána Jao Su letelepedett 
egy alacsony ágyra a pergamentekercseivel, hogy felolvashassa őket a kánnak, de nem 
tehetett és nem mondhatott semmit, amíg engedélyt nem kapott rá. Az udvariasság előírásai 
csata után is érvényesek. 

Berohant a tágra nyílt szemű Csenjin, olyan sebesen, hogy egy kicsit meg is csúszott, 
amikor megállt. Jao Su rámosolygott a kisfiúra. 

- . Olyan sok fogoly van! - mondta Csenjin. - Hogyan verted meg őket, apám? Egész éjjel 
villámlott és dörgött. Egy szemet sem aludtam! 

- Dehogynem aludt - mormolta Csabi. - Hortyog, mint az apja. 

Csenjin rosszallóan nézett az anyjára. 

- — Túl izgatott voltam ahhoz, hogy aludjak. Láttam egy embert, akinek levágták a fejét. 
Hogyan vertél meg ilyen sokat? 

- . Tervezéssel - felelte Kubilaj. - Jobb tervekkel és jobb emberekkel, Csenjin. Kérdezd 
Urjang-Kadajt, hogy csináltuk. Majd ő elmondja neked. 

A kisfiú áhítattal nézett föl az apjára, mindazonáltal a fejét rázta. 

- . Ő nem szereti, ha beszélek hozzá. Azt mondja, túl sokat kérdezek. 

- Így is van - mondta Csabi. - Fogj egy tálkát, és menj máshova enni. Az apádnak sok 
emberrel kell beszélnie. 

- . De én hallani akarom! - A kisfiú majdnem jajgatott. - ígérem, csöndben leszek. 

Csabi nyakon vágta, és egy tálkát nyomott a kezébe. A távozó Csenjin dühösen sandított 


rá, de az anyja nem vett róla tudomást. 

Kubilaj leült, elvett magának egy tálkát, és behabzsolta az ételt. Amikor készen volt, Jao Su 
felolvasta a halottak és sebesültek listáját, ismertette a hadizsákmány mennyiségét. Hangja 
zöngicsélt a sűrű levegőben. Kubilaj egy idő után intett neki, hogy hagyja abba. Bedagadt 
szeme fájt, a hangja rekedt volt. 

- . Elég. Nem tudok összpontosítani. Gyere vissza este, addig pihenek. 

Jao Su fölállt, meghajolt. Fiúkora oktatta Kubilajt, és nem tudta, hogyan mutassa ki, 
mennyire büszke rá. A magukénál kétszer nagyobb hadsereget vertek meg idegen földön. A 
hírt már vitték Karakorum felé a leggyorsabb felderítők. Elvágtatnak a csin területen épített 
postaállomásokig, ahonnan a levelek még gyorsabban haladnak tovább. Néhány héten belül 
Karakorumban lesznek. Jao Su megállt a jurta ajtajában. 

- . Nagyuram, Urjang-Kadaj orlok várja parancsodat, hogy mi legyen a foglyokkal. 
Összesen... - Belepillantott az egyik, sűrűn teleírt tekercsbe, kartávolságnyira tartotta magától, 
mert csak így tudta elolvasni. - Negyvenkétezer-hétszázan vannak, sokan sebesültek. 

Kubilaj megrándult ettől a számtól. Megdörgölte a szemét. 

- . Adjatok enniük a saját tartalékukból. Majd eldöntőm, mit tegyek velük... - Elhallgatott, 
mert Csenjin ismét bejött a jurtába. A kisfiú rettenetesen sápadt volt, és lihegett. 

- Mi baj? - kérdezte Csabi, de Csenjin csak nézett. 

- . Nos, fiam? Mi az? - kérdezte Kubilaj. Kinyújtotta a kezét, beleborzolt a gyerek hajába. 
Úgy tűnt, a mozdulat megtörte a bénultságot. Csenjin fuldokolva-zihálva beszélni kezdett. 

- . Ölik a foglyokat - mondta. Betegnek tűnt, és úgy nézett az ajtó melletti vödörre, mintha 
mindjárt szüksége lenne rá. 

Kubilaj elkáromkodta magát. Nem adott ilyen parancsot. Szó nélkül kiment az ajtón. 
Odakint Bajar tábornok éppen a jurta felé tartott hosszú lépésekkel, és láthatólag 
megkönnyebbült, amikor észrevette Kubilajt. A kán intésére a szolgák lovakat hoztak, a két férfi 
nyeregbe szállt, és kiügettek a táborból. 

Jao Su gyanakodva nézett a saját lovára. Sosem volt valami fényes lovas, de Kubilaj és 
Bajar már elment. Kijött Csenjin, és a férfiak után rohant, hátra se nézett. Az öregember 
sóhajtva odahívott egy fiatal harcost, hogy segítsen neki lóra szállni. 

Kubilaj hosszú utat tett meg a foglyok sorai között, mire meglátta Urjang-Kadajt. 
Negyvenezer megkötözött ember térdepelt lehajtott fejjel a távolba vesző sorokban. Néhányan 
halkan beszélgettek, vagy feltekintettek az elhaladó kánra, de a többség üresen bámult a 
semmibe, arcukon a legyőzőitek nyomorúságával. 

Kubilaj fojtottan káromkodott, amikor látta, hogy az orlok int egy csoport fiatal harcosnak. 
Tucatnyi fejetlen hulla hevert már a földön szabályos sorokban, és amikor Kubilaj közelebb ért, 
a kardok lecsaptak, és újabb emberek zuhantak a földre. Hallotta a rettegés halk nyögését a 
hozzá legközelebb eső sorból, és elöntötte a harag, de fegyelmezte magát, amikor Urjang- 
Kadaj felnézett rá. Nem alázhatja meg az orlokot az emberek előtt, bármennyire szeretné. 

- . Nem adtam parancsot, hogy a foglyokat le kell mészárolni -mondta. Szándékosan a 
nyeregben maradt, hogy lenézhessen az orlokra. 

- . Nem akartalak minden aprósággal zavarni, nagyuram - felelte Urjang-Kadaj. Kissé 
zavartnak tűnt, mintha nem értené, miért zavarja meg kötelességének teljesítése közben a 
nagykán öccse. Kubilaj bán ismét felágaskodott a düh, de megint elfojtotta. 

- . Negyvenezer ember nem apróság, orlok. Megadták magukat nekem, az életük tehát az 
enyém, és meg fogom védeni. 

Urjang-Kadaj hátrakulcsolta a kezét, a szája elkeskenyedett. 

- . Nagyuram, túl sokan vannak. Nem akarhatod megengedni, hogy elsétáljanak. Ismét 
szembekerülhetünk velük... 


- . Közöltem veled a döntésemet, orlok. Adjatok nekik enni, lássátok el a sebeiket. Aztán 
engedjétek el őket. Ha végeztél, a jurtámban várlak. Ez minden. 

Urjang-Kadaj szótlanul emésztette a hallottakat. Egy túlságosan hosszúra nyúlt pillanat 
után meghajtotta a fejét. Egy hajszál választotta el attól, hogy Kubilaj vad haraggal elcsapja a 
tisztségéből. 

- . Parancsodra, nagyuram - mondta az orlok. - Bocsánatodat kérem, ha megbántottalak 
volna. 

Kubilaj nem törődött vele. Megérkezett Jao Su és Bajar. Kubilaj Jao Sura nézett, mielőtt 
ismét megszólalt, hogy előbb folyékony mandarin nyelven, azután a kantoni nyelvjárást törve 
szóljon a hallótávolságban levő foglyokhoz: 

- . Életben maradtok, és hazatérhettek. Vigyétek a hírt! Vigyétek magatokkal ennek a 
csatának a hírét, és mondjátok meg mindenkinek, aki hallja, hogy irgalmasan bántak veletek. Ti 
a nagy kán alattvalói vagytok, és a védelmem alatt álltok. 

Jao Su elégedetten bólintott. Kubilaj megfordította a lovát, és az állat oldalába vágta a 
sarkát. Sokáig érezte a hátában Urjang-Kadaj bősz pillantását, de nem érdekelte. Tervei voltak 
a szung városokkal, olyan tervek, amelyek nem kezdődhettek fegyvertelen emberek 
lemészárlásával. 

A jurta felé menet meglátta a fiát, ahogy lehajtott fejjel, lihegve fut. Megfékezte a lovát, és 
lenyúlt Csenjinért. A gyerek elkapta a karját. Kubilaj maga mögé ültette a nyeregben. Egy 
darabig így lovagoltak. Kubilaj egy idő után érezte, hogy a fia izeg-mozog. Csenjin borzalmakat 
látott aznap. Hátranyúlt, megveregette a kisfiú lábát. 

- . Ugye, megállítottad őket, hogy ne ölhessék meg azokat az embereket? - kérdezte 
Csenjin halkan. 

- . Igen. Igen, megállítottam őket - felelte Kubilaj. Csenjin megkönnyebbülten dőlt hátra. 

Alamut csendes, nyugodt hely volt. Hülegü kevés szeretni valót talált a városokban, de 
volt valami ebben a spártai erődben, ami vonzotta. Meglepő módon fájlalta, hogy le kell 
rombolnia. Állt a napfényben a legmagasabb falon, és lenézett a hegyekre, amelyek számtalan 
kilométerre nyúltak tova. Rövid ideig még azt is fontolgatta, hogy itt hagyhatna száz családot, 
akik megtartanák az erődöt a kánnak, ám ez csak álom volt. Látta az apró mezőt a főépület 
mögött. Az állatok legföljebb néhány embert tudnának eltartani. Amennyire elszigetelt a 
fellegvár, elképzelhetetlen, hogy kereskedhetne, vagy bárminemű kapcsolatot tarthatna fent a 
világgal. Alamut nem egy hágót őrzött, nincs stratégiai jelentősége. Tökéletes hely lehetett az 
aszaszinok számára, de másra nem alkalmas. 

Ahogy tovább ment, átlépte egy fiatal nő tetemét, óvatosan kikerülve a halott feje körül a 
ragadós vérfoltot. Lenézett és el-komorodott. A lány csodaszép volt, az íjász, aki átlőtte a torkát, 
nyilván nem láthatta a messzeségből. Ezt a pazarlást! 

Egy napig tartott, amíg kétszáz embere bejutott az erődbe. Libasorban felgyalogoltak a 
keskeny ösvényen, és sorra nyitva tartották az ajtót a következőnek. Rukn ad-Dín semmit sem 
tehetett, és nem volt bátorsága ahhoz, hogy levesse magát a szikláról. Nem is engedték volna 
meg neki, de bátor dolog lett volna, ha megpróbálja. Nyugodt céltudatossággal szóródtak szét 
Alamut termeiben és folyosóin, az izmaelita aszaszinok pedig csak álltak és figyeltek, még 
mindig Rukn ad-Dín parancsaira vártak. Amikor megkezdődött az öldöklés, szétfutottak, 
próbálták védeni a családjukat. Hülegüt megmosolyogtatta az emlék. Harcosai bejárták a várat 
teremről teremre, emeletről emeletre mindenkit lelőttek vagy leszúrtak, aki megmozdult. Az 
aszaszinok egyik csoportja rövid időre eltorlaszolta magát egy szobában, de a mongolok 
fejszével bedöntötték az ajtót, és lerohanták őket. Hülegü letekintett a bástyáról az udvarba, 
ahol sorba fektették embereit. Harminchatot öltek meg, többet, mint amire számított. A zömük 
mérgezett pengétől halt meg, különben túléltek volna egy vágást. Hajnalra már csak Rukn ad- 


Dín élt, aki kétség-beesett tompasággal ült az udvaron. 

Hülegü belátta, hogy ideje befejezni. Mégis hagy itt embereket, de nem azért, hogy itt 
éljenek, hanem hogy romboljanak. Hónapokba telhet, amíg lebontják az erődöt, ő pedig nem 
várhat, mert Bagdad ellenáll. Kockázatos fényűzés volt megkeresni az aszaszinokat, de nem 
sajnálta. Rövid ideig Dzsingisz nyomában járt. 

Egy örökkévalóságnak tűnt, mire leért a falakon belül a kőlépcsőn. Végre kiért a ragyogó 
napfényre, amelytől hunyorognia kellett a benti homály után. Rukn ad-Dín a térdét átkarolva 
kuporgott, és vörös volt a szeme. Amikor Hülegü odament hozzá, felnézett, és riadtan 
nyeldekelt. Biztosra vette, hogy meghal. 

- Állj föl - szólt Hülegü. 

Az egyik harcos belerúgott Rukn ad-Dínba, aki feltápászkodott. Dülöngélt a 
kimerültségtől. Mindent elvesztett. 

- . Itt hagyom az embereimet, hogy a földdel tegyék egyenlővé az erődöt - mondta Hülegü. 
- Én nem maradhatok tovább. Igazából nem is lett volna szabad ennyi időt itt töltenem. Ha 
errefelé jövök vissza, remélem, lesz alkalmam meglátogatni a többi erődöt is, amelyek apád 
uralma alá tartoztak. - Elmosolyodott, élvezte a kiszolgáltatott ellenség végső vereségét. - Már 
csak patkányok élnek Alamutban, mi pedig kifüstöljük őket, amikor a várat lebontjuk. 

- . Megkaptad, amit akartál - mondta Rukn rekedten. - El is engedhetsz. 

- . Nem ontunrk királyi vért - felelte Hülegü. - Ez olyan törvény, amelyet nagyapám hozott, 
és én tiszteletben tartom. -Látta, hogy Rukn szemében felcsillan a remény. Az apja halála 
megtörte a fiatalembert. Egy szót sem szólt, miközben a mongolok végigpusztították Alamutot, 
remélte, hogy életben maradhat. Fölemelte a fejét. 

- Életben hagysz? - kérdezte. 

Hülegü elnevette magát. 

- . Hát nem megmondtam, hogy tiszteletben tartom a nagy kán akaratát? Nem vág meg a 
penge, nem üt át a nyílvessző. -A harcosokhoz fordult. - Fogjátok le. 

A fiatalember felordított, amikor megragadták, de túl sokan voltak, nem állhatott ellen. 
Széthúzták kezét-lábát. Magatehetetlen volt. Felnézett, de csak az égő rosszindulatot látta a 
mongol tábornok szemében. 

Hülegü teljes erőből oldalba rúgta. Még Rukn sikolyán át is hallotta a csontok 
reccsenését. Még két rúgás kellett, hogy a bordák eltörjenek. 

- . El kellett volna vágnod a torkodat - mondta a kínjában ziháló Rukn ad-Dínnak. - Hogy 
tisztelhetnék egy embert, aki még ennyit sem tesz meg a saját népéért? 

Biccentett egy harcosnak, aki tiporni kezdte a törött mellkast. Hülegü figyelte egy darabig, 
azután elégedetten távozott. 


Tizenhetedik fejezet 


Különös érzések töltötték el Jao Sut; míg rázatta magát a szekéren, amely a szung földeken 
vitte. Ifjú szerzetesként már akkor ismerte Dzsingiszt, amikor az még nem volt a mongol nemzet 
első kánja. Jao Su otthagyta megszokott életét, hogy figyelhesse ezt a rendkívüli embert, aki 
egyesítette a törzseket, és megtámadta a Csin Birodalmat, Ifjúságában bízott, hogy képes hatni 
a kánra, és megismertetheti udvarával a civilizációt. 

Az évek során Jao Su valamiként szem elől tévesztette ifjonti ambícióit. Különös, mennyire 
megfeledkezhet magáról az ember a mindennapok ezernyi tennivalója miatt. Mindig volt valami 
új, megoldásra váró probléma, valami munka, amelyet el kellett végezni. Élete kipergett ujjai 
közül, és az évek múlásával egyre ritkábban nézett följebb a részleteknél. Valamikor egyetlen 
pergamenre leírhatta volna becsvágyát és kívánságait. Még mindig nem tudta, hogy a józan 
gondolkodás képessége veszett-e ki belőle, vagy csak naiv volt. 

Mégis ragaszkodott a reménységhez. Amikor Dzsingisz meghalt, Ögödej kánnal dolgozott 
együtt, azután a helytartó Töregenével. Kancellár volt Karakorumban Güjük rövid és keserves 
uralma alatt. Ögödej ígéretes volt, elmélkedett az öregember. Dzsingisz harmadik fiának 
merész látomásai voltak, amíg a szíve fel nem mondta a szolgálatot, és nem kellett ráhagynia a 
nemzetet gyönge fiára. Jao Su sóhajtva tekintett a körülötte lovagló sokaságra. Kánok 
szolgálatában öregedett meg. 

Möngke kánsága szörnyű csapásnak bizonyult. Ha valakit ugyanabban a bordában 
szőttek, mint Dzsingiszt, akkor az Möngke. Dzsingisz kíméletlen volt, de őt olyan ellenségek 
vették körül, akik el akarták pusztítani. A nagy kánt az összecsapások formálták, egész 
életében háborúzott. Jao Su gyászosan mosolygott, amikor eszébe jutott a vén dúvad. 
Dzsingisz kán filozófiája megbotránkoztatta volna az ő buddhista tanárait, talán el is aléltak 
volna. Sosem találkoztak még emberrel, aki ilyen örömmel pusztított volna el városokat. 
Dzsingiszben minden egyesült. Zsenge nemzete védelmében lemészárolta ellenségeit, és 
remekül szórakozott közben. Jao Sunak eszébe jutott, mit mondott Dzsingisz a csin 
nagyuraknak a váltságdíjról. Komoly arccal közölte velük, hogy egy fogoly muzulmánnak 
negyven aranypénzzel kell megváltania a szabadságát, de egy csin nagyúr ára csak egy 
szamár. 

Jao Su kuncogott. Möngke nem tud örülni. Pedig Dzsingisz épp ezzel vonzotta az 
embereket: úgy pezsgett benne az életkedv, hogy annak Jao Su sehol sem látta párját. Az 
unokára ez bizonyosan nem jellemző. Möngke rettenetesen igyekszik jó kán lenni, de nem 
igazán érti, mit kell csinálnia. Jao Su végigtekintett gondolatban a nemzedékeken, és elfogta 
az aggodalom. Lehet, hogy elvesztegette az életét, mert elcsábult, mint a lepke a lámpafénytől? 

Az a lámpa kialudt, amikor Dzsingisz meghalt. Jao Su sokszor gondolt rá, hogy abban a 
pillanatban kellett volna hazatérnie, amikor véget ért az álom. Egy, idegennek ezt javasolta 
volna. De ő várt, hogy lássa, mi történik, feladatokat talált magának, amíg végül Ögödej 
mindennel őt bízta meg. 

Kinézett a lovasokra, akiknek tömött sorai betöltötték a négy égtájat. Végre eldöntötte, 
hogy távoznia kell az udvarból. Nem is Ő döntött, hanem Möngke, amikor a csin tudósokat 
kiverte Karakorumból, és megmutatta, hogy ez már nem az a hely, ahol a civilizált embereket 
szívesen látják. Jao Su szinte megkönnyebbülten kezdett készülődni a hosszú hazaútra. 
Nagyon kevés holmija volt, vagyonának zömét Karakorum szegényeire hagyta. Neki nem 
kellett sok, és tudta, merre vannak kolostorok, ahol rég elveszett fiúként fogadnák. Jólesett 
elképzelni, amint traktálja a buddhista szerzeteseket a kalandjaival. Még a Titkos Történetből is 
fölolvashat nekik, bepillantást nyújthat egy vadidegen világba. Bár a felét se hiszik majd el 
annak, amit látott. 


Karakorumban éppen búsan nézegette könyvgyűjteményét, amikor hírnök jött, és mondta, 
hogy Kubilaj hova indul. Az öregember elmosolyodott a sors szeszélyén. Ez válasz volt a 
kérdésre, hogy miként tehetné meg biztonságosan a sok ezer kilométeres utat kelet felé. 
Kubilajjal együtt megy a csin földekre, azután egy este feláll a tűztől, és elballag az emlékeivel. 
senkihez sem kötötte eskü, és van abban egyfajta egyensúly, hogy a mongolok viszik haza, 
ahogy valaha ők vitték el szülőföldjéről. 

De nem ez történt. Az utazás és a beszélgetések hosszú hónapjaiban ismét elbűvölte és 
felkeltette az érdeklődését Kubilaj, aki végigjárta új csin birtokait, és közben beszélt. Ó, hogyan 
beszélt! Jao Su mindig tudta, hogy Kubilaj értelmes ember, de elgondolásai és határtalan 
kíváncsisága felgyújtották Jao Su képzeletét. Új gazdaságok ezreit parcelláztatta ki néhány 
hónap alatt. Kubilaj olyan földesúr lesz, aki ésszerű bérleti díjat szed, és hagyja, hogy népe 
boldoguljon. Jao Su alig merte elhinni, hogy végre talált valakit Dzsingisz leszármazottai 
között, aki ugyanannyira szereti a csin kultúrát, mint ő. Egy tavaszi délutánon egy olyan helyre 
érkezett az úton, ahonnan alig húsz kilométernyire volt egy régi kolostor, mégis egész este ült a 
szekerén, és egyetlen lépést sem tett felé. Még egy év nem sokat számít, mondta magának. 

Most pedig úton van a szung Ta-li város felé, és ismét reménykedik. Látta, amint Kubilaj 
megkegyelmezett negyvenezer fogolynak, és nem hitte, hogy a fiatalember tudná, milyen 
hallatlan dolgot tett. Urjang-Kadaj orlok még mindig a jurtájában duzzogott, nem értette, miért 
szégyenítették meg az emberei előtt. Jao Su álmélkodva ingatta a fejét. Úgy szerette volna, ha 
most nem kellene csalódnia! Dzsingisz lerombolta a városokat, ezzel üzent mindenkinek, aki 
ellenállhat. Jao Su kétségbeesetten keresett valakit a dzsingiszidák között, aki nem az ő 
módjára akar nagykán lenni. 

Most nem távozhat. Látnia kell, mit kezd Kubilaj a várossal. Jao Su évtizedek óta nem 
érzett ehhez fogható céltudatos lelkesedést. Kubilaj egészen más, mint a testvérei, Hülegü és 
Möngke. Még mindig van remény! 

Jünnan az egyik leggyérebben lakott területe a Szung Birodalomnak. Egyetlen 
nagyvárosa volt, népe szétszórtan élt pár ezer tanyán, tucatnyi faluban és kisvárosban. Itt 
évszázadok óta nem történt semmi feljegyzésre méltó, de a béke áldásai nyilvánvalóak voltak. 
Kubilaj csapatai sokmillió hektár jó földön vonultak végig, ahol búza vagy rizs termett, és egy 
különleges, hosszúszarvú marhafajta legelészett, amelynek állítólag olyan zamatos a húsa, 
hogy ezer kilométeres körben nem találni párját. 

Ta-li városát kapukkal tagolt, magas falak övezték. A kereskedőházak elővárosa úgy 
tapadt a falhoz, akár a moha a kőhöz. A Szung Birodalomnak ezt a részét egy világ választotta 
el Dzsingisz hódításaitól. Itt még senki sem találkozott mongol harcossal vagy bármilyen 
fegyveres erővel a saját császáruk katonáin kívül. 

Kubilajt csend és nyugalom fogadta, ahova nem illett az ő hatalmas hadserege. A város 
fölött ezer kémény füstje lebegett, de a parasztok otthagyták a földjeiket, és bemenekültek a 
falak védelmébe. Ameddig a szem ellátott, egyetlen lélek sem volt az elővárosokban vagy a 
mezőkön. 

A föld kiszáradt. Elég közel jártak a városhoz, hogy a bentiek rettegő csendben figyelj ék 
őket. Kubilaj parancsot adott a mellette lovagoló Bajarnak, és megvárta, hogy az utasítás 
végigfusson a parancsláncolaton. A mongol hadsereg leszállt a nyeregből, és tábort vert. 

Kubilaj nézte, ahogy felépítik a jurtáját. Azzal kezdték, hogy összeszerelték a lécrácsozatot. 
Egy csoport harcos dolgozott rajta gyakorlott fürgeséggel. Felállították a középső póznát, 
beleillesztették a tetőt tartó vékony rudakat, amelyeket az iszákjukból előhúzott, hosszú, 
nedves inakkal erősítettek meg. Amikor elkészült a váz, beborították több réteg vastag 
nemezzel, a helyére illesztették a kis ajtót, végül bevitték az apró főzőhelyet. Kubilaj jurtájával 
együtt rövid idő alatt sok ezer vízálló, meleg otthon nőtt ki a földből. Odaügetett Csabi és 


Csenjin, egy lovon ültek, a kisfiú átkarolta az anyját. Kubilaj kitárta a karját, és Csabi olyan 
közel kormányozta a lovat, hogy a gyerek az apja karjaiba ugorhasson. 

Kubilaj felnyögött, és megtántorodott fia súlyától. 

- . Kicsit túl nagy lettél már ehhez - mondta, és egy pillanatig a karjában tartotta Csenjint, 
mielőtt letette. Csenjinen már látszott, hogy magas lesz, mint az apja, és a szeme is a 
dzsingiszidákra jellemző, világos aranyszín volt. A fiú kihúzta magát, amennyire tudta, az apja 
nevetett. 

- Nálam van az íjad, Csenjin. Hozd ki a jurtából, segítek neked gyakorolni. 

Csenjin rikkantott, és eltűnt az ajtó mögött. Kubilaj tovább mosolygott. Nagyon komolyan 
vette az apai kötelességet. Csenjinből idővel férfi lesz, de most még csak nyakigláb, vékony 
gyerek, akinek ferdén nőtt a felsőkét metszőfoga. Kubilaj örült, hogy magával hozta a 
hadjáratra a családját. Nem szívesen hagyta volna otthon Csenjint, hogy Möngke nevelje 
évekig. Egy idegenhez ment volna haza. 

Biccentett a harcosoknak, amikor meghajoltak, és elsiettek, hogy a saját otthonaikat is 
felépítsék sötétedés előtt. Csabi leszállt a lóról, és megcsókolta a férje nyakát. Kubilaj szolgái 
bevitték az első nyaláb főzőeszközt, és egy nagy vaskannát a teához. Csenjin hangja 
hallatszott: kérdezősködött, hol a tegeze. Kubilaj elengedte a füle mellett a hangokat, 
kihasználta a napsütés utolsó perceit, hogy a várost bámulja, amelyet be kell vennie. Ez lesz 
az első. 

Csapi átkarolta a derekát. 

- Várandós vagyok - mondta. 

Kubilaj megfordult, és kartávolságnyira eltolta magától. A szíve ugrott egyet. Átölelte az 
asszonyt. Csenjin bátyja még csecsemőkorában meghalt, egy másik gyerek halva született. 
Szívettépő-látvány volt, ahogy Csabi szemében ismét összemosódik a remény és a félelem. 

- . Ez erős lesz! - mondta. - Hadjáratban születik! Még egy fiú? Elhívatom a sámánt, hogy 
jövendöljön a jóscsontokból. Ha fiú lesz, már tudom is, milyen nevet adjunk neki! 

- . Még ne! - kérte Csabi könnyben úszó szemmel. - Előbb szülessen meg, azután legyen 
neve. Nem akarok még egy gyermeket eltemetni. 

- . Nem fogsz, asszony. Az Karakorumban volt, ahol a gyerek apja csak egy tudós volt, 
most az apja félelmes tábornok, aki égnek, földnek parancsol. Mindig emlékezni fogok arra, 
amit az első városomnál mondtál nekem. Lehet, hogy Ta-li lesz a neve, bár ez egy kicsit 
lányosán hangzik... 

- . Hallgass, férjem! Ne mondj neveket! Csak imádkozz, hogy megéljen, és én annyit 
beszélgetek majd veled nevekről, amennyit csak akarsz. 

Kubilaj ismét átölelte. Együtt álltak a tábor közepén. Csabi érezte, hogy férje gondolatai a 
városnál járnak, amelyet el kell foglalnia. 

- Sikerülni fog - mormolta, és a férfi vállára hajtotta a fejét. 

Kubilaj bólintott, de nem válaszolt. Találgatta, hogy Dzsingisz volt-e valaha ilyen izgatott i 
Ta-li falai töömörnek, bevehetetlennek tűntek. 

Éppen beléptek a jurtába, amikor Jao Su odaért. Az öregember fölemelt kézzel üdvözölte 
Kubilajt, aki viszonozta a mozdulatát. Csaknem egész életében ismerte a szerzetest, és mindig 
örült neki. 

- . Akarod, hogy ma este felolvassak valamit, nagyuram? - kérdezte Jao Su. 

- . Ma este nem... hacsak természetesen nem találtál valami olyat, amit érdemes 
meghallgatni. - Nem tudta megállni, hogy ne ellenőrizze az olvasnivaló érdekességét. Jao 
Sunak bámulatos érzéke volt ahhoz, hogy érdekes szövegeket találjon akár az 
állattenyésztésről, akár a szappanfőzésről. 

Az öregember vállat vont. 


- . Van nálam néhány kisebb írás arról, hogyan kell irányítani a személyzetet egy nemes 
házban. De azok várhatnak holnapig, ha fáradt vagy. Azt... azt reméltem, hogy beszélhetünk 
néhány más dologról, nagyuram. 

Kubilaj egész nap lovagolt. Noha Csabi híre felpezsdítette, az izgalom már halványulni 
kezdett. Majd összeesett a fáradtságtól, de Jao Su nem szokta szükségtelen apróságokkal 
zavarni. 

- Akkor gyere, egyél velünk. Légy vendégem, öreg barátom. 

Lehajoltak, hogy beférjenek az alacsony ajtón. Kubilaj leült nyikorgó páncéljában egy 
ágyra az ívelt fal mentén. Beszívta a széles serpenyőben sülő, fűszeres birkahús illatát, és 
összefutott a nyál a szájában. Hallgatott, amíg Csabi ki nem osztotta lapos csészékben a sós 
teát. Csenjin megtalálta a tegezét meg az íját, keresztbe tette a térdén, és várakozott, bár 
közben izgett-mozgott a türelmetlenségtől. Kubilaj nem törődött a gyerek szemrehányó 
pillantásával. Kortyolt a teájából, a forró ital felfrissítette. 

Jao Su átvette a teáját. Feszélyezte, hogy Kubilaj felesége és fia előtt kell szólnia. De 
valamit tudnia kellett. Öregember, Kubilaj volt az utolsó tanítványa. Nem lesz több. 

- Miért kímélted meg azokat az embereket? - kérdezte végül. 

Kubilaj letette a csészéjét, különösen nézett rá. Csabi odapillantott a fazekai mellől, 
Csenjin megfeledkezett az íjáról. 

- . Különös kérdés egy buddhistától. Úgy gondolod, hogy meg kellett volna öletnem őket? 
Urjang-Kadaj biztosan így véli. 

- Dzsingisz úgy érvelt volna, hogy a haláluk figyelmeztetés mindenkinek, aki 
szembeszállhat veled. Olyan ember volt, aki megértette a félelem hatalmát. 

Kubilaj kuncogott, de nevetéséből hiányzott a vidámság. 

- . Elfelejted, hogy Möngke és én vele utaztunk, holott alig voltunk elég idősek, hogy 
megmaradjunk a lovon. Láttam, amikor felverette a fehér sátrat a városok előtt. - Arca 
megrándult, miközben Csenjinre nézett. - Láttam a vörös és a fekete sátrat is, és azt, mi 
következett utána. 

- De te egy hadsereget kíméltél meg, akik ismét fegyvert foghatnak ellened. 

Kubilaj vállat vont, de az öregember makacsul nézte tovább. A néma nógatásra a kán ismét 
megszólalt: 

- . Én nem a nagyapám vagyok. Nem akarom, hogy minden lépésért meg kelljen 
verekednem ezen a földön. A csinek nem szerették a vezetőiket. Remélem, hogy itt is ez lesz a 
helyzet. - Elhallgatott, nem akart túl sokat mondani a reményeiből. Amikor Jao Su továbbra sem 
szólalt meg, halkan folytatta. 

-Amikor szembenéznek a tümenjeimmel, tudni fogják, hogy a megadás nem jelenti a 
halálukat. Ez segít nekem a győzelemben. Ha eldobják a fegyvereiket, szabadon engedem 
őket. Idővel megtanulják, hogy bízhatnak a szavamban. 

- . És a városok? - kérdezte hirtelen Jao Su. - Az ottaniak a vezetőik túszai. Nem adhatják 
meg magukat akkor se, ha akarják. 

-Akkor elpusztítom őket - felelte nyugodtan Kubilaj. - Csak ennyit tehetek. 

- . Ezreket öletsz meg néhányak ostobasága miatt - mondta Jao Su. Szomorúság volt a 
hangjában. Kubilaj szúrósan nézett rá. 

- . Mi választásom maradi Bezárják a kapuikat előttem, és a bátyám figyel engem. 

Jao Su előrehajolt, a szeme ragyogott. 

- Akkor mutasd meg Möngkének, hogy van egy másik út. 

Küldj követeket Ta-libe - ígérd meg, hogy megkíméled a város népét. Neked a szung 
hadsereggel van dolgod, nem kereskedőkkel és parasztokkal. 

Kubilaj halkan nevetett. 


- . Kalmárok és parasztok sosem fognak megbízni Dzsingisz unokájában. Magammal 
hoztam nagyapám árnyékát, Jao Su. Te kaput nyitnál egy mongol hadseregnek? Nem hinném, 
hogy én igen. 

- . Talán nem nyitják meg. De a következő város igen. Amint a szabadon eresztett katonák 
elviszik irgalmad hírét szerte a szung földeken. - Elhallgatott, hogy a kán átgondolhassa a 
dolgot. - Krónikáik feljegyezték egy Cao Pin nevű tábornok nevét, aki úgy vette be Nancsingot, 
hogy egyetlen életet sem oltott ki. A következő város megnyitotta előtte kapuit, tudva, hogy nem 
lesz mészárlás. Hatalmas hadsereged van, Kubilaj, de a legjobb erő az, amit nem használsz 
föl. 

Kubilaj elgondolkodva kortyolt a teájából. Énjének egy részét vonzotta a dolog. Énjének 
egy másik része Möngkének akart imponálni. Jól érezné magát egy olyan mészárlás után, amit 
Möngke vár el tóiéi Megborzongott. Nem valószínű. Rádöbbent, hogy a gondolat olyan erővel 
nyomja a vállát, mint a páncél, amelyet viselni kénytelen. Már a lehetőség is, hogy van más út, 
olyannak tűnt, mint a fény a sötét szobában. Kiitta a csészéjét és félretette. 

- Mi történt végül ezzel a Cao Pinnel? 

Jao Su vállat vont. 

- Azt hiszem a saját emberei árulták el és mérgezték meg, de ez nem csökkenti annak 
jelentőségét, amit tett. Te nem a nagyapád vagy, Kubilaj. Dzsingisz nem törődött a csin 
kultúrával, te viszont látod az értékeit. 

Kubilajnak eszébe jutottak a kínzóeszközök, amelyeket elhagyott katonai őrhelyeken 
talált, a vérfoltos utcák, a bűnözők oszló tetemei. Eszébe jutott a tömeges öngyilkosság 
Jencsing falain, ahol hatvanezer lány vetette magát a halálba, hogy ne lássák, amint Dzsingisz 
beveszi a várost. A világ kemény hely, akárhova menjen is az ember. A csinek sem 
rosszabbak, mint a potrohos keresztény szerzetesek, akik jóízűen falatoznak, miközben az 
eretnekeket a szemük előtt belezik ki. Kubilaj a könyvekre gondolt, amelyeket látott, a 
puszpángfából faragott betűk hatalmas tömegére, az agyzsibbasztó robotra csupán azért, hogy 
a csin városok eszmétt terjesszék. Az ételeikre, a tűzijátékukra, a papírpénzükre gondolt, az 
iránytűre, amely valamiért mindig ugyanabba az irányba mutat. Leleményes nép, és ő nagyon 
szereti őket. 

- Egyetlen halál nélkül bevett egy várost? - kérdezte halkan. 

Jao Su elmosolyodott és bólintott. 

- . Ezt meg tudom tenni, öregember. Legalábbis megpróbálom. Követeket küldök Ta-libe, 
és meglátjuk, mi történik. 

Másnap reggel Kubilaj hadai körülvették a várost. Négy irányból közeledtek Ta-lihoz a 
hatalmas menetoszlopok, amelyek az ágyúk lőtávolságán kívül egyesültek. A falakon láthatták, 
hogy nincs menekvés, és ha nem tudták volna, most rájöhettek, hogy a császár hadserege nem 
akar, vagy nem tud a segítségükre sietni. Kubilaj meg akarta mutatni nekik az erejét, mielőtt 
tárgyalni kezdenek. Jao Su csatlakozni akart a kis csoporthoz, de Kubilaj megtiltotta. 

- . Majd legközelebb, öreg, ezt megígérem neked. Lehet, hogy Ta-li népe nem hallott Cao 
Pinról. 

Ta-li prefektusának terme kopár hely volt, minden kényelem nélkül. A falakat fehérre 
meszelték, a ritka szantálfából készült padló minden centijét kifaragták, így a látogatók 
kifinomult formákon és mintákon taposva értek oda a város prefektusa elé. 

Várakozás közben Meng Kuang egy apró ablakot nézett a tetőgerendák között. A 
magasban látta a szitáló esőt, ami szinte csak pár állott a szürke égből, és tökéletesen illett a 
város hangulatához. Hivatali jelvényeit viselte, aranyhímzéstől merev, vastag köpenyt, alatta 
selyemköntöst. Megnyugtatta a súly. A kalap és a köpeny idősebb volt mint ő, és nála különb, 
de legalábbis szerencsésebb emberek viselték. Még egyszer körülnézett a teremben, magába 


szívta a békét. Bizonyos értelemben a csend is egy köpeny volt, szöges ellentéte a mongolok 
gyerekes dühének és folytonos lármájának. Már messziről hallotta, ahogy dübörögve 
közelednek a prefektusi palota folyosóin, mit sem törődve a környezet méltóságával és korával. 
Meng Kuang a fogát csikorgatta. Tudatossága annyira felfokozódott, hogy érzékelte, amint őrei 
a nyakukat nyújtogatják, mert látni akarják a betolakodókat, és borzolódik a nyakukon a serte, 
mint a vad kutyáknak. Neki nem szabad így éreznie, intette magát. A császár hadserege 
elárulta, odadobta kényre-kedvre az otromba, durva idegeneknek. Már felkészült a halálra, ám 
ekkor a mongol tábornok tucatnyi embert küldött gyalogszerrel a város falaihoz. 

Ágyúzás helyett Meng Kuang udvarias kihallgatási kérvényt kapott. Még nem tudta, nem 
gúnyból-e, mert valami mongol kéjelegni akar az ő megaláztatásában. Ta-li nem állhatott ellent 
annak a seregnek, amely fekete hadoszlopokban vette körül. A prefektus nem az az ember volt, 
aki alaptalan reményekkel áltatta magát. Ha a mongolok vártak volna egy évet, a seregek meg 
tudnák védeni Jünnan tartományt, de a távolságok nagyok, és a napok sima folyása csikorogva 
megtorpant a város alatt. Nem talált szavakat a felháborodására. Harminchét éve volt prefektus, 
és ez alatt az idő alatt a városa békében dolgozott és aludt. A mongolok érkezése előtt Meng 
Kuang elégedett ember volt. Az ő nevét nem jegyzi fel a történelem, és ez olyan kifinomult 
teljesítmény, hogy semmivel sem dicsekedett szívesebben a lányai előtt. Most gyanította, hogy 
bekerül a neve a krónikákba, hacsak az eljövendő uralkodók meg nem bízzák írnokaikat, hogy 
vakarják ki a hivatalos iratokból. 

Ahogy a mongol küldöttek beléptek a terembe, Meng Kuangnak vissza kellett fojtania a 
borzongását, mert arra gondolt, mennyire tönkre fogja tenni a csizmájuk a finom szantálfát. A 
padló, amely az évszázadok alatt beszívott méhviasznak és a fáradságos munkának 
köszönhette  mélyvörös fényét, ragyogott a reggeli világosságban. A prefektus 
megdöbbenésére a mongolok bűze elnyomta a padlófény illatát. Szeme kimeredt, amikor ez a 
szag megrohamozta az orrát. Csak annyit tehetett, hogy nem adta jelét a viszolygásának. A 
romlott hús és a nedves gyapjú bűze szinte fizikai erővel terpeszkedett el a szobában. Mit 
vesznek észre egyáltalán ezek a mongolok? Tudják-e, hogy a puszta megjelenésük is 
lehangolói 

A tizenkét ember közül tíznek olyan vörhenyes bőre és vaskos alakja volt, amit a prefektus 
a mongolokhoz társított. Kettőnek civilizáltabb arca volt, bár azt is eldurvította kissé a 
vérkeveredés. A prefektus feltételezése szerint az északi Csinből valók lehettek, azoknak a 
pipogyáknak a leszármazottai, akik átengedték a földjüket Dzsingisznek. Kurtán bólintottak, 
miközben mongol társaik üres tekintettel figyelték őket. Meng Kuang egy pillanatra behunyta a 
szemét, és megacélozta magát, hogy kibírja a sértéseket, amelyeket el kell viselnie. Nem 
bánta, ha elveszíti az életét. Azt úgy elhajíthatja az ember, mint egy ónkupát, és akár el is 
nyerheti a gesztussal a mennyek tetszését. Ám a méltóság más kérdés. 

- . Prefektus uram - kezdte az egyik csin -, ennek az alázatos hírnöknek a neve Li Ung. 
Kubilaj Bordzsiginnek, Dzsingisz kán unokájának, Möngke kán testvérének az üzenetét 
hoztam. Uram azért küldött, hogy megbeszéljük, miként adja meg magát Ta-li a hadseregének. 
Tanúk előtt esküt tett, hogy egyetlen férfinak, nőnek vagy gyereknek sem esik baja, ha Ta-li 
elfogadja őt urának és parancsolójának. Azt mondta, közöljem, hogy a kán bejelentette igényét 
erre a városra és földjeire. Nem akarja vörösre festeni a folyókat. Békét kíván, és fölajánlja 
neked a lehetőséget, hogy megmentsd azoknak az életét, akiknek vezetője vagy. 

A vér lassan lefutott Meng Kuang arcából, miközben Li Ung előadta ezt a méregbe mártott 
pimaszságot. A testőrök arca tükrözte uruk érzelmeit: megragadták kardjuk markolatát, izmaik 
megfeszültek, bár még egy lépést sem tettek. A kis mongol csoport nem viselt fegyvert, és a 
prefektus szerette volna rájuk uszítani az embereit, hogy lekaszabolják őket az 
arcátlanságukért. Látta, hogyan nézegetnek a mongolok, miközben egymásnak motyognak 


barbár nyelvükön. Meng Kuang úgy érezte, beszennyezik a jelenlétükkel. Úgy kellett magára 
kényszeríteni a hallgatást, amíg gondolkodott. A kis csin áruló válaszra várt, és Mén Kuang 
mintha derűt látott volna a szemében. Ez már sok volt. 

- . Mi egy városi - szólalt meg hirtelen, és megvonta a vállát. -Nem vagyunk ostoba csin 
parasztok akiknek se becsületük, se helyük a sors kerekén. Mi az uralkodó örömére létezünk. A 
parancsára halunk meg. Minden, amit látsz, az övé. Nem adhatom át, ami nem az enyém. 

Li Ung nagyon csöndesen állt, a többiek füleltek, miközben a másik csin lefordította a 
szavakat. A mongolok a fejüket csóválták, azután érthetetlenül morogtak valamit. Meng Kuang 
lassan fölállt. Pillantására az őrök kivonták hosszú kardjaikat, amit a mongolok a legteljesebb 
közönnyel néztek. 

- . Megviszem szavaidat uramnak, prefektus úr - felelte Li Ung. 

- Uram... csalódott lesz, amiért visszautasítottad a kegyelmét. 

Meng Kuanagt elöntötte düh, sápadt arcába visszatért a vér. A csin áruló képtelenségeket 
beszél, olyan fogalmakkal hozakodik elő, amelyeknek nincs helyük a tartomány nyugodt 
rendjében. Egy pillanatig nem talált szavakat a megvetésére. Nem számít, ha egymillió ember 
várakozik is a városon kívül. Ok nem léteznek, semmi hatásuk a sorsra, amelyet a prefektus 
választott. Ha a császár felmenti Tá-lit, Meng Kuang hálás lesz érte. Ha a császár úgy dönt, 
hogy pusztulni hagyja a várost, akkor ez volt Ta-li sorsa. Meng Kuang a kisujját sem fogja 
mozdítani a maga mentésére. Eszébe jutottak feleségei és lányai, és tudta, hogy ők is inkább 
vállalják a halált, mint azt a becstelenséget, amire ez a bolond képesnek tartja T a-li prefektusát. 
Ez nem választás dolga. 

- Kötözzétek meg őket - mondta végül. 

A két csinnek nem volt ideje fordítani. Li Ung üveges szemel bámult, és tátogott, mint egy 
ponty. Az őrök meglódultak, mielőtt Meng Kuang befejezte a mondatot. 

A támadás azonnal kizökkentette a mongolokat a bávatag unalomból. Szélsebesen 
öklöztek és rúgtak, használták a csizmájukat, a könyöküket, mindent. Ez újabb bizonyítéka volt 
a faragatlanságuknak, és Meng Kuang még jobban megvetette őket érte. Látta, hogy egyik őre 
visszatántorodik, amikor orrba vágják, és inkább elfordította a tekintetét, hogy ne szégyenítse 
meg. A tetőablakot nézte, amelyen át a füst és a nedvesség távozott az esőbe. Újabb őrök 
rontottak be. A prefektus kizárta magából a fojtott röffenéseket és ordításokat, amíg a követek le 
nem némultak. 

Mire leengedte fölszegett állát, a csoport három tagja öntudatlanul hevert a földön. A 
többiek lihegtek, feszegették kötelékeiket, és állat módjára vicsorogtak, de hisz azok is voltak. 
Meng Kuang nem mosolygott. Arra gondolt, hogy ilyenek fenyegetik Ta-li könyvtárait, 
levéltárait, és csak megvetést érzett. Ezek sosem fogják megérteni, hogy civilizált ember nem 
választhatja a gyáva megadást, bármi legyen is a következmény. Végső soron mindenki dönt a 
haláláról, ha van szeme a látásra. 

- . Vigyétek őket a főtérre - mondta. - Miután felfrissítettem magam, odamegyek, hogy 
végignézzem megkorbácsolásukat és kivégzésüket. 

A megizzadt mongolok még jobban bűzlöttek, és a szaguk betöltötte a termet. Meng 
Kuangnak vigyáznia kellett, nehogy hányjon. Végül már pihegve szedte a levegőt. Bizonyosan 
ruhát kell váltania, mielőtt lezárja ezt a mocskos ügyet. Meg fogja parancsolni, hogy amíg 
fürdik, égessék el a mostani ruháit. 


Tizennyolcadik fejezet 


A foglyokat a csuklójuknál fogva azokhoz a vasrudakhoz kötözték Ta-li főterén, amelyeket 
valamikor régen mélyesztettek a földbe az elítélt bűnözők számára. Mire Meng Kuang 
megérkezett, a nap magasan állt az égen, forrón sütött le a városra, és hatalmas tömeg töltötte 
meg a teret. Testőreinek fustélyokkal kellett utat nyitniuk, hogy Meng Kuang végignézhesse a 
büntetést. Hozattak egy kényelmes széket a prefektusnak, amelyben megpihentesse öreg 
csontjait. Mások napvetőt feszítettek ki, hogy megkíméljék a napfénytől. Meng Kuang 
letelepedett, és hűsítő italt kezdett szopogatni. Semmiféle érzelem sem volt az arcán. 

Amikor elkészült, intett az embereknek, akik kezükben nehéz korbáccsal álltak a póznák 
mellett. A zsírozott bőrszíjak olyan vastagok voltak, mint egy gyerek ujja, tompán puffantak a 
húson, a fájdalom, amit okoztak, felért egy bunkócsapással. A prefektus remélte, hogy a 
mongolok majd ordítanak, és szégyent hoznak magukra. Azok éppen fecsegtek, Meng Kuang 
szerint egymást bátorították. Azt is észrevette, hogy a csin tolmácsok a tömeghez beszélnek. A 
kis Li Ung a kötelékeit rángatta, és lázasan hadart. Meng Kuang a fejét csóválta. Az áruló 
sosem fogja megérteni a szung parasztokat. Az ő számukra a nemesek egy másik síkon élnek 
felfoghatatlan magasságban. A prefektus figyelte kezes parasztjait, amint üres arccal bámulják 
a foglyokat. Egyikük éppenséggel lehajolt, fölvett egy kavicsot és hozzávágta Li Unghoz, aki 
megrándult. Meng Kuang megengedett magának egy halvány mosolyt, amit felemelt kupájával 
takart el. 

Lesújtottak a korbácsok, tompán, ütemesen puffantak az ütések. A csinek a prefektus 
elvárásának megfelelően jajveszékeltek, vergődtek, homorítottak, és úgy rángatták a 
vaspóznákat, mintha azt képzelnék, hogy ki tudják húzni őket a földből. A mongolok tűrtek, mint 
az oktalan tulkok. Meng Kuang elkomorodott. Odaküldte egyik testőrét, hogy keményebben 
dolgozzák meg az elítélteket, aztán, amikor erősebbek és gyorsabbak lettek az ütések, 
hátradőlt a székében. De a mongolok csak álltak és egymásnak kiabáltak. A prefektus 
döbbenten látta, hogy az egyik fölnevet egy megjegyzésre. Meng Kuang kissé megcsóválta a 
fejét, de türelmes ember volt. Vannak másfajta korbácsok is, ágaikon éles fémszilánkokkal. 
Majd azokkal megénekelteti őket. 

Li Ung alig egy éve szolgálta Kubilajt. Akkor csatlakozott a kán testvéréhez, amikor a 
tümenek keresztülvágtak Csin északi földjein, és felparcelláztak egy hatalmas területet. Li Ung 
tudta, hogy minden vállalkozásban van bizonyos kockázat, de jól és megbízhatóan fizették, ő 
pedig mindig könnyen tanult nyelveket. Nem számított rá, hogy Ta-li város vén, bolond vezetője 
megkínoztatja. 

A fájdalom egyszerűen elviselhetetlen volt, Li Ung újra és újra elérte azt a pontot, amikor 
azt hitte, nem bírja tovább, aztán mégis bírta. Egy oszlophoz volt kötve, nem menekülhetett, 
nem szakíthatta félbe a verést. Sírt és könyörgött minden csapás után, mit sem törődve a 
mongolokkal, akik restelkedve elfordították a fejüket. Néhányan odakiáltottak neki, hogy álljon 
föl, de a lábaiban nem volt erő, csak lógott az oszlopon, a csuklójára kötött szíjnál fogva. 
Szeretett volna elájulni vagy megőrülni, hogy végre elvigyék innen, de a teste ellenállt, és az 
esze se bomlott meg. Az érzékei mintha kifinomodtak volna. A fájdalom egyre erősebb lett, 
egyszerűen elképzelhetetlen, hogy ennél jobban fájhasson valami. 

Hallotta, ahogy a kormányzó parancsot vakkant. A korbácsolás abbamaradt. Li Ung ismét 
vergődni kezdett, és kényszerít ette a térdét, hogy megtartsa. Körülnézett, és kiköpte a vért, 
mert elharapta a nyelvét. A tér egy ősrégi piachoz tartozott a városfalak közelében. Li Ung 
észrevette a hatalmas kaput, amely eltakarta Kubilaj seregét. Felnyögött a gondolatra, hogy 
megment ól közel vannak, és mégsem láthatja ókét. Nem halhat meg! Túl fiatal még, feleséget 
sem szerzett! 


A véres korbácsokat vödrökben lemosták, majd átadták más embereknek, akik 
megolajozták és vászonba burkolták ókét. Li Ung egyre rémültebben nézte, hogy más 
göngyölegeket hoznak, a földre teszik őket. Rángatta a gúzst, lábujjhegyre állt, hogy lássa, mi 
van a csomagokban. A katonák széthajtogatták a vastag vásznakat. A tömeg várakozóan 
zsongott. Li Ung rekedten fel-üvöltött: 

- . Sok száz ágyú van odakint! Szét fogják lőni a falakat! - ordította. - Hatalmas hadsereg 
áll veletek szemben, és a nemes herceg mégis megígérte, hogy minden életet megkímél Ta- 
liben! Kegyelmet és méltóságot ígért nektek, ti azonban elfogtátok az embereit, és 
megkorbácsoltatok minket. Mit gondoltok, mit szól majd, ha nem térünk vissza hozzád? Mit tesz 
akkord Ahogy ti ontottátok a vérünket, úgy omlik ki a tiétek is, minden férfié, asszonyé és 
gyereké a városban. Akkor majd jusson eszetekbe, hogy ti választottátok. Hogy kinyithattátok 
volna a kapukat, és élhettetek volna! 

Kínzója szétgöngyölt egy hosszú korbácsot. Li Ungnak elakadt a szava a 
kétségbeeséstől, mert a szíjakon fémdarabok villantak. Látott már halálra korbácsolt embert; 
szülővárosában egy erőszaktevőt ítéltek erre az elöljárók. Szája kiszáradt az emléktől. Össze 
fogja vizelni magát, teste görcsösen vonagló húscafattá változik a korbács alatt. Nem lesz 
méltóság a rá váró halálban. Émelyegve figyelte, ahogy a szung körbe-körbe forgatja a 
korbácsot, kibogozva az összegabalyodott szíjakat. Li Ung halk sivítást hallott a messzeségből. 
A hang erősödött, a tömeg egyik fele kizökkent tompaságából, amikor valami súlyos dolog 
eltalálta a tér szélén magasodó, hatalmas kaput. A robaj visszhangzott a koponyákban. 

- . Jön már! - rikoltotta Li Ung. - A pusztító itt van! Kergessétek el uratokat, és élni fogtok! 
Ha nem, napnyugtára vörösek lesznek az utcák! 

Újabb dörrenés hallatszott. Aztán még kettő. Kubilaj pattantyúsai bemérték a távolságot. 
Az egyik golyó elrepült a fejek fölött, mert nem találta el a falat, és összezúzott egy háztetőt a 
tér másik oldalán. 

-Jön már! - ordította ismét Li Ung lázasan a megkönnyebbüléstől. Hallotta, hogy valaki 
parancsot vakkant, de még akkor is a rázkódó kaput bámulta, amikor a testőr odaért hozzá, és 
gyors mozdulattal elvágta a torkát. Az oszlophoz kötözött mongolok. ordítottak dühükben, 
amikor a tolmács vére kifröccsent a száraz földre. Rázni kezdték az oszlopokat, ide-oda 
rángatták őket, minden erejükből tépték azt az akármit, ami a földben tartotta a vasat. Meng 
Kuang ismét szólott, a katonák kardot rántottak. Abban a pillanatban bedőlt a városkapu. 

A kintről beáradó porfelhőben a tömeg láthatta a mongol lovasok sorát, amely feketén 
rajzolódott ki a napfényben. Rémülten futásnak eredtek, miközben a lovasok tökéletes 
sorokban belovagoltak a városba. 

A halálsápadt Meng Kuang lassan fölállt. A tér kiürült. A prefektus imbolygott álltában. 
Világa széthullott körülötte. Azt bizonygatta magának, hogy semmiféle hadsereg sincs a 
városon kívül, az ellenség semmit sem tehet, ami hatással lenne rá. Mégis behatoltak, és 
kényszerítették, hogy lássa őket. Az öregember lába a földbe gyökerezett, és olyan 
mélységesen megdöbbent, hogy az elméje teljesen kiürült. Homályosan érzékelte, hogy 
testőrei a védelmére sietnek, otthagyják a véres rudakat, felemelik a kardjukat. Lassan rázta a 
fejét, mintha még most is megtilthatná a belépést T a-libe. 

Jobbra-balra hosszú selyemzászlók lobogtak, a belovagoló ellenség páncélja ragyogott a 
napfényben. Meng Kuang tátott szájjal meredt Kubilajra, aki megállt a fegyveresek közelében, 
ügyet sem vetve a fenyegetésre. Ő tudta, hogy a támadás első jelére nyíl-felhőtől lenne sűrű a 
levegőt, de Meng Kuang katonái nem tudták. Megrémítette őket a lassú közeledés, mintha az 
ellenség sebezhetetlen lenne, olyan magasan állna fölöttük, ahol ők már nem árthatnak neki. A 
félelmetes pillantástól sok katona lehajtotta a fejét, mintha a nap sütne a szemükbe. 

Kubilaj egy üres tekintetű, fonnyadt öregembert látott, aki imbolyogva áll előtte tiszta 


köntösében. A sokaság elmenekült, a tér elnémult. 

A csendben az egyik megkötözött mongolnak sikerült kirántania a vaspóznát a kövek 
közül. Diadalmasan felüvöltött, a magasba emelte a rudat, mint egy fegyvert, és nyilvánvaló 
szándékkal indult Meng Kuang felé. Kubilaj fölemelte a kezét, és a harcos azonnal megállt, 
noha zihált az indulattól. 

-Azt mondtam, megkímélem Ta-lit - mondta Kubilaj tökéletes mandarin nyelven. - Miért 
nem hallgattál rám? 

Meng Kuang a semmibe bámult, agya érzéketlen, hideg csomóvá zsugorodott. Sokáig élt, 
és a város tökéletesen működött évtizedeken át. Jó életet élt. Hallotta az ellenség hangját, 
olyan volt, mint a sötétben susogó nádas, de nem bírt válaszolni. Úgyse kényszeríthetik, hogy 
tudomásul vegye őket. Felkészült a halálra. Mély lélegzetet vett, lassan kifújta, hogy vadul verő 
szíve lelassuljon. 

Kubilaj elkomorodott, amikor nem kapott választ. Félelmet látott a prefektus katonáinak 
szemében, haragot a saját harcosai arcán, de a prefektus csak állt, és úgy bámulta a várost, 
mintha ő lenne itt az egyetlen ember. Szellő támadt, Kubilaj megrázta a fejét, elszállt a bűvölet. 
Ránézett a halott Li Ungra, aki a csuklójánál fogva lógott az oszlopról, és döntött. 

- . Nemes házból származom - mondta. - Északi földjeim valaha a Szung Birodalomhoz 
tartoztak. Hamarosan ugyanígy lesz ismét. Ez a város az enyém, mert jogom van rá. Ettől a 
pillanattól a védelmem, az árnyékom alatt álltok. Adjátok meg magatokat, és irgalmas leszek, 
mint az apa a gyermekeihez. 

Meng Kuang semmit se szólt, noha végre Kubilaj szemébe nézett. Mikor megrázta a fejét, 
olyan volt, mint aki didereg. 

- . Jól van - mondta Kubilaj. - Látom, csalódást kell okoznom egy barátomnak. Fogjátok 
ezt, akasszátok a falra. A többi életben marad. 

Figyelte, ahogy a mongol a vállára vetett vaspóznával áttörtet a katonák között, és előre 
lökdöste Meng Kuangt. Az öregember tiltakozás nélkül ment vele, testőrei pedig nem tettek 
semmit. Nem mertek egymásra nézni, végre megértették, hogy életük ennek az idegen 
hercegnek egyetlen szavától függ, aki a hatalom nyelvét beszéli. 

- . Az én szavam vas - mondta Kubilaj az őröknek, miközben Meng Kuangt elvezették. - 
Népetek idővel meg fogja tanulni. 

Hülegü kissé lihegett, amikor megállt, és átadta a sast a szolgájának. A madár vijjogott és 
csapkodott, de a férfi jól ismerte, és rátette a kezét a nyakára, hogy csillapodjon. 

Kitbuga tábornok fehérfoltos ölyvet tartott a jobb karján, de csak két galamb lógott az 
övéről, ezért savanyú képet vágott. Hülegü rávigyorgott, miközben leszállt a lóról egy törött 
nyakú, kis szarvassal. Szakácsa perzsa volt, helyi ember, aki azt állította, hogy magát a kalifát 
szolgálta. Amikor elfogták, éppen a városba tartott valamelyik távoli piacról, és Hülegü bevette 
a személyzetébe. Tetszett neki, hogy olyan ételeket ehet, amelyeket a kalifának kellene 
élveznie, bár persze vigyázott, hogy megkóstoltassa a fogásokat. A sötétbőrű szakács 
meghajolt, átvette az ernyedten lógó állatot. Szeme felragyogott, amikor a fészkelődé sasra 
nézett. Népe szeretett madarakkal vadászni. A sólymok és ölyvek igazi kincset jelentenek, de a 
hatalmas sasok szinte ismeretlenek ebben a tartományban. A sötétarany madár, amely a 
gondozója csuklóján ült, valóságos vagyont ért. 

Hülegü Bagdad felé nézett, amely alig másfél kilométernyire volt északi irányban. 
Hadserege körülfogta a falakkal övezett ősi várost, még a Tigrist is elzárták pontonokkal, 
amelyeket a vezér távollétében építettek. Minden irányban a türelmesen várakozó tümenek 
foltjai sötétlettek. A kalifa megtagadta, hogy jóakarata jeléül lerombolja a falakat. A levele még 
most is ott volt valahol Hülegü poggyászában. A szavak világosak, ugyanakkor rejtélyesek 
voltak. A kalifa Mohamed híveiről írt, és bizonyosra vette, hogy azok felkelnek a hit erődjének 


védelmében. Hülegü nem értette, hol lehetnek, amikor az ő hadserege már a város alatt áll. 
Egy emberöltővel korábban igaza lett volna a kalifának, ám Dzsingisz véres utat vágott 
magának a tartományon át, ráadásul nem is egyszer, hanem kétszer. Hülegüt felvidította a 
gondolat, hogy amikor a túlélők előmerészkedtek a romok közül, ismét találkoztak 
Dzsingisszel, aki visszafelé tartott Hszi Hsziába, az utolsó hadjáratára. Bagdad nem kapta meg 
azt a támogatást, amelyet a korábbi századokban élvezett, de úgy tűnt, a kalifa nincs tisztában 
elszigeteltségével. 

Elvett egy kupa narancslét, amelyet egész éjszaka hűtöttek a folyóban. Felhajtotta, azután 
odadobta a kupát egy szolgának, nem is figyelve, elkapja-e. Bagdad népe nem bízott annyira 
istenben, mint uruk. Minden éjjel kötélen ereszkedtek le az érdes falakon, vállalva a csonttörés 
kockázatát. Hülegünek fogalma sem volt róla, hányán vannak odabent, de minden hajnalban 
újabb száz-egynéhányat tereltek össze a harcosai. Ez már afféle játék volt nekik. Hülegü 
engedte, hogy emberei gyakorolják a nyilazást a férfiakon és a fiúkon. A lányokat és 
asszonyokat azok kapták, akik kegyben álltak a tisztjeik előtt. A kalifa nem adta meg magát. 
Amíg meg nem teszi, ezek az emberek az életükkel lakóinak. 

Hallotta a sercegést, amikor a szakácsa beletette a frissen felszeletelt vadhúst a 
serpenyőben felolvasztott zsírba. Úgy illatozott a fokhagymától, hogy Hülegü szájában 
összefutott a nyál. Ez az ember egy csoda! Kit buga nem sok húst lát ebédre azokból a 
szánalmas galambokbáól, de hát ez a különbség a sólymok és a sasok között. Az ő sasa egy 
farkast is le tud dönteni a lábáról. Olyan, mint ő, gondolta elégedetten. A ragadozóknak nincs 
szükségük irgalomra. Irigyelte is a madarat ezért a tökéletes, céltudatos kegyetlenségért. Nincs 
benne kétség vagy félelem, semmi, ami megzavarhatná a gyilkolásra összpontosító elmét. 

Ismét Bagdad felé pillantott, és a szája vonallá keskenyedett. Agyúi épphogy kicsipkézték 
a köveket. A város falait ferdére tervezték, hogy a lepattanó golyók kevés kárt tehessenek 
bennük. Ha elfogy a fekete por, vissza kell térnie a torziós katapultokhoz, és a kőhajító 
ostromgépekhez. Idővel ezek is leomlasztják a falakat, de nem olyan bömbölő rettenettel, nem 
azzal az istenszerű hatalommal. Közismert, hogy Bagdad körül kilométerekre nincsenek 
sziklák, de az emberei számítottak erre, és amikor jöttek dél felé, összeszedték és társzekérre 
pakolták a köveket. Előbb-utóbb ez is elfogy, és Hülegü küldheti a tümeneket követ szedni. 

Elhúzta a száját. Belefáradt, hogy minden vánszorgó napon ugyanazok a gondolatok 
örvénylenek a fejében. Bármikor megostromolhatná a falakat, de azok még erősek. A makacs 
védők minden egyes elveszített emberükért négyet-ötöt ölhetnek le az övéi közül. Végtére is ez 
a célja a váraknak és a fallal körülvett városoknak. Naftát öntenének, sziklákat dobálnának 
azokra, akik megpróbálnak felmászni. Véres ügy lenne, és Hülegü nem akarta látni, amint sok 
ezer emberét ölik meg egyetlen város ostrománál, mindegy, hogy a pletyka szerint mennyi 
kincs lapul falai mögött. Még mindig jobb szétzúzni a falakat vagy éheztetéssel téríteni észre a 
kalifát. 

- Ha sokáig várakoztatsz - dörmögte a távoli város felé nézve -itt kutyavilág lesz. 

Kitbuga tábornok felpillantott a beszéd hallatán. Mindig abban reménykedik, hogy 
meghívják ebédre, gondolta Hülegü. Mosolygott, mert eszébe jutott, ahogy a sas alázuhan. Túl 
sok a hús egy embernek, de ő akkor sem hívja meg Kitbugát. Sólymok és sasok nem repülnek 
együtt. Nagyon különböző fajok. 

Al-Musztaszim kalifa szorongó ember volt. Ősei ötszáz év alatt kis birodalmat építettek ki 
Bagdad körül, amelynek ékköve a város volt. Még Dzsingisz pusztítását is túlélte, amikor 
évtizedekkel korábban végigsöpört a vidéken. AI-Musztaszim szerette azt hinni, hogy Allah 
tette vakká a mongol kánt a város szépségére, így megállás nélkül lovagolt el mellette. Ez talán 
igaz is lehetett. AI-Musztaszim nem csupán az Abbászida-dinasztia leszármazottja, de a 
muszlimok lelki vezetője is volt. Az igazhívőknek a város jelentette a fényt. Bizonyára már 


jönnek is a hadseregek, hogy felmentsék Bagdadot. A kezét tördelte, ujjai csúsztak a 
verejtéktől. Testes ember volt, húsa megpuhult a fényűzés éveiben. Hónalja ragadt a 
verejtéktől. Csettintett a rabszolgalányoknak, hogy törölgessék le. Riadt gondolatai akkor sem 
szakadtak félbe, amikor a lányok felemelték a karját, és letörölték a sima barna bőrt a 
selyemrétegek alatt. A szépségükért választották őket, de ezen a napon nem volt szeme rájuk. 
Alig vette észre, hogy az egyik ragacsos édességekkel eteti egy tálból. Úgy rakosgatta a kalifa 
szájába a nyalánkságot, mintha egy díjnyertes bikát hizlalna. 

Míg al-Musztaszim hevert, kacagó gyerekek rohantak be a szobába. A kalifa szeretettel 
nézett rájuk. Lármájuk és vidámságuk eltüntette a nyomasztó kétségbeesést. 

- . A kamerát! - követelte a fia, és esdeklően nézett rá. A többi gyerek reménykedve várta, 
hogy láthassák a csodát. AI-Muszta-szim arca ellágyult. 

- . Jól van, de csak egy kis időre, és utána menjetek vissza tanulni - mondta és intett. 

Az izgalmukban kiabáló gyerekek előrerohantak. A készüléket a nagy muszlim tudós, Ibn 
al-Hajtam előírásai alapján építették. A kamera csak annyit jelentett, hogy sötétszoba, de rajta 
maradt a név. Csak néhány szolga követte a kalifát, mikor végigment a szobához vezető 
folyosón. A gyerekek lelkesen futottak az apjuk előtt, és azoknak, akik még nem jártak itt, 
mindent elmeséltek, amire emlékeztek. 

A szobán belül volt még egy szoba, egy nagy építmény fekete vászonból, amely olyan 
sötét volt belülről, mint az éjszaka. Al-Musztaszim szeretettel nézett a fekete kockára, olyan 
büszke volt rá, mintha ő találta volna föl. 

- Ki lesz az elsőd - kérdezte. 

Ugráltak, és a nevüket kiabálták, ő pedig felkapta egyik lányát, a kicsi Szurit. A kislány 
borzongott a gyönyörűségtől, amikor az apja a megfelelő helyre állította. Amikor lehullott a 
függöny, és sötétség borult mindenkire, a gyerekek riadtan sivalkodtak. A szolgák tüzet hoztak, 
a kis Szurit nemsokára fénybe borították a tolvaj lámpások. A gyerek illegette magát a figyelem 
középpontjában, az apja kuncogva nézte. 

-A többiek most menjenek be abba a fülkébe. Csukjátok be a szemeteket, ki se nyissátok, 
amíg nem szólok! 

Engedelmesen betapogatóztak a fekete vászon mögé. 

- Készen vagytok? - kérdezte az apjuk. 

A Szurira vetülő lámpafény most bejut a szövetbe vágott parányi lyukon át a fülkébe. A 
kalifa nem igazán értette, hogy a fény miként viheti magával a kislány fordított képmását, de 
akkor is ez történik, fény és árnyék játszik velük odabent a fülkében. Ez csoda. Mosolyogva 
szólt a gyerekeknek, hogy nyissák ki a szemüket. 

Hallotta, hogy elakad a lélegzetük a csodálattól. Azután kiabálni kezdtek egymásnak, 
hogy néza, nézd! 

Mielőtt a kalifa valaki mást állíthatott volna Szűri helyére, meghallotta vezírjének, 
Ahrimánnak a hangját, ahogy beszél odakint a szolgákkal. AI-Musztaszim elkomorodott. 
Odalett a pillanat tiszta öröme. Ez az ember nem hagyja békében. AlI-Musztaszim sóhajtott, 
amikor Ahrimán megköszörülte a torkát a kamera előtt, hogy felhívja magára a figyelmet. 

- . Bocsáss meg a zavarásért, ó, kalifa. Olyan híreket hoztam, amelyeket meg kell 
hallgatnod. 

Al-Musztaszim otthagyta a gyerekeket, hadd játsszanak, bár a játék egyre zajosabb lett a 
sötét sátorban. Pislogott, amikor kilépett a napsütötte terembe, és beküldött két szolgát, hogy 
nézzenek rá a fiúkra, el ne törjenek valamit. 

- Nos? Változott valami tegnap vagy tegnapelőtt óta? Még mindig a hitetlenek hada vesz 
körül minket? 

- Még mindig, ó kalifa. Hajnalban újabb nyilakat lőttek a falak közé. 


Egyik kezében szorosan összecsavart tekercset tartott. Egyet már szétgöngyölt, és 
nyújtotta urának, hogy elolvashassa. Al-Musztaszim úgy integetett, mintha már az érintése is 
megfertőzné. 

- . Biztos vagyok benne, hogy megadást követelnek. Hány ilyet láttam már? Fenyeget és 
ígérget, gyakran békét, utána pusztulást. Semmi nem változott, Ahrimán. 

- . Ebben az üzenetben azt mondja, hogy elfogadja az adót. Nem tehetünk tovább úgy, 
mintha nem törődnénk vele. Ez a Hülegü híres a kapzsiságáról. Az emberei azt firtatják minden 
lerombolt városban: Hol van az aranyi Hol vannak a drágakövek? Nem érdekli, hogy Bagdad 
szent város, csak az a fontos, hogy kincseskamrái telve vannak arannyal, ezüsttel. 

- Te odaadnád neki családom kincseit? 

- . Inkább végignézed, hogy városod leégi Igen, ó kalifa, odaadnám. Nem fog elmenni. 
Vérszagot érez, és az emberek félnek. 

Mindenütt az a hír járja, hogy az arabok máris tárgyalnak vele, elmondják neki, hogyan 
lehet titkos utakon bejutni a városba. 

- . De hát nincsenek titkos utak! - csattant föl al-Musztaszim. A hangja éles volt, és még ő 
is nyűgösnek hallotta. - Tudnék róla, ha lennének. 

- . Mindazonáltal a piacon ezt rebesgetik. Amíg halogatunk, ők minden éjjel arra 
számítanak, hogy a mongol harcosok belopóznak Bagdadba. Azt mondogatják, hogy ennek az 
embernek csak arany kell. Miért nem adja oda a kalifa a világ minden gazdagságát, hogy 
életben maradhassunk? 

- . Várok, Ahrimán. Talán nincsenek szövetségeseink? Barátaink? Hol vannak most? 

A vezír a fejét csóválta. 

- Nem felejtették el Dzsingiszt, ó kalifa. Nem jönnek el, hogy megmentsék Bagdadot. 

- . Nem adhatom meg magam. Én vagyok az iszlám fénye! Csak a könyvtárak... Az én 
életem nem ér meg egyetlen sort sem. A mongolok mindet elpusztítják, ha beteszik a lábukat a 
városomba. 

Felmérgesítette Ahrimán elkomorodó arca. Ellépett a kamera mellől, hogy a gyerekek ne 
hallják párbeszédüket. Dühítő! Ahrimánnak támogatnia kellene a kalifáját, terveket kellene 
készítenie, hogy megverje az ellenségeit. De a vezírnek az az egyetlen ötlete, hogy ő aranyat 
szórjon a farkasok elé. 

Ahrimán tehetetlen haraggal figyelte urát. Hosszú ideje ismerték egymást, megértette az 
uralkodó félelmeit. Osztozott bennük, de most nem az életben maradás és a pusztulás között 
kell választani. Csak aközött választhatnak, hogy a megadással megőriznek némi méltóságot, 
vagy magukra vonják annak a fajzatnak a dühét, amelynél pusztítóbbat a vezír nem ismert. Túl 
sok példa volt történelmükben ahhoz, hogy ezt figyelmen kívül hagyja. 

- . A hvárezmi sah a végsőkig ellenállt - mondta halkan. - Férfi volt a férfiak között, igazi 
harcos. Hol van most? Városai fekete kőhalmok, népe megtört: rabszolgák vagy halottak. 
Mindig azt mondtad nekem, hogy igazat szóljak. Meghallgatsz-e most, amikor azt mondom, 
hogy nyisd meg a kapukat, mentsd, amit menthetsz? Amíg a forróságban várakoztatjuk, minden 
nap növeli a haragját. 

- . Valaki csak eljön, hogy megmentse a várost. Azután megmutatjuk neki - mondta al- 
Musztaszim panaszosan. O maga sem hitt ebben, Ahrimán pedig megvetően fújt. 

Al-Musztaszim fölállt a díványról, és az ablakhoz ment. Érezte a piacon árult illatos 
szappan szagát, amelyet a nyugati negyed műhelyeiben főznek ezerszám. Bagdad a tornyok 
városa tele tudománnyal és csodákkal, mégis fenyegeti az éles vas és a fekete por, olyan 
emberek, aki meg sem értik azt, amit látnak, és mindent összezúznak. A falakon túl láthatta a 
mongol csapatokat: úgy mozogtak, mint a fekete rovarok. Al-Musztaszim alig bírt megszólalni a 
fájdalomtól, könnyek öntötték el a szemét. A gyerekekre gondolt. Szerencsére mit sem értenek 


a fenyegetésből, amely körülveszi őket. Letaglózta a kétségbeesés. 

- . Várok még egy hónapot. Ha senki sem jön a segítségemre, hogy megvédjem az 
otthonom, akkor kimegyek az ellenségeimhez. - Torka annyira elszorult, hogy fuldokolnia 
kellett. - Kimegyek hozzá, és megbeszélem vele a megadást. 


Tizenkilencedik fejezet 


Hülegü figyelte, ahogy a kapu nyikorogva kinyílik. Ostorral nógatott emberek nyomták a 
kapuszárnyakat. Máris verejtékezett, és érezte, hogy a nap egyre erősebben égeti. Eleve barna 
bőrű volt, azt se tudta, mi a felégés, amíg el nem kezdődtek Bagdad ostromának 
végeérhetetlen hetei. Most a meleg első csókja olyan volt minden reggel, akár a tüzes billog. 
Csípős verejtéke lepergett a szemöldökéről a szempillájára, és annyira ingerelte a szemét, 
hogy pislognia kellett. Mindent megtett, hogy a tümenek frissek és éberek maradjanak, de az 
ostrom unalma olyan volt, akár a pörsenés, amely lassan elterjed az egyébként egészséges 
ember testén. A gondolatra megvakarta az ágyékán a keléseket. Nem merte megengedni a 
sámánjának, hogy felvágja őket, mert az ilyen sebek gyakran elfertőződtek, de a jurtája 
magányában minden este kinyomta a legrondábbakat, addig nyomorgatva a kemény gümőket, 
amíg a fájdalom le nem állította. A zsíros fehér anyag összekente az ujjait. Erezte a bűzét még 
mostis, amikor a kalifát várta. 

Legalább hamarosan vége lesz. Eddig kétszer próbáltak kisurranni a markából a 
bagdadiak, mindkét alkalommal a folyó segítségével. Először kis csónakokat építettek a 
folyami vaskapuk mögött. A mongolok naftával semmisítették meg őket. Először olajos 
agyagkorsókat dobáltak a kiszolgáltatott emberekre, és amikor kellően átáztak, égő nyilakkal 
felgyújtották őket. Hülegü nem tudta, kik haltak meg aznap. Utólag nem lehetett azonosítani a 
hullákat, nem mintha őt annyira érdekelték volna. 

A második próbálkozás agyatfúrtabb volt: hat ember bemázolta magát hamuval és olajjal. 
EI is értek egészen a pontonokig, amelyeket Hülegü emberei építettek a Tigrisen keresztbe, 
súlyos fatörzsekkel horgonyozva le őket a mederbe. Az egyik éles szemű felderítő észrevette 
őket, ahogy sodortatják magukat a vízzel. A harcosok elővették íjaikat, ráérősen céloztak, 
miközben jókat nevettek, és egymásnak mutogatták a célpontokat. Talán ez volt az utolsó 
csapás a kalifa reményeire, bár Hülegü ezt nem tudhatta biztosan. Üzenetet kapott, hogy al- 
Musztaszim másnap találkozni akar vele a városon kívül. 

Összevont szemöldökkel nézte a városból kisorjázó kíséretet. Legutóbb is megadást 
követelt, de a kalifa még csak nem is válaszolt, inkább kivárta ezt a találkozást. A kis 
menetoszlop egyre hosszabb lett. Voltak vagy két-háromszázan, talán négyszázan. Aztán 
végre elfogytak. A kaput bezárták mögöttük, magukra hagyták a kalifa katonáit, hogy urukkal 
együtt vonuljanak Hülegü elé. 

Ó sem tétlenkedett az éjjel. Nem volt akkora árnyékvetője, hogy a kalifa kísérete elférjen 
alatta, de egy darab földet megtisztíttatott a kövektől, és leteríttette a Bagdad előtti városokból 
összeszedett szőnyegekkel. A szőnyeget körülrakatta kövér puffokkal, de néhány kezdetleges 
fapadot is hozatott, olyasféléket, amilyeneket néhány oroszországi templomban látott. Csak itt 
nem volt oltár, mindössze egy sima asztal és két szék a vezéreknek. Hülegü tábornokai majd 
állnak, hogy a hitszegés első jelére kardot ránthassanak. 

Tudta, hogy a kalifa emberei jelentik az előkészületeket, amelyeket láthattak a falakról. A 
kis menetoszlop pontosan arrafelé vette az irányt. Hülegü nézte a tökéletesen masírozó 
embereket, és mosolygott. Nem szabta meg, mennyi katonát hozhat a kalifa. Tíz tümen fogta 
körül a várost, és fenyegető képű, páncélos mongol lovasok álltak az út két oldalán. Az üzenet 
elég világos volt. 

A kalifa kocsin ült, amelyet két nagy heréit húzott. Hülegü csak pislogott, amikor meglátta, 
mekkora a kalifa, aki a város ura, és állítása szerint az iszlám fénye volt. Ez ugyan nem katona. 
A keze, amely a kocsi szélét markolta, püffedt volt, a szeme, amely Hülegüt kereste, szinte 
eltűnt a húsban. Hülegü nem szólt, amikor a kalifát a szolgái lesegítették a kocsiról. Kitbuga 
tábornok a helyére vezette, miközben Hülegü átgondolta, mit akar ettől a találkozótól. A száját 


rágcsálta, miközben a kalifa emberei leültek. Színjáték volt az egész, komédia, hogy ez az 
ember megőrizze a méltósága foszlányait, holott nem is érdemelte meg. Hülegü ennek ellenére 
nem utasította vissza az ajánlatot, még csak nem is vitatkozott a részleteken. Lényeg, hogy 
hajlandók vele alkut kötni, ezt pedig egyedül a kalifa tehette meg. Hülegü ismét azon 
töprengett, miféle dd$ágaságokat rejthet a világ köldöke néven ismert városi Ezer kilométerrel 
arrébb is legendákat meséltek Bagdadról: ősi jádepáncélokról, elefántcsont lándzsákról, szent 
ereklyékről, három embernél magasabb, tömör aranyszobrokról. Hülegü alig várta, hogy lássa 
őket. Az aranyból rudakat öntetett, otromba érméket veretett, ám szeretett volna olyan 
darabokat találni, amelyekkel imponálhatna a fivéreinek, Möngkének és Kubilajnak. Még arra 
is gondolt, hogy megtartja a könyvtárakat, hadd tudja meg Kubilaj, hogy neki is vannak ilyenjei. 
Az ember sosem lehet elég gazdag, de ő legalább többet szerezhet, mint a testvérei. 

Miközben a kalifa leengedte hatalmas tömegű testét a székére, Hülegü hol szétnyitotta, 
hol ökölbe zárta az ujjait, mintha máris azt akarná megmarkolni, ami az övé. Helyet fogalt, és 
hidegen nézett al- Musztaszim vizenyős szemébe. A nap égette a tarkóját, már azt fontolgatta, 
hogy hozat egy vászontetőt, de észrevette, hogy a kalifa egyenesen az arcába kapja a 
napsütést. A kövér ember perzsa létére sem bírta a rekkenő hőséget. Hülegü bólintott. 

- Kalifa, mit ajánlasz a városodért és az életedért? - kérdezte. 

Kubilaj keletnek lovagolt egy végtelennek tűnő, sűrű erdőn át, amelyet a felderítők húsz 
kilométeres körben átfésültek. A fák vastagok voltak, természetellenes sötétség honolt alattuk. 
Kubilaj lova meg-megugrott az árnyékoktól. A jelentések egy természetes tisztásról szóltak, de 
már alkonyodott, ő pedig még mindig nem látta a hatalmas sziklát vagy a tavat, amelyet 
felderítői leírtak. 

Bajar tábornok elöl lovagolt. Remek lovas volt, simán megtalálta az utat a sűrűben. 
Kubilajból hiányzott ez az adottság, de kitartóan követte Baj art testőreinek gyűrűjében. Az erdő 
legalább üres volt. Valahol a vadon mélyén rábukkantak egy kihalt falura sok kilométernyire a 
legközelebbi úttól. Bárkik építették is a roskatag házakat, régen eltűntek. 

A terep már fél napja enyhén emelkedett. Kubilaj akkor ért föl egy magas gerincre, amikor 
a nap leült a szemhatárra. A meredek völgy mélyén szabályos kör alakú tó feketéllett. Kubilaj 
lova lelkesen nyerített a látványra, hiszen éppen úgy tele volt karcolásokkal és ugyanannyira 
szomjas volt, mint a gazdája. Kubilaj hagyta, hogy Bajar haladjon az élen, örült, hogy követheti 
az ösvényt, amelyet a tábornok talált. Együtt vezették le a lovakat a lejtőn. Lámpásokat láttak 
elől, olyanok voltak, mint egy csapat szentjánosbogár. 

Bajar nem tűnt olyan fáradtnak, mint amilyennek Kubilaj érezte magát. Nem sokkal volt 
fiatalabb a kánnál, de sokkal edzettebb volt, mint Kubilaj, aki Karakorumban, könyvek között 
töltötte az élete nagyobb részét. Akármennyit gyakorolt, nem sikerült elérnie a harcosaira és a 
magas rangú tisztjeire jellemző, magától értetődő szívósságot, lumenjeinek fele előrement, 
sokan már aludtak a jurtákban vagy a csillagok alatt, ha nem volt hely a sátraknak. 

Kubilaj sóhajtott. Alig emlékezett rá, mikor aludt át egy éjszakát. Hol elaludt, hol felriadt, 
elméje úgy pörgött, mintha önálló életet élne. Csabi ilyenkor csitítóan a homlokára tette hűvös 
kezét, de gyorsan visszaaludt, férje pedig ott maradt álmatlanul a töprengéseivel. Bőrbe kötött, 
üres füzetet tartott maga mellett, így leírhatta születő gondolatait, és végre elszunnyadt. Idővel 
át akarta másolni jobb papírra a naplóját, hogy legyen emléke a Szung Birodalomban töltött 
időről. Akár egy polcot is megtölthet Karakorumban, ha úgy folytatja, ahogy elkezdte. 

Ta-li elfoglalását egy hónapon belül három másik város követte. Kiküldte felderítőit, akik 
messzire elvitték irgalmasságának hírét. Vigyázott, hogy a csinek közül válassza ki őket, akik 
évekkel korábban csatlakoztak tümenjéhez. Ők megértették, mit akar, és természetesen 
helyeselték, így Kubilaj biztosra vehette, hogy dicsérik a mongol vezért, aki éppolyan jó csin 
nagyúrnak, mint akárki. 


Az első hónapokban még képes volt arról álmodni, hogy keresztülvág a szung földeken, a 
hadak és városok küzdelem nélkül megadják magukat, és a végén odaáll a császár elé. Ez 
addig tartott, amíg meg nem kereste Urjang-Kadaj. Kubilaj elkomorodott az emléktől. A 
tábornok nyilvánvalóan élvezte, hogy rossz hírt hozhat. 

- A harcosokat nem fizetik - leckéztette Urjang-Kadaj. - Azt mondtad, nem 
fosztogathatnak, ők pedig haragszanak. Még sosem tapasztaltam ilyen mértékű 
nyugtalanságot, nagyuram. Talán nem világos előtted, mennyire rossz néven veszik az 
irgalmat és jóindulatot, amelyet ellenségeink iránt mutatsz. - Kubilaj nem felejtette el, hogyan 
villant meg az orlok szemében az elfojtott harag. - Azt hiszem, nehéz lesz őket irányítani, ha 
folytatod ezt a politikát. Nem értik. Minden ember úgy véli, hogy elvetted tőlük a játékszereiket 
és a jutalmukat. 

Miközben lova áttörtetett a sűrű bozóton, Kubilaj lassan kifújta magából a levegőt. A harag 
mindig rossz tanácsadó. Jao Su réges-rég megtanította erre az igazságra. Urjang-Kadaj talán 
élvezte, hogy nyilvánvaló dolgokat közöljön vele, de a probléma ettől még megmarad. A 
tümenek életüket és vérüket adták anélkül, hogy bármit kérdeztek volna a kántól, vagy attól, aki 
a nevében parancsolt. Viszonzásul szabad volt vagyont és rabszolgát szerezniük ott, ahol csak 
tudtak. Kubilaj elképzelte, milyen mohón nézhetik a kövér szung városokat, amelyek nem 
ismertek háborút, és meggazdagodtak a több évszázados kereskedelmen. Ő pedig nem 
engedi, hogy felégessék őket. Alig tucatnyi tisztviselő- halt meg, azok, akik elutasították, hogy 
megadják magukat. A legutolsó városban a lakosok maguk hurcolták elő a prefektust, és 
odavetették a porba, Kubilaj harcosai elé. Megértették, milyen választást kínálnak nekik: élet és 
virágzás vagy ellenállás és pusztulás. 

Merev tagokkal leszállt a lóról, és biccentett Bajarnak, amikor a tábornok elvezette a 
lovakat. Az éjszaka békés volt, valahol a közelben bagoly huhogott figyelmeztetően, nyilván 
zavarta, hogy ilyen sok ember csörtet át a vadászterületén. Kubilaj lehajolt, merített a hideg 
vízből, jóleső nyögéssel megmosta az arcát és a nyakát. Megoldotta a problémát. Sok embert 
fizetett, akik a tümeneket kísérték, százezerszám volt arany- és ezüstpénze. A harcosoknak is 
adhat fizetést egy ideig, ismét merített a vízből, hogy benedvesítse a haját. Ki fog ürülni a 
hadikincstár, amelyet Möngke alig néhány hónapja megtöltött. Akkor nem lesz pénze a 
vesztegetéshez, és nem lesznek új bevételi források. Jao Su biztosította róla, hogy az északi 
parasztgazdaságok termőre fordulnak, de a jövőről nem dönthet ismeretlen mennyiségek 
alapján. A hadakat etetni kell. Logikus, hogy ehhez ezüstre van szükség, de honnan vegyen? 
Mozdulatlanul állt, és átnézett a vízen, aztán az égre emelte a tekintetét, és fölnevetett. Olyan 
országban jár, ahol a katonákat éppen úgy megfizetik, mint egy kereskedőt. Meg kell találnia a 
bányákat, ahol bányásszák az ércet. Fáradt és éhes volt, de nem érezte. Egy éve lehetetlennek 
ítélte volna ezt a feladatot, de azóta látta, hogy a szung városok kinyitják kapuikat, és megadják 
magukat egy csin nagyúrnak. Mire Möngke ezüstje kifogy, megjönnek az adók az új 
foglalásokból, még ha nem sikerül is megtalálnia a császár gazdagságának forrásait. A 
városok finanszírozzák a hódítását! 

Nem hallotta, amikor Jao Su mögé lépett. Kora ellenére az öregember még mindig képes 
volt nesztelenül mozogni. Kubilaj összerezzent a hangjára, azután elmosolyodott. 

- . Örülök, hogy vidámnak látlak - mondta Jao Su. - Még boldogabb lennék, ha Bajar nem 
olyan helyet talált volna a táborozáshoz, ahol ilyen sok a szúnyog. 

Kubilaj sietve elmagyarázta, mire gondolt, amíg még friss volt benne az elképzelés. Pergo 
nyelvvel beszélt mandarin nyelvjárásban, és eszébe sem jutott, hogy tudásával milyen 
büszkévé teszi az öregembert. Jao Su bólintott, amikor befejezte. 

- . Jó terv! Egy ezüstbányához sok munkás kell. Nem lesz nehéz találni valakit, aki már 
hallott valamelyikről, vagy éppen dolgozott is az egyikben. Még jobb lenne, ha 


megakadályozhatnánk, hogy a szung katonák zsoldot kapjanak. Nekünk előnyös lenne, nekik 
hátrányos, ha megszerezhetnénk a vert pénzt. Megrendíthetnénk a hitüket azokban, akik fizetik 
őket. 

- . Holnap kiküldőm a felderítőket - ígérte Kubilaj ásítva. - Addig van elég csin pénzünk, 
hogy fizessem az embereinket. Megcsinálnád nekem az ehhez szükséges számításokat? 

- . Természetesen. Azt veszem alapnak, hogy mennyibe kerül egy olcsó szajha egy 
kisvárosban. Azt hiszem, egy harcosnak egy-két napi jövedelmét kellene félretennie, hogy 
ilyen fényűzést megengedhessen magának. Az a legkevesebb, hogy fegyelmet tanulnak. - Jao 
Su elmosolyodott. - Ez jó terv, Kubilaj. 

Összemosolyogtak. Jao Su csak akkor nevezte így, ha mások nem hallhatták. 

- . Most menj a feleségedhez - folytatta az öregember. - Egyél, csinálj gyereket vagy 
pihenj. Egészségesnek kell maradnod. -Szigorú hangja felidézte Kubilaj emlékében a régi 
osztálytermeket. - Valahol messze a szung császár dühöngeni fog, ha megérkeznek hozzá a 
jelentések. Elveszített egy hadsereget és négy várost. Nem fogja megvárni, amíg érte mész. 
Talán abban reménykedik, hogy az embereid kifáradnak, amíg keresztülvágnak a földjein, 
ehelyett azt fogja hallani, hogy gyarapodsz, és erősödsz: sokat ettél, de még mindig éhes vagy. 

Kubilaj elvigyorodott, ahogy elképzelte a jelenetet. 
- . Ma este túl fáradt vagyok ahhoz, hogy aggódjam miatta - mondta. Akkorát ásított, hogy 
belereccsent az állkapcsa. - Azt hiszem, ez alkalommal aludhatok. 

Jao Su kétkedve nézett rá. O ritkán aludt többet egyfolytában négy óránál, és az ennél 
hosszabb alvást borzasztó restségnek tekintette. 

- . Tartsd titokban a könyvedet. Részemről nagy élvezettel olvasom, amit írsz. 
Kubilaj szája tiltakozásra nyílt. - Az az én naplóm, öregember! Csabi engedte meg, hogy 
belenézz? Semmi tisztelet nincs benned? 

- . Jobban szolgállak, ha ismerem az elmédet, nagyuram. Nagyon érdekesnek találom 
Urjang-Kadaj orlokkal kapcsolatos megfigyeléseidet - mondta derűsen. 

Kubilaj fújt egyet. 

-Túl sokat látsz, öreg barátom. Menj pihenni. Gondolkodtál már a bank szó mandarin 
megfelelőjén? Azt jelenti: mozgó ezüst. Meg fogjuk találni, honnan indul. 

Hülegü élvezte hatalmát a bagdadi kalifa fölött, akinek pöffeszkedése semmivé lett a 
délelőtti órákban. Hülegü türelmesen figyelte, ahogy al-Musztaszim a tanácsadóival tárgyal, 
átvizsgálják a finom pergamenre írt listákat, ajánlatokat és ellenajánlatokat tesznek, 
amelyeknek zömét Hülegü figyelmen kívül hagyta. Végül a kalifa felfogta, mi a helyzet. 
Valamivel később, de még délelőtt Hülegü meghagyta tüzéreinek és katapultos ütegeinek, 
hogy kezdjék el a szokásos tüzelést, ami felidegesítette az írnokokat. A kalifa viszolyogva 
nézte a harcosok mozgó sorait, a kilométerekre terjeszkedő jurtákat a szélrózsa minden 
irányában. Az óriási had a markában tartotta a várost, a kalifának nem volt hatalma, hogy 
megállítsa az ostromot, és nem volt reménye a békekötésre. Senki sem jön, hogy felszabadítsa 
Bagdadot. A tudás kiült az arcára, húsos válla megroskadt. 

Részegítő élmény volt Hülegü számára, hogy megfoszthat reményétől egy kevély 
uralkodót. A kalifa lassan belátta, hogy minden, ami számára érték, olyan emberek kezére 
kerül, akik fütyülnek a népére és a kultúrájára. Hülegü csak legyintett az utolsó ajánlatra. Tudta, 
hogy az itteniek szeretnek alkudozni, de ez már nem volt más, csak egy hulla rángása. Minden, 
amit fel tudtak ajánlani, Bagdadban volt, és a város ki fogja nyitni kapuit a mongolok előtt, a 
kincseskamrák és a templomok kiürülnek. Mégis megvárta, amíg al-Musztaszim föladja a 
reményt. 

Délben szünetet tartottak, amíg a kalifa és kísérői leterítették imaszőnyegeiket, hogy 
együtt kántáljanak és hajlongjanak. Hülegü kihasználta az időt, odament rangidős 


tábornokaihoz, ellenőrizte, elég éberek-e. Biztosra vehette, hogy nem lesznek meglepetések. 
Ha megjelenne negyven-kilométeres körben egy másik hadsereg, arról ő sokkal hamarabb 
szerezne tudomást, semhogy a kalifa reménykedni kezdhetne. Úgy döntött, hogy ha ilyen hír 
érkezne, Bagdad uralkodója meghal. AIl-Musztaszim nemcsak földi, de lelki vezető is. Jelkép 
vagy akár vértanú is lehet. Hülegü elmosolyodott. A muszlimoknak és a keresztényeknek 
komoly készletük van vértanúkból. 

Hallgatta azümmögő kántálást, és derűsen csóválta a fejét. Neki Ég Atya mindig ott van a 
feje fölött, Földanya a lába alatt. Ha egyáltalán figyelnek, akkor sem avatkoznak bele az ember 
életébe. Az igaz, hogy az itteni szellemek lehetnek rosszindulatúak. Nem felejtette el apja 
sorsát, aki feláldozta az életét Ögödej kánért. A napfényben is megborzongott a gondolatra, 
hogy ezen a helyen sokmilliónyi szellem figyelheti őt. 

Fölszegte a fejét, nem volt hajlandó félni. Dzsingiszt sem bántották, márpedig ő sokkal 
többet rombolt és többet pusztított, mint bárki ezen a napsütötte világon. Fia a dühös szellemek 
hozzá se mertek nyúlni Dzsingiszhez, akkor az unokájának sincs oka félni. 

Késő délután jött el a várt pillanat, amikor már Hülegü is beleegyezett, hogy szolgái hideg 
borogatást tegyenek napégette nyakára. A kalifa drága ruháján, nagy, sötét foltok 
éktelenkedtek, és fáradtnak látszott, holott mást se csinált, csak naphosszat ült és izzadt. 

- . Krőzus kincsét ajánlottam föl neked - mondta al-Musztaszim kalifa. - Többet, mint 
amennyit ember valaha is látott. Népem és városom minden drágaságát magadnak követelted, 
és én odaadtam. Miért utasítasz vissza ismét? Mit akarsz még tőlem? Egyáltalán minek vagyok 
itt, ha semmit sem akarsz adni cserébe? 

Hülegü ismét leült, kardját a combjára fektette. 

- Nem hagyom magam lóvá tenni, kalifa. Nem fogadok el néhány társzekér 
csecsebecsét, hogy az emberek aztán azt mondják rólam, nem tudtam, mi minden van ebben 
az ősi városban. Nem fogsz nevetni rajtam, amikor elmegyünk innen. 

A kalifa tökéletes értetlenséggel nézett rá. 

- Láttad a listákat, a kincstár hivatalos kimutatását! 

- A listákat az írnokaid megírhatták hetekkel azelőtt, hogy te idejöttél volna. Én döntöm el 
Bagdad adóját. Nem te fogod megszabni nekem. 

- Mi... - A kalifa elhallgatott, a fejét rázta. Ismét a hadsereget nézte, amely arctalan 
masszává mosódott össze a vibráló messzeségben. Nem kételkedett benne, hogy lerombolják 
a várost, ha lehetőséget ad rá nekik. A szíve fájdalmasan dübörgött, az orrát facsarta saját 
verejtékének szaga. 

- . Azért próbálok tárgyalni, hogy békésen érjen véget az ostrom. Mondd meg nekem, hogy 
mit akarsz, és újrakezdem a tárgyalást. 

Hülegü bólintott, mintha egyetértene. Megvakarta az állát, érezte a kiütköző borostát. 

- . Fegyverezd le a népedet. Hordjatok ki minden kardot, kést, fejszét a városból, hogy az 
embereim összegyűjthessék. Akkor mi együtt bemegyünk Bagdadba csak egy kis létszámú 
testőrséggel, amely megfékezi a csőcseléket. Mihelyt ezzel megvagyunk, ismét beszélünk. 

A kalifa fáradtan fölállt. A lábai elzsibbadtak, amitől megtántorodott, de azután összeszedte 
magát. 

- Azt kéred tőlem, hogy védtelenül hagyjam a népem? 

- . Máris védtelen - mondta Hülegü, és legyintett. Felrakta csizmás lábát az asztalra, 
hátradőlt a székében, - Nézz körül még egyszer, kalifa, és mondd meg nekem, nem így van-e. 
igyekszem békés megoldást találni. Miután emberiem átkutatták palotáidat, tudni fogom, hogy 
nem akarsz becsapni. Ne aggódj, hagyok neked egy kis aranyat, legalább annyit, hogy új 
köntöst vehess magadnak. 

A körülötte állók heherésztek. A kalifa tehetetlen dühvel nézett rá. 


- Szavadat adod, hogy nem lesz erőszak? 

Hülegü vállat vont. 

- Hacsak nem kényszerítesz. Én szabom meg a feltételeket, kalifa. 

- Akkor visszatérek a városba - mondta al-Musztaszim. 

Hülegü gondolkodott egy pillanatig, 

- . A vendégem vagy. Küldj vissza egy embert a paranccsal. Ma éjjel egy jurtában alszol, 
hogy megismerd az életmódunkat. Vannak muszlimok is a táborban. Talán ők méltányolják 
vezető 

Farkasszemet néztek. A kalifa bírta rövidebb ideig. Érezte, hogy nincs választása. Hal volt 
egy zsinóron, amelyet Hülegü emel ki olyan tempóban, ahogy kedve tartja. O pedig nem tehet 
mást, mint belekapaszkodik a legkisebb lehetőségbe is, hátha elfordíthatja a mongolokat 
Bagdadtól anélkül, hogy vér folyna az utcákon. Bólintott. 

- Megtisztelsz - mondta halkan. 


Huszadik fejezet 


Nem volt egyszerű dolog lefegyverezni Bagdadot. Viszonylag jól kezdődött, mert a tömeg 
látta a hatalmas mongol sereget a falak tövében. A kalifa hírnökei minden utcasarkon 
felolvasták a parancsokat, és nemsokára elkezdték kihordani a fegyvereket az utcára. 
Megszokott dolog volt, hogy a családok tartsanak otthon kardot vagy lándzsát, valamilyen régi 
háború emlékére vagy csak védekezésből. Sokan nem is akarták odaadni a fegyvert, amelyet 
az apjuk vagy a nagyapjuk használt. Nem volt könnyebb rávenni a henteseket, ácsokat és 
kőműveseket sem, hogy megváljanak becses szerszámaiktól. Az első napon, déltájban a 
hangulat jelentősen romlott, néhány fegyvert vissza is loptak. Napnyugta előtt a kalifa 
háromezer fős városi őrsége szembekerült a dühös tömeggel, amelynek létszáma a 
többszöröse volt az övéknek. Az őrök utcáról-utcára jártak, időnként rövid erődemonstrációkat 
tartva, azután tovább mentek. Ennek következtében a begyűjtés még jobban lelassult. Nem volt 
bíztató kezdet, és a gondok csak növekedtek, mihelyt leszállt a sötétség. 

Az őröknek meg kellett tartaniuk a fegyvereiket, hogy keresztülverhessék a kalifa 
parancsát, de már a látványuk is vad indulatokat gerjesztett. Minden lefegyverzett apa és fia 
okkal tartott a fegyveresektől. A járőröket rothadt zöldséggel, tetőcserepekkel árasztották el a 
magasból, vagy szitkozódó kölykök dobálták meg őket. 

Üvöltöző sokaság követte minden lépésüket a rekkenő hőségben. Az őrök dühösen 
összeszorították a szájukat, miközben a munkájukat végezték, és megpróbáltak úgy tenni, 
mintha semmit sem látnának, amikor minden utcában kardos-késes emberek menekültek 
előlük rohanva. 

A negyedik napon a kalifa egyik emberét megdobták valami büdössel, ami 
végigmocskolta a tarkóját. Az őr hosszú ideje tűrte a rá nehezedő nyomást: árulónak, gyávának 
nevezték, ordítottak vele, köpködték. Vad dühvel kardot rántott, megpördült, és látta, hogy egy 
csomó kamasz röhög rajta. Szétfutottak, de a dühöngő! utolérte az egyiket, és egy csapással 
levágta. Zihálva megfordította a hullát: a legfiatalabbat ölte meg, egy sovány fiút. Csúnya, 
széles, vörös vágás tátongott a nyakán, kilátszott a csontja. Az őr azokra a nagydarab férfiakra 
nézett, akiket azért fizettek, hogy cipeljék a kardokat. Az egyikük ledobta zörgő rakományát, és 
előrelépett. Mögötte mások is tolakodtak, és ordítottak a többieknek, hogy nézzék meg, mi 
történt. A harag egyre nőtt, az őr ismerte az utca nyers igazságszolgáltatását. A félelem kiült az 
arcára, és hátrálni kezdett. Csak néhány lépést sikerült tennie, azután megbotlott és hanyatt 
esett. A félelemtől és haragtól tüzelt sokaság rátámadt, a körmükkel szaggatták, öklükkel 
verték, cipőjükkel rúgták: 

Az utca vége felől futva érkezett egy tucat őr. A tömeg ész nélkül szétfutott, egy másik 
halottat hagyva a megölt fiú mellett. Az őrt annyira összeverték és megtépték, hogy alig maradt 
emberi formája. 

A következő hajnalban zavargások törtek ki Bagdad-szerte. A mongol táborban csapdába 
esett kalifa kijött a béketűrésből, amikor tájékoztatták. Igaz, hogy a kinti őreinek száma semmi a 
hatalmas városéhoz képest, de ő nyolc nagy kaszárnyát építtetett erős kövekből a háromezer 
őrének, akik most nem tartják fenn a rendet. Új parancsokat adott ki, engedélyezte, hogy 
megöljék a bajkeverőket és a zendülőket. Tett róla, hogy a parancsot olvassák föl minden 
utcasarkon. Az őrök örvendezve fogadták a parancsot, és kifenték kardjukat. Egyiküket megölte 
a csőcselék, ez nem fordulhat elő még egyszer. Kétszázas csoportokban mozogtak, százakat 
fogadtak fel, akik a falakhoz vitték a fegyvereket, és kidob- 

ták őket. Ha valaki tiltakozott, az őrök leütötték vastag botjukkal, és a biztonság kedvéért 
kapott néhány rúgást is. Ha valaki dühében fegyvert emelt rájuk, azonnal megölték, és 
otthagyták a hulláját közszemlére. Nem maradt bennük sem szégyen, sem félelem, amely 


felszíthatta volna a tömeg bosszúvágyát, csak megvetés a polgárok iránt. 

A sokaság meghátrált a hivatalos agresszió előtt, visszaszürkült a normális élet 
árnyékába. Úgy suttogták a halott fiú nevét, mintha talizmán lenne a gonosz ellen. A fegyverek 
begyűjtése folytatódott. 

Hülegü már a türelme végén járt, amikor tizenegy nap után üzenet érkezett, hogy a 
lefegyverzés megtörtént, bejöhet, ellenőrizheti. A fegyvereknek már a súlya is lenyűgöző volt, 
Hülegünek egy teljes tüment ki kellett vezényelnie, hogy szekerekre rakják és elszállítsák őket. 
A zömét rozsda lepte, csupán néhány darab talált új gazdát a mongol tisztek között. A várakozó 
Bagdad először volt igazán kiszolgáltatott a történelme során. Hülegü ízlelgette a gondolatot, 
miközben lóra ült és bevárta, hogy körülvegye egy ezerfős minghaan. Az élen a kalifa haladt 
kocsiján, mocskos ruhában, tele bolhacsípésekkel. Hülegü nevetett, amikor meglátta, azután 
parancsot adott, hogy induljanak a városba. 

Biztosra vette, hogy Bagdad továbbra is veszélyes. Elég, ha valamelyik tetőn munkára 
fognak néhány elrejtett íjat, amikor a menet elhalad, és máris kitör a lázadást. Teljes páncélt 
viselt sisakkal, a fém súlya és tömörsége miatt sebezhetetlennek érezte magát, mikor előre 
szöktette a lovát, és bevonult a városkapun. Tümenjei készen álltak az ostromra. Embereket 
hagyott minden kapunál, hogy tartsák nyitva őket. Remélhetőleg nem hagyott ki semmit. 
Vidáman ügetett az ürességtől kongó főúton. 

Rövid idő alatt elmaradtak a városfalak. Bagdadot nagyobbrészt barna téglából építették, 
ami a kisebb északi Szamarrára emlékeztette Hülegüt. Tümenjei heves harcokat vívtak ott a 
távollétében, mire sikerült elfoglalniuk és kirabolniuk. Mire visszaért az aszaszin erődtől, már 
vér hömpölygött a csatornákban, és egész városrészek váltak omladékká. A kalifa városa 
többek között ezért nem kapott segítséget. Hülegü tisztjei alaposak voltak. 

Bagdad sokkal nagyobb volt Szamarránál, és a barna házak között díszes mecsetek álltak. 
A döbbenetes, mértani mintákba rendezett, ragyogó kék csempék visszaverték a napfényt, 
színesre festették a homokot. Hülegü tudta, hogy a muszlim művészeknek tilos embert 
ábrázolniuk, ezért összefonódó, egymást tükröző mintákat alkalmaznak. Állítólag a 
matematikusaik teremtették meg ezt a művészetet, arra késztetve az embereket, hogy a 
szögekben és a szimmetriában imádják istenüket. Meglepetésére sokkal jobban tetszett neki 
ez a stílus, mint azok a csatajelenetek, amelyeket Ögödej rendelt meg Karakorumban. 
Valahogy megnyugtatóak voltak az óriási falakat és udvarokat elborító, ismétlődő formák és 
vonalak. A városból színpompás minaretek és tornyok szöktek az égnek. Amikor Hülegü 
felnézett, észrevette, hogy a magasból emberek figyelik. Nyilván látják az ő hatalmas seregét is 
a távolban. 

Elhaladt a híres Bölcsesség Háza előtt. Hülegü lehajolt a nyeregben, hogy belásson egy 
boltív alatt a sötétkék udvarba. Riadt tudósok leskelődtek minden ablakból, neki pedig eszébe 
jutott, hogy állítólag ez a legnagyobb könyvtár a vidéken. Ha Kubilaj itt lenne, már csorogna a 
nyála, hogy berohanhasson, neki azonban más dolgokat kell látnia. A minghaant a kalifa 
testőreinek kis csoportja követte a városon át. Egy helyütt keresztülmentek egy fehér 
márványhídon. Bagdad nagyobb volt, mint Hülegü gondolta, igazából csak a falakon belül 
lehetett látni, milyen nagy. 

Magasan állt a nap, mire elérték a kalifa palotájának kapuját. Zöld kerteken mentek 
keresztül. Hülegü fújt egyet, amikor egy páva a legyezőjét rázva futott el a fegyveresek elől. 

A minghaan zöme kívül maradt a kalifa rezidenciáján, mert parancsot kaptak, hogy 
látogassák végig a város bankjait. Hülegü nem sokat törődött azzal, mit gondol róla a kalifa. 
Miközben ő leszállt a lováról, már behatolt a városba az a tízezer fős tümen, akik 
fegyelmezetten át tudják kutatni a várost elrejtett kincsek után anélkül, hogy újabb zavargást 
robbantanának ki. 


Hülegü jó hangulatban volt, miközben a kalifa szolgái elvezették a hűvös szobákon és 
lépcsőkön át oda, ahol uruk várta. Tudta, hogy csapdába csalhatják, de bízott benne, hogy kinti 
embereinek fenyegető jelenléte megóvja. A kalifa megőrült volna, ha túszul fogja őt, amikor 
ilyen sok mongol van máris a városban, neki pedig olyan kevés a fegyvere. Biztos, hogy még 
mindig vannak kardok Bagdadban. Úgyszólván lehetetlen minden kést, kardot és íjat elkobozni 
ott, ahol a lakosságnak vannak pincéi, titkos szobái. Ez inkább jelképes aktus volt, hogy a 
városiak még tehetetlenebbnek érezzék magukat, amíg azt várják, hogy a mongolok állják a 
szavukat, és elvonulnak. 

Al-Musztaszim kalifa egy lépcső alján várta, amelyből két másik lépcső vezetett lefelé. A 
kincstár termeit a sziklába mélyesztették, és csak lámpáktól kaptak világítást. Ide nem ért le a 
napfény, hideg volt, de nem nyirkos, inkább poros. A város uralkodója még piszkosan is 
magabiztosabbnak tűnt itt, mint a mongol táborban. Hülegü leste a hitszegés jeleit, miközben a 
kalifa testőrei eltávolítottak egy súlyos, lelakatolt vasrudat, amely olyan nehéz volt, hogy ketten 
is alig tudták kiemelni a helyéből. AIl-Musztaszim odalépett, kezét az ajtószárnyakra tette, és 
addig nyomta őket, amíg zajtalanul kitárultak. Hülegü akaratlanul előrelépett a küszöbre, hogy 
láthassa, mi van bent. A kalifa viszont őt figyelte, és látta, hogyan gyúl ki a mongol szemében a 
kapzsiság. 

A kincstár valaha természetes barlang volt a város alatt. A messzeségbe nyúló falakon 
még voltak lenagyolatlan foltok. A kalifa szolgái nyilvánvalóan előrejöttek, és meggyújtották a 
mennyezetről lógó; erős fényű lámpákat. Hülegü elmosolyodott. A látványos kapunyitást 
kifejezetten neki rendezték. 

Megérte várni. Az ujjnyi vastag aranyrudak ragyogó tornyai csupán kis részét jelentették a 
kincsnek. Hülegü szárazon nyelt, amikor felmérte a barlang kiterjedését. Minden zugban 
polcok és szekrények voltak. Vajon mi mindent vihettek ki innen? A kalifa meg akarta tartani 
vagyonának egy részét. Hülegü tudta, hogy nem lesz könnyű felkutatni a többi szobát és 
kincses ládát. De így is döbbenetes látványt nyújtott. Egyetlen ilyen teremben legalább annyi 
kincs volt, ha nem több, mint Möngke pincéiben. Több mint felét át kell adnia a bátyjának, még 
így is a világ egyik leggazdagabb embere lesz belőle. Fölnevetett, ahogy állt, és nézte az ősi 
nemzetek kincsét. 

A kalifa idegesen mosolygott. 

- Ha ellenőrződ a listát, amit adtam, láthatod, hogy mindenről beszámoltam. 
Tisztességesen tárgyaltam a városom nevében. 

Hülegü al-Musztaszim vállára tette a kezét. A kalifa egyik testőre megbotránkozott, de 
abban a pillanatban kardot szorítottak a torkához. Hülegü nem törődött vele. 

- . Igen, megmutattad a látható kincseket. Csodálatosak. Most mutasd meg a többit, 
Bagdad igazi kincsét. 

A kalifa rémülten nézett a mosolygó emberre. Némán rázta a fejét. 

- Kérlek! Nincs más! 

Hülegü kinyújtotta a kezét, megmarkolta a kalifa lógó pofazacskóját, és gyengéden 
megrázta. 

- Biztos vagy benned - kérdezte. 

- . Esküszöm - felelte a kalifa, és elhúzódott a sértő kéztől. Hülegü odaszólt az egyik 
mongol harcosnak: 

- . Szólj Kitbuga tábornoknak, hogy kezdheti a város felégetését! - A harcos felrohant a 
lépcsőn, al-Musztaszim figyelte, ahogy eltűnik. Arca vonaglott a pániktól. 

- Ne! Jó, van elrejtett arany a kerti tavakban. De ez minden! Szavamra! 

- . Most már késő-- sajnálkozott Hülegü. - Kértelek, hogy csinálj pontos kimutatást az 
adóról, de nem tetted meg. Ezt magad hoztad magadra és a városodra, kalifa. 


Al-Musztaszim tőrt rántott elő köntöse ráncai alól, és támadni próbált, de Hülegü csak 
félreállt előle, és hagyta, hogy a testőrei üssék ki a fegyvert a húsos kézből. Felvette a tőrt, 
bólintott. 

- . Arra kértelek, hogy fegyverezd le a várost, és te nem tetted meg - mondta. - Vigyétek 
egy kis szobába, és őrizzétek, amíg dolgozunk. Unom a fondorlatait és az ígéreteit. 

Nem volt könnyű felcipelni a kalifát a lépcsőn. Hülegü a testőreire bízta a munkát, és 
bement a pincébe, hogy megnézze, mit szerzett. Kitbuga tudja, mi a dolga. A terveket már 
hetekkel korábban kidolgozták. Az egyetlen nehézség az volt, hogyan helyezzék biztonságba 
Bagdad kincseit, mielőtt lerombolják a várost. 

A tél enyhe volt a tartományban. Kubilaj tümenjei letelepedtek új földjeiken, felállították 
jurtáikat. Szübötej oroszországi hadjárataiból Kubilaj tudta, hogy, a tél a legalkalmasabb a 
támadásra, de ennyire délen úgyszólván megsemmisült a mongoloknak az a természetes 
előnye, hogy képesek voltak hidegben is harcolni. Errefelé télen is mozogtak a császári 
seregek, nem volt pihenő a hadviselésben. Ellenségeinek is ugyanez lehetett a bajuk. A 
mongolok behatoltak az országba, és senki sem tudta, hol támadnak legközelebb. 

Kubilaj minden pillanatban számított a harcra, miközben keresztülvágtak a szung területen, 
de úgy, tűnt, mintha az első ütközet óta nem törődnének velük. Kunming város harc nélkül 
megnyitotta a kapuit, Csujing és Csianhszinan követte a példáját. Kubilaj találgatta, hogy vajon 
az ő arcátlanságuk bénította-e meg a szung császárt? Évszázadok teltek el azóta, hogy valaki 
megpróbálta leigázni az országot, de Csin leckéjét aligha hagyhatták figyelmen kívül. Ha 
Kubilaj ült volna a trónon, felfegyverzi az egész népet egy totális háborúra, és milliókat uszít rá 
a mongol hadigépezetre addig, amíg szét nem zúzza. Még mindig ettől félt. Az egyetlen 
vigasza az volt, hogy Jünnan tartományt hatalmas hegyek választották el a többi szung 
területtől. Térképei annyit jeleztek, hogy egyenetlen terepen kell haladnia százötven 
kilométeren át egy nagyobb szung városig. Kubilaj idegeit megtáncoltatta minden egyes hét, 
amikor embereket küldött ki, és pénzt költött arra, hogy megtudja, hol vannak a szung császár 
ezüstbányái. Sokkal tovább tartott, mint remélte. Sok felderítője tért vissza üres kézzel vagy 
hamis nyomokkal, tehát időt és energiát pocsékoltak. Miután két hónap telt el eredmény nélkül, 
kénytelen volt elindulni kelet felé az első hegyek irányába, harcosok kisebb csoportjait hagyva 
a pacifikált városokban, hogy gondoskodjanak a folyamatos utánpótlásról. 

Tíz tümen és egy táborra való kísérő haladt végig lassan a vidéken. Kubilaj parancsba 
adta Urjang-Kadajnak, hogy vegye az ételt, és ne elvegye, de ennek az lett a következménye, 
hogy a kincstára rohamosan apadt. Az orlok kitartott a véleménye mellett, hogy hülyeség a csin 
ezüstöt otthagyni a falvak parasztjainak, de Kubilaj nem volt hajlandó vitatkozni, és 
visszaküldte a tümenekhez. Tisztában volt vele, hogy örömét leli a tábornok hergelésében, de 
képtelen volt magyarázni olyasvalakinek, aki sosem értette azt, amit ő tenni szándékozott. A 
mongolok nem nyúltak sem a kis, sem a nagy városokhoz a hegyekben, viszont hónapról- 
hónapra megkapták a zsoldjukat, így a legalacsonyabb rangú közharcos is csilingelt, amikor 
ügetésre fogta a lovát. A csin pénzérméket bőrszíjon hordták a nyakukban, vagy az övükre 
függesztették dísznek. A dolog újdonsága befogta a szájukat, amíg arra vártak, hogy 
személyesen is meggyőződhessenek róla, mit vehetnek ezekért a pénzdarabokért a szung 
várósokban. Csak Urjang-Kadaj utasította vissza a havi fizetést, azt mondta, Kubilaj nem fog 
kufárt csinálni belőle, amíg ebben a rangban van. Dühös arcát látva Kubilaj boldogan lefokozta 
volna, de ellenállt a kísértésnek, mert tudta, hogy csak a rosszindulat vezetné. Urjang-Kadaj 
hozzáértő parancsnok, és neki mindenkire szüksége volt. 

Lassan haladtak, noha a hegyekben voltak utak. Nem voltak magas ormok, csak a sok 
esőtől zöldellő hegyek, völgyek. Napokon át szitált az eső, az agyagból ragadós sár lett, amely 
mindenkit lelassított. A szekerek elakadtak. Egyre messzebbre gyalogoltak és lovagoltak, az 


asszonyok és a gyerekek lesoványodtak, a nyájakat levágták, hogy a húsuk megtartsa a férfiak 
erejét. A vándorlásban a legelők jelentették az egyetlen örömet, és Kubilaj kellemes estéket 
töltött a beázó jurtában Csabival és Csenjinnel, miközben hallgatták Jao Su felolvasását Omar 
Hajjám verseiből. Kubilaj minden helységben érdeklődött a katonák vagy a bányák után. Ilyen 
eldugott helyeken senki sem akadt, aki valaha is megfordult volna a nagyvárosokban. Kubilaj 
fellélegzett, amikor a felderítői elhívták egy Ong Csiang nevű, visszavonult szung katona 
tanyájára. Ong Csiang ránézett a fegyveres harcosokra, és rájött, hogy sokat tud. A volt katona 
mesélt Kubilajnak Csijang városáról, amely alig huszonöt kilométerre van egy császári 
laktanyától és egy ezüstbányától. Azt mondta, nem véletlen a közelség. Ezer katona él és 
dolgozik egy városban, amelynek az az egyedüli célja, hogy ellássa a helyi bányákat. Ong 
Csiang is ott állomásozott pályafutásának egyik szakaszában, és élvezettel mesélt a kemény 
fegyelemről. Mondanivalója alátámasztására megmutatta egyik kezét, amelyen csak három 
ujja maradt. Azt mondta, hogy aki a Csijanghoz közeli falvakban született, az arra rendeltetett, 
hogy a bányában haljon meg. Ez egy szegény hely, de nagy kincseket ad. Ong Csiangnak 
valószínűleg soha életében nem volt ilyen figyelmes hallgatósága a kis házban. Kubilaj itta a 
szavait. 

- Láttad az ércet, amelyet felhoznak azután felhevítenek? 

- . Hatalmas kemencékben - felelte Ong Csiang. Pipára gyújtott, elgondolkodva 
szopogatta a hosszú szárat. - A kemencék egész nap bömbölnek, az ott dolgozók néhány év 
után megsüketülnek. Sosem akartam ilyen dolgok közelébe menni, mégis ott kellett őrködnöm. 

- És azt mondod, hogy ólmot bányásznak... 

- . Ólomércet, ezüsttel keverve. Ezek együtt vannak, nem tudom, miért. Az ezüst tiszta fém, 
le lehet olvasztani róla az ólmot. Láttam, ahogy öntik az ezüstbugákat. Nekünk kellett 
vigyáznunk, hogy a bányászok egy morzsát se lophassanak el. 

Elmesélt egy adomát egy emberről, aki megpróbált lenyelni több éles ezüst szilánkot. 
Kubilaj gyomra felkavarodott a történettől. Gyanította, hogy a szung veterán nem sokkal tudhat 
többet az eljárásról, mint ő maga, de parttalan fecsegésében számos hasznos információ volt. 
A csijangi bánya nyilvánvalóan jókora lelőhely lehetett, ha egy egész város épült az 
ércfeldolgozásra. Kubilaj valami kisebbet képzelt el, de Ong Csiang sok ezer munkásról 
beszélt, akik éjjel-nappal kalapálnak és ásnak, hogy megtöltsék a császár kincses ládáit. Az 
öregember azzal dicsekedett, hogy még legalább hét bánya van a szung földeken, de ezt 
Kubilaj nem hitte, úgy vélte, mesebeszéd. A tulajdon népe két gazdag telért termelt ki, de 
Kubilaj sosem járt a bányákban. Nyolc ilyen bánya, ahol értékes pénz készül az ércből, olyan 
gazdagság és hatalom látomását jelentette, hogy azt fel sem bírta fogni. 

Végül az öregemberből kifogyott a szusz, és elhallgatott. Még jobban érezte magát a 
palack ajragtól, amelyet Kubilaj vett elő a deelje alól. Amikor fölállt, Ong Csiang fogatlanul 
mosolygott rá. 

- . Van elég ezüstöd, hogy megfizess egy vezetőid - kérdezte. Kubilaj bólintott, mire az 
öregember is felállt. - Akkor elvállalom. Vezető nélkül nem találod meg a bányát. 

- Mi lesz a tanyáddal és a családoddal? - kérdezte Kubilaj. 

- A föld silány errefelé, és ezt ők is tudják. Nincs itt semmi, csak kő. Az embernek pénzt 
kell keresnie, és én pénzt orrontok benned. 

Ong Csiang pillantása végigfutott Kubilaj tiszta deeljén. Csonka keze megrezzent, mintha 
meg akarná érinteni a finom szövetet. Kubilaj akarata ellenére is mulatott rajta. Érezte, hogy a 
paraszt felesége gyilkos tekintettel bámulja az ajtónyílásból. Kubilaj ránézett, mire az asszony 
rögtön lesütötte a szemét. Megrémítette a sok fegyveres az otthonában. 

- . Honnan tudhatom, hogy megbízhatok-e benned? - kérdezte Kubilaj. 

- . Most Ong Csiang vagyok, a paraszt, de valaha Ong Csiang voltam, a tiszt, aki nyolc 


embernek parancsolt, amíg valami bolond le nem vágta az ásójával két ujjamat. Azt mondták, 
adjam le a páncélomat és a kardomat, kifizették a zsoldomat, azzal vége. Húsz év után a 
semmivel küldtek el. Nem félj, nem lesz gondod velem. Nem tudom tartani a kardot, de 
megmutatom az utat. Szeretném látni a képüket, amikor meglátják, hogy a harcosaid 
belovagolnak. - Kehesen vihogott, és ismét megszívta a pipáját. Zihálása fuldokló krákogásba 
csapott át, majd kivörösödött arccal elhallgatott. 

- . Az embereimnek négy ezüstöt fizetek egy hónapra - mondta Kubilaj. - Ennyit kapsz, ha 
elvezetsz az ezüstömhöz. 

Ong Csiang arca kigyúlt. 

- Négy ezüst! Annyiért éjjel-nappal megyek oda, ahova csak akarod. 

Kubilaj remélte, hogy Jao Su nem becsülte túl egy katona fizetését. Olyan területen jártak, 
amelyről a buddhista szerzetesnek nem voltak tapasztalatai. Kubilaj minden hónapban félmillió 
ezüstpénzt veszített a hadikincstárból, és noha Möngke roppant bőkezű volt, legföljebb hat 
hónapig tarthat ki , mielőtt ismét szembesülnie kell a fosztogatás problémájával. Még mindig 

nem fogta fel egészen ennek az egyszerű döntésnek a horderejét; de látta maga előtt 
embereit, ahogy bemennek egy városba, túl sok pénzzel az erszényükben. Az árak 
megugranak. Leisszák magukat, összevesznek a helyi szajhákon, végül öntudatlanra verik 
egymást. 

Riasztó gondolat volt. Messze északon Xanadut csin munkások építik, akik meg vannak 
győződve arról, hogy Kubilaj visszatér a hátralékos fizetésükkel. Az általa elképzelt főváros 
rom maraa, ha nem talál új ezüstforrást. 

- . Jól van. Mostantól te vagy Ong Csiang, a vezető. Kell-e figyelmeztetnem, mi történik, ha 
félrevezetsz? 
- . Nem hinném - mondta az öregember, és ismét kimutatta sorvadt ínyét. 


írt, amikor a Bölcsesség Háza leégett. Hamuvá lett a régi korok filozófiája és tudománya, a 
bömbölve terjedő tűz kisvártatva pokollá változtatta az épületet, és átcsapott a 
környezőházakra. Mongol őrei magára hagyták, alig várták, hogy részt vehessenek az ősi 
város kirablásában. AIl-Musztaszim várt egy ideig, azután otthagyta a palotáját, átlépte a 
holttesteket, elment az udvari medencék mellett, ahol aranyrudakat rejtettek el az iszapban. A 
medencék vize barna volt, a halak megfulladtak a mocsokban, vagy a mongolok szórakozásból 
lándzsára szúrták őket, miközben kiszedték az aranyat. 

Tovább baktatott az utcákon, a véres csapások között. Nem is egyszer vörös karddal 
hadonászó mongol harcosok rontottak elő. Fölismerték a kalifát a termetéről, és nem törődtek 
vele, ami tovább fokozta a rémálomszerű érzést. Hülegü megparancsolta, hogy senki sem 
bánthatja a kalifát. A város többi lakosa nem élvezte ezt a védelmet, és al-Musztaszim sírni 
kezdett, amikor meglátta a halottakat, megérezte a szélben a füstszagot. A Bölcsesség Háza 
csak egyike volt a számos tűzfészeknek. A kalifa ott ácsorgott egy darabig, a szeme 
kivörösödött a keserű füsttől. 

Talán egymillió ember élt Bagdadban, amikor Hülegü tümenjei körülzárták. Külön 
kerületek foglalkoztak parfümkészítéssel, alkímiával, ezernyi más mesterséggel. Az egyik 
kerületben hatalmas festőkádakat építettek, amelyek akkorák voltak, hogy az emberek 
beleállhattak az élénk színű lébe. Ott már kialudtak a lángok. Al- Musztaszim egy ideig állt, és 
bámulta a kőkádakat. Némelyikbe férfiakat vagy nőket fojtottak, akiknek arcát elszínezte a 
festék, és a szemük még nyitva volt. A kalifa zsibbadt aggyal ment tovább. Igyekezett 
megnyugodni Allah akaratában; tudta, hogy az emberek szabad akaratukból nagy 
gonoszságra képesek, de hogy valóban létezhet ekkora gonoszság, az megnémította és 
elbutította. Tántorgó koldusként járt a saját városában. Mindenütt halottak hevertek, Bagdad 
bűzlött a vértől és a tűztől. Sikoltozást hallott: a pusztítás még nem ért véget. Nem tudta 
elképzelni egy Hülegühöz hasonló ember észjárását, aki parancsot ad egy város kiirtására, és 
még csak nem is szégyelli magát. AI-Musztaszim akkor már tudta, hogy Hülegü eleve 
eltervezte a pusztítást, a tárgyalások csak arra voltak jók, hogy vele szórakozzon. A kalifa 
képtelen volt felfogni ekkora gonoszságot. Kilométereken át botladozott a városban, 
elveszítette a szandálját, amikor megmászott egy hullahegyet, és mezítláb ment tovább. A nap 
folyamán a szenvedés és a kínzás olyan sok jelenetét látta, hogy azt gondolta, a pokolban van. 
A lábát véresre hasogatták az éles kövek, de nem érzett fájdalmat. A Korán szavai jutottak az 
eszébe: A hitetleneknek a pokol tüzéből lesz szabva ruházat, a fejükre pedig forrásban levő víz 
folyik, megolvad általa, ami a gyomrukban van, és a bőrük. Vasból készült kampósbotok 
lesznek ott számukra." (Simon Róbert fordítása.) 

A mongolok nem voltak sem keresztények, sem hinduk, sem zsidók, de ugyanúgy fognak 
szenvedni, ahogy az ő városa szenvedett. Ez volt az egyetlen vigasza. 

Egy fehérmárvány hídról lenézett a folyóra, amely keresztülfutott a városon. Rákönyökölt a 
kőre és látta, hogy tetemek százai torlódtak fel a vörös vízben, a szájuk tátva, mint a halaké. Az 
ő szenvedésük már véget ért, de a kalifáé egyre fokozódott, amíg úgy nem érezte, a szíve 
mindjárt szétrobban a mellében. 

Még napnyugtakor is ott volt begubózva a reménytelenségbe. Kitbuga tábornoknak meg 
kellett ráznia, hogy visszatérjen a valóságba. Al-Musztaszim ködös tekintettel nézett a mongol 
tisztre. Nem értette a szavait, de a mozdulatai érthetőek voltak, amikor rángatni kezdte, hogy 
mozogjon. A palota felé indultak, ahol már égtek a lámpák. AlI-Musztaszim szeretett volna 
meghalni. Nem mert a háremben levő asszonyaira vág)/ gyermekeire gondolni. A vérszag 
erősebb lett, a kalifa hirtelen előrehajolt, és vizet hányt. Ment tovább, véres lábnyomokat 


hagyott a márványpadlón. 

Hülegü a legnagyobb teremben volt, és egy aranykupából ivott. A kalifa néhány rabja 
szolgálta ki, akiknek az arca elsápadt, amikor meglátták volt urukat. 

- . Mondtam neked, hogy maradj a palotában... de nem maradtál! - mondta Hülegü 
fejcsóválva. - Ma bemegyek a háremedbe. Azt hallottam, az ajtaját az öröm kapujának hívják. 

Al-Musztaszim tompán nézett rá. A feleségei és gyermekei még élnek. Feltámadt benne a 
remény. 

- Kérlek - mondta halkan. - Kérlek, hagyd életben őket. 

- . Hány asszony van ötté - érdeklődött Hülegü. Emberei már elkezdték a kincstár 
kiürítésének nehéz munkáját, úgy halmozták fel az ősi műkincseket, mint a fahasábokat. Ezt 
leszámítva nem nyúltak a palotához. 

- . Hétszáz, köztük sok anya vagy várandós - felelte al- Musztaszim. 

Hülegü töprengett egy darabig. 

- . Száz asszonyt megtarthatsz. A többiek a tisztjeimé lesznek. Keményen dolgoztak, 
megérdemlik a jutalmat. 

A körülötte álló emberek elégedettnek tűntek. Uruk felállt, a földre dobta a boros kupát, 
amely zörögve elgurult. 

Folyosókon és termeken át jutott el Hülegü a bezárt ajtóhoz, amely a hárem kertjeit 
rejtette. Várakozóan nézett al-Musztaszimra, de a kalifának nem volt meg a kulcsa, vagy nem 
tudta, hol van. Hülegü az ajtóra mutatott, emberei pillanatok alatt berúgták. 

- . Csak százat, kalifa. Már így is túl nagylelkű vagyok, de ma este jó a kedvem. 

Al-Musztaszim megemberelte magát, és nem engedte kicsordulni a fenyegető- könnyeket. 
Az asszonyok sikoltoztak, amikor meglátták, ki lép be a kertjeikbe, de a kalifa lecsendesítette 
őket. A fejüket lehorgasztva álltak, Hülegü úgy gusztálta az idomaikat, mintha marhák 
lennének, és remekül szórakozott. Megengedte al-Musztaszimnak, hogy kiválasszon százat a 
síró nők közül, a többit kiküldte várakozó embereihez, akik lelkes kurjongatással fogadták őket. 
A gyerekek bent maradtak, ismerős asszonyokba kapaszkodtak vagy jajongtak, amikor az 
anyjukat elhurcoltak. 

Hülegü bólintott al-Musztaszimnak. 

- . Igazán szépeket választottál. Ezt a százat én viszem. A gyerekekre nincs szükségem. 

Torokhangú nyelvén odaszólt az őröknek, akik sorra vitték ki a nőket a kertből, és 
lecsapták a rajtuk csimpaszkodó gyerekeket. AI-Musztaszim elszörnyedt ettől a végső 
árulástól, noha énjének egy része éppen erre számított. A Korán szavait kiáltotta oda 
feleségeinek és gyermekeinek. Nem bírt rájuk nézni, de helyet ígért nekik a mennyekben, ahol 
a próféta és Allah szeretetében megmaradnak az örökkévalóságig. 

Hülegü várt, amíg befejezi. 

- . Itt már nincs semmi. Vigyétek ki a kövér embert, és akasszátok fel. 

- És a gyerekek, nagyuram? - kérdezte egyik embere. 

Hülegü a kalifára nézett. 

- . Kértelek, hogy add meg magad, de nem tetted - mondta. -T alán akkor irgalmas lettem 
volna. Előbb a gyerekeket öljétek meg, csak azután akasszátok föl. Bagdadot kifacsartam. 
Semmi értékes nem maradt itt. 

Kubilaj a hasán feküdt, és fojtottan káromkodott. Kiküldte a felderítőit, hogy keressenek 
ezüstöt, útja során rengeteget fizetett az embereknek információkért, és közben nem gondolt 
arra, hogy a szung császár tudomást szerez az érdeklődéséről, és válaszlépéseket tesz. Ez 
hiba volt. Káromkodhatott a saját naivsága miatt, de azzal nem tüntethette el az ellenséges 
hadsereget, amely a csijangi bányák körül táborozott. A saját tümenjei még tizenöt 
kilométernyire vagy annál is távolabb voltak nyugati irányban. Előrelopózott Ong Csianggal, 


újsütetű kalauzával és két felderítővel, hogy lássa a részleteket. Grimaszolva nézte a dombok 
felett az emberek és gépezetek tömegét. Nem egy ezrednyi őrt küldtek az ezüst védelmére, 
hanem hatalmas erőt, kiegészítve ágyúkkal és dárdákkal, több tízezer lándzsás és számszeríj 
as katonával. Nem lehetett meglepni vagy tőrbe csalni őket, márpedig Kubilajnak akkor is 
szüksége volt az ezüstre, amely mindennek a közepén rejtőzött. Bár abban is kételkedett, hogy 
a császár bármi értékeset hagyott volna itt a teléren kívül. Fontolgatta, hogy lefújja a támadást, 
csak az tartotta vissza, hogy mit szólna ehhez Möngke? 

A bánya egy sekély völgyben volt, ami felgyorsítja a támadó harcosokat. Ütegei lefelé 
lőhetnek, ha a gerincen állítja fel őket, miközben a szungoknak fölfelé kell tüzelniük. Nem túl 
nagy előny, ha azt vesszük, milyen sokan vannak. Egy földmérő alaposságával mérte fel a 
terepet, keresve, mit használhat fel. Az ágyúk döntő fontosságúak lesznek. Még sosem látta, 
hogy állóháborúban használják őket, legalábbis nappal, de a szung parancsnokok biztosan 
tapasztaltabbak nála. A szóbeszéd ellenére sem feltételezhette, hogy ezek a tisztek a császári 
udvarhoz fűződő kapcsolataik révén vagy hivatalnoki vizsgák után kapták a rangjukat. 
Végiggondolt mindent, amit a szungok hadviseléséről hallott. Még a csineknél is nagyobb 
jelentőséget tulajdonítanak az ütközetekben a támadások és ellentámadások 
szertartásosságának. Ritkán harcolnak a teljes megsemmisítésig, csak addig, amíg az egyik fél 
meg nem unja. Ennek is megvan az előnye. Az ő tümernjei azért harcolnak, hogy elpusztítsák, 
kiirtsák, porba zúzzák az ellenséget, míg nem marad belőle más, csak a por a csizmájuk alatt. 
A dús fűben Ong Csiang felé pillantott, aki ugyanolyan feszülten figyelte a szung vonalakat. 
Amikor a paraszt megérezte a tekintetét, felnézett és vállat vont. 

- . Arról volt szó, hogy jutalmat kapok, ha megtalálom a bányát, nagyuram - mondta. 
Beszéd közben a zsebében turkált. Kubilaj odanyúlt, lefogta a kezét. Egy vékony 
füstpántlikának sem szabad elárulnia a helyüket. 

- . Meg kell terveznem az ütközetet, Ong - suttogta. - Keress később, adok neked egy 
utalványt, amelyet kifizet a szállásmesterem. 

Ong Csiang a bányaváros körül állomásozó, irdatlan haderőre sandított. Az ajkát 
harapdálta, hiányzott neki a pipája. 

- . Én inkább a csata előtt szeretném, nagyuram. Ha netán nem menne minden simán. - 
Kubilaj arcát látva gyorsan folytatta: -Biztosan rendben lesz minden, de ha most ki tudnál 
fizetni, elindulhatnék haza a családomhoz. 

Kubilaj fölnézett, aztán addig kúszott visszafelé Ong Csianggal és a felderítőkkel, amíg 
biztosra nem vehette, hogy a szungok előőrsei nem fedezik fel őket. Egyetlen őrszemet sem 
láttak óvatos közeledésük közben, de Kubilaj nem tudhatta, hogy azért-e, mert a szungok nem 
vették észre őket, vagy annyival jobbak náluk, hogy láthatatlanok tudnak maradni. Nem viselt 
rangjelzést, mert ha a szungok rájönnének, hogy kicsoda, azonnal megindulna a 
hajtóvadászat. Már maga az is kockázatos volt, hogy ennyire előre lovagolt, de látnia kellett a 
helyet. 

Mihelyt visszatértek a tümenekhez, Kubilaj jól megfizette Ong Csiangot, akinek az arca 
felragyogott az ezüstökkel tömött, kövér erszény láttán. Két ezüstért megvette az öreg kancát, 
amit kölcsönbe kapott, és hamarosan útnak indult, vissza se nézett. Kubilaj mosolyogva 
figyelte. Ez az ezüst befektetés volt, sokszorosan megtérül, ha meg tudja szerezni a bányát. 

Kellemes és tiszta volt a délelőtt, amikor hívatta a tábornokait. A savanyú képű Urjang- 
Kadaj valamelyest felderült a közelgő ütközettől. Bajar is elégedett volt, valósággal itta Kubilaj 
szavait, amikor hihetetlen részletességgel leírta az ellenség helyzetét. 

- . Nagyon sok katonát kell etetniük - mondta -, és a környék tanyái nem tudnak ellátni egy 
ekkora hadsereget. Bajar, küldj ki egy minghaant, hogy kerülje meg széles körben ezt a helyet. 
Keressék meg az utánpótlási vonalaikat vagy az élelmiszerraktárukat. Pusztítsanak el mindent, 


A szungok kevésbé jól harcolnak üres gyomorral. 

Bajar bólintott, de nem mozdult. 

- . Többen vannak nálunk - folytatta Kubilaj -, de ha az a parancsuk, hogy védjék a bányát, 
akkor védekezni fognak támadás helyett. Ez a mi előnyünk. Urjang-Kadaj, zárt sorokban állítsd 
fel az ágyúkat, hogy tüzet zúdíthassunk rájuk. Először adj le egy sortüzet a gerincről, azután 
gyorsan helyezd át az ütegeket olyan helyre, ahonnan elérjük őket. Ha valaki rátámad az 
ágyúinkra, el kell pusztítani. Ez lehetővé teszi, hogy átdobjam előre majdnem az egész 
tartalékot, és felhasználhassam őket egy oldaltámadásra. 

Urjang-Kadaj kelletlenül bólintott. 

- Hány lovasuk van? - kérdezte. 

- . Legalább tízezer lovat láttam. Nem tudom, mennyi belőle a tartalék. A lovasság 
létszáma ötezer körül lehet. Nem szabad megengednünk, hogy oldalról lefékezzenek. Elég sok 
jó íjászunk van, hogy visszaverhessük őket. - Mély lélegzetet vett, mert a gyomra görcsölt a 
balsejtelemtől és az idegességtől. 

- . Ne feledjétek, itt nemzedékek óta nem volt háború, miközben a mi katonáink egész 
életükben harcoltak. Ez pedig nagy különbség. Most az a feladatotok, hogy a lehető 
leggyorsabban lőtávolságba juttassátok a tümeneket, az ágyúkat pedig olyan sebesen kell 
felvinni a magaslatra, mint még soha. A családok itt maradnak a nehéz társzekerekkel és az 
utánpótlással. Gyorsan kell mozognunk, előbb kell feltűnnünk előttük, semhogy 
észrevehetnének. Szilárd arcvonalra van szükségem, ha a szárnyakon le akarok csapni rájuk. - 
Két rangidős tisztjére nézett. Különböző egyéniségek, de olyan emberek, akikre számíthat. - Új 
parancsokat kaptok, amikor megkezdődik az ütközet. Addig imádkozzatok, hogy ne eredjen el 
az eső. 

Möngke egy jelentést hajított a papírtoronyra, amely csaknem olyan magasra nőtt, mint a 
széke, és fáradtan dörzsölte a szemét. Elnehezedett, amióta kán lett, ő is tudta, hogy már nem 
olyan edzett, mint régen. Éveken át természetesnek vette a testi erejét, de az idő mindent ellop, 
apránként megváltoztatja az embert, aki akkor kap észbe, amikor már késő. Ültében behúzta a 
hasát, és századszor állapította meg, hogy többet kell gyakorolnia a karddal és az íjjal, ha nem 
akarja elveszíteni minden erejét és energiáját. 

A hatalmas kánság gondjai egyáltalán nem emlékeztettek azokra, amelyeket tiszt korában 
ismert meg. Amikor Szübötejjel elindultak a Nagy Nyugati Útra, az élet egyszerűbb volt, 
egyszerűbb akadályokat kellett legyőzni. Akkor nem is álmodott róla, hogy bonyolult vitákat kell 
eldöntenie a taoisták és buddhisták között, vagy hogy ennyire fontos lesz az életében az 
ezüstpénz. A posta úgy elárasztotta információval, hogy szinte elmerült benne, holott egész 
csapat mongol írnok dolgozott a városban. Minden reggel száz apróságot kellett elintéznie, 
legalább ugyanannyi jelentést elolvasnia, döntéseket hoznia olyan emberek sorsáról, akik 
sose látták őt, nem is tudtak róla. A halom tetejére dobott papírlapon Arik-Böke kért pár millió 
ezüstpénzt. Csakhogy azt ki kell bányászni, meg kell olvasztani. Möngke irigyelte öccsét 
egyszerű életéért az őshazában, habár fölfedezte, hogy szeret dolgozni. Örült, hogy 
megoldhatja mások problémáit, ő az, akihez fordulnak kérdéseikkel és bajaikkal. A Szíriához 
vagy Korjóhoz hasonlóan távoli országokban is Karakorum felé figyeltek, ahogy azt valaha 
Ögödej kán remélte. A különböző országok bankárai ezüstre állíthattak ki utalványokat a 
mongol béke védőszárnyai alatt. Ha banditák vagy tolvajok bukkantak föl, a kán széles 
hálózata lefülelte őket: sok ezer család, amelyek a kán földjein, az ő nevében és 
támogatásával dolgoztak a birtokain. Siralmas képpel megpaskolta a hasát. Mint mindennek, a 
békének is megvan az ára. 

Megreccsent a térde, mikor fölállt. Halkan felnyögött, mert fő tanácsadója, Űrig besietett a 
szobába egy csomó papírral. 


- . Mindjárt dél. Majd megnézem őket evés után - mondta Möngke. Lesz egy jó órája a 
gyerekeivel, akik hazaszaladnak a városi iskolából. Ugyanolyan jól beszélték a mandarin és 
perzsa nyelvet, mint a sajátjukat. Szinte látta, ahogy a fiaiból felnőtt korukban kán lesz, mint 
ahogy az anyja is azon munkálkodott, hogy elsőszülöttjét a többiek fölé emelhesse. 

Űrig letette a zsinórral átkötött irattekercseket, csak egyet tartogatott a kezében. Möngke 
felsóhajtott, túl jól ismerte ezt az embert. 

-Jól van, monda, de gyorsan! 

- . Egy jelentés Kubilaj öcsédtől, akinek a csin földeket adtad -szólt Űrig. - Új városának 
költségei hatalmasra nőttek. Itt vannak a számok. 

Átadta a tekercset a kánnak. Möngke visszaült, és komoran elolvasta. 

- . Ha kifogy a pénzből, abba kell hagynia - mondta vállvonogatva. 

Urignak nehezére esett beszélni a kán öccséről. Möngke ellentmondásos viszonyban állt 
Hülegüvel, Arik-Bökével és Kubilajjal, és nincs ember, aki szívesen kerülne két testvér közé, 
akár-hogy panaszkodik is Möngke. 

- . Láthatod, nagyuram, csaknem az egész pénzt elköltötte, amelyet a hadjáratra adtál 
neki. Jelentéseim szerint ezüstbányákat keres a szungok földjén. Lehetséges, hogy talált 
egyet, és nem szólt neked£ 

- . Tudnék róla - felelte Möngke. - Vannak embereim a környezetében, akik minden 
mozdulatáról tájékoztatnak. A legutóbbi jelentés egy hete érkezett a postával. Még nem talált 
egyetlen bányát sem. Ez lehetetlen. Mi a helyzet az új gazdaságaival? Ezernyi telket adott 
bérbe két éve. Mostanra felszánthatták és kétszer bevethették ezeket, sőt többször is, ha az 
elárasztott síkságokon rizst termelnek. A csin piacokon elég ezüstöt kapni ezekért a paloták 
felépítésére. - Összevonta a szemöldökét, miközben olvasta a kimutatást Xanadu építéséről. 
Óriási márványtömböket rendeltek, elegendőket egy karakorumi méretű palotához. Möngkében 
felütötte a fejét a bizalmatlanság. 

- Nem avatkoztam be sem az ő hadjáratába, sem Hülegüébe. 

- . Hülegü óriási kincseket küldött, nagyuram. Egyedül Bagdadon annyi aranyat és ezüstöt 
nyert, amiből Karakorum egy évszázadig megélhet. 

- És Kubilaj tói mennyit kaptunk? - kérdezte Möngke. 

Űrig az ajkát harapdálta. 

- . Mostanáig semmit, nagyuram. Arra gondoltam, a te engedélyeddel költötte el a pénzt új 
városának építésére. 

- . Nem tiltottam meg neki - ismerte el Möngke. - De a szung földek gazdagok. Talán 
elfelejtette, hogy viselkedik egy kán. 

- — Bizonyosra veszem, hogy ez nem így van, nagyuram - felelte Űrig, aki vékony 
mezsgyén igyekezett egyensúlyozni. Nem bírálhatta a kán testvérét, de már hónapok óta 
zavarta, hogy nem érkezik megfelelő elszámolás a szung földekről. 

- . Talán nekem magamnak kellene megnéznem ezt a Xanadut, Űrig. Meghíztam a 
békében, és lehet, hogy a testvéreim túlságosan magabiztosak, mert úgy érzik, nem tartom 
rajtuk a szememet. Azt hiszem, ez már sok Kubilaj tói. - Elhallgatott, egy ideig gondolkodott. - 
Nem, ez nem tisztességes. Jól végezte, amivel megbíztam, jobban, mint remélni mertem. 
Mostanra belátta, hogy rám van szüksége, ha végezni akar a Szung Birodalommal. Talán egy 
kis alázatot is tanult, és valamivel jobban ért a tümenek irányításához a harcban. Türelmes 
voltam, Űrig, de talán itt az ideje, hogy a kán lépjen színre. - Kedveszegett mosollyal 
megpaskolta a hasát. - Küldd hozzám az embereidet, amikor visszajönnek a jelentésükkel. Jót 
fog tenni nekem, ha ismét lovagolhatok. 


Huszonkettedik fejezet 


Kubilaj figyelte, ahogy a szung ezredek kirohannak a sátraikból, és fegyelmezett sorokba 
állnak. Még mindig alig tudta elhinni, hogy a tümerjei ilyen közel juthattak a bányához, mielőtt 
a kürtök riadóztathattak volna. Már egy kilométernyire se voltak, amikor felvonított a távolban 
egy rezes hang, kissé fojtottan, mert a lejtő elvett az erejéből. A szung parancsnoknak több és 
rendszeresen váltott őrjáratot kellett volna kiküldenie a fő táborból. Kubilaj magában 
imádkozott, hogy ez csak az első legyen a szungok hibái közül. 

Erőt merített a lovasokból, akik tőle jobbra és balra két hosszú vonalban ügettek előre. 
Bajar minghaanja négy napja elvágta a szung hadsereg utánpótlási vonalait, azután várták, 
hogy rajtaüthessenek azokon, akiket odaküldenek. A száz érkező szungból egy sem tért 
vissza. Kubilaj reménykedett, hogy az ellenség éhes. Minden előnyre szüksége volt. 

A bányához vezető, tál alakú mélyedés pár kilométeres széles síkságban végződött. 
Kubilaj igyekezett a szung tábornok helyébe képzelni magát. A hely nem alkalmas a 
védekezésre. Egyetlen vezér sem választana olyan helyet, ahol nem az ő kezében vannak a 
legközelebbi magaslatok. Mégis pontosan ilyesfajta ütközetre kerül sor, ha egy sok ezer 
kilométerre tartózkodó császár azt parancsolja magas rangú tisztjének, hogy tartsa az állásait, 
nem számít, ki támad és mekkora erővel. Az bizonyos, hogy a szungok nem fognak hátrálni. 
Kubilaj fölemelte a kezét, a mongol sorok megálltak, kissé begörbülve, ahogy a völgyperem 
diktálta. A nap magasan a fejük fölött járt, és meleg volt. Kubilaj ellátott a bányán túl a viskókig, 
ahonnan a munkások naponta leszálltak az aknákba. A levegő remegett a síkság fölött 
megmutatva, hol van a kohó. Kubilajt felbátorította a tény, hogy a kemencék most is működnek. 
Talán még van ezüst a raktárakban. Látta, hogy a munkások elhagyják a bányát. Miközben 
várta az ágyúkat, a távolban megszűnt a vibrálás. A bánya bezárt, a levegő nagyon 
mozdulatlan lett. 

Mögötte a tüzérek ostorozták a súlyos ágyúkat húzó lovakat, amelyek minden erejüket 
megfeszítették, mielőtt nekiveselkedtek az utolsó szakasznak a gerinc alatt. Kubilaj és Bajar 
kísérletezett ökrökkel és lovakkal, sőt tevékkel is, hogy kipróbálják melyik a legerősebb és a 
leggyorsabb. Az ökrök őrjítően lassúak voltak, így otthagyták őket a táborban a családoknál, és 
ágyúnként négy lovat alkalmaztak. Ha egyszer az ágyúk gurulni kezdtek, háromszoros 
sebességgel lehetett vinni őket a frontra, noha ez borzasztó veszteséget jelentett lovakban. 
Százával sántultak le vagy pusztultak el az ágyúk, a golyókkal-puskaporral megrakott nehéz 
társzekerek vontatása közben. 

Kubilaj gondolatban a parancsokat fogalmazta. A szungok gyorsan felvették állásaikat, 
sötét ágyúik felálltak a síkságon. Mellettük ott voltak a parázstartók a fekete por begyújtására. A 
tábor lerohanása azt jelenti, hogy a mongoloknak keresztül kell vágniuk egy sortűzön. Kubilaj 
gyomra összerándult a félelemtől. Elkomorodott, mert a szung ezredek állásából láthatta, hogy 
azok tudják, hol kell várniuk a támadást. 

Kubilaj magányos harcosokat küldött a tümenek elé. Mindkét oldalról szemek ezrei 
szegeződtek rájuk, ahogy lefelé mentek a lankán. A mongolok azt lesték, találnak-e álcázott 
árkokat, rejtett karókat a fűben, a szung ezredek feszülten bámulták a feltételezett öngyilkos 
támadás előhírnökeit. A szung ágyúk parázstartói vadul füstöltek, kezelőik szénnel etették őket, 
hogy forrók maradjanak. Kubilaj szíve majd kiugrott, miközben azt várta, hogy valamelyik lovas 
elessen. Vegyes érzelmekkel nézte őket, amikor épségben leértek a völgybe és nyíllövésnyire 
megközelítették a szungokat. Fiatalok voltak, Kubilaj nem csodálkozott, amikor megálltak, hogy 
hangosan gúnyolni kezdjék az ellenséget. Aggasztóbb volt, hogy a szung parancsnok nem 
készített csapdákat. Tehát azt akarja, hogy a mongolok sebes vágtában érjenek oda, ahol 
összezúzhatja őket. Ez vagy jogos önbizalom, vagy őrültség. Kubilaj izzadt, mert nem tudta, 


melyikre számítson. Lovasai visszatértek, ismerőseik víg nevetéssel és kurjongatással 
fogadták őket. A feszültség elviselhetetlen volt. Kubilaj megállapította, hogy már négy ágyúja 
felkészült, a parázstartók égnek biztos távolságban a lőporos zsákoktól és golyóktól. A 
szungok nem számíthatnak ennyi nehézfegyverre. 

Még mindig remélte, hogy meglepheti őket. A karakorumi perzsa vegyészek apróbb 
szemű port állítanak elő, amelyben több a salétrom, mint a csin keverékben. Kubilaj keveset 
értett a vegytanhoz, de azt felfogta, hogy a kisebb szemcsék gyorsabban égnek, és nagyobb 
erővel lövellik ki a golyókat. Ezt mindenki tudhatja, aki valaha is sütött egy kiadós húsdarabot, 
vagy apróra vágta sütés előtt. Szorongva figyelte, ahogy kalapáccsal bevert ékek segítségével 
följebb emelik a négy ágyút, hogy a fekete csövek minél meredekebben álljanak. A nyírfából 
faragott ékek gyakran összetörtek tüzelés közben, ilyenkor a pattantyúsok újakkal pótolták őket. 
A puskaporos zsákokat belökték a csövekbe, azután egy vasizmú ember megragadott egy 
kőgolyót, amely úgy lógott szétvetett lábai között, mint egy mindenórás asszony hasa. 
Hatalmas lökéssel fölemelte a golyót a cső pereméig, miközben egyik társa gondoskodott róla, 
hogy a golyó ne gurulhasson vissza. Kubilaj kis híján kiadta a parancsot, hogy használjanak el 
még egy zsák puskaport, de nem merte kockáztatni, hogy az ágyúk felrobbanjanak lövés 
közben. Mindegyikre szüksége volt. 

Pár méterrel lejjebb, a völgy alján tökéletes, ragyogó sorokban várakoztak a szung 
ezredek. Láthatták, mi történik a gerincen, mégis szobormereven álltak csapkodó zászlóik alatt. 
Kubilaj hallotta, ahogyan a pattantyúsai utasításokat ordítanak, amikor a szung zászlókból 
megállapítják a szél irányát. Kántálni kezdtek, mindig a negyedik ütemre helyezve a hangsúlyt. 
Az ágyúk szinte egyszerre fordultak el az erőlködéstől nyögő emberek keze alatt. A lövések 
egyenesek lesznek, amíg a szélirány meg nem változik. 

Kubilaj fölemelte a kezét. Tüzérei begyújtottak négy kanócot eltakarva őket a szél elől. A 
tisztek felkészültek, hogy megérintsék a kanócokkal az ugyancsak fekete porral töltött 
nádszálakat. Az így keletkező szikra át szakítja a csőben levő zsákot, amely a levegőbe löki a 
golyót. 

Leengedte a kezét, és kis híján belereszketett a várakozásba. Az ezt követő hangot 
semmihez sem lehetetett hasonlítani. Még a mennydörgés is kevésbé borzasztó. Füst és láng 
csapott ki a vascsövekből. Kubilaj szíve gyorsabban vert, mert látta, hogy szinte bizonyosan 
eltalálják a szung vonalakat. A szája is nyitva maradt, amikor az ágyúgolyók átrepülnek az 
ezredek fölött, de túlságosan messzire csapódtak be ahhoz, hogy látni lehessen a károkat. 

Pillanatnyi csönd után felordított mindenki, aki ezt látta. A hajcsárok újult erővel ostorozták 
a többi ágyút vontató lovakat, hogy felérjenek a gerincre. El tudják találni az ellenséget! Vagy a 
szungok ítélték meg rosszul a gerinc előnyeit, vagy a mongol puskapor volt sokkal jobb az 
övéknél. 

Kubilaj új parancsokat ordított. Minél előbb ki kellett használnia váratlan előnyét. Az 
ütegkezelők őrjítő lassúsággal változtattak az irányzékon. Nehéz pörölyökkel verték ki az 
ékeket, miközben társaik följebb emelték a vascsöveket. 

A völgyben kürtök jajongtak, ellentmondásos parancsok harsogtak a hirtelen zűrzavarban. 
Kubilaj láthatta, hogy néhány szung tiszt azt is elégnek tartaná, ha közelebb húzódnának a 
bányához. Mások, akiknek a feje fölött húztak el a kőgolyók, dühösen ordítottak, és a gerinc 
felé mutogattak. Nekik nem volt olyan pontjuk, ahol megállhatnának. Vagy támadniuk kellett, 
vagy elhagyni a bányát, hogy lőtávolon kívülre kerüljenek. Kubilaj úgy döntött, hogy gyorsan 
előre küldi a tümeneket és elfoglalja a szung ágyúkat. idegei megfeszültek, amikor összes 
ágyúját felkészítették a sortűzre. 

Amikor eldördült a sortűz, a csiszolt kőgolyók végigpattogtak a szung sorokon. Lovak és 
emberek rogytak össze, mintha tüzes vasrudat döftek volna beléjük. Két eltalált szung ágyú a 


magasba ugrott, és embereket nyomott agyon, amikor visszaesett. Kubilaj ujjongott, tüzérei 
verejtékezve dolgoztak. 

A lövések gyorsabban követték egymást, versengve marcangolták szét a sorokat. Kubilaj 
riadtan fordult meg, amikor egyik ágyúja felrobbant, és megölte a csőszájnál levő embereket. 
Egy másik tüzér akkor halt meg, amikor társa nem hűtötte le elég gyorsan a csövet a hosszú 
töltőrúddal és a szivaccsal. A puskaporos zsák akkor robbant fel, amikor javában nyomkodta, 
és közben elszakította lelkesedésében. A lángcsóva mellette csapott ki, és egy szempillantás 
alatt összeégette. Ezután kissé csillapodott a lázas sietség, a lecke nem tévesztette el hatását 
a többiekre. 

Kubilaj túl messze volt ahhoz, hogy lássa Bajar arcát, noha el tudta képzelni. Olyan 
fegyverei voltak, amelyeket városfalak lerombolására terveztek, és most az ellenséges sorok 
ellen használhatta őket. A körülötte álló harcosok még mindig hüledezve bámulták, milyen kárt 
tudnak okozni az ágyúk. Kubilaj azon töprengett, képesek lennének-e lerohanni a szung 
ütegeket most, miután fényes nappal látták, mire képesek az ágyúké 

A szung vonalakat újraalakították a halottak szőnyegén, de Kubilaj úgy gondolta, nem 
sokáig képesek megállni ilyen gyilkos tűzzel szemben. Nem irigyelte a szung parancsnokot, 
akárki legyen is az. Azt várta, hogy visszavonulnak, de a szungok tartották az állásaikat, 
miközben vörös karmok hasították fel a soraikat. Kubilaj a kőgolyók legközelebbi kupaca felé 
pillantott, és az ajkába harapott. Alig tucatnyi maradt. A puszta súlyuk megnehezítette, hogy 
úgy szállítsák őket, mint az ágyúkat; volt szekér, amely összetört alattuk. Kubilaj szinte 
megbabonázottan bámulta, hogyan apad a halom. Már csak egy maradt. Utoljára hűtötték le a 
szivaccsal a csövet, amely sziszegő-köpködő párát pöffentett a közelben levő emberekre, 
mielőtt beleolvadt a völgyre telepedett felhőbe. Kubilaj idegeskedett, amikor a gőz elgomolygott 
előtte, és percekig nem láthatott miatta. Hallotta, amint az ütegek kilövik az utolsó golyókat. A 
legtöbb ágyú elhallgatott, a személyzet büszkén vigyázzba vágta magát. Még néhány lövés 
hallatszott a lassúbb csoportok felől, aztán véget ért a mennydörgés. A fegyverek, a véres 
pusztítás eszközei hirtelen használhatatlanok lettek. 

Letaglózó élmény volt, amikor Kubilaj hirtelen elveszítette a csapásmérő képességet. A 
levegő sűrű volt a kéntől és a gőztől. Várnia kellett, hogy a szellő szétfújja a felleget, és ő ismét 
láthasson. 

A szung ezredek csúnya állapotban voltak. Ezrek takarították el a halottakat, a tisztek fel- 
alá lovagoltak a sorok mentén, buzdították őket, fölfelé mutogattak a gerincre, és nyilván azt 
kiabálták, hogy túl vannak a legrosszabbon. Kubilaj szárazon nyelt egyet. Nem törtek meg. 
Láthatta a messzeségben, hogy a szung tüzérek körülveszik ágyúikat. Az idő lelassult, 
szívének minden dobbanását külön érezte, amikor fölemelte a kezét. Embereinek pár száz 
méternyi távolságot kell megtenniük százhúsz-száznyolcvan szívverésnyi idő alatt. 
Parancsokat ordított, tümenjei lovaikat vágtába ugratva megindultak a gerincről. Kubilaj 
helyben maradt, miközben elszáguldottak mellette, tisztában volt vele, hogy neki kell a nyugodt 
középpontnak lennie, a szemnek, amely látja az ütközetet, és reagál rá úgy, ahogy a lentiek 
nem lennének képesek. 

A tümenek, akik életük legfélelmetesebb perceit élték, dühös és kihívó üvöltéssel zúdultak 
le a szung vonalakra. Kubilaj parancsot vakkantott zászlótartóinak, akik jelt adtak Urjang- 
Kadajnak és Bajarnak, hogy széles ívben kapják oldalba a szungokat. 

Szívverése nem volt megbízható időmérő. Amikor ujját a nyakára tette, először nem talált 
pulzust, azután olyan gyorsan vert a szíve, hogy nem kísérletezett tovább. A tümenek teljes 
vágtában száguldottak végig a keskeny síkságon, a völgy aljában, Kubilaj látta előttük a nyilak 
fekete tűinek felhőjét, amely egészen másfajta rettenetet jelentettek azoknak a szung 
katonáknak, akik még álltak, és nem hátráltak. 


Megrándult, amikor az első szung ágyúk tüzet nyitottak. A golyók utakat törtek a vágtázó 
sorokban. A tümenek nyaktörő sebességgel haladtak a síkságon, és amikor a szung tüzérek 
újratöltöttek, Kubilaj emberei süvöltő nyílzáport zúdítottak rájuk, és a tüzérek gyorsabban estek 
el, semhogy pótolhatták volna őket. A szárnyakon Urjang-Kadaj és Bajar a szungoktól kétszáz 
lépésnyire megállt. Több tízezer vesszőt lőttek ki az íjak, amelyeket más emberek meg sem 
tudtak volna feszíteni. A szárnyakon nem voltak ágyúk, Kubilaj íjászai viszont képesek voltak 
ötven lépésről eltalálni egy tojást, kétszáz lépésről egy embert, sőt a legjobbak pontosan ki 
tudták választani a célpontjuk legsebezhetőbb részét. 

A gerincről még mindig ezrével zúdultak alá Kubilaj mellett a harcosok, egy egész tümen, 
amely semmiképpen sem akart kimaradni az ütközetből. A pihenő tüzérek ordítva biztatták 
őket. Nekik már nem volt több szerepük. Kubilaj észrevette, hogy remeg, amikor az utolsó 
harcos is elhagyta a gerincet. Húsz ember maradt vele testőrségként meg egy fiú, aki tevén 
ülve továbbította a jeleket. Lentről minden tiszt láthatta, és ő volt az egyetlen, aki képes volt 
áttekinteni a csatateret. Szeretett volna új parancsokat adni, de magába fojtotta őket, mert most 
legfeljebb feltartóztathatta volna velük a tisztjeit. 

Egy darabig fölállt a nyergén, így pontosan láthatta, mi történik. Elméjében közben is 
kavarogtak a gondolatok és a tervek. Előbb-utóbb vasgolyókat kell öntetnie az ágyúk számára. 
Csakhogy nehéz hibátlan, szabályos gömböt készíteni, amely nem akad meg a csőben, nem 
robbantja fel, vagy nem megy rossz irányba. A vasat olyan folyósra kell olvasztani, mint a víz, 
és ez a hőmérséklet messze meghaladja a vele hozott, mozgó kovácsműhelyek lehetőségeit. 
Ólomgolyókat készítethetne, de ez a puha fém nem tartja a formáját. Nem lehetne fölhasználni 
vajon a bánya kohóit? Sokkal könnyebb a követ csiszolni, de a munka hetekbe telik, és mint 
láthatta, ami egy év alatt készül, egy délelőtt ellőhető. 

Megrázta a fejét, hogy szabaduljon sose pihenő gondolataitól. A szung ezredek hátráltak, 
mert minden oldalról támadták őket. Az állomány fele már holtan hevert, a tiszti páncélt 
viselőholtakat vastagon teletűzdelték nyilakkal. A mongolok a két szárnyon kilőtték utolsó 
nyílvesszőiket. A hátsó sorok leengedték lándzsáikat, és vágtába ugratták lovaikat, hogy utat 
nyissanak maguknak az ellenség soraiban. A többiek mögöttük kardot rántottak, és Kubilaj 
még ilyen messziről is hallhatta csatakiáltásukat. 

Hülegü elfáradt. Azóta, hogy felégette Bagdadot, egy hatalmas térség közigazgatása 
szakadt a nyakába. Betört Szíriába, elfoglalta  Aleppo városát, megsemmisített egy kis 
hadsereget, és lemészárolt három kurd törzset, amelyek a helyi városokat fosztogatták. 
Damaszkusz nemesei jóval előbb a színe elé járultak, semhogy megtámadta volna városukat. 
Bagdad intő példa volt mindenkinek; a damaszkusziak úgy adták meg magukat, hogy Hülegü 
még csak meg se fenyegethette őket. Kinevezett egy új kormányzót, aki a nevében uralkodott, 
és néhány jelképes kivégzést leszámítva a város épségben megúszta. 

Csodálkozására Kitbugáról kiderült, hogy keresztény bár ez nem mérsékelte haragját. 
Misét mondatott az elfoglalt mecsetekben, mielőtt lerombolta őket. Hülegü somolygott az 
emléken. Ketten együtt több kincshez jutottak, mint amennyit Szübötej, Dzsingisz vagy Ögödej 
valaha is láttak. Ennek jelentős részét Hülegü hazaküldte a bátyjának Karakorumba. Egy 
másik jelentős részt arra használt, hogy újjáépítse azokat a városokat, ahova új kormányzót 
ültetett. Mulatva csóválta a fejét. Még mindig meglepte, hogy ezért hálásak neki. Rövid az 
emberi emlékezet, vagy inkább nagyon is hosszú, hiszen ő mindenkit megölt, aki tiltakozni 
mert. Bagdadot a kalifa kincsének csekély töredékéből építették újjá mongol kormányzó alatt. 
Naponta érkeztek kereskedőcsaládok, akik otthonra leltek a városban, ahol hirtelen leesett a 
telkek és a házak ára. Az üzlet máris fejlődésnek indult, és beszedték az első adókat, bár a 
város csak halvány árnyéka volt a réginek. 

Aznap éjjel egy út menti fogadóban szállt meg. Ráérősen evett, és csak azt bánta, hogy a 


muszlimok nem próbálják ki feltűnő leleményességüket a szeszfőzésben. Megkóstolta a 
kávéjukat és keserűnek találta. Az nem embernek való ital. Bor és ajrag készletei régen 
elfogytak, és amíg nem talál újabb forrást, a hadserege nem ihat, amitől harapós és epés lesz 
az ember. Kénytelen lesz hozatni pár száz családot, hogy ismét élvezhesse az erős pálinkát, 
amelyet gyerekkora óta úgy szeret. Ezt leszámítva elégedett volt a földekkel, amelyeket 
szerzett. A fiainak kánságai lesznek, és Möngke megbecsüli őket. Evés közben fáradtan 
göcögött. Mulatságos, hogy még mindig mennyit számít neki Möngke helyeslése. Az ókorában 
már nem szabadna számítania a néhány évnyi korkülönbségnek. Felhajtott egy pohárral 
valamiféle gyümölcsléből, és pofát vágott, olyan émelyítően édes volt, ráadásul fémes 
mellékízű. 
- . Még egy kicsit, uramé - kérdezte a szolga, és fölemelt egy korsót. 

Hülegü elhessentette, és igyekezett nem gondolni a jó ajragra. Hogy égetné a torkát! 
Megfájdult a gyomra, kurta vaskos ujjaival nyomkodni kezdte a hasát. Egy ideig megfeszítette 
az izmait, de nem mentki belőle a szél, csak a fájdalom növekedett, de úgy, hogy beleizzadt az 
arca. 

- Hozz vizet - mondta komoran. 

A szolga elmosolyodott. - Késő, uram. Ehelyett Alamut üdvözletét hoztam, és a békét, 
amelyet bizonyosan nem érdemeltél meg. 

Hülegü tátott szájjal bámult rá, azután igyekezett fölállni, Megtántorodott, mert gyenge volt 
a lába, de ahhoz elég ereje maradt, hogy ordítson. 

- Őrség! Hozzám! 

Az asztalnak dőlt. Az ajtó kivágódott, két embere lépett be kivont karddal. 

- Fogjátok megl! - vicsorgott Hülegü. 

Hullámban öntötte el a gyengeség. Térdre esett, két ujját mélyen a torkába nyomta, és 
sugárban hányt, miközben emberei értetlen iszonyattal bámulták. Jól bevacsorázott, így 
többször is öklendeznie kellett. A keserű szag betöltötte a szobát. A fájdalom egyre erősödött, 
de a feje egy kicsit kitisztult. A szolga nem védekezett, csak állt a két őr között, és 
aggodalmasan figyelt. 

Hülegü bivalyerős ember volt, most mégis majd kiugrott a szíve, és az arca úgy izzadt, 
mintha egész nap futott volna. A verejték az orráról a deszkapadlóra csöpögött, amikor 
összegörnyedt. 

- — Faszenet - hörögte. - Őröljétek meg mind, amit találtok... vízzel. Szedjétek ki a 
tűzhelyekből. Hívjátok a sámánomat... -Le kellett küzdenie a szédülést, mielőtt ismét 
megszólalhatott. 

- Ha elájulok, töltsetek belém annyit, amennyit csak bírtok. 
- Látta, hogy az őrök haboznak, egyik sem akarja elengedni a szolgát. Hülegüben 
felágaskodott az indulat és a kín. 
- Öljétek már meg, és menjetek! - ordította, azzal hátrahanyatlott. 

Fuldokló hangot hallott. Az őrök elvágták a szolga torkát, azután kirohantak a szobából. 
Ismét megpróbált hányni, de a gyomra üres volt, és minden száraz öklendezés után fények 
villogtak a szeme előtt. Feje óriásira nőtt, és dübörgött benne a vér. A szíve túl gyorsan vert, 
amitől elszédült és elgyengült. Homályosan érzékelte, hogy emberek rontanak be, fatálat 
nyomnak a szájához, tele kavargó feketeséggel, amelyet lenyelt és azonnal ki is hányt, 
szemcsés folyadékkal mocskolva be a ruháját. Kényszerítette magát, hogy ismét igyon, egyik 
tállal a másik után, amíg úgy nem érezte, hogy szétrobban a hasa. Szénpor csikorgott a fogai 
alatt, miközben levegő után kapkodva igyekezett megtisztítani a száját és a torkát. Addigra 
tucatnyian voltak a szobában, valamennyien elszenesedett fadarabokat törtek porrá minden 
eszközzel, amit találtak. Egy idő után a saját savas hányadékában úszó Hülegü elmerült a 


feketeségben. 

Amikor magához tért, sötét volt. A szemhéjai összeragadtak valamitől. Odanyúlt, 
megdörgölte az egyik szemét, érezte, ahogy a szempillái leszakadnak. A mozdulatot 
észrevették. Hangok kiáltották, hogy felébredt. Hülegü felnyögött, de a maró fájdalom eltűnt a 
gyomrából. A szája pocsék volt, még mindig csikorgott a fogai között a faszén, amely 
megmentette. Ugyanez a moslék mentette meg egyszer Dzsingiszt, és Hülegü némán 
megköszönte az öregember szellemének, mert kölcsönadta azt a tudást, amelyre szüksége 
volt. Közel járt a véghez, a faszén nélkül, amely felszívta a mérget, biztosan meghal. Ha a 
szolga befogja a száját, Hülegü meghalt volna anélkül, hogy tudja, miért. 

Hihetetlenül legyengült. Kitbuga tábornok magasodott fölé, de Hülegü nem bírt fölállni. 
Erezte, hogy föltámasztják, és látta, hogy egy másik fogadói szobában ül, vastag takarókkal a 
feje alatt és a vállán. 

- Szerencsés voltál - mondta Kitbuga. 

Hülegü morgott, még csak gondolni se akart az ájulása előtti rémítő pillanatokra. Olyan 
gyorsan történt: megevett egy jó vacsorát, azután az életéért küzdött, a gyilkos pedig 
elégedetten figyelte. Úgy vélte, hogy a keze még mindig remeg, ezért a takaró alá rejtette 
hatalmas öklét, hogy Kitbuga ne lássa. 

- De azután működött a faszén - motyogta. 

- . Túl konok vagy ahhoz, hogy meghalj - felelte Kitbuga. - A sámánod azt mondta, néhány 
napig feketét szarsz, egyébként a megfelelő parancsokat adtad ki. 

- Inádkoztál értem? 

Kitbuga hallotta a gúnyt a hangjából, de nem törődött vele. 

- Természetesen. Élsz, nemé 

Hülegü ismét megpróbált fölegyenesedni, a gondolatai hirtelen kitisztultak. 

- . Figyelmeztetned keli a testvéreimet, különösen Möngkét. Küldj el egy tucat lovas futárt. 

- . Már elmentek - mondta Kitbuga. - Tegnap, nagyuram. Azóta aludtál. 

Hülegü megroskadt. Kimerítette az erőfeszítés, hogy felüljön és gondolkodjon, de élt, 
holott már arra számított, hogy meghal. Borzongott fektében, felvillanó emlékek zavarták meg a 
lelke békéjét. Alamut vezére még az előtt küldött ellene gyilkosokat, hogy egyáltalán meglátta 
volna az erődöt? Lehetséges. De valószínűbb, hogy voltak emberei, akik dolguk végeztével 
visszamentek Alamutba, és romokban találták. Hülegü el tudta képzelni, hogy bosszút 
esküdtek azok ellen, akik megtörték szektájukat és megölték vezérüket. Lehunyta a szemét és 
érezte, hogy mindjárt elalszik. Hányán lehetnek még? Talán csak egy volt, akiből újabb hulla 
lett az út mentén. 

Kitbuga lenézett barátjára, és elégedetten látta, hogy némi szín visszatért az arcába. Csak 
abban reménykedhetett, hogy a merénylet egy haldokló klán végvonaglása volt. De még így is 
évek telnek el, hogy Hülegü bárhova is betegye a lábát egy testőrcsapat nélkül. Ha csak 
egyetlen aszaszin maradt életben, akkor is fennáll a veszély. Bár ne halt volna meg a 
méregkeverő! Akkor kivihetné az erdőbe és tűzzel-vassal kifaggathatná. 


Huszonharmadik fejezet 


Kubilaj szigorú parancsot adott, hogy a bánya munkásaihoz nem szabad nyúlni. Ez egyszer 
még Urjang-Kadaj sem tiltakozott. Valakinek továbbra is fel kell hoznia az ércet a földből, és 
Kubilaj emberei között egy sem akadt, aki értett volna a fémolvasztáshoz, noha látták a kohókat 
és a körülötte levő épületekben a sok zsák furcsa port. A településhez tartozott egy hatalmas 
halom fekete ólom és fémsalak is. A vegyszerektől bűzös, keserű levegőt kiszárította a torkot, a 
kutató harcosok krákogtak és köpködtek. 

Bajar maga hozta a hírt, hogy megtalálták az elszállításra összekészített ezüstöt. Kubilaj 
az arcán látta, hogy érdemes megnéznie, de a valóság megdöbbentette. A finomított fém 
megtöltött egy hosszú kőépületet, amelyet vasajtó zárt el. Ezt kénytelenek voltak betörni, mert 
senki sem találta a kulcsot. Odabent feketére oxidálódott, vékony fémrudak várták kecskelábú 
asztalokon, hogy szekerekre rakják és elvigyék a császár fővárosába. 

Bajar még meg sem számolta a rudakat, és Kubilajnak jutott az öröm, hogy elsőnek 
felbecsülhesse. Kétszáznegyven bugát számolt az asztalon, ezt megszorozta nyolcvan 
asztallal, és a végösszeg szédítő volt. Minden egyes rúdból legalább ötszáz kis pénzérmét 
lehet verni, ha talál hozzá megfelelő személyzetet. Kubilaj egy ideig csak állt a néma 
teremben, azután elmosolyodott, Bajar pedig fölnevetett. Ami a teremben van, az csaknem 
tízmillió érmére elegendő, amiből két teljes éven át fizetheti a hadseregét. Kicsit elkomorodott a 
gondolatra, hogy a tizedrészét el kell küldenie Möngkének Karakorumba, de hát már régen 
adós ezzel. Nem felejtette el, miként reagált Ong Csiang az ő ajánlatára. Vajon csökkenthetné 
emberei havi zsoldját anélkül, hogy elveszítené a bizalmukat é Egy ilyen lelet után aligha 
hivatkozhat nehézségekre. A hír máris bejárta a tábort. 

- . Keresd meg a legelőkelőbb embert a városban, akárkit, aki a bányát vezette - mondta 
Bajarnak. - Tudnom kell, hogy ez itt egy hónap vagy egy év termése. Embereket kell itt 
hagynom, hogy megvégjék ezt a helyet, és folytatódhasson a munka. 

-A császár harcolni fog, hogy visszaszerezze a bányát, ha ilyen sokat ér - felelte Bajar, aki 
még mindig ámuldozva nézett körül. 

- . Remélem is. Szeretném, ha a legjobb embereit küldené ellenem, tábornok. Amilyen 
tempóban haladok, öregember leszek, mire elérem a fővárosát. Jöjjön csak, hogy újabb 
gazdag földeket csatolhassunk a kánság területéhez. 

Egy pillanatra belesajdult a szíve, hogy minden, amit megnyer, minden, amit véghezvisz, 
Möngke dicsőségét öregbíti Ka-rakorumban, de elfojtotta a gondolatot. Möngke nagylelkű volt: 
emberekkel, tábornokokkal, ágyúkkal, de még a földekkel is. Kubilaj rájött, hogy már nem 
hiányzik neki a tudós élet Karako-rumban. Möngke meg akarta változtatni őt, és egy 
szempontból sikerült is neki. Kubilaj nem lehetett többé az, aki volt. Még a pikkelypáncélhoz is 
hozzászokott. Azon kapta magát, hogy várja a következő ütközetet, a próbákat és kísérleteket, 
amelyekkel szembe kell néznie nemzeti elit tümenjeinek élén. Rácsapott Bajar vállára. 

- . Egy bányavárosban biztos van ital. Jobb, ha sietünk, mielőtt az emberek bevedelik az 
összest. 

-Az első dolgom az volt, hogy őröket állíttattam a város kocsmáihoz - mondta Bajar. 

Kubilaj rá vigyorgott. 

- Hát persze. Nagyon helyes, mutasd az utat. 

Mindketten megfordultak a futó léptek zajára. Kubilaj szája kiszáradt, amikor meglátta 
egyik izzadt, poros felderítőjét. A fér- 

fi csaknem összeesett, az egyik asztalra támaszkodott, és alig vette észre a kincset, 
miközben zihálva átadta üzenetét. 

- . Egy szung hadsereg közeledik erőltetett menetben, nagyuram. - Egy pillanatra 


elfehéredett, mintha hányni akarna. Kubilaj megmarkolta a vállát. 

- Milyen messze vannak? - kérdezte. 

A felderítő kapkodta a levegőt, és összerázkódott, amikor Kubilaj hozzáért. 

- . Talán harminc kilométerre, talán kevesebbre. Messziről láttam őket. 

- Hányán vannak? 

- . Többen, mint a tümenek. Ezt nem tudom biztosan. Amint észrevettem őket, olyan 
gyorsan indultam vissza, ahogy csak tudtam. - A szeme jóváhagyásért könyörgött. Attól félt, 
hogy talán tovább kellett volna maradnia. 

- . Helyesen cselekedtél - mondta Kubilaj, - Egyél valamit, és keress helyet valamelyik 
szekéren, ahol alhatsz. Nem maradurk itt, - Bajarhoz fordult, minden derű eltűnt a hangjából. - 
Ez most már így lesz, tábornok. Reméltem, hogy kicsivel több időnk marad, de beleszorult a 
kezünk a darázsfészekbe, Ők pedig mindent bevetnek amijük van, minden hadsereget, amit 
csak összeszedhetnek és útnak indíthatnak. 

- Szétverjük őket - felelte Bajar. 

Kubilaj bólintott, de a szeme sötét maradt. 

- Minden csatát meg kell nyernünk. Nekik pedig csak egyet. 

- Voltam már rosszabb helyzetben - vonta meg a vállát Bajar. 

Kubilaj pislogva nézett rá, azután elnevette magát. Valamelyest csökkent a feszültség. 

- . A Szung Birodalom szívében vagyunk, Bajar. Nem lehettél ennél rosszabb helyzetben. 

- Népünk megverte a csin császárt - felelte Bajar zavartalanul. - Várost város után, 
hadsereget hadsereg után. Bízz az embereidben, nagyuram. Nem hagyunk cserben. 

Kubilaj egy pillanatig meg sem tudott szólalni. A tümenek vezetése eleinte szellemi 
gyakorlat volt, élvezte a manőverek és a taktika kihívásait, ahogy mindig módot talált az 
ellenség meg-verésére. Bajar szavai nyomán mindent átértékelt. Azt fogja kérni az emberektől, 
hogy haljanak meg érte és a családjáért. Őrültség, hogy egyáltalán követik. Meghatódott attól, 
amit Bajar és a futár arcán látott. Nem kezdett magyarázkodni, szinte elkésve jutott eszébe, 
hogy tartania kell a távolságot. Még nem sikerült meghatároznia, hogyan lett vezető. Minden 
úgy történt körülötte, mint egy különös alkímiai reakció. Többről volt itt szó, mint rangról és 
fegyelemről, többről, mint a hadsereg szerkezetéről, amelyet a családja épített föl, de még 
nagyapja legendájánál is. Némelyek ezért követték, vagy egyszerűen csak élvezték a tümenek 
életét. Mások, a legjobbak mindent kockáztattak Kubilaj ért, mert ismerték. Felmérték, és 
önként a kezébe adták az életüket. Ez egyszer nem volt képes kifejezni, mit jelent ez neki, 
ehelyett nyers parancsokat osztogatott. 

- . Csomagoljátok össze az ezüstöt, tábornok! Futárokat küldök vissza a táborhoz, tudatom 
velük, hogy még egy darabig abból kell élniük, amijük van. Embereid keressenek egy jó helyet, 
ahol szembeszállhatunk a szungokkal. Valamennyien odamegyünk. 

Bajar elvigyorodott, mert látta, hogy Kubilaj bán ismét ég a tűz. 

Csabi a jurta előtt volt, amikor Kubilaj odalovagolt. Amikor meglátta a férjét, letette a 
kecskebőröket, amelyeket szabott és varrt. Csenjin ugyanabban a pillanatban vette észre az 
apját, és rohant a jurtához, amelynek fala mellé egy zsámolyt állított. Amikor Kubilaj 
megállította a lovát, és leszállt róla, a fia felmászott a nemeztetőre, és az ajtó fölött 
egyensúlyozott. Az asszonyok mind odacsődültek, hogy hallják a híreket. Nem fogják 
megzavarni a kán testvérét, de amint elmegy, megrohanják kérdéseikkel Csabit. 

- . Újabb hadsereg közeledik - mondta Kubilaj. Kicsit lihegett, amikor fölkapott egy tömlő 
ajragot, és jól meghúzta. - Ruhát kell váltanom, és ideje tábort bontani. 

- . Veszélyt jelentenek? - kérdezte Csabi, és igyekezett megőrizni a nyugalmát. Kubilaj a 
fejét rázta. 

- " Eddig nem, de ha a tümeneknek gyorsan kell mozogniuk, nem akarom, hogy itt 


maradjatok, és sebezhetővé váljatok. Együtt kell tartanom a családokat. 

Csabi felnézett. A közelben összeomlott egy jurta, szempillantás alatt változott át rudakká 
és nemezgöngyölegekké. Kubilaj nem egyedül érkezett, az asszony mindenfelől hallhatta a 
kiáltásokat, ahogy a békés tábort hirtelen elkezdték szétszedni. Mindent arra terveztek, hogy 
gyorsan költözhessenek, és neki voltak szolgái is erre a célra. Ketten, vállukon gyeplőkkel és 
igákkal éppen elindultak az ökrösszekerekért. 

- . Gyere le, Csenjin! - szólt oda Kubilaj a fiának. Tudta, hogy a gyerek szeretne ráugrani, 
amikor elmegy mellette, de most nem volt ideje játékokra. Csenjin elszomorodva nézett rá, de 
lemászott. 

- Nyugtalannak látszol - mondta halkan Csabi. 

Kubilaj vállat vont, és rámosolygott. 

-A mi embereink jobbak, de a mennyiség, Csabi! Ha a szung nagyurak összefognak, olyan 
hadsereget tudnak felállítani, amely mellett a mienk csak portyázó csapat lesz. 

- De nincs olyan emberük, mint te - felelte az asszony. A férfi bólintott. 

- így van - mosolygott. - Szokatlan ember vagyok. 

Csapi érezte a szorongását, amikor Kubilaj tekintete végigfutott a táboron, megjegyezve 
minden részletet. 

- Nem kell aggódnod miattunk - mondta. 

Kubilaj lassan megfordult. Egyszerre próbált figyelni a feleségére, és a gondjaival 
foglalkozni. Egyik sem sikerült. 

-Hmmm? 

- , Nem vagyunk védtelenek, Kubilaj. Vagyunk itt hányán is, háromszázezren? Ez egy 
város, Kubilaj, és mindenkinek van fegyvere. - Hosszú kést húzott elő az övéből. - Nekem is. 
Akad itt annyi rokkant, akikből össze lehet állítani néhány tüment. Sokan közülük még tudnak 
lovagolni, vagy nyilazni. 

Kubilaj kényszerítette magát, hogy a feleségére figyeljen. Látta, hogy Csabi az öleikén 
igyekszik könnyíteni. Ingerültségében már majdnem kiszaladt a száján, micsoda véres iszonyat 
egy tábor lerohanása, de megfékezte magát. Semmi haszna megijeszteni az asszonyt. Sok 
ezer élet múlik azon, hogy képes lesz-e megvédeni őket. Szavak és ígéretek semmit sem 
jelentenek az ilyen tehernél. Végül csak bólintott, és az asszony mintha fellélegzett volna. 

-Van hideg birkahús és tavaszi hagyma a fazékban. Vágok neked néhány szeletet. Van 
lepénykenyér, belecsavarhatod és menet közben is megeheted. 

- Fokhagymátis kérek - jelezte Kubilaj. 

- . Összekészítem, miközben beszélsz a fiaddal. Három napja várja, hogy rád ugorhasson. 
Nem lovagolhatott el egy ember sem a jurta mellett anélkül, hogy föl ne szaladjon a tetőre. 

Kubilaj felsóhajtott. 

- Csenjin! Gyere ide! 

A gyerek duzzogva előbújt. Kubilaj a jurtára bökött. 

- Indíts! Nincs sok időm. 

Csabi nevetett, Csenjin arca felragyogott. Felkapaszkodott a nemezfalon, és úgy lapított az 
ajtó fölött, mint egy pók. 

- . Gondoltam, megnézem a fiamat - mondta Kubilaj. - Talán odabent van. - Lehajolt, hogy 
belépjen, mire Csenjin rávetette magát. Súlyától Kubilaj visszatántorodott, és felüvöltött mímelt 
meglepetésében, aztán letette a fiút a földre. 

- Elég legyen. Segíts anyádnak és a szolgáknak. Tábort bontunk. 

- Veled mehetek? - kérdezte Csenjin. 

- . Ez alkalommal nem. Megígérem, hogy velem jöhetsz, amint idősebb leszel. 

- Idősebb vagyok. 


- Ez igaz, de még nem eléggé. 

Csenjin éles hangon nyafogni kezdett. Csabi előjött két csomag elemózsiával. Amerre 
néztek, jurták százait bontották le, és rakták szekérre Kubilaj érkezése óta. 

- . Tudom, hogy, megvered őket, Kubilaj. Tudom. Megmutatod a testvérednek, hogy igaza 
volt, amikor téged küldött a Szung Birodalom ellen. 

Csabi megcsókolta a férje nyakát. 

Kubilaj feszült csöndben figyelte, ahogy a tümenjei felállnak. A szungok úgyis 
megtalálják, akárhol várja őket, így egy füves lapályt választott egy kis domb mellett, onnan 
figyelte, ahogy a ragyogó ezredek közelednek az ő embereihez. Minden harcosa tudta, hogy 
Kubilaj ott van, az ő keze tartja a kardot fölöttük. Ha ő nézi őket, jól fognak harcolni. 

sütött a nap, de ő nem lett vidámabb tőle. Nem volt képes felmérni az ellenfél taktikáját. 
Felderítői azt jelentették, hogy több hadsereg tart a mongolok fő tábora felé, de nem 
egyesültek. Mindegyik úgy közeledett, mintha nem egy nemzethez tartoznának. Kubilaj hálát 
adott Ég Atyának ezért, ugyanakkor átkozódott, mert olyan sokan jöttek ellene. 

Bólintott egy fiúnak, aki egy tevén ült a közelében. A gyerek az ajkához emelt egy hosszú 
rézkürtöt, és jajongó dallamot fújt. Bajar és Urjang-Kadaj válaszolt, és megindult négy-négy 
tümennel az ellenséges négyszögek irányába. Hátul húszezren várakoztak tartalékban. 
Türelmesen ültek lovukon, hunyorogva fürkészték a messzeséget. Kubilaj elővett egy 
gömbölyű kavicsot a zsebéből, és a hüvelykujjával simogatta. Jao Su azt mondta, ez ellazítja. 

Tábornokai szétváltak, és megindultak a szung erők oldalában, pontosan kívül maradva a 
számszeríjak lőtávolságán. Váratlan nyílzápor sötétítette el az eget a két hadsereg között, 
mintha felhő árnyéka futna át a mezőn. 

Az első nyilakat pusztító áradat követte, hat-nyolc szívverésnyi hullámokban. A szung 
gyalogosok  oldalszárnyai beljebb húzódtak, a tömeg összeszorult, lelassult, sikoltozó 
emberekből és halottakból álló csapást hagyva hátra. Ők nem birkózhattak meg a tümenekkel. 
Kubilaj ökölbe szorította a kezét, amikor látta, hogy a kardokkal fölfegyverzett ezredek 
megpróbálnak áttörni a szörnyű töviseken, amelyek átütötték pajzsukat és páncéljukat. Urjang- 
Kadaj visszahúzódott, amikor az ellenség támadásba lendült, de a nyílfelhők folytatódtak, az 
ezredek rohama összeomlott. Az orlok tümenjei visszatértek az eredeti helyükre. 

Kubilaj várt, a szíve erősen vert. Az utolsó nyilak is elszálltak az ellenség felé. Az utolsók 
szinte még be sem csapódtak, amikor a lovasok vágtába ugratták hátasaikat. Leengedték 
lándzsáikat, ám a szungok is a földbe ütötték dárdáik nyelét. A tümenek úgy támadtak, mint az 
összezáródó állkapcsok. Bajar pontosan utánozta Urjang-Kadaj manőverét. Kubilaj a fejét 
csóválta, amikor arra gondolt, hogy emberek és lovak nekirohannak a szörnyű vasaknak, de 
harcosai nem tétováztak. Addigra olyan közel kerültek a vezérhez, hogy Kubilaj láthatta a 
felnyársalt emberek és lovak vérben úszó testét. 

- Küldd a tartalékot! - parancsolta. 

A kisdobos tátott szájjal nézte a csatát, Kubilajnak meg kellett ismételnie az utasítást, 
hogy a gyerek a szájához emelje a kürtöt. Két újabb tümen indult el ügetésben az ellenség felé. 
Azután vágtára gyorsítottak. A lándzsák jól beváltak a szung frontvonalból kimeredő dárdákkal 
szemben, Kubilajnak mégis uralkodnia kellett magán, hogy ne reszkessen a felindulástól. Nem 
irigyelte embereit. 

A kis dombról látta, hogy a szung ezredek összezárnak, mégis kitartanak a szárnyakon, 
noha megállította őket az új roham. Kubilaj nem látta a menet végét, de remélte, hogy lesznek, 
akik elfutnak félelmükben. 

Lódobogást hallott. Körülnézett, a szeme tágra nyílt. Negyven-egynéhány lovas robbant ki 
a ligetből a domb lábánál. Kubilaj látta az állatok bólogató fejét, ahogy fölfelé mennydörögtek a 
lejtőn. 


Testőrei nem tétlenkedtek. Mielőtt Kubilaj parancsot adhatott volna, mind a húszán 
vágtában indultak az ellenségre, és lefelé száguldva feszítették meg az íjukat. Kubilaj 
megfordult a nyeregben, újabb ellenségeket keresve. Tőle alig nyolcszáz lépésre csata 
tombolt, és ő hirtelen egyedül maradt a dobossal, aki olyan fehér lett, akár az új nemez. Kubilaj 
kardot rántott, dühös volt magára, amiért nem fésültette át a ligetet. Perzselte a szégyen, ha 
reggeli magabiztosságára gondolt, amikor kiválasztotta a pontot, ahonnan a legjobb a kilátás. 
Valamilyen szung tiszt kitalálta, hova fog állni, és lesbe állította embereit, hogy kivárják a 
megfelelő pillanatot. Elvörösödött, amiért túljártak az eszén. Az első nyílvesszők a levegőbe 
emelkednek, de sokat felfogtak a szung pajzsok. Még így is összerogyott három ló, és 
görcsösen rugdalóztak, nyihogtak fájdalmukban. 

A mongol testőrök ismét kilőtték nyilaikat, amitől újabb szungok estek össze, de alig 
maradt idejük, hogy ledobják az íjakat és kardot rántsanak. Emberek-állatok estek össze holtan 
vagy kábultan az összeadódó súlytól és sebességtől. Kubilaj hallotta az éles sikolyokat, és 
ismét kiverte az izzadság. A csata felé pillantott, de még nem jelezték, hogy erősítést kérnének. 

Alig száz lépésnyire a testőrei eszeveszetten igyekeztek feltartóztatni az ellenséget. 
Kubilaj nyelt egyet, nehéznek érezte a lábát. Rájött, hogy fél. A szung parancsnok bizonyára 
legjobb embereit küldte erre a feladatra. Nem számítanak rá, hogy életben maradnak, de 
mindenképpen átvágják magukat Kubilajig. 

Testőrei gyerekkoruktól tanulták a kardvívást és az íjászatot, nem egykönnyen lehetett 
leteríteni őket. Öt ellenséges katona áttört a mongolokon, és megsarkantyúzta lovát. Kardjuk 
véres volt, és ordítottak, amikor észrevették, hogy a vezér egyedül van egy tevén ülő- fiúcska 
társaságában. 

Az egyik testőr bőszült erővel elhajította a kardját. A penge beleállt az egyik szung katona 
hátába, aki felüvöltött kínjában. A szárat markolva zuhant le a nyeregből, magával rántva lovát. 
Kubilaj látta, hogy levágják a testőrt, aki védelem nélkül maradt. Ő érte áldozta fel az életét, de 
ez sem volt elég. Négy szung lovas elérte a gerincet. Gyorsítottak, kardjukat fölemelték a 
csapáshoz, hogy lenyakazzák az ellenséges vezért. Kubilaj a rettegéstől hűdötten figyelte őket. 
Nem bírt elmenekülni. Énjének egy része tudta, hogy akkor lenne esélye az életben 
maradásra, ha vágtában hagyná itt őket, de azt nem heverhetné ki. A gyávaság 
megbocsáthatatlan bűn. Ha megfutamodik, soha többé nem parancsolhat a tümeneknek. 

Néhány testőrre még küzdött a lenti ellenséggel, de ketten észrevették a kánt fenyegető 
veszélyt, és utat vágtak maguknak. Kubilaj látta, ahogy megindulnak fölfelé a lejtőn a négy 
ellenséges katona nyomában. Külön érezte minden szívdobbanását, miközben agya higgadtan 
felmérte az esélyeket. Megrázta a fejét. Látta a halálát a közeledő emberekben. Fölemelte a 
kardját, és olyan hirtelenséggel tűnt el belőle a félelem, hogy szinte beleszédült. Akkor vette 
csak észre, hogy visszafojtotta a lélegzetét, amikor ismét levegőt vett. Már-már boldog volt, 
amiért elhagyta a bénító rettegés. Megint tudott mozogni, a csatazaj is visszatért, ahogy 
feléledtek az érzékei. 

A négy lovas támadott. A kisdobos hirtelen felrikoltott, és a tevéje oldalába vágta a sarkát. 
Az állat elbődült, meglódult, egyenesen az ellenség útjába. Az élen robogó katona nekiment a 
teve loncsos oldalának, és átesett a gyereken. Lova térdre döntötte a tevét, amely elterült. 
Nyújtogatta hosszú nyakát, és bőgött. 

Kubilajtól balra a szungok kíméletlenül megrántották a gyeplőt, és dühösen káromkodtak, 
amiért elvesztették az alkalmat, hogy lesújtsanak. Kubilajnak csak eggyel kellett 
szembenéznie. Karja gépiesen mozdult, kivédte az elmosódó szürke foltnak érzékelt kardot. 
Csendülés hallatszott, a szung tovább vágtatott. Kubilaj a vállában is érezte az ütést. A támadó 
megfékezte horkant ó lovát, és gyorsan megfordult az újabb csapáshoz. Kubilaj higgadtan 
fogadta. Erős volt, gyors volt, érzékei valósággal izzottak az éberségtől. Nem tudatosan hárított, 


a gyakorlással töltött órák ezrei mozgatták. Mikor a pengék találkoztak, ösztön-szerűen tudta, 
hogy tovább kell csúsztatnia a sajátját az egyenes vonalú döféshez. A szung katona 
megrándult, amikor az acél átvágta a légcsövét. Vér fröccsent Kubilaj hunyorgó szemébe. 

A teve hátborzongató üvöltéssel feltápászkodott, és fejvesztetten rugdosott, amitől Kubilaj 
lova megugrott. Az első szung megroskadt, lecsúszott a lováról, de már támadott is a 
következő. Kubilaj önbizalma megnőtt. Úgy, ahogy Jao Su tanította, megmarkolta a katona 
zubbonyának ujját, és megrántotta, amivel kibillentette az egyensúlyából. 

A lova a legrosszabb pillanatban kezdett hátrálni, pontosan akkor, amikor ő rántott egyet a 
katonán, hogy az hátraszegje a fejét, és a nyaka védtelen maradjon, de így épphogy előredőlt. 
Kubilaj kénytelen volt kihúzni a nyeregből. Amikor elengedte, a szung lábfeje beleakadt a 
kengyelbe, a lábszára kicsavarodott, megreccsent. A katona felsikoltott, és tehetetlenül 
csapkodott, a feje csaknem söpörte a földet, és minden mozdulattal tovább csavarta a törött 
csontot. 

Kubilaj felnyögött fájdalmában, mert valami végighasította a karját. Odafordult, meglátta a 
szungot, aki nekiment a teve oldalának: éppen újabb csapásra emelte a kardját. Arca csurom 
vér volt, mert fejjel ért földet. Tántorogva hátrált. Kubilaj kihúzta a lábát a kengyelből, rúgott, és 
állón találta ellenfelét. Amikor megmozdult, ütést érzett a mellvértjén. Hátrafordult a nyeregben, 
vadul suhogtatta a kardját. Egy pillanatra látta a szungot, amint hátradől, mintha valaki 
lerántaná. Az egyik testőre volt, aki eszeveszetten taposta a támadót, addig, amíg össze nem 
törte a bordáit. 

Kubilaj, aki úgy lihegett, mintha kilométereket futott volna, belenézett a testőr szemébe. Az 
bólintott, nem úgy, ahogy a harcos a tisztjének, hanem mint egyik ember a másiknak, akik 
túléltek egy csatát. Kubilaj lassan kiengedte a tüdejéből a levegőt, és körülnézett. A szungok 
mind meghaltak, neki viszont négy testőre is életben maradt. Hárman a domboldalon 
bóklásztak az elesettek között, és a sebesültek legapróbb mozdulatára is lesújtottak a 
kardjukkal. Még mindig tajtékzottak a dühtől. Kubilaj egyedül volt az utolsó élő testőrrel, aki 
megmentette őt. 

A teve ismét felbődült fájdalmában. Kubilaj látta, hogy a lába eltört, úgy lötyögött, mintha 
csak a feszülő bőr tartaná egybe. Agya kitisztult, a kisdobost kereste, aki rávetette magát a 
támadókra. Egy pillanatra lehunyta a szemét, amikor meglátta elnyúlt testét a földön. Leszállt a 
lováról, és felnyögött, mert a zúzódásai jeleztek. A karján levő vágást össze kell varrni. Valami 
rácsorgott az ujjaira. Meglepetten odanézett. Hogyhogy nem fáj jobban egy seb, amelyből 
ennyi piros vér folyik? 

A fiú elájult, egy nagy púp éktelenkedett a homlokán. Kubilaj a hüvelykujjával felhúzta a 
szemhéját, és látta, hogy megrezzen a fényre. Éppen mondott volna valamit, amikor 
megdermedt, és eszébe jutott, hogy neki egy ütközetet kell irányítania. A lába és a háta 
tiltakozott, amikor fölállt. Meg sem próbált lóra szállni, csak elárnyékolta a szemét, és lebámult 
a csatatérre. 

A szung hadsereg megtört. Ezrek álltak csüggedt némaságban, a kezüket a magasba 
emelve jelezték, hogy eldobták a fegyvereiket. Sokukat már megkötözték; ők kimerültén, 
lehajtott fejjel térdeltek. A távolban még néhányan menekültek a véres csatatérről, a mongol 
harcosok kettes-hármas csoportokban vadásztak rájuk. Kubilaj részeg megkönnyebbüléssel 
engedte ki a tüdejéből a levegői. A fiú felnyögött, és amikor magához tért, Kubilaj visszament 
hozzá. 

- Hogy hívnak? - kérdezte. Tudnia kellett volna, de az agya lelassult és kiüresedett. 

- . Berannak, nagyuram - felelte a fiú gyönge hangon. Az egyik szeme bevérzett, de élt. 

-A bátorságod mentett meg, és ezt nem fogom elfelejteni. Ha majd nagy leszel, keress 
meg, és megkapod egy század parancsnokságát. 


A fiú ráhunyorgott a fájdalmán keresztül, és már éppen mosolyogni akart, amikor elfordult, 
és a fűre hányt. 

Kubilaj fölsegítette. A felpüffedt arcú Beran a tevéhez támolygott, és kétségbeesetten 
nézte. 

- Keresek neked másik hátast, legény. Ennek vége. 

A gyerek összerándult, de megértette. Kubilaj ránézett a közelben álló testőrre, aki 
valahogy furcsa arcot vágott. Őt is megtépázta a küzdelem. Kubilaj alig talált szavakat a 
hálájához. Szerette volna megjutalmazni, noha a testőr csak a kötelességét teljesítette. 

- . Ma este gyere el a jurtámba - mondta Kubilaj. - Azt hiszem, van egy kardom, ami 
tetszeni fog neked. Valami, ami emlékeztetni fog erre a mi kis harcunkra a dombon. 

A testőr elvigyorodott. A szája véres volt, több fogát kiütötték. 

- . Köszönöm, nagyuram. Engedelmeddel szeretném visszavinni a fiamat az anyjához. 
Bizonyára aggódik. 

Kubilaj mereven bólintott. A szája kissé kinyílt meglepetésében. A testőr megütögette a 
támolygó kisdobos vállát, azután levezette a domboldalon. Kubilajnak akaratlanul az jutott 
eszébe, hogy ez az ember akkor is ilyen eszeveszetten harcolt volna, ha nem látja, hogy a fiát 
leütik, de ez nem számított. Amikor egyedül maradt, Kubilaj a lovának dőlt. Életben maradt. 
Fölemelte reszkető kezét, nézte az ujjain a bőrkeményedéseket, amelyet a kardforgatás 
okozott. Először érezte magát igazán kényelmesen a páncéljában, amely megmentette az 
életét. A lónak dőlve nevetni kezdett, kinyújtotta a kezét, hogy megdörgölje az állat orrát. Piros 
lett a vértől, az állat lenyalta. 


Huszonnegyedik fejezet 


Hszüan, az Ég Fia és a Csin Birodalom trónörököse kinézett a tükörsima Hangcsou-tóra, és 
hallgatta, ahogy a gyerekei nevetve fröcskölik egymást a napon. Látta, ahogy a fölvert hullámok 
tovagyűrűznek a sekélyesből a mélyebb vizekre, ahol egy csónakos pisztrángra halászott, és 
feltűnően bámulta a csin császár családját. Hszüan sóhajtott. Valószínűtlen, hogy ilyen 
alacsony származású ember kémkedne a szung udvarnak, bár sose lehet tudni. A békés 
fogság éveiben Hszüan megtanulta, hogy senkiben ne bízzon a feleségén és a gyermekein 
kívül. Mindig volt valaki, aki figyelt, minden szót és lépést jelentett. Valamikor azt hitte, idővel 
megszokja, de épp az ellenkezője történt. Valahányszor idegen tekintetet érzett magán, az 
olyan volt, mintha a felhorzsolt bőrt szurkálnák újra és újra, hogy végül üvölteni és átkozódni 
támadt kedve. Egyszer meg is tette, és a balszerencsés írnokot, aki feldühítette, csöndben 
eltávolították a hivatalából csak azért, hogy még aznap egy másik foglalja el a helyét. Nem 
lehetett igazi magánélete. Hszüan a mongol hadsereg elől menekült a szungok országába, és 
sosem tudhatta feltétlen bizonyossággal, mit tesznek vele. A szung császár vérrokona volt, 
tiszteletteljes bánásmód járt neki. Ám a család két ága között évszázadok óta megszűnt 
minden barátság vagy szövetség, ráadásul ő elveszítette az országát, a vagyonát, a hatalmát - 
ami biztos jele annak, hogy a balszerencse üldözi a házát. Igazság szerint a szerencse vajmi 
kevés szerepet játszott azokban a tragédiákban, amelyeket átélt. Dzsingisz hadai elfoglalták 
Jencsinget, a fővárosát. Hszüant a saját tábornokai árulták el és kényszerítették arra, hogy 
letérdeljen a kán elé. Az emlékek még évtizedekkel 

később marták belülről a világnak mutatott nyugodt arc mögött. Jencsing leégett, ám 
Dzsingisz farkasai könyörtelenül és fáradhatatlanul tovább vadásztak rá. Fiatalsága évei azzal 
teltek, hogy városból városba menekült. Dzsingisz fiai és testvérei addig marcangolták szét a 
földjeit, amíg csak a szung határon túl érezhette magát biztonságban. Ez volt a legrosszabb 
lehetőség, de csak ez maradt. 

Először arra számított, hogy meggyilkolják. Miközben a szung tartományokban 
költöztették egyik nemestől a másikhoz, megszokta, hogy éjnek évadján is felugorjon az 
ágyából minden reccsenésre, mert meg volt győződve róla, hogy most végeznek vele. Biztosra 
vette, hogy rablógyilkosságnak tüntetnék fel a halálát, majd utólag a színjáték kedvéért 
felkötnének néhány parasztot. Ám az első évtized úgy telt el, hogy sosem érezte a torkán a 
kést. Az öreg szung császár meghalt, és Hszüan még abban sem volt biztos, hogy a fia 
egyáltalán emlékszik-e őrá. Ráncos kézfejére pillantott, és ökölbe szorította a kezét, hogy a bőr 
kisimuljon. Csakugyan tizenhat év telt el azóta, hogy hadserege roncsaival átkelt a határon? 
Negyvenkilenc éves, és még mindig emlékszik a büszke fiúra, aki letérdelt Dzsingisz elé a 
saját fővárosának a szeme láttára. Még mindig emlékezett a szavakra, amelyeket a kán 
mondott neki : Minden nagy embernek van ellensége, császár. A tieid hallani fogják majd, hogy 
itt álltái, nyakadon a kardom, és ezt a pengét Csin összes városa és hadserege sem 
távolíthatta el. 

Az emlék egy másik korhoz, egy másik élethez tartozott. Hszüan legjobb évei úgy tűntek 
el, hogy fogoly maradt, rabszolga, aki várja, hogy valakinek eszébe jusson, és az feltűnés 
nélkül megölesse. Végignézte, amint ifjúsága elhervad, elfújják a láthatatlan szelek. 

Ismét kitekintett a tóra, amelyben a fiatalok fürödtek. Fiai és lányai immár felnőttek. Az 
alakok elmosódtak, már nem elég éles a szeme. Sóhajtott, beletemetkezett a mélabúba, amely 
beszőtte napjait. Ritkán élt benne a világban, néha csak homályosan érzékelte. Gyermekei 
sorsán még jobban búsult, mint a sajátján. Végtére is ő ismerte a szabadságot, legalábbis egy 
ideig. Legidősebb fia Liao-Csin epés fiatalember volt, kicsinyesen gondolkodott, és örökké 
veszekedett öcséivel és húgaival. Hszüan nem tudta hibáztatni a gyengeségéért. Nem 


felejtette el, hogyan mardosta őt a csalódottság, amíg a lepergő évszakok érzéketlenné nem 
tették. Segített neki az olvasás. A könyvtárban megtalálta Marcus Aurelius Elmélkedéseinek 
frissen másolt tekercsét. Noha nem mindent értett belőle, a könyv üzenetében - a sors 
elfogadásában - volt valami, ami illett a helyzetéhez. 

Még mindig hiányzott a felesége, aki tíz éve halt meg valami betegségben, amely belülről 
falta fel. Akkor a hallgatását megtörve számos könyörgő levelet írt a Szung-udvarnak, hogy 
küldjenek orvosokat az asszony megmentésére. Senki sem jött. Hszüan gyengébbnek látta 
minden alkalommal, amikor szabad volt meglátogatnia. Elméje menekült ettől a gondolattól, 
mint oly sok mástól. Nem engedte, hogy elméje az indulat útjára térjen. 

Kacsák szálltak el a feje fölött, Hszüan felpillantott rájuk, irigyelte őket, amiért oda 
repülhetnek, ahova akarnak. Milyen egyszerű dolog a szabadság, és mennyire nem értékeli az, 
aki élvezheti. Havonta kapott járadékot runákra és a megélhetésre. Kapott szolgákat, akik 
ellátták, a szobáit mindig rendesen bebútorozták, noha ritkán engedték meg neki, hogy egy 
évnél hosszabb időt töltsön ugyanazon a helyen. A felesége halála után még azt is 
megengedték neki, hogy a gyermekeivel lakjon együtt, bár azóta rájött, hogy üröm is vegyül az 
örömhöz. Semmit nem tudott a külvilágról vagy a Szung-udvarról. Csaknem teljes 
elszigeteltségben élt. 

Liao-Csin kijött a tóból, vékony alakjáról, finom izomzatú, csupasz mellkasáról folyt a víz. 
Egyetlen szál, övvel felcsatolt lenvászon nadrágot viselt, amely rátapadt az alsótestére. 
Libabőrös lett a szellőtől, dideregve rázta hosszú, fekete haját. Gyorsan, határozott 
mozdulatokkal megtörülközött. Az apjára nézett, és az arcára visszatért a szokásos 
mogorvaság. Húszévesen a legidősebb volt a három gyerek közül, akiket Hszüan sok éve 
áthozott a határon. A legfiatalabb, egy tizenkét éves lány a születése óta nem ismert más életet. 
Hszüan rámosolygott, a kislány a vízből integetett neki. Bálványozta a lányait, amit nehezen 
tudott volna megtenni a két fiával. 

Liao-Csin belebújt egy sima ingbe, és hátrakötötte a haját. Lehetett volna fiatal halász is, 
egyetlen jel sem mutatott rangra vagy gazdagságra. Hszüan találgatta, milyen hangulatban 
lehet az úszás után. A szeme sarkából figyelte, ahogy a fia jön feléje a keskeny, kavicsos 
parton. Néha meg sem ismerte Liao-Csinben az egykori vidám, barátságos kisfiút. De arra 
emlékezett, amikor a fia először fogta fel a helyzetüket. Azóta könnyek, dühöngés és duzzogó 
csend váltogatták egymást. Sosem tudhatta, mire számíthat tőle. 

Liao-Csin leült a kavicsra. Átölelte a térdét, hogy ne fázzon. 

- írtál a prefektusnak, ahogy megígérted? - kérdezte hirtelen. 

Hszüan egy pillanatra lehunyta a szemét. Máris fárasztotta a beszélgetés, amely még el 
sem kezdődött. 

- . Nem mondtam, hogy megteszem. Már hosszú ideje nem válaszolt nekem. 

Liao-Csin undokul elhúzta a száját. 

- Miért is tennéd Mire vagy te jó? 

Fölkapott egy marék kavicsot, és a vízbe hajította. Egyik húga felnyikkant, pedig nem is 
találta el. Látva, ki hajigái, rosszallóan csóválta a fejét, és beljebb ment. 

Liao-Csin csaknem nyafogó hangon folytatta. 

- . Tudod, apám, a törvény nem tiltja, hogy belépjek a szung hadseregbe. Akármit tartanak 
is rólam, fölemelkedhetek. Idővel talán saját házam lehet. Megnősülhetek. 

- Én is ezt kívánom neked - helyeselt szórakozottan Hszüan. 

- . Csakugyan? Nem írtál az egyetlen embernek, aki elintézheti. Mint rendesen, semmit 
nem csináltál, miközben minden nap olyan lassan telik, hogy alig bírom elviselni. Ha az anyám 
élne... 

- Nem él - felelte Hszüan, és a hangja ugyanúgy megkeményedett, mint a fiáé. - És 


semmit nem tehetek, amíg ezt a prefektust nem helyezik át máshová, vagy meg nem hal. Már 
azt sem hiszem, hogy egyáltalán elolvassa a leveleimet. Nyolcból egyre sem válaszolt tíz év 
alatt! - A fia dühös nézése elrontotta a kedvét, elrontotta a napot. 

- . Inkább lennék börtönben, mint itt veled - sziszegte Liao-Csin. - Ott legalább arról 
álmodhatnék, hogy kiengednek. Itt semmilyen remény sincsen. így kell megöregednem? Azt 
várod tőlem, hogy ápoljalak, amikor elmegy az eszed, én pedig ráncos és haszontalan leszek? 
Nem teszem meg. Előbb gyalogolok bele a tóba, vagy vetek hurkot a nyakamra. Vagy a tiédre, 
apám. Talán akkor kiengednének a fogságból. 

- . Vannak szolgák, akik ápolnak, ha beteg leszek - mondta bágyadtan Hszüan. 

Gyűlölte fia hangjának keserűségét, de nagyon is megértette. Hosszú ideje ugyanezt 
érezte; énjének egy része még most is ettől szenvedett. Liao-Csin olyan volt, mint egy bot, 
amely felzavarta Hszüan lelkének sáros mélységeit. O pedig ellenállt. Elhúzódott, aztán inkább 
fölállt, mint hogy ezt tovább kelljen hallgatnia. Fölemelte a fejét, hogy hívja a gyerekeit, aztán 
mégsem tette. Körülötte Hangcsou ódon tornyai emelkedtek, a tavat valamelyik ősi dinasztia 
készíttette több mint ezer éve. A ritka napokon, amikor megengedték, hogy idejöjjön, nemigen 
háborgatták idegenek, ám most egy csapat lovast látott, akik leügettek az útról a tópartra. 
Miközben lanyha érdeklődéssel figyelte őket, a csoport feléjük kanyarodott. Hszüan hirtelen 
éber lett. 

- Kifelé a vízből! - kiáltotta. - Gyorsan, emberek jönnek! 

Lányai sivalkodtak, Liao-Csin öccse, Csiun rohanva jött, vizet fröcskölve a száraz 
kövekre. A lovasok befordultak a kanyarba, és Hszüan egyre biztosabbra vette, hogy érte 
jönnek. Akaratlanul összeszorította a szívét a félelem. Még Liao-Csin is elhallgatott, az arca 
megkeményedett. Mindketten tudták, hogy a katonák azért is jöhettek, mert végre el kell 
tüntetniük a csineket. 

- Írtál valakinek? - kérdezte a fiát anélkül, hogy levette volna a szemét a közeledő 
idegenekről. Liao-Csin elég ideig habozott, hogy az apja kitalálja az igazságot. Fojtottan 
elkáromkodta magát. 

- . Remélem, Liao-Csin, nem keltetted föl olyasvalakinek a figyelmét, aki rosszakarónk. 
S0se voltak barátaink. 

A katonák húszlépésnyire álltak meg a reszkető lányoktól, akik közelebb húzódtak az 
apjukhoz és fivéreikhez. Hszüan elrejtette a félelmét, amikor a tiszt leszállt a lováról. Deres 
hajú, alacsony, izmos ember volt, széles, csaknem szögletes arca egészségtől piroslott. 
Átdobta a szárat a lova fején és odament a figyelő-kis csoporthoz. 

Miközben a tiszt meghajolt, Hszüan felfedezte a pikkelypáncéljára vésett apró oroszlánt. 
Nem ismerte a szung hadsereg összes rangfokozatát, de azt tudta, hogy ez az ember képzett 
íjász és vívó, továbbá taktikából is vizsgázott a városi laktanyában. 

- . Ez az alázatos katona Hong Csao-ven - szólalt meg a férfi. -Parancsot kaptam, hogy 
elkísérjem Hszüan őfelségét, az Ég Fiát a Leopárd laktanyába, hogy ott felfegyverezzék. 

- Micsodád MI ez? - kérdezte hitetlenül Hszüan. 

Csao-ven mereven nézte. 

- — Őfelsége embereit már összegyűjtöttük oda - felelte, szigorúan ragaszkodva a 
formaságokhoz, amelyek nem engedték, hogy közvetlenül szóljon Hszüanhoz. - Őfelsége 
csatlakozni óhajt hozzájuk. - Embereire mutatott, és Hszüan látta, hogy egy felnyergelt tartalék 
lovat is hoztak. - Őfelsége most velünk kíván tartani. 

Hszüan szíve jéggé dermedt. Vajon ez az a pillanat, amikor a szung császár belefáradt a 
létezésébe? Talán kivégezni viszik, hogy szép csendesen eltüntessék? Annál több esze volt, 
mint hogy vitatkozzon. Fogságának tizenhat évében sok szung katonát és tisztet ismert meg. 
Ha az okokat firtatja vagy magyarázatot kér, Csao-ven derűs egykedvűséggel megismétli a 


parancsait, ha lehet, még udvariasabban. Hszüan hozzászokott a szungok viselkedésének 
kőfalaihoz. 

Meglepetésére a fia szólalt meg. 

- Szeretnék veled menni, apám - mondta halkan Liao-Csin. 

Hszüan megrándult. Ha ki akarják végezni, a fia jelenlétének annyi lesz a 
következménye, hogy napnyugtára eggyel több holttest hever a földön. Megrázta a fejét 
remélve, hogy az is elég lesz válaszul. Ám Liao-Csin megfordult, hogy szembenézzen vele. 

- . Mennyi idő után engedték is meg, hogy az embereid összegyűljenek? Ez fontos, apám. 
Hadd menjek veled, akármi történjék is. 

A szung tisztet mintha kőből faragták volna. Semmivel sem árulta el, hogy hallotta a 
szavakat. Hszüan akaratlanul elnézett a fia mellett, és megkérdezte: 

- Miért kellek most, ennyi idő után? 

A katona hallgatott. A szeme akár a fekete üveg, a tartása azonban nem volt ellenséges. 
Hosszú idő telt el azóta, amikor Hszüan utoljára felmérte a kardforgatók hangulatát, de nem 
érzékelt erőszakot a kis csapat többi tagjában sem. Döntött. 

- . Liao-Csin, kinevezlek alacsonyabb rangú jincsan tisztnek. Később elmagyarázom a 
feladataidat és kötelességeidet. 

A fia elvörösödött örömében, fél térdre ereszkedett, meghajtotta a fejét. Hszüan egy 
pillanatra megérintette a tarkóját. Évekkel korábban a szeretet semmiféle jelét sem engedte 
volna meg magának, de most nem érdekelte, ha holmi alantas szung katonák látják. 

- Készen vagyunk - mondta Csao-vennek. 

A tiszt könnyedén megrázta a fejét, majd azt felelte : 

- . Csak egy tartalék lovam van, és az a parancsom, hogy őfelségét a laktanyába vigyem. 
Semmilyen más parancsot nem kaptam. 

Hangja barátságtalan volt, és Hszüanban megmozdult a régi düh, amelyet évek óta nem 
engedett kitörni. Az ő helyzetében levő embernek nincs becsülete, nem engedheti meg 
magának a büszkeséget. Mégis közelebb lépett a katonához, odahajolt hozzá, a szeme lángolt 
a dühtől. 

- Ki vagy te, hogy így beszélsz velem i Kutya kergette katona, akinek nincs családjai 
Nem tartozik rád, hogy én mit és hogyan teszek. Mondd meg az egyik katonádnak, hogy 
szálljon le a lováról, és jöjjön gyalog, vagy add oda a saját lovad! 

Hong Csao-ven merev hierarchiában élte az életét. Hszüan magabiztosságára úgy 
válaszolt, ahogy bármely elöljárójának felelt volna. Lehajtotta a fejét, a tekintetéből eltűnt a 
kihívás. Hszüan ekkor már tudta, hogy nem kivégezni viszik. Gondolatai vadul nyargaltak. 
Csao-ven parancsot vakkantott embereinek, mire az egyik leszállt a lováról. 

- . Szólj az öcsédnek, hogy vigye haza a húgaidat - mondta Hszüan Liao-Csinnek. - 
Elkísérsz a laktanyába. Meglátjuk, mi az a fontos dolog, ami miatt háborgatnak. 

Liao-Csin alig leplezhette ijedtséggel vegyes örömét, miközben továbbadta a parancsot 
testvéreinek. Néhányszor már lovagolt, de még sosem ült kiképzett harci ménen. Rettegett 
attól, hogy szégyent hoz az apjára, miközben odafutott a lóhoz, és a nyeregbe szökkent. Az 
állat felhorkant az ismeretlen lovastól. Hszüan azonnal feléjük fordult. Támadt egy ötlete. 

- . Várj! - mondta. Tekintete végigjárt a többi lovon, és talált egyet, amely nyugodtan állt, 
nyoma sem volt benne az első állat idegességének. Csao-venre nézett, és meglátta a 
szemében a rejtett haragot. A tiszt talán nem szándékosan választotta a legnyugtalanabb lovat, 
bár Hszüan azért kételkedett. Sok éve nem vezetett katonákat, de a régi szokások visszatértek. 
Egy másik lovashoz léptetett, és olyan magabiztossággal nézett rá, mint aki tudja, a szava 
parancs. 

- Szállj le - mondta. 


A katona alig mert Csao-venre nézni, csak átlendítette a lábát a ló farán és leugrott a 
kavicsra. 

- Erre ülj - hívta oda a fiát Hszüan. 

Liao-Csin nem értette, mit csinál az apja, de őis leszállt. Odajött, megfogta a szárat. 

Hszüan magyarázat nélkül bólintott neki, azután egy kurta intéssel elbúcsúzott családja 
többi tagjától, akik gyámoltalanul toporogva figyelték, ahogy az apjuk és a testvérük lóra száll, 
és ellovagol a tóparton Hangcsou város irányába. 


Huszonötödik fejezet 


A császár hadseregének több laktanyája is volt Hangcsouban. A legjobbakat gyakorlóterek, 
sőt fürdők vették körül, ahol a katonák tanulhatták mesterségüket, erősíthették a testüket, 
azután alhattak és ehettek a hatalmas hálótermekben. 

A Leopárd laktanyán látszott, hogy sok év óta nem használják. A tetők megroggyantak, a 
gyakorlótér homokját és köveit gaz nőtte be. Hszüan belovagolt egy mohos boltív alatt, és 
megállt a nyitott udvaron Csao-ven embereivel. Kivörösödött a lovaglástól, régen használt 
izmok panaszkodtak a lábában és a hátában. Ám ettől a cseppnyi szabadságtól és 
parancsolástól mégis jobban érezte magát, mint évek óta bármikor. 

Csao-ven szó nélkül leszállt a lováról, rá se nézve a két emberre, akiket magával hozott. 
Még a járásáról is látszott, mennyire haragos, ahogy odament az első épülethez. Hszüan a 
fiára nézett, intett neki, hogy szálljon le a kölcsön lóról. Nem tudhatta, mire számítson, de olyan 
kevés esemény történt az elmúlt években, hogy szinte mindennek örült. 

A lovasok csoportja némán várakozott. Egy idő után Csao-ven előjött, és megfogta a lova 
kantárját. Hszüan meglepetésére felpattant a lovára, és a kapuhoz indult. Két embere megfogta 
annak a két lónak a kantárját, amelyeken Hszüant és fiát idejött, és elvezették őket. 

- . Hát ez mii - kérdezte Hszüan. Tudta, hogy Csao-ven hallotta a kérdést, mert 
megmerevedett, de aztán úgy döntött, hogy udvariatlansággal áll bosszút, és nem válaszolt. 

Hangos kiáltás hallatszott a közelből. Hszüan megpördült. Alakok rohantak feléje, arcokat 
látott, amelyeket ismert, egy másik élet emlékeit. Liao-Csin megmerevedett, mintha támadásra 
számítana, de az apja megfogta a karját. Amikor megszólalt, a szemében könnyek ragyogtak. 

- . Ismerem ezeket az embereket, Liao-Csin. Az én népem! - Elmosolyodott, mert rájött, 
hogy a fia senkit nem ismert az elő-özönló emberek közül, akik körülveszik őket. - A te néped. 

Erőlködnie kellett, hogy mosolyogni tudjon ezekre az emberekre, akiket tizenhat éve nem 
látott. Az idő sosem kegyes. A kor nem tesz erősebbé, gyorsabbá, energikusabbá. Majd 
megszakadt a szíve a látványtól. Nézte azokat az arcokat, amelyeknek ránctalan fiatalságára 
emlékezett. Valahol még mindig ugyanazok voltak, csak ráncosak és fáradtak. Bizonyos, hogy 
egyszer se lakhattak jól, és nem hagyták őket edzeni. 

Körülvették, néhányan még a ruháját is megérintették, mintha nem hinnék, létezik-e. 
Azután rég hallott hangok parancsokat ordítottak, és az emberek elhátráltak Hszüantól. Az 
udvar kezdett megtelni, egyre többen jöttek a hálótermekből, és az egykori tisztek parancsokat 
vakkantottak, hogy sorakozzanak fel a szemléhez. Mindenki mosolygott, és rengeteget 
kérdeztek. Hszüan nem tudott válaszolni nekik; beszélni is alig tudott a túlcsorduló érzelmektől. 
Kihúzta magát, és a szeme ragyogott, miközben a rongyosok felálltak századokban az 
elgazosodott alakuló téren. 

Kisvártatva észrevette, hogy egyre kevesebben jönnek. A szíve összeszorult. Csaknem 
negyvenezer emberrel érkezett a Szung Birodalomba. Természetesen voltak, akiknek meg 
kellett halniuk 

- a legidősebbek mostanára megközelítenék a hetvenet. Természetes okok is rendet 
vághattak közöttük, de amikor összeszámolta a néma négyszögeket, összesen nyolcezer 
embert talált. 

- Hova tűntetek? - mormolta. 

Az egyik ember, aki parancsokat harsogott, szinte csak mocskos rongyokat viselt. 
Kiéhezettnek tűnt, és a bőrébe valósággal beleette magát a piszok. Szánalmas látvány volt, 
ahogy egy ilyen alak megpróbál vigyázzban állni. Hszüan nem ismerte föl, de odament, 
ránézett, és látta a szemében az alaptalan reménységet. 

- . Régen találkoztunk - mondta Hszüan. Már éppen meg akarta kérdezni a nevét, amikor 


az évek távlatából beugrott előbb a rang, aztán a név. - Sao Hsziao Po-haj. 

Magába fojtotta a szomorúságát, amikor Po-haj rámosolygott és kimutatta két utolsó, 
hosszú, sárga fogát. Ez az ember valaha ezreknek parancsolt, egyike volt legtapasztaltabb 
tisztjeinek, de Hszüan alig bírta összeegyeztetni az emlékeit az előtte álló csontvázszerű 
alakkal. 

- Ez az összes emberi - kérdezte. 

Po-haj lehajtotta a fejét, azután leborult a földre. A többiek azonnal követték példáját, csak 
Hszüan és a fia maradt állva. 

-Álljatok föl! - parancsolta Hszüan. A szeme kiszáradt, és tudta, hogy nem mutathatja ki 
érzelmeit ezek előtt az emberek előtt. Ennél többet érdemelnek. 

- Nos, Sao Hsziao Po-haj? Nem válaszoltál a kérdésemre. Őszintén beszélhetsz. 

Az ember eleinte csak károgott. Megnyalta száját és ínyét, hogy megformálhassa a 
szavakat. 

- . Voltak, akik megszöktek. Legtöbbjüket visszahozták, és előttünk ölték le őket. Mások 
sosem tértek vissza. 

- De ilyen sokan? - kérdezte fejcsóválva Hszüan. 

- Őfelsége nem akarja hallani a katonák panaszait - felelte Po-haj a semmibe bámulva. 

- . Parancsolom, hogy folytasd - mondta halkan Hszüan. Várt, amíg az ember ismét 
megnyalja az ajkát. 

- . Minden nyáron jött a láz, voltak, akik a rossz ételektől haltak meg. Egy évben hatezret 
vittek el közülünk egy szénbányába. Nem tértek vissza. Havonta elveszítettünk párat az őrök 
miatt, vagy mert a szung nemesek szórakozni akartak. Nem mindig ismerjük azoknak a sorsát, 
akiket elvittek. Nem jönnek vissza. Felség, tizenhat éve nem láttam egyben a csapatot. Három 
nappal ezelőtt azt sem tudtam, hogy ilyen sokat veszítettünk. - Fénytelen szeme felvillant. - 
Abban a reményben viseltük el, hogy még egyszer, halálunk előtt láthatjuk őfelségét. Ezt 
megígérték. Ha nincs segítség, sem szabadság, akkor ennyi elég lesz. 

Hszüan elfordult, és meglátta mellette álló fia arcán az elszörnyedést. 

- . Csukd be a szád, fiam - mondta halkan. - Ezek derék emberek, a véreid. Ne 
szégyenítsd meg őket olyasmi miatt, amiről nem tehetnek. - Fölemelte a hangját, hogy Po-haj 
és a közelükben állók is hallhassák. 

- . Azért mocskosak, mert nem kaptak vizet. Kiéhezettek, mert nem adtak nekik ételt. Láss 
túl a rongyokon, fiam. Becsületes és erős emberek, akik bizonyították kitartásukat. A te 
embereid, valaha értem harcoltak. 

Hszüan nem vette észre Csao-ven, a szung tiszt visszatérését, amíg az meg nem szólalt 
mögötte: 

- . Milyen megható. Érdekelne, hogy a császáruk meg is ölelgeti vajon ezeket a szaros 
tetűfészkeket? 

Hszüan megperdült, és olyan közel lépett Csao-venhez, mintha észre se venné a kardot a 
tiszt övén. 

- . Megint te vagy? Nem tanítottalak meg az alázatra? - Megbökte ujjával a hüledező 
Csao-ven mellét. - Ezek az emberek a császárod szövetségesei voltak, és hogy bántatok 
velük? Nem kaptak ételt, megette őket a piszok. Az ellenségeim különbül bántak volna velük, 
mint ti! 

Csao-vent egy pillanatra megbénította a döbbenet. Azután a kardjára csúszott a keze. 
Hszüan még közelebb lépett hozzá, olyan közel, hogy az orruk összeért. Dühében nyálat 
permetezett Csao-ven arcába. 

- Elég hosszú ideig éltem, te kutyák konca! Úgy húzd ki a kardodat, hogy meglátod, mit 
tesznek veled ezek a fegyvertelen férfiak puszta kézzel! 


Csao-ven átnézett a válla fölött, és észbe kapott, hogy rengeteg dühös ember figyeli a 
jelenetet. Óvatosan hátralépett. Hszüan elégedetten látta, hogy kiütött a homlokán a verejték. 

- . Személy szerint hagynám, hogy éhen haljatok - mondta Csao-ven. - Ehelyett a mongol 
tümenek ellen küldenek titeket. A császár nyilván szívesebben látja, ha mongol kardok 
csorbulnak ki a koponyátokon, és nem a szung katonáké. 

Átadott egy köteg parancsot, Hszüan elvette, miközben igyekezett palástolni a 
megdöbbenését. Feltörte a jól ismert császári pecsétet, és gyorsan elolvasta az írásokat. Csao- 
ven elfordult, otthagyta. Összesen negyven lépést sikerült megtennie a gyakorlótéren, mire 
Hszüan fölemelte a fejét. 

- Állj! - ordította. A katona merev háttal masírozott tovább, hogy mutassa a haragját. 
Hszüan hangja bömböléssé erősödött. 

- Téged is említenek ezekben a parancsokban, Hong Csao-ven! 

A szung tiszt megtorpant, és a dühtől vörösen visszajött. 

Hszüan nem törődött vele, tovább olvasott, miközben Csao-ven reszketett a 
méltatlankodástól. 

- . Úgy tűnik, unokatestvérem, a császár nem teljesen hülye -mondta Hszüan. Csao-ven 
felszisszent a sértésre, de nem mozdult. - Eszébe jutott, hogy csak egy csapat van ebben az 
országban, amely már szembenézett a mongolokkal - és feltartóztatta őket. Ezeket az 
embereket látod magad előtt, Csao-ven. - A közelben állók, akik hallották, kihúzták magukat. 
Hszüan örült. 

- A parancs szerint kapok fegyverkovácsokat és kiképzőket, akik fornába hozzák őket a 
háborúhoz. Hol vannak ezek az emberek? 

- Úton - szűrte Csao-ven a fogai között. - Hol említik a nevem? 

- — Itt - felelte Hszüan, és megmutatta az apró jelekkel borított, vastag pergament. 
Csodálkozására a tiszt tudott olvasni. A dolgok megváltoztak az ő ideje óta. 

- Nem látom - felelt Csao-ven, és hunyorogva nézte a lapot. 

- . Tessék. Azt mondja, kiválaszthatom azokat a szung tiszteket, akik segítik az utánpótlást 
és a kiképzést. Téged választottalak, Csao-ven. Túlságosan élvezem a társaságodat ahhoz, 
hogy elengegdjelek. 

- . Eztnem teheted! - válaszolta Csao-ven. A keze ismét a kardja markolatára csúszott, de 
rögtön el is engedte, mert a legközelebb álló emberek torokhangon felmordultak. 

- A császárod azt írta, hogy megtehetem, Csao-ven. Választhatsz: vagy 
engedelmeskedsz, vagy lógni fogsz, nekem mindegy. A császár azt mondta, hogy ismét 
menetelni fogunk. Talán elpusztulunk, ezt nem tudom. Talán győzünk. Azt tudom, hogy 
könnyebb lenne eldönteni, ha már kaptunk enni és megerősödhettünk. Döntöttél, Hong Csao- 
ven? 

- . Engedelmeskedem császárom parancsainak - mondta Csao-ven gyilkos tekintettel. 

- . Bölcs ember vagy, hogy ilyen szófogadóan és alázatosan viselkedsz - felelte Hszüan. - 
Példát mutatsz nekünk. Mármost az írás azt mondja, hogy van pénz, ezért küldess futárt a 
városba élelemért. Az embereim éhesek. Küldj orvosokért, hogy ápolják a betegeket és 
gyengéket. Vegyél föl szolgákat, hogy takarítsák ki a barakkokat, festőket, hogy kimeszeljék 
őket. Keress tetőfedőket, hogy kicseréljék a törött cserepeket, ácsokat, hogy rendbe hozzák az 
istállókat, henteseket és jegeseket, hogy feltöltsék a pincéket hússal. Sok dolgod lesz, Csao- 
ven, de ne ess kétségbe. A munkád hasznára lesz az utolsó csin hadseregnek, és nincs ennél 
jobb dolog. 

Csao-ven a papírokra sandított, amelyeket Hszüan tartott a kezében. Az igazságtalanság 
és a megaláztatás ellenére sem mert tiltakozni. Elég, ha valamelyik fölöttese annyit mond, hogy 
ő megtagadta a törvényes parancsot, és akkor vége. Úgy hajtott fejet, mintha a nyakát kellett 


volna eltörnie hozzá, azután sarkon fordult és elment. 

Hszüan hitetlenkedő mosollyal fordult az embereihez. A fia csak bámult, és döbbenten 
csóválta a fejét. 

- . Senki ne gondolja, hogy ezzel vége a mai napnak - mondta Hszüan. - Az elkövetkező 
hónapokban megerősödünk. Jól fogunk táplálkozni, ismét elkezdjük a kiképzést karddal, 
lándzsával és számszeríjjal. Kemény lesz. Egyikünk sem fiatal. Amikor készen állunk, 
elmegyünk erről a helyről. Nem számít, hogy a mongolok ellen megyünk. Az sem számítana, 
ha a pokolba mennénk. Az számít... hogy elmegyünk. 

A hangja megtört, mikor az utolsó szavakat mondta. Az emberek megéljenezték, a 
hangjuk addig erősödött és hangosodott, amíg visszhangzott tőle a gyakorlótér és a kaszárnya. 

Kubilaj mogorván ült a tábor gyógyítóinak egyik jurtájában, amíg a meghajszolt sámán 
bekötözte a karját. Ügyesen, ösztönösen és gyakorlottan dolgozott. Kubilaj elfintorodott 
fájdalmában, amikor a sámán megcsomózta a kötés végét, és kurtán meghajolt, mielőtt arrébb 
ment. Két priccsel odább Bajar tábornok közömbös, hideg arccal tűrte, hogy egy másik sámán 
összevarrja a vágást a lábán, amelyből lassan csöpögött a sötétvörös vér. 

Jao-Su közeledett, kezében számokkal teleírt papírokkal. 

- . Hol vannak a szung ágyúké - kérdezte Kubilaj hirtelen Bajartól. Nem akarta a 
sebesültek és halottak számát hallani Jao-Sutól, legalábbis még nem. Most is reszketett kissé 
a dombon történtektől. Bajar fölállt, hogy válaszoljon, és eltorzult az arca, amikor megfeszültek 
a lábizmai. 

- . . Megtaláltuk őket, nagyuram, úgy négy-ötszáz méterrel hátrább. Az embereink 
vigyáznak rájuk. 

- Hány ágyú? 

- . Csak negyven, de elég por és golyó van ahhoz, hogy mindegyikből le lehessen adni 
egy tucat lövést. Bár kisebbeket, mint a mieinkből. 

-Akkor hagyjuk hátra a mieinket. Olajozzák be őket, takarják le olajos vászonnal, de itt 
maradnak, amíg nem pihenhetünk, vagy nem készítünk újabb lövedékeket és lőport. 

Bajar fáradtan nézett rá. Hírt kaptak, hogy két további hadsereg közeledik erőltetett 
menetben az előzők támogatására. Az egyetlen lehetőségük, hogy rárontanak az elsőre és 
szétzúzzák, mielőtt kétfrontos harcot kellene vívniuk. 

- Összeszedtétek a nyilakat? - kérdezte Kubilaj. 

Bajar annyira kimerült, hogy megingott állás közben. Kubilaj megilletődött csodálattal 
nézte, hogyan szedi össze az erejét a válaszhoz. 

- . Egy minghaanom van kint a halottak között, mindent összegyűjtenek, amit újra föl lehet 
használni. Talán a felét még használhatjuk. Egy csomót el kell küldeni a táborba, hogy 
megjavítsák. Amint készen lesznek, visszahozzák nekünk. 

- . Küldd a sebesültekkel, akik nem tudnak harcolni - mondta Kubilaj. - És ellenőrizd a 
táborban a tartalékokat. A nyílkészítők éjjel-nappal dolgozzanak! Nem fogyhatunk ki a 
nyilakból. -ökölbe szorította a kezét, és a türelmesen várakozó Jao Sura pillantott. - Na jó. Hány 
embert vesztettünk? 

Az öregembernek nem kellett megnéznie a listát, hogy tudja az összeget. 

- . Kilencezret és néhány százat. Hatezer a halottak száma, a többiek olyan súlyos 
sebesültek, hogy harcképtelenek. A sámánok azt mondják, további ezret veszítünk el reggelig, 
és még többet a jövő héten. 

Bajar halkan káromkodott, Kubilaj megborzongott, a karja lüktetett. Haderejének 
egytizede oda! Fájt mindene, fáradt volt, és tudta, hogy hajnalban újabb csatát kell vívnia náluk 
frissebb katonákkal. Csak abban reménykedhetett, hogy a hosszú menetelés kissé elárasztotta 
a szung csapatokat. 


- . Mondd meg az embereknek, hogy egyenek és igyekezzenek kialudni magukat. Hajnalra 
készen kell állniuk, jöjjön akármi. Küldd hozzám Urjang-Kadajt. 

- Nagyuram, megsebesültél. Pihenned kell. 

- . Fogok is, mihelyt tudom, hogy a felderítők elindultak, és a sebesülteket visszavitték a fő 
táborba. Ma este hideget eszünk. 

Bajar az ajkába harapott, azután úgy döntött, mégis beszél. 

- . Holnap ébernek kell lenned, nagyuram. Urjang-Kadaj és én mindent kézben tartunk. 
Kérlek, pihenj. 

Kubilaj ránézett. A teste fájt, a lába elgyengült a fáradtságtól, de el sem tudta képzelni, 
hogy alhatna. Túl sok a tennivaló. 

- Megpróbálom - ígérte. - Amint beszéltem az orlokkal. 

- Igenis, nagyuram - mondta Bajar. 

Egy felderítő közeledett a táboron át, a sebesülteket és az ápolóikat kereste. Kubilaj vette 
észre elsőnek, és összeszorult a szíve. A szeme sarkából leste: látta, hogy a felderítő 
megkérdez valakit, aki felé mutat. Kubilaj harapósan nézett rá. 

- Mi van? 

- Egy harmadik hadsereg, nagyuram. Keletről jön. 

- . Biztos, hogy nem ugyanaz, amelyet korábban jelentettetek? 

- kérdezte Kubilaj. 

A felderítő elsápadt a haragjától. Kubilaj igyekezett uralkodni magán. 

- Nem, nagyuram. Azokatis láttuk. Ez egy új sereg, úgy hatvanezer fő. 

- A darázsfészek - mormolta Bajar. Kubilaj bólintott. 

Azonnal ki akart lovagolni, de megjött Urjang-Kadaj, épp akkor, amikor Kubilaj üveges 
szemekkel kanalazott egy tányér hideg húslevest. 

Az orlok valahogy furcsa arccal állt meg Kubilaj előtt. Alig egy hét alatt két nagyobb 
ütközetet éltek túl, mindkét alkalommal az ellenség volt létszámfölényben. Urjang-Kadaj 
százszor számított rá, hogy a fiatalember kudarcot vall, de még mindig itt volt, nyugodtan 
osztogatta a parancsokat, megerősítette a meggyengült vonalakat, bevetette a tartalékot, ha 
szükség volt rá. Az orlok látta a kán testvérén, hogy kimerült, de nem tört meg a feszültség alatt, 
legalábbis eddig nem. 

- . Nagyuram, a harmadik hadsereg kisebb, és nem ér a közeibe holnapig, vagy holnap 
utánig. Ha most eléjük lovagolunk, pihenhetünk a csata előtt. Az emberek frissebbek lesznek, 
és ha holnap kétszer kell harcolnunk, jobb esélyünk van rá, hogy túléljük. 

Urjang-Kadaj feszülten várta a választ. Hozzászokott, hogy a fiatalember nem törődik a 
véleményével, de kötelességérzetből továbbra sem hagyott föl a tanácsadással. Várta az 
elutasítást, de meglepetésére Kubilaj azt felelte : 

- . Rendben van. Keletnek lovagolunk, elvágjuk őket a nagyobb erőtől. 

- . Igenis, nagyuram - mondta Urjang-Kadaj majdnem hebegve. Úgy érezte, ennyi nem 
elég. - Köszönöm - tette hozzá. 

Kubilaj letette az üres tálkát, és két kézzel megdörzsölte az arcát. Nem tudta, mióta van 
talpon, leszámítva egy rövid ideig tartó eszméletlenséget. Rosszul volt, szédült. 

- . Talán nem mindig figyelek rád, orlok. De neked nagyobb a tapasztalatod, mint nekem. 
Ezt sosem felejtem el. A táborunkat is távolabb költöztetjük. Biztos helyre van szükségem, egy 
erdőre vagy egy völgyre, ahol megpihenhetnek. Állandóan mozognunk kell, akkor nem érnek 
utol. 

Urjang-Kadaj válaszul mormolt valamit, és egész mélyen meghajolt. Szeretett volna 
valamit mondani, hogy felvidítsa ezt a szétvetett lábakkal ülő fiatalembert, aki a mozgáshoz is 
fáradt. Semmi sem jutott az eszébe, így ismét meghajolt, aztán elment. 


Bajar figyelte a beszélgetést, Odasietett, somolyogva figyelte Urjang-Kadajt, aki új 
parancsokat kezdett osztogatni. 

- Tudod, hogy kedvel téged? - kérdezte. 

- . Azt hiszi, hogy bolond vagyok -vágta rá Kubilaj gondolkodás nélkül, azután ingerülten 
beharapta az ajkát. A fáradtság miatt nem tudja tartani a száját. Úgy kell irányítania, hogy ne 
mutasson gyengeséget, de ne legyen túlzottan magabiztos se. 

- . Nem így van - válaszolta Bajar. Bólogatva figyelte Urjang-Kadajt. - Láttad ma reggel, 
amikor a szungok lerohanták az oldal-szárnyat? Nem esett pánikba, csak visszavonult, új 
alakzatba rendezte a harcosait, azután megerősítette az állását. Jó munka volt. 

Kubilaj nem bánta volna, ha elhallgat. A legkevésbé sem akarta arra bátorítani az egyik 
tisztjét, hogy megjegyzéseket tegyen egy másikra. 

- Urjang-Kadaj nem született vezető - mondta Bajar. 

Kubilaj sóhajtva lehunyta a szemét. Zöld fények villogtak a sötétben. 

- . Az emberek tisztelik - folytatta Bajar. - Látták, hogy hozzáértő. Nem bálványozzák, de 
tudják, hogy nem áldozza fel őket feleslegesen. Ez sokat jelent a közharcosoknak. 

- . Elég, tábornok. Jó ember, ahogy te is az vagy. Valamennyien azok vagyunk. Most ülj 
lóra, és vezesd tovább a tümeneket még tizenöt kilométerre, hogy elcsíphessünk egy szung 
nagyurat. 

Bajar nevetett, de azért futott a lováért. Mire Kubilaj nagy erőfeszítéssel kinyitotta a 
szemét, tábornoka már parancsokat osztogatott. 

Möngke kánságának éveiben a nemzet létszáma annyira megnőtt, amit Dzsingisz el sem 
tudott volna képzelni. Öccse, Arik-Böke élvezte a békét az otthoni síkságokon, a születések 
száma megsokszorozódott. Karakorumból igazi város lett: a lakosság új kerületeket húzott fel 
kőből és fából a falakon kívül, úgyhogy 

az eredeti város nem is látszott. A föld jó volt, Möngke bátorította a nagycsaládosokat, mert 
kell az ember a kán seregébe. Amikor tavasszal kilovagolt, huszonnyolc tüment vitt magával, 
több mint negyedmillió embert, akik könnyen és gyorsan haladtak. Nem volt ágyújuk, csak a 
legszükségesebb felszerelést vitték. Ilyen lovasokkal Dzsingisz és Szübötej végigsöpörték a 
kontinenseket. Möngke is kész volt rá. 

Igyekezett korszerű kán lenni, folytatta Ögödej civilizációs munkáját kánságának óriási 
területein. Éveken át kísértette a gondolat, hogy csatába menjen, lovagoljon, hódítson. Minden 
csepp vére arra bujtogatta, hagyja ott a városok kicsinyes ügyeit, de elfojtotta kétségeit, 
kényszerítette magát az uralkodásra, miközben tábornokai, a hercegek és a testvérei új utakat 
törtek. Elég volt három nemzedék, hogy győzzön a kaganátus intézménye. Möngke nem 
szabadulhatott a sejtelemtől, hogy még gyorsabban meg is szűnik, ha o nem építkezik, és nem 
hoz törvényeket. Vigyázott a kereskedelmi utakra és a postahálózatra, a kötelékekre, amelyek 
összekapcsolják az embereket, hogy a legszegényebb birkapásztornak ugyanúgy legyen 
tudomása a kán létezéséről, mint az urának. Gondoskodott róla, hogy kormányzati jelentéseket 
kapjon kánságának hatalmas területeiről, a szenvedők panaszt tehessenek, és aztán lássák is 
a harcosokat, akik a panaszt jönnek orvosolni. Időnként arra gondolt, hogy átláthatatlanul nagy 
és bonyolult ez a dolog, valahogy mégis működött. Ahol nyilvánvaló korrupció ütötte fel a fejét, 
az írnokai gyökerestül kiirtották, a felelősöket elmozdították. Városainak kormányzói tudták, 
hogy van az övéknél nagyobb hatalom, és nyugton maradtak, bár Möngke nem tudta, 
félelemből-e vagy a biztonság kedvéért. Áradtak az adók, és hogy ne halmozódjanak hiába a 
pincékben, a kán iskolákat, utakat és új városokat építtetett a nemzet számára. 

Möngke már kánsága elején rájött, hogy a béke nagyobb erőfeszítéseket igényel, mint a 
háború. A béke megviseli az embert, a háború erőt és életet ad neki. Időnként arra gondolt, 
hogy amikor az öccsei visszatérnek Karakorumba, csak egy kiszáradt hüvelyt találnak a 


bátyjuk helyén, amelyet semmivé őrölt a felelősség soha meg nem álló, irdatlan malomköve. 

Miközben együtt lovagolt tümenjeivel, úgy érezte, megszabadul az évek súlyától. Nehéz 
volt nem gondolni a Nagy Nyugati Útra Szübötejjel, amikor szembenéztek a keresztény 
lovagokkal és egész hadseregeket vertek meg. Szübötej a jobb keze ujjait is odaadta volna 
egy olyan hadseregért, amilyet Möngke most irányított. Akkor még fiatal volt, bár most ismét 
megfiatalította az élmény, hogy visszaülhetett a nyeregbe, és mindenfelől a fegyveres harcosai 
veszik körül. Boldogító volt, mint az ifjúság visszhangja. Épp ideje, hogy messzire elláthasson. 
Délre vannak a csin földek, megnézi az új várost, amelyet Kubilaj alapított a jófajta fekete 
földön. Megnézi Xanadut, és eldönti, hogy Kubilaj túllépte-e a hatáskörét. Azt el sem tudta 
volna képzelni, hogy Hülegü eltántorodhasson a nagykántól, a bátyjától, de Kubilaj mindig 
független volt, az a fajta, akinek tudnia kell, hogy figyelik. Möngke nem szabadulhatott a 
gyanútól, hogy jobban teszi, ha nem hagyja túl sokáig magára Kubilajt. 

A több hónapos előkészületek közben a Hülegü személyes pecsétjével lezárt levél 
jelentette az egyetlen savanyú pillanatot. Möngke biztatta magát, hogy nem kell félnie az 
aszaszinoktól, akiket az öccse felrázott az apátiából, de ki ne félt volna? Tudta, hogy higgadt 
marad a csatában, akkor is, ha minden ellene fordul. Képes rohamot vezényelni. Bebizonyította 
a bátorságát. Attól a gondolattól azonban megborzongott, hogy holmi álarcos gyilkos álmában 
elvágja a torkát. Ha voltak aszaszinok, akik meg akarták ölni, akkor egy-két évre megszabadult 
tőlük. 

Arik-Böke Karakorumba jött, hogy átvegye a kormányzást az ő távollétében. Möngke 
igyekezett vele is megértetni a kockázatot, de az öccse csak nevetett, rámutatott a palotában 
meg a városban nyüzsgő testőrökre és szolgákra. Itt senki sem juthat be észrevétlenül. Möngke 
vigaszt talált abban, hogy az öccse biztonságban van - és hogy itt hagyhatja a várost. 

Alig tizennégy nap alatt jutottak a tümenek Xanadu közelébe, amely kevesebb, mint 
százötven kilométerre volt Jencsingtől és az északi csin földektől. Hadseregének a fele alig 
húszéves volt, simán megtették a nagy távolságokat, miközben Möngke kínlódott, mert kijött a 
gyakorlatból. Csak a büszkesége hajtotta, amikor az izmai égtek a fájdalomtól, de a 
legrosszabbon már túl volt, és a nyeregben töltött kilencedik-tizedik napban a test kezdett 
emlékezni a régi erejére. 

Szótlan áhítattal csóválta a fejét, amikor a látóhatáron felbukkant az új város. Testvére 
csakugyan nagyszabású dolgot alkotott, álmokat váltott valóra. Azon kapta magát, hogy büszke 
Kubilajra. Vajon milyen változásokat lát az öccsén, ha ismét találkoznak1? Nem tagadhatta, 
hogy elégedett magával, mert ezt ő érte el. Kiküldte Kubilajt a világba, kényszerítve öccsét, 
hogy lásson túl a poros könyveken. Kubilaj valószínűleg nem lesz hálás ezért, de hát ez a 
dolgok rendje. 

Megálltak Xanaduban annyi időre, amíg Möngke bejárta a várost, és átrágta magát a 
többtucatnyi levélen, amelyek megelőzték, vagy utazás közben érkeztek. Morogva foglalkozott 
velük, de hát kevés olyan hely maradt, ahol ne érték volna utol a futárok. A kánságban nem áll 
meg az élet csak azért, mert Möngke ismét lovagol. Egyes napokon ugyanolyan keményen 
dolgozott, mint Karakorumban és körülbelül ugyanannyira élvezte is. 

Tartózkodása rövid ideje alatt elhasználta Xanadu étel-, só- és teakészleteit. A lakók egy 
darabig éhesek lesznek, de neki nagyobb szüksége van rá. Ennyi tümen nem zsákmányolhat 
menet közben. Emlékezete szerint ez volt az első eset, amikor utánpótlási vonalat kellett 
kiépítenie, hogy mindig sok száz szekér gördüljön lassan délnek a harcosai nyomában. 
Möngke elvigyorodott, ha arra gondolt, milyen messzire ér az árnyéka. Ahányszor megálltak, 
utolérte őket az ennivaló. A banditák aligha vállalják a kockázatot, hogy megtámadják a 
szekereit, hiszen a kán felderítői sosem voltak túlságosan távol. 

Dél felé indult a tümenekkel, élvezte, mekkora távolságokat képesek bejárni. A futárokat 


leszámítva senki sem tarthatott lépést velük, de hát azok minden állomáson lovat cserélnek. A 
nagykánnal a tümenek zokszó nélkül lovagoltak volna a világ végéig. A minimális fejadagok 
máris kezdték leszedni a fölösleget Möngke derekáról. Szívósabb is lett, amitől még jobban 
érezte magát. 

Egy hideg őszi napon, csípős szélben lépte át a Szung Birodalom északi határát. 
Háromszáz kilométerrel délebbre terült el Hangcsou, de legalább harminc város választotta el 
a császár fővárosát a tümenektől, és valamennyiben állomásozott helyőrség. Möngke 
mosolyogva lovagolt, előre szöktette a lovát, élvezte az arcába fújó szelet. Egyszerű feladatot 
adott Kubilajnak, de az öccse sosem arathatna sikert egymagában. Möngke huszonnyolc 
tümenje lesz az a pöröly, amely szétzúzza a szung császárt. Hadserege nagyobb volt 
mindennél, amivel Dzsingisz valaha is elindult a csatatérre. A poros úton vágtázó Möngkének 
úgy tetszett, ronggyá foszlanak a karakorumi évek, ő pedig friss lesz és könnyű. Ez egyszer a 
futárokat is lehagyta, A postaállomások nélkül nem voltak gyorsabbak az ő embereméi. Évek 
óta először igazán szabadnak érezte magát. Végre megértette Dzsingisz szavainak értelmét. 
Ennél jobban nem lehet leélni egy életet! 


Huszonhatodik fejezet 


Kubilaj és Bajar egy irdatlan, szürkésfehér görgetegsziklának támaszkodott ülés közben. 
Urjang-Kadaj kifürkészhetetlen arccal figyelte őket. Közvetlen közelben volt a sziklaóriás 
ikertestvére; a kettő együtt ereszt kínálhatott a környékbeli birkáknak az eső ellen. A földön 
olyan vastagon állt a birkaganaj, hogy ki se tudott nőni a fű, és a ttágya nehéz koloncokban 
tapadt meg az erre járók csizmáján. 

A juhok természetesen már eltűntek. Kubilaj tümenjei jó nyolcvanat fogtak be. Néhány 
szerencsés harcos meleget vacsorázik ma este. A többieknek be kell érniük egy kevés 
kancatejjel, sajttal, vagy amit éppen találnak. 

Körülöttük pónik legeltek, nyihogtak és horkantottak. A fű olyan sűrű csomókban nőtt, hogy 
lelassította a haladást a hegyek között. Ilyen egyenetlen terepen még ügetni sem lehetett. A 
lovaknak lépésben kellett haladniuk, a fejük lógott a fáradtságtól. 

- . Visszamehetünk az utolsó helyre - szólalt meg Bajar. - Nem számítanak rá, és 
szükségünk van azokra a nyilakra. 

Urjang-Kadaj fáradtan bólintott. Noha járt Szübötejjel nyugaton, még sosem élt át ilyen 
folyamatos ütközetet. Volt idő, amikor lefitymálta a hangyaboly szerű szung városokról szóló 
jelentéseket, de a valóság pontosan olyan rossz volt, mint ahogy hallotta. Kubilaj tümenjei 
kifogytak a lőporból, a nyilakból, az íjakból, az ellenség a puszta létszámával elnyűtte őket. 
Urjang-Kadaj még mindig alig hitte, hogy visszavonulásra kényszerítették őket. Számát se 
tudta, hány sereget vertek meg, erre itt liheg a sarkukban az új, amely friss és jól fölfegyverzett. 
A tümenek javarészt a kardjaikra fanyalodtak, mert még a lándzsák is eltörtek; és el kellett 
dobni őket. Miután újabb sereg készült lerohanni őket, Kubilajnak sietve fel kellett húzódnia a 
hegyekbe. 

- Még mindig ott vannak? - kérdezte. 

Bajar nyögve ráállt fájó lábára, és lenézett a szikla mellett. Láthatta a szung ezredek 
szabálytalan négyzeteit, amint fölfelé araszolnak a lejtőn. 

- . Még jönnek - felelte roskadtan. Kubilaj káromkodott, noha éppen erre számított. - Ugye 
tudod, hogy ezen a terepen nem harcolhatunk? 

- . Tudom, de továbbra is lehagyhatjuk őket - felelte Kubilaj. -Találni fogunk egy utat a 
hegyekben, és amikor besötétedik, simán megszökünk tőlük. Ma semmiképpen nem fognak 
utolérni. 

- . Nem szeretem a fő tábort ilyen sokáig védtelenül hagyni -jegyezte meg Urjang-Kadaj. - 
Ha valamelyik hadsereg rájuk bukkan, lemészárolja őket. 

Kubilaj összeszorította a fogát. Bosszantotta, hogy Urjang-Kadaj ilyesmire emlékezteti. 
Csabi és Csenjin biztonságban van, győzködte magát ismételten. A felderítői találtak egy erdőt 
innen ötven kilométerre. A családok és a tábor kísérői bevették magukat az erdő mélyébe, a 
lehető legmesszebb az úttól. Mégis elég, ha egyetlen ellenséges felderítő észreveszi egy tűz 
füstjét, vagy meghallja a nyájak bégetését. Természetesen harcolnának. Csabi nyugodt 
bátorságának emlékétől összeszorult a szíve, de egyetértett Urjang-Kadajjal abban, hogy 
vérfürdő lenne a vége. Egy vékony hang a lelke mélyén legalább ennyire fájlalta a táborban 
hagyott nyílvesszőket. Nyíl nélkül a tümenjei olyanok voltak, mint a farkasok, amelyeknek 
elvásott a foguk. 

- Tüntesd el ezt a Szung-fattyút, és máris visszalovagolok, hogy megnézzem, hogy 
boldogulnak a fő táborban - mondta ingerülten. -Addig tartjuk a távolságot a szungoktól, és 
reménykedünk, hogy nem szaladunk bele egy másik nemesbe, aki ránk vadászik. 

- . Szeretnék egy gyors kis csapatot küldeni a nyilakért - mondta Urjang-Kadaj. - Most még 
néhány ezer nyílvessző is számít. Húsz felderítőnek sebes vágtában le kell hagynia a 


szungokat. 

Kubilaj fejben szorzott, aztán lassan kiengedte a tüdejéből a levegőt. Abban nem 
kételkedett, hogy felderítői életben maradhatnak, amikor ellovagolnak, de visszafelé, amikor 
egy-egy tegez van a hónuk alatt, egy a hátukon, kettő pedig a nyeregre kötve? Védtelenek 
lennének, könnyű zsákmányai a szung lovasságnak, ha felfedezik őket. Kétezernél több nyílra 
lenne szüksége. Legkevesebb félmillióra. A legjobb, feltollazott nyírfavesszők erdejét hagyták 
maguk mögött a csatatereken harminc kilométeren át, ahol máris megvetemedtek a 
nedvességtől és az időjárástól. Őrjítő! Büszke volt a szervezőképességére, de a szung 
hadseregek egyre csak jöttek, nem hagytak időt az embereinek a pihenésre. 

- . Találnunk kell egy újabb várost, ahol császári laktanya van -mondta. - Nekik megvan 
mindaz, amire szükségünk van. Hol vannak a térképeké 

Bajar a zubbonya alá nyúlt, és elővett egy izzadságfoltos kecskebőr darabot. Fehéres 
csíkok rajzolódtak ki a sötét-sárga alapon, amikor széthajtogatta a térképet. Tucatnyi város volt 
rajta, egy rég halott írnok festett betűivel. Bajar az egyikre mutatott a mögött a hegylánc mögött, 
amerre a kimerült tümenek igyekeztek. 

- . Saojang - bökött rá az ujjával. Amikor a térkép felé hajolt, lecsöppenő verejtéke sötét 
foltot rajzolt az anyagra. Káromkodott, és két kézzel letörölte az arcát. 

- . Akkor hát ez világos - mondta Kubilaj. - El kell érnünk ezt a várost, legyőzzük a 
helyőrséget, és valahogy megszerezzük a fegyverzetét, mielőtt a hadsereg utolérne, vagy a 
lakosság ellenünk fordulna és végezne velünk. - Keserűen nevetett magán. 

Amikor ő hátradőlt, Urjang-Kadaj szólalt meg: 

- Arra is van esély, hogy a helyőrség már kivonult — mondta töprengve. - Akár már meg is 
verhettük őket. Vagy lehet, hogy minket keresnek, mint minden szung katona a környéken. 

Kubilaj fölegyenesedett, kimerültsége ellenére is gondolkodni próbált. 

- . Ha még ott vannak, kicsalhatjuk őket. Talán sikerül, ha néhány embert elküldünk a 
piacra, hogy álhíreket terjesszenek. Pletykákat, hogy a mongol hadsereg harminc kilométerre 
van az ellenkező irányban. Az biztosan kicsalja őket. Most már tudjuk, hogy parancsuk van a 
támadásra, ha csak meglátnak minket. Ha jó csalit vetünk ki, nem maradhatnak a városban. 

- Már ha egyáltalán ott vannak - helyeselt Urjang-Kadaj. 

- . Ha viszont elengedik a fülük mellett ezeket a híreket, akkor egy ellenséges város vár 
ránk, miközben egy másik hadsereg lohol a nyomunkban - mutatott rá Bajar. Meg volt lepve, 
hogy neki jutott eszébe az elővigyázatosság, de Urjang-Kadaj fejébe szöget ütött a gondolat. 

Kubilaj fölállt, kinyújtotta fájó lábát, és lenézett a lejtőre, ahol a szung ezredek masíroztak 
feléjük. A terep annyira egyenetlen volt, tele hepehupákkal, fűcsomókkal, hogy nem 
haladhattak gyorsabban, mint az üldözöttek. Legalább ennek örülhetett. A mozgástól kitisztult a 
feje. Halkan füttyentett a legközelebbi minghaan tisztnek, fejével jelezte a haladás irányát. 
Ideje indulni. 

- . Szeretnék bejutni a raktáraikba - mondta -, de még ha a laktanya kiürül is, a város 
prefektusa nem engedi, hogy csak úgy besétáljunk, és elvegyük, amire szükségünk van. 

- . Saojang polgárai nem tudják, milyen egy háború - jegyezte meg Urjang-Kadaj. - Ha 
lehetőséget adsz nekik, megadják magukat. 

Kubilaj a gúny jeleit kereste, de Urjang-Kadaj arca olyan volt, mintha a kő. Kubilaj 
elvigyorodott. 

- Lehet - hagyta rá. - Menet közben gondolkozom rajta. 

Gyerünk, a követőink túl közel vannak. Mit szóltok egy gyors nyolc kilométeres menethez a 
csúcsig, hogy legyen némi távolság köztünk? 

Akik hallották, morogtak egy kicsit, de feltápászkodtak. Ilyen rázós úton ennyit tehettek, 
nehogy a szung ezredek a bokájuk után kapkodjanak. 


Möngke utálta az ostromokat, de katapultok és ágyúk nélkül ugyanazzal a problémával 
nézett szembe, mint Dzsingisz. A városokat éppen arra tervezték, hogy megállítsák az övéhez 
hasonló portyázó csapatokat, noha ez egyszer nem őket szemelte ki. Valahol délen Kubilaj a 
szung csapatokkal harcol. Szívesen lerombolta volna a városfalakat, amerre csak elhaladt, de 
most elsősorban Kubilajt akarta utolérni. Nagyon megfelelt a céljainak, ha a városok bezárják 
előtte a kapuikat, és a helyőrség odabent marad. A problémát az utánpótlási vonalak 
jelentették, amelyek minden dél felé megtett kilométerrel sebezhetőbbek lettek. Olyan 
városoknak, amelyekben negyedmillió katona lapít, nem jelent gondot megtámadni egy hosszú 
szekérsort, melyet csupán néhány ezren őriznek. Ha a vonal megszakadt valahol mögötte, 
kénytelen volt csökkenteni a fejadagokat. Több mint nyolcvan kilométerrel előbbre küldte ki a 
felderítőit, hogy jelentsenek minden nyájat, amit megszerezhet. Ez olyan élelemforrást jelentett, 
amelyet a szung városok nem védelmezhettek meg a falaik között. Egyszer megérkeztek egy 
dús füvű vidékre, ahol olyan sok szarvasmarha legelt, hogy feleslegessé váltak az utánpótlási 
vonalak. Néhány dicsőséges napon át emberei félig sült, vértől csöpögő marhahúst ettek, és 
visszaszedtek magukra némi zsírt abból, amit leszedett a kemény lovaglás. A maga módján 
egy hadjárat gondjai ugyanolyanok, mint amilyenekkel Karakorumban volt dolga, de sokkal 
kellemesebb ilyen egyszerű akadályokkal megmérkőzni és legyőzni őket. 

Menet közben Möngke megjegyezte azokat a városokat, ahova visszatér, miután Kubilajjal 
együtt elsöprik a délt. Egyre jobban várta, hogy találkozzék az öccsével. Micsoda arcot vág 
majd Kubilaj, ha meglátja a hadsereget, amelyet Möngke hozott a támogatására! 

A kisvárosok könnyű prédát jelentettek a nagyvárosokhoz képest. Möngke tümenjei egy 
délelőtt alatt simán kivágták a fákat, amelyeken meghagyták az ágcsonkokat, hogy a 
kezdetleges létrákon megostromoljanak kisebb falakat. Még így is sok száz városka maradt 
érintetlen, miközben tümenjeivel tovahaladt. Várhatnak, amíg Möngke visszatér. 

Valamivel több mint egy hónap telt el azóta, hogy belépett a Szung Birodalomba, amikor a 
felderítők jelentették, hogy délebbre hatalmas szung hadsereg menetel kibontott zászlókkal. A 
tümenek szinte vele egy időben értesültek a hírről, úgyhogy mire ő a lovához rohant, készen 
álltak az indulásra. Nincs olyan gyalogság, amely sokáig dacolhatna a mongol haddal. 
Tümenjei égtek a harci vágytól. 

Huszonnyolc tümenje vágtában indult a felderítőktől megtudott irányba, és a harmadik nap 
estéjén megpillantották az ellenséget. Möngke elégedetten látta, hogy a sereg fele sincs az 
övének. Tábornokainak ez egyszer nem kellett azon töprengeni, hogyan cselezzenek ki egy 
létszámfölényben levő ellenfelet. Mindig is az volt a terve, hogy nagyobb pöröllyel csap le a 
szungokra, mint előtte bárki. A szung császárok túlélték Dzsingiszt, Ögödejt és Güjüköt. Az ő 
kánságát nem fogják túlélni. 

Ahogy leszállt az éj, a tümenek maguk mögé terelték tartalék lovaikat. Ha az ellenség a 
sötétben támad, az állatok valószínűleg pánikba esnének és megvadulnának, vagy legalábbis 
akadályoznák az ellentámadást. Szárított marhahúst rágcsáltak, és ajraggal vagy vízzel 
öblítették le, ami éppen kéznél volt. A szárat a csizmájukhoz kötözték, és lefeküdtek a nedves 
fűre aludni. Tudták, hogy sötétben kell kelniük, mert szürkületkor harcba indulnak. 

Míg a tábor berendezkedett, Möngke szolgái összeállítottak a kánnak egy jurtát, amelyhez 
fél tucat csomagból keresgélték össze a léceket és a nemezt. Miközben a holdfényben 
dolgoztak, a kán a földre terített egy vékony takarót, rátérdelt, a deelt összehúzta a páncélján, 
hogy melegen tartsa. Látta lélegzetének páráját, lelassította szívverését, hogy megszabaduljon 
a nap gondjaitól. A csillagok szívfájdítóan tiszták voltak a magasban. Egy darabig imádkozott 
Ég Atyához, hogy győzzön a csatában, Kubilajnak ne essék baja, a nemzet pedig virágozzék. 
Még titkos imáiban is kánként gondolkodott. 

Nem akart bemenni a jurtába, amelyet felvertek neki. Nem volt álmos, erősnek, 


nyugodtnak érezte magát. A harmat ráfagyott a fűre, hallotta az egymást váltó őrök lépteinek 
ropogását. A népe volt itt körülötte, hallotta a hortyogásukat, vagy amikor álmukban felkiáltottak 
vagy motyogtak. Csendesen nevetgélve nyúlt el a takarón, és úgy döntött, hogy a szabad ég 
alatt alszik, mint a többi harcos. 

Csendben ébredt, fejét a karjára hajtva. A föld mintha átadta volna neki a hidegségét, alig 
bírt mozogni, annyira elmerevedett. Megroppant a nyaka, amikor feltérdelt, és megdörzsölte az 
arcát. Egy árny mozgott a közelben. Möngke jobbja a kardért kapott, félig ki is húzta, mire 
meglátta, hogy csak egy csésze teát hoznak neki. 

Fanyarul mosolygott a saját idegességén. A tábor éledezett körülötte, noha még nem is 
hajnalodott. Vizestömlőből itatták a lovakat, bár a deres fű is elég lehetett volna. Möngke a 
teáját iszogatta, körülötte zsongott a tábor, benne pedig fokozódott a várakozás. Senkit sem 
hagyhat élve a szung hadból, amely a tümenjei előtt vonul. Jó lenne, ha néhány túlélővel 
elterjeszthetné a rettegést, de neki teljes sebességgel kell végiggázolnia a csatatéren. 

Az volt a terve, hogy állatot, embert a teljesítőóképessége határáig hajszolva széles utat 
törjön délre, és a saját hírét megelőzve érkezzék el Hangcsouhoz. A szungoknak nem 
maradhat ideje, hogy árkokat ássanak, és felkészüljenek a támadásra. Kubilajnak van ágyúja, 
kétszáz jó vasfegyver. Möngke ezeket felhasználhatja, hogy szétzúzza a császár városát. 

Talpra állt, nyújtózott, és a különös hangulaton tűnődött, amely arra bírta, hogy a fagyott 
füvön aludjék. Még mindig deres volt a haja. Fél kézzel lesöpörte, miközben a másikban a 
teáscsészét tartotta. Üres gyomrát melegítette a sós, forró tea. Sóhajtva gondolt a hideg húsra, 
amelyet reggelire eszik. 

Szolgái már előálltak a lovával: megetették, megitatták, fényesre kefélték a szőrét. 
Möngke odament, hogy megvizsgálja az állat patáit, noha ezt csak megszokásból tette. 
Némelyik embere már lóra szállt és várakozott, miközben a barátaikkal beszélgettek. Möngke 
elvett egy vastag szelet szikkadt kenyeret, egy kis hideg bárányhúst és egy tömlő ajragot, hogy 
leöblíthesse. 

- . Óhajtod megbeszélni a taktikát, kán uram, vagy csak rájuk rontunk? - kérdezte 
mosolyogva Szerjanh orlok, Möngke teli szájjal göcögött. Fölnézett a világosodó égre, és 
mélyet sóhajtott. 

- Szép reggelünk lesz, Szerjanh. Mondd el, mi jár a fejedben. 

Az orlok habozás nélkül válaszolt, ahogy az egy magas rangú tiszthez illik, aki megszokta 
a gyors döntéseket. 

-  Lovagoljunk a szárnyaik mentén nyíllövésnyi távolságban. Nem akarom bekeríteni őket, 
nehogy beássák magukat. Engedelmeddel felállók háromszög alakzatba, és átvesszük a 
sebességüket. Ha a szung lovasság megpróbál kitörni, hogy mozgóképes maradhasson, 
elsőnek őket intézhetjük el lándzsával. A gyalogságot levághatjuk hátulról. 

Möngke bólintott. 

- Ez jó lesz. Először az íjat használjátok, mielőtt a fiatalok áttérnek a közelharcra. Tartsd 
vissza a forrófejűeket, amíg az ellenség meginog. Nincsenek olyan sokan. Délre végeznünk 
kell. 

Szerjanh elmosolyodott. Még nem is olyan régen élethalálharc lett volna a küzdelem egy 
százezer fős sereg ellen, véres és reménytelen tusa, amíg le nem vágnak minden embert. De a 
világ még sosem látott akkora erőt, mint amekkorát Möngke hozott magával. Minden főtiszt 
élvezte, hogy ilyen hadsereg van mögötte. 

Nyeregcsengők csilingeltek a közelben. Möngke fojtottan káromkodott. Újabb futár érte 
utol. A postaállomások nélkül bizonyára inaszakadtáig vágtázott, hogy elhozza a leveleit. 

- Sosem hagynak békén - dörmögte. 

Szerjanh meghallotta. 


- Visszatarthatom, amíg a csatának vége - mondta. 

Möngke megrázta a fejét. 

- . Nem. A kán sosem alszik. Nem ezt mondják? Azt tudom, hogy én alszom, ezért nem 
értem. Állítsd fel a sereget, orlok. A parancsnokság a tiéd. 

Szerjanh mélyen meghajolt, aztán elsietett, menet közben parancsokat osztogatva, 
amelyek végigfutnak a vezérkartól a tümenek minden egyes harcosáig. 

A futárt annyira belepte a por és a sár, hogy szinte meg sem lehetett különböztetni a 
lovától. Ahogy leszállt, friss repedések nyíltak a bőrére kérgesedett piszokban. Csak egy kis 
bőrtáskát hozott a vállán, és nagyon sovány volt. Möngke szerette volna tudni, mikor evett 
utoljára, miután a Szung Birodalomban nincsenek postaállomások. A tümenek nyomában nem 
sok zsákmányolni való maradt. 

A kán két testőre odament a futárhoz, aki mintha meglepődött volna, de azért kinyújtotta 
karját, és a tenyerét is megmutatta, amíg megmotozták. Még a bőrtáskát is kinyitották, a sárga 
papírlapot a lovas kezébe nyomták, a táskát a földre dobták. 

A futár a szemét forgatta a nevetségesen eltúlzott óvintézkedések miatt. Amikor a testőrök 
végeztek, odamentek társaikhoz, és nyeregbe szálltak. Möngke türelmesen várt, a kezét 
nyújtotta az üzenetért. 

Látta, hogy a futár idősebb a szokásosnál; talán a pályafutása végén járhat. Csakugyan 
kimerültnek látszott a kemény lovaglás mocska alatt. Möngke átvette a papírt, olvasni kezdte. 
Egyszer csak meglepetten felhúzta a szemöldökét. 

- Ez a xanadui leltár! - mondta. - Rossz csomagot hoztál? 

A lovas közelebb lépett, a papírra sandított, majd érte nyúlt és Möngke nem vette észre a 
vékony borotvát, amelyet kinyújtott ujjai közé szorított. A penge nem volt szélesebb, mint az 
ujja, így csak az éle villant elő, amikor a futár oda-vissza elrántotta Möngke torkán. A hús 
szétnyílt, mint a varrás, ha megfeszítik; mint egy fehér ajkú száj, amely vért köpött 
mindkettejükre. 

Möngke fuldokolt, jobbjával a sebhez kapott. Balkezével ellökte a futárt, aki elterült. A düh 
és a borzalom kiáltásai harsantak, egy harcos a nyeregből vetődött rá a kán támadójára, aki 
éppen fel akart tápászkodni, és a földhöz szorította. 

Möngke érezte, hogy a meleg kifolyik belőle, olyan lesz a húsa, mint a kő. Térde 
megmerevedett, úgy állt, akár a cövek. Az ujjai nem tudták összezárni a sebet, a pillantása 
kétségbeesett volt. Mindenfelé emberek kiáltoztak, futkostak, Szerjanhot és a kán sámánjait 
hívták. Látta nyitott szájukat, de nem hallotta őket, csak az érverés lüktetett a fülében olyan 
hangon, mint egy vízesés. Leült a földre, és a fogát vicsorgatta, mert egyre erősebb lett a 
fájdalom. Érzékelte, hogy valaki beköti a nyakát és a kezét, olyan erősen elszorítva a sebet, 
hogy nem kapott levegőt. Megpróbálta ellökni, de hatalmas ereje elhagyta. Látótere kezdett 
szűkülni, de még mindig nem hitte, ami történt. Valakinek le kell ezt állítani! Valakinek segítenie 
kell rajta! Bőre kifakult, ahogy lüktető sugárban folyt el a vére. Oldalra dőlt, szemének fénye 
megtört. 

Szerjanh fölötte állt, a szeme kitágult a megrendüléstől. Csak pár perce beszélt a kánnal. 
Hitetlenül bámulta az oldalára fordult, megtört alakot, amelynek véres pólyába burkolt jobbját 
szorosan odakötözték a nyakához. A vért beitta a fű, nyirkos és fekete lett tőle. 

Szerjanh lassan odafordult a futárhoz, akinek az arcát ököllel verték szét, mialatt a kán 
meghalt. Orrát betörték, fogait kiverték, az egyik szemét egy hüvelykujj tolta ki. de még így is 
kinevette Szerjanhot, és egy olyan nyelven beszélt, amelyet az orlok nem ismert. Szavai 
egybemosódtak, de a hangja diadalmas volt. Mintha világos lett volna az arca a szenny alatt, 
mintha szakálla lett volna, de leborotválta, lecsupaszította a bőrét, amelyet sokáig nem ért a 
nap. Az aszaszin még akkor is nevetett, amikor Szerjanh megkötöztette a kínzás előtt. A szung 


hadsereggel senki se törődött, Szerjanh parázstartókat és vas szerszámokat hozatott. A 
mongolok ismerték a szenvedést és a büntetést. Ameddig lehet, életben tartják a merénylőt. 


Huszonhetedik fejezet 


Kubilaj csak bámult, miközben ügetett Saojang felé. A helység a Szung Birodalom 
szívében terült el, gyaníthatóan évszázadok óta nem látott támadó hadsereget, mert szilárd 
városfalakkal körülvett térség helyett szétfolyt négyzetkilométerekre. Központját kisebb városok 
vették körül, amelyek a századok során összenőttek. Hozzá képest Xanadu vidéki városkának 
tűnt, de még Karakorum is elveszett volna benne. Kubilaj igyekezett kiszámítani mennyien 
lakhatnak a rengeteg házban, a boltok és templomok között, de a szám felfoghatatlanul magas 
volt. 

Tümenjei a fejüket lógatták kimerültségükben. Több mint negyven kilométeren át 
kénytelenek voltak ügetni és léptetni, ügetni és léptetni, hogy a lehető" legmesszebbre hagyják 
üldözőiket. Kubilaj felderítőket küldött a városba, de amilyen tempót diktált, nem hitte, hogy egy 
napnál jobban megelőzhetnék. Emberei és a lovak az összeesés határán voltak. Legalább 
egvhónapnyi pihenés, jó étel és legelés kellett volna ahhoz, hogy ismét csatába menjenek, de 
ilyesmire nem számíthattak Saojangban, körös-körül ellenséges erők vették őket körül. 

A tümenek eleje belovagolt egy utcába, ahol nyoma sem volt lakosoknak. Az ilyen 
helyeket nem lehet védeni. Kubilaj nem értette ezt a társadalmat, ahol lebontják a falakat, hogy 
új kerületek épülhessenek. Nehéz elképzelni ennyire helyhez kötött életmódot. 

Semmi jele sem volt helyőrségnek, amely szembe akart volna szállni velük. Kubilaj 
felderítői, akik felváltva alkalmazták a megvesztegetést és a fenyegetést, már kifaggatták a 
lakókat. Szerencséje volt, de egyhónapnyi kemény harc után szüksége is volt rá. A tízezer fős 
helyőrség - csupa remek vívó és számszeríjas - kivonult a terepre. Kubilaj hosszú vadászatot 
kívánt nekik sok-sok mérföldnyire innen. 

Hallotta Urjang-Kadaj kürtjeiét, amely három tüment indított el a szélesebb utcákon át a 
városközpontba két csoportban, hogy ne ugyanazon az útvonalon közeledjenek. Kubilaj 
feltételezte, hogy Saojangnak van központja, csak elnyelték az óvárost a terjeszkedő kerületek. 
Nem szeretett olyan utcákon lovagolni, ahol a tetők benyúlnak a kövezet fölé. Túl könnyű volt 
elképzelni, hogy hirtelen íjászok bukkannak fel rajtuk, és lőni kezdenek olyan emberekre, 
akiknek nem sok terük lenne a manőverezésre. Ismét hálás volt Möngkének, amiért 
rákényszerítette a páncél viselésére. 

Saojang kihaltnak tűnt, de Kubilaj úgy érezte, szemek követik a némaságban, és látta, 
hogy a mellette lovagoló tisztek is idegesek, kapkodják a fejüket minden rezzenésre. Csaknem 
kardot rántottak, amikor a közelből visítás hallatszott, de csak egy gyerek sírt a bezárt ajtók 
mögött. 

A Kubilajjal lovagló tümenek zászlói kókadtan lógtak a szélcsendes utcákon. A zászlókról 
bárki láthatta, hogy ő a vezér. Szíve gyorsabban vert, biztosra vette, hogy kelepcét rejt a néma 
csend. Ha mellékutcához értek, a nyakát nyújtogatta, hogy végigtekinthessen . rajta. 
Kőcsatornákat, kikövezett utakat, bezárt boltokat látott, és magas kőépületeket, amelyeknek 
némelyike három-négy emeletes volt. De senki sem ugrott elő, hogy lerántsa embereit a 
lovukról. Amikor paták csattogását hallotta elölről, azt hitte, valamelyik embere az. Magányos 
felderítőket küldött előre, de azok nyom nélkül eltűntek az utcák útvesztőjében. Ekkor 
megpillantott egy kis lovas csapatot. 

Az idegeneken nem volt páncél. Egyszerű nadrágot és zubbonyt viseltek, kettőnek 
fedetlen volt a karja, és jól lovagoltak. Kubilaj minden részletet megfigyelt, miközben csapdától 
tartva ismét körülnézett. A tetők üresek voltak, semmi sem mozdult. A szung lovasok csak ültek 
és őket bámulták, azután egyikük odaszólt a többieknek, és lovaikat lassan megindították előre. 

Kubilaj körül szisszenve röppentek ki hüvelyükből a kardok, íjak feszültek meg recsegve. 
A figyelem középpontjába került idegenek mereven mozogtak. Jól tudták, hogy elég egyetlen 


rossz lépés, és ezen az utcán lelhetik halálukat. 

- . Hadd jöjjenek - mormolta Kubilaj a közelében álló tiszteknek. - Nem látok náluk 
fegyvert. 

A feszültség folyamatosan növekedett, ahogy a kis csoport közel ért a mongol harcosok 
sorához. Az egyik szung kitalálta, melyik a vezér, mert zászlóvivők fogták közre. Mintha csak 
hallotta volna Kubilaj hangját, nagyon lassan fölemelte a két kezét, azután jobbra és balra 
fordult a nyeregben, hogy látni lehessen, nincs semmi a hátán. 

- íjat le! - szólt oda Kubilaj a harcosoknak. 

A kar elfáradhat az íj feszítésében, az ujjak megcsúszhatnak, és Kubilaj nem akarta, hogy 
megöljék ezt az embert, aki ennyi veszedelmet vállalt, hogy beszéljen vele. Körülötte 
kelletlenül leereszkedtek a kardok meg az íjak, és a szungok ismét mertek levegőt venni. 

- . Elég közel vagytok - mondta Kubilaj, amikor már csak tucatnyi lépés választotta el őket 
egymástól. 

A szungok arra az emberre néztek, aki legelöl lovagolt. Meztelen karján dagadtak az 
izmok, kurta haja fehér volt, az arca barázdált. 

- Liu Jin-szan vagyok - mondta. - Saojang prefektusa. 

-Akkor te fogod átadni nekem Saojangot - felelte Kubilaj. 

Meghökkenésére Liu Jin-szan úgy rázta meg a fejét, mintha nem sok ezer fegyveressel 
kellene szembenéznie, akiknek sorai a külvárosig nyúlnak. Kubilaj előtt hirtelen felrémlett egy 
kés, amelyet Saojangba döftek. Ő a kés hegye. Nem, inkább három kés, a másik kettő hegyén 
Bajar és Urjang-Kadaj. Mögötte a kés élén harcosok várják türelmetlenül, hogy híreket 
halljanak a menet elejéről. 

- . Fegyvertelenül jöttem, hogy elmondjam, ezt nem tehetem -szólt Liu Jin-szan. - A 
császár parancsot adott minden városnak. Fia megadom magam neked, akkor Saojangot 
felégeti, hogy leckét adjon a többieknek. 

- Találkoztál a császárral? - kérdezte Kubilaj. 

- Nem látogatta meg Saojangot - felelte Liu Jin-szan. 

-Akkor hogyan parancsolhatja, hogy hű legyél hozzá? 

A férfi összevonta a szemöldökét, és azon töprengett, el tudja-e magyarázni a hűbéreskü 
fogalmát olyan embereknek, akikről azt hallotta, hogy alig különbek a vadállatoknál. Egyetlen 
reménye az volt, hogy Kubilaj tökéletes mandarin nyelven szólt hozzá, azt pedig a csin 
nemesség beszéli. 

- . Esküt tettem, amikor a város prefektusa lettem - mondta. -A parancsaim világosak. Nem 
adhatom oda nekea, amit akarsz. 

A férfi verejtékezett, Kubilaj tökéletesen megértette a dilemmáját. Ha megadja magát, 
dühös ura lerombolja a várost. Ha ellenáll, számíthat rá, hogy Saojang ugyanerre a sorsra jut a 
tümenek kezén. Azon töprengett, hogy kiagyalt-e valamiféle megoldást Liu Jin-szan, vagy 
eleve azzal lovagolt ide, hogy lekaszaboltatja magát? 

- Ha én leszek a császár, akkor a hűségesküd rám is érvényes? - kérdezte. 

Liu Jin-szan mozdulatlanul ült, és gondolkodott. 

- Lehetséges. De nagyuram... te nem vagy a császárom. 

Egész teste megfeszült beszéd közben, tudta, hogy az élete hajszálon függ. Kubilaj alig 
tudta visszafojtani a mosolyát. A prefektus másképpen határozna, ha tudná, hogy miközben 
beszél, egy szung hadsereg menetel a város felé. Kubilaj nem akart csapdába esni 
sSaojangban. Felpillantott a napra, és megállapította, hogy hamarosan tovább kell lovagolnia. 

- . Nem sok választást hagysz nekem, Liu Jin-szan - mondta. A prefektus kissé elsápadt, 
mint aki tisztában van vele, hogy ezek a szavak a halálát jelentik. Kubilaj folytatta, mielőtt 
válaszolhatott volna. - Nem szándékoztam megállni Saojangban. Másutt várnak a csaták. 


Tőled nem kívánok mást, mint tartalékokat az embereimnek, de ha nem adod át a várost, arra 
kényszerítesz, hogy parancsot adjak nekik. 

Megfordult a nyeregben, és fölemelte a kezét. Emberei ismét kardot rántottak és 
megfeszítették íjaikat. 

- Várj! - kiáltotta riadtan Liu Jin-szan. - Én... - habozott, de végre sikerült döntenie. - Nem 
vezethetlek oda a laktanyához, amely kevesebb mint egy kilométerre van ugyanezen az úton 

Kubilaj lassan visszafordult a prefektushoz, és némán, kérdően felvonta a szemöldökét. 

- . Nem adom át Saojangot - mondta Liu Jin-szan, akiről szakadt a verejték. - Parancsot 
adok népemnek, hogy torlaszolják el ajtóikat. Inádkozom, hogy a vihar vérontás nélkül 
haladjon át a városon, te pedig fogd, amire szükséged van, és távozz. 

Kubilaj elmosolyodott. 

- . Ez bölcs döntés, prefektus. Lovagolj haza a laktanya mellett, és vedd bizonyosra, hogy 
harc lesz, ha támadtok. De nem hiszem, hogy ez történik. Ma nem. 

Liu Jin-szan remegő kézzel megfordította a lovát, és elindult. Emberei félszegen 
lovagoltak a mongol sereg előtt minden pillanatban várva, hogy nyilak fúródnak a hátukba. 
Kubilaj vigyorgott, de szorosan mögöttük maradt, és emberei továbbra is oszlopban haladtak, 
amíg el nem érték a városi laktanyát. A nyílt téren enyhült a mongol harcosok feszültsége. A tér 
körül kétemeletes házak álltak, akkorák, hogy sok ezer ember elférhetett bennük. 

Liu Jin-szan ekkor megállt, és Kubilaj látta rajta, hogy a prefektus még mindig arra számít, 
hogy megüölik. 

- . Eljön majd az idő - mondta Kubilaj - amikor ismét előtted állok majd, és arra kérlek, add 
át a várost. Akkor ne tagadd meg. Most pedig térj haza. Ma senki sem hal meg. 

Liu Jin-szan távozott kis csoportjával együtt, amelyből sokan hátranézegettek, miközben 
egyre zsugorodtak a távolban, végül eltűntek a város utcáin. Kubilaj nem látott senki mást. 
Saojang népe csakugyan a zárt ajtók mögé rejtőzött, hogy ne kelljen szembenézniük a 
megszállókkal. 

Emberei kinyitották a saojangi helyőrség épületeit, a hatalmas istállókat, fegyvertárakat, 
hálótermeket, konyhákat. Egyikük a szájába dugta az ujját és éleset füttyentett, hogy fölkeltse a 
kán figyelmét. Kubilaj a gyakorlótérre lovagolt, és látta, hogy Urjang-Kadaj hadoszlopa éppen 
akkor érkezik a tér másik oldalára. Odafordult a mindig körülötte levő futárokhoz. 

- . Egyikőtök menjen az orlokhoz, és szóljon neki, hogy jelentést kérek. Egy másik keresse 
meg Bajar tábornokot, akárhol legyen is. 

A futárok elvágtattak, a paták szívet simogatóan dübörögtek a kövezeten, a teret övező 
épületek visszaverték a hangot. Kubilaj leszállt a lováról, és belépett egy hosszú csarnokba. Az 
első lépések után elvigyorodott. Ezrével sorakoztak az állványokon a lándzsák, mellettük 
fakereteken a pajzsok. Olyan íjak mellett haladt el, amelyek lőtávolsága nem vehette föl a 
versenyt az övékével. Egyik szoba nyílt a másikból, és mire Urjang-Kadaj végigjárhatta a 
külsőket, Kubilaj már a nyílkészítők termében állt, ahol átható enyv-, fa- és tollszaga volt a 
levegőnek. Több tucatnyi pad mutatta, hol dolgoztak napról napra az emberek, az eredmény 
pedig ott volt kétoldalt a tökéletes tegezekben. Előhúzott egy nyílvesszőt, és ellenőrizte, 
hüvelykujját végighúzta a tollakon. Mesterek dolgoztak a szung ezredeknek. 

Elővette hátán lógó íját, és egy gyors mozdulattal felajzotta. Hallotta, hogy mögötte valaki 
belép a terembe. Megfordulva látta, hogy Urjang-Kadaj áll ott olyan elégedett arccal, ami 
ritkaság volt nála. Kubilaj biccentett neki, meghúzta az íjat, és kilőtte a nyílvesszőt a szemben 
levő falra. Az átütötte a fát, és eltűnt fénylő lyukat hagyva a falon. A tollak a padlóra hullottak. 
Kubilaj napok óta először nem érzett fáradtságot. 

- . Az emberek gyorsan gyűjtsenek össze mindent, Urjang-Kadaj. Küldj felderítőket, 
valahol távolabb a várostól találjanak olyan helyet, ahol alhatunk és ehetünk. Elég, ha holnap 


kezdünk harcolni, hogy utat vágjunk magunknak. 

Elmosolyodott, ahogy körülnézett a teremben. Valakinek meg kellene számolnia, de 
legalább egymillió nyílvessző volt itt, ha nem több. 

- Megint vannak fogaink, orlok! Használjuk őket! 

Hszüan, a Menny Fia, még sosem látta a szungokat háborúban. A puszta méretük 
lenyűgöző volt, de veszedelmesen lassúnak találta őket. Egy hónapba került, hogy 
találkozhasson a városban tartózkodó nagyurakkal. Száznál többen jöttek el, rangjuk szerint 
elosztva ültek a padsorokban, így csak a leghatalmasabbak voltak jelen a tárgyalás 
tulajdonképpeni helyszínén, a kisebbek az erkélyről figyelték az eseményeket. Mindenki 
elnémult, amikor Hszüan belépett a szung hivatalnokok kíséretében. 

Első benyomása a színorgia volt, a rámeredő szemek és a zöld, a vörös és a narancsszín 
öltözékek. Legalább annyiféle ruha volt a teremben, ahány ember. Néhányan egyszerű, 
gyöngyökkel kivarrt köntöst viseltek, mások magas gallérú kabátban, pávatollas vagy hatalmas 
drágakövekkel kipitykézett kalapban izzadtak. Néhány fiatalabb férfi harcosnak tűnt, de jobban 
emlékeztettek díszmadarakra, mert alig tudtak megmozdulni a selyem és az ékszerek rétegei 
alatt. 

Hszüan jelenléte idegesítette a szolgákat, akinek nem volt világos a helyzete. Rangban 
fölötte állt az egész teremnek, azonban egy idegen nemzet névleges uralkodója volt, aki 
idősödő katonák kis csapatának parancsolt. A szolgák jellegzetes kompromisszummal találtak 
neki egy helyet a legalsó szinten, de hátul. 

Eleinte megelégedett azzal, hogy figyelt és fülelt, hogy megismerje a személyiségeket és 
politikusokat. Egy teljes hónapot szenvedett végig a részletes tárgyalások közben. Csak kevés 
arcot vagy nevet ismert fel a szung földön töltött sok év után, de tudta, a teremben tartózkodó 
nagyurak egymilliós hadat állíthatnak ki, ha úgy döntenek, hogy megteszik, vagy ha közvetlen 
parancsot kapnak a császártól. Az idősödő császár ritkán hagyta el palotáját, a háborút a 
nagyurakra hagyta. Ennek ellenére ragaszkodott hozzá, hogy Hszüan vegyen részt a 
tanácskozáson, mivel egyike a keveseknek, akik szembeszálltak a mongol hordákkal, és 
túlélték. Eltűrték a jelenlétét, noha nem éppen úgy fogadták, mint egy elveszett, majd megkerült 
fiút. A gőgös szung nemesek épp csak hogy nem nézték levegőnek. EI kellett viselniük a 
jelenlétét, de amikor nem iratkozott fel a szónokok közé, sokan titokban örültek, mert azt hitték, 
Hszüant elbátortalanította a hatalmasok tanácsa. 

Minden hónapban kétszer üléseztek, noha csak ritkán teltek meg a padok annyira, mint 
akkor, amikor Hszüan először vett részt a gyűlésen. Noha a legtöbb ülésen a nagyurak fele, ha 
részt vett, Hszüan megtudta, hogy Möngke kán vezetésével megérkezett a második hatalmas 
hadsereg szung földre. Egy délelőtt a fenyegetés csaknem fontosabbnak bizonyult az udvari 
kicsinyes intrikánál. Két nagyúr, akiknek a birtokai szomszédosak voltak, a szokásos alig 
leplezett epéskedés nélkül beszélt egymással. A fegyverszünet nem tartott sokáig, délutánra 
egyikük kiviharzott szolgái kíséretében, a másik pedig beledermedt a jeges haragba a házát és 
rangját ért akármilyen sértés miatt. 

Az egységes vezetés hiánya ellenére a harcok folytatódtak. Hszüan megtudta, hogy délen 
Kubilaj tümenjei tizenegy hadsereget vertek széjjel, összesen vagy háromnegyed millió 
embert. A szungok nem hagyták, hogy megerősödjön a zsákmányolt fegyverek birtokában, de 
az volt az egyetlen taktikájuk, hogy egyik ezredet a másik után vetették be ellene arra 
kényszerítve Kubilajt, hogy állandóan harcoljon és mozogjon, hátha így kifáraszthatják. A 
tanácsteremben töltött ideje alatt Hszüan négyszer volt tanúja, amint egy nemes felállt, és 
búcsút vett, mert indult a csatatérre. Egyikük sem jött vissza, majd mikor meghozták a hírt, a 
nevük felkerült a hősi halottak listájára. 

Amikor elkezdődött a harmadik hónap, Hszüan könnyebb léptekkel érkezett a 


tanácsterembe. Fél ház volt, de többen is jöttek mögötte, és elfoglalták szokásos helyüket. 
Hszüan odament az egyik írnokhoz, aki nyilvántartotta a szónokokat, és megvárta, hogy 
felnézzen. 

- Ma beszélni fogok - mondta. 

Az írnok szeme kissé tágabbra nyílt, de bólintott, meghajtotta a fejét, és a tussal és 
ecsettel leírta Hszüan hivatalos nevét. Eltartott egy ideig, amíg befejezte, de tudta a 
mesterségét, nem kellett ellenőrizni a feliratot. Az összegyűlt nagyurak is észrevették, mi 
történt. Sokan közülük megbámulták Hszüant, amikor visszatért a helyére, mások futárt küldtek 
szövetségeseikhez. Miközben Hszüan türelmesen várakozott, egyre több nagyúr érkezett 
városi otthonából, és végül olyan sokan lettek a teremben, mint azon a napon, amikor Hszüan 
először járt itt. 

Azon tűnődött, vajon tudnak-e róla, hogy előző éjszaka a császár palotájába hívatták 
abból a laktanyából, ahol katonáival lakott. Rövid találkozó volt, de elégedetten tapasztalta, 
hogy idősödő unokatestvére tud a háborúról, és arról is, hogy nem haladnak vele. A Szung- 
császár éppen annyira kétségbeesett, mint Hszüan, és egyetlen utasítást adott rokonának: 
rázza föl a nagyurakat önelégült tespedésükből. Az éjszaka többi részét a szung írnokokkal 
töltötte, ez egyszer megengedték neki, hogy annyi jelentést nézzen át, amennyit csak akar. 
Inkább nem aludt, hogy mindent megtudjon, és miközben békésen ült a tanácsteremben, agya 
zúgott a tények és stratégiák sokaságától. 

Végigvárta a tanácskozás szertartásos megnyitóját, noha ezek a ceremóniák igen sok időt 
vettek igénybe. Ketten beszéltek előtte, Hszüan udvariasan figyelt, amíg befejezték, és 
indítványaikat tudomásul vették. Egyikük láthatóan tudta, hogy az összegyűlt nagyurak 
Hszüanra várnak, ezért sietett a beszéddel, a másik azonban nem vett tudomást erről és egy 
órán át fecsegett a keleti tartományok vasérctartalékairól. 

Amikor leültek, a császár kancellárja az ő nevét mondta, és Hszüan fölállt. A fejek 
forogtak, hogy lássák, ő pedig hirtelen ötlettel előrement a terem közepére, így 
szembenézhetett azokkal is, akik odafent ültek a félkör alakú erkélyeken. Senki sem pusmogott 
vagy csoszogott. Mindenki őt figyelte. 

- . A hangcsoui császári nyilvántartás szerint több mint kétmillió kiképzett katona van 
fegyverben nem számítva a legutóbbi veszteségeket. A teremben tartózkodó tiszteletre méltó 
urak tizenegyezer ágyúval rendelkeznek. Az alig százezres mongol erő mellett mégis olyannak 
tűnnek, mint a gyerekek. 

Felháborodás hullámzott végig a termen, de a tudatos célzás a nyilvántartásra nem 
tévesztette el a hatását. Ilyen értesülései csakis a császárnak voltak, és ez elnémította azokat, 
akik lehurroghatták volna Hszüant, aki a zúgással nem törődve folytatta: 

- Azt hiszem, idővel a puszta létszámfölény is sikert hozhatna, az egységes parancsnoklás 
hiánya ellenére. Tévedések történtek, amelyek közül az egyik, de nem a legkisebb feltételezés 
az volt, hogy Kubilaj portyázó hadserege végül hazatér utánpótlásért. Semmi okuk rá, hogy 
ilyet tegyenek, nagyurak. Nem portyán vannak. Csupán egy új helyen, és nekik minden hely új. 
Nem lehet kifárasztani őket, mint erről olyan ékesszóló szónoklatokat hallottam ebben a 
teremben. Ha nem zúzzuk szét őket, akkor egy, két vagy tíz év alatt ideérnek Hangcsouba. 
Tovább tart nékik, mint amennyi idő alatt a csin földeket elfoglalták északon, mert a Szung 
Birodalom sokkal nagyobb. 

Várnia kellett, mert egyesek közbekiabáltak, de a többség meg akarta hallgatni, amit 
mondani akart, és heveskedők nem kaptak támogatást. 

- . Még így is kudarcot vallottak volna a szung ezredekkel szemben. Most azonban a 
mongol kán egy új hadsereget hozott a Szung Birodalomba, nagyobbat, mint bármelyik, 
amellyel korábban találkoztunk. A jelentések szerint a számuk meghaladja a negyedmilliót - ez 


alkalommal tábor nélkül jöttek. Nincsenek ágyúik, ezért stratégiájuk világos. 

Eddigre teljes lett a csönd, minden nagyúr feszülten figyelt, nehogy elszalasszon valamit. 
Hszüan szándékosan halkabbra fogta a szót, Így senki sem merte még egyszer félbeszakítani. 

- . A nagykán nem foglalkozik a szung városokkal, és hihetetlen távolságokat képes 
megtenni. Ha nem olvastam volna a felderítők jelentéseit a császár irodájában, magam sem 
hinném el, de mindennap hatalmas távokat tesznek meg dél felé. Nyilvánvalóan az a 
szándékuk, hogy csatlakozzanak Kubilaj tümenjeihez, és egyesülve törjenek utat. Vakmerő 
stratégia, de megmutatja, mennyire megvetik a szung hadseregeket. Möngke kán elpusztítja az 
embereket a csatatéren, azután ráérősen beveszi a városokat a megszerzett ágyúk vagy 
ostrom segítségével. Ha nem állítjuk meg, nem telik bele egy év, és Hangcsou alatt áll. 

A nagyurak egy emberként törtek ki méltatlankodó kiabálásban, amiért lefitymálják a 
bátorságukat és erejüket. Hogy egy tehetetlen császár ilyen módon leckéztesse őket, az túl 
sok, az elviselhetetlen. Józanabb koponyák ismét figyelmeztették őket, hogy Hszüan, mint 
vérszerinti unokatestvér, a császár füle. A lárma elhalt, néhányan dühös arccal dőltek hátra a 
székükben. Hszüan folytatta, mintha félbe se szakították volna. 

- . Abba kell hagyni az egyes nagyurak személyes akcióit. Ezekkel nem sikerült elhárítani 
a fenyegetést - azt a fenyegetést, amely még súlyosbodott is. A teljes szung hadsereget 
mozgósítani kell, kevesebbel nem érhetjük be. - Két szung nagyúr fölállt, és jelezte a császár 
kancellárjának, hogy beszélni szeretnének. - Most van itt a pillanat, amikor le kell csapnunk - 
folytatta Hszüan. - A mongol kán itt van a hadseregeivel. Ha meg lehet állítani, akkor eljöhet az 
idő, amikor a csin és a mongol földeket meg lehet hódítani. - További négy ember jelentkezett 
szólásra. - Többé nem elég a védekező háború, uraim. Ha egyetlen vezető alá gyűjtitek a 
hadseregeiteket, akkor van rá esélyünk, hogy ismét egyesítsük Csint és Szungot. 

Elhallgatott. Tucatnyi szung nagyúr emelkedett föl, a szemük ide-oda járt Hszüan és a 
császár kancellárja között, mert az ő feladata volt, hogy valamiféle rendet tartson a vitában. 
Amíg Hszüan le nem ült, hivatalosan nem szakíthatták félbe, noha ezt a szabályt gyakran 
figyelmen kívül hagyták. Ez egyszer vártak, tisztában voltak az elkövetkező vita fontosságával. 
Hszüan el-komorodott, tudta, hogy azok, akik beszélni fognak, valószínűleg hátráltatják a józan 
döntést. 

- . Ezt a háborút többé nem lehet egyénenként vívni. Ki kell jelölni egy teljhatalmú vezért. 
Félmillió embert kell Kubilajra küldeni, és ugyanannyit a mongol kánra. Be kell keríteni csekély 
seregeiket, hogy szétzúzhassák őket. Csak így menekülhettek meg az égő Hangcsou 
látványától. Én láttam Jencsing égését, uraim. Éppen elég volt. 

A sok szempár néma nyomására leült. Nem tudta, hogy sikerült-e bárkivel is megértetnie 
magát ebben a teremben. 

Felcsendült a császár kancellárjának hangja. 

- A tanács megadja a szót Szung Vin úrnak! 

Hszüan magába fojtott egy grimaszt a név hallatán. A végén joga lesz válaszolni. 

- . Uraim, nekem csak két kérdésem van a mélyen tisztelt szónokhoz - mondta Szung Vin 
nagyúr. - Adott a császár közvetlen parancsot a hadseregek egyesítésére? És vajon az a 
szándékod, hogy a fővezérséggel a kezedbe ragadd Szungot? 

Gúnyos hangzavar tört ki a teremben, és Hszüan még jobban elkomorodott. Eszébe jutott 
unokatestvérének vizenyős szeme a rövid tanácskozáson. A császár gyenge ember volt, és 
Hszüan még mindig érezte, ahogy belekapaszkodik az ő ruhájának az ujjába. Felhatalmazást 
kért tőle, császári utasítást, de az csak legyintett. A hatalom annak a kezében van, akit a 
nagyurak elfogadnak, és Hszüan tudta, hogy unokatestvére fél kiadni ilyen parancsot. 
Különben miért hívatta volna magántermeibe régi ellenségéti Ha a császár parancsot ad, és 
megtagadják, a gyengesége lelepleződik, a birodalmat széttépik a fegyveres klikkek. Egy 


polgárháború mindent elvégezne, amire a mongolok képtelenek. 

Mindez át villant elméjén, miközben mereven felállt. 

- . A császár nevében bízom benne, hogy meghallgatsz, Szung Vin nagyúr. Osztozom a 
hitében, hogy nem hagyod Szungot szétesni kicsinyes politikai okok miatt, és hogy a hűséges 
szung urak felismerik a valódi fenyegetést. Nem én leszek az, aki a mongolok ellen vezet 
titeket, uram. Akárki teszi meg, annak bírnia kell a tanács feltétlen bizalmát. Ha vállalod a 
felelősséget, én támogatlak, uram. 

Szung Vin uraság csak pislogott, amikor fölállt. Vélhetőleg azon rágódott, hogy Hszüan 
tönkretette-e ezzel az ajánlattal az esélyét a fővezérségre. A csin császár tüske volt a nagyurak 
körme alatt, az ő támogatása semmit sem ért. 

- . Abban reménykedtem, hogy látom a császár személyes pecsétjét - mondta Szung Vin 
ellenszenvvel. - Ehelyett elmosódó, tétova szavakat hallok, amelyek pontosságát nem lehet 
ellenőrizni. 

A terem elnémult. Szung Vin észbe kapott, hogy túl messzire ment, csaknem hazugsággal 
vádolta Hszüant. Eszébe jutott, hogy 

Hszüannak nincs pozíciója, és ettől ismét megnyugodott. Egy bukott hatalmasság 
nem követelhet sem jóvátételt, sem büntetést. 

Szung Vin habozását kihasználta a császári kancellár, aki a többségnél jobban tudta, mi 
történt előző éjjel ura és annak csin unokatestvére között. 

- A tanács megadja a szót Csin An úrnak! - bömbölte. 

Szung Vin hirtelen becsukta a száját, és kelletlenül leült, miközben egy fiatalabb nemes 
biccentett a kancellárnak. 

-Van itt valaki, aki tagadja a kán és öccse hadseregeinek jelenlétét délen és nyugaton? - 
kezdte tiszta, magabiztos hangon Csin An. - Addig fogjuk tagadni a létezésüket, amíg végül 
Hangcsou kapuit fogják döngetni? Most rögtön szavazzunk! Én jelentkezem az ellenük 
küldendő két hadsereg egyikének parancsnoki tisztére! 

Hszüan arca egy pillanatra kisimult, és felnézett, ám addigra a fiatal arisztokrata hangja 
elveszett a zűrzavarban. Még a hadseregek számát sem döntötték el. Hszüan szíve 
összeszorult. Nem tudta felrázni a tanácsot. Csin An uraság dühösen fogadkozott, hogy a saját 
embereit vezeti Kubilaj ellen, egyedül cselekszik, ha senki másnak nincs annyi esze, hogy 
lássa a bajt. Hszüan a szemét dörgölte, amely égett a kialvatlanságtól. Már négyszer látta, 
hogy ifjú nemesek elindultak a tümenek ellen. Vádak és fenyegetések röpködtek a teremben, 
minden úr igyekezett túlkiáltani a szomszédait. Ma nem lesz döntés, ha egyáltalán lesz is 
valamikor, és a mongol seregek egyre közelednek. Hszüan fejcsóválva nézte ezt a 
bolondokházát. Megpróbálhat ismét beszélni a császárral, de ezernyi udvaronc veszi körül, 
akik elrágódnak a kérésén, aztán fontolóra veszik, hogy továbbítsák-e egyáltalán. Túl sokszor 
látta a szung bürokráciát a fogság évei alatt, ezért nem nagyon reménykedett. 

Amikor a tanácskozás délben véget ért, Hszüan odament a fiatal nemesemberhez, aki 
még mindig dühösen vitatkozott két társával. Amikor meglátták, elhallgattak. Csin An 
ösztönösen meghajolt a rangosabb személy előtt. 

-Jobb eredményre számítottam - mondta Hszüan. 

Csin An lehangoltan bólintott. 

- . Negyvenezer emberem van, Menny Fia, és egy rokonom ígért támogatást. - Sóhajtott. - 
A jelentéseim szerint ez a Kubilaj Saojang táján jár. Nem is szabadna itt lennem, hogy ezekkel 
a gyávákkal vitatkozzam. Ott a helyem a két mongol hadsereg gyengébbikével szemben. 
Negyvenezer ember odaveszne, ha összecsapna a kán északi hadseregével. - Szája 
megrándult a haragtól, míg az utolsó, távozó urak felé intett. - Talán amikor ezek a bolondok 
meglátják, hogy belovagol Hangcsouba, rájönnek, hogy együtt kell működnünk. 


Hszüant megmosolyogtatta a fiatalember méltatlankodása. 

- . Talán még akkor sem - mondta. - Bár lenne egy erős hadseregem, amelyet a 
rendelkezésedre bocsáthatnék, Csin An uram! Ennek hiányában nyolcezer emberem a 
rendelkezésedre áll, ha szükséged van rá. 

Csin An legyintett, mintha szabadkozna. Valójában Hszüan hadereje keveset számított, 
és ezt mindketten tudták. Fénykorukban értékes harcosok voltak, de a hitvány élelmezés és 
leromlott állapotuk miatt az eltelt néhány hónap aligha volt elég arra, hogy összeszedjék 
magukat. Mindazonáltal az ifjú uraság udvariasan válaszolt. 

- . A hónap első napján indulok - mondta. - Megtiszteltetés lenne, ha ilyen emberek 
kísérnének. Remélem, te is adsz majd tanácsokat. 

Hszüan szélesebben mosolygott az őszinte örömtől. Hosszú idő telt el azóta, hogy egy 
szung nagyúr udvariasan viselkedett vele. 

- . Mindenben a szolgálatodra állok, Csin An úr. Talán mire távozunk, találsz más urakat 
is, akik osztják nézeteidet. 

Csin An visszanézett az üres tanácsteremre. 

- Talán - mormolta kétkedő arccal. 

Szerjanh orlok járkált, miközben az összegyűlt tisztekhez beszélt. Huszonnyolc tümen 
tábornoka állt előtte. A hátuk mögött kétszáznyolcvan minghaan sorakozott. 

- . Felderítőket küldtem ki északra, a postavonalakhoz - mondta. A hangja rekedt volt, mert 
sok ezer parancsot adott már ki, mert meg kellett akadályoznia, hogy a hadsereg káoszba 
zuhanjon. Möngke kán vászonba pólyázott teteme egy magányos jurtában feküdt. A sereg 
összecsomagolt, készen állt rá, hogy elinduljon arra, ahova Szerjanh parancsolja. 

- . Hülegü nagyúr egy, legföljebb két hónap múlva értesül a kán haláláról. Ő visszatér. A 
kán öccsének, Arik-Bökének még hamarabb megviszik a hírt Karakorumba. Újabb kurultáj lesz, 
megválasztják az új kánt. Tucatnyi embert küldtem délre, hogy megtalálják Kubilajt, és közöljék 
vele a hírt. Ő is hazajön. Nekünk kitelt itt az időnk, amíg nem lesz új nagykánunk. 

Előlépett Szalszanan, a rangidős tábornok, és az orlok felé fordult. 

- . Szerjanh orlok, én önként vállalom, hogy egy egységet elvezetek Kubilaj hoz, ezzel 
segítve a visszavonulásban. Nem fogja megköszönni, ha magára hagyjuk a hadjárat közben. - 
Rövid hallgatás után folytatta. - Lehet, hogy ő lesz a következő kán. 

- . Vigyázz a szádra, tábornok! - rivallt rá Szerjanh - Nem a te dolgod, hogy találgass, és 
szóbeszédeket terjessz! - Elhallgatott, alaposabban végiggondolta a dolgot. Möngkének sok fia 
van, de a káni tisztség öröklése sose ment simán Dzsingisz halála óta. 

- . Nagyon jó ötlet a visszavonulás támogatása. Mi egy kánt veszítettünk, de Kubilaj a 
bátyját. Vigyél nyolc tüment, és hozd ki épségben a Szung Birodalomból. Én hazaviszem a 
kánt. 


Huszonnyolcadik fejezet 


Vénséges tölgyek lombja borult Kubilaj fölé. Szótlanul tűrte, hogy Csabi ajraggal mossa ki a 
vágást a jobb karján, időnként meg is húzta a tömlőt, hogy ne fázzon. Mindketten ismertek 
olyan embereket, akik egyetlen vágással jöttek el a csatatérről, azután lázas önkívületben 
haltak meg pár nappal vagy héttel később. Csabi dudorászva megszagolta a férje kezét, és 
elfintorodott. Kubilaj sziszegett, amikor az asszony összeszorította az ólomkék sebszájat. 
Genny csurgott vékony sugárban az ujjaira. 

- . Ezt megcsináltathatnám a sámánokkal is - mondta a férfi szeretettel. 

Az asszony lenézően prüszkölt. 

- Elfoglaltak, és ne zavard őket, amíg meg nem zöldül a karod. 

Jó erősen összenyomta a sebet. Kubilaj megrándult. A genny kezdett vörösre változni, 
az asszony elégedetten bólintott. Egyik kezét a hasán nyugtatta, amelyben az új élet rügyezett. 
Kubilaj odanyúlt, és gyengéden megpaskolta a domborulatot, miközben Csabi tiszta vászonnal 
átkötözte a sebet. 

A családok és kísérőik még mélyebbre hatoltak be az erdőbe, miközben ő a szungokkal 
harcolt. Nehogy az utánuk kutató ellenség felfedezze őket, úgy eltüntették minden nyomukat, 
hogy Kubilajnak több száz felderítőt kellett küldenie a keresésükre a zöld vadonba. 

Ahhoz, hogy ideérjen, két szung hadseregen kellett átverekednie magát. Nyíl- és 
lándzsakészlete folyamatosan apad, noha igyekezett takarékoskodni, amennyire tudott. 
Gyógyítók és pihenési lehetőség híján naponta meghalt néhány sebesültje. 

Fölnézett. Furcsa szorongás töltötte el a félhomályban, mivel a sűrű lomb kizárta a 
világosságot. A családok és a tábor biztonságban voltak a rengetegben, de nem 
szabadulhatott a félelemtől, hogy a lopakodó ellenséget ugyanígy elrejtik a fák. Karakorumban 
nőtt fel, a pusztaságuk után fojtogatta az erdő. 

Jobban megnézte mellette álló feleségét, és sötét karikákat látott a szeme alatt. Sovány is 
volt. Kubilaj átkozta magát, amiért nem készült föl jobban. Tudnia kellett volna, hogy a családok 
kénytelenek lesznek levágni a nyájakat, miközben az ő visszatérésükre várnak. A hatalmas 
nyájak rendszerint felszaporodtak tavaszra, de az erdőből egyetlen dolog hiányzik, mégpedig a 
jó legelő. A földet korhadó avar borította, és ami kis zöld akadt, azt az állatok tövig rágták az 
első hónapban. A családok szarvast és nyulat ettek, még farkast is, ha akadt, de nemsokára 
harminc kilométeres körzetben nem maradt állat. A birka- és kecskenyájak annyira 
meggyérültek, hogy mindenki csak naponta egyszer ehetett, és még akkor sem jutott sok hús. 

Amikor Kubilaj végül belovagolt a táborba, elcsüggesztette népének látványa. A családok 
körülrajzották az érkező tümeneket, ő pedig kötelességének tartotta megdicsérni őket, amiért 
életben maradtak, holott forrt benne a méreg, amiért ilyen rosszul gazdálkodtak. Az értékes 
ökrök bordáit meg lehetett számlálni. Ugyan hány lesz képes elhúzni a szekeret, ha annak lesz 
itt az ideied A fia és a várandós felesége alig jutott annyi húshoz, amennyi elég az életben 
maradáshoz. Kubilaj a legszívesebben leteremtette volna a többieket. Meg is tette volna, ha 
nem éppen olyan vékonyak és sápadtak, mint Csabi. 

- . Tovább kell mennünk a táborral - mondta halkan Csabi. - Nem is akarok arra gondolni, 
mi történt volna, ha még sokáig maradsz el. 

- Nem vihetlek ki titeket. Egyfolytában jönnek - felelte a férfi. 

- Még sosem láttál ilyet, Csabi. Nem akarnak elfogyni. 

Az asszony szája megkeményedett. 

- . Akkor sem maradhatunk itt. Tizenöt kilométeren belül nincs nyúl, és mihelyt az utolsó 
birkát is levágják, éhezni fogunk. Egyes férfiak már arról beszéltek, hogy portyázni indulnak, ha 
egyhamar nem jössz. 


- Kik? - kérdezte Kubilaj. 

Csabi a fejét rázta. 

-  Családos emberek. Hibáztathatod őket? Tudtuk, hogy bajban vagyunk, Kubilaj. 

- . Nyájakat tereltetek ide a szung dombokról és falvakból. Szerzek új igavonókat. 

Elharapott egy káromkodást. Ez nem fog működni. Még ha be is terelhetne egy nyájat az 
erdőbe, haladásuk nyomait bármelyik szung felderítő észrevenné. Máris veszélyeztette a 
helyzetét azzal, hogy a tümeneket visszavonta a táborba. Ha még egyszer megteszi, széles 
utat tör az erdőn át. A szeme sarkát nyomkodta, hogy tompítsa a fáradtságát. A tábor látta el a 
harcosokat mindennel, a nyílvesszőktől a fedélen át a meleg ételig. Lehetetlen helyzetbe került. 

- . Kiküldhetem a tümeneket ételt és igavonókat szerezni, amelyeket levághatunk, vagy 
pótolhatjuk velük a leggyengébb ökreinket... - Elkáromkodta magát. - Nem is gondolhatok rá, 
Csabi! Átkaszaboltam magunkat a szungokon, de tovább kell mennem, különben hiábavaló 
volt minden, amit eddig tettem. 

- . Olyan borzasztó lenne, ha kipihennétek magatokat a télen. Itt lennél, amikor 
megszületik a gyermeked, Kubilaj. Küldd ki az embereidet, hozzanak el mindent, ami él, 
fosszák ki a környező városokat, és tavasszal ismét elindulhattok. 

Kubilaj felnyögött. Énjének egy része kétségbeesetten vágyott rá, hogy megálljának, és 
pihenjenek. Még sosem volt ilyen fáradt. 

- . Utat vágtam egészen Saojangig, és még azon is túl, Csabi. Ha tovább megyek, akkor 
tavaszra vagy nyárra elérem a fővárosukat. Ha most megállók, akkor újabb tucat friss és erős 
hadsereg jön ellenem. 

- . Elveszíted a tábort, ha így folytatod - vágott vissza az asszony. - Elveszíted a 
nyílkészítőket, a bőrcserzőket, a nyeregkészítőket, a keményen dolgozó feleségeket és 
férfiakat, akik lehetővé teszik, hogy harcolj. Vajon ugyanilyen jól fognak harcolni a tümenek, ha 
a családjuk éhezik? 

- Te nem fogsz éhezni - mutatott rá Kubilaj. 

- . Attól, mert mondod, még nem lesz így. Nagyon csúnyán álltak nálunk a dolgok, férjem, 
mire a felderítőid megtaláltak minket. Néhány ember arról beszélt, hogy elveszik maguknak az 
utolsó élelemkészleteket, és hagyják éhen veszni a leggyengébbeket. 

Kubilaj mozdulatlanná merevedett, a tekintete megkeményedett. 

- . Ez alkalommal megmondod a nevüket, Csabi. Felakasztatom őket! 

- . Ne tereld másra a szót! Most már nem számít. Találj valami megoldást a problémára, 
férjem. Tudom, hogy nagy a nyomás rajtad, vagy legalábbis tudni vélem. Azt is tudom, hogy 
kitalálsz valamit. 

- . Ez a föld gazdag, Csabi - mondta a férfi egy idő múlva. - Adok magamnak egy hónapot, 
hogy új nyájakat hajtsak fel. ldetereltet-hetem őket, de azután a tábor felét hazaküldöm 
Karakorumba. -Fölemelte a kezét, mert Csabi már nyitotta is a száját, hogy tiltakozzon. - Ezek 
itt nem olyan csaták, amilyeneket Dzsingisz ismert, aki az egész nemzetet magával vihette, és 
tümeneket vezényelhetett ki a központból. A szungok annyian vannak, mint a pelyva, egyik 
hadsereget küldik a másik után. Úgy kell gondolkodnom, mint egy portyázónak, aki minimális 
tartalékot visz magával. Az asszonyok és a gyerekek hazamehetnek, elég harcost kapnak 
kísérőül, akik vigyáznak rájuk. Te és Csenjin is velük mentek. 

Tessék. Döntést akartál, meghoztam. Azt hiszem, kivehetek egy hónapot. 

- . Dönthetsz, de én nem megyek. Nem fogok még egy gyereket elveszíteni a nehéz 
hazaúton, Kubilaj. A táborral maradok, amíg meg nem születik. 

A férfi látta az elszántságot az arcán. Sóhajtott. 

-Asszony, túl fáradt vagyok ahhoz, hogy vitatkozzam veled. 

- Akkor jó - felelte Csabi. 


Kubilaj sajnált minden napot, amíg a tümenek átfésülték a vidéket száznál is több 
kilométeres körzetben nyájak után. Télen tovább tartott, mint remélte és kétszer látta megtelni a 
holdat, mire a családokat kihozta az erdőből. A sötét hónapok hidegebbek voltak, mint az előző 
évben. Jég recsegett a fák ágain az egyszerre gyönyörű és halott erdőben. Mindig jutott tüzelő 
a kályhákba, a jurtákat embernél magasabb farakások vették körül. 

A föld még akkor is fagyott volt, amikor tábort bontottak, és elhagyták az erdő mélyét. 
Ottmaradtak mögöttük a szokásos jelek: fekete körök a szétszedett jurták alatt és a holtak sírjai. 
Többségük a sebesülteké volt, akiket nem tudtak megmenteni a sámánok, de sok kisebb hant 
is volt, azoké a gyerekeké, akik nem élték meg az első évüket. Nem voltak hegyek, hogy égi 
temetéssel tisztelhessék meg őket, nem lehettek ragadozó madarak lakomája. A halotti 
máglyákból pedig valószínűleg tűzvész lett volna, vagy észreveszi őket az ellenség, így a 
fagyott földet törték föl annyira, hogy belepje őket. 

Kubilaj egy mezőre költöztette a tábort. Sok száz ökröt fogtak igába, amelyek jobban 
tápláltak voltak, mint a kán érkezésekor. A szung falvakból a gabonát is elhozták a nyájakkal 
együtt, így a hatalmas állatok szőre ragyogott, orruk nedvesen rózsállott. Kétszázezer emberét 
hazaküldte. Zömmel asszonyok és gyerekek voltak, tízezer férfi kísérte őket, sebesültek vagy 
régi háborúk rokkantjai , akik szükség esetén még mindig tudtak harcolni. 

A harcosok szokásuk szerint zúgolódtak a parancs miatt, de ők is látták a szung 
seregeket, és megkönnyebbülés is keveredett a búcsúölelésekbe. A családok gyorsan 
megteszik az utat a csin határhoz, és már a tavasszal biztonságosabb földeken járhatnak. 
Kubilaj felderítőket küldött előre a birtokaira. A hazatérőknek nem kell aggódniuk az északi 
úton. Csak a legügyesebb pásztorokat és mesterembereket, kovácsokat, kötélverőket, 
cserzővargákat tartotta meg. A legtöbb jurtát is hazaviszik, így a tümenek esőben-fagyban is a 
szabad ég alatt fognak aludni. 

Kubilajnak le kellett foglalnia társzekereket a kovácsműhelyek és a tartalék számára. Az 
ezüst is vele ment keletre. Tudta, hogy a táborozás mostantól nem lesz vidám dolog. Mostantól 
nem egy nemzet vándorol, hanem egy katonai tábor, amelyben minden ember a tümenekért él. 

A két hatalmas csoport lassan szétvált. Sokan még mindig búcsúszavakat kiáltoztak. A 
lovon ülő harcosok komoran nézték, ahogy családjaik zsugorodnak a távolban. Csabi, Csenjin 
és az asszony szolgálói maradtak, de senki sem merte vitatni a nagykán öccsének döntéseit. A 
felderítők végigjárták a csin határ felé vezető utat, és abban az irányban egyetlen hadsereget 
sem találtak. A veszély kelet felől fenyegetett, és a tümenek minden katonája tudta, hogy még 
nem végeztek a munkával. Nehéz volt jókedvűnek lenni egy ilyen napon. 

A hadsereg jó ütemben rágta bele magát egyre mélyebbre a szung földekbe, és ha nemis 
énekeltek esténként, szótlan elszántság jellemezte Őket. Mivel nem voltak velük az asszonyok, 
a harcosok a közös kondérokból ettek, amelyeket minden este csurig töltöttek sűrű 
húslevessel. 

Ahogy a nappalok hosszabbodni kezdtek, Kubilaj áthaladt korábbi ütközeteinek 
színhelyein. Elborzadva lovagolt át az oszló hullák mezején, ahol rókák, farkasok és 
dögmadarak lakomáztak. A hús lefoszlott a csontokról, ellenség és barát együtt rothadt a 
napfényben és az esőben. A tümenek a legnagyobb közömbösséggel lovagoltak, Kubilaj nem 
értette, hogy marad meg bennük az étel. Nem bírta megállni, hogy el ne képzelje a saját halálát 
egy idegen mezőn. Vajon ehhez hasonló gondolatok háborgatják-e az olyan rosszkedvű 
embereket, mint Urjang-Kadaj d Bevallanák-e az igazságot, ha rákérdezne? 

A felderítők egy lovassági egységet jelentettek Saojangtól harminc kilométerre, de akárkik 
voltak is, gyorsan meghátráltak a tümenek elől. Lőtávolságon kívül maradtak, és olyan sebesen 
lovagoltak, mintha az ördög kergetné őket. Kubilaj harcosai anélkül, hogy parancsot kaptak 
volna, mindennap növelték a sebességet. Az összezsugorodott tábor társzekerei sose 


maradtak le nagyon, hogy elérhetők legyenek váratlan támadás esetén. Hideg napokon az 
emberek a kancák meleg vérét itták az apró sebekből, felváltva vágtak meg három-négy 
tartalék lovat, nehogy valamelyik túlságosan legyengüljön. Saját régebbi nyomukon haladtak, 
így nem számíthattak friss utánpótlásra, amíg el nem hagyják Saojangot. Kubilaj azon tűnődött, 
mit szól a prefektus, ha látja, hogy visszatérd Vajmi kevés ember mondhatta el magáról, hogy 
kétszer is túlélte a mongol sereg haladását. 

Végre megértette, hogy túl kevés a harcosa: nem verheti szét a fejüket a szung falakon. A 
teméntelen ellenség előbb-utóbb porrá őrli a tümenjeit. Döntött. Nem is tudta, azonos-e azzal 
az emberrel, aki fiatalos magabiztossággal lépte át a Szung Birodalom határát. Akkor nem 
számított erre. Most egyetlen lökéssel tovább kell hajszolnia harcosait egyenesen a birodalom 
szívéig. Nem állhat meg Saojangért. Semmiért nem állhat meg. 

A tümenek látták az embereket a hatalmas város háztetőin, mikor ellovagoltak mellette. 
Kubilaj fölemelte a kezét, maga sem tudta, üdvözlésül-e, vagy búcsúra. Egy vágással ki kell 
hasítania a szung sárkány szívét. A többi városnak nincs félni valója. 

Saojang után a vidék már megtermett mindent, amit egy éhes katona megehet. Az első 
kisvárosokból elvittek minden ételt, ám Kubilaj megtiltotta, hogy lerombolják őket. Az erdei 
táborban az emberei látták a rengeteg ezüstöt, amelyet ezer lóról pakoltak le, és a rudak kézről 
kézre vándoroltak, amíg halmokba nem rakták a nedves leveleken. Noha a tümeneket hónapok 
óta nem fizették, legalább tudták, hogy létezik a pénz, és nem morogtak túl hangosan vagy túl 
gyakran. 

Ennyire délen Kubilaj nem számított futárokra. A postaállomások a csin földeken értek 
véget, ennek ellenére most nem is egyet, de mindjárt kettőt látott. Alig emlékeztettek azokra a 
kitartó, fürge lovasokra, akiket ismert. A felderítői hozták be őket. Kubilaj megállította a lovát a 
széles síkon, amikor meghallotta a nyeregtakaróra varrt csengettyűket. Biccentett Urjang- 
Kadajnak, és az orlok bömbölve adta ki a parancsot, hogy szálljanak le a lóról, és pihenjenek. 

- . Félholtnak tűnnek - mormolta Bajar Kubilajnak, amikor megérkeztek a lovasok, akiket a 
felderítők fogtak közre. 

Csakugyan úgy festettek. Kubilaj szerette volna tudni, honnan szereztek élelmet és friss 
lovakat postaállomások nélkül. Mindkettő elvadult, az egyik mozgásán látszott, hogy szenved. 
Hangosan nyögött a lova minden lépésére. Megálltak, Bajar utasította őket, hogy szálljanak le 
a lóról. Az első lesiklott a nyeregből, és egy kicsit megingott, amikor földet ért. Míg ő az 
üzenetet kereste, Bajar felnézett a másik futár szürke arcába. 

- . Nyilat kaptam valahova a hátamba - mondta az gyenge hangon. - Letört, de nem 
hiszem, hogy le tudok szállni. - Bajar látta, hogy a futár jobb keze bénán lóg, együtt lötyög a rá 
csavart gyeplővel. Szólt egyik emberének, és közösen leemelték a lovast a nyeregből. Az 
erőlködött, hogy ne jajgasson, de az elfojtott kín hangja rosszabb volt még az üvöltésnél is. 

Bajar leengedte térdelésbe a sebesültet, és megnézte a vállából kiálló csonkot. Minden 
lélegzetvétel fájhatott neki. Bajar halkan füttyentett. Lenyúlt, megnyomkodta a csonkot. A lovas 
félrerántotta magát, és elharapott egy káromkodást. 

- . Rothad a hús - mondta Bajar. - Innen is érzem a szagát. Hívok egy sámánt, majd ő 
kivágja, és tűzzel összezárja. Derekasan viselkedtél. 

- . [deért még valakid - kérdezte a futár. A karjára támaszkodott, és lihegett, mint egy kutya. 
Bajar megrázta a fejét, a futár káromkodott és köpött egyet. -Tizenketten voltunk! Nem is tudom, 
mióta lovagolok és kereslek titeket! - mondta dühösen. Most már Bajar is felháborodott. 

- . Hát csak mulatozgattunk! Csináltunk egy kis országjárást. Épp a végén találtál ránk. 
Most átadod az üzenetet, vagy előbb vágjam ki azt a nyilat d 

A másik lovast megmotozták, és közelebb engedték Kubilajhoz. A futár kinyitott a 
bőrtáskáját, és elővett egy összehajtogatott papírlapot, amelyet Möngke pecsétjével zártak le. 


Bajar és a sebesült némán figyelték, ahogy Kubilaj feltöri a pecsétet, és elolvassa a levelet. 

- Nem kell. Már tudja. 

A sebesült lovas összerogyott. Bajar elkapta a hóna alatt, nem törődve a verejték és a 
vizelet bűzével. A teste tüzelt a láztól, és megdöbbentően súlytalan volt. Ez a fiatal férfi 
csaknem éhen halt, hogy elhozza az üzenetet. Mi lehet olyan fontos, hogy tizenkét lovast 
indítsanak el ugyanazon levéllel? A tábornok annyit tudott, hogy jó hír nem érkezhet így. 
Odaszólította az egyik tisztjét. 

- . Hozz egy sámánt. Ha élni akar, ki kell venni a nyilat, a sebet pedig meg kell tisztítani. 
Vedd áttőlem. - Átadta emberének a kábult lovast, és gépiesen a nadrágjába törölte a kezét. 

Kubilaj olvasás közben egyre sápadtabb lett. A papír a feltört pecséttel elfeledetten lógott 
a kezéből. A semmibe bámult, a szeme olyan lett, mint a piszkos üveg. Bajar még jobban 
elkomorodott, mire odaért hozzá. 

- Ennyire rossz? - kérdezte halkan. 

- Ennyire - felelte Kubilaj. Hangja rekedt volt a gyásztól. 

Hszüan évek óta először érezte; hogy él, miközben nyugat felé lovagolt. A régi 
képességei még megvoltak, csak sokáig aludtak, mint a magok az őszi avar alatt. Láthatta, 
hogy az emberei is így vannak vele. Fogságban öregedtek meg, legjobb éveiket elfecsérelték, 
de minden kilométerrel, amivel távolabb kerültek Hangcsoutól, a múlt is egyre jobban elmaradt 
mögöttük. Ennél is fontosabb volt az a hír, amelyet akkor kaptak, amikor elhagyták a várost. 
Mongol felderítőket fogtak el, akik délre tartottak. Valamennyinél ugyanaz az üzenet volt, a 
saját betűikkel írva. 

Hszüan látta az egyik levelet, amelyen még rajta volt a hírvivő vére. Csak egy gyanakvó 
elme orronthatott számítgatást abban, hogy kikürtölik a dél felé igyekvő nagykán halálát. 
Hszüannak épp ilyenné tették az elméjét a fogság évei. Ennek ellenére szerette volna, hogy a 
hír igaz legyen. Ismerte a hagyományt, amelyet a mongolok rabszolgaként követtek. Ha 
hazatérnek, az válasz lenne imáira, és a szung nemzet fohászaira. 

Megrázta a fejét, hogy a szél és a mozgás megszabadítsa a gondolatoktól. Mit számít, 
hogy Möngke kán csakugyan meghalt-e, vagy valami orv játékot űz! Hszüan nem tudta, életben 
marad-e, miután találkozott Kubilaj tümenjeivel, de azt bizonyosra vette, hogy sosem tér vissza 
Hangcsouba. 

Legidősebb fiára pillantott, aki a jobbján lovagolt. Liao-Csin még mindig nem tért 
magához a szabadság önkívületéből, mindegy volt neki, merre mennek, vagy mivel kerülnek 
szembe. Ifjúságának minden hevével vetette bele magát a kiképzésbe. Hszüan mosolygott. Az 
emberek kedvelték a fiát. Jó császár lett volna, ha lenne birodalom, amelyben uralkodhat. De 
ez nem számít. Szabadok voltak. Ez a szó olyan volt minden embere számára, mint a tündöklő 
nyár. 

A lázas tevékenység közepett, amíg nyolcezer embert készítettek fel, hogy kilovagoljanak 
a szung ezredekkel, nem volt nehéz kihozni Hszüan többi gyermekét a fogságból. Egyszerűen 
odaküldte két lovasát saját kezűleg írt paranccsal. Senki sem merte megkérdőjelezni új 
hatalmát, vagy ha igen, a válasz túl lassan érkezett ahhoz, hogy leállíthassák. Hszüan még 
szolgákat is fogadott melléjük Szung unokatestvére ezüstjeiből. Az első holdtalan éjszakán 
északra küldi őket néhány emberével, a legkülönb csinekkel, akik megmaradtak neki. 
Valahogy majd megmaradnak a régi hazában. Még nem mondta meg Liao-Csinnek, hogy 
velük kell utaznia, minél messzebb a kelet felé haladó mongol tümenektől. 

A csin erő másik oldalán szung urak lovagoltak. Csin An úr állta a szavát, és csaknem 
ötvenezer katonát mozgósított, amelynek a fele lovasság volt. Hszüan nem is tudta, hogy a 
fiatalember ilyen hatalmas, de úgy tűnt, hogy családja nemzedékek óta adott hadvezéreket a 
szárazföldi háborúkhoz. Csin An uraságnak sikerült még egy másik nemest is rábeszélni, hogy 


csatlakozzon hozzá, az egyik unokatestvérét, aki újabb negyvenezer embert állított csatasorba. 
Hszüan ezt óriási hadnak érezte, noha mindkét szung nagyúr dühöngött, amiért nem támogatta 
őket sem a tanács, sem a császár. 

Sok száz ágyút hoztak magukkal, amelyek a harmadára lassították a sebességet, Hszüan 
mégis lelkesen nézte, ahogy azok a fekete csövek lassan cammognak a jó szung utakon. Volt 
idő, amikor csak álmodhatott róla, hogy szétveri a szung földeket taposó mongol sereget. Egy 
nagy győzelem egyesítette volna az arisztokraták tanácsát, így közösen indulhattak volna az 
északi fenyegetés ellen. Legoptimistább napjaiban még azt is el tudta képzelni, hogy 
visszakapja régi országát. Kellemes gondolat volt, de csak mosolygott oktalanságán. A 
mongolokat nemzedékek óta nem verték meg. Csak azt bánta, hogy Csao-ven nincs itt, nem 
láthatja a büszkén menetelő csin katonákat. A savanyú szung tisztnek sikerült meglépnie 
abban a pillanatban, amikor kiküldték a parancsot, hogy jelentkezzen a laktanyában. Végül is 
gyávának bizonyult, gondolta Hszüan. De ez sem számított. 

Saojang már csak néhány kilométernyire volt. Kiküldték a felderítőket, hogy figyeljék, nem 
bukkannak-e föl Kubilaj tümenjei. A mongolok hónapokkal korábban jártak erre, Hszüan nemis 
számított rá, hogy közel vannak, de majd megtalálja őket. Legázolja őket. Előre nyúlt, 
megveregette lova nyakát, ismét eltöltötte az ujjongás. Megint szabad! Liao-Csinhez fordult, 
túlordította a lovak és emberek lármáját. 

-  Vetesd elő a zászlókat, Liao-Csin! Mutasd meg a szungoknak, kik vagyunk! 

Fia ragyogó mosollyal továbbította a parancsot a mellettük lovagoló zászlótartóknak. A 
maga módján ez volt az utóbbi hónapok legnehezebb feladata. Szövetet könnyen szereztek, 
de Hszüannak a saját embereivel kellett megoldatnia a dolgot, nehogy híre menjen az 
arisztokraták között, vagy megtudja császár unokatestvére és megtiltsa, még mielőtt 
kilovagolnak. Ők szabták és varrták a hosszú zászlókat, amelyeknek sárga selymét Hszüan 
nemesi házának festett pecsétje díszítette. Hszüan visszafojtotta a lélegzetét, amíg a 
zászlótartók kigöngyölték a lobogót. A zászlók aranykígyóként kanyarogtak a szélben. 

Az utolsó csin hadsereg katonái fölemelték a fejüket. Sokuknak könnyektől ragyogott a 
szeme a látványra, amelyben már nem reménykedtek. Megéljenezték a csin császár zászlait, 
és Hszüan torka elszorult a büszkeségtől, a bánattól és az örömtől. 


Huszonkilencedik fejezet 


A tümenek egyhelyben töltötték a délutánt, alig néhány kilométernyire Saojangtól keletre. A 
harcosok látták, hogy felállítják Kubilaj sátrát, és ettől megszűnt az enyhe feszültség. Amíg az a 
fehér jurta áll, nem kapnak hirtelen parancsot, hogy lóra kapjanak, és induljanak. A 
nyolcvanezer embernek háromszáz-ezer tartalék lova volt, amelyek egyetlen ménesben 
futottak. Olyanok voltak, akár egy erdő, amelynek pej, szürke, fekete és deres a lombja. 
Amellett, hogy tejet és vért adtak lovasaiknak, mindegyik valamilyen felszerelést vitt: tartalék 
pikkelypáncélt, kötelet, enyvet, kemény sajtot. Ez volt sikerük titka: minden nemzet közül 
egyedül ők voltak képesek sok száz kilométerre eltávolodni a központi tábortól. 

Kubilaj szinte révületben állt az üres mezőn a lovak és emberek tengerében. Látta a 
távolban a lassan közeledő társzekereket. Érzékelte, hogy Bajar ismét odajön, beszélni akar 
vele, de nem válaszolt. Némán állt, visszahúzódva önmagába. 

Bajar adott parancsot a jurta fölverésére. A tábornok félt. Akármit olvasott is Kubilaj, 
sápadt és hűdött lett tőle. Korbácsolással büntették azt, aki az üzenetéről faggatott egy 
postalovast. Bajar mégse bírta levenni a szemét a futárról, miközben az teát ivott, és húsos 
táskát evett. Ugyanolyan révedt tekintettel rágta az ételt, mint amilyet Bajar a vezére arcán 
látott. Alig bírta ki, hogy oda ne merjen a futárhoz, és ki ne szedje belőle az igazságot. 

Most, hogy a feleségek és a gyermekek eltávoztak, a szekereket nem fogadták 
örömrivalgással. Az ökröket és a tevéket leszerszámozták, hadd legeljenek. A 
kovácsműhelyeket felállították a gyepen, a nehéz vaskemencéket addig etették faszénnel, 
amíg vörösen izzottak. Azok a harcosok, akiknek valamire szükségük volt, ráérősen ballagtak 
dolguk után. A többiek letelepedtek a mezőn, hogy pihentessék a lábukat és hátukat. Sokan 
kihasználták a lehetőséget, hogy keressenek valami félreeső helyet, ahol székelhetnek és 
vizelhetnek. Mások a fegyvereiket élesítették, átvizsgálták íjaikat és nyílvesszőiket, amit 
szerettek elvégezni minden adandó alkalommal. Néhányan ettek, mások beszélgettek, de a 
táboron elterjedt a különös bénultság, és egyre többen értették meg, hogy valami baj van. 

Amikor a jurta elkészült, Bajar ismét odament Kubilajhoz. 
- Elkészült a jurta, megpihenhetsz, nagyuram - mondta. 

Kubilaj tekintete nagyon messziről tért vissza hozzá. 

-- Hozd a holmimat - mondta halkan. - Van benne néhány dolog, amire szükségem van. 

Bajar meghajolt, és elügetett. Ez a nap olyan különös volt, hogy minél előbb vissza akart 
térni Kubilajhoz. Négy felderítőt küldött a málhás szekerekhez, hogy hozzák el a zsinórokkal 
összekötött vastag hengereket. 

- . Vigyétek be - parancsolta Bajar. Kubilaj nem mozdult. -Nagyuram, olyan szörnyű a híré 
Megmondod nekem mi a baji 

-A nagykán meghalt, tábornok - felelt Kubilaj. Hangja alig volt erősebb a suttogásnál. - A 
testvérem meghalt. Sosem látom többé. 

Bajar visszahőkölt. A fejét rázta, minta tagadni akarná a szavakat. Kubilaj bebújt a jurta 
ajtaján a homályba. A tábornok úgy érezte, mintha mellbe rúgták volna, kiment belőle a levegő. 
Előrehajolva a térdére támaszkodott, és megpróbált gondolkodni. 

Urjang-Kadaj elég közel volt ahhoz, hogy lássa, mennyire megrázta Baj art az, amit 
Kubilaj tói hallott. Óvatosan odament a fiatal tábornokhoz. Tudnia kellett, mi történt, ugyanakkor 
nagyon aggódott, hogy mit fog hallani. 

Bajar látta, hogy sokan vannak a közelben. Ezek mind látták, hogyan reagált a hírre. Már 
nem is nagyon színlelték, hogy nem hallgatóznak. A tábornok nem kételkedett benne, hogy 
hamarosan nyaggatni kezdik a két futárt. Büntetéses ide vagy oda. A hír nem marad titokban. A 
gondolattól kiverte a verejték. Megtudja az egész világ. Félbeszakadnak a hadjáratok, a 


városok elnémulnak. A kánságok hatalmasai tudni fogják, hogy ismét bele kell vetniük magukat 
az örvénybe. Némelyek félni fognak a jövőtől; mások a kardjukat élesítik. 

- Möngke kán meghalt - mondta a felettesének. 

Urjang-Kadaj elsápadt, de gyorsan összeszedte magát. 

- Hogyan történt? - kérdezte. 

Bajar tehetetlenül széttárta a karját. Mindazt, amit Kubilaj elért a Szung Birodalomban, 
felborította egyetlen üzenet. Alig tudott gondolkodni. Urjang-Kadaj figyelte, a szája 
elkeskenyedett. 

- . Szedd össze magad, tábornok. Nem először veszítjük el a kánt. A nemzet megy tovább. 
Gyere velem, beszélünk a postafutárokkal. Többet tudnak, mint amennyit elmondtak. 

Bajar csak nézett. Követte Urjang-Kadajt, aki odament az ép futárhoz. Az úgy sandított rá, 
ahogy a nyúl a farkasra. 

-Te! Mondd el, mit tudsz! 

A futár keservesen lenyelt egy falat kenyeret és húst, azután felállt. 

- Egy aszaszin volt, tábornok. 

- Orlokl- reccsent rá Urjang-Kadaj. 

A férfi remegve ismételte meg a címet. 

- . Orlok. Tucatnyi más futárral együtt küldtek el. Még többen indultak északra a csin 
postavonalak felé. 

- . Micsodáé - Urjang-Kadaj közelebb lépett. - Te szung területről indultál? 

- . A nagykán dél felé tartott, orlok - dadogta a futár egyre riadtabban. Tudta, hogy a 
postalovasok érinthetetlenek, de előbb-utóbb el kell mondania a kán halálának részleteit. Ez a 
kánság összes postafutárát megsebezte. Többé sosem bíznak meg bennik feltétlenül. 

- . Milyen messze vannak - kérdezte Urjang-Kadaj. - Hány emberi Külön rá kell kérdeznem 
minden részletre, hogy kinyögd? 

- Én... bocsánatodat kérem, orlok. Huszonnyolc tümen, de nem jönnek közelebb. 
Szerjanh orlok visszavitte őket Karakorumba. A kán többi testvére mostanra valószínűleg 
hallotta a hírt, Arik-Böke nagyúr egészen biztosan, mert a fővárosban van. Hülegü nagyúr 
bármelyik napon megtudhatja, ha ugyan már nem tudja. - Urjang-Kadaj hidegen meredt rá. A 
futár kétség-beesetten törte a fejét, hogy mit mondhatna még. - Ott voltam, orlok, amikor holtan 
találták Güjük kánt. A nemzet visszavonul Karakorumba, hogy új kánt válasszon. 

- . Fiatalember, én meg ott voltam, amikor Szübötej megkapta a hírt Ögödej haláláról. Ne 
mondd el nekem azt, amit már tudok. 

- Dehogy, orlok. Bocsánatodat kérem. 

Urjang-Kadaj a tábornoktársához fordult. idegesítette a futár rémüldözése. 

- Neked van kérdésed? 

- . Csak egy - felelte Bajar. - Hogy férhetett hozzá egy aszaszin a kánhoz egy ekkora 
hadsereg közepénk 

A kimerült fiatalember úgy nézett rá, mintha a kenyér és a hús a torkán akadt volna. 

- . Úgy, hogy... postai futárnak öltözött. átengedték. Megmotozták, de mint hallom, el tudott 
rejteni egy borotvát. 

- Krisztusra! - morogta Urjang-Kadaj. 

Bajar meglepetten nézett rá, noha a keresztény átkokat azok is használták, akiknek 
fogalmuk sem volt a hitről. 

Kubilaj hosszú ideig mozdulatlanul állt a jurtában. Szerette volna, ha mellette van Csabi, 
de nem talált magában annyi erőt, hogy érte küldessen. Hallotta, ahogy népe végzi a dolgát, de 
legalább erre a kis helyre nem láthattak be. Megkönnyebbülés volt egyedül lenni, noha nem 
sírt. A gondolatai lomhán mozogtak. Fiú korában egyszer egy jeges folyóban úszott és érezte, 


ahogy keze-lába elzsibbad, tehetetlenné válik, és már arra gondolt, hogy megfullad. Möngke 
volt az, aki kihúzta, a bátyja, aki hahotázott rajta, miközben ő reszketve kuporgott a parton. 

Száz emlék, ezernyi beszélgetés zsongott körülötte. Eszébe jutott, hogy Möngke küldte a 
szungok ellen, de eszébe jutott az az ócska jurta is egy völgyben, amikor úgy tizenöt éves 
lehetett. Miközben a család többi tagja aludt, Kubilaj és Möngke vasrudakat fogtak, és 
szétverték. A korhadó lécek és a nemez összeomlott a csapásaik alatt, kész csoda, hogy nem 
találták el egymást lelkesedésükben. 

Nem volt ez olyasfajta komoly történet, amelyet egy kán temetésekor mesélnek, csak két 
fiú csinált valami ostobaságot egy éjjel, szórakozásból. Később fölfedezték, hogy a jurta 
egyáltalán nem volt kihalt. Amikor a gazdája visszatért, őrjöngött és fogadkozott, hogy 
megkeresi azokat, akik csinálták. De sosem talált rájuk. Évek teltek el, azóta férfi lett belőle, 
mégis megmosolyogtatta az emlék. Máskor is veszített már el barátokat, de mindig vele volt a 
gondolat, hogy a bátyja mögötte áll, jó és rossz időben. Möngke elvesztése olyan volt, mintha 
fejszét vetettek volna mindannak a tövére, ami ő volt. 

Alig érezte, hogy eldől, amikor a lábai felmondták a szolgálatot. Egyszer csak elterült a 
vastag szőnyegen, és felverte a port. Úgy érezte, megfullad. A keze öntudatlanul megkereste 
páncélja szíjait, és addig rángatta, amíg a lakkozott, pikkelyes mellpáncél ki nem nyílt. Vad 
dühében eltépte az utolsó szíjat, és ledobta a páncélt. Utána darabos mozdulatokkal levetette a 
sisakját, a lábvértet, és eldobálta őket. Zörögtek, mikor eltalálták a többi darabot a padlón. 
Hamarosan lekerült róla az utolsó darab, és ő ott maradt egyszerű nadrágban, merev 
selyemingben, amelynek hosszú ujját felhajtották, hogy ne lógjon rá a kézfejére. Páncél nélkül 
jobban érezte magát. Csak ült, karjával átfogta a térdét, és azon töprengett, hogy mit tegyen. 

Bajar előbb látta meg a vágtázó felderítőt, mint Urjang-Kadaj. Megütögette az orlok vállát. 
Arra fordultak, figyelték, ahogy a felderítő a legelő lovakat és pihenő embereket kerülgetve 
közeledik az egyetlen jurtához. 

A jurtánál leszállt a lóról, de Bajar elkapta, karon fogta, és arrébb húzta, olyan messzire, 
hogy Kubilaj ne hallhassa, - Jelents - mondta. 

A felderítő kivörösödött arca fénylett a verejtéktől. Messziről és gyorsan lovagolt. Csak egy 
pillantást vetett a jurtára, azután meghajolt a két férfi előtt. 

- . Orlok, tábornok! Egy szung hadsereg közeledik. Tíz vagy még több gyalogezred. Öt 
lovasezred és sok ágyú. Ők is kiküldték felderítőiket, így csak arra volt időm, hogy nagyjából 
felbecsüljem a számukat, mielőtt visszatértem. 

- . Milyen messze vannak? - kérdezte Urjang-Kadaj. és a magányos jurtára pillantott. 

- . Úgy húsz kilométerre, keletre. - Mutatta a nap mozgását az égen. 

- . Agyúkkal nem lehetnek itt holnapig - mondta Bajar megkönnyebbülten. 

- . Hacsak nem akarnak összecsapást, és tovább nem vonulnak ágyúk nélkül - felelte 
savanyúan Urjang-Kadaj. - De nem számít. Vissza kell vonulnunk. 

A felderítő meglepetten nézett az egyik tábornokról a másikra. Messzire járt a tümenektől, 
fogalma sem volt a távollétében érkezett hírekről. A főtisztek nem világosították föl. 

-  Váltsál lovat, és amint tudsz, indulj vissza - mondta Urjang-Kadaj. - Tartsd rajtuk a 
szemedet. Még jobb, ha három másik embert magaddal viszel, és felállítod őket negyed távon, 
így hamar eljut hozzám az üzenet, akármit láttok. 

A felderítő meghajolt és elügetett. 

Akármit akart is Bajar mondani ezután, benne maradt, mert Kubilaj kilépett a jurtából. Bent 
hagyta a páncélját, és a tábornokai eltátották a szájukat a változástól. Aranyszín selyemruhát 
viselt, széles, sötétvörös övvel. A mellét sötétzöld sárkány díszítette, a legelőkelőbb csin 
nemesség jelképe. Hosszú kardot viselt, ujjai elfehéredtek, úgy szorította a hüvelyt, miközben a 
két legmagasabb rangú tisztjéhez közeledett. 


Bajar és Urjang-Kadaj fél térdre ereszkedett, és lehajtotta a fejét. 

- . Nagyuram, fájdalommal hallom a híreket - mondta Urjang-Kadaj. Látta, hogy Kubilaj 
felnéz, amikor a közelben négy felderítő lóra szállt és elvágtatott kelet felé. Urjang-Kadaj úgy 
döntött, beszél, mielőtt Kubilaj kérdezősködni kezdene. 

- . Egy szung hadsereg közeledik nyugat felé, nagyuram. Nem érnek időben ide, hogy 
megakadályozzák a visszavonulásunkat. 

- . A visszavonulásunkat - visszhangozta Kubilaj, de ez úgy hangzott, mintha nem értené, 
miről van szó. Urjang-Kadaj dadogni kezdett a sárga szem pillantásától 

- . Nagyuram, lehagyhatjuk őket. Tavaszra csin földre érünk. A postalovas azt mondta, 
hogy a testvéreid máris megkapták a híreket. Indulnak hazafelé. 

- . Orlok, egyáltalán nem értesz engem - mondta halkan Kubilaj. - Én otthon vagyok. Ez itt 
az én kánságom. Nem fogom elhagyni. 

Urjang-Kadaj szeme tágra nyílt. Most fogta fel, mit jelent Kubilaj kínai köntöse. 

- Nagyuram, kurultáj lesz, a hercegek gyűlése. A testvéreid... 

- . A testvéreimnek semmi közük hozzá, hogy itt mi történik -szakította félbe Kubilaj. A 
hangja megkeményedett. - Befejezem, amit elkezdtem. Megmondtam. Ez az én kánságom. - 
Szinte álmélkodva beszélt, mintha most látta volna át a benne tomboló zűrzavart. A szeme 
villogó aranyszilánk volt a napfényben. 

- . Nem, ez itt az én birodalmam, Urjang-Kadaj. Nem fogom elhagyni. Készítsd fel a harcra 
a tümeneket, orlok. Szembenézek ellenségeimmel, és szétzúzom ókét. 

Hszüan a sötétben járkált. Agya túlságosan pörgött ahhoz, hogy megpihenjen. Kérdések 
és emlékek gyötörték. A hadsereg különös dolog, néha sokkal több, mint a katonák 
összessége. Emberek, akik magukban megfutnának, kiállnak a barátaik és vezéreik mellett. De 
mindenkinek kell aludnia és ennie. Hszüan már táborozott az ellenség közelében, azóta is ez 
volt életének egyik legkülönösebb tapasztalata. A hadseregek olyan közel voltak, hogy látta a 
mongol tábortüzek fénypontjait az elsötétedő síkságon. A két szung nagyúrnak mindenfelé 
voltak őrei és felderítői a tábor körül, de senki nem gondolta igazán, hogy a mongolok éjszaka 
támadnak. Erejük a sebességükben és a manővereikben van, és ez az erő a vaksötétben 
eltűnik. Hszüan elmosolyodott a gondolatra, hogy az emberek békésen alszanak azoknak a 
közelében, akik nappal meg akarják ölni őket. Csak az ember képes kitalálni ilyen furcsa, 
nyakatekert halálmódot. A farkasok széttéphetik a szarvast, de sosem alszanak és álmodnak a 
zsákmányuk közelében. 

Valahonnan a közelből hallotta egy hanyatt fekvő katona mély hortyogását. Magában 
nevetett, bár szerette volna, ha ő is kaphatna az alvás balzsamából. Már nem fiatal, megérzi az 
álmatlanságot holnap, amikor a kürtök megszólalnak. Remélhetőleg az ütközet nem tart túl 
sokáig ahhoz, hogy a kimerültsége miatt öljék meg. A csata egyik nagy igazsága, hogy semmi 
sem meríti ki olyan gyorsan az embert, mint a kézitusa. 

Árnyak mozogtak a sötétben. Hszüan hirtelen rémülettel kapta föl a fejét. Meghallotta a fia 
hangját és megnyugodott. 

- Itt vagyok, Liao-Csin - suttogta. 

A kis csoport odaért. A sötétségben is felismert mindenkit. Négy gyereke lesz minden 
nyom; amelyet a világon maga után hagy. Csin An úr megértette. Hszüan szeretettel gondolt a 
fiatal szung nemesre. Elküldhette volna a gyerekeit anélkül, hogy szól Csin Annak, de 
valószínűleg rajtakapták volna őket. Vállalta a kockázatot, őszinte volt, és jól ítélte meg az 
emberét. Csin An nagyúr azonnal megértette őt. 

Hszüan egy zacskó pénzt nyomott a fia kezébe. Liao-Csin meglepetten nézett rá, 
igyekezett kivenni apja vonásait a csillagfényben. 

- Mi ez? - kérdezte halkan. 


- . Ajándék egy baráttól - felelte Hszüan. - Elég, hogy egy ideig megéljetek belőle. Életben 
maradtok, és a saját népetek között lesztek. Nem kétlem, hogy találsz olyanokat, akik önként 
segítenek. Akármi történjék, esélyed van az életre és arra, hogy saját gyerekeid legyenek. Nem 
ezt kívántad, Liao-Csin? Talán valaki meghallotta. Most eredj. Adtam nektek lovakat és két 
embert, akik elkísérnek, fiam. Hűségesek és haza akarnak menni. Nem akartam túl sok embert 
küldeni, mert még a fejükbe vehették volna, hogy kiraboljanak. - Sóhajtott. - Megtanultam, hogy 
senkiben ne bízzak. Elég szégyen. 

- . Én nem megyek! - mondta Liao-Csin túlságosan hangosan. A húgai csitították, de ő a 
kezükbe nyomta a pénzes zacskót, és az apja mellé állt, hogy a fülébe suttoghasson. 

- . A többiek mehetnek. De én tiszt vagyok a hadseregedben, apám. Hadd maradjak. 
Hadd maradjak melletted. 

-Jobban szeretném, ha élnél - mondta kurtán Hszüan. - Holnap sokan meghalnak. Lehet, 
hogy én leszek az egyik. Ha ez megtörténik, hadd tudjam, hogy a fiaim és lányaim 
biztonságban vannak és szabadok. Mint parancsnokod utasítlak, hogy menj velük, Liao-Csin. 
Szeretetem és áldásom kísér. 

Liao-Csin nem válaszolt, csak félreállt és megvárta, amíg a húgai és öccse utoljára 
megölelik apjukat, majd szó nélkül eltűnt velük együtt a sötétben. Arrafelé mentek, ahol a lovak 
várakoztak. Hszüan nem sokat látott, de hallotta, ahogy lóra szállnak, és a kisebbik lány zokog 
az apja után. A szíve majd meghasadt erre a hangra. 

A kis csoport keresztülvágott a táboron, és Hszüan ismét örült, hogy nem felejtett el 
engedélyt kérni Csin An úrtól. Nem kiáltanak majd meglepetten a szung örök az éjszakában. 
Csin Annak tetszett a gondolat, még menlevelet is írt, ha szung földön bárhol megállítanák 
őket. A többi a sors dolga. Hszüan mindent megtett, hogy esélyt adjon nekik. 

Léptek közeledtek. A szíve összeszorult, mert tudta, mi következik. Nem csodálkozott, 
amikor a sötét alak Liao-Csin hangján szólalt meg. 

- . Elmentek. Ha holnap meghalsz, ott leszek melletted -mondta a fia. 

- . Nem lett volna szabad engedetlennek lenned, fiam - mondta Hszüan, majd lágyabban 
folytatta. - De ha már így esett, maradj velem, amíg a tábort járom. Most nem tudok aludni. 

Meglepetésére Liao-Csin kinyújtotta a kezét, és megérintette a vállát. Az ő családjukban 
sose volt szokás kimutatni a szeretetet, ami még értékesebbé tette a gesztust. Hszüan 
mosolygott a sötétben, miközben elindult. 

- Hadd meséljek neked az ellenségről, Liao-Csin. Egész életemben ismertem őket. 

Karakorumban nyüzsögtek a harcosok, a város előtti síkság ismét megtelt a tümenekkel, a 
falakon belül minden szobában lakott legalább egy család. Kétszázezren jöttek haza, és 
legalább nyolcvan kilométeres körben levadásztak minden állatot. A zsúfolt táborokban 
gyakran esett szó a keleti Xanaduról, amely valósággal kiáltozik lakosok után. 

Arik-Böke a palota legmélyebb pincéjében állt. Minden élet és mozgás magasan a feje 
fölött zajlott. Hideg volt ebben a teremben. Didergett, megdörgölte libabőrös karját. A bátyja 
teteme ott volt előtte, és ő nem tudott másfelé nézni. Möngke, aki minden ízében 
hagyománytisztelő volt, utasításokat hagyott halála esetére. A nagyapja mellé, a hegyek között 
kellett eltemetni. Amikor mindennek vége, maga Arik-Böke viszi magával. Az óhaza földje 
fogadja be a bátyját. 

A holttestet bebugyolálták, a torkán összevarrták a szörnyű, fehér szegélyű sebet. Arik- 
Böke még így is megborzongott. Egyedül volt a homályos teremben ezzel a porhüvellyel, 
amely megcsúfolása volt az ismert és szeretett fivérnek. Möngke megbízta, hogy kormányozza 
Karakorumot a távollétében. Nekiadta őseik hazáját. Möngke megértette, hogy a vér és a 
testvéri szeretet túl erős ahhoz, hogy akár a halál megtörhesse. 

- . Megtettem, amit kívántál, bátyám - mondta Arik-Böke a tetemnek. - Rám bíztad a 


fővárosod, és nem hanyagoltam el. Hülegü úton van, hogy hódoljon neked, mindenért, amit 
értünk tettél. 

Nem sírt. Tudta, hogy Möngke utálná, ha kisírt szemű testvérek nyavalyognának körülötte. 
Arik-Böke le akarta inni magát az eszméletlenségig, járkálni akart a harcosok között, akik 
ugyanezt teszik, énekelni, okádni akart, hogy aztán ismét ihasson. Akkor talán szégyen nélkül 
onthat könnyeket. 

- .  Kubilaj is hamarosan itt lesz, bátyám - mondta. Sóhajtott. Hamarosan vissza kell 
mennie a halotti torra. Épp csak néhány szót szeretett volna mondani a bátyjának. Csaknem 
olyan nehéz volt, mintha Möngke élne, és hallgatná őt. 

- . Bárcsak ott lehettem volna, amikor apánk az életét adta Ögödej kánért. Bár az életemet 
adhattam volna, hogy megmentselek. Ez lehetett volna a feladatom a világban. Esküszöm, 
Möngke, megtettem volna. 

Most vette észre, mennyire visszhangzik a pincebolt. Megfogta a halott kezét. 
Megdöbbentően súlyos volt. 

- . Isten veled, bátyám. Igyekszem olyan ember lenni, amilyennek kívántál. Ennyit tehetek 
az emlékedre. 


Harmincadik fejezet 


Még nem kelt föl a nap, nem is szürkült, amikor mindkét tábor fölébredt, és készülődni 
kezdett. Tízezer edényben főzték a teát, és kiadós reggelit tálaltak. Az emberek többször is 
kiürítették a hólyagjukat, mert az idegesség feszítette a belső izmokat. A szungoknál a tüzérek 
ezredszer ellenőrizték a becses fegyvereket, ledörzsölték a csiszolt ágyúgolyókat, 
megvizsgálták a puskaporos zsákokat, hogy nem lettek-e nyirkosak és használhatatlanok. 

Amikor szürkére sápadt az éjszaka, a két sereg megláthatta egymást. A mongolok már 
lovon ültek, alakultak az ezerfős minghaanok, amelyek majd önállóan harcolnak az ütközetben. 
Az emberek kimozogták a merevséget a hátukból, miközben fel-alá lovagoltak a vonalak 
között. Sokan az ideget ellenőrizték, vessző nélkül megfeszítették íjukat, kilazították hatalmas 
vállizmaikat. 

Néhány dologgal várni kellett, amíg világosabb lesz, de mihelyt a fekete fonalat meg 
lehetett különböztetni a fehértől, Csin An úr parancsot adott a tüzéreknek, hogy foglalják el 
állásaikat az első sorokban. Az ágyúk egy részét oldalt állították fel, hogy fekete szájukkal 
köszöntsenek minden oldaltámadást. Látták, hogy a mongol tisztek az ő ezredeiket figyelik, 
megjegyzik az állásaikat, másoknak is megmutatják a jellegzetességeit. Csin An úr mosolygott. 
Legyenek bármilyen vitézek vagy gyorsak a mongolok, keresztül kell vágtatniuk a bömbölő 
tűzfellegen, hogy elérjék a szung sorokat. Tanult mások vereségéből. Igyekezett a mongolok 
helyzetébe képzelni magát, hátha akkor megtudja, mit szólnak egy ilyen erődemonstrációhoz, 
de kudarcot vallott. Ezek tetves vademberek, ő pedig egy ősi birodalom arisztokratája. 

A szung ezredek felsorakoztak az ágyúkon túl. Csin An úr a lováról figyelte, ahogy 
alárendeltjei összevonják a puskásokat az első sorok mögött. Súlyos kézi ágyúikat csak lassan 
lehetett újra tölteni, és hírnedten pontatlanok voltak, de aligha találhatnak mellé, ha az ágyúk 
mellett ők is tüzet nyitnak. Amikor elfogyott a golyó és a lőszer, a lovasság következik. 
Mélyebben az ágyúk mögött, fegyelmezett csöndben álltak a kardos ezredek, lakkozott acél és 
fa vértjeikben. Ide állította a csin kontingenst is az ágyúk védelmében. 

Kedvelte azt az embert, aki valaha császár volt. Csin An úr arra számított, hogy Hszüan 
valamiféle rangkóros lesz, miután olyan sokat veszített. De inkább az apjára emlékeztette, aki 
egy évtizede halt meg. Azoknak a kiábrándultsága és fanyar humora jellemezte mindkettőt, 
akik többet láttak, mint amennyire emlékezni szeretnének. Csin An úr nem hitte, hogy a csin 
katonák megfutamodnának, de nem merte ilyen idős emberekre bízni a stratégiáját. Hajnalban 
még éberek, de ha a küzdelem egész nap tart, nem tarthatják a lépést azokkal, akik feleannyi 
idősek. Elhatározta, hogy fél szemét rajtuk tartja a küzdelemben, nehogy meggyengüljenek a 
soraik. 

Örökkévalóságnak rémlett, amíg a nap kiemelkedett a keleti látóhatár mögül. Csin An 
elképzelte, amint Hangcsouban is meglátják a polgárok és az urak, akik még mindig semmibe 
vették a kultúrájukra és császárukra leső veszélyt. Bolondok! Azt remélte, hogy mire a nap 
leszáll, megtöri az idegen hadsereget, amely bemerészelt tolakodni a Szung Birodalomba. Egy 
ilyen győzelemmel a háta mögött igazán magasra emelkedhet az ember. Csak egy nap, 
mondta magában, és érezte, hogy kiüt rajta a verejték. Csak egyetlen hosszú nap. 

Kubilaj a lován ült Bajar és Urjang-Kadaj között. A tisztek a tümeneket rendezgették, és 
várták a parancsot a három vezértói, akik a szungok állásait kémlelték. 

- . Nem értem, hogy lehet ott a csin császári zászló - mondta Kubilaj, és a homlokát 
ráncolta. - Talán gúnyból mutatják fel azoknak a színeit, akiket megvertünk? Ha igen, bolondok. 
Legyőztük a csineket. Nem ijesztenek meg minket. 

- . Nagyuram, ennél fontosabb, hogy az ágyúk csökkentik a manőverezési képességüket - 
mondta Urjang-Kadaj. Vörös volt a méltatlankodástól, amiért Kubilaj még csak fontolóra sem 


vette az ő javaslatát a visszavonulásra. Mérgében még modorosabb lett, és kioktató hangon 
beszélt. 

- . Túlságosan bíznak a nehézfegyverekben, nagyuram, de mi még mindig mozoghatunk. 
Tisztelettel rá kell mutatnom, hogy kezdettől fogva elleneztem ezt az összecsapást. Ez a 
formáció csak megerősít a véleményemben. Miért követnénk el öngyilkosságot az ágyúkkal 
szembeni 

Kubilajt idegesítette, hogy Urjang-Kadajnak nyilvánvalóan igaza van. A bátyja halálhíre 
előtt megkerülte volna a szung ezredeket arra kényszerítve őket, hogy üldözőbe vegyék. Lehet, 
hogy a szungok hátrahagynák az ágyúikat, vagy olyan lassan jönnének utána, hogy sosem 
érnék utol. Akkor megválaszthatná a támadáshoz a legjobb csatateret. 

A józan ész azt diktálta, hogy fossza meg az ellenséget a fő előnyétől. Kubilaj minden 
ágyúja, az ellenségtől szerzettek és az otthonról hozottak sok száz kilométerre innen 
rozsdásodtak különböző mezőkön. Ezek a fegyverek rémítően erősek a megfelelő helyen és 
időben, de amíg valaki rá nem jön, hogyan lehet gyorsan mozgatni őket, gyakran hátráltatják a 
lovasságot. A szung parancsnok ezt láthatóan nem értette meg. 

Ám a nyugalom alatt énjének egy része zajongott, és kézzel-lábbal igyekezett kifelé. 
Tomboló vadsággal követelte, hogy ott támadjanak, ahol az ellenség erős. Azzal akarta 
elfelejteni a bátyja halála miatti gyászt és fájdalmat, hogy nekiront azoknak a vas ágyúknak. 
Meg akarta mutatni Möngkének, hogy van benne bátorság, akár látja ezt a bátyja szelleme, 
akár nem. 

-  Szün Cü szerint hét feltétele van a győzelemnek - mondta. 

- Felsoroljam őket? 

- . Szün Cü sosem szagolt puskaport, nagyuram - makacskodott Urjang-Kadaj. 

- . Egy. A két uralkodó közül melyik hordozza az Erkölcsi Törvényt? Kinek van igaza, 
orlok? Ez fontos az embereknek. A szungok a saját földjüket védik, így talán megfelelnek az 
első pontnak. Én viszont Dzsingisz kán unokája vagyok, és minden föld az enyém. 

Urjang-Kadaj aggodalmas némasággal nézte. Kubilaj még sose viselkedett ilyen 
megszállottan. A tudós kiégett belőle, és Urjang-Kadaj félt, hogy mit hozhat ki belőle a gyásza. 

- . Kettő. Melyik tábornok a rátermettebbé Úgy vélem, te vagy az, Urjang-Kadaj és te is, 
Bajar. Ezek a szungok olyan házakat építenek, amelyek nem mozognak, és ágyúkból vannak a 
falaik. 

- Három. Kinek kedvez a Menny és a Földi Mondhatnám, egyenlők az esélyek, mivel a föld 
lapos, az ég tiszta. 

- Nagyuram... - próbálta Urjang-Kadaj félbeszakítani. 

- . Négy. Melyik oldalon szigorúbb a fegyelemé Ez nekünk kedvez, orlok, a mi embereink 
születésüktől kemény életet élnek, mindent elviselnek. Nem puhultak el a szung városokban. 
Öt. Melyik hadsereg az erősebbé Létszámban talán a szung, de már korábban is megvertük 
őket. Azt hiszem ebben a miénk az előny. 

- . Hat. Melyik oldalon jobban képzettek a tisztek és a katonáké A miénk az előny. Itt 
minden ember sokszor harcolt és győzött. Veteránok vagyunk, Urjang-Kadaj. A mieink a 
nemzet legjobb tümenjei. Túl sokáig éltek békében a szungok. - Egy pillanatra elhallgatott. - A 
legutolsó, ez egy érdekes pont. Melyik hadsereg a legkövetkezetesebb a jutalmazásban és a 
büntetésben? Ha jól értettem, Szün Cü méltányolta a jó vezetést. Mivel nem ismerem a 
szungokat, ebben nem lehetek biztos, ezért azt mondom, ebben egyenlők vagyunk. Az előny a 
mi oldalunkon van, orlok. 

- Nagyuram, az ágyúk... 

- . Az ágyúkat meg kell tisztítani a lövések között - vágott vissza Kubilaj. - A csövekből ki 
kell tisztítani az izzó rongyokat, a parazsat. Beléjük kell tömni az új lőporos zsákot, óvatosan át 


kell szúrni a fekete porral megtöltött nádat. A golyót a csőhöz kell emelni, belegurítani. Mindez 
időbe kerül, orlok, mi pedig nem adunk nekik időt. Egy lövésük lesz, azután olyan közel érünk, 
hogy megölhetjük az ütegkezelőket. Egyetlen lövést kibírunk. 

A várakozó szung hadseregre pillantott, azután visszafordult Urjang-Kadajhoz, sárga 
szeme izzott. 

- . Talán tiszteljem ezeket a szungokat, akik semmit sem tudnak a háborúról1? Féljek a 
fegyvereiktől, a fekete poruktól? Nem teszem, orlok. Nem fogok félni. 

- . Nagyuram, fontold meg még egyszer! Hadd álljanak ott, néhány nap alatt kifogy a vizük. 
Hadd éhezzenek. Közben mi portyázunk a vidéken és erősek maradunk. Nem maradhatnak 
örökké egy helyben, tűrve, hogy mi szabadon lovagoljunk körülöttük. Hadd égessem föl a 
legközelebbi városokat, akkor arra kényszerülnek, hogy válaszoljanak, mozduljanak. 

- . Addigra itt lesz egy másik szung hadsereg, amelyik a segítségükre jön - felelte 
keserűen Kubilaj. - Még nem tanultad meg, hogy ezeknek a száma végtelen? Ma, azt hiszem a 
saját pimaszságommal válaszolok az övékre. Egyenesen nekilovagolok az ágyúiknak! 

Urjang-Kadaj elborzadt. 

- . Nagyuram, neked nem szabad csatába szállnod! Az embereknek rajtad a szemük. Ha 
megölnek... 

- . Akkor meghalok. Döntöttem, orlok. Vagy állj mellém, vagy állj be a közharcosokhoz, 
valaki másnak a parancsnoksága alá. 

Urjang-Kadaj lassan bólintott, végre belátta, hogy nem tántoríthatja el a fiatalembert a 
döntésétől. Ismét a szung ágyúkra nézett, és egész másnak látta őket, amióta tudta, hogy nekik 
fognak lovagolni. 

-Akkor, nagyuram, azt javaslom, hogy széles sorközökkel rohamozzunk, térjünk vissza az 
első lövés után, zúdítsunk rájuk nyílfellegeket, végül lándzsával támadjunk. Ha lehet, 
visszatartanék két ötszázas csoportot a nehézlovasságból, hogy lecsaphassunk, amint 
hasadék nyílik a soraikban. 

Kubilaj váratlanul elvigyorodott. 

- . Érdekes ember vagy, Urjang-Kadaj orlok. Remélem, túléled a mai napot. 

Urjang-Kadaj elhúzta a száját. 

- . Én is, nagyuram. Engedelmeddel, továbbítom a parancsokat a minghaanoknak, hadd 
tudják, hogy az ütegek jelentik az első számú célpontot. - Amikor Kubilaj bólintott, folytatta. 

- , A szungok kevesebb ágyút helyeztek el hátul, nagyuram. Bajar tábornok igazán jó 
szakember. Egy tümennel hátba támadhatná őket. 

Bajar magában nevetett a kelletlen elismerésre. 

- . Rendben van - felelte Kubilaj. Könnyebben érezte magát most, hogy meghozta a 
döntést. Elvégeztetett. Belelovagol embereivel az ágyútűzbe. Sorsának csontkockái el vannak 
vetve. 

Urjang-Kadaj kiadta az új parancsokat a minghaan tiszteknek, akik majd tovább adják a 
dzsagunok századosainak, hogy végül eljussanak a tizedesekhez. A nap szinte még meg sem 
mozdult az égen, de már minden harcos tudta, mit akar Kubilaj. Nem tartott beszédet nekik. 
Még ha megtette volna is, csupán kis részük hallotta volna. Nem látszottak meghökkenni, 
csupán felkészültek, még egyszer ellenőrizték a lovakat és a fegyvereket. Kubilaj néma imát 
intézett testvére szelleméhez. Emberek halnak meg ezen a napon, akik életben maradnának, 
ha ő másképpen dönt. 

Megállt, a pillanat hosszúra nyúlt a fejében. Mintha fölemelkedett volna egy fátyol, és a 
nap mintha első ízben sütött volna át a gyászán. Szinte hallotta Möngke haragos vagy gúnyos 
hangját. Egy pillanatra mintha mögötte állt volna a bátyja. Oldalba rúgta a lovát, odalovagolt 
Urjang-Kadajhoz és Bajarhoz, akik a csatatervet beszélték meg egy csoporttal. Kubilaj nem 


szállt le a nyeregből. 

-Új parancsaim vannak, Urjang-Kadaj orlok. Megkerüljük ezt a hadsereget, és tovább 
megyünk Hangcsou felé. Ha az ellenség hátrahagyja ágyúit, hogy üldözőbe vegyen minket, 
akkor megfordulunk és széttépjük őket. Ha magukkal hozzák őket, akkor támadunk, amikor 
még az ökrök vontatják az ágyúkat. 

- Hála az égieknek! - szólt Urjang-Kadaj. 

Az emberek vigyorogtak, és Kubilaj hirtelen meglátta, mekkora nyomás alól szabadultak. 
Mégsem tiltakoztak amiatt, amit ő kért. Szíve túláradt a büszkeségtől. 

- . Mi Möngke kán tümenjei vagyunk - mondta. - Mozgunk, lecsapunk, ismét mozgunk. 
Lóra! Hagyjuk itt ezeket a szung szamarakat! 

Nevetés fogadta a sorokban a hírt, Kubilaj több százszor elismételt szavait. A tümenek 
ügetni kezdtek, a szung ezredek alig pár száz méterről figyelték értetlenül, ahogy elhagyják a 
csatateret, nem maradt más a nyomukban, csak por, lócitrom és lelegelt fű. 

Szalszanan tábornok nem számított ilyen feladatra, amikor önként jelentkezett, hogy 
elválik a kán tümenjeitől és délnek indul. Noha nem tudta pontosan, merre jár Kubilaj, úgy 
gondolta, majd követi a leégett városok és falvak nyomát. Ám a szung vidéken szinte nem is 
látszott, hogy hadseregek vonultak volna át rajta. Az igaz, hogy kevés volt a lábas jószág, és a 
parasztok futva menekültek a katonák elől, amikor azok valami ehetőt kerestek. Ennek ellenére 
ez nagyon messze volt attól a pusztításról, amit a tábornok várt. 

Nyolcvanezer harcosa nem hozta magával a szokásos utánpótlást. Minden embernek 
csak két tartalék lova volt, és mindennap elveszítettek néhány lesántult állatot. Mivel ezek nem 
tudtak lépést tartani, gyorsan levágták őket, és ilyenkor kétszázan ehettek meleg ételt. Csak a 
csontokat hagyták hátra, de még azokat is gyakran feltörték, hogy indulás előtt kiszívhassák 
belőlük a zsíros velőt. 

Egyhónapnyi kutatás után Szalszanan a napjai java részét azzal töltötte, hogy azt kívánta, 
bár élne még Möngke kán. A síkság határtalan volt, a kisvárosok végtelen láncolata 
zsákmányolásra csábított. Csak a kötelességérzet hajtotta tovább. Emberei fegyelmezettek 
voltak, de a tábornokot kezdte aggasztani Kubilaj eltűnése. Még a Szung Birodalom méretei 
mellett is lehetetlen eltéveszteni százezer embert. Kikérdezte az előtte remegő falusi bírókat és 
városi hivatalnokokat, de csak Saojang prefektusától kapott pontos útmutatást. Lovaglás 
közben emlékeztette magát, hogy az ember, akiért megy, talán a következő kán. Szőrmentén 
kell bánnia a tudós herceggel. 

Felderítői, akik a tümenek előtt lovagoltak, különös dolgokat láttak a keleti úton: felfordult 
nehéz ágyúkat százszámra, levágott, nagy szakértelemmel széttrancsírozott igavonókat, 
amelyekről elvitték a legtöbb húst. Sok esetben csak a fejet, a patákat és a véres földet dongták 
körül a legyek. Halott embereket is találtak, fegyvertelen parasztokat, akik még mindig 
markolták az ostort és a gyeplőt. Szalszanan elmosolyodott, felismerte népe munkáját. 

Alig néhány kilométerrel arrébb rátalált egy lemészárolt hadsereg maradványaira. A testek 
a poros úton hevertek. Egy gerinc mögött megsokasodtak, mintha ott egy harcállás lett volna. 
Szalszanan lassan léptetett a holtak között, azután megállította hátasát. Csak most látta be a 
csatateret, amelyen úgy magasodtak a holtak halmai, akár a kupacba söpört, kiszáradt rovarok. 

A távolban alakokat mozogtak a halottak között. Most megtorpantak, és rémülten nézték a 
felbukkanó harcosokat. Mindig vannak, akik túlélik a csatát. A zűrzavarban leütik őket, vagy 
elájulnak egy sebtől. Másnap magukhoz térnek, és hazasántikálnak, miközben a hadak és a 
háború tovább halad nélkülük. A holtak mezején lovagoló Szalszanan látta, ahogy emberei 
összeterelik a hűdött arcú, fölemelt kezű, megtépázott túlélőket. 

Lenyűgöző élmény volt kiolvasni a nyomokból, hogyan zajlott itt le a csata. Kemény 
lehetett. Sok mongol is meghalt, tetemeikből, törött lándzsáikból a tábornok ki tudta 


következtetni a támadások mintáját. Kubilaj tümenjeit többször is visszaverték, talán majdnem 
sikerült is oldalba támadni őket. A szung parancsnok ismerte a mongol taktikát, és pánik nélkül 
válaszolt rá. 

Szalszanan fölvett egy törött nyilat, és a hegyével megvakarta a fejét. Majd beszél a 
megviselt túlélőkkel, de előbb bejárja a csatateret, és kiolvassa a véres írásból, milyen ember 
az, aki egyszer talán uralkodni fog a nemzeten. 

Rövid távolságra az arcvonalaktól talált egy helyet, ahol a füvet sárrá taposták szét. Itt egy 
tüment vontak össze, majd ismét bevetették. Szalszanan szinte látta lelki szemeivel a támadók 
vonalát. A homlokát ráncolva lovagolt a csatatéren, és közben felülvizsgálta Möngke kán 
testvéréről kialakult képét. A támadás pontos, fegyelmezett, kiváló volt. A szung vonalak 
behorpadtak, és Szalszanan látta a törött, véres lándzsákat ott, ahol igyekeztek megvetni a 
lábukat. Volt annyi tapasztalata, hogy jobbra-balra nézzen keresve a második rohamot, 
amelyet ő a kellő pillanatban indított volna. Megvan! Gyeplőszáron vezette oda a lovát a 
halottak között, óvatosan lépkedett, mert a hullák csúszkáltak a csizmája alatt. 

Megtalálta a helyet, ahonnan a küzdelmet irányították. Számszeríjak, ragyás vasgolyók 
borították a földet, és még mindig érződött a levegőben a puskapor szaga. Kubilaj lovasai erős 
tűzben írtak le egy kört, hogy sebes vágtában térjenek vissza. Szalszanan látta 
magabiztosságukat, és elégedetten bólintott. Sem habozás, sem kétség nem volt abban az 
emberben, aki vezényelte őket. 

Egyik embere jelére nyeregbe szállt, és a csatatér egy másik pontjára lovagolt. 

- Mi azé - kérdezte. 

A harcos a körülöttük heverő holttestekre mutatott. Borzalmas szaga volt a kifordult 
beleknek, legyek zümmögtek, Szalszanan nem győzte hessegetni Őket. Ennek ellenére 
lehajolt, hogy jobban lásson. 

- Olyan öregek! - mondta a felderítő . 

Szalszanan látta, igaza van. Minden arc ráncos volt, a holtak pedig soványak, elnyűttek. 

- . Miért harcolnának a szungok ilyen vén katonákkal? - mormolta a tábornok. Egy sárga 
zászlón állt. Lehajolt, fölvette a rongyos kelmét. Valamilyen festett jelképnek egy darabja volt 
rajta. Szalszanan nem ismerte. Ledobta a zászlót. 

- Akárkik voltak is, nem kellett volna ellenünk harcolniuk. 

A hullamező közepén meglátta egy rövidre nyírt hajú, őszülő ember holttestét, akit úgy 
vettek körül a többiek, mintha védeni akarták volna. Egy sokkal fiatalabb férfi borult rá. Ő volt az 
egyetlen fiatal arc, amelyet Szalszanan látott. Nyíl és kard ütötte sebek borították őket, a 
nyílvesszők maguktól kifordultak a húsból. 

Szalszanan vállat vont, nem foglalkozott tovább az apró rejtéllyel. - Most már nem 
lehetünk messze. Mondjátok meg az embereknek, hogy siessenek. És a felderítők jó előre 
mutassák meg magukat! Nem akarom, hogy a saját népem támadjon meg. 

Csangsa város határában érte utol Kubilaj tümenjeit. Eleinte óvatosak voltak, akár a 
farkasok, ha idegen területre lépnek. A felderítők találkoztak, majd vágtában tértek vissza az 
üzenettel vezéreikhez. A hadseregek jó messze álltak meg egymástól, hogy ne keltsenek 
fenyegető látszatot. Kubilaj ellovagolt Bajar-ral és Urjang-Kadajjal, szinte mondat közben 
szakítva félbe a tárgyalásokat Csangsa prefektusával. 

Kubilaj és Szalszanan tábornok egy tavaszi délutánon találkozott. Az égen csak néhány 
bárányfelhő úszott, meleg szellő fújt. Tizenhat tümen nézett farkasszemet. Kubilaj oldalán 
veteránok álltak, vadak, mocskosak az alvadt vértől és a portól. A másik oldalon friss erők, 
ragyogó páncélban. Hüledezve nézték egymást, és nem volt hiány gúnyos rikoltozásban. 

Kubilaj kipirult örömében a sok-sok tümen láttán. Hagyta, hogy Szalszanan elsőnek 
szálljon le a lóról, és meghajoljon előtte, csak azután ereszkedett a földre. 


- Nem is tudod, milyen örömmel fogadunk titeket! - mondta. 

-  Nagyuram, úgy tűnik, megelőztek a legrosszabb hírek - felelte Szalszanan. 

Kubilaj mosolya elhalványult. - Már tudom, hogy a bátyám halott. Két lovas futár is 
megtalált. 

Szalszanan a homlokát ráncolta. 

-Akkor nem értelek, nagyuram. Ha megtaláltak, miért nem indultál hazai A nemzet 
Karakorumban gyülekezik. A kán temetése... 

- Bátyám, Möngke egy feladatot adott nekem. Úgy döntöttem, hogy teljesítem. 

Szalszanan először nem válaszolt. Olyan ember volt, aki megszokta, hogy van felsőbbség, 
és jól érezte magát a parancsnoki láncban. A nagykán halálával mintha egy életfontosságú 
tartógerendát távolítottak volna el, szokásos magabiztossága eltűnt. Kissé akadozva 
próbálkozott újra, mert idegesítette a nagykán sárga szemű öccsének szúrós pillantása. 

- . Nagyuram, én azt a feladatot kaptam, hogy hazakísérjelek. Nincs más parancsom. Azt 
akarod mondani, hogy nem jössz? 

- . Azt mondom, hogy nem mehetek! - reccsent rá Kubilaj -Addig nem, amíg térdre nem 
kényszerítem a Szung Birodalmat. Az Ég Atya küldött hozzám, Szalszanan. A tümenjeid olyan 
ajándékot jelentenek, amit nem is vártam. 

Szalszanan látta, mire akar kilyukadni, és gyorsan megszólalt, hogy Kubilaj 
megváltoztathassa szándékát, mielőtt olyan parancsokat adna, amelyeket nem vonhat vissza. 

- . Nem erősítésként érkeztünk, nagyuram. A parancsaim szerint vissza kell vigyelek 
Karakorumba. Mondd meg nekem, hol a táborod, és elkezdem az előkészületeket. A nagykán 
halott. Ka-rakorumban gyűlés lesz... 

Kubilaj elvörösödött, ezúttal haragjában. 

- . Süket vagy? Azt mondtam, nem megyek vissza, amíg nem végeztem a munkával! Amíg 
kezemben nincs a szung császár feje. Akármilyen parancsokat kaptál, visszavonom őket. Te 
az én nagyon várt erdősítésemet hoztad. Veled teljesíteni tudom a kán akaratát. 

Szalszanan összeszorította a száját, és igyekezett nyugodt maradni, de egyre 
nehezebben sikerült. Ő is indulatba jött, és keményebb hangon válaszolt: 

- . Engedelmeddel, én nem tartozom a parancsnokságod alá, nagyuram, mint ahogy a 
tümenjeim sem. Ha nem akarsz jönni, akkor itt kell hagynom téged, hogy elinduljak hazafelé. 
Ha üzenetet óhajtasz küldeni Karakorumba, magammal viszem. 

Kubilaj elfordult, és egy percig hallgatott, amíg a kezére tekerte a gyeplőszárat. Látta 
Szalszanan tümenjeinek végtelenbe nyúló, néma sorait. Alig várta, hogy az övéi legyenek. Egy 
csapásra megdupláznák az erejét! Mögötte vidáman várakoztak a veteránjai, biztosak voltak 
benne, hogy ez az új hadsereg erősítésnek jött. Ha azt kellene látniuk, hogy az újak 
elvonulnak, az olyan lenne nekik, mint egy kis halál. Magukra maradnának a győzelem előtt. 
Megrázta a fejét. Ezt nem engedheti meg. Minden kelet felé megtett kilométerrel sűrűbbek a 
városok, jobbak az utak és több az ember. Hangcsou alig háromszáz kilométernyire volt, de 
már látszott a gazdagsága és az ereje a környező városokban. Szüksége volt Szalszanan 
embereire. Ez volt a válasz imáira, a jel, hogy a jóindulatú szellemek akkor segítenek, amikor a 
legnagyobb a szükség. 

- . Nem hagysz nekem választást - mondta dühösen villogó szemmel. Könnyedén 
felpattant a nyeregbe. - Bajar tábornok, Urjang-Kadaj orlok, legyetek a tanúim! - Kiengedte a 
hangját, hogy mindkét várakozó sereg hallhassa. 

- . Kubilaj vagyok a Bordzsigin törzsből! Dzsingisz kán unokája! Möngke nagykán 
legidősebb fivére! 

- . Nagyuram! - szólalt meg döbbenten Szalszanan, mert már rájött, mi történik. - Ezt nem 
teheted! 


Kubilaj folytatta, mintha mi sem történt volna. 

- . Valamennyiőtök előtt itt, ellenségeim földjén a nemzet nagykánjává nyilvánítom 
magam, nagykánná öccseim, Hülegü és Arik-Böke kánságai, a Csagatajida kánság fölött! A 
csin és a szung földek nagykánjává nyilvánítom magamat. Szólottam, és az én szavam vas! 

Egy pillanatig csönd volt, azután tümenjei felüvöltöttek az örömtől és a fegyvereiket rázták. 
A másik oldalról Szalszanan emberei harsogó éljenzéssel válaszoltak. 
Szalszanan szólni próbált, de a hangja elveszett a zűrzavarban. Kubilaj kirántotta és a 
magasba emelte a kardját. A lárma a kétszeresére dagadt, a kiáltások egybeolvadtak. 
Kubilaj lenézett Szalszananra, miközben hüvelybe lökte a kardját. 
- . Ismételd csak meg, mit nem tehetek, tábornok! - mondta. -Na? Megvan a jogom. A vér 
joga. Most pedig esküdj, vagy levágom a fejedet. - Vállat vont. - Nekem mindegy. 
Szalszanannak leesett az álla. Éljenző- embereire nézett, és az ellenkezés utolsó szikrája 
is kihunyt benne. Lassan letérdelt a fűre, fölnézett a nemzet nagykánjára. 
- . Jurtákat, lovakat, sót és vért ajánlok neked, nagykán uram mondta üveges tekintettel. 


Harmincegyedik fejezet 


Arik-Böke megállt hajnalban Karakorum előtt a pusztán. Möngke két legidősebb fia a 
nagybátyjuk mellett kapott helyet. Aszutaj tizenhat éves volt, Urungtas tizennégy, de széles 
válluk mutatta, hogy örökölték apjuk hatalmas erejét. A gyásztól még mindig vörös volt a 
szemük. Arik-Böke kedvesen bánt velük attól fogva, hogy a szörnyű hír megérkezett, és a két 
ifjú a hősnek járó imádattal nézett föl rá. 

Hülegü testvére jobbján állt. Sötétbarnára sült Perzsiábán és Szíriában, csak kis erőket 
hagyott Kitbuga tábornok keze alatt, hogy vigyázzanak friss kánsága új városaira. Arik-Böke 
érezte bátyjának büszkeségét. Jól teljesített Bagdadban, de a tartományt még egyáltalán nem 
pacifikálták. Hülegü nem maradhat sokáig Karakorumban. 

Megdörzsölte az orrát elcsúfító heget. Amikor rajtakapta magát, leengedte a kezét, mert 
ma méltóságteljesen kellett viselkednie. Nézte a nemzet összegyűlt tümenjeit, a hercegeket, 
akik a fél világon vágtak keresztül, amikor meghallották a nagykán halálát. Hosszú-hosszú utat 
tettek meg azóta, hogy Dzsingisz ifjú nemzetet kovácsolt a szétszórt törzsekből. Látszott is a 
számukon és a gazdagságukon. 

Möngke kán porhüvelyét egy hatalmas, fedett szekér rejtette, amelyet külön erre a célra és 
erre a napra készítettek. Negyven fehér ló húzza majd, és több ezer férfi és asszony követi 
gyalogszerrel. Könnyeik megsózzák a földet, amíg visszatérnek Möngke nagyapjának 
nyughelyére. Büszke hercegek haladnak a szekér mögött, félretéve rangjuk jeleit, amikor a 
nemzet atyját gyászolják. 

Arik-Böke figyelte a lenyugvó napot. A sötétben fáklyákat gyújtanak az út mentén, amely a 
messzeségbe távolodik a várostól, aztán elindulnak. Már csak őt várják. Hülegühöz fordult, 
testvére biccentett. Arik-Böke elmosolyodott, amikor eszébe jutott az első feszült találkozás az 
érkező Hülegüvel. Évek óta először úgy távoztak a városból, mint két szegény pásztor, a 
vállukon ajragos tömlőkkel. Sok tűz égett a város körül, sok férfi és asszony vette körül őket a 
hidegben. Hülegü és Arik-Böke csatlakozott a virrasztókhoz, a kánról és az elvesztett fivérről 
beszélgettek. Möngke tiszteletére ajragot köpködtek a tűzbe, és a sárga földig leitták magukat. 

Hülegüt sötétre perzselte az erős napsütés. Még a szaga is más lett, a bőréből szegfűszeg 
és más egzotikus fűszerek illata áradt. Az első éjszakán ragyogó szemmel mesélt a földekről, 
amelyeket látott, a nap szikkasztotta hegyekről és az ősi titkokról. Mesélt Arik-Bökének a 
szénnel körülfestett szemű perzsa nőkről, akik a végkimerülésig táncolnak, és a róluk röpködő 
verejtékcseppek úgy ragyognak a lakomák tüzeinek fényében, mint megannyi ékkő. Mesélt a 
nagy piacokról; a kígyókról és a varázslókról, a rézről és a vasról. A hangja fátyolos lett az 
emlékektől, az áhítattól. 

Mielőtt a nap fölkelt, Arik-Böke megértette, hogy Hülegü nem akar a birodalom nagykánja 
lenni. Beleszeretett a sivatagi földekbe, alig várta, hogy visszatérhessen, sajnált minden percet, 
amelyet az otthoni hideg síkságon kell töltenie. Reggel nyögve, nyikorgó ízületekkel álltak föl, 
de békét kötöttek. 

Arik-Böke lassan beszívta a levegőt megparancsolva magának, hogy ellazuljon. Itt az idő: 
a nemzet azt várja, hogy beszéljen. Megtöltötte tüdejét a sűrű tömjénillattal. 

- . Bátyám, Möngke rám bízta az őshazát, a pusztákat, ahol maga Dzsingisz született. 
Távollétében Karakorumot is a kezemre bízta. Folytatom a munkáját, valóra váltom álmait, 
amelyeket megálmodott a kis kánságoknak. Abban egyetértettünk, hogy a nemzet nem 
maradhat vezetés nélkül. - A szíve hangosan vert, amikor ismét levegőt vett. - Én leszek a 
nagykán Dzsingisz véréből, Ögödej, Güjük és a bátyám, Möngke után. Esküdjetek fel rám, 
tiszteljétek meg bátyám akaratát! 

Hülegü elsőnek térdelt elébe, és Arik-Böke a vállára tette a kezét. Hülegüt Möngke fiai 


követték, hogy mindenki lássa őket. Arik-Böke földeket, gazdagságot ajánlott nekik, és nem 
kellett magyaráznia, mi a másik lehetőség. Egy ilyen nyilvános jelenet után senki sem 
sutyoroghat a fülükbe, hogy az övék is lehetne a kánság. 

Ameddig a szem ellátott, a tümenek követték a példát. Mint mikor hullámgyűrűket ver a 
vízbe dobott kavics, úgy térdeltek le az összegyűlt hercegek, hogy jurtákat, lovakat, sót és vért 
ajánljanak fel a nagykánnak. Arik-Böke kissé megborzongott, behunyta a szemét. Csak Kubilaj 
hiányzott a Karakorum előtti nagy seregből. Testvére majd meghallja a híreket a sebesen 
elvágtató postafutároktól, de addigra az egész világ tudni fogja, hogy van új nagykán. Kubilajt 
legalább nem fűti a becsvágy, különben vitatta volna Möngke kánságát, amikor fiatalok voltak. 
Arik-Böke igyekezett nem figyelni a benne mocorgó kétségre. Kubilajnak haza kellett volna 
sietnie, amikor meghallotta Möngke halálhírét, de nem tette. Álmodozó volt, jobban való a 
könyvtárakba és a tekercsek közé, mint a nemzet élére. Ha bátyja vitatja a kánságát, Arik-Böke 
a fölkelt nemzet minden erejével válaszol. 

Megmosolyogtató gondolat, hogy a tudós Kubilaj hazaküldte tümenjeinek asszonyait, 
gyermekeit. Ők is megesküdtek, a porba térdeltek előtte. Möngke fiai elfogadták az új rendet. 
Kubilaj is kénytelen lesz. Boldogan sóhajtott, ha ránézett erre a sok tízezer emberre, akik mind 
őelőtte térdelnek. Toluj és Sorhatani legfiatalabb fia ki merte nyújtani a kezét, amikor a népnek 
nagykánra volt szüksége. Ez Arik-Böke napja volt, és a nap még épp csak hogy felkelt! 


HARMADIK RÉSZ 


1260 


Harminckettedik fejezet 


Hatalmas felzúdulás volt Hangcsouban, a császári tanácsteremben. A szung urak hívás 
nélkül is gyülekeztek, mert a levegőben volt, hogy olyasmi történik, amit nem szabad 
elszalasztani. A délelőtt folyamán futárok és szolgák jelentették az eseményeket azoknak, akik 
a városi házukban tartózkodtak. Egyre többen hívatták a gyaloghintójuk hordozótt. A fiatalabb 
urak lóháton, kardosan, hűséges testőreik gyűrűjében indultak el. A terem légköre nem volt 
sem békés, sem biztonságos. A feszültség és a lárma úgy nőtt, ahogy teltek az órák. 

Eredetileg az öreg császár temetésére jöttek fel a birtokaikról, de amikor vége lett, városi 
házaikban maradtak, és várták, hogy hívják őket a tanácsba. A mongol hadak a főváros alatt 
jártak. Félelem telepedett Hangcsoura, a levegő izzott a lázas feszültségtől. A falakon álló 
katonák a szemüket erőltetve fürkészték a messzeséget, mintha bármelyik percben 
kibontakozhatnának a reggeli párából a mongol lovasok. Információk cseréltek gazdát szíjra 
fűzött ezüstpénzért, a rémhírterjesztők a lehető legnagyobb haszonnal adták tovább az 
adatmorzsákat. 

A tanácsülés közvetlen oka az a szóbeszéd volt, hogy az új császár hívatni fogja őket. 
Senki sem tudta, ki röppentette fel, de a pletyka már hajnal előtt végigjárta a nemesi házakat. 
Kireggeledett, de mivel nem jöttek a hivatalos meghívók, alig tucatnyi nagyúr ment el a császári 
palotába, hogy helyet foglaljon a tanácsteremben. Híre ment, hogy ott vannak. Délelőtt a 
számuk megduplázódott, majd ismét a kétszeresére nőtt, mert a rangosabb urak aggódni 
kezdtek, nehogy kimaradjanak valamilyen fontos eseményből. A feszültség kora délután hágott 
a csúcsra. 

A szung nemesi házak nyolc feje önhatalmúlag eldöntötte, hogy nem várhatnak tovább a 
császár hívására. Katonákkal, szolgákkal léptek be a terembe, ahol minden szint zsúfolásig 
megtelt, mire a nap ereszkedni kezdett nyugat felé. 

A gyász fehér köntösét viselő, magas, vékony Szung Vin nagyúr állt az események 
középpontjában. A jelenlevők többsége a kevésbé hagyományos sötétkékkel emlékezett meg 
a császár haláláról, de a teremből hiányzott a temetések nyugalma. Néma volt a gong, amely a 
gyűlés kezdetét jelezte. Sokan pillantottak rá, még mindig azt várták, hogy zúgó hangja 
helyreállítsa a rendet. Csak a császár parancsára lehetett megszólaltatni, az urak mégis itt 
voltak, valamilyen tettre, vagy hangra várva. Senki sem tudta, hogyan kezdje el. 

Már múlóban volt a nap, amikor Szung Vin úr kiállt a terem közepére, és hagyta, hogy a 
többiek járuljanak oda hozzá. Szolgái és hűbéresei közvetítésével terjesztette a híreket, 
szemmel tartotta a klikkeket, amelyek rövid időre egyesültek, majd ismét szétsodródtak, mint a 
selyemhernyógubók a szélben. A hosszú órák alatt semmi jelét sem adta a fáradtságnak, 
inkább mintha egyre energikusabb lett volna. Magassága és magabiztossága szinte uralta a 
termet. Egyre többen húzódtak a közelébe, és a zaj szinte már fülhasogatóvá erősödött. Az 
urak ételt és italt hozattak, hogy ne kelljen kimozdulniuk a teremből. 

Feszültség, sőt félelem látszott a jelenlevők arcán. A császár parancsa nélkül tilos volt 
gyülekezni. Azok közül, akik mégis eljöttek, sokan a rangjukat és a földbirtokukat kockáztatták. 
Nem mertek volna eljönni, ha még él Li Hszung császár. A sárkánytrón örökösét, az alig 
tizenegy éves fiúcskát nem ismerték. Főleg ezért mertek csatlakozni a tömeghez a 
tanácsteremben. A mennyek fénye kialudt, a birodalom hirtelen magára maradt. A baljós előjel 
megteremtette az ingatag egyetértést. I öbbé nem tekinthették levegőnek az ellenséget. 

Szung Vin nagyúr úgy érzékelte a káoszt, mintha erős szesz keringene a vérében. Minden 
belépő láthatta őt, aki a birodalom egyik legrégebbi házát képviselte. Olyan volt a válság 
közepette, mint a nyugalom és a hagyományok tengelye, ahogy halkan beszélgetett 
vazallusaival. Erős ópiumszag volt, Szung Vin mulatva figyelte a nagyurakat, amint előveszik 


díszes tálcáikat, hogy a hagyományos módszerrel nyugtassák meg idegeiket: kezdetnek puha 
labdacsokat gyúrtak bronzedényekben, befejezésül hátradőltek, mélyen megszívták pipáikat és 
keserű füstbe burkolóztak. Az ő keze is viszketett, de megfékezte magát. A tanácskozás 
újdonság volt, nem merte kockáztatni elméjének tisztaságát. 

Alkonyaikor sok uraság lekuporodott a porcelánedényekre, amelyeket szolgáik hoztak. 
Hosszú köntösük eltakarta, amikor kiürítették rég feszülő hólyagjukat és beleiket. A gőzölgő 
edényeket gyorsan kivitték. Szung Vin várta a megfelelő pillanatot. Legalább még két másik 
olyan csoport volt, amelyek megnyithatták a tanácsot. Az egyikkel nem kellett törődnie, mert azt 
nem támogatták, de a másik klikk fiatal főszereplőjének kitüzesedett az arca a gyorsaságtól, 
amellyel bekerült a hatalomba. Csin Feng nagyúr bátyját megölték a mongol erők a legutóbbi 
támadásnál. Házának ettől egy évszakra meg kellett volna gyengülnie, de az új úr ügyesen 
átvette a felelősséget. 

Szung Vin a homlokát ráncolta, mert eszébe jutott az a kereskedelmi szerződés, amelyet 
rá akart erőltetni a családra. Színre olyan volt, mint egy baráti támogatás, ajándék pénz, 
mindössze néhány feltétellel, hogy átsegítse őket a nehéz időkön, amíg a ház helyzete 
megszilárdul. Egyetlen kikötés volt benne, amely lehetővé tette volna Szung Vin úrnak, hogy 
Csinék birtokainak egy részét a magáéhoz csatolja abban az esetben, ha elmaradnak a 
törlesztéssel. Az irat tökéletes volt, egyszerre kifinomult és erőteljes. Sértésnek számított volna, 
ha visszautasítják. Várta, hogy pecséttel küldjék vissza. Amikor megérkezett, örömmel látta a 
ház pecsétjének hibátlan vonalait a vastag pergamenen. Tekintete azt az egyetlen sort kereste, 
amely tőrnél élesebb fegyverré tette a szerződést. Nem volt benne. 

Bosszúsan csóválta a fejét, miközben Csin Feng nagyúr rácsapott egyik támogatójának 
vállára. Ahogy lemásolták az írást és az ő saját pecsétjét, de még az írnokának a betűit is, az 
leleményes volt. Nem is panaszkodhatott. Csak aközött választhatott, hogy elfogadja a 
megváltoztatott szerződést, vagy hagyja, hogy egy véletlen tűzben megsemmisüljön, aztán a 
sajnálkozásáról biztosítsa a másik családot. Elfogadta, méltányolva a mestervágást. 

Leeresztett szemhéja alól figyelte szomszédját, és azon töprengett, nem az lenne-e a 
legjobb, ha engedné, hogy Csin Feng zúdítsa magára a császári rosszallást. Aki hivatalosan 
elsőnek szólal meg, nagy kockázatot vállal, viszont olyan előnyre tesz szert, amelyet Szung 
Vin nem szívesen szalasztott volna el. Némán mosolygott, élvezte vállában a feszültséget és a 
pulzusa lüktetését. Az élet egyetlen kockázat. 

Lassan fölállt a zűrzavarban. Hűbéresei elhallgattak, felé fordultak. Ilyen feszült 
hangulatban ez az egyszerű történés is elég volt. Olyan lett, mint a csend tava, amely gyorsan 
magába szívta a termet. Az emberek abbahagyták a sutyorgást vagy a vitatkozást, minden 
méltóságot mellőzve nyújtogatták a nyakukat, hogy lássák, ki merészel elsőnek megszólalni a 
császár hivatalos utasítása nélkül. 

Szung Vin nagyúr aznap utoljára pillantott a boltíves bejáratra, várva a császári hírnököt 
vagy a kancellárt. Nem kételkedett benne, hogy Huaj Szung gyermekcsászár már hallott a 
gyűlésről. A régi császár kémei a teremben tartózkodtak, hogy jelentsenek a gazdájuknak 
minden szót és a beszélők személyét. Mély lélegzetet vett. Ez a pillanat akkor is az övé volt az 
elcsendesült teremben. Száznál több nagyúr nézte, szemük csillogott az esti lámpások 
fényében. A legtöbbje túl gyenge volt, hogy befolyásolja a kimenetelt, de voltak még 
harmincketten, akik a kezükben tartották az ország hatalmát. Csin Feng uraság is közéjük 
tartozott. Talán csak Szung Vin képzelte, de mintha különváltak volna a tömegtói. Noha 
mindenkit fehér, vagy sötétkék ruhát viselt, szinte érzékelte az erőpontokat a teremben. 

- . Uraim! - mondta. Olyan mély volt a csönd, hogy alig kellett fölemelnie a hangját. - 
Jelenlétetek jelzi, hogy megértitek a helyzetet. Annak a tudatában kezdjük el a tanácskozást, 
hogy Li Hszung császárnak ellenére lenne, ha tétlenkednénk, miközben földünket betolakodó 


dúlja és pusztítja. Nagy próba előtt állunk, uraim, szörnyű ellenséggel kerültünk szembe. 
Hatalmas, ősi házak vesztek oda, mások új örökösök kezébe kerültek, igaz vérvonalak 
szakadtak meg. 

suttogás hallatszott. Szung Vin hangosabban beszélt, hogy lekösse a figyelmüket. A nap 
hosszú óráiban minden szavát megtervezte. 

- . Osztozom a közös bűntudatban, amiért hatalmi játékokkal bíbelődtünk, miközben a 
birodalom szenvedett. Láttam nagyurakat, akik sorra elhagyták ezt a termet, és láttam, ahogy a 
nevüket belevésték a hősök emlékkövébe, miután szabadságunk védelmében elestek. 

Csin Feng uraságra pillantott. A fiatalember kelletlenül bólintott. 

- . Gyengeségünk, kölcsönös bizalmatlanságuk miatt hagytuk, hogy egy ellenség 
közelebb kússzon a birodalom fővárosához, mint eddig bárki. Szalmaszálakkal próbáltuk 
megállítani, politikára és személyes bosszúállásra pocsékoltuk az energiánkat. Magas árat 
fizetünk ezért. Uraim, a menny kegye elfordult tőlünk. A császár eltávozott ebből a világból. A 
gyengeségnek, zűrzavarnak e pillanatában közeledik az ellenség, a véres állkapcsú farkas. Ti 
is tudjátok. 

Megint mély lélegzetet vett. Csin Feng uraság most megszólalhatott volna. Nem volt ott a 
birodalmi kancellár, hogy fenntartsa a termet, vagy irányítsa a vitát. A fiatalember azonban 
várakozóan hallgatott. 

- . A császár hangja nélkül - folytatta Szung Vin -, nincs elég erőnk, hogy a birodalmat 
fegyverbe szólítsuk. Ezt én is tudom. EI is fogadom. Igyekeztem elérni Huaj Szung császárt, de 
semmit sem hallottam az udvarból. Tisztában vagyok vele, hogy közületek sokakat otrombán 
visszautasítottak a tudatlan udvaroncok. Ezért vagyunk most itt, uraim. Tudjuk, hogy a farkas 
Hangcsou felé közeledik, és azt is tudjuk, mit kell tennünk. Harcolnunk kell, különben vagy 
adót fizetünk, vagy elhagyjuk a földünket. Harmadik lehetőség nincs. Ha semmit sem teszünk, 
nem teljesítjük kötelességünket, becsületünk porrá válik. Ha semmit sem teszünk, 
megérdemeljük a pusztítást, amely bizonyosan ideér. 

Szung Vin uraság elhallgatott, mert tudta, hogy a következő szavakért árulással 
vádolhatják. Az élete, a háza, a családi történelme odavész, ha a gyermekcsászár példát akar 
statuálni. Ha viszont megállítja a mongol seregeket, akkor elnyeri a császári ház háláját. 
Megússza a büntetést, érinthetetlen lesz. Szung Vin nem mert arról álmodni, hogy a fiai 
cserébe császárrá válhatnak, de mai tettei közelebb vihetik a sárkánytrónhoz, mint bármelyik 
ősét. És meg is ölhetik. 

-Azért jöttem el, mert cselekednünk kell. Éppen ezért összehívom a tanácsot. Felszólítok 
minden szung urat, hogy védje meg a birodalmat. Harminchárom nemes ház van ma itt. Mi és 
hűbéreseink együttesen egymilliónál több katonának parancsolunk. Szavazásra szólítom föl a 
gyűlést! 

Egyik szolgája odament a fából faragott szekrényhez a túlsó falnál. Ősi, szépséges, 
elefántcsont berakással díszített bútor volt. A szolgánál vasrúd volt, és az utolsó pillanatban 
habozva visszanézett Szung Vinre. Ura bólintott, a szolga a szekrényajtók közé nyomta a 
vasrudat, megrántotta, és letörte a zárat. 

Hangos sóhaj futott végig a termen. Az urak megbabonázva és rettegve bámulták, ahogy 
Szung Vin szolgája elővett egy mély üvegtálat, amely nagyobb volt, mint a feje. Fölemelte, és 
visszament a terem közepére. Más szolgák szabályos sorokba rendezett, fekete és átlátszó 
üveggolyókat vettek le a polcokról. Elindultak a sokaságban, kettesével kiosztották a golyókat a 
birodalom leghatalmasabb házainak. A nemesek hangosabban kezdtek beszélni. Szung Vin 
nagyúr figyelt, és a fülét hegyezte, hogy felmérje a terem hangulatát. Nem volt képes rá, és ez 
kétségbe ejtette. Lesznek, akik túlságosan félnek a császár neheztelésétől, hogy szavazzanak. 
Tartózkodni fognak, mert gyávák és gyengék. Nem tudhatta, mit tesz Csin Feng. A bátyja 


hadseregét szétzúzták a mongol támadók, de ősi házból származik, a döntése fontos. 

Szung Vin fölemelte a kezét, megmutatta a két üveggolyót, a feketét és az átlátszót. 

-A semleges szín az adófizetést jelezze - mondta, fölemelve a fekete golyót. - A tiszta víz a 
háborút. - Az átlátszó golyót beleejtette a megcsendülő üvegtálba. A golyó lassan leírt néhány 
kört, aztán megállt a tál mélyén. - Ez az én szavazatom, a házam szavazata. Felajánlok 
kilencvenkétezer katonát, lovat, fegyvereket, hadi gépezeteket. Pusztítsuk el az ellenséget a 
Nemzet Örökös Ura, a Menny Fia nevében! Huaj Szung császár és a sárkánytrón nevében! 

Eddig a pontig Szung Vin uralta a termet. Amikor az üveggolyó elnyugodott, a terem 
rádöbbent, hogy választ várnak tőle. Szung Vin homlokán kiütött a verejték. Mozdulatlanul ült, 
hogy a többiek ne lássák, amikor az izzadtság lecsordul az arcán, mert ebből megtudhatnák, 
mennyire feszült. 

A birodalom legrégebbi házának feje a középső tér mellett, az egyik első sorban ült. Hong 
uraság hatalmas ember volt, aki még szélesebbnek tűnt az udvari díszruhában. Lábát előre 
nyújtotta ülés közben, fél kézzel a térdére támaszkodott. Jobb kezében kattogtatta a két 
üveggolyót. Szung Vin várta, hogy megmozduljon, ám megdöbbenten kellett látnia a szeme 
sarkából, hogy Csin Feng úr emelkedik fel, és odalép az üvegtálat tartó szolgához. Hong úr 
gyanakodva figyelte, csak a keze mozgott. 

- . Ez az új dolgok napja - mondta Csin Feng. - Bátyám, Csin An úr az életét adta, hogy 
megvédje hazánkat és becsületünket. Hszüan, a Menny Fia vele együtt halt meg, így ért véget 
a nemes Csin-dinasztia. A birodalom védelmében ajánlhatok-e kevesebbet, mint az életemé - 
Körülnézett a nemeseken, és bólintott, mintha megértené őket. - Kötelességünk, hogy 
felperzseljük a tüskés bozótot a földjeinken. A vazallusaim és én a háborúra szavazunk. 

Egy újabb átlátszó golyót pottyantott a tálba. Mindenki azt figyelte, ahogy a golyó körbe- 
körbe jár. Csin Feng biccentett Szung Vinnék. Nem szívelte az idősebb embert, nem is bízott 
benne, és amikor a tekintetük találkozott, Csin Fengben fellobbant a gyanú. De most az 
egyszer Szung Vin úr a jó oldalon állt. Csin Feng a fekete golyót átadta az egyik szolgának, aki 
visszatette a szekrénybe, aztán megfordult és visszatért a helyére, miközben felállt két másik 
úr. Mindketten az átlátszó golyót dobták a tálba, a feketéket visszaadták. 

Szung Vin kezdett megnyugodni, amikor odament még három ember a tálhoz, és 
bedobták az átlátszó üveggolyókat. Látta, hogy Hong uraság föláll. Könnyedén, kecsesen, 
erőteljesen mozgott. Ama kevesek közé tartozott a teremben, akik naponta gyakoroltak karddal 
és íjjal. 

Mindkét golyót a tál fölé tartotta. 

- . Nem látom a császár kancellárját - mondta mély hangon. -Nem hallottam a gongot, 
amely összehívta volna ezt a tanácskozást, ezt a gyűlést. 

Ezekre a szavakra Szung Vin úr ismét verejtékezni kezdett. Noha Hong úr csak távoli 
rokona volt az öreg császárnak, azért még a császári családhoz tartozott. Még megingathatja a 
gyűlést, ha úgy dönt, hogy érezteti a befolyását. 

Hong uraság körbepillantott a teremben. 

- A szívem fellázad a gondolatra, hogy adót fizessünk ennek az ellenségnek, de ez időt 
ad Huaj Szung császárnak, hogy rendet tegyen. Szeretnék hadat vezetni, ha a szavazás a 
háború mellett dönt, de császári jóváhagyás nélkül nem köthetem házam sorsát ehhez a 
döntéshez. Ezért az adófizetés mellett szavazok. 

A fekete golyót ejtette a tálba, és Szung Vinnék erőlködnie kellett, hogy arca ne mutasson 
indulatot. Hong a beszédével csak a gyengeségét bizonyította. Nem akarja a fejére vonni a 
császári haragot, mégis elvárná a vezér szerepét abban az esetben, ha leszavaznák. Dühítő, 
de jellemző ennek a teremnek a politikájára. Hong uraság eszükbe juttatta, hogy a császár 
megharagudhat, és a hullámgyűrűk terjedni kezdtek. Szung Vin szemrebbenés nélkül figyelte, 


hogy négy további uraság dob fekete golyót a tálba. 

Már csak sötétsárga lángok pislákoltak a lámpákban, mert nem voltak itt a császári 
szolgák, hogy olajjal újratöltsék őket. Szung Vin egyenesen, mereven állt, miközben a Szung 
Birodalom nagyurai odasorjáztak a tálhoz. Néhányan beszéltek, noha az első, aki tartózkodott, 
olyan szavakkal indokolta döntését, amellyel Szung Vin szerint csak a gyávaságát bizonyította. 
Ezzel együtt még heten tartózkodtak a szavazástól, és visszaadták mindkét golyót a 
szolgáknak. 

A kár, amelyet Hong uraság okozott éppen elég volt, hogy, megijessze a gyengéket, az 
erőseket pedig óvatossá tegye. Szung Vin láthatta, hogyan változik a hangulat a teremben. Az 
adófizetés biztonságosabb útját választották a háború helyett. Erezte, hogyan csikorog 
összeszorított foga, amikor sorra hulltak a tálba a fekete golyók. Amikor tizenegyre emelkedett 
a feketék száma a hét átlátszó ellenében, fontolgatta, hogy ismét beszél, de ezzel ismét 
megsértette volna a hagyományt. Az alkalom jött és elmúlt. Megengedte magának, hogy egy 
megvető pillantást lövelljen a tartózkodók felé, de hallgatott. Az üvegtál egyre jobban megtelt. 
Két újabb fekete golyó következett, azután két újabb átlátszó. Halvány remény derengett föl 
Szung Vin úr dermedt gondolatai között. Valaki megint az adózásra szavazott. Ketten 
tartózkodtak. A szavazók úgy csoszogtak vissza a helyükre, hogy nem mertek Szung Vin 
szemébe nézni. 

Mire a harminchárom nagy ház leszavazott vagy tartózkodott, csaknem színig megtelt az 
üvegtál. Szung Vin fejben számolt, de érzelemmentes arccal ismertette az eredményt. 
Mindenki őt figyelte. 

- . Tíz tartózkodás. Tizennégy szavazat az adóra, kilenc a háborúra - jelentette olyan tiszta 
és erőteljes hangon, mint egy császári hírnök. Megkönnyebbülten szívta be a levegőt. - 
Megszavaztuk a háborút! 

Mosolygott, bár szédült a feszültségtől. A tizennégy a lehető legszerencsétlenebb szám, 
mert mind kantoni, mind mandarin nyelvjárásban ugyanúgy hangzik, mint az, hogy meg akarok 
halni. A kilenc viszont az erő száma, magával a császárral társítják. Az eredmény nem is 
lehetett volna világosabb. Sokan észrevehetően fellégeztek a mennyei kegytől. A kilenc 
jegyében cselekedni áldás. Viszont senki sem kockáztatna a tizennégynél, mert tarthatna a 
legsúlyosabb katasztrófától. 

Mély hang zúgott föl a teremben, félbeszakította az izgatott beszélgetéseket, amelyek a 
bejelentés nyomán kezdődtek a tanácsteremben. Szung Vin uraság odakapta a fejét, a szája 
kissé kinyílt. A császári kancellár állt a gongnál, amelyre most csapott rá az ütővel. Vörös volt 
az arca, mintha messziről futott volna. Fehér selyemzubbonyt és -nadrágot viselt, a jobb 
kezében hivatalának pálcáját tartotta, amelyről sárgára festett jakfark lógott a kezére. Dühös 
tekintettel meredt az összegyűlt urakra. 

- . Álljatok fel Huaj Szung, a Nemzet Örökös Ura, a középső királyság uralkodója előtt! 
Hódoljatok a Menny Fiának! 

A döbbenet hulláma futott végig a termen. Mindenki talpra ugrott, mintha felrántották volna. 
A császár nem szokott részt venni a nagyurak tanácskozásán. Noha az ő parancsára ültek 
össze, a császári akaratot mindig a teremben megjelenő képviselők valósították meg. Az itt 
tartózkodó száz nagyúr közül alig három-négynek volt szerencséje korábban az uralkodói 
jelenléthez, és most félős áhítat öntötte el őket, amikor a gong ismét megkondult. 

A térdelés nem szabályosan történt. Az urak kifinomult érzéke a tekintély és a rangok iránt 
eltűnt, arcuk és agyuk kiürült a rettegéstől. Szung Vin uraság úgy rogyott le, mintha a lába 
cserbenhagyta volna, a térdkalácsa hangosan koppant a padlón. A többi nagyúr követte a 
példáját. Néhányan annyi szolgát hoztak, hogy alig maradt helyük a térdeléshez. Szung Vin 
egy pillanatra látta a fiút, akinek fehér köntösére aranysárkányokat hímeztek, mielőtt izzadt 


homloka háromszor megérintette a fából faragott, ősrégi padlót. Minden terve és stratégiája 
ronggyá foszlott elméjében, miközben fölemelkedett, majd megint leborult, és még háromszor 
megkoppantotta a fejével a padlót. Mielőtt elvégezhette a szertartás harmadik szakaszát, Huaj 
Szung császár már be is jött közéjük a testőreivel, magabiztosan haladt a terem közepe felé. 
Szung Vin úr feltápászkodott, noha a fejét továbbra is lehajtotta, akárcsak a többiek. 
Össze volt zavarodva, nem értette, mit kereshet a teremben az új császár. Huaj Szung kicsiny, 
törékeny alak volt a nagydarab testőrök között. Nem kellett utat törniük. A császári jelenlét 
hatására Szung Vintis beleértve minden úr hátrált, hogy helyet csináljon az uralkodónak. 

Ismét csönd lett. Szung Vin alig bírta magába fojtani az eszelős mosolyt, ugyanis az apja 
jutott eszébe: hogy haragudott, amikor fölfedezte, hogy a kis Szung Vin lopott az aszalt 
almából! Nevetséges, hogy ugyanígy érzi magát egy gyerek jelenlétében. Bár sok más arcon is 
látta a zavar tüzes vörösét, amely eltüntetett minden méltóságot. 

Huaj Szung császár egyenesen, félelem nélkül állt előttük, talán mert tudta, hogy egyetlen 
szavára az Összes urat megölik. Nem tiltakoznának. Az engedelmesség túlságosan mélyen 
gyökerezett bennük. Szung Vin uraság dühösen gondolt erre, miközben várta, hogy a fiú 
megszólaljon. A császár szinte olyan volt, mint egy életre kelt bábu, borotvált feje ragyogott a 
lámpafényben. Szung Vin rádöbbent, hogy a császári szolgák újratöltötték az olajlámpásokat, 
a fény megnőtt a teremben, mindenki aranyszínben fürdött. Láthatta a kilenc sárga sárkányt, a 
hatalom és a vérvonal jeleit, amelyek összefonódtak Huaj Szung köntösén. Magába fojtott egy 
sóhajtást. Tudta, hogy ha Huaj Szung semmisnek nyilvánítja a szavazást, akkor neki vége. 
Reszketve várta valakinek a szavait, akit nem ismert. 

Huaj Szung megszólalt magas, tiszta, csengő hangon. 

- Ki hívta össze ezt a tanácskozást ii 

Szung Vin gyomra görcsölt a félelemtől, miközben fölállt. Nem kellett látnia, anélkül is 
tudta, hogy a teremben minden szem felé fordul. Lehajtotta a fejét, a szája megrándult. A csönd 
egyre nyúlt. Némán összeszedte minden méltóságát. A fiú megszegte a hagyományokat, 
amikor belépett a terembe. Ez volt az a cselekedet, amelyet nem látott előre. A háta mögött 
ökölbe szorította a kezét, mikor fölemelte a fejét. Tudta, hogy nem nézhet a fiú szemébe, 
úgyhogy a padlót bámulta. 

- . Menny Fia, azért gyűltünk össze, hogy választ adjunk az ellenségnek, amely fenyeget 
minket. 

- Ki vagy te? - kérdezte a fiú. 

- Menny Fia, ez az alázatos szolga Szung Vin, a... 

- . A többiek nevében is beszélsz, Szung Vin? Vállalod értük a felelősséget? 

Mivel nem akarta magát vádolni a felelettel, ismét letérdelt, és a fejét a meleg padlóhoz 
koppantotta. 

-Állj föl, Szung Vin! Kérdeztem valamit! 

Szung Vin megkockáztatott egy pillantást, körülnézett a teremben, bizonyosra vette, hogy 
az urak őt bámulják. Senki sem emelte föl a fejét. Egy emberként rettegtek a császártól. Noha 
Huaj Szung még kisfiú volt, magát a mennyeket jelentette, az isten volt a közönséges emberek 
között. Szung Vin halkan sóhajtott. Szerette volna látni a birtokán az újszülött csikókat, amelyek 
gondos tenyésztés eredményeként jöttek a világra. Sok időt és fáradságot fordított rájuk, mint 
minden másra. Megfájdult a szíve, amikor a feleségeire és a fiaira gondolt. Ha a császár példát 
akar statuálni a házával, akkor sárga selyemzsinórral átkötve kapják meg a halálos ítéletet. A 
lányait kivégzik, a családi birtokot felégetik. 

- . Én beszélek a nevükben, Menny Fia. Én javasoltam ma a szavazást. - Erősen 
összecsukta a száját, mert attól tartott, hogy félelmében bocsánatkérést kezd el dadogni, 

- . Akkor hát teljesítetted a kötelességedet. Szung Vin. Uraim megszavazták, hogy bontsák 


ki a zászlókat? 

Szung Vin pislogott, nagyot nyelt, és törte a fejét, hogy mit akar a császár. 

- I-igen, Menny Fia. 

- . Akkor légy büszke, Szung Vin uram. Ma a császár jóváhagyásával cselekedtél. 

Szung Vin megilletődötten hebegett valami válaszfélét. A fiú ránézett az összegyűlt 
urakra. 

- . Halála előtt a nagybátyám azt mondta nekem, hogy ti egy viperafészek vagytok - 
jelentette ki. - Azt mondta, hogy ti inkább látnátok Hangcsout lángokban, semhogy a 
méltóságotokat és a becsületeteket kockáztatnátok. Látom, tévedett. 

Szung Vin vad örömmel figyelte, milyen kínosan feszengnek azok, akik az adófizetésre 
szavaztak, beleértve Hong urat. A császár magabiztosan folytatta: 

- . Nem kezdem uralkodásomat fenyegetésekkel. Urak, távozzatok a palotából, és hívjátok 
össze ezredeiteket. A testőrségeitek is veletek menetelnek. Békét hirdetek a házaitoknak, 
amelyek a távollétetekben sem maradnak kiszolgáltatottak. Minden nemesi családot eltörlök, 
amely előnyt akar kovácsolni ebből. 

Ismét Szung Vinhez fordult. 

- . Jól cselekedtél, uram. Békében talán kifogásoltam volna ítélőképességedet, de most 
nincs béke. Meg fogom tisztelni házadat, amint visszatérünk. 

- . Amikor visszatérünk, Menny Fiad - kérdezte tágra nyílt szemmel Szung Vin. 

- Természetesen. Én nem vagyok öregember, Szung Vin uram. Látni akarom a háborút! 

Olyan fény csillant fel a kisfiú szemében, hogy Szung Vin megborzongott, de ezt elrejtette 
egy mély meghajlással. 

- . Hong úr, te vezeted a sereget - rendelkezett Huaj Szung császár. A hatalmas ember 
letérdelt, és a padlóhoz koppantottá a homlokát. - Mennyi időre van szükséged, hogy 
elhagyhassam Hangcsout? 

Hong úr térdelésben fölegyenesedett. Sápadt volt. Szung Vin örvendezve látta, mennyire 
kényelmetlenül érzi magát. Milliónyi ember mozgatásához irdatlan mennyiségű ennivaló, 
páncél és fegyver szükséges. 

- Egy hónapra, Menny Fia. Ha felhatalmazásom van, újholdra készen lehetek. 

- . Minden hatalmat megkapsz, amire szükséged van - felelte Huaj Szung. Keményebb 
hangon folytatta: - Aki hallja, vésse az eszébe, hogy ebben a kérdésben én beszélek az ő 
szájával. Gyorsan cselekedjetek, uraim. 

Megfordult és kivonult. Mivel a többiek lesütötték a szemüket, csak Szung Vin látta, 
mennyire remeg a vékony alak menés közben. 


Harmincharmadik fejezet 


sűrű eső verte a ház tetejét, ahol Kubilaj megszállt. A gazda a mezőn várakozott a 
falusiakkal és a családjával. Az érkező Kubilaj látta őket, amikor elügetett mellettük: olyanok 
voltak, mint a félig vízbe fojtott kutyakölykök. De legalább életben maradtak. Kubilajnak csak 
egy éjszakára volt szüksége a körbekerített falura. 

Hatalmas tűz ropogott mellette. Közel állt a tűzhelyhez, hogy a meleg megszárítsa 
gőzölgő ruháját. Időnként járkálni kezdett, és széles taglejtések kíséretében beszélt a jövőről. 

- Hogy állhatnék meg most? - kérdezte. 

Felesége, Csabi egy ódon, agyonfoltozott, újra tömött pamlagon hevert. Karjában a pici 
lány elaludt, de még mindig mocorgott, és bármelyik pillanatban felébredhetett. Csabi fáradtan 
nézett a férjére, akit elnyűttek a Szung Birodalomban töltött évek. Ebben a pillanatban Kubilaj 
aligha ismerte volna föl egykori tudós énjét. Több volt ez testi változásnál, noha kifejlődtek rajta 
azok az izmok és inak, amelyek kecsessé teszik a mozgást. A valódi változást a győztes 
csaták, és az ott alkalmazott taktikák okozták. Csabi minden csepp vérével szerette, 
ugyanakkor féltette is. Akármi volt is a szándéka Möngkének, megkeményítette, átváltoztatta a 
férjét. Hiába halt meg a kán, Csabi máig gyűlölte ezért. Nem emlékezett, hogy Kubilaj mikor 
nyitott ki utoljára egy könyvet. Gyűjteménye a szekereken utazott bezsírozott vászonba 
csomagolva, mert túlságosan értékesek volt ahhoz, hogy otthagyják, de a tavaszi esőkben 
kiütött rajta a zöld penész. 

- Alszik? - kérdezte Kubilaj az indulattól rekedten. 

- Végre elaludt. Azt mondtad, döntöttél. Akkor miért vívódsz még mindig? 

- . Mert olyan közel vagyok, Csabi! Megragadhatnám Hangcsout, érted? Az utóbbi öt 
évben mindent azért csináltam, hogy elérjek idáig, és akkor az a gyalázatos öcsém kánná 
kiáltja ki magát! Talán hagyjak itt mindent, amit eddig megvalósítottam, menjek haza és 
csússzak a hasamon, mint egy kutyáé Hogy távozhatnék most? 

- . Kérlek, beszélj halkabban, vagy megint fölvered - felelte Csabi. Kimerült az 
álmatlanságtól, a mellbimbói fájtak a szoptatástól, de nem hagyhatta, hogy Kubilaj pánikba 
hajszolja magát, vagy az eszméletlenségig berúgjon. 

- . Miután Szübötejt hazahívták nyugatról, soha többé nem tért vissza - mondta Kubilaj, és 
ismét járkálni kezdett. - Értedé Ez az én lehetőségem, az én időm. Ha eltűnök innen, a 
szungokat nem verik meg még egyszer ilyen könnyen, még akkor se, ha sikerül visszatérnem. 
Tanulnak ebből, és minden véres lépésért meg kell küzdenünk. Ha egyáltalán visszatérek. Ha 
nem ölnek meg valamilyen távoli csatatéren, miközben a saját öcsémmel harcolok! Hogy 
tehette ezt velem, Csabié Az a semmirekellő, pofátlan... 

- . Ne szitkozódj a gyerek előtt - figyelmeztette Csabi. Kubilaj összevont szemöldökkel 
nézett rá. 

- Úgysem érti, asszony. 

- Ne asszonyozz itt nekem, férjem. Azt akartad, hogy meghallgassalak, hát 
meghallgatlak, de azt mondtad, úgy döntöttél, hogy hazamész. Miért álltunk meg ezen a hideg 
helyen? Miért nem oldódott meg semmié 

- . Mert ez nem egyszerű kérdés! - csattant fel Kubilaj. A felesége tápászkodni kezdett. - 
Hova mészé 

- Lefeküdni. 

Kubilaj hangulata megváltozott. Odament a pamlaghoz, letérdelt. 

- . Ne haragudj. Csak azt hittem, nem kell a hátamra vigyázni, ha az öcsém van ott. Tőle 
nem számítottam erre. Azt hittem, Arik-Böke mindig engem fog támogatni. 

Csabi megsimogatta a férfi állát. 


- . Tudod, mennyire megváltoztál, amióta elhagytad Karakorumot? Lehet, hogy ő is. Öt év 
nagy idő, Kubilaj. Valószínűleg még mindig azt képzeli, hogy te a tudós báty vagy, aki jobban 
szereti a könyveket és a furcsa gondolatokat, mint bárki más a családból. Már nem ismer téged. 
Te pedig nem ismered őt. 

- Levelet kaptam tőle - mondta Kubilaj fáradtan. 

A felesége felült, a szemébe nézett. 

- Szóval ezért vagy olyan dühös! Mit írt? 

Kubilaj felsóhajtott. 

-  Énem egy része abban reménykedett, hogy ez az egész csak tévedés. Arik-Böke szinte 
ugyanakkor nyilvánította magát kánná, amikor én. Fogalma sem volt, hogy én mit csinálok ítt. 
Reméltem, megérti, hogy nekem több jogom van erre, mint neki, ehelyett úgy ír, mintha az, amit 
csinált, már kőbe lenne vésve. -Ismét ingerült lett, mert eszébe jutottak öccse szavai, amelyeket 
egy távoli írnok vetett papírra. - Hazarendelt, Csabi. Az én ostoba öcsém úgy ír nekem, mintha 
egyenlők lennénk. 

-Többé nem vagytok gyerekek, Kubilaj - mondta halkan Csabi. 

- Most már nem számít, hogy ki született előbb. Elérte a férfikort, és az óhaza kánja lett 
anyátok öröksége és Möngke adománya révén. Hozzászokott, hogy egy nemzetet vezessen. 
Nem kétlem, hogy figyelembe vette a reagálásodat, te viszont más tapasztalatokat szereztél 
azóta a csatatéren. 

- . Majd megérti, ha szembekerülünk az ütközetben - mondta Kubilaj, ökölbe szorítva a 
jobb kezét. Mély lélegzetet vett, hogy fékezze a dühét. - Csak nem azt mondod, hogy igaza 
van? - kérdezte. 

Az asszony megrázta a fejét. 

- . Hát persze hogy nem, férjem. Meg kellett volna beszélnie a hercegekkel és a főrangú 
emberekkel. Számolnia kellett volna vele, hogy te is pályázol a tisztségre, mielőtt nagykánná 
nyilvánította magát. De ami megtörtént, azon nem változtathatsz. Céltalan azon vitatkozni, hogy 
mit kellett volna tennie. Kánná nyilvánította magát. Most a férfit kell látnod benne, nem azt a 
kisfiút, akit fölsegítettél, amikor elesett, vagy akinek meséltél. Ugyanaz a Sorhatani az anyátok, 
aki gyakorlatilag uralkodó volt éveken át. Ugyanaz az apátok, aki az életét áldozta fel a kánért. 
Mindkettőtöknek Dzsingisz a nagyapja. Ha továbbra is úgy gondolsz Arik-Bökére, mint egy 
puhányra vagy egy idiótára, akkor el tud pusztítani téged. 

- . Előbb ölöm meg - felelte Kubilaj. - Nem számítottam rá, hogy kán leszek, Csabi. 
Möngkének tucatnyi fia van. Ha még néhány évig él, kinevez egy örököst, aki simán átveszi a 
tisztséget. De nem tette meg, most pedig meghalt, és ahelyett, ahelyett... 

- nem bírta szavakba öntetni a dühét, csak a levegőbe öklözött. 

- . Meg kell találnod a nyugalmat - mondta Csabi. - El kell felejtened a haragodat, az 
árulást, és kán módjára kell gondolkodnod. 

- Megcsóválta a fejét. - És döntést kell hoznod. Vagy ellenségednek tekinted, vagy 
lemondasz a kánságról, és hűségesküt teszel neki. Vagy ez, vagy az. Semmi értelme, hogy 
megőrjítsd magad. De egyik esetben sem maradhatsz a Szung Birodalomban. 

Férjéből egy szempillantás alatt kifutott az indulat. A válla megereszkedett. 

- . Rettenetes pocsékolás - mondta halkan. - Jó embereket vesztettem el. Valamennyien 
szenvedtünk azért, hogy végrehajtsuk a parancsot, amelyet Möngke adott nekem. Azt nem 
tudom, arra számított-e, hogy sikerrel járok, vagy az ellenkezőjére. Talán csakugyan úgy 
gondolta, kudarcot vallók, és azért lovagolt ide, hogy a segítségemre siessen. De itt vagyok, és 
még a talpamon állok. Elfoglalhatom a fővárosukat, Csabi. 

- . És elveszíted a világot, ha megteszed - mormolta az asszony fáradtan. - Mindezt már 
korábban is elmondtad. Még ha legyőzöd a szungokat, még ha császár leszel itt, akkor is 


szembe kell nézned Arik-Bökével. Kapsz egy kánságot a nemzeten belül, de az öcséd 
hűbérese leszel. Még mindig vissza kell menned Karakorumba, hogy hűséget esküdj neki. - 
Felsóhajtott, mert a baba nyekeregni és fészkelődni kezdett. Csabi gyengéden a szájába dugta 
a kisujját. A baba félálomban mohón szopni kezdte. 

- . Ezt nem tehetem - felelte Kubilaj a távolba bámulva, mintha végiglátna a hazafelé 
vezető úton. - Én kán vagyok, Csabi. Megvan hozzá a jogom, és nem adom föl. Mi jutott 
eszébe, hogy kánnak kiáltotta ki magát? Látod, mit tett velem? Nincs rá joga, Csabi. Egyáltalán 
nincs. - A fejét rázta, és ismét a tűzbe bámult. -Amikor fiatal voltam, arról álmodtam, hogy 
követem azt az ösvényt, amelyet Ögödej nyitott, de az csak ábránd volt. A fia, Güjük volt az 
örökös. Tudtam. Megértettem. Amikor Güjük meghalt, Möngke volt a nyilvánvaló választás. 
Idősebb volt, jobban tisztelték. Elkísérte Szübötejt nyugatra, minden volt, ami én nem, Csabi. 
Akkor még nem voltam készen. Folyton gúnyolt, azért, ahogy öltöztem, beszéltem, és amiért 
könyveket olvastam. 

- Emlékszem - mondta halkan Csabi. 

- . Igaza volt, Csabi! A dolgok, amiket láttam... nem, amiket tettem. - Kissé megborzongott 
az emlékektől. - Ártatlan voltam. Azt hittem, hogy értem a világot, de alig voltam több egy 
gyereknél. 

Fölvett egy piszkavasat, és a lángoló fatuskókat bökdöste, amelyek szikrazáport 
árasztottak a szobába. Csabi a kezével eltakarta a kislányt. 

- . De többé nem vagyok gyermek - mondta a férfi halkan, rekedten. Letette a piszkavasat, 
szembenézett az asszonnyal. 

- . Olyan fiatalok voltunk akkor, de az Ég Atyára, már nem vagyok az a fiatalember, aki 
még sosem látott felpüffedt halottat. Kán vagyok. Ez tény, nem fogok változtatni rajta. - Ökölbe 
szorította a kezét, örült a saját erejének. - Nem fogom hagyni, hogy valaki más álljon a 
helyemre. 

Valaki a torkát köszörülte az ajtónál. Odafordultak. Kubilaj egyik testőre volt. Az eső 
lecsurgott olajozott köpenyén, és tócsába gyűlt a csizmája mellett. 

- . Urjang-Kadaj orlok szeretne találkozni veled, kán uram -mondta, és mélyen meghajolt. 

Senki sem jöhetett Kubilaj közelébe anélkül, hogy ne kutatták volna át fegyver után, és 
legalább két testőr kíséretében léphetett csak be. Még a postafutárok is csak úgy léphettek be a 
kánhoz, ha előbb meztelenre vetkőztek, aztán visszaöltöztek. Annak a néhánynak, akik 
utolérték, a tümenekkel kellett maradniuk, így nem vihették hírét annak, hogy nagykánná 
nyilvánította magát. Möngke halála még mindig hullámokat vert a nemzetben. Ezért volt vörös 
mérgében Urjang-Kadaj, amikor bejött az esőről. 

- . Hívattál kán uram - mondta az orlok, keskeny, fehér szájjal. Abban a pillanatban 
észrevette Csabit. Meghajolt, hogy rámosolyoghasson az asszony karján a gyermekre. 

- Úrnő, nem is láttam, hogy itt vagy. jól van a lányod? 

- . Egész nap alszik, és egész éjszaka ébren tart, egyébként jól van. Ideje is, hogy 
fölkeltsem és megetessem. 

Urjang-Kadaj már-már nyájasan bólintott. Kubilaj csodálkozva figyelte, olyan oldalát 
pillantotta meg, amelyet eddig nem ismert. Urjang-Kadaj nem hozta el a hadjáratra a feleségeit 
és gyermekeit, neki pedig egyszerűen nem jutott az eszébe, hogy a szigorú tiszt szerető apa is 
lehet. 

Megköszörülte a torkát, mire Urjang-Kadaj ismét meghajolt Csabi előtt, csak azután ment 
oda Kubilajhoz, a tűz mellé. Kubilaj intett neki, hogy melegedjen. Az orlok kinyújtotta a kezét, 
és a lángokat bámulta. 

- . Te a bátyám, Möngke embere voltál, Urjang-Kadaj. Tudom, és nem Zavar. - Kubilaj az 
orlokra pillantott, de Urjang-Kadaj egy szót sem szólt. 


- . Bizonyítottál a szungok ellen... - folytatta a kán. - De ez már elmúlt. Úgy tűnik, haza kell 
vinnem a tümenjeimet. Ha ütközet lesz, mongol tümenekkel fogok szembenézni, hazai földön. 
A saját népünkkel nézünk szembe, olyan emberekkel, akiket talán ismersz és tisztelsz. 

Urjang-Kadaj elfordult a lángoktól. Szeme és arcának síkjai árnyékba merültek. Kurtán 
biccentett. 

- Azt akarod tudni, hogy megbízhatsz-e bennem, nagyuram. Érthető. - Egy ideig 
gondolkodott, letörölte arcáról az esőcseppeket. - Nem tudom, hogyan győzhetlek meg, 
nagyuram. Igaz, a bátyád, Möngke választott ki, hogy vezessem a seregeidet, de minden 
parancsodnak engedelmeskedtem. Hűséges voltam, a többiekkel együtt esküdtem föl rád, 
amikor kánnak nyilvánítottad magad. Ha ez nem elég, nem tudom, mi mást ajánlhatnék. 

- A családod Karakorumban van - mondta halkan Kubilaj. 

Urjang-Kadaj bólintott, az izmok megfeszültek az állán. 

- . Ez igaz. Érvényes a legtöbb emberre is, az új tümenekben éppúgy, mint a régiekben. 
Ha Arik-Böke öcséd túsznak használja a családomat, semmit sem tehetek, hogy megmentsem 
őket. Akkor bosszút fogok állni értük. 

Egy pillanatra fellángolt a szemében a harag, és Kubilaj hirtelen megértett valamit, amitől 
elöntötte a szégyen. A családja évek óta manipulálja ezt az embert. Nem állhatta az orlok 
tekintetét. Tümenjeinek asszonyait és gyerekeit visszaküldte Karakorumba, és a jobb karját 
odaadta volna, ha visszacsinálhatja ezt a döntést. Ez lehetőséget ad Arik-Bökének, hogy 
egyenesen a szívébe szúrjon azoknak, akik Kubilajt támogatják. Nem tudhatta, hogy Arik-Böke 
felhasználja-e ezt a fajta fenyegetést, de ahogy Csabi mondta, már nem ismerte az öccsét. 

- . Kénytelen vagyok megtervezni egy hadjáratot a hazám ellen - mondta Kubilaj szinte 
csodálkozva. - Segítesz ebben? 

- . Természetesen, nagyuram. Te vagy a kán. Hű vagyok hozzád. - Urjang-Kadaj minden 
szót olyan nyugodt bizonyossággal mondott ki, hogy Kubilaj kétkedése elszállt. 

- Te hogy kezdenéd v - kérdezte. 

Urjang-Kadaj elmosolyodott, mert tudta, hogy a válság elmúlt. 

-Azonnal visszavonulnék a szung földekről, nagyuram. A bázisomat csin területen, 
Xanadu körül rendezném be. Ott van elég élelem a földeken, hogy eltartson minket. Öcsédnek 
a gabonát és a húst a csagatajida kánságból és Oroszországból kell hozatnia, tehát elvágnám 
az utánpótlási vonalaikat. Egy ilyen háborúban az utánpótlás nagy szerepet játszik. - Az orlok 
föl-alá járkált a tűz előtt, öntudatlanul ugyanazt téve, amit Kubilaj az ő belépése előtt. - Az 
öcsédnek ott vannak a hűbéres hercegei, akik esküt tettek neki. Gyorsan meg kell verned a 
legerősebbeket, az üzenet lesz a többinek. Vedd el az öcséd erejét, az utánpótlást, és amikor 
szembekerülsz vele a csatában, összeomlik. 

- Jó sokat gondolkoztál rajta - mosolygott Kubilaj. 

- . Azóta, hogy megérkezett a hír, nagyuram. Haza kell térned, és ha megteszed, le kell 
verned Karakorumot. Te vagy a nagykán. Nem engedheted meg, hogy más használja ezt a 
címet. 

- . Az nem okoz gondot, hogy a saját népünkkel kerülünk szembe egy háborúban? - 
kérdezte Kubilaj. 

Urjang-Kadaj vállat vont. 

- . Csaknem öt éve szüntelenül harcolunk, nagyuram. Az alattad szolgáló tümenek a 
legjobbak, amelyeket Möngke csak adni tudott, de azóta sokkal erősebbek lettek. Nem 
hízelgek nekik, amikor ezt mondom. Senki nincs a testvéreid között, aki meg tud állni velünk 
szemben. Ezért hát ez nem jelent gondot. Ha azt választják, hogy húznak egy vonalat a földön, 
akkor mi átlépjük, és kibelezzük őket. 

Rövid szünetet tartott, hogy átgondolja, mit mond következőnek: 


- . Nem tudom, mi a szándékod az öcséddel. Tudnod kell, hogy ha Arik-Böke 
megfenyegeti a tümenjeink családtagjait, akkor végül nem kímélheted meg az életét. Láttam, 
amikor megkegyelmeztél egész városoknak, de a harcosaid akkor csak ezüstöt és zsákmányt 
veszítettek. Ha az öcséd kezéhez vér tapad, amikor találkozunk vele... - Elhallgatott, mert 
Kubilajnak eltorzult az arca. 

- . Megértettem - mondta a kán. A tábornok feszülten figyelte. 

- Ha ez elkezdődik, én vetek véget neki. Nem akarom megölni őt, orlok, de ahogy mondod, 
vannak dolgok, amiket nem hagyhatok figyelmen kívül. 

Urjang-Kadaj bólintott. Elégedett volt azzal, amit a nagykán arcán látott. 

- . Jól van. Fontos, hogy megértsd a téteket. Ez nem játék, és nem családi viszály, amelyet 
meg lehet oldani egy kiadós veszekedéssel és erős italokkal. Ez vérontás lesz, nagyuram. 
Feltételezem, nem közölted az öcséddel a szándékaidat d Láttam, hogy lefogtad a futárokat. 

Kubilaj a fejét rázta. 

- . Legalább ez valami - mondta Urjang-Kadaj. - Meglephetjük őket, és ez fél tucat 
tümennel felér. Javaslom, hogy Xanadut építsd ki erőddé, nagyuram. Az az öcséd 
hatótávolságán belül van. Ott hagyhatjuk a tábor utolsó kísérőit. Gyorsan mozogva elvághatjuk 
az öcséd utánpótlási vonalait, és elfoglalhatjuk az őt támogató hercegek birtokait. Információra 
van szükségünk ezekről az emberekről, de egy kis szerencsével a háború véget érhet, mielőtt 
az öcséd észbe kapna. 

Kubilajt felderítette az orlok önbizalma. Ismét végiggondolta Arik-Böke levelét. Öccse 
eldicsekedett azokkal a hercegekkel, akik letették előtte az esküt. 

- . Azt hiszem, van egy listám, orlok. Az öcsém volt olyan kedves, és elküldte legfontosabb 
támogatóinak névsorát. 

Urjang-Kadaj hunyorgott, azután lassan elmosolyodott. 

- . Errefelé nem voltak postavonalak, amikor kánt csináltál magadból, nagyuram. Lehet, 
hogy az öcséd még hónapokig nem tudja meg, mit tettél. Megelőzhetjük a híreket, és a 
hercegek örömmel fogadnak, mielőtt fogalmuk lenne a szándékainkról. 

Kubilaj összeszorította a száját. Nem tetszett neki a gondolat, hogy olyan embereket 
látogasson meg, akik szövetségesként fogadják, hogy azután elpusztítsa őket, de öccse kevés 
választást hagyott neki. 

- . Lehet, hogy így kell lennie - mondta. - Möngke két legidősebb fia esküt tett az 
öcsémnek. A nevük Aszutaj és Urungtas. Ismered őket? 

- Nem, nagyuram. Földet fognak kapni cserébe azért, mert támogatják. Ki van még? 

- . Csagatáj unokája, Algu és Dzsocsi fia, Batu. Ók a leghatalmasabbak Arik-Böke új 
szövetségesei közül. 

- . Akkor velük kell kezdeni. Nem aggódom Möngke fiai miatt, nagyuram. Ők kisebb 
játékosok, még nem szereztek nevet maguknak. Batu ellenőrzi az északról érkező élelmiszert 
és felszerelést. Először őt kell megtámadnunk, azután Algut. 

Kubilaj egy pillanatig gondolkodott. 

- . Batu... sokkal tartozik nekem. Talán át tudjuk állítani a mi oldalunkra. - Urjang-Kadaj 
kérdőn nézett rá, de a kán megrázta a fejét, erről nem akart beszélni. - De még így is meg kell 
kerülnünk a hazát. Az sok ezer kilométer. 

- . Szübötejnek háromszor sikerült, nagyuram. Küldj ki két-három tüment portyázni. Bajar 
tábornok kezet csókol neked, hogy lehetőséget kap tőled. Te meg én pedig nyugaton 
megtámadjuk Csagatáj területét. 

- . Hülegü öcsém új kánságot hozott létre Damaszkusz körül. Valakit elküldök hozzá. 
Azután Karakorum jön - mondta halkan Kubilaj. - Mindezt egy évad alatt, orlok. Nem fogok 
éveket tölteni ezzel. Gyorsan végezni akarok, hogy visszatérhessek a szungokhoz. 


- Parancsodra, kán uram - hajolt meg Urjang-Kadaj. 

Arik-Böke kinyitotta az ajtót, és a félfának támaszkodott, miközben benézett a terembe. A 
helyiség elég nagy volt, hogy a legkisebb neszt is visszaverje, de a padokban ülő írnokok 
serege alig adott hangot. Csak a tollak sercegését, a pecsétek fojtott koppanását lehetett 
hallani. A hivatalnokok a fejüket lehajtva írtak vagy olvastak. Időnként fölállt valamelyik egy 
tekerccsel a kezében, és keresztülment a termen, hogy suttogva ellenőriztesse elöljárójával. 

Batu bekukkantott az ajtón. Jóval idősebb volt Arik-Bökénél, noha ő is Dzsingisz unokája 
volt, Dzsocsinak, a nagy kán elsőszülöttjének a fia. Fekete haját ezüst szálak szőtték át, az 
arca éppolyan cserzett volt, mint bármelyik pásztoré, aki hóban-hőben a szabadban él. Csak 
sápadtabb bőre mutatta, hogy a földjei az orosz északon terülnek el. Felvonta a szemöldökét 
az írnokok láttán. Arik-Böke kuncogott. 

- . Látni akartad a birodalom lüktető szívét, Batu. Ez az. Elismerem, nem ezt képzeltem, 
amikor nagykán lettem. 

- . Meg is bolondulnék, ha egy ilyen teremben kellene dolgoznom - felelte komolyan Batu. 
Vállat vont. - De szükség van rá. Én csak elképzelni tudom azt a hírmennyiséget, amely átfut 
Ka-rakorumon. 

- . Ez az új világ - felelte Arik-Böke, és halkan becsukta maguk mögött az ajtót. - Azt 
hiszem, Dzsingisz nem értette volna meg. 

Batu elvigyorodott, amitől váratlanul fiúsnak tűnt. 

- Hát nagyon utálta volna, ezt tudom. 

- Én nem az a fajta vagyok, aki túl sokat foglalkozik a múlttal, Batu. Ezért hívtalak meg 
Karakorumba. Az unokatestvérem vagy, és az emberek jót beszélnek rólad. Nem kellene, hogy 
idegenek legyünk. 

- . Megtisztelsz - felelte Batu könnyedén. - Noha én jól megvagyok az országomban. Az 
adó természetesen teher, de még sosem mulasztottam el befizetni. 

A célzás elég nyilvánvaló volt. Arik-Böke bólintott. 

- . Küldök majd hozzád egy írnokot, hogy felülvizsgálja az összegeket. Talán ki lehet 
dolgozni valami újfajta elrendezést az én kánságom alatt. Mindent meg lehet változtatni, Batu. 
Hónapokat töltöttem csak azzal, hogy megtanuljam, meddig terjed a befolyásom és a 
hatalmam, és ez még nem is minden. Nem látom okát, miért ne jutalmaznám meg azt, aki hű 
hozzám. 

- jobb vezetni, mint követni - mondta Batu. - Fárasztóbb, de a jutalom... 

Arik-Böke sunyin mosolygott. - Hadd mutassam meg neked a jutalmat - mondta, és intett 
unokatestvérének, hogy kövesse. -Hülegü bátyám leírt nekem egy bagdadi szerájt. Elkezdtem 
itt valami hasonlót. 

- Szerájt? - kérdezte Batu, gondosan artikulálva az idegen szót. 

- Gyönyörűséges fiatal lányok, akik engem szolgálnak. Embereim vannak a 
rabszolgapiacokon, akik csak a legfiatalabbakat és legszebbeket vásárolják. Gyere, 
választhatsz közülük, azt, amelyiken megakad a szemed. Vagy, ha kívánod, akár többet is. 

Folyosókon vezette végig Batut, amíg egy ajtóhoz nem értek, amelyet két megtermett 
testőr őrzött. Mindkettő vigyázzba vágta magát a kán jelenlétében. Arik-Böke elsietett mellettük, 
kinyitotta az ajtót, amely mögül nevetés és vízcsobogás hallatszott. Batu növekvő 
érdeklődéssel követte. 

Az ajtó egy buja növényekkel teleültetett, kis udvarba nyílt, amelyet árkádos folyosó vett 
körül. Batu hat-hét fiatal nőt látott, és észrevette, hogy Arik-Böke fülig érő szájjal, mohón 
vigyorog. Az udvar körül egyszerű kamrák sorakoztak, bennük ágyak és néhány dísztárgy. 

- . Addig maradnak itt, amíg teherbe nem esnek, akkor átköltöznek a palota más szobáiba, 
ahol megszülhetik a gyerekeket. 


- Ők... a feleségeidé - kérdezte Batu. 

A lányok feltápászkodtak a kán érkezésére. Néhányan letérdeltek a fényesre csiszolt 
kövekre. Arik-Böke jót nevetett. 

- Négy feleségem van, bátyám! Nincs szükségem többre! 

Intett az egyik lánynak, aki odajött. Rémült volt a szeme. 

Arik-Böke kinyújtott kézzel fölemelte az állát, jobbra-balra fordította a fejét, hogy Batu 
megcsodálhassa a szépségét. A lány mozdulatlanul állt, miközben a kán keze lecsúszott a 
köntösén, és szétnyitotta, lemeztelenítve a mellét. Durva ujjaival megemelte az egyik emlőt. A 
lány kővé merevedett. 

- . Micsoda édes súly ez a kezemnek! - mondta érdesen Arik-Böke. - Nem, Batu, ezek 
csak az örömömre vannak, és hogy gyerekeket szüljenek. Ezer örökösöm lesz. Miért ne? Egy 
kánnak erős vérvonal kell. Válaszd bármelyiket. Olyan éjszakád lesz, amelyre emlékezni fogsz! 

Batu látta a lány tág pupilláját, és felismerte a levegőben terjengő édeskés illatban az 
ópiumot. Nyájasan bólogatott, de nem mutatott semmilyen érzelmet. 

- Az én feleségeim nem olyan megbocsátok, mint a tieid, kán uram. Azt hiszem, kést 
fognának a férfiasságomra, ha elfogadnám az ajánlatodat. 

Arik-Böke felhorkant, és elengedte a lányt. 
- Micsoda ostobaság, bátyám! Minden férfinak kánnak kellene lennie a saját házában. 

Batu búsan mosolygott, és közben igyekezett kieszelni valamit, hogy ne sértse meg a 
nagykánt. Nem kívánta Arik-Böke asszonyait. 

-Viszont minden férfinak kell aludni, nagyuram. Jobb szeretek úgy ébredni, hogy 
mindenem megvan. 

Kuncogott, Arik-Böke is heherészett. Enyhült a feszültség. A kán szórakozottan fogdosta 
tovább a lány mellét. 

- . Hülegü bátyám olyan termekről mesélt, amelyek a hús örömeinek vannak fenntartva - 
mondta. - Ruhák, furcsa székek és eszközök; sok száz gyönyörű lány egyedül a sahnak. 

Batu észrevétlenül elfintorodott. A lány élettelen szemekkel bámult, miközben Arik-Böke 
markolászta. Az ajka duzzadt volt, mintha megütötte volna. Igazság szerint nagyon tetszett 
Batunak. Csakhogy, mint Ögödej kán mondta neki egyszer, minden a hatalomról szól. Nem 
akart Arik-Böke adósa lenni. Szinte hőhullámként érzékelte a kis ember gerjedelmét. Arik-Böke 
szájon át fújtatott, forradásos arca megcsúnyult az izgalomtól. Batu émelygett, de azért 
rendületlenül mosolygott. 

- Na és mi van Kubilajjal, nagyuram? Évek óta nem láttam. Visszatér Karakorumba? 
Arik-Böke vörös képe kissé megfakult a bátyja említésére. Hanyagul vállat vont. 
- . A lehető leggyorsabban, bátyám. Parancsot adtam neki a hazatérésre. 

- . Szeretnék ismét találkozni vele, nagyuram - mondta ártatlan arccal Batu. - Valamikor 

barátok voltunk. 


Harmincnegyedik fejezet 


Csendesség legyen a Menny Fiának, a Szung császárnak, a Nemzet Örökös 
Uralkodójának! - kántálta a császári kancellár. Ura fölemelt kézzel üdvözölte Hong és Szung 
Vin uraságokat, akik az első sorban haladtak. Huaj Szung fiatal arca kipirult az izgalomtól, 
hogy ilyen hadsereggel lovagolhat. Egy vén heréken ült, amely széles volt, mint egy asztal. A 
barátságos hátast megfelelőnek találták egy tizenegy éves gyereknek, akit nem lehet ledobni. 
Kegyetlenül ostorozni kellett, hogy felgyorsítson lépésről, de ez nem csökkentette az ifjú 
császár lelkesedését. 

- . Látjátok, hogy futnak előlünk! - kiáltotta az uraknak. Huaj Szung azért jött előre a 
középpont biztonságából az első vonalakhoz, hogy ellenőrizze, amit a császári futárok 
állítottak. A távolban láthatta, hogy a mongol tümenek északnak, a csin határ felé haladnak. A 
látványtól legszívesebben felnevetett volna örömében. Császárként az volt az első tette, hogy 
elkergette őket a birodalmából! A menny csakugyan rámosolyog egy olyan uralomra, amely így 
kezdődik! 

Nem számított, hogy a nagyuraknak ugyancsak fokozniuk kellett a tempót, hogy 
egyáltalán látótávolságra kerülhessenek az ellenségtől. Huaj Szung császár akkor már tudta, 
hogy a mongolok még az előtt elkezdtek visszavonulni, hogy az ő hatalmas hadserege 
felbukkant. 

-  Hazamennek! - mondta. A hozzá legközelebbi nagyurak közül egyik sem válaszolta azt, 
hogy ez még nem biztos. 

Huaj Szung fölállt a nyergen, amelyen a nagyon fiatalok gondtalanságával 
egyensúlyozott. A lova tovább döcögött, tartotta a lépést a gyalogosokkal és a lovasokkal, 
akiknek a sorai minden irányban olyan messzire nyúltak, hogy a császár nem látta a végüket. 
Amikor hátranézett, csak a fejét csóválta az ámulattól, hogy milyen erős nemzetet örökölt. A 
katonák tökéletes sorokban meneteltek a lengő, tarka zászlók alatt. Akik a legközelebb voltak, 
elfordították a tekintetüket a császárról. A távolibbak egykedvűen masíroztak, túl messze voltak 
ahhoz, hogy lássák az apró alakot, amely átnéz a fejük fölött. A messzeségben a színek 
elsötétedtek, a sorok egy szürkésbarna tenger hullámaira emlékeztettek, amely a széles, kék 
ég alatt hömpölyög. Szekereken zötyögő és gyalog trappoló parasztok sokasága hozta az ételt 
és a fölszerelést. Velük nem foglalkozott Huaj Szung. Városai és falvai hemzsegtek tőlük. Csak 
úgy vett tudomást róluk, már ha egyáltalán, mint az igás-barmokról, amelyeket tetszése szerint 
használ vagy levágat. 

Megfordult, és elégedett nyögéssel zökkent vissza a nyeregbe, amikor Szung Vin úr 
melléje léptetett a lovával. 

- . Nem állnak meg, hogy szembeszálljanak velünk? - nyűgösködött Huaj Szung, és a 
nyakát nyújtogatta, hogy lássa a mongol tümeneket a távolban. 

Szung Vin úr megrázta a fejét. 

- . Talán tudják, hogy ma a Menny Fia indul ellenük - mondta. Nem átallott hízelegni a 
gyereknek, akinek hatalma volt háza és családja fölött. - Most már napok óta nem adják jelét, 
hogy meg akarnának állni. 

- . Csak mert csalódott vagyok, hogy nem láttam egyetlen csatát sem, Szung Vin uram - 
mondta Huaj Szung. 

Szung Vin éles pillantást vetett rá. Csak meg ne parancsolja, hogy keljenek át a csin 
határon, mert éretlenségében ki akarja elégíteni a vérszomját! A nagyúrnak volt fogalma arról, 
mibe kerülne ez. Mint a legtöbb ember, aki hadban forgott fiatalkorában, ő csak örült, amiért az 
ellenség visszavonul, és nem is próbálta visszatartani. Megszólalt, mielőtt a fiú odadobhatta 
volna ezrek életét: 


-Jól kezdődött Huaj Szung császár uralma - mondta. - Kikergetted az ellenséget, és most 
lesz időd, hogy megerősítsd a helyzetedet, és befejezd tanulmányaidat. 

Talán épp ezt nem szabad mondani egy tizenegy éves fiúnak. Gondterhelten nézte, hogy 
a császár megvetően lebiggyeszti a száját. 

- . Gondolod, hogy visszatérek poros tanáraimhoz? Ők nincsenek itt, Szung Vin uram. 
Megszabadultam tőlük! A hadseregem menetel. Most álljak meg? Kiűzhetem őket a csin 
földekről is. Hazakergethetem őket! 

- . A Menny Fia tudja, hogy a városaink védtelenek mögöttünk 

- fogalmazott nagy körültekintéssel Szung Vin úr. - Normális időben erős helyőrségeink 
vannak, de most vagy levágta őket az ellenség, vagy velünk menetelnek. Biztosra veszem, 
hogy a Menny Fia ismeri a meséket a hadseregekről, amelyek túl messzire hatoltak be 
ellenségeik földjére, ahol elvágták őket otthonuktól, és odavesztek. 

Huaj Szung császár ingerülten nézett rá, de csöndben maradt, az ajkát harapdálva 
gondolkodott. Szung Vin úr némán imádkozott, hogy a kisfiú ne kezdje el az uralmát egy 
megtervezetlen hadjárattal. Óvatosan folytatta : 

- . A Menny Fia tudja, hogy ők megfelelően el vannak látva a saját földjükön, míg nekünk 
az ételt és a felszerelést sok száz kilométerről kell magunkkal szállítanunk. Egy ilyen hadjárat 
igen becses az uralom második vagy harmadik évében, de az elsőben nem, amikor még nincs 
megtervezve. A Menny Fia mindezt jobban tudja, mint alázatos szolgái. 

A fiú duzzogó hangot hallatott. 

- . Jól van, Szung Vin úr. Kezdj el dolgozni egy ilyen hadjáraton. A határig kergetjük 
ezeket az embereket, de jövőre te vezeted a háborút. Én nem vagyok beteg vénember, Szung 
Vin. Vissza fogom szerezni őseim földjét. 

Szung Vin annyira meghajolt a nyeregben, amennyire tudott. 

- A Menny Fia megtisztel, hogy megosztja velem nagy tudását - mondta. 
Verejtékcseppek gördültek végig az orrán. Feltűnés nélkül letörölte őket. Olyan volt, mint azok 
a falusi fiúk, akik a kígyóval játszanak bolondul kinevetve a veszélyt, amikor a kobra feléjük döf. 
Egyetlen hiba is halált jelenthet, mégis megteszik, mégis körülállnak minden kígyót. Szung Vin 
az egyik ilyen fiúnak érezte magát. Az alatta elsuhanó földet bámulta, és nem merte fölemelni a 
tekintetét. 

Kubilaj nyaka belefájdult, annyit bámult hátrafelé lovaglás közben. Vonásaira kiült a 
tehetetlen bosszúság. Érezte, hogy Urjang-Kadaj nézi, és elsimította arcán a ráncokat. 

- . Ne aggódj, nem fordítom meg a tümeneket, hogy rájuk támadjak. Még sosem láttam 
ekkora sereget. Mivel Bajar előrement, talán tized annyian lehetünk, mint oki Vagy huszad 
annyian? Éppen eleget tanultam, hogy tudjam, mikor támadjak, és mikor iszkoljak behúzott 
farokkal. 

Félvállról beszélt, de Urjang-Kadaj észrevette rajta, hogy amikor hátranéz, a pillantása 
számító, figyeli a szung vonalak hibáit. Túl messze voltak ahhoz, hogy pontosan meg lehessen 
számolni őket, de Kubilaj hosszú ideje harcolt ugyanilyen katonákkal. Éppolyan jól ismerte 
erősségeiket és gyengeségeiket, mint a sajátjait. 

- Látod, mennyire védik a középpontoti - kérdezte a kán. - Ez új alakzat. És milyen sokan 
vannak, orlok! Ott kell lennie a császárnak vagy legalábbis valamelyik rokonának. Nekem 
mégis visszafele kell vezetnem a sereget, hogy a saját testvérem ellen harcoljak. - Előrehajolt a 
nyeregben és köpött, mintha meg akarna szabadulni ezeknek a szavaknak az ízétől. 

- . Mégis tovább megyünk - mondta. - Gondolod, hogy megállnak a határon? - Csaknem 
reménykedve kérdezte, de Urjang-Kadaj gyorsan válaszolt: 

- . Ha nem olyan ember vezeti őket, mint a nagyapád, akkor szinte bizonyosan igen. 
Mindenüket bevetették egy rövid hadjáratba a saját földjükön. Kétlem, hogy elég élelmük lenne 


ahhoz, hogy pár hétnél tovább etethessenek ennyi embert. 

- . Ha átlépik a határt, akkor harcra kényszerítem őket - mondta Kubilaj, és közben merően 
nézte az orlokot. Elnevette magát, amikor Urjang-Kadaj arca megrándult. - így helyes, nemi 
Harcolva vonulok Xanaduig, kifárasztom őket a saját földemen. Felégetem magam előtt a 
földet, éheztetem őket, és mindig tovább-állok. Meg tudjuk csinálni, orlok. Mi ad nekünk 
tízszeres esélyt? 

- . Gyanítom, a pusztítás, kán uram - mondta Urjang-Kadaj. Úgy vélte, Kubilaj csak ugratja, 
bár volt valami mélyen lappangó éhség ebben a fiatalemberben. Élete virágában kapta a 
feladatot, hogy győzze le a Szung Birodalmat. Nagyon fájt neki, hogy félbe kellett szakítania, 
amit csinált. Az orlok úgy vélte, örülne a lehetőségnek, ha azzal fejezhetné be a munkáját, 
hogy magával a császárral küzd meg. 

Ahogy átkeltek a határon, és elérték a kis, fehér templomok sorozatával jelzett csin földet, 
mind több harcos kezdett hátranézegetni, hogy folytatódik-e az üldözés. Keserédes pillanat volt 
Kubilaj számára, amikor látta, hogy a szung előőrsök megállnak. Addigra szándékosan 
lelassította a menetet, a szungok alig egy kilométerre voltak mögötte. Láthatta az első sorokat, 
ahogy állnak tökéletesen mozdulatlanul, és figyelik a mongolok távozását. Elképzelte, 
mennyire örülnek. Kelet felé a határ sok kilométeren át elsötétlett az emberektől és a lovaktól, 
ami egyértelmű jelzése volt az erőnek és a magabiztosságnak. Itt vagyunk, mondták a 
szungok. Nem félünk szembenézni veled. 

- . Itt hagyok néhány tüment, amíg ilyen közel van egy ekkora had - mondta Kubilaj az 
orloknak. 

- . Nincs értelme. Egy kis erő nem tud megállítani egy ekkorát 

- felelte Urjang-Kadaj. - A csin földnek vannak saját tümenjei. 

Most már te vagy a kánjuk, uram. A tieid, felhasználhatod őket. De ha a szungok akkor 
támadnak, amikor az öcséd ellen lovagolunk, akkor a városaidat kirabolják. Elveszítheted 
Xanadut és Jencsinget. 

- . Túl öreg vagyok ahhoz, hogy mindent elölről kezdjek! Mit javasolsz? 

- . Csinálj Szalszananból orlokot a csin földeken. Bízd meg azzal, hogy védje meg az 
országot, növelje a tekintélyedet, vezessen hadseregeket a nevedben. Tízszer akkora területed 
van, mint ennek a szung császárnak. Nem fog egykönnyen megtalálni, még ha elég bolond is 
ahhoz, hogy a földedre lépjen. 

Kubilaj bólintott, gyors döntést hozott. 

- . Jól van. Itt hagyok egy tüment, amely a határ mentén jár-őrözik, és jelzi, hogy készen 
állunk. 

- Vagy meghozza a hírt, hogy kezdődik a támadás - tette hozzá Urjang-Kadaj ugyanolyan 
epés hangon. 

Kubilaj sóhajtott, miközben távolodtak a határtól. Itt ért véget a hadjárata a szungok ellen. 
Imádkozott Ég Atyához, hogy láthassa még egyszer a déli földeket, mielőtt meghal. 

Amikor átkeltek a határon, Kubilaj tudta, hogy olyan területre ért, amely határos 
Karakorummal. Nem mozgathatja tümenjeit anélkül, hogy a vágtázó futárok ne jelentenék egy 
olyan utazás első lépéseit, amelynek végső célja Arik-Böke. Csak egy mód volt arra, hogy 
elhárítsák a problémát, és ezt Bajar tábornokkal éppúgy megbeszélte, mint Urjang-Kadajjal. 
Egyedül Szalszanan ellenezte az ötletet, de Kubilaj nem törődött vele. Szalszanan nem harcolt 
vele sok éven át a szungok ellen, még nem érdemelte ki a többiek tiszteletét. Kubilaj örömmel 
bízta rá a csin kánság határainak őrizetét. 

Az első postaállomást egy keresztúton találták nyolc kilométerre a határtól. Kirabolták, a 
lovasokat beosztották Bajar harcosai közé, az istállókat kiürítették. Kubilaj rossz előérzettel 
lova- 


golt el az állomás mellett. Ez csak az első a sok között, amíg a tábornoka felszámolja a csin 
területen átvezető postavonalat. Tudta, hogy ezzel az egyetlen tettével hadat üzent az 
öccsének. Ezt nem lehet visszacsinálni. Olyan útra lépett, amelynek a végén vagy a halála van, 
vagy Karakorum. Összeszorított szájjal és mély megkönnyebbüléssel lovagolt tovább. Xanadu 
északon fekszik, otthagyja a tábor követőit, Csabit és a kislányát. A fia, Csenjin vele marad, 
elég erős, hogy elviselje a hosszú utazásokat. Bólintott magában. Xanadutól a harcosai csak a 
tartalék lovakat és az utánpótlást viszik magukkal, annyit, amennyivel egy hónapon át 
kihúzzák. Csaknem úgy haladnak, mint a portyázó csapatok, olyan gyorsan mozognak, mint 
Dzsingisz valamelyik hada. Jó érzés, hogy a kezébe veheti a sorsát. A választás megtörtént; a 
kétségek mögötte maradtak. 

Arik-Böke az ajkáig húzta hátra az ideget, hogy a tollak megérintsék a száját, mielőtt 
elengedte a nyílvesszőt. A kiröppenő nyíl eltalálta a célt, a rőt szarvasbika nyakát. Az állat 
eldőlt, és vadul rúgkapált. A szolgák kurjongattak a lövés láttán, előre rúgtattak, és leugrottak a 
nyeregből, hogy elvágják a zsákmány torkát. Egyikük az agancsnál fogva felemelte az állat 
fejét, ívbe feszítve a szarvas hosszú nyakát, miközben megmutatta Arik-Bökének a hatalmas 
agancsot. Gyönyörű állat volt, de Arik-Böke már ment is tovább. A körvadászat, amelyet Algu úr 
szervezett, most érte el a csúcspontját. Sok kilométerről hajtották az állatokat a vadászok elé. A 
vadászat hajnalban kezdődött, mivel Sza-markand és Buhara vidékén akkora a hőség, hogy 
délután pihenni kell. A nap magasan járt, Arik-Böke verejtékben fürdött. Röfögő vaddisznók, 
menekülő nyúlfalkák rohantak a lova elől, de a kán nem törődött velük, mert meghallotta a 
közelből egy párduc rekedt ordítását. Megfordult a nyeregben, és az orra alatt elkáromkodta 
magát, mert meglátta, hogy Algu lánya máris vágtázik, mélyre engedve lazán tartott lándzsáját. 
Ajgiarn volt a neve, ami azt jelenti, hogy szépséges hold, de Arik-Böke szerint inkább úgy 
kellett volna elnevezni, hogy hajnag, vagyis jak, ami egy drabális állat, és közismert a rossz 
természetéről meg a loncsos szőréről. Csuda egy szerzet volt, olyan vállas és tenyeres-talpas, 
hogy a melle teljesen ellapult az izmai alatt. 

Arik-Böke ráordított, hogy térjen ki előle, amikor az állatok tolongó tömegében 
megpillantott egy sötétsárga villanást. Csak egy perzsa párduc képes ilyen gyorsan mozogni. A 
látványtól meglódult a kán szívverése. Előrerúgtatott, kis híján nekiment Ajgiarnnak, aki előtte 
táncoltatta a lovát, és elrontotta Arik-Böke lövését. Körülöttük emberek üvöltöttek, állatok 
sikoltottak, és Ajgiarn ügyet sem vetett a nagykán bömbölésére. Amikor Arik-Böke ismét 
ráordított, a lány még mélyebbre engedte a lándzsáját és döfésre készen lehajolt. Az arany- 
fekete villám megpróbált átcikázni Ajgiarn lovának lábai között. A párduc vicsorgott és szűkölt, 
szinte köréje tekeredett a szügyébe döfött nyírfa lándzsanyélnek. Ajgiarn diadalmasan 
felkiáltott, és a nagykán ugyanolyan rusnyának találta a hangját, mint az egész külsejét. 
Miközben ő káromkodott, a lány leugrott a lóról, előkapott egy rövid kardot, amely leginkább 
húsvágó bárdra emlékeztetett. Noha a lándzsa a szügyébe fúródott, a párduc még mindig 
veszélyes volt, Arik-Böke ismét elordította magát, hogy a lány álljon félre, hagyja őt célozni. 
Ajgiarn vagy nem törődött vele, vagy nem hallotta, és a nagykán dühösen morogva leengedte 
az íjat. Legszívesebben az ifjú jakba eresztett volna egy nyílvesszőt a pimaszsága miatt, de 
túlságosan hosszú utat tett meg, hogy hízelegjen az apjának, ezért megfékezte magát. 
Utálkozva nézte, ahogy a lány elvágja az állat torkát, aztán megfordította a lovát. 

Az izzó nap olyan magasan járt, hogy a körvadászat csaknem véget ért, nem maradt 
említésre méltó zsákmány a lovasok körül hemzsegő bundák és karmok között. Arik-Böke 
elejtett egy vaddisznót, pontosan a lapockája mögé talált a nyíllal, átdöfve az állat tüdejét, 
amitől az minden lélegzetvétellel vörös párát fújt. Két további szarvast is leterített, bár egyiknek 
sem volt akkora agancsa, amilyet kívánt. Még akkor sem volt jókedvű, amikor valaki elordította 
magát, és gyerekek futottak be a harcosok közé, megülték a nyulakat és végeztek a sebesült 


vadakkal. Nevetésük csak még jobban felmérgesítette Arik-Bökét. Átadta az íjat a szolgáknak, 
azután leszállt a nyeregből, és kivezette lovát a véres körből. 

Algu nagyúrnak több esze volt annál, hogy elvegye magának a legkülönb állatokat. 
Szolgái már nyúzták a szarvasokat az esti lakomára, de egyiküknek sem volt valami széles 
agancsa. Arik-Böke megjegyezte magának, hogy az egyetlen párducot Algu lánya ejtette el. 
Ajgiarn elhessegette a szolgákat, és egy halom nyeregre ülve nekilátott, hogy a saját késével 
nyúzza meg az állatot. Arik-Böke megállt, amikor odaért mellé. 

- . Kiáltottam, hogy a párduc az enyém! - mondta. - Elég hangosan! 

- . Tessék, nagyuram? - nézett föl a lány. Máris könyékig véres volt és Arik-Böke ismét 
elhűlt a méreteitől. Csaknem olyan volt az alkata, mint az ő Möngke bátyjának. 

- Nem hallottalak, kán uram - folytatta a lány. - Még sosem volt párducgereznám. 

- . Hát igen... - Arik-Böke félbeharapta, amit mondani akart, mert Ajgiarn aggodalmas képű 
apja keresztülvágott a véres gyepen. 

- . Élvezted a vadászatot, nagyuram? - kérdezte. A szeme a lányára villant, láthatóan félt, 
hogy annak sikerült megbántania a vendégét. Arik-Böke elfintorodott. 

- . Igen, Algu uram. Csak most mondtam a lányodnak, hogy keresztezte a lövésemet, 
amikor a párduc után eredtem. 

Algu uraság kissé elsápadt, noha Arik-Böke nem tudta, hogy dühében vagy félelmében. 

- . El kell fogadnod a prémet, nagyuram! A lányom vak és süket tud lenni, ha vadászik. 
Bizonyosra veszem, hogy nem kívánt megsérteni. 

Arik-Böke felnézett rá. Algu tényleg attól fél, hogy ő valami büntetést fog követelni. Nem 
először bizsergette meg új hatalma. Ajgiarn riadtan kapta föl a fejét, a szája válaszra nyílt, ám 
az apja szigorú tekintetétől alázatosan lesütötte a szemét. 

- . Ez nagylelkű dolog tőled, Algu uram. Ez egy különösen szép gerezna. Talán amikor a 
lányod végzett a nyúzással, elküldetheted a szállásomra. 

- Természetesen, kán uram. Magam gondoskodom róla. 

Arik-Böke elégedetten ment tovább. Valamikor ő is egyike volt a nemzet számos 
hercegének, akiknek megvan a maguk kis kánsága. Neki talán magasabb volt a rangja, lévén a 
nagykán öccse, de akkor nem élvezte az azonnali engedelmességet. Mámorító érzés volt. 
Visszanézett, és rajtakapta a lányt, hogy harapósan bámul rá, de gyorsan el is fordítja a 
tekintetét, amikor rájön, hogy tetten érték. Arik-Böke somolygott. Puhára csereztetheti a bőrt, 
azután odaajándékozza a lánynak, mielőtt távozik. Szüksége van az apjára, és ez a kis 
ajándék sokkal nagyobb hasznot fial. Ez az ember nyilvánvalóan imádja a jakját, és Arik- 
Bökének szüksége van az élelemre, amelyet kánsága termel. 

Összedörzsölte a kezét, megszabadult a rászáradt vértől. Jó nap volt ez a sok hónapos 
utazás után, amelynek során meglátogatta a kis hercegségeket, amelyekből kánsága felépült. 
Ünnepelték, amerre járt, a holmiját szállító szekérkaraván nyögött az arany- és ezüstajándékok 
súlya alatt. Még Hülegü bátyja is félretette a harcot új birodalmában, noha Kitbuga tábornokot 
éppen akkor kaszabolták le muszlim katonák, amíg Hülegü Karakorumba ment Möngke 
temetésére. Bátyja problémás kánságot kanyarított ki magának, de díszszemlét rendezett Arik- 
Böke tiszteletére, és szeretete jelképeként ajándékozott neki egy drága jádéval kirakott 
páncélruhát. 

Algu uraság udvartartásának kíséretében lépett be a szamarkandi palotába, egy széles, 
árnyas kapun át. Mindenfelé szekerek voltak, amelyeken halmokban állt az elejtett zsákmány. 
Késüket fenő, kacagó-tréfálkozó asszonyok jöttek elő a palota konyhájából a fogadásukra. 

Arik-Böke bólintott, rájuk mosolygott, de a gondolatai messze jártak. Kubilaj még mindig 
nem válaszolt. Bátyja távolléte olyan volt, mint a húsába beletört tüske, minden mozdulatnál 
belenyilallt. Nem elég, hogy az ilyen Algu-félék meghajolnak előtte. Arik-Böke tudta, hogy 


Kubilaj folyamatos távolmaradása valamennyi kis kánságban beszédtéma. Egy egész 
hadsereg van vele, és nem esküdött hűséget az új kánnak. Amíg meg nem teszi, Arik-Böke 
helyzete bizonytalan. A postavonalak is némák. Fontolgatta, hogy újabb parancsokat küld 
bátyjának, de azután megcsóválta a fejét, gyengeségnek tekintette, és elvetette az ötletet. Nem 
fog könyörögni Kubilajnak, hogy jöjjön haza. Egy kán nem kér. Követel - az pedig megtörtént. 
Csak nem habarodott bele a bátyja valamiféle csin romhalmazba annyira, hogy megfeledkezett 
a kánság gondjairól? Nem lepte volna meg Arik-Bökét. 


Harmincötödik fejezet 


Kubilaj zuhogó esőben lovagolt, a lova nehézkesen, horkantva caplatott a dagadós sárban. 
Valahányszor megálltak, lovat kellett cserélnie. Ezek a zömök állatok jelentették hadserege 
erejének titkát. Sosem irigyelte a sokkal nagyobb arab méneket vagy az orosz igáslovakat, 
amelyeknek a válla magasabban van, mint az ő feje. A mongol lovak képesek elügetni a 
láthatárig, másnap pedig megismétlik ugyanezt. Magában már nem volt ennyire biztos. 
Elgémberedett keze reszketett a hidegben, folyamatosan köhögött, aj ragot kortyolt egy 
tömlőből, hogy enyhítsen a torokfájásán, és melegítse a mellét. A lovagláshoz nem kell 
józanság, és ez mégis jelent egy kis enyhülést. 

Tizenkét tümen lovagolt vele, beleértve azt a nyolcat, amelyek majdnem Hangcsouig 
elverekedték magukat. Az út nem volt elég széles egy ilyen hordának: háromszáz méter széles 
összetaposott nyomot hagytak maguk után a mezőkön. Felderítői messze előttük lovagoltak 
páncél vagy felszerelés nélkül: elfoglalták a postaállomásokat, ott tartották a lovasokat, amíg a 
tümenek megérkeztek, akkor aztán besorozták őket. Abból, ahány posta-állomás mellett 
elhaladtak, Kubilaj képes volt megítélni mennyit haladnak naponta. Dzsingisz úgy parancsolta, 
hogy az állomások egyforma távolságra legyenek. Ha kettő mellett haladtak el, ez azt 
jelentette, hogy harminc kilométert tettek meg, de egy jó napon, amikor a föld kemény volt és 
sütött a nap, akár hármat is maguk mögött hagytak. 

Ez nem olyan nap volt. Az első sorok még boldogultak, de mire a második vagy harmadik 
tümen haladt végig ugyanazon az úton, mély, híg dágványban kellett lábalniuk, amely 
kimerítette a lovakat, és csökkentette az egy nap alatt megtehető távolságot. 

Kubilaj fölemelte a kezét, intett egyik testőrének. A tevén ülő kisdobosok tizenöt napi 
kemény lovaglás után nem tudták tartani a lépést. Egyetlen teve sem képes napi harminc vagy 
negyven kilométert megtenni nehéz terepen. Kubilaj elvigyorodott a testőre láttán. Úgy 
besározódott, hogy az arca, a lába és melle csaknem színtiszta fekete lett, és ebben a 
feketeségben két vörös peremű lyuk volt a szeme. Urának intésére a testőr az ajkához emelte a 
kürtöt, és mély hangot fújt, amelyet mások azonnal megismételtek a sorokban. 

Időbe telik, amíg ilyen sok ember megáll, vagy egyáltalán meghallja a parancsot. Kubilaj 
türelmesen várt, amíg előtte és mögötte lépésbe lassítottak, hogy leszállhasson. Felnyögött, 
elcsigázott izmai ropogtak. Egész délelőtt gyorsan lovagolt, és ha az emberei csak fele olyan 
fáradtak, mint ő, akkor ideje pihenni és enni. 

Háromszázezer lónak mindennap órákon át kell legelni, hogy tartani tudja a lépést. 
Kubilaj mindig folyók és jó legelők közelében állt meg, de ahogy egyre nyugatabbra értek, 
mind nehezebb volt ilyet találni. Xanadu nyolcszáz kilométerre volt mögötte. A félig felépült 
városon már látszott, milyen lesz néhány év múlva. A széles utcákat szép, sima kővel 
borították, amely már csak arra várt, hogy népe elkoptassa őket. Nagy városrészek készültek el, 
és ő életre keltette a néma utcákat az embereivel, akik örvendező izgalommal birtokba veszik 
az üres házakat, járkálnak, megbeszélnek minden csodát. Kubilaj mosolygott. Képzelete 
megszépítette az emlékeket, parkokat, sétányokat látott ott, ahol még csak felkarózott 
facsemeték álltak. De akkor is igaziak, és nőni fognak. Ha semmi mást nem hagy maga után, 
akkor is egy várost teremtett a semmiből. 

Azóta a terep sokszor változott, vizenyős folyóparti síkságoktól sziklás hegyekig, ahol csak 
tüskebokrok nőttek. Száz kisváros mellett haladtak el, amelyeknek lakói elbújtak előlük. Ez is 
az egyik előnye annak, hogy tizenkét tümennel lovagol: nem kell félnie a banditáktól vagy 
útonállóktól. Üres tájon vágtak keresztül, minden lehetséges ellenség eltűnt a szemük elől. 

Minden tizedben volt két-három harcos, akiknek az volt a dolga, hogy harminc lovat 
odatereljenek a vízhez és a legelőre. Hoztak magukkal szemestakarmányt, de a súly miatt csak 


annyit, amennyi vésztartaléknak elég. Kubilaj odaadta valakinek a szárat és nyögve 
kiegyenesítette a hátát. A felhőszakadásban nem bajlódott azzal, hogy erdőt keressen, ahol 
tűzifát találhatnak. Ma hideget esznek: dohos kenyeret és húscafatokat. Xanaduból annyi 
sózott bárányt és kecskét hoztak, hogy kitartson egy hónapig, és ez olyan sok volt, hogy a 
hátrahagyott lakosság kénytelen lesz fél adagokkal beérni, amíg a nyájak nem pótolják a 
hiányt. Még nem tartottak ott, hogy a kancák vérét igyák, de már nem sok választotta el őket 
tőle. 

Felsóhajtott, figyelte maga körül a szorgoskodást, élvezte, hogy szemében enyhül a 
fájdalom, mert nem kilométerekkel előbbre kell figyelnie, hanem csak a közeli dolgokra. 
Hiányzott a felesége, bár megtanulta, hogy ne kötődjön túlságosan egy csecsemőhöz, amíg 
biztos nem lehet benne, hogy életben marad. Csenjin fia a szolgákkal lovagolt, estére már 
sápadt volt a fáradtságtól, de megfogadta, hogy nem hoz szégyent az apjára. Közeledett a 
férfikorhoz, de ugyanolyan vékony és szálkás izmú volt, mint az apja. Rosszabbul is lehet 
férfivá érni - és a tümeneknél rosszabb társaságban is. 

Miközben Kubilaj nyújtózott, odament hozzá Urjang-Kadaj, aki menet közben rázta le a 
csizmájáról a sárkoloncokat. Mindenkit bemocskolt az agyag, amelyet a paták vertek föl. 
Kubilajnak vigyorognia kellett, mert a méltóságteljes orlok úgy festett, mint aki legurult egy 
vizes domboldalon. Az eső hirtelen fölerősödött, lemosta róluk a sár sűrűjét, miközben álltak és 
egymást nézték. Tompa égzengés moraj lőtt, valahol a közelben villám cikázott át az égen, de 
a fény csak egy homályos lobbanás volt a vastag felhők között. Kubilaj nevetni kezdett. 

-Azt hittem, sivatagon vágunk át, orlok! Hiszen itt állva meg lehet fúlni! 

-Jobban szeretem a hőséget, nagyuram, ebben az esőben nem vehetem elő a térképeket. 
Ma két postaállomást hagytunk el. Javasolnám, hogy holnapig hagyjuk pihenni a lovakat és az 
embereket. Kétlem, hogy sokáig bírnánk ezt az ütemet. 

- . Most milyen messze van Szamarkand? - kérdezte Kubilaj. Látta, hogy az orlok a szemét 
forgatja, és eszébe jutott, hogy ezt már sokszor megkérdezte aznap. 

- Úgy négyszázötven kilométerre, nagyuram. Nagyjából ötvennel kevesebb, mint reggel. 

Kubilaj nem törődött az orlok epéskedésével, inkább számolt. Még tizenkét nap, talán tíz, 
ha az összeesésig erőlteti az embereket, és gyakran cserélnek lovat. Idáig takarékoskodott az 
utánpótlással, de talán ideje a lehető legnagyobb sebességre kapcsolni. 

A csagatáj kánság jól berendezkedett, minden irányban beszőtték a postavonalak. Noha 
Kubilaj mindenhonnan elhozta a lovasokat, még mindig aggódott, hogy valaki megelőzi. 
Nagyszerű lovasnak kell lennie, aki meg akarja előzni az ő tümenjeit, de akin nincs páncél, és 
pihent a lova, annak elég, ha eléri a következő állomást, onnantól mindegyikben cserélhet 
lovat. Igen, meg lehet csinálni. Attól félt, hogy valaki máris vágtat előtte. 

Urjang-Kadaj, aki nagyon jól ismerte Kubilajt. türelmesen várakozott, amíg a kán 
gondolkodott. 

- Mit tudsz mondani erről a vidékről? - kérdezte Kubilaj. 

Az orlok vállat vont, dél felé pillantott. Ha nem esett volna az eső, láthatta volna a hóval 
borított hegycsúcsokat, amelyeken túl ott van India. Ők a hegylánc tövében haladtak, az út 
csaknem egyenesen délnyugatra vezette őket a csagatáj kánság szívébe, a leggazdagabb 
városokhoz. 

- . A térképek azt jelzik, hogy van egy hágó a hegyek végén. Nem tudom, milyen magasra 
kell kapaszkodnunk, hogy átjussunk rajta. A csúcsokon túl a vidék elég lapos, behozhatjuk az 
időveszteséget. 

Kubilaj egy pillanatra lehunyta a szemét. Emberei sokkal jobban állják a hideget, mint a 
meleget, és a málháslovakon éppen elég deelt hoznak. A gondot mindig az élelem jelenti, ha 
ilyen sok emberről és állatról van szó. Máris csökkentett fejadagokon éltek, és nem akarta, 


hogy úgy jelenjenek meg a csagatáj kánságban, mint akiket a szél alól szalajtottak. Frissnek 
kell maradniuk, hogy harcoljanak és gyorsan győzzenek. 

-Akkor legyen tizenöt nap. Tizenöt napon belül látni akarom Szamarkand falait. Ma itt 
éjszakázunk, ahol jó a fű és a lovak megtölthetik a hasukat. Szólj az embereknek, hogy 
menjenek, keressenek tűzifát; szinte semmink nem maradt. 

Felvette azt a szokást, hogyha csak lehetett, hozatott magukkal száraz fát az esti 
tűzrakáshoz. De már ez is kifogyóban volt. Azon tűnődött, hogy Szübötej vajon ugyanilyen 
problémával nézett-e szembe, amikor északnak és nyugatnak tartott messze túl Dzsingisz 
népének határaink 

Ismét nyújtózott, miközben emberei szárnyékot rögtönöztek póznákból és ponyvából. Ez 
elég ideig távol tartotta az esőt, hogy lángra kaphasson a kicsomagolt száraz fa. Ki tudhatta, 
hogy ilyen érték néhány ág és tuskói Kubilaj szájában összefutott a nyál a meleg étel 
gondolatára. A legtöbb ember sajtlevest eszik, amely úgy készült, hogy a kőkemény 
sajtdarabokat vízben oldották föl. Néhány csík szárított hús tartja fent az erejüket, bár sosem 
laktak jól tőle. Tovább kell menniük. Mindent kibírnak, amíg a kánjukkal lovagolnak. 

Bajar tábornok szerette a hideg északot. Gyerekkora óta arról álmodott, milyen jó lett 
volna Szübötejjel lovagolni a fehér pusztaságban, a vég nélküli földön. Meg is lepte, milyen 
zöldek az orosz sztyeppék tavasszal, legalábbis a mélyföldeken. Szübötej diadalainak 
legendáin nőtt fel: az anyja elmesélte, hogyan foglalta el a fővezér Moszkvát és Kijevet, hogyan 
törte meg Krisztus fényes páncélú lovagjait. Bajar örült, hogy Szübötej nyomában lovagolhat. 
Tudta, hogy a keresztény és a muszlim hithez hozzátartozik a szent helyek felkeresése. 
Mulattatta a gondolat, hogy az út Batu földjeire az ő zarándoklata. Lassan eltűntek a 
pörsenések és a fertőzések, amelyek a nedves délen kínozták az embereit, végre beforrhattak 
a kelevények, amikor kiszáradt belőlük a genny. Még a tetvek és a bolhák is kevésbé voltak 
fürgék a hidegben. Sok harcos kifüstölte a ruháit a nyílt tűzön, hogy nyugságuk legyen a 
férgektől. 

Bajar tudta, hogy szigorú vezérnek kell lennie. Ütközet áll előttük, a három tümen tőle 
várja a parancsokat. A legszívesebben mégis kurjongatott volna, amikor a lova a hóban gázolt, 
a fehér hegyek között. 

Ebben a magasságban mindig tél volt, noha a sztyeppék zöldesbarna homályba vesztek 
a távoli látóhatáron. Tiszta vidék volt, mentes a civilizáció sallangjaitól, amelyeket megutált a 
szungok között. Nem voltak utak, amelyeket követhessenek, a tümenek maguk törtek utat 
maguknak. Bajarnak fájtak a csontjai a hidegtől, minden lélegzetvétel marta az orrát, de olyan 
elevennek érezte magát, mintha csak most tisztíthatná ki a tüdejéből a Szung Birodalomban 
töltött évek forró lepedékét. Sosem volt egészségesebb, minden nap friss energiával ébredt, 
nyeregbe pattant, és ordítozott a tisztjeivel. Kubilaj sorsa tőle függött, és Bajar nem hagyja 
cserben a kánját, amíg csak él. 

Tümenjei nem jártak délen Kubilajjal. Valamennyien Möngke harcosai voltak, akiket az 
elhunyt kán magával vitt a szungok ellen. Nem tűntek olyan szikárnak, mint azok, akik évek óta 
harcoltak, Bajar mégis elégedett volt. Hűséget esküdtek a kánnak, és attól fogva Bajarnak nem 
kellett tartania álságtól. Egy része ujjongott, amiért ilyen sok embernek parancsol, olyan erőt 
vezet, amely rettegéssel tölti el Kubilaj ellenségeit. Ez volt a nemzet: karddal, lándzsával, íjjal 
fölfegyverzett, kegyetlen, portyázó harcosok. 

Batu kánsága már történelem volt: regéjét ezerszer is elmondták a tábortüzek mellett. 
Apja, Dzsocsi fellázadt Dzsingisz ellen, ő volt az egyetlen, aki ezt meg merte tenni. Az életével 
lakolt érte, de megmaradt a kánsága, amelyet Ögödej kán Batunak adott. Bajar majdnem 
elvigyorodott a gondolatra, hogy találkozik Dzsingisz unokájával, aki egy elsőszülött 
elsőszülöttje. O is lehetett volna kán, több joga volt rá, mint a trónkövetelők zömének. Ám a 


kánság Ögödejre, Güjükre, azután Möngkére, más fiák fiaira szállt. Remélhetőleg nem kell 
megölnie. Azért jött, hogy bejelentse Kubilaj kánságát és engedelmességet követeljen. Ha 
Batu visszautasítja, akkor tudni fogja, mit tegyen. Beleírja magát a nemzet krónikájába, ő lesz 
az az ember, aki megszakítja a nagy kántól származó nemes vérvonalat. Keserű gondolat volt, 
nem sokat töprengett rajta. Kubilaj a kán, az öccse gyenge bitorló. Ezt csak így lehet látni. 

A hideg hónapokban Batu nem küldhetett ki hosszú hetekre felderítőket, akiknek kezéről- 
lábáról lefagytak volna az ujjak. Baj art nem lepte meg, hogy magányos kőházakkal találkozik, 
miközben lefelé vezeti harcosait a magas hegyekből. Messziről láthatta, hogy füst száll föl a 
vastag falú, meredek tetejű házakból, amelyeket úgy terveztek, hogy a hó lecsússzon róluk, és 
ne gyűljön fel annyira, ami megroppantja a tetőgerendákat. Látott lovasokat is, akik vágtában 
távolodtak, amint megpillantották a tümeneket, kétségtelenül azért, hogy szóljanak Batunak a 
veszélyről. Bajar néhány kilométerrel korábban semmisítette meg az utolsó postaállomást, és 
magával hozta a dühös lovasokat. Kubilaj parancsa érvényét veszti, mihelyt ő felveszi a 
kapcsolatot Batuval. Arik-Böke hamarosan hallani fog róluk, mert azt is akarják, hogy halljon, 
és azt is megtudja, hogy északi földjeivel megszakadt a kapcsolat. Bajar remélte, hogy Kubilaj 
és Urjang-Kadaj elérték Szamarkandot. így közösen elszigetelhetik Karakorumot, megfosztják 
két legnagyobb forrásától, ahonnan a gabonát és a húst kapja. 

Megszólaltak a harci kürtök, Bajar gyorsított, harmincezer embere fürgén lovagolt, maguk 
után húzva a tartalék ménes hosszú uszályát. Leghátul botokkal noszogatták a nyájakat, 
amelyek meg akartak állni, hogy legelhessenek. Majd lesz idejük pihenni és enni, mihelyt 
Bajar végzett Batu nagyúrral. 

A tábornok meg tudta ítélni az ellenfelét abból a sebességből, amellyel válaszol a 
behatolásra. Méltányolnia kellett azt a gyorsaságot, amellyel Batu tümenjei megjelentek. Rég 
betelepített vidéken laktak, nem fenyegette őket ellenség, a postafutárok sem figyelmeztették 
őket, Bajar mégis alig nyolc kilométert tehetett meg a jeges füvön, amikor meghallotta a távoli 
kürtöket, és megpillantotta a vágtában közeledő lovak fekete vonalait. Kubilaj tábornoka 
megbabonázva figyelte, ahogy nő a számuk, amint két-három irányból özönlenek be a völgybe. 
Batu kánsága alig ember-öltőnyi idő óta létezett, Bajarnak fogalma sem volt, mennyi harcost 
tudna kiállítani a behatolókkal szemben. Ő egy, legföljebb két tümennel számolt. Mire a tömött 
sorok elálltak, az útját, látta, hogy ez az erő majdnem azonos az övével, legalább harmincezer 
ember, akik készek megvédeni uruk földjét és népét. 

Bajar rájött, hogy Kubilaj túl rég volt távol az otthonától. Amikor elindult a szung földekre, 
Batu kánsága nem volt tényező a karakorumi politikában. Csakhogy Batu népe megsokasodott 
az évek során. Bajar először gondolt arra, hogy talán nem lesz képes elsöpörni Batut. Látta, 
hogyan mozognak a tümenek, felismerte a kisebb dzsagunok és minghaanok változó 
mintázatát a seregben. Nem vad hordával nézett szembe, hanem képzett harcosokkal, akiknek 
ugyanolyan nyiluk és kardjuk volt, mint neki. 

Fölemelte öklét, megállította a tümenjeit. Kubilaj szabad kezet adott neki, de az évek 
során most először tapasztalatlannak érezte magát. Ez itt a saját népe volt, és nem tudta, 
miként játssza velük szemben az ellenséges parancsnokot. Várt egy ideig az első sorral 
szemközt, aztán fellélegzett, mert a másik táborból kivált egy csoport, és a két sereget 
elválasztó üres sáv közepe felé tartott. Az Aranyhorda vörös zászlaját emelték a magasba, de 
voltak hófehér zászlóik is. A kánságokban nem volt egyezményes jele a békének, de eléggé 
elterjedt a fehér szín. Bajar reménykedett, hogy ugyanúgy értelmezik, mint ő. Intett a 
testőreinek. 

- . Fel a fehér zászlókkal! Két dzsagun utánam! - mondta, és elindult nem várva a 
harcosaira. Lovaglás közben a vele szemben álló emberekre összpontosított. Tud-e úgy 
gondolni rájuk, mint ellenségekre? Középütt egy idősebb ember várakozott, akit páncélos 


harcosok vettek körül, kezükben íjjal. Bajar elindult feléje, tudta, hogy emberei parancs nélkül 
is felsorakoznak mögé. 

A feszültség mintha megdagadt volna a levegőben, ahogy Bajar kétszáz harcosa 
közeledett a kis csapathoz. Ő maga csin stílusú, rétegelt pikkelypáncélt viselt, de számára sem 
volt kétséges, hogy a hosszú mongol nyilak simán átütnék. Verejték csörgött a hóna alatt, de a 
hideg arccal nézett rájuk. Kubilaj sorsa függött tőle. 

Százlépésnyire szeretett volna megállni, de ez túl nagy távolság volt, onnan nem 
beszélhetett a csapat vezetőjével. Kényszerítette magát, hogy tovább lovagoljon, mintha nemis 
fegyveresek várnák, akik ebből a távolságból átlőhetik a torkát. Batu csapata kifejezéstelen 
arccal figyelte közeledését, noha egyre keményebben markolták íjukat. Bajar már 
húszlépésnyire sem volt. A hirtelen csöndben hallotta a kígyózó zászlók csattogását a szélben. 
Mély lélegzetet vett, és fegyelmezte az idegeit, hogy a hangja erős és határozott legyen. 

- A béke zászlaja alatt keresem Batu Bordzsigin nagyurat! -kiáltotta. 

- . Megtaláltad - felelte a középen várakozó férfi. - Most pedig mondd meg, miért jöttél 
tümenekkel a földemre? A nagykán háborút visel népem ellen? 

Bajar magába fojtotta a mosolygást. A halállal nézett szembe, mégis vigyorogni akart. 

- . Nem tudom, hogy a bitorló mit csinál, nagyuram. Azt tudom, hogy Kubilaj nagykán 
békét ajánl neked a hűségedért cserébe. 

Batu kissé eltátotta a száját, azután minden méltóság csúfjára hebegni kezdett: 
- . Micsodái Kubilaj nagykáni Ki vagy te, hogy idejössz, és Kubilaj nevében beszélsz? 
Bajar elnevette magát. Végre enyhült egy kicsit a benne felgyülemlett feszültség. 

- . Ajánlj nekem vendégbarátságot a táborodban, nagyuram. Messziről jövök, kiszáradt a 
szám. 

Batu mereven bámulta egy, végtelennek tűnő percig, kivárta, hogy Bajar fenyegető 
nevetése elhallgasson. Bajar úgy ötvennek nézte. A haja sötétszürke volt, arcát, szeme 
környékét mély ráncok szántották föl. Bajar igyekezett megjegyezni az arcát. Hasonlít vajon 
Dzsingiszre? 

- . Rendben van, ma estére megadom neked a vendégjogot, de tovább nem. Amíg meg 
nem tudom, mi mondanivalód van számomra. 

Bajar kicsit megnyugodott. Sosem tudhatta magát teljes biztonságban, még egy ilyen 
ajánlat után sem, de az ilyesmit azért nem osztogatták könnyedén. Holnap reggelig Batu a 
házigazdája, ami azt jelenti, hogy akár meg is kell védenie Baj art, ha netán megtámadnák. 
Leszállt, biccentett a társainak, akik követték a példáját. Batu odajött hozzá a fagyos füvön. 

- Ki vagy te? - kérdezte kíváncsian. 

- Bajar tábornok, nagyuram. Kubilaj nagykán tisztje. 

Batu értetlenül ingatta a fejét. 

- . Küldd el az embereidet, verjenek tábort a völgyben innen másfél kilométerre keletebbre. 
Nem hagyom, hogy ijesztgessék a falvaimat. Itt nem lesz rablás vagy összecsapás az 
embereimmel. Világosi 

- Kiadom a parancsokat, nagyuram - felelte Bajar. 

Batu még mindig őt vizsgálgatta, ugyanolyan értetlen arccal. Nemezszőnyegeket terítettek 
a fűre, odatették forrni a teát. Bajar parancsot küldött a tümeneknek, azután letelepedett. Csak 
abban bízott, hogy rátalál a megfelelő- szavakra, amelyekkel hathat a másik emberre. 

Batu várt, amíg Bajar elvett a jobb kezével egy csésze sós teát, és belekóstolt. 

- . Most pedig beszélj, tábornok. Őszintén szólva remélem, hogy őrült vagy. Attól tartok, az 
még mindig jobb lenne a híreidnél. 


Harminchatodik fejezet 


Szamarkand gyönyörű város volt a fehér hegyek előterében. A falait olyan vastagra 
építették, hogy három lovas fért el egymás mellett a tetején. Kék tornyok emelkedtek a 
homokszín falak fölött, de a nagy kapuk zárva voltak. Kubilaj tümenjei tanyasi embereket és 
falusiakat hajtottak maguk előtt, mint a libákat. A tömeg egyre nőtt az utolsó kilométereken. 
Mivel nem juthattak be a városba, leültek, és jajongva nyújtogatták kezüket a bentiek felé. 
Kubilaj katonái nem törődtek velük. 

A falakról páncélos mongolok és perzsák bámultak lefelé döbbenten. Dzsingisz óta nem 
volt hadsereg, amely bevette volna a várost. De még sokan éltek azok közül, akik emlékeztek 
az akkori borzalmakra. Sok száz, majd sok ezer szamarkandi kapaszkodott fel a lépcsőkön a 
falakra, hogy lenézzen a tümenekre. 

Kubilaj visszanézett rájuk. Hanyagul ült sovány lován, amely a földet szaglászta 
valamilyen ennivaló után. Arca és ujjai még fájtak a hidegtől, amelyet a hegyi hágókon volt 
kénytelen elviselni. Noha a nap erősen sütött, tudta, hogy az arca, amely máris megsötétedett 
és berepedezett, le fog hámlani. 

Csenjin odaügetett az apjához. Nem szólt, csak feltekintett a nagy falakra. Kubilaj 
elmosolyodott, ahogy nézte az arcát. 

- A nagyapám egyszer már bevette ezt a várost, Csenjin -mondta. 

- . Hogyant - kérdezte áhítattal a fiú. Alig emlékezett Karako-rumra. Szamarkandot éppen 
azért építették, hogy lenyűgözze az olyasfajta erőket, mint amilyeneknek Kubilaj parancsolt. 

- . Katapultokkal és ostromgépekkell - felelte az apja. - Akkor még nem voltak ágyúk. 

- Nekünk sincsenek, apám - felelte Csenjin. 

- . Nincsenek, de ha kell, építtetek az embereimmel nehéz gépeket, hogy lerombolják a 
falakat. Nem lesz gyors munka, de a város el fog esni. De nem ezért jöttem ide, Csenjin. 
Semmi okom rá, hogy a saját népemet gyilkoljam, hacsak rá nem kényszerülök. Ha ismerik a 
saját történelmüket, lesznek gyorsabb módszerek is. 

Intett Urjang-Kadajnak, aki parancsot vakkantott két harcosának. Azok leugrottak a 
nyeregből, és mindenféle felszerelést pakoltak le a tartalék lovakról. Csenjin figyelte, hogyan 
nyögnek a vállukra kapott szövetgöngyölegek és póznák súlya alatt. 

- Mi lesz ott? - kérdezte. 

- . Majd meglátod - felelte Kubilaj különös mosollyal. A tudós ebben a pillanatban nagyon 
távol volt, noha örömét lelte családja és a város történetében. A történelem több a 
történeteknél, elmélkedett, miközben emberei elvonultak terhükkel. Tanulságokkal szolgál. 

Kánjuk szeme láttára az emberek gyorsabban dolgoztak. A kelmét ráterítették a favázra, 
cövekeket vertek a köves földbe, kifeszítették a köteleket. Nyíllövésnyi távolságon belül 
dolgoztak, a hátuk merev volt a félelemtől, hogy valaki nyilat ereszthet beléjük munka közben. 

Amikor harcosok elkészültek és visszahátráltak, a tümenek váratlanul felüvöltöttek. A falak 
mennydörögve verték vissza a hangot. Egy fehér sátor állt Szamarkand előtt. 

- Nem értem! - ordította túl a lármát Csenjin. 

-A város idősebb lakosai viszont igen - felelte Kubilaj. - A fehér sátor megadást követel, 
azt jelzi, hogy a kán tümenjei hadat üzentek. Ha a nap lenyugszik, és a kapuk még mindig 
zárva maradnak, vörös sátor következik. Egy napig áll a falak előtt. Ha ezzel se törődnek, 
felveretek nekik egy fekete sátrat. 

- Mit jelent a vörös és a fekete sátoré - kérdezte Csenjin. 

- Halált, fiam, de arra nem kerül sor. 

Miközben beszélt, a hatalmas kapu nyílni kezdett. A remény kiáltása szakadt föl a rémült 
menekültek tömegéből a város körül. Mintha gát szakadt volna át, úgy rohantak a kapuhoz, 


egymást lökdösték kétségbeesésükben, elállták a lovasok útját, akik a kapun akartak 
kilovagolni. Kubilaj rámosolygott a fiára. 

- . Még emlékeznek Dzsingiszre, legalábbis Szamarkandban. Oda nézz, fiam! Jönnek! 

Algu úrról szakadt a verejték, noha napkeltekor hűvös vízben fürdött. Főemberek hívták ki 
palotájából, akiknek az arca fehér volt a félelemtől. Még mindig nem bírta elhinni, mekkora 
hadsereg gyűlt össze Szamarkand előtt. Életében először értette meg, mit érezhettek a nemzet 
ellenségei, amikor arra ébredtek, hogy odakint a tümenek várakoznak rájuk. Bár élne még 
Bajdur, az apja! O tudná, mit tegyen egy ilyen fenyegetéssel szemben! 

Algu felszaladt a fal tetejére, és egy kőoszlopnak dőlt, miközben a messzeségbe bámult. 
Talán megsértette valami módon Arik-Bökét? Fájdalmasan nyeldekelt, torkát kiszárította a szél. 
Fia a kán úgy döntött, hogy példát statuál vele, szeretett városai leégnek, a népét 
lemészárolják. Algunak nem voltak illúziói a hadban álló mongol hadsereg pusztító erejével 
kapcsolatban. A Szamarkand falai előtt álló tümenek úgy söpörnek végig a csagatáj kánságon, 
mint a dögvész. A saját halálát látta a libegő zászlókban. 

Főemberei utána jöttek a homokkő lépcsőn, hogy lássák, mi van odalent, és őt nézték, a 
parancsát várták. Algu úr az akaraterejét megfeszítve gondolkodott. O volt a vezető, a város 
élete a kezében van. Nem hibáztatta a lányát. Ajgiarn fiatal és makacs, de akármennyire is 
megsértette Arik-Bökét, ez még nem indokolja, hogy egész hadsereget küldjön ellene. 
Eltávolítja a gyereket a városból, nehogy utolérje Arik-Böke rosszindulata. Iszonyú gondolat 
volt. 

-  Nagyuram, nem látom odakint a kán zászlóit - mondta hirtelen az egyik embere. 

Algu úr már elfordult, hogy lemenjen a lépcsőn. Ettől megállt. 

- . Ezt hogy érted? - kérdezte. Visszajött és ismét kinézett. Derűs nap volt, messzire ellátott 
a magas falról. 

- . Nem értem - mormolta Algu, amikor maga is megnézte. Nem voltak ott Arik-Böke 
zászlói, a többit pedig nem ismerte. Mintha valamilyen állatot hímeztek volna sárga selyemre. 
Túl messze volt ahhoz, hogy biztos lehessen, de azt tudta, hogy még sosem találkozott ezekkel 
a lobogókkal. 

- . Talán ki kellene mennem, hogy megkérdezzem, mit akarnak? 

- mondta görcsös mosollyal embereinek. 

Azok nem derültek fel a választól. Mindnek volt családja Szamarkandban, vagy a 
környező városokban. A csagatáj kánságot évtizedek óta nem támadták meg, mégis 
mindnyájan ismerték a Dzsingisszel érkező mészárlás és pusztítás történetét. Lehetetlen volt 
úgy élni a kánságban, hogy az ember ne halljon ezekről. 

Kis csoport harcos lépett elő a tümenek tömegéből, és a város felé tartott. Algu értetlenül 
nézte, ahogy közelednek a falakhoz. Egyik katonája a közelben megfeszítette az íját, de Algu 
ráförmedt, hogy nyughasson. 

Ezrek figyelték kíváncsian, ahogy a fehér sátor alakot ölt, az emberek beverik a cövekeket, 
meghúzzák a köteleket, hogy jól tartsanak. A sátor nem volt olyan szilárd, mint egy jurta, oldalai 
lobogtak a szélben. Amikor Algu úr felismerte, mi az, a fejét ingatva hátrált. 

- . Ez nem lehet! - suttogta. Azok, akik emlékeztek, hűdötten álltak, miközben barátaik azt 
firtatták, mit jelent ez. 

- . Nyissatok kaput! - kiáltotta hirtelen Algu úr. - Kimegyek hozzájuk!- Embereihez fordult, 
arca elzöldült a szorongástól. 

- . Ez csak tévedés lehet. Nem értem, de a kán nem pusztítaná el Szamarkandot. 

Csaknem elesett, miközben lerohant a lépcsőn, annyira elgyengültek a lábai. A lova a 
város főutcáján várakozott a testőreivel, akik semmit sem tudtak arról, amit uruk látott, ő pedig 
nem világosította fel őket. A fehér sátor azt jelenti, hogy feltétlent megadást követelnek, és 


válaszolni kellett rá, mielőtt fölverik a vöröset. Lovaglás közben Algu azt mondogatta magának, 
hogy még van egy napja, de alig bírt gondolkodni a félelemtől. A vörös sátor a város minden 
fegyverképes férfilakosának a halálát jelentette. A fekete azt ígérte, hogy mindenkit 
lemészárolnak, aki él és mozog, beleértve a nőket és a gyerekeket. Herat városa nem törődött 
Dzsingisszel, amikor ugyanilyen módon fenyegette meg őket. Azóta is csak gyíkok és skorpiók 
laknak benne. 

- . Kaput nyiss! - mennydörögte Algu úr. Azonnal válaszolnia kell a követelésre. Katonái 
eltávolították a vasalt tölgyből készült zárógerendákat és nyitni kezdték a kaput. Amikor 
megjelent egy fénycsik, Algu az egyik legmegbízhatóbb tisztjéhez fordult. 

- . Eredj a fiaimhoz, a lányomhoz. Vidd őket valami biztonságos ... -Elbizonytalanodott. Ha 
a kán úgy döntött, hogy kiirtja a családját, nem létezik biztonságos hely a világon. Arik-Böke 
levadássza őket, és senki sem mer menedéket adni nekik, mert félnek a nagykán bosszújától. 

- . Nagyuram, Haretm falu hetven kilométerre van északnyugaton - mondta a testőr. - Én 
ott laktam valamikor. Hülegü kánságának határán van. Rajtad kívül senki sem fogja tudni, hogy 
ott vannak. Az életem árán is megvédem őket. 

- — Jól van. - Algu felsóhajtott megkönnyebbülésében. - Egy másik kapun menjetek. 
Küldetek értük, amint tehetem. 

Amikor a kapu tovább nyílt, Algu úr látta, hogy rémült férfiak és asszonyok kinyújtott kézzel 
nyomakodnak be a résen. Katonái félrelökdösték őket, hogy utat törjenek uruknak. Algu úr nem 
nézett rájuk a testőrei gyűrűjéből. A városban semmivel sem biztonságosabb, mint odakint. 

Kitekintett a rá váró tümenek sötét soraira. A félelemtől görcsbe ránduló gyomorral ugratta 
ügetésbe a lovát. Ahogy kijutott a boltív árnyéka alól, látta, hogy zászlótartói kibontják a 
lobogóját. 

- . Fehér zászlókat! - vakkantotta csaknem pánikba esve. - Békeküldöttség vagyunk. 

Az emberei csak bámultak. Látták, hogy uruk mennyire fél. Nem volt fehér zászlajuk, de az 
egyik menekült fehér köntöst viselt. Egy szempillantás alatt leütötték és levetkőztették, ruháját 
lándzsa hegyére tűzték. Algu úr kilovagolt. 

-Akarsz velem jönni? - kérdezte Kubilaj a fiától. Csenjin elvigyorodott, kivillantva fehér 
fogait. Oldalba rúgta a lovát, amely megugrott. Kubilaj biccentett Urjang-Kadajnak, az orlok 
füttyentett a két legközelebbi százfős dzsagunnak. A századok kiváltak a sorból, közrefogták a 
két vezért. Kubilaj zászlóvivői is velük mentek. A sárga lobogókra hímzett kínai sárkány 
villogott a napfényben. 

- . Hallgass és figyelj - mormolta Kubilaj a mellette lovagló Csenj innék, ahogy közelebb 
értek a városból jött emberekhez. 

- . Meg fogjuk ölni őket é - kérdezte Csenjin, akit nem rendített meg különösebben a 
gondolat. Kubilaj elmosolyodott. Látta az érkezők feje fölött a fehér zászlót. 

- Nem, csak ha muszáj. Szükségem van erre a kánságra. 

Egyszerre álltak meg fegyelmezettséget sugallva azoknak, akik a falakról bámultak. Algu 
uraság emberei kevésbé szabatosan sorakoztak föl, pontosan azzal a slampossággal, amire 
Kubilaj tümenjei számítottak a városi katonáktól. 

Algu úr előrelovagolt a legrangosabb főemberével. Kubilaj Urjang-Kadaj jal együtt indult 
feléje. Megálltak egymással szemben a ragyogó napfényben, hosszú árnyékot vetettek a 
homokra. Kubilaj várakozott, ez egyszer adott a méltóságára, hagyta, hogy a másik fél 
szólaljon meg először. 

A csönd csak néhány pillanatig tartott, azután Algu úr megköszörülte a torkát. 

- . Ki vagy te, hogy fehér sátrat állítasz a városom elé? - kérdezte. 

- . Kubilaj Bordzsigin vagyok, Dzsingisz unokája, a fölkelt nemzet nagykánja. Mondd meg 
a neved, ismerj el uradnak, és nincs többé vitánk egymással. 


Algu uraság eltátotta a száját, és megroskadt a nyeregben. Akkor találkozott Kubilajjal, 
amikor az még kisfiú volt, de az évek a felismerhetetlenségig megváltoztatták. A vele szemben 
levő ember csin selyemköntöst viselt, amelyre sárkányokat hímeztek. Ennek ellenére kard volt 
a derekán, erősnek és veszélyesnek tűnt. Algu úr belehunyorgott a napfénybe, és meglátta a 
halvány aranyszín szempárt, amely gyakran visszatért Dzsingisz családjában. Nyelt egyet. 

- . Algu Bordzsigin vagyok - dadogta -, a csagatáj birodalom kánja. Ha te vagy... - 
Habozott, kimondja-e a szavakat, amelyeket úgy lehet érteni, mintha kételkedne Kubilaj 
szavaiban. Nem szabad megsérteni egy embert, akinek tizenkét tümenje van. -Én a 
nagybátyád vagyok, Bajdur fia, aki Csagatáj fia, aki Dzsingisz fia volt. 

- Találkoztam veled gyerekkoromban, ugye? Még mielőtt Güjük lett a kán 
Karakorumban? 

Algu úr bólintott, és igyekezett összeegyeztetni az emlékeiben élő vékony fiút ezzel a 
férfival. 

- Emlékszem rád. Akkor hát visszatértél szung földről? 

Kubilaj kuncogott. 

- . Ritka éles elméjű ember áll előttem. Most pedig add át a városodat, Algu uram. Nem 
kérem még egyszer. 

Algu szája kinyílt, de hang nem jött ki rajta. Megrázta a fejét, egyszerűen nem bírta 
felfogni, amit hallott. 

-Arik-Böke a kán - dadogta végül. Rémületére Kubilaj arca kihűlt, sárga szeme izzott a 
haragtól. 

- . Nem, Algu uram. Nem az. Magamnak követelem a kánságot minden nemzetével. Az 
öcsém vagy letérdel elém, vagy elbukik. De az egy másik nap lesz. Válaszolj nekem, vagy 
beveszem a várost, és valaki mást teszek a helyedre. Urjang-Kadaj hoz fordult, könnyedén 
megkérdezte: - Nem érdekel Szamarkand uralma, orlok? 

- . Ha te parancsolod, kán uram, akkor igen - felelte Urjang-Kadaj. - De inkább veled 
lovagolnék a bitorló ellen. 

- . Jól van. Majd keresek egy másikat. - Ismét Algu felé fordult, aki kissé eltátott szájjal 
figyelte az eseményeket. - Mi a válaszod, Algu uram? 

- . Én... fölesküdtem Arik-Bökére. Az öcsédre, nagyuram. Nem másíthatom meg a szavam. 

- Felmentlek esküd alól - vágta rá Kubilaj. - Most pedig... 

- Ez nem ilyen egyszerű! - fortyant fel Algu, akinek a dühe végre áttört a 
megdöbbenésen. 

-  Nemé Ki másnak van hatalma feloldani az esküd alól, ha nem a kánodnak? 

- . Nagyuram, ez... Gondolkodási időre van szükségem. Nem jönnél be békében a 
városba egy éj szakára é Megadom a vendégjogot neked és embereidnek. 

Kubilaj egy pillanatra megszánta ezt az embert, akit lehetetlen helyzetbe hozott. Tizenkét 
tümen áll a városa előtt, ami biztos pusztulást ígér. Algu nem szegheti meg Arik-Bökének tett 
esküjét, de Kubilaj nem hagyott neki választást. Megacélozta az akaratát. 

- . Nem, Algu uram. Itt és most kell döntést hoznod. Azt választottad, hogy fölesküdtél a 
bitorlóra, de nem tartalak felelősnek az ő bűneiért. Én vagyok a nemzet jogos kánja. Én vagyok 
a gurkán. A szavam vas, a szavam a törvény. Ismét azt mondom neked, hogy feloldozlak az 
esküd alól. Ez hát megtörtént. Ettől a pillanattól senkit sem nevezhetsz uradnak. Megértetted, 
amit mondtam? 

Algu úr elsápadt. Bólintott. 

-Akkor szabad emberként döntést kell hoznod. Nekem nincs itt semmi dolgom. Más 
gondom van, mint ez a kánság, de nem hagyhatok ellenséget a hátam mögött, miközben 
ostoba öcsémet kergetem. Nem hagyhatok utánpótlási vonalat Karakorumnak, amikor ostrom 


alá veszem azt a várost. Ezt is megértetted? 

Algu úr megint bólintott, mert képtelen volt válaszolni. Kubilaj hangja megenyhült, 
csaknem barátságos lett. 

- . Akkor válassz, Algu uram. Olyan kevés valódi választásunk van életünkben. Nekem 
nincs választásom, le kell rombolnom Szamarkandot, ha ma reggel rosszul választasz, de nem 
akarlak fenyegetni. A nemzet tévedett, Algu uram. Pusztán kijavítom a hibát. 

Algu a gyermekeire gondolt, akik máris úton vannak egy biztonságos falu felé. Nem 
kételkedett abban, amit Kubilaj mondott. Arik-Bökének hatalmas hadserege van, és sohasem 
fogja megadni magát, különösen, hogy ő a kán. Mongol sereg még sosem harcolt a saját népe 
ellen, de most ez is elkövetkezik, és a pusztítás olyan mértékű lesz, amit el sem tudott képzelni. 

Lassan, óvatosan leszállt a nyeregből, miközben Kubilaj orlokja egyfolytában figyelte. 
Megállt a lova mellett, és felnézett arra a férfira, aki azt állította, hogy ő a világ ura. A csagatáj 
kánság csak kis része ennek a világnak, mondta magában Algu. Mégis, ha újra esküt tesz, 
Arik-Böke bosszúból ideküldi a saját tümenjeit. Egy esküszegő nagyúrnak nincs irgalom, nincs 
kegyelem. Algu úr lehunyta a szemét egy pillanatra e felfoghatatlan erők malomkövei között. 

Végül csak megszólalt. 

- . Uram - mondta -, ha esküt teszek neked, a városaim akkor is elérhetőek Karakorumból. 
Ez hadüzenet lesz a nagykánnak. 

- Riadtan pislogott, amikor rájött, mit mondott, de Kubilaj csak nevetett. 

- . Nem ígérhetek biztonságot, Algu uram. Ebben a világban nem létezik biztonság. Annyit 
mondhatok, hogy ezen a nyáron az öcsém csak rám fog figyelni. Utána helyreállítom a 
kánságot, és jóindulattal tekintek a városodra. 

- Ha veszítesz, nagyuram... 

- . Ha veszítek? Nem félek gyenge öcsémtől, aki azt hiszi, hogy a helyemre állhat. A nap 
forrón süt, Algu uram. és én türelmes voltam veled. Megértem félelmeidet, de én a helyedben 
tudnám, mit tegyek. 

Algu uraság arrébb ment a lovától, és páros térddel leereszkedett a porba. 

-Jurtákat, lovakat, sót és vért ajánlok neked, nagykán uram -mondta csaknem suttogva. - 
Fogadd el eskümet. 

Kubilaj testtartása ellazult. 

- . Jól döntöttél, Algu uram. Most pedig fogadd az embereimet a városodban, hogy 
megpihenhessünk, és leöblítsük a torkunkra rakódott port. 

- . Igenis, kán uram - mondta Algu, miközben azon töprengett, hogy nem dobta-e oda a 
becsületét is az életével együtt. Gondolt rá, hogy visszahozatja a gyerekeit a városba, de nem 
árthat nekik, ha egy évadot a falusiakkal töltenek távol mindazoktól a bajoktól, amelyekre a 
kánságra zúdulhatnak, ha kitör a polgárháború. 

Bajar tábornok mogorván figyelte a járkáló Batut a faházban, aki nem fogadta örömmel a 
híreket, és Bajar még mindig azokat a szavakat kereste, amelyekkel meggyőzheti. Ismerte 
Kubilaj legtöbb tervét, amelyek szerint a hercegeket távol kell tartani a testvérharctól. Nehéz 
volt arra kérni Batut, hogy megtagadja becsületét és esküjét, de Kubilaj utasításai világosak 
voltak. 

- . Nálunk még sose volt polgárháború - mondta Kubilaj. - Értesd meg Batuval, hogy a 
normális szabályok fel vannak függesztve, amíg a családom elintézi ezt az ügyet. Az esküje a 
nagy-káni tisztségnek szól. Amíg ez tisztázódik, amíg nincs egyetlen nagykán, addig nem 
tarthatja be az esküjét. Mondd meg neki, hogy maradjon az országában, és akkor nem lesz 
köztünk vita. 

Bajar ezredszer gondolt ezekre a szavakra, miközben Batu leült nagy tölgyfaasztalához, 
és biccentett a szolgáknak, hogy hozzák a tálakat, amelyekben hús és vajas kása gőzölgött. 


- . Csatlakozz hozzám, tábornok - mondta Batu, és kihúzott egy széket. - Ez a marha a 
saját gulyámból való. 

Bajar a véres szeletekre pillantott, és összefutott a nyál a szájában. Vállat vont, azután 
leült, kézzel vett magának egy darabot, és olyan jóízűen falta, hogy a pecsenyelé végigcsorgott 
az állán. 

- . Jó! - mondta, magába fojtva egy elégedett nyögést. A hús szinte rágás nélkül szétomlott 
a szájában. Vett még egyet, rózsaszín nyomot hagyva az asztal régi fáján. 

- . Ennél nem eszel jobbat - felelte Batu. - Remélem, hogy ezt a húst néhány év múlva a 
kán városaiban adhatom el, ha akkorra elég nagy lesz a gulyám. 

- Vagyont kereshetsz vele - mondta Bajar -, de addig nem, amíg folyik a harc. Még mindig 
várom a válaszodat, nagyuram. 

Batu lassan evett, minden falatot kiélvezett, de közben a vele szemben ülő férfit nézte. 
Végül megköszörülte a torkát, meghúzta a fehérbort, hátradőlt. 

- . Jól van. Ahogy látom tábornok, három választásom van. Elengedlek, úgy teszek, ahogy 
Kubilaj akarja, és kimaradok a küzdelemből, vigyázok az országomra és a népemre, amíg vége 
nincs. Ha Kubilaj veszít, a nagykán ... - fölemelte a kezét, amikor Bajar kinyitotta a száját - 
...Arik-Böke dühösen idelovagol, és kérdőre von, hogy miért lapítottam, amikor törvényes 
uramat támadták. Ha ez lesz az eredmény, mindent elveszíthetek. 

Bajar nem válaszolt. Sem ő, sem Batu nem tudta biztosan, mi történhet, ha Kubilaj veszít. 
Nagyon valószínű, hogy Arik-Böke bosszút áll. Egy józan ember amnesztiát hirdethet a kisebb 
kánságoknak, de a családban semmi sem utalt arra, hogy Arik-Böke józanul viselkedne. 

- . A második választásom, hogy lóra ültetem a tümenjeimet, és elindulok törvényes 
kánom támogatására. Gyanítom, igyekeznél megakadályozni ebben, így az első dolgom az 
lenne, hogy lemészároljam az embereidet. 

- Ha gondolod... - kezdte Bajar. 

Batu ismét fölemelte a kezét, hogy hallgasson. 

- . A földemen vagy, tábornok. A népem minden nap finom hússal és itallal szolgál nektek. 
Elég egyetlen parancsom, és alkonyaira végetek lenne. Ez a második választásom. 

- Csak közöld, hogy döntöttél! - mondta ingerülten Bajar. 

Batu rávigyorgott. 

- . Nem vagy türelmes, tábornok. A harmadik választásom az, hogy semmit sem teszek, és 
itt tartalak magamnál. Ha Kubilaj győz, semmit sem tettem, ami árthatna neki. Ha Arik-Böke 
győz, három tüment akadályoztam meg abban, hogy csatlakozzon a küzdelemhez. Akkor 
legalább az életem és az országom megmarad. 

Bajar kissé elsápadt ez alatt a beszéd alatt. Máris túl sok időt pocsékolt el Batu 
kánságában. Kubilaj azt parancsolta, hogy induljon Karakorum felé, és Bajarnak volt valami 
fogalma a saját helyéről a kán terveiben. Ha hónapokig tartják itt rabságban, abból katasztrófa 
lehet. 

Batu merően figyelte, hogyan reagál. 

- . Látom, ez nem nagyon tetszik neked, tábornok. Ami a népem számára a legjobb 
választás, lehet, hogy neked a legrosszabb. 

Bajar komor dühvel nézett rá. Minden, amit Kubilaj tervezett egy Karakorum előtti 
csatában dőlhet el. Bajar tümenjei lehetnek az utolsó szalmaszál, az a tartalék, amely a 
megfelelő pillanatban támadja hátba az ellenséget. Kínlódva nyelt egyet, a finom étel mintha 
kővé vált volna a gyomrában. Kubilaj várni fogja, ha eljön az idő. Ha nem lesz ott, a barátját 
levágják. 

Lassan fölállt. 

- . Most távozom - mondta. - Dönts úgy, ahogy legjobbnak véled, de engem nem tartasz itt. 


Hirtelen megfordult, amikor hallotta, hogy kardokat rántanak mögötte. Batu két testőre 
sötéten nézett rá. Elállták az ajtót, elzárták a napfénytől és a szabad levegőtől. 

- . Ülj le, tábornok! Még nem fejeztem be - mondta Batu, és kényelmesen hátradőlt. Látta, 
hogy a tábornok tekintete a súlyos késre téved, amellyel a húst szeletelték. Batu nevetgélve 
fölvette a kést, és rászúrt még egy vastag szeletet. 

-Azt mondtam, ülj le! - ismételte. 


Harminchetedik fejezet 


Arik-Böke megfeszítette íját, és ismét igyekezett fegyelmezni a szívverését és a lélegzetét. 
Nem járt sikerrel. Valahányszor úgy érezte, hogy éppen lecsillapodna, a lángoló dühtől 
felgyorsult az érverése, a keze pedig reszketni kezdett. 

Csalódott ordítással lőtte ki a nyilat, és látta, hogy a vessző túl magasan találja el a 
szalmabábot. Undorodva földhöz csapta az Íjat, ügyet se vetve a fegyvermestere 
elszörnyedésére. így bánni egy értékes fegyverrel! Tellan a hatvanas éveiben járt, Arik-Böke 
előtt három kánt szolgált, egyiküket a csatatéren is. A három kölyök, aki a gyakorlótér peremén 
söprögetett, sóbálvánnyá változott a megdöbbenéstől. Ókét ezért megkorbácsolták volna. 

Tellan kifejezéstelen arccal felvette a drága íjat, és türelmesen állt, noha a keze 
öntudatlanul végigfutott a fegyveren, repedést vagy más kárt keresve. Miután semmit sem talált, 
ismét odanyújtotta a nagykánnak az íjat. Arik-Böke elhessentette. 

- Mára elég. Nem bírok tiszta fejjel gondolkodni - mondta. 

A nagykán mellett a fővezér megfeszítette a saját íját. Alandar kényes döntés előtt állt. Az ő 
szíve lassan vert, a keze és a karja olyan volt, akár a keményfa. Oda talált volna a nyilával, 
ahova akar, de látva a kán dühét, úgy döntött, inkább nem lő. Lassan kiengedte magából a 
feszültséget, mellizmai kínosan rángtak. 

Levette a tegezt a válláról, és odaadta a felszerelést a karakorumi gyakorlótér 
fegyvermesterének. Azt hitte, Arik-Bökének jót tesz, ha átizzad egy délelőttöt a gyakorlótéren, 
de a kán minden rossz lövéstől dühösebb lett. 

- Inkább edzenél a karddal, kán uramé - kérdezte. 

Arik-Böke felhorkant. Szívesebben kaszabolt volna le valakit, semhogy addig ismételgesse 
a gyakorlatokat és a vívóállásokat, amíg meg nem fájdulnak az izmai. Rosszkedvűen bólintott. 

- Jól van - mondta. 

- Hozd a kán gyakorló kardjait, Tellan. 

Ahogy a fegyvermester megfordult, Arik-Bökének támadt egy ötlete. 

- Hozd a farkasfejes kardot is - dünnyögte. - Meg az edzőruhát. 

Tellan az íjakkal elügetett a gyakorlóteret szegélyező épületek felé. Két hüvelybe dugott 
karddal és egy nyaláb merev bőrrel tért vissza. Arik-Böke megfogta a kardokat, és mérlegelte a 
súlyukat. 

- Vedd föl a ruhát, Tellan. Kedvem van vagdosni. 

A fegyvermester veterán harcos volt. Szübötej mellett harcolt, így szerzett helyet magának 
a káni udvarban. Kissé összevonta a szemöldökét, az arca megkeményedett. A tanítványai 
tudták, hogy ez a gyülekező viharfelhők jele, de Arik-Böke nem törődött vele. 

- . Hívjam az egyik fiút, hogy segítsen öltözni, kán uram? -kérdezte Tellan. 

Arik-Böke szinte rá se nézett. 

- Kértem én tőled, hogy hívd ide az egyik fiút ? 

- Nem, nagyuram. 

- Akkor tedd, amit mondtam. 

Tellan elkezdte becsatolni magán a szíjakat. A gyakorló ruha kovácskötényként kezdte 
életét, de megtoldották hosszú ujjakkal, és a rávarrt bőrrétegektől olyan merev lett, hogy alig 
hajlott derékban. Nyakvédős, párnázott sisak és nehéz, felcsatolható comb- és karvédők jártak 
hozzá. Tellan felöltözött, és mozdulatlanul állt, amíg Alandar szorosabbra húzta a csatokat. 

Arik-Böke kivont egy gyakorló kardot, és megsuhogtatta. Nehezebb volt a rendes 
fegyvernél, ólommal tették súlyosabbá, hogy erősítse a harcos csuklóját és alkarját. Majdnem 
életlen volt, a hegyét legömbölyítették. A kán összevonta a szemöldökét, és kirántotta a saját 
kardját, amelyet Möngke holtteste mellett találtak. 


Alandar és Tellan ránézett, amikor meghallotta a csillogó acél szisszenését. Nem csak 
azért, mert mindketten veteránok voltak. Ez a kard nemzedékek óta volt a kán családjáé. A 
markolat stilizált farkasfőt formázott, és a maga módján a nemzet leghatalmasabb jelképe volt. 
Még Dzsingisz viselte, őelőtte pedig az apja. Fényes volt, veszélyesen éles, minden csorbát és 
horpadást lecsiszoltak róla. Pontosan az volt, aminek látszott: hosszú, kifent vas, amelyet a hús 
darabolására találtak ki. Arik-Böke morogva suhogtatta. 

Alandar összenézett Tellannal, és fanyarul mosolygott. Kedvelte Tellant, pár este együtt 
ittak. A fegyvermester nem ájult el egy kevés vértől vagy egy kis csetepatétól, de most nem tűnt 
boldognak. Alandar végzett a csatokkal, és arrébb állt. 

- Adhatok neki egy kardot? - kérdezte. 

Arik-Böke bólintott. 

- Add oda neki a tiédet. 

Mindhárman tudták, hogy nem sokat számít. A ruhát többszörös támadás ellen tervezték, 
hogy a fiatal harcos megpróbáljon nyugodt és összeszedett maradni, miközben fél tucat barátja 
rohamozza. Tellan nem mozoghatott benne elég gyorsan, hogy megvédje magát. 

Alandar odaadta a kardját a fegyvermesternek, és elvigyorodott, amikor háttal állt a 
kánnak. Tellan válaszképpen a szemét forgatta, de átvette a fegyvert. 

Ahogy Alandar odébb lépett, Arik-Böke előrelépett, és teljes erővel lesújtott Tellan 
nyakára. Alandar mosolya eltűnt, amikor Tellan megtántorodott. A ruha fejvédőjét egymást 
átfedő, vastag bőrfoltokból varrták, de a farkasfejes kard majdnem átvágta. Az egyik folt 
lelógott, csak néhány szál tartotta. 

A fegyvermester hatalmas erőfeszítéssel kivédte a következő csapást: minden erejét 
összeszedte, hogy elég gyorsan behajlíthassa a karját. Arik-Böke morgott és izzadt. Előre 
rontott, magasra és mélyre sújtott, ágyékra és nyakra. Kardja felhasogatta a bőrruhát, Alandar 
látta a nyílásokban Tellan ruháját. Töprengett, hogy mondjon-e valamit, de úgy döntött, inkább 
csöndben marad. Arik-Böke a nagykán. 

Úgy tűnt, Tellan rájött, hogy ez itt párbaj, és amikor Arik-Böke túl közel lépett hozzá, nem 
hátrált, hanem a ruha súlyát használva a csípőjével meglökte a kánt, amitől az megtántorodott. 
Válaszul Arik-Böke azonnal odavágott a nyakvédőre, és leszelte a bőrt, ami leesett, fedetlenül 
hagyva Tellan torkát. O is tudta, hogy védtelen, amikor megcsapta a bőrét a szél. Próbált 
hátrálni, oldalra kitérni, de Arik-Böke minden lépését követte, és közben úgy hadonászott, 
mintha a kard bunkó lenne, nem penge. Vad salapálása közben több csapás is lepattant a 
bőrről, és megrántotta a kán ujját, amitől az felszisszent kínjában. 

Egy örökkévalóságnak tűnt, amíg Arik-Böke leállt. A bőrruha cafatokra szakadt, a fele a 
földre hullott. Vér folyt a fegyvermester combján, és tócsává gyűlt Tellan lábánál. Arik-Böke 
lihegve lesett rá, hogy nem mozdul-e meg hirtelen. A fegyvermester és Alandar 
elszörnyedésére a földnek támasztotta a kardja hegyét, és úgy nehezedett rá, mintha 
közönséges sétabot lenne és nem a nemzet történetének leghíresebb pengéje. A kánról ömlött 
a verejték, és hörögve szedte a levegőt. 

- . Ez elég - mondta. Nagy erőfeszítéssel kiegyenesedett, a kardot odadobta Alandarnak, 
aki könnyedén elkapta. - Tellan, nézesd meg a sebeidet a sámánommal. Alandar, hozzám! 

Szó nélkül távozott a gyakorlótérről. Alandar összeszedte a hüvelyeket, és alig volt ideje 
egy bocsánatkérő pillantást vetni T ellanra, mielőtt követte urát. 

A fegyvermester lihegve, magányosan állt a gyakorlótér közepén. Egy darabig nem 
mozdult. Végül az egyik söprögető fiú odamerészkedett hozzá. 

- . Jól vagy mester? - kérdezte, és a szétszabdalt sisak roncsait bámulta. 

Tellan véres szájjal vicsorgott. Próbaképpen tett egy lépést. 

- Fogd meg a karom, fiam, és támogass. Egymagamban nem tudok járni. 


Ennek elismerése legalább annyira fájt neki, mint a szerzett sebek, de a büszkesége nem 
engedte, hogy összeessen. A fiú szólt a barátjának és ketten segítettek Tellannak, hogy 
kitámolyoghasson a napsütötte térről. 

Arik-Böke végigloholt a palotai folyosókon. Kissé enyhült a harag szorítása, menet közben 
körözött a vállával, hogy ellazítsa. A párbaj közben Kubilajt képzelte a fegyvermester helyére, 
és ez egy időre tompította a dühét. Járás közben azonban ismét ágaskodni kezdett benne az 
indulat vörös kígyója, amely csak azt várta, hogy marhasson. Odaért a fényezett rézajtóhoz, 
kivágta, rá se hederített az őrökre. Alandar követte a tanácsterembe, ahol a legrangosabb 
tisztek úgy ugrottak fel, mintha zsinóron rángatták volna őket. Órák óta várták az ajtón 
becsörtető kánt, mivel az engedélye nélkül nem távozhattak. Nyoma sem volt rajtuk 
türelmetlenségnek, amikor meghajoltak. Alandar észrevette, hogy az egyetlen korsó bort kiitták, 
de csak ez mutatta, hogy Arik-Böke tucatnyi embert várakoztatott majdnem egész délelőtt. 

A kán odament az asztalhoz, és elkáromkodta magát, amikor látta, hogy a korsó üres. 
Megragadta, odavitte a rézajtóhoz, és a nappali őrség katonájának kezébe nyomta. 

- . Hozz bort - mondta rá se nézve az őrre, aki egyszerre próbált meghajolni, és átvenni a 
korsót. Amikor a kán visszafordult a tisztjeihez, a tekintete lángolt a haragtól, és senki sem mert 
a szemébe nézni. 

-Nos, urak! - csikorogta. - Volt időtök gondolkodni. Ismeritek a tét nagyságát. - 
Lélegzetvételnyi szünet után folytatta: - A felderítőim lerombolt postaállomásokat találnak. A 
parancsaimra nem érkezik válasz. Északról nem jön utánpótlás, és ha a kémeim nem fordultak 
ellenem, akkor Kubilaj bátyám háborút indított a kánság ellen. Ennen vérem fordította tümenjeit 
a törvényes uralkodó ellen! - Elhallgatott, végignézett rajtuk. 

- A világ elnémult, mint a nyulak, amikor kígyó kúszik az üregükben, és ti semmit sem 
tudtok mondani a kánotoknak? Semmit. Az utolsó szót már köpködve ordította. A teremben 
harcedzett férfiak tartózkodtak, de elhúzódtak mellőle. Arik-Böke szörtyögése felhangosodott, 
laposra vert orrán kivörösödött a forradás. 

- . Mondjátok meg nekem, miként lehetséges, hogy egy hadsereg lovagolhat észrevétlenül 
a kánságomban! Nagyapám hiába hozta volna létre a postaállomásokat é Hónapokon át 
faggattam a tanácsadóimat, miért nem érkeznek levelek, miért késnek a jelentések. 
Megkérdeztem magas rangú tisztjeimet, mi szakíthatta el Karakorumot a világtól. Most pedig 
mondjátok meg nekem, hogyan történhetett meg ez, nem egészen nyolcszáz kilométerre ettől a 
várostól anélkül, hogy bármit is tudtunk volna róla? 

A testőr visszaóvakodott két teli korsóval. Arik-Böke várt, amíg megtöltik a kupáját, azután 
néhány korttyal eltüntette a bort. Amikor a második kupával is magába döntötte, kissé 
lehiggadt, bár a nyaka vörös volt, és kidagadtak rajta az erek. 

-Jó, már késő. De ha ennek vége lesz, leszedem a fejét mindenkinek, akik azt mondták, 
hogy a postavonalak elpusztíthatatlanok, hogy olyan biztonságban tudhatom magamat 
mellettük, amilyet még egyetlen kán sem ismert! Lenyakaztatom Algu urat, a lányát pedig 
odaadom a testőreimnek, hadd szórakozzanak! 

Mély lélegzetet vett, és hirtelen észbe kapott, hogy puszta szájalással nem ér el eredményt. 

- . Építsétek újjá a vonalakat! Alandar orlok, küldd a legjobb felderítőidet, hogy ők kezeljék 
a postát. Tudnom kell, merre járnak a bátyám tümernjei, hogy a megfelelő módon válaszoljak 
egy árulónak! 

Hangsúlyozott megvetéssel nézett a teremben tartózkodó férfiakra. 

- Alandar, sorold föl, milyen erőink vannak - mondta végül. 

- . Az orosz kánság vagy a csagatáj kánság tümenjei nélkül... 

- kezdte a fővezér. 

-Azt mondd, mim van, orlok, ne azt, mim nincs! 


- Húsz tümen, kán uram. Ha csak a testőrséget hagyjuk itt a város rendjének 
fenntartására. 

- És a bátyámnak1? 

Alandar habozott, tudta, hogy legföljebb találgathat. 

- . Neki talán tizennyolc tümenje van, nagyuram, noha évek óta háborúzott a szungokkal, 
tehát bizonyára sokat, talán hatot vagy hetetis veszíthetett. 

-Vagy még többet, orlok. Tudós bátyám könnyen elveszíthette a fél haderejét, miközben 
csin könyveit olvasgatta, vagy, azt tanulta, hogyan öltözzön csin kurvának. 

- Ahogy mondod, nagyuram. Nem tudhatjuk biztosan, amíg helyre nem állítjuk a 
postavonalakat. 

- . Nem verte meg a szungokat, Alandar orlok. Öt éven keresztül csupán tartotta az állásait, 
várva, hogy Möngke kán a segítségére siessen. Ilyen emberrel kell szembeszállnunk. Hamis 
kán a bátyám, aki megszakította az utánpótlási vonalainkat, és alaptalan magabiztossággal 
sétafikál a világban, miközben Dzsingisz népének kánja csak válaszol a lépéseire! Ezt többé 
nem történik meg, Alandar! Elegem van ezekből a rongyos és rémült lovasokból, akik azzal 
rémítgetnek, hogy a kánság szétesik. Kilovagolunk, és találkozunk tudós bátyámmal! És mire 
végzünk, hason fog csúszni előttem! 

-  Parancsodra, nagyuram - mondta Alandar, és meghajtotta a fejét. 

- . Két hónapja még Szamarkandnál volt az áruló. - Arik-Böke intett a húsz tábornok 
egyikének, akik az idegességtől feszülten várták a parancsait. - A térképeimet, urak! Meglátjuk, 
milyen messze juthatott el ennyi idő alatt. 

Néhányan összenéztek, tapasztalatból tudták, hogy egy pihent mongol tümen azóta ezer 
kilométert vagy még többet is megtehetett. Alandar szólalt meg, tudva, hogy legkevésbé neki 
kell tartania Arik-Böke dühétől. 

-  Nagyuram, szinte bárhol lehet. Gyanítjuk, hogy északra küldött néhány tüment Batuhoz, 
vagyis valószínű, hogy már kettéosztotta erőit. Azt viszont tudjuk, hogy el fog jönni 
Karakorumba. 

- Ez csak egy város - mondta Arik-Böke. 

- . Olyan város, ahol az áruló harcosainak asszonyai és gyerekei laknak, nagyuram. 
Kubilaj értük jön. Mi mást tehetne? 

Arik-Böke elhallgatott, gondolkodott. Végül bólintott. 

- . Igen, legalább ez biztos. Tudjuk, hogy hova jön, és nálunk van valamije, ami kedves 
neki. Ez megteszi kiindulásnak, orlok. De nem akarok védekező harcot folytatni. Az erőnk a 
mozgásban, a sebességben van. Nem fog ideszögezni minket. Megértetted é Az ellenségeink 
gondolkodnak így. Elhagyjuk Karakorumot, és útközben keressük meg őket. Lerohanjuk őket, 
mint a körvadászatokon, lassan közeledve embereihez, amíg nem marad hely, ahova 
futhatnának. 

- . A legközelebbi postaállomások már működnek nagyuram -felelte Alandar. - Mindennap 
tucatnyit állítunk helyre, és most már tudjuk, mi történik körülöttük. Figyelmeztetnek, amint 
felbukkannak a bátyád tümen jei. 

- . Ezt már hallottam, Alandar. Még egyszer nem dőlök be neki. - Mély lélegzetet vett. - 
Küldd a tümeneket a csagatáj kánságba, a felderítők tartsák a kapcsolatot. Ötször negyvenezer 
fős csoportokban, amelyek lefedik a területet. Mindig legyenek kint a felderítők, hogy azonnal 
jelenthessenek. Amint megpillantják az ellenséget... - Elhallgatott, ízlelte, hogyan hangzik ez a 
szó az ostoba bátyjával kapcsolatban. - Amint megpillantják őket, ne kezdeményezzenek 
csatát, amíg az egész haderő össze nem gyűlik. De akkor lesújtunk a hamis kánra! És én ott 
leszek, hogy lássam! 

- . Parancsodra, nagyuram. Kiküldők ezer embert, hogy őrjáratozzanak a tábor és 


Karakorum között, és helyreállítsák az összeköttetést először is a város és a csagatáj vonalak 
között. 

így értelmezte a kapott parancsokat, de Arik-Böke azonnal felfortyant. 

- . Ez csak egy város, orlok! Már mondtam! Én a nemzet kánja vagyok! Egy város nekem 
semmi! 

Alandar habozott. A kán nem volt olyan hangulatban, hogy érvekkel lehessen hatni rá, 
mégis beszélnie kellett. A rangja megkövetelte, hogy taktikai érveléssel enyhítse Arik-Böke 
erényes haragját. 

- . Nagyuram, ha a bátyád tümeneket küldött északra, akkor azok a hátunkban lesznek, 
mihelyt elindulunk a derékhad ellen. Karakorumot lerombolják. 

-Vannak túszaim, Alandar, hogy nyugton maradjanak. Elvágatom az asszonyaik és a 
gyerekeik torkát, ha Karakorum első kövéhez hozzáérnek. Ez kielégíti A bátyám melyik 
tábornoka adná ki ezt a parancsot ? Nem indulnak meg a város felé, mivel félnek az ezt követő 
mészárlástól. 

Alandar kényelmetlenül nyelt egyet. Nem volt biztos benne, hogy Arik-Böke valóra is 
váltja a fenyegetését, megvalósítja, amivel fenyegetőzik, de több esze volt, hogy tovább 
erőltesse a témát. Egyetlen kán sem vette még tervbe, hogy felkoncoltatja a saját népét, de hát 
nem is volt belháború azóta, hogy Dzsocsi elárulta Dzsingiszt. Az semmiség volt ehhez képest, 
amivel Arik-Bökének kell szembenéznie. Az orlok nem adott hangot a kételyeinek, inkább 
hallgatott. 

Arik-Böke bólintott, mintha beleegyezést hallott volna. 

- . Elég embert hagyok itt, orlok, hogy végrehajtsák a parancsaimat, hűséges embereket, 
akik megértik, mit jelent az eskü. Ennyi elég most. A vérem bosszút követel ezekre a 
sértésekre! Küldj hírvivőket Hülegühöz! Mondd meg neki, hogy tegye, amire az esküje kötelezi. 
És gyújtsd össze a tümenjeimet a síkságon. Kilovagolok, hogy megtaláljam a bátyámat, 
Kubilajt, és én fogom megválasztani a halála módját, amikor rálelünk. 

Alandar meghajtotta a fejét. Nem szabadulhatott a gondolattól, hogy a kán alábecsüli az 
ellenséges tümeneket. Éppen olyan gyorsak, mint a saját emberei, és akárhogy szájai is Arik- 
Böke, ö nem tudta elhitetni magával, hogy egy bolond vagy egy tudós vezeti ókét. Egy bolond 
nem vágta volna el Karakorum utánpótlási vonalait a támadás előtt. Egy tudós nem tántorította 
volna el a leghatalmasabb urakat Arik-Böke mellől, még mielőtt elkezdődött a valódi küzdelem. 
De ha így volt is, Alandar fiatal kora óta megtanult engedelmeskedni. 

- Parancsodra, kán uram - mondta. 


Harmincnyolcadik fejezet 


Hülegü még a tábornoka emlékét is átkozta, miközben végigvágtatott az arcvonal mentén. 
Kit bugát évekkel korábban ölték meg, de az öröksége fennmaradt a muszlimok között, akik 
megesküdtek, hogy sosem fogadják el a kánságát. Amikor sorra került a terület pacifikálása, 
kiderült, hogy borzasztó ötlet volt miséztetni a mecsetekben, bár az is igaz, hogy sok vadember 
Bagdad nevét rikácsolta, amikor Hülegü elfogta és megbüntette őket. 

Sosem gondolta volna, hogy ekkora viperafészket választott kánságnak. Amióta 
elpusztította a várost, több ezer kilométerre is eljöttek az emberek, hogy harcoljanak a földért, 
amelyet Hülegü elfoglalt. Elvigyorodott a nyeregben. Nagyapja azt mondta, hogy nincs különb 
élet a hadakozásnál, és a kánság sosem csöndes, sosem békés, évről évre új és új 
ellenségeket okád magából. Jó volt vezényelni a tümeneket. Embereit formában tartották a 
sötét bőrű őrültek, akik a város vagy az istenük nevét üvöltve haltak meg. 

Lebukott, amikor egy nyílvessző süvített el a közelben. Az ellenséges lovasok sora 
összemosódott, miközben végigszáguldott az oldalszárnyukon. Csak néhány szívverésnyi 
ideje maradt, mielőtt azok feleltek váratlan hadmozdulatára. Hallotta ordításukat, a könyörtelen 
napfényben erősebb lett a por, a verejték és a fokhagyma szaga. 

Intésére harcvonala az ellenséges szárny felé fordult, és az utolsó pillanatban fölemelték 
lándzsáikat. Száz lépés hosszan legázoltak állatot-embert, olyan könnyen, mint a húsba hasító 
kés. A perzsák támadása összeomlott. Hülegü jobbra-balra osztogatta a csapásokat, tört 
csontokat, kiszúrt szemeket, holtakat hagyott maga mögött. 

Számszeríj pendülését hallotta. Valami eltalálta a mellkasa felső részén, átdöfte a 
páncélját, és belecsapódott a kulcscsontjába. Felhördült. Remélte, nem tört el már megint. 
Miközben keresztülszelte a vonalakat, csak zsibbadt a seb, de hamarosan fájni is fog. Az 
ellenség túlerőben volt, de a tümenjei frissek, erősek voltak, és még alig kezdődött el a nap. 
Támadása jókora darabot kiharapott az ellenséges vonalból. Jelzett minghaan tisztjeinek, hogy 
zárják be a kört és öljenek meg mindenkit. Juhászoknak való munka volt: kiszakítani a fiatal 
kosokat a nyájból, aztán levágni őket. A lovasokból és gyalogosokból álló ellenséges 
derékhad most fordult szembe a mongol nyilakkal. Még volt idejük. 

Nedves kezével letörölte a verejtéket az arcáról, és pislogott, mert marta a szemét a só. 
Szomjas volt, de hiába nézegetett, színét se látta a vízhordó tevés fiúknak. 

Mozgás keltette föl a figyelmét. Katonák sötét tömege rohant le egy dombról, a hőség 
ellenére is gyorsan és könnyedén mozogtak, Hülegü látta, hogy íjjal és karddal vannak 
felszerelve. Húsz-harminclépésnyit távolodott a csetepatétól, hogy kigondolja a legjobb 
választ. Addigra minden tümenje belevetette magát a küzdelembe, nem maradt tartaléka. A 
perzsa katonák egyfolytában özönlöttek, réz- és vaspáncéljuk ragyogott a napon. Hülegü egyre 
jobban elkomorodott. Oldalt lovasok is felbukkantak, utolérték a gyalogosokat. 

Nem vette észre, hogy egy hadsereg lapul a dombok között! Akármelyik helyi vezér hozta 
ide és rejtette el őket, jól kiválasztotta a pillanatot. Hülegü megnyalta száraz ajkát, körülnézett, 
igyekezett átlátni az ütközetet. Egy egész tüment kellene rájuk küldenie, nehogy 
egyesülhessenek a testvéreikkel. 

Verejték csurgott a szemébe. Harcosai közben végeztek azzal a több száz emberrel, 
akiket kiszakítottak a derékhadból. Ezt a munkát jól értették. Bíztak erejükben, a 
háborúskodással töltött években megszokták a verekedést. 

A dombtetőiről úgy áradtak lefelé az emberek, ahogy az olaj-folt szétterjed. Hülegü 
körülnézett, honnan irányíthatna át egy tüment, de mindegyik a csata sűrűjében verekedett. Az 
afgánok és perzsák fölkapták a fejüket az erősítés láttán, és energikusabban harcoltak, mert 
tudták, hogyha ők elesnek is, a mongoloknak válaszolni kell az új kihívásra. Az üvöltő sokaság 


visszaszorította az egyik tüment, amely kénytelen volt szétszóródni, hogy ismét alakzatba 
állhasson az újabb rohamhoz. 

Hülegü káromkodott. Megragadta volna az alkalmat, de látta, hogy veszélyes lenne 
kivonni a tüment a küzdelemből. Az emberek, akiket a harcosai kaszaboltak, üldözőbe vennék 
őket, és a következő tüment támadnák oldalba. Egy pillanatra elképzelte a fenyegetést. 

- . A Krisztus öt sebére! - morogta. Ő is átvette a folyton káromkodó Kitbugától ezt a 
szokást. De jól jönne ma a barátja a csatamezőn! Balszerencséjére egy hatalmas hadsereggel 
került szembe, miközben Hülegü Karakorumba utazott, hogy lássa, amikor kánt csinálnak az 
öccséből. De a törzsek nagy árat fizettek egy mongol tábornok haláláért. Gondoskodott a 
tömeges, szervezett megtorlásról. 

Intett a zászlótartójának. A tümen jelvénye a magasba emelkedett, és leírt egy széles kört. 
A tümen pillanatok alatt válaszolt, szinte azonnal leáll, és megfordult támadás közben. Hülegü 
látta a felé forduló arcokat, és igyekezett nem elveszteni a fejét, mert az ellenség rohamozott. 

- . Második zászló! Támadás! - vakkantotta a zászlótartónak. Túl kevés jelzésük volt, 
semmivel sem hívhatta fel a figyelmet a dombokról lezúduló ellenségre. A harcosai azonban 
elég tapasztaltak, és tudni fogják, hogy nem azért állították meg őket, hogy hátráljanak. 

A mongolok megfordították lovaikat, és fölfelé vágtattak a lejtőn. Hülegü 
megkönnyebbülten felmordult, de aztán elakadt a lélegzete, mert látta, hogy az ellenség csak 
nem akart elfogyni. Ezrével jöttek, ő pedig elátkozta a völgyek útvesztőjét, amiért ilyen sok 
embert elrejthettek a felderítői elől. 

Odalent diadalmas üvöltéssel rontottak előre a perzsa vonalak, mert úgy látták, hogy 
elkergették a tüment a csatatérről. Bekövetkezett, amitől Hülegü tartott: a mozgás nyomatéka 
nekivitte őket a saját tümenje oldalszárnyának. Mély lélegzetet vett, hogy új parancsokat 
ordítson az egyetlen, ezerfős minghaannak, amelyet magával hozott. 

- . Vissza támogatásba! - bömbölte. - Erősítsd a Réz tümen vonalát! - Megismételte a 
parancsot, miközben a lova véknyába vágta a sarkát. Túl sok volt az ellenség, de akkor sem 
fog hátrálni, ezek elől nem! A hadiszerencse még megfordulhat. Még áttörhetnek. Várta a 
megfelelő pillanatot, imádkozott érte. A Réz tüment elölről és oldalról szorongatták, már 
majdnem legázolták őket. Hülegüben aznap először megmozdult a kétség férge. Még sosem 
vesztett csatát a vad törzsi emberek ellen, noha minden évben egyre többen támadtak, Bagdad 
vagy Allahu Akbar ordítással. Vicsorogva száguldott a tümenje segítségére. Az ő emberei nem 
vonulnak vissza holmi parasztok elől. Megverhetik, de sosem futamíthatják meg őket! 

Mögötte az ezred teljes vágtára gyorsított. Sokan elvesztették lándzsájukat, és kilőtték az 
összes nyilukat, de kardot rántottak, hogy csatakiáltásukat harsogva keresztülvágják magukat 
az ellenségen. Hülegü sisakokra, pajzsokra sújtott le a kardjával. Lova nyergéből láthatta az 
újonnan érkezett katonákat, amint a meredek lejtőn szembekerülnek a tümennel. Harcosai 
széles, támadó ívet alkottak, leengedték lándzsáikat, de az óriási túlerő kezdte 
összeroppantani őket. Az arcvonal tucatnyi helyen szétvált, mint a szakadt halászháló. Az 
üvöltő perzsák átgázoltak a mongolokon, sok száz embert veszítve, miközben megpróbáltak 
leérni a csatatérre. 

Hülegü káromkodott, de a mérgét levezette egy gyors csapással, amellyel széthasította 
egy vadul rikoltozó, szakállas ember fejét. Neki az volt a dolga, hogy mindig átlássa a csatát, 
sose adja meg magát a fájdalomnak és a dühnek. A dombról még mindig özönlöttek a perzsák. 
Hülegü a forróságban is megborzongott. Most jól elkapták a sahok. Kiprovokálták az 
összecsapást, azután bedobták minden rejtett tartalékukat. 

Megtisztított magának némi helyet, oda gyűjtötte a ming-haant egy újabb támadásra 
valamelyik gyenge pont ellen, amikor észrevette a felderítőit. Feléje száguldottak a véres füvön. 
Egy árnyas dombok felé mutogattak jobb oldalon. Hülegü felnyögött. Ha ott is van egy sereg, 


neki vége. 

Szinte be sem fejezhette a gondolatot, amikor úgyszólván a felderítők nyomában 
megjelentek az első sorok az árnyas dombok közül. Hülegü eltátotta a száját, kitörölte a 
verejtéket a szeméből. Amit látott az lehetetlen volt, mégis érezte, hogy kő gördül le a szívéről. 
Mongol harcosok vágtattak elő sűrű sorokban, lándzsák erdeje alatt. Megismerte a zászlaikat, 
és ámuldozva csóválta a fejét, mielőtt visszafordult az ellenséghez. 

A tümenek szorosan egymás mellett lovagoltak, mert másképp nem fértek el a keskeny 
völgyekben. De a nyílt terepen azonnal szétnyíltak legyezővé, és Hülegü felordított örömében, 
mert olyan manővereket látott, amelyeket úgy ismert, mint a tulajdon tenyerét. Két tümen 
különvált, hogy rázúduljon a domb gerincéről érkező ellenségre. Két másik felgyorsított a sík 
terepen, és pörölyként sújtott le a perzsa sorokra. 

Nyílvesszők szálltak a magasba, mély hangon pengtek az íjak, vesszők tízezrei 
sötétítették el az eget. A perzsa sorok összeomlottak az új támadás alatt, csak néhányukat 
védték meg a behorpasztott pajzsok. Hülegü fölállt a kengyelben, hogy lássa a közeledő 
lándzsákat. Ötszáz ember szélességű sor csapott le ellenségeire, zúzott és kaszabolt. Hülegü 
felbődült lelkesedésében, és új parancsokat vakkantott tisztjeinek. Két oldalról támadhatták a 
perzsákat, pontosan úgy, ahogy kitervelte! Egy utolsó pillantást vetett a dombra, és látta, hogy 
az új tümenek lemészárolják a perzsa tartalékot, fekete nyílfellegekkel borítják el a lovasságot. 

A csatának vége volt, de az öldöklés csak most kezdődött. Sok perzsa ledobta a 
fegyvereit, és menekülni próbált, vagy egyszerűen az égnek emelte üres kezét, és elmondta 
utolsó imáját. A tümenek körbelovagolták és közelről nyilazták le őket, senkinek sem adva 
kegyelmet. 

Hülegü tümenjei fölemelték a fejüket, úrrá lettek fáradtságukon, büszkén kihúzták 
magukat. Kemény próbát kellett kiállniuk, de nem is irgalmaztak a legyőzőiteknek. Alkonyaiig 
gyilkolták a kisebb csoportokba terelt ellenséget. 

A minghaanok ide-oda nyargaltak a csatatéren, keresték a célpontokat, mint a dühös 
hangyák. Rémülten menekült előlük az utolsó ellenség is, már csak azt remélve, hogy a 
sötétség elrejti őket. A nap heve enyhült, Hülegü levette a sisakját, végigsimított lucskos fején. 
Ez jó nap volt! Feltámadt a meleg szellő, vérszagot hozott. Hülegü megkönnyebbülten 
behunyta a szemét, és szembefordult a széllel. Köszönetét mondott az Ég Atyának a 
segítségért, azután hirtelen ötlettel a keresztények istenének is. Kitbuga élvezte volna a 
jelenetet. Hülegü sajnálta, hogy nem érhette meg. 

A mongol kürtök a diadal jelét zengték a csatatéren. A tümenek sorra vették át a mély, 
búgó hangot. Hülegü kinyitotta a szemét. A hangtól libabőrös lett karja. Füttyentett a tisztjeinek, 
hogy emeljék a magasba a zászlót, amely hozzá küldi a rangidős tiszteket. A domboldalak 
visszaverték a diadalmas morajt. De jó volt hallani! 

Hülegü tümenjei elkezdték kifosztani a halottakat. Többfelé is verekedés tört ki, amikor 
összekaptak egy fegyveren. Hülegü nagyot nevetett, mikor látta, hogy olyan emberek 
hemperegnek a földön, akik pár perce még testvérekként harcoltak. Vad az ő népe, farkasok 
egytől egyig! 

Mikor a tisztjei összegyűltek, látta, hogy az egyik tümenről leválik pár tucat lovas, és felé 
üget. Zászlók lobogtak a szélben, a lovak óvatosan kerülgették a holtakat. 

Urjang-Kadaj az ütközet menetét tanulmányozta azóta, hogy ideért. Mikor belenézett 
Hülegü szemébe, azonnal tudták mindketten, hogy lekötelezte a kánt. Noha Hülegü a nemzet 
hercege volt és a saját jogán kán, elsőnek ő szólalt meg, hogy megtisztelje az idősebb embert. 

- . Már kezdtem azt hinni, hogy még egy nap, mire végzek velük, orlok! - mondta. - Isten 
hozott. Megadom neked a vendégjogot, és remélem, velem eszel ma este. 
- . Örömmel álltam a szolgálatodra, nagyuram. Nem kétlem, hogy végül tiéd lett volna a 


győzelem, de ha sikerült egy fél napot nyernem neked, már az is jó dolog. 

Mindketten mosolyogtak. Hülegü ismét letörölte az arcáról a verejtéket. 

- Hol van Kubilaj testvérem, orlok? Veled van? 

- . Ma nem, nagyuram, noha az ő embere vagyok. Evés közben boldogan elmagyarázom 
a helyzetet. 

A nap lenyugodott, mire a tümenek elhagyták a csatateret. A napon átforrósodott 
fémpáncélok hajlamosak voltak megrepedni hűlés közben, aminek következtében úgy tűnt, a 
holttestek néha még órákkal a halál után is mozognak. Tapasztalt harcosok sokat mesélhettek 
arról, hogyan böfögnek, sőt akár még fel is ülhetnek a hullák, mielőtt visszazuhannak. Szóval 
nem volt ez egy éjszakázásra alkalmas hely. Hülegü tudta, hogy még vissza kell küldeni az 
embereit, mert nem fejezték be a zsákmányolást. Urjang-Kadajt és harcosait nyugatra 
irányította egy pár kilométerrel odébb levő füves síkságra, a hegyek lábánál. Ott volt a fő tábor, 
és még mielőtt a hold az ég tetejére hágott, gőzölgő birkagulyást kapott mindenki olyan 
kemény kenyérrel, hogy kanálként lehetett használni, amíg szét nem ázott. 

Hülegü jókedvűen figyelte, ahogy Urjang-Kadaj főtisztjei leveszik páncéljukat, és 
nekilátnak a lóvakarásnak. Zubbonya verejtékfoltos volt, de megkönnyebbülés volt kibújni a 
páncéljából és érezni karján és arcán a hűvös szellőt. Szembeült Kubilaj orlokjával, égett a 
kíváncsiságtól, de várt a kérdéseivel, amíg az eszik és iszik. Semmi sem kimerítőbb a harcnál, 
a tümenek sosem hagyták ki az evést a csata után, ha volt rá lehetőségük. Ellentétben a 
mögöttük heverő, halott perzsákkal, ők hivatásos katonák voltak. 

Amikor Urjang-Kadaj végzett, odaadta az edényt egy szolgának, és ujjait a nadrágjába 
törölte, amelyen már volt egy sötét zsírpecsét. 

- . Nagyuram, én egyszerű ember vagyok. Hadd beszéljek egyszerűen - mondta. Hülegü 
bólintott. - A testvéred, Kubilaj arra kér, hogy ne vegyél részt az elkövetkező ütközetekben. 
Kánnak nyilvánította magát, és meg akar küzdeni Arik-Bökével. Csupán annyit kér tőled, hogy 
maradj meg a kánságodban, és ne avatkozz bele a küzdelembe. 

Hülegü szeme tágra nyílt. Döbbenten csóválta a fejét. 

- . Arik-Böke a kán - mondta rekedten, igyekezve felfogni, amit hallott. - Én ott voltam, 
orlok. Esküt tettem. 

- Az az utasításom, hogy erre kérjelek nagyuram. Testvéred, Kubilaj felszólít, hogy 
maradj távol, miközben ő ezt elintézi az öccsével. Nincs semmiféle panasza rád, de nem 
szeretné, ha háború esetén választanod kellene a testvéreid között. 

Néma reménykedéssel figyelte a másikat. Kubilaj nem adott neki parancsot a támadásra, 
de a tümenjei már elvegyültek Hülegü erőivel. Egyet kiált, és ezreket ölhetnek meg. Mivel 

Hülegü emberei mosolyogva, nyugodtan ültek az övéi között, tudta, hogy győzhetne. 

Hülegü szeme végigfutott a táboron, talán ő is érzékelte a veszélyt. Ismét megrázta a fejét, 
az arca megkeményedett. 

- . Hasznodat vettem ma, orlok. Ezért hálás vagyok. Vendégjogot adtam neked a 
táboromban, de ez nem jogosít fel arra, hogy az eskümet emlegessed. Amikor fölkel a nap... - 
Elhallgatott, a haragja háttérbe szorult az értetlensége mögött. 

- . Egyáltalán hogy lehetséges ez? - kérdezte. - Kubilaj nem ment el Karakorumba. Arról 
hallottam volna. 

Urjang-Kadaj vállat vont. 

-  O a kán, nagyuram. A testvérednek, Arik-Bökének nem kellett volna kánná kikiáltania 
magát. Ezt rendbe hozzák egy évad alatt, és a nemzet megy tovább a maga útján, a jogos kán 
vezetésével. 

- . Miért nem maga Kubilaj jött hozzám? Miért küldött téged, Urjang-Kadaj? 

- . Háborúznia kell, nagyuram. Nem mondhatom el neked a terveit. Az ő szájával 


beszélek, és minden, amit mondtam, igaz. Nem kéri tőled, hogy megszegd az esküdet. Az 
irántad érzett szeretetből csak arra kér, hogy maradj nyugton, amíg ez a dolog elintéződik. 

Hülegü a tenyerébe hajtotta a fejét, és töprengett. Arik-Böke és Kubilaj egyaránt a 
testvérei. Legszívesebben mindkettőt galléron ragadta és alaposan megrázta volna. Ezredszer 
kívánta, bár élne még Möngke, hogy megmondja neki, mit tegyen. Fölesküdött Arik-Bökére, de 
mi van, ha az öccse csakugyan hibázott ezzel a kánsággal? Már annak idején is volt szó róla. 
Többen csodálkoztak, hogy miért nem várja meg Kubilaj hazatérését. Ez lett az eredmény. 
Hülegü alig tudta felfogni, de egyre erősödött benne a lehetséges katasztrófa előérzete. 

Legjobb esetben elveszíti még az egyik testvérét. Ez úgy fájt, mint a késszúrás, hiszen 
Möngkét alig temették el. Legrosszabb esetben a nemzet szétszakad az összetűzésben, 
sebezhetővé válik a környező ellenségek számára. Minden, amit Dzsingisz megteremtett, 
egyetlen nemzedék alatt elpusztul. Nem volt itt jó és rossz, a világosságnál egyik követelés 
sem tűnt megalapozottabbnak a másiknál. De mégis Arik-Böke a kán. Nem számít, hogy 
Kubilaj mit mond, ez a tény olyan, mint a kő, megváltoztathatatlan. Hülegü még jobban 
meggörnyedt. 

- Ez az én kánságom - motyogta szinte magának. 

Urjang-Kadaj biccentett. - A tiéd is marad, nagyuram. Te hódítottad meg, senki nem veszi 
el tőled. Az uram tudja, hogy gondjaid vannak. A te bajod az övé is, ezerszeresen az. Ő csupán 
gyorsan szeretne intézkedni. 

- Ő is félreállhat. 

Hülegü szinte suttogott. 

- Nem teheti, nagyuram. Ő a kán. 

- . De mit számít ez nekem, orlok? - Hülegü fölemelte a fejét. 

- Az életben nincsenek szabályok. Akár leírják, akár a sámánok mondják őket, az ember 
csupán önmagának tartozik. Semmi sem köti meg, csak a láncok, amelyeket ő maga fogad el. 
A törvények, hagyományok semmit nem jelentenek, ha elég erős vagy. 

- . Kubilajnak megvan az ereje, nagyuram. Miközben mi itt beszélgetünk, ő Karakorum felé 
tart. Ez még a tél beállta előtt eldől, így vagy úgy. 

Hülegü döntött, a szája vonallá keskenyedett. 

-A testvéreim a saját játékukat játsszák. Nem akarok benne lenni. Északon sok város van, 
amelyek még mindig ellenállnak. Egy évet azzal töltök, hogy megostromlom őket. Amikor ezzel 
végzek, elmegyek keletre, Karakorumba, hogy megnézzem, ki uralkodik. 

Urjang-Kadajból elszállt a feszültség. 

- . Bölcsen teszed, nagyuram. Sajnálom, hogy fájdalmat okoztam. 

Hülegü morgott. 

- . Keress magadnak egy másik tüzet, orlok. Belefáradtam a képedbe. Ahogy fölkel a nap, 
eredj innen. Megkaptad a választ, amire vártál. Ehhez fogom tartani magam. 

Urjang-Kadaj fölállt, és összerándult, mert a térde tiltakozott. Nem volt már fiatal. Azon 
töprengett, bízhat-e egy olyan ember szavában, aki nem ismer el más hatalmat a saját 
képességén kívül a pusztításra és a vezetésre. Ha őszinte akart lenni magához, nemmel kellett 
válaszolnia. 

Egy pillanatig fontolgatta, hogy parancsot kiált várakozó embereinek. Valamennyien 
készen álltak. Egy csapásra kiiktathatna a küzdelemből egy hatalmas embert. 

sóhajtott. Vagy pedig elfogadhatja az ígéretet, amelyet kapott, és később bánhatja. 
Kubilaj már elvesztette egy testvérét. Urjang-Kadaj fejet hajtott, és egy másik tűzhöz lépett. Azt 
tudta, hogy ezen az éjszakán nem alszik. 


Harminckilencedik fejezet 


Kubilaj nem találta a helyét a szürkészöld hegyek között. Felállt, lenézett a széles völgybe, 
amely csalókán csöndesnek és békésnek tűnt ebből a magasságból. Jobb kezénél csörgedező 
forrás fakadt, úgyhogy csak merítenie kellett a jéghideg vízből, ha inni akart. A nappal forró volt, 
az ég fakókék, felhőtlen. Ismerte ezt a földet, és a hosszas távollét után valahol mélyen még 
mindig megindította az otthon látványa. 

Egyik embere káromkodott mögötte, mert megcsúszott a síkos sziklákon. Kubilaj nem 
fordult oda, elégedetten nézte a meleg végtelenséget, élvezte a határtalan csöndet. Fáradt volt, 
miután éjt nappallá téve lovagoltak idáig, de annyira izgatott volt, hogy reszketett a keze. Arik- 
Böke odalent volt valahol a látóhatárán túl. Kubilaj kidolgozta terveit, felkészítette embereit, 
most már csak várniuk kell. Ha Arik-Böke kilovagol Karakorumból, készen állnak. Ha a 
városban marad, akkor agyonnyomják, mint a bolhát, amikor csapdába esik a szövetben. 

Miután olyan hosszú időt töltöttek együtt, most különös volt, hogy a főemberei nincsenek 
mellette. Bajar még északon, Oroszországban tartózkodott, Urjang-Kadaj a magas hegyek 
között igyekezett vissza, miután Hülegünél elvégezte feladatát. Mindketten hiányoztak, de 
egyik sem annyira, mint Jao Su. Az öreg szerzetes túlságosan gyenge lett ahhoz, hogy együtt 
lovagoljon a tümenekkel. Végül csak elindult a kolostorába. Az idő és a kor a leghatalmasabb 
lángokatis eloltja, gondolta Kubilaj. Némán imádkozott, hogy még egyszer láthassa barátját. 

Évek óta először egyedül volt a harcosaival. Vele szemben állt 

Arik-Böke Möngke tümenjeivel, amelyek fölesküdtek rá. Erővel nem kényszerítheti térdre az 
öccsét, ehhez nincs elég embere. 

Kockázatos volt Hülegüvel érintkezésbe lépni. Bátyja talán meghallgatta, amit Urjang- 
Kadaj mondott neki, és utána azonnal elindult, hogy megvédje Arik-Böke kánságát. Urjang- 
Kadaj továbbította Hülegü szavait, de Kubilajnak több esze volt, hogy megbízzon az öccsében. 
Ha Hülegü megindult, hogy Arik-Bökét támogassa, akkor még egy évbe és még egy halott 
testvérbe kerül a háború. Kubilajnak nem maradtak illúziói. Miközben tümenjei nyújtózkodtak, 
pihentek és ettek körülötte, ő némán imádkozott, hogy Hülegü viselkedjen értelmesen, és 
maradjon ki ebből. 

Fölemelte a fejét a csilingelő hangra, amely messzire elhallatszott a hegyvidék 
csendjében. Ez alkalommal nem postafutár volt, hanem egy nyáj, amelyet két felderítőjével 
küldött ki. Azt remélte, hogy gyalog közelebb juthatnak Karakorumhoz. Még egy hónapig nem 
számított rájuk, és letáborozott a hegyek között, messze öccse városától. Találgatta, mit 
jelenthet korai visszatérésük, de aztán feladta. Lenézett a fűvel benőtt, köves meredélyen, és 
látta az emberek apró alakjait, amint feléjük terelik a kecskéket és birkákat. Egy darabig még 
eltart, amíg meghallja, amit mondani akarnak. 

Megfordult, és látta, hogy a fia veszélyesen kihajol egy korty vízért a sziklákról. 

- Óvatosan - mondta. - Csúszik a kő. 

Csenjin elbiggyesztette a száját a feltételezésre, hogy ő leeshet. Ivott a forrásból, bár több 
jutott a zubbonyára, mint a torkába. Kubilaj mosolygott rajta, de amikor folytatta a figyelést, 
Csenjin ott maradt mellette, és addig fészkelődött, amíg többé-kevésbé kényelmes helyet talált 
a hátának a sziklán. 

- . Hallottam, hogy az emberek beszélgetnek arról, hogy mit fogsz tenni - mondta Csenjin. 

Kubilaj nem nézett rá. - Bizonyára tudod, hogy nem kell tájékoztatnod a pletykákról - 
felelte. 

A siheder mocorgott ültében. Egyik lábát maga alá húzta, hogy a térdére könyökölhessen. 

- Nem panaszkodnak - mondta. - Csak beszélgetnek. 

Kubilaj türelmet parancsolt magára. Mást úgysem tehet, amíg a kémei nem jelentenek. 


- Akkor hát mit mondtak? - kérdezte. 

Csenjin vigyorgott. 

- Azt mondták, császár leszel, ha ennek vége. 

- . Ha megérem, akkor... ez igaz - válaszolta Kubilaj. - A nemzet kánja leszek, de Kína 
császára. 

- Vagyis utánad én leszek a császári - kérdezte a fia. 

Kubilaj ránézett, szája megrándult a nevetéstől. 

- Ez az, amit akarsz1 ? Világuralmat ? 

- . Azt hiszem... hátigen, az jó lenne - felelte Csenjin töprengő arccal. 

-Akkor igyekszem mindent elkövetni, hogy így legyen, fiam. Vér vagy a véremből, csont a 
csontomból. Nevet adok egy dinasztiának, és te viszed tovább a nevet. 

- Tehát ezért fogunk harcolni 1 ? Hogy császárok legyünk? 

Kubilaj kuncogott. 

- Harcoltak már rosszabb dolgokért is. 

Hátranézett testőreire, akik a sziklák réseiben pihentek. Harcosainak többsége eltűnt a 
mögöttük levő völgyekben és szakadékokban. 

-Azt hiszem, Csenjin, én jobb kán leszek, mint Arik-Böke. Ez is egy ok. De egy apa a fiaiért 
és a lányaiért dolgozik. Arra fordítja a fiatalságát és az erejét, hogy fölemelje őket, mindent 
megadjon nekik, amit tud. Ha neked is lesznek gyerekeid, majd megérted. 

Csenjin komoly arccal töprengett. 

- . Én vigyázok majd a városaimra, ha császár leszek. Inkább szeretni fognak, mint félni 
tőlem. 

Kubilaj bólintott. 

- Vagy mindkettő, fiam, ha szerencsés vagy. 

- . Szeretném úgy megváltoztatni a világot, ahogy te tetted -mondta Csenjin. 

Kubilaj mosolygott, de egy árnyalatnyi szomorúság is volt a mosolyában. 

- . Az anyámmal beszélgettem így, Csenjin. Ritka tehetséges asszony volt. - Tekintete egy 
pillanatra elrévedt az emlékektől. 

- Neki mondtam egyszer valami hasonlót. Azt felelte, hogy bárki meg tudja változtatni a 
világot. De senki sem képes örökre megváltoztatni. Száz év múlva senki sem tudja, hogy éltél. 
Akkor meg mit számít, hogy harcoltunk-e, vagy azzal töltöttük napjainkat, hogy a napsütésben 
szunyókáltunk? 

Csenjin pislogott. Nem értette apja különös hangulatát. 

- . Ha nem számít, akkor miért harcolunk az öcséddel? - kérdezte. 

- . Talán nem jól magyaráztam el. Úgy értettem, nem számít, ha változtatunk, mert a világ 
megy tovább, új életek jönnek-mennek. Maga Dzsingisz mondta, hogy elfelejtik, pedig hidd el 
nekem, ő aztán hosszú árnyékot vetett. Az számít, hogyan élünk, Csenjin! Az számít, hogy 
használjuk-e, amit kaptunk, abban a rövid időben, amit eltölthetünk a nap alatt. - Mosolyogva 
figyelte, amint a fia küzd a gondolattal. - Ennyit mondhatsz, amikor eljön a vég: Nem 
pocsékoltam el az időmet. Szerintem csak ez számít. Azt hiszem, ez minden, ami fontos. 

- Értem - felelte Csenjin. 

Kubilaj kinyújtotta a kezét, és megdörgölte a fia fejét. 

- . Dehogy érted. Talán néhány év múlva. - Kinézett a sziklák mögül a lassan közeledő 
pásztorokra. - Élvezd a békés pillanatokat, Csenjin. Amikor a harcok kezdődnek, szép emlék 
lesz. 

- Meg tudod verni őket? - kérdezte Csenjin, és az apja szemébe nézett. 

Kubilaj rájött, hogy a fia fél. Enyhíteni igyekezett a feszültségét. 

- Hitem szerint igen. De semmi nem biztos. 


- . Több tümenjük van, mint nekünk - folytatta Csenjin, és figyelte, mit szól az apja. 

Kubilaj vállat vont. 

- . Mindig kevesebben vagyunk. Nem is tudom, mit tennék, ha egy kisebb hadsereggel 
találkoznék. - Látta, hogy erőltetett derűje nem nyugtatja meg a fiát. Komolyabb hangra váltott. - 
Nem én vagyok az első ember, aki igyekszik kitalálni, hogyan ellensúlyozza egy mongol tümen 
előnyeit az ütközetben. Mindazonáltal közülünk én vagyok az első, aki ezzel próbálkozik. 
Jobban ismerem a taktikánkat, mint bármely élő ember. Azt hiszem, kieszelhetek néhány új 
fortélyt. Az öcsém harcosai az utóbbi pár évben a főváros körül lustálkodtak. Az én tümenjeim 
hozzászoktak, hogy mindennap, minden lépésért megharcoljanak. És hozzászoktak, hogy 
győznek. Élve esszük meg őket. 

A fia elvigyorodott az érvelésre. Kubilaj vele kuncogott. 

- . Most kezdd el a gyakorlatokat, Csenjin. Egy darabig nem megyünk sehova. 

A fia tüntetően nyögött, de ahogy az apja ránézett, keresett egy lapos területet a sziklák 
között, és elkezdte az egymásba folyó mozdulatok és állások sorozatát, amelyeket az apjától 
tanult. Kubilajt viszont Jao Su tanította meg valamikor régen a sorozatokra, amelyek 
mindegyikének megvolt a saját neve és története. 

Kubilaj bíráló tekintettel figyelte, és arra gondolt, hogy Jao Su sosem volt vele elégedett. 
Egy ilyen mozdulatsorban nem létezik tökéletesség, de minden rúgásnál, védésnél és 
fordulásnál az a cél, hogy a lehető legjobban megközelítsük a tökélyt. 

- . Fordítsd el a fejed, mielőtt megmozdulnál - mondta Kubilaj. Csenjin habozott. 

- Tessék? - kérdezte anélkül, hogy megmozdította volna a fejét. 

- . Az elképzelt ellenség nem csak egy irányból jöhet. Ne feledd, ez nem tánc. A cél az, 
hogy minden ütés vagy hárítás csontot törjön. Képzeld őket magad köré, úgy válaszolj. 

Helyeslően morgott, amikor a fia éles mozdulattal elfordította a fejét, azután széles Ívű 
hárítással kivédett egy képzeletbeli rúgást, majd késtartással, mereven kinyújtott ujjakkal 
lecsapott egy láthatatlan torokra. 

- . Maradj így, és figyelj a hátsó lábadra - szólt oda Kubilaj. Csenjin változtatott az állásán, 
jobban behajlította a lábát, mielőtt folytatta a mozdulatsort. Kubilaj szeretettel nézett a fiára. De 
jó lenne, ha egy birodalmat hagyhatna rá! 

Arik-Böke lovaglás közben érezte a saját izzadtságának a szagát. Egy egészséges állat 
keserű szaga volt. Nem engedte el magát kán korában sem. Tömzsi alkata sosem volt kecses, 
viszont erős volt. Azzal büszkélkedett, hogy bármilyen versenyben képes legyőzni nála 
fiatalabbakat. Fiatal korában megtanult egy nagy igazságot, mégpedig, hogy a kitartás 
legalább annyira akarat, mint testi erő kérdése. Lovaglás közben morgott és szörcsögött. Az 
akarat nem hiányzott belőle, képes volt elviselni fájdalmat, kényelmetlenséget, ha meg kellett 
haladni a gyengébb emberek teljesítményét. A düh, amelyet Kubilaj árulása lobbantott fel 
benne, egyfolytában kísérte éber óráiban. A hús kínjai, panaszai semmit sem jelentettek neki 
azóta, hogy a bátyja pimaszul lovagolt felé a pusztaságban. 

A tümenjei átvették a hangulatát. Komor határozottsággal lovagoltak, miközben átfésülték 
a vidéket az áruló után. Arik-Böke alig ismerte a mellette lovagoló embereket, de ez nem volt 
fontos, amíg engedelmeskednek a kánjuknak. Parancsnokai hatalmas területen szóródtak szét, 
mindegyik negyvenezer harcossal. Arik-Böke bizonyos volt benne, hogy akár két csapata is 
felér mindazzal, amit Kubilaj fel tud sorakoztatni. Ha pedig mind az öt összezárul, mint egy 
ököl, akkor megtöri a bátyja pimaszságát. 

Lovaglás közben azzal szórakoztatta magát, hogy eltervezte a bosszúját. Túl sokan 
képzelik a nemzetben, hogy képesek uralkodni. Még Dzsingisz fiai is háborúztak egymással. 
Güjük kánt megölték egy vadászaton, noha Arik-Böke gyanúja szerint ezt Möngke szervezte 
meg. Mindez már a múlté, de Kubilaj halála olyan lesz, mint amikor izzó vassal kiégetik a 


sebet. Olyan történetet kanyarít belőle, amely elrémíti az összes ellenséget és összeesküvőt! 
Jó is lesz, ha példát statuál Kubilajjal. Azt fogják mondani, hogy a kán a saját testvérét is 
eltiporta, és félni fognak. Arik-Böke bólintott magában, kóstolgatta az érzést. Kubilajnak 
felesége, gyerekei vannak. Követni fogják bátyját a halálba, amint a lázadást letörték. 

Kiegyenesedett a nyeregben, mert nyugatról vágtában közeledtek a felderítői. A kánnal 
lovagoló tümenek a középsők voltak az öt oszlopban, Alandar orlok a jobbszárnyat vezényelte, 
amely délre indult. Arik-Böke kimelegedett, gyorsabban lélegzett. Alandar ismeri a 
parancsokat. Nem küldött volna felderítőket, hacsak meg nem pillantotta az ellenséget. 

A vágtázó felderítők végigszáguldottak a tümenek előtt, azután elfordultak Arik-Böke 
zászlóinak irányába. Ezrek figyelték, amikor bekanyarodtak lovaikkal a sorok közé. A kán 
testőrei el-állták lovaikkal az utat, nehogy az érkezők túl közel jöjjenek. Ez már azt az új keletű 
félelmet mutatta, amely Möngke halála óta beleette magát a nemzetbe. 

Arik-Bökének nem kellett megvárnia, hogy megmotozzák és hozzá engedjék őket. A 
legközelebbi felderítőt mindössze két ló választotta el tőle. Odakiáltott neki egy kérdést. 

A felderítő bólintott. 

- . Meglátták őket, kán uram. Harminc kilométerre vagy még közelebb. 

Csak ennyire volt szüksége. Intett a felderítőnek, hogy máris induljon vissza urához. A 
saját felderítői csak a parancsát várták. Amint meghallották, megsarkantyúzták lovukat, és 
sebes vágtában indultak. A tümenek  összezárnak, kialakul a pöröly, a világ 
legveszedelmesebb hadserege. Arik-Böke vigyorgott magában, miközben nyugat felé fordította 
és oldalba rúgta a lovát. Az oszlopok most utána fordulnak, és lándzsaheggyé változnak, 
amely agyonszúrja bátyja reményeit. 

Felpillantott a napra, azt számolgatta, mennyi idő múlva kerülnek érintkezésbe a másik 
erővel. A lelkesedése éppen olyan gyorsan kihűlt, mint ahogy fellobbant. A felderítők már 
harminc kilométert vágtattak, ami azt jelenti, hogy Kubilaj erőinek fél napja van a zavartalan 
mozgásra. Mire Arik-Böke tümenjei odaérnek, már alkonyat vagy éjszaka lesz. 

Ismét verejtékezni kezdett, és azon töprengett, milyen parancsokat adjon ki, amikor 
megrohannak egy olyan erőt, amelyet még nem lát, és amely bizonyosan arrébb vonult, mire ők 
a közelébe érkezik. Elfojtotta kétségeit. A terv jó. A végkimenetel szempontjából közömbös, ha 
csak másnap ütközik meg a bátyjával. 

Kubilaj egyetlen pontot figyelt a távoli hegyek között, várta a megerősítést. Ott van. Ismét 
látta a sárga villanást, amely egy szempillantás alatt el is tűnt. Lassan kiengedte a tüdejéből a 
levegőt. Végre megtörtént. A kocka el van vetve, most majd kiderül, melyik oldalára esett. 

- . Vörös zászlóval válaszolj! - kiáltotta felderítőjének. Az, aki kilométerekkel arrébb leadta 
a sárga jelzést, válaszra várt. Kubilaj továbbra is azt az elmosódott pontot bámulta, miközben 
embere széttárt egy vörös vásznat, akkorát, mint ő maga. Meglobogtatta, leeresztette. 

- Várj... várj... most a sárgát - parancsolta Kubilaj. Most, hogy a tervei kezdtek valóra 
válni, enyhült benne a feszültség. Az nem volt újdonság, hogy a csúcsokra felküldött emberek 
nagy távolságokat áthidalva jelzőzászlókkal üzentek egyik völgyből a másikba. Kubilaj 
adatot lehetetett küldeni. A távoli figyelő látta a zászlókat, továbbította az üzenetet, a vágtató 
lónál is sokkal gyorsabban győzve le a kilométereket. 

- . Jól van - mondta Kubilaj. A felderítő ránézett, de a kán magának beszélt. - Most pedig 
meglátjuk, hogy az öcsém emberei hajlandók-e egy gyenge uralkodóért harcolni. 


Negyvenedik fejezet 


Alandar ingerülten morgott magában, amikor felderítői száguldva megérkeztek 
nyilvánvalóan azt várva, hogy ő meghallgatja a hírt, és nyomban indul is a harcba. Ám neki 
össze kellett egyeztetni parancsait a legjobb taktikai megfontolásokkal. Nem volt kellemes 
helyzet, nem is élvezte a reggelt. Karakorum több mint százötven kilométerrel volt mögöttük, ő 
pedig már nem szeretett csillagokkal takarózni, ami után mereven, átfázva ébredt. Tümenjeinek 
oszlopai sebesen haladtak, felderítették a terepet, és érintkezésben maradtak Arik-Bökével, 
mégsem szabadulhatott a bizonytalanságtól. Minden, amit Kubilajról tudott, arra utalt, hogy az 
nem bolona, de Arik-Böke meg volt győződve róla, hogy úgy fogja lerohanni, ahogy a szarvast 
a körvadászaton. Az emberei azt várták, hogy parancsokat kezd el ordítani, mihelyt észlelik az 
ellenséget, és amikor a felderítők jelentettek neki, kérdő szemeket érzett magán, úgyhogy 
mereven előre bámult lovaglás közben. 

Négy tábornoka közül, akik a közelben haladtak, magához füttyentette a legrangosabbat. 
Ferih megbízható, ősz hajú tiszt volt, húszéves tapasztalatot szerzett a kánok alatt. A hívásra 
komoly arccal keresztüllovagolt a sorok között. 

- Új parancsaid vannak, őrlőké - kérdezte, mikor odaért. 

- Még nem. Úgy érzem, csapda készül, Ferih. 

A tábornok ösztönszerűen megfordult, és odanézett, ahol felfedezték Kubilaj tümenjeit, 
amint két völgy között vágtatnak egy szorosban. Nem sokáig látták őket, de ahhoz elég volt, 
hogy Alandar felderítői visszaszáguldjanak a hírrel, amely most el fog jutni a hosszú arcvonal 
minden pontjára. 

- . Nem kell válaszolnod nekik, orlok - mondta Ferih. Alandar látta az arcán a csalódást. - A 
kán eldöntheti, mikor veti be középső tümerjett. 

- Az pedig nem fog megtörténni sötétedésig - mondta Alandar. 

Ferih vállat vont. - Még egy nap már nem sokat számít. 

- Úgy gondolod, hogy csapdai - kérdezte Alandar. 

- . Talán. Csak rövid ideig láttunk egy kis csapatot, nem többet hat-hétezer embernél. Lehet, 
hogy maguk után akarnak csalni, azután pedig rajtunk ütnek. Én ezt tenném. 

Alandar amennyire tudta kihúzta magát a nyeregben, és körülnézett a hegyeken. 

- . Ha ez csapda, akkor egy nagyobb erő is van a közelben, hogy ránk vesse magát, amint 
megindulunk. 

Nehéz helyzetben volt, Ferih megértette a dilemmáját. Az emberek bátorságot és fürge 
elmét vártak el a tisztjeiktől. Hallották a híreket, és várták a parancsot a támadásra, de Alandar 
nem szólt. Ha csapdába lép, akkor a tümenjeit és Arik-Böke haragját kockáztatja. Viszont ha 
Kubilaj hátvédjét látta, és nem használja ki az esélyt, akkor bolondnak vagy gyávának fogják 
tartani. Képtelen választás elé állították, így hát semmit sem csinált, hagyta, hogy az idő érlelje 
meg a döntéseket. 

Balra a messzeségben észrevett egy elmosódott foltot a levegőben. Odafordult, alaposan 
megnézte, és az arca lassan megváltozott, ahogy ráébredt, mit lát. 

- Monda, Ferih, csakugyan egy porfelhő az ott a hegyek közötti 

A tábornok hunyorgott. Messzire nem látott olyan jól, mint valaha, de egy régi felderítő 
trükköt használ: csövet formált a kezéből, és azon át nézett. 

- Nagy csapatnak kell lennie, ha ekkora port ver fel - mondta. 

- Abból ítélve, ahol az elsőket láttuk, éppen a megfelelő helyen vannak ahhoz, hogy 
oldalba támadhassanak. 

Alandar megkönnyebbülten lélegzett föl. Végső soron akár győzelmet is jelenthet a 
kánnak. 


- . Akkor azt hiszem, ma még harcolni fogunk. Küldj ötezer embert a hegyek közé abba az 
irányba, amerre az első csapatot láttuk. Hadd gondolják, hogy becsaptak minket. A fő tümenek 
pedig... ott fognak átvágni. - Egy nyiladékra mutatott a zöld hegyek között, amely lehetővé teszi, 
hogy bekanyarodjanak és megtámadják azt a hadsereget, amely felverte a port. - Lassan 
haladj, tábornok. Ha ez Kubilaj derékhada, akkor lőtávolságon kívül kell maradnunk, készen rá, 
hogy visszavonuljunk. Ennyi is elég lesz, hogy ne mozdulhassanak, amíg a kán utolér minket. 

Hátranézett kelet felé, ahonnan Arik-Böke hadseregének többi része érkezik majd a 
segítségükre. - Hamarosan megjön még négy tümen, azután magának a kánnak a tümenrnjei. Az 
utolsók holnap délután lesznek itt. Ahogy megérkeznek, új parancsokat adok. 

Ferih érezte, mennyire megkönnyebbült a fővezér attól, hogy döntéseket hozhat. Fejet 
hajtott, és már előre örült, hogy összezavarhatják azokat, akik a kán hadseregét akarták lóvá 
tenni. 

Öt minghaan indult az első völgybe, utána Alandar kiadta a parancsot a derékhadának, 
hogy forduljon meg, és induljon vágtában a nyiladékhoz. A harcosok arca felragyogott. Addigra 
valamennyien látták a halvány porfelhőt, és elképzelték, hogy hüledezik majd a hamis kán, 
amikor egy egészen más irányból vetik rá magukat farkasként az oldalszárnyra! 

Alandar az első sorokban volt, amikor befordultak a szorosba. Tümenjei mögötte 
dübörögtek. Úgy vélte, átlátott Kubilaj ravaszkodásán, ám azt azért nem felejtette el, hogy a 
hamis kán hadereje meghaladja az övét. Ennek ellenére is elégedett volt. A saját csapdájában 
fogja meg a vadászt! Nem emelkedhetett volna fel a fővezérségig, ha hibákat követ el. Egy 
pillanatra eszébe jutott Möngke orlokja, Szerjanh. Akkor fokozták le, amikor ura odaveszett, 
most valahol a közharcosok között lovagol mögötte. Alandar még most is úgy vélte, hogy 
szerencsés, amiért egyáltalán életben maradt. 

Bejutott az árnyékba, amelyet kétfelől egyre meredekebb falak határoltak. Valahol elöl 
jobbra van egy hadsereg, amely rajta akar ütni az ő tümenjein. Előredőlt a nyeregben, 
megragadta a hosszú kardot, amely a lova oldalát csapkodta. A szoros kezdett szélesedni, a 
napfényben feltűnt egy zöldellő völgy. A távolból mintha csatazajt hallott volna; ezek szerint 
minghaanjai találkoztak azzal a csali csoporttal, amellyel Arik-Böke katonáit akarták 
beleugratni a támadásba. Alandartól jobbra-balra íjak feszültek, a harcosok felkészültek a 
pusztításra. Egy időre elengedték a kantárt, csak a térdükkel irányították vágtató lovaikat. Ma 
nem használ íjat, noha oda van szíjazva egy a nyergéhez. Harcosai egyre izgatottabban 
kapkodták a levegőt, amely váratlanul hidegnek tűnt, amikor megnyíltak a hegyek, és az első 
sorok kivágtattak a napfényre. Tümenjei a világon semmitől sem féltek, és ő volt a vezérük. 
Csodálatos pillanat volt, amikor előrehajolt, hogy elsőnek pillantsa meg az ellenséget. 

Meglepetést és csalódást éreztek Alandar tümenjei, amikor a hegylábat megkerülve 
először nézhettek végig a kelet felé elnyúló völgyön. Egymásnak kiabáltak és mutogattak. 
Több ezer torokból egyszerre szakadt föl majd halt el a rekedt méltatlankodás hangja. 

Lovak voltak a völgyben, ezerszám, és nem egy Alandarhoz foghatóan tapasztalt katona, 
de a vak is láthatta, hogy nem mongol harcosok ülnek rajtuk. Az orloknak leesett az álla. 
Rikoltozó arab kölykök rugdalták a tolongó állatok oldalát, és mindegyik lófarokhoz egy lombos 
ágat kötöttek, hogy fölverje a port. 

Alandar gyomra görcsölt a félelemtől. Ha ez csak félrevezető manőver, hol lehetnek 
Kubilaj tümenjei? Szinte öntudatlanul lassította le a lovát, és a tümenek követték a példáját: 
előbb könnyű vágtában, azután ügetésben haladtak tovább. Idegesek voltak, mert tudták, hogy 
tőrbe csalták őket, de még nem érzékelték, honnan jön a veszély. 

Alandar megfordult a nyeregben, mert kiáltásokat és figyelmeztető kürtölést hallott a háta 
mögül. Tümenjei még elvékonyodó oszlopban haladtak a nyiladékban. Valami történt két- 
háromszáz méterrel mögötte. Hangosan káromkodott, vadul megrántotta a szárat, hogy 


megállítsa a lovat, íjak pendültek a völgyszájnál, olyan volt a hangjuk, mint a méhzümmögés. 

Egy percig nem tudott gondolkodni. A völgy túl keskeny volt ahhoz, hogy megfordítsa 
tümenjeit. Az ellenség támad, ő pedig nem tud elég erőt összeszedni ellene. Fölemelte a 
karját, mutatta embereinek, hogy haladjanak tovább. Ha valamennyien ki tudnak jönni a 
völgyből, ismét manőverezhetnek. A vonalak előrezúdultak a fővezér nyomában, nem törődtek 
a lovakkal és a gúnyosan rikoltozó fiúkkal. A menetoszlop elnyúlt. Alandar mozgást látott 
baloldalt. Csaknem felkiáltott kétségbeesésében, amikor megértette a helyzetét, és tucatnyi 
testőrével kiállt a sorból. Az embergomoly mögött egyre jöttek a tümenek, a szurdok kiürült, az 
orlok szíve összeszorult. 

Mongol harcosok vágtattak teljes sebességgel lefelé a hegyekből egyenesen a 
menetoszlop oldalának. Alandar annyit tehetett, hogy figyelmeztetően felordított. Emberei 
védtelenek voltak, egyszerre támadták őket hátulról és oldalról. A fővezér vicsorgott, kirántotta 
a kardját. Az ellenség oda csalta, ahova akarta, de a játéknak vége, most a harc következik. 
Tábornokai parancsokat üvöltöttek, az első nyílfellegek elsötétítették az eget, Így fogadták a 
támadókat. Alandarnak az volt az egyetlen előnye, hogy több íjászt tudott szembeállítani a 
másik csapattal. 

Máris ötvenfősre szélesedett a vonaluk. Ekkor csapódtak be az első nyilak. Alandar 
döbbenten nézte, ahogy az ellenség fölemeli ormótlan pajzsait, és szinte kikapkodja a 
levegőből a nyílvesszőkét. Még sosem látott mongol harcost, aki ilyen súlyos terhet cipelt volna 
a csatába. A mongolok íjat használtak, és az egyszerre két kezet követel. Tábornokai már 
megfordították harcosaikat, hogy szemben legyenek a támadókkal. A parancsok sebesen 
futottak végig a minghaan parancsnokoktól a tümenek összes századosáig. A menetoszlop 
máris kezdett átalakulni széles arcvonallá, de ez a létező- legnehezebb manőver, mert sok 
ezer harcosnak kell egyszerre megállnia. Ennek ellenére belevágtak. 

Alandarban fellángolt a remény, ám ekkor az ellenség ledobálta pajzsait, és előrántotta 
íjait. Nyílvesszők zúgtak a két vágtázó hadsereg közötti, gyorsan szűkülő sávban. Alandar 
láthatta, hogy arcvonala nem lesz kész időre. Az ellenséges íjászok máris megszórták 
nyílzáporral a tipródó sorokat. Az orlok megrándult, amikor a látóterében elsüvített egy sötét 
csík. Alandar zökkent egyet a nyeregben, mert a vállát megcsapta valami, ami azután pörögve 
távolodott. Egy újabb nyílvessző tövig belefúródott a lova nyakába, de úgy, hogy csak a tollak 
látszottak. Az állat köhögött, és véres párát fújt. 

Alandar pánikba esett, leugrott a nyeregből, és megbotlott, ahogy a lova összerogyott. 
Embereinek el kell hagyniuk a völgyet, és erre csak akkor képesek, ha szélsebesen 
elvágtatnak a támadók elől. Egyidejűleg erős arcvonalat kell létrehoznia, hogy megállítsa az 
oldalazó támadást. A parancsok összevissza kavarogtak a fejében, és nem látott kiutat. A nap 
melegen sütötte az arcát, nyilak süvítettek el mellette, de neki a szeme se rebbent. Testőrei 
kérdően nézték, amikor gépiesen felpattant egy friss lóra, de az orlok csak ült, üres arccal, 
zsibbadtan. A tümenek egy ideig irányítás nélkül harcoltak. 

Tábornokai rövid idő múlva észrevették, hogy nem érkeznek parancsok, ezért közösen 
betömték a rést. Az alacsonyabb rangú tiszteknek még nyugtalankodni sem volt idejük, mert 
máris érkeztek az új parancsok, és nekik mozogniuk kellett. A százfős 

dzsagunok szilárd négyszögekben próbálták feltartóztatni az oldaltámadást, amíg a 
derékhad kikeveredhet a völgyből. 

Ennyi talán elég is lett volna, hogy megmentsék az ütközetet, ám Alandarék a szung 
háború veteránjaival kerültek szembe, akik egymást átfedő sorokban mozogtak, így mindig a 
legnagyobb erőt vethették be a leggyengébb pontokon. Amikor a kard és lándzsa került sorra, 
már nem maradt mozgástér. Alandar tümenjeit visszaverték. 

Végre mindenki bent volt a völgyben. Alandar csak csóválta a fejét hitetlenkedve, amikor 


meglátta, kik támadják hátba őket. Ő azt hitte, csak az a pár ezer lesz, akiket ma reggel láttak 
egy őrjítő villanásban, ám a hegyek okádták a seregeket Kubilaj zászlai alatt. Alandar most 
döbbent rá, hogy a hegyek között kellett volna tartania ezt a sokaságot, mert így kevesebb kárt 
okozhatnának. Legalább kétszer annyian voltak, mint az orlok harcosai. Az arab fiúk, akik 
felverték a port a lovaikkal, szájtátva bámulták, ahogy Alandar tümenjeit összenyomják, 
bekerítik és szétverik. 

Alandar csak káoszt látott, ahova nézett, mert túl sok csoport száguldozott ide-oda. Az 
orlok tisztában volt vele, hogy az első lépéstől úgy táncolt, ahogy Kubilaj fütyült. Összevissza 
cikáztak a nyilak, hullottak az emberek. A tolongásban alig tudta megkülönböztetni őket, bár az 
ellenséges tümenek mintha felismerték volna a sajátjaikat. A testőröknek a kardjukkal kellett 
félreütniük egy üvöltő harcos lándzsáját, amellyel Alandart vette célba. Amikor a harcos 
tovarobogott, Alandar agya feltisztult, bár a szorongás facsarta a zsigereit. Nincs segítség; el 
kell rendelnie a visszavonulást. 

Saját kürtje elveszett a megölt lovával, így az egyik tisztjéért kellett ordítania. Az 
valósággal elzöldült, amikor megértette, mi a dolga, mégis többször megismételte az 
ereszkedő hangsort. A jelzés elveszett a csatatéri tembolásban, csak a közvetlen közelükben 
levő emberek figyelmét hívta fel. Újabb nyilak emelkedtek a levegőbe, ahol mintha megálltak 
volna, mielőtt zúgva becsapódtak körülöttük. Az egyik a mellén találta el a kürtölő tisztet, és 
átütötte a pikkelypáncélt. Alandar üvöltött dühében, amikor a sebesült összerogyott. 
Odaugratott a lovával, kitépte a kezéből a kürtöt. 

Nehezen zihált, de azért fölemelte a kürtöt, és megismételte a jelet. Lassacskán reagáltak 
rá az emberek, akiket túlságosan összepréseltek ahhoz, hogy könnyen abbahagyhassák a 
küzdelmet. Barátok hulláin hátráltak, vízszintesen kinyújtott karddal, lándzsával tartva vissza az 
ellenséget. 

A hézagokat, amelyeket nyitottak, hirtelen megtöltötték a vinnyogó nyílvesszők. Harcosok 
újabb százai estek össze, fuldokolva a mellükbe vagy torkukba csapódott, hosszú vesszőktől. 
Néhány sornak sikerült odaverekednie magát Alandarhoz. Körülvették, üveges szemmel 
lihegtek. Addig tartották pozíciójukat, amíg a számuk ezer fölé nem nőtt, utána visszavonultak. 
Csatlakoztak hozzájuk a szétszórt lovasok, végül úgy háromezren hátráltak a hullák 
szőnyegén. 

Alandar a tábornokai közül csak Ferihet látta maga mellett, noha legalább húsz minghaan 
tisztje volt. Valamennyit megszabták és összeverték a harcban. Az ellenséges tümenek 
észrevették menekülő csoportjukat a völgyben. Az orlok arca elvértelenedett, amikor sok ezer 
vad tekintet követte visszavonulásukat. 

Csekély erejükhöz újabb lemaradók csatlakoztak, de addigra az ellenség újra 
felsorakozott mögöttük, készülve az új támadásra. Alandar végignézett a csatatéren. A 
veszteség elképesztette, szinte rosszul lett tőle: halottak ezrei, törött íjak, rugdosó lovak, 
jajveszékelő emberek, akiknek sebei vérrel öntözték a földet. Az egyik ellenséges harcos az 
első sorba rúgtatott, és mondott valamit a közelében állóknak, amitől azok felordítottak. A 
hangtól Alandar összerázkódott a nyergében. 

Alig ötezer megtépázott ember kísérte. Gondolt rá, hogy egyesíti őket a tümenek 
maradékával. De a küzdelem mintha abbamaradt volna a völgyben. Nyolcszáz lépés 
választotta el a seregeket. Emberei megálltak, fáradtan, félve néztek Alandarra, várták a 
parancsokat. Velük szemben a völgyet kitöltötték a tümenek. Kísérteties csöndben álltak 
valamennyien feléjük fordulva. Alandar idegesen nyeldekelt. Hallotta emberei zihálását, 
hitetlenkedő- morgását. Az ellenség túljárt az eszükön, és legyőzte őket. A nap még fent jár az 
égen. Alandar el se hitte, hogy ilyen kevés idő- telt el. 

- . Mögöttünk jön a kán, elég harcosa van, hogy szétverje ezeket! - mondta hangosan, 


hogy a lehető legtöbben hallják. - Csak az első- összecsapást vesztettük el! Ne csüggedjetek, 
bátran harcoltatok! 

Ahogy kimondta az utolsó szót, az ellenséges vezér parancsot ordított, harcosai 
meglódultak. 

- . Indíts! - üvöltötte Alandar. - Ha elesnék, keressétek meg a kánt! - Megfordította a lovát, 
és oldalba rúgta, hogy a lehető legsebesebben száguldjon. A csúfondárosan kurjongató arab 
fiúk szétszóródtak az emberei előtt. 

Mihelyt Alandar elhagyta a völgyet, Kubilaj megálljt parancsolt. Urjang-Kadaj azonnal 
odalovagolt hozzá. Bólintottak egymásnak. 

- . Arik-Böke nem tartja meg a jelenlegi alakzatát most, hogy ránk talált - mondta Kubilaj. 
Nem gratulált az orloknak, mert Urjang-Kadaj még sértésnek vette volna. A tapasztalat és 
tekintély egy bizonyos szintjén fölül a fővezért fölösleges volt dicsérni, mert nem lehetett olyat 
mondani neki, amit ne tudott volna. 

- . Gyakran szerettem volna felhívni Alandar figyelmét, hogy sokszor rosszul gondolkodik - 
mondta Urjang-Kadaj. - Mindig tudtam, hogy nem jól viseli a nyomást. Ez jó volt első leckének. 
Most már Karakorum felé fordulsz? 

Kubilaj habozott. Győzelemtől felvidult harcosai, akik még viszonylag frissek voltak, 
leszálltak lovaikról, ellenőrizték hátasaikat és a fegyvereiket. Korábban azt mondta orlokjának, 
hogy megpróbálja egy gyors rohammal megtámadni Arik-Böke pásztázó vonalát, abban a 
percben, amikor az oszloppá formálódik, hogy lecsapjon rájuk, majd pedig sebes vágtában 
indul a fővárosba, megkeresni az ott maradt családokat. 

Urjang-Kadaj látta tétovázását. Közelebb léptetett hozzá, hogy ne hallgathassák ki őket. 

- . Folytatni akarod - mondta, és ez nem kérdés volt, hanem kijelentés. 

Kubilaj óvatosan bólintott. Az ő felesége és a lánya biztonságban volt innen sok ezer 
kilométerre, Xanaduban. Nem könnyű megkérni az embereit, hogy harcoljanak, miközben a 
családjuk halálos veszélyben forog. 

-Az öcsém hamarosan összevonja a tümeneket egyetlen hadsereggé. Felgöngyölhetjük 
őket, orlok. Fia nem lennének a nők és gyerekek Karakorumnál, nem ezt tanácsolnád? Hogy 
sújtsunk le ismét, minél gyorsabban? Fia most északnak indulok, elveszíthetem a lehetőséget, 
hogy győzzek. Lehet, hogy ez az egyetlen esélyünk. 

Urjang-Kadaj hideg, érzelemmentes arccal hallgatta, amit beszél. 

- Te vagy a kán - mondta halkan. - Ha parancsolod, folytatjuk. 

- . E pillanatban ennél többre van szükségem, Urjang-Kadaj. Még sosem harcoltunk olyan 
ellenséggel, amely asszonyokkal és gyerekekkel zsarol minket. Akkor is követnek a harcosok? 

A fővezér egy örökkévalóságig hallgatott. Végül bólintott. 

- . Természetesen. Éppúgy tudják, mint te, hogy a tervek változhatnak. Az lehet a legjobb 
választás, ha ismét megtámagdjuk őket itt, amíg megvan az előnyünk. 

- Te azonban még így is északnak mennél. 

Az orlok láthatóan kényelmetlenül érezte magát. Esküvel fogadott engedelmességet, ám 
folyamatosan őrölte a gondolat, hogy a felesége és a gyerekei Arik-Böke testőreinek kezében 
vannak. 

- . Én... engedelmeskedni fogok a parancsaidnak, kán uram -mondta szertartásosan. 

Kubilaj először elfordította a tekintetét. Sok olyan pillanatra emlékezett, amikor az ösztöne 
megsúgta a választást, a lehetőséget, hogy erre vagy arra fordulva változtasson az életén. Az 
ember ritkán érzi meg az ilyet. Lehunyta a szemét, hűtötte magát a szellővel. Halált érzett 
északról, de nem tudta, valódi előjel-e, olyan erős volt a vérszag. Amikor keletre fordult, amerre 
öccsének távoli hadserege volt, ugyanaz a hideg futott végig rajta. Rádöbbent, hogy bármerre 
fordul, mindenütt halált talál. Úgy rázta a fejét, mintha meg akarná tisztítani a gondolatait. A 


nagyapja egy pillanatig sem habozott volna. Emberei ismerik a halált, együtt élnek vele. Saját 
kezükkel vágják le az állatokat, és tudják, hogy ha egy gyerek köhögni kezd, hamarosan hideg 
és mozdulatlan lesz. Egy ilyen kísérőtől nem fél. Nem tűri, hogy befolyásolja. Ebben a 
pillanatban kán volt, és döntött. 

- . A parancsom az, hogy folytatjuk, orlok. Szedjünk össze annyi nyilat, amennyit bírunk, 
és hajtsunk neki Alandart a közeledő tümeneknek. A következő csatában mindent bevetünk, 
amink van. 

Urjang-Kadaj szó nélkül megfordította a lovát, és parancsokat ordított a várakozó 
tümeneknek. A harcosok értetlenül néztek rá, de aztán sietve lóra szálltak, és fölvették az 
alakzatot, nem törődve a szerteszét heverő holtakkal és sebesültekkel. A nap már lefelé hajlott, 
de a szürkület órái még előttük álltak. Elég idejük lesz, hogy besötétedésig harcoljanak. 


Negyvenegyedik fejezet 


Kubilaj hálát adott a sorsnak az öccse szerény képességeiért, amikor megpillantotta a négy 
vágtató tüment. Szübötej, a nagy tábornok egyszer már alkalmazta ugyanezt a rendszert, 
amelynél öt ujj markol bele a tájba az ellenséget keresve. Erőteljes formáció gyalogosok ellen, 
az ő tümenjeivel szemben viszont van egy gyengesége. Az öccse külön oszlopot állított fel, 
hogy ötven kilométer hosszan fésülje át a vidéket. Kubilaj és Urjang-Kadaj ennek a fésűnek a 
szélét kapta el. Amíg az oszlop elfordul, hogy szemben legyen velük, Kubilaj tovább 
manőverezhet, csaknem tizenkét tüment szögezve szembe minden sereggel. Arik-Böke még 
mindig megállhat, és összevonhatja a tümerjeit, de amíg ezt megteszi, a hadtestek sebezhetők 
lesznek a létszámkülönbség miatt. 

Mindent összevéve Kubilaj és Urjang-Kadaj hadserege még azután is komoly hátrányban 
volt, hogy lemészárolták Alandar embereit. Ezt a hátrányt csökkenthették, ha feldarabolják a 
kígyót. Kubilaj ezredszer pergette végig fejben a terveket, igyekezett számba venni minden 
tényezőt, amelyek javíthat ják esélyeit. Nem kellett ellenőriznie, hogy Urjang-Kadaj a helyén 
van-e. Az orlok tapasztaltabb katona volt bárkinél, aki Arik-Böke szolgálatában állhat. Látszott 
azon is, hogy saját tümenjei mennyire összehangolt mozgással fedik le a vidéket. 

Öccse tümenjeinek második oszlopa túl messze volt ahhoz, hogy Kubilaj hallhassa 
kürtjeiket, de azt láthatta a határtalan, zöld pusztaságban, amint fölveszik a harci alakzatot, 
mivel észlelték az ő megjelenését. A homlokát ráncolta, és felnézett a napra. A puha, szürke 
alkony még órákig tart ebben az évszakban, bár lehet, hogy az sem lesz elég. Gyűlöletes 
gondolat, hogy el kelljen vonulnia, mielőtt eldől a csata, de nem engedheti, hogy helyhez 
szögezzék és elkapják. Minden manőverének az volt a célja, hogy csökkentse Arik-Böke 
mozgásterét és növelje a sajátját. Nem várhatja be a sötétséget, amíg hadseregek közelednek 
hozzá. 

A flegmatikus szung katonákkal szemben az utolsó percig halasztotta volna a parancsot, 
amikor már késő, hogy az ellenség reagálhasson. Ám a mozgékony mongol tümenek gyorsan 
képesek válaszolni a manővereire. Bár így is megmarad a létszámfölénye. Urjang-Kadaj 
egyenesen nekiindult Arik-Böke tümenjének egy tömör menetoszloppal úgy, mintha két 
szarvasbika rontana egymásnak. Amikor megtettek majdnem egy kilométert, Kubilaj alig bírta 
megállni, hogy ki ne adja a végső parancsot. A szíve vadul vert. Arik-Böke tümenjei ide-oda 
kanyarogtak közeledés közben. Nem tudta, ki vezeti őket, vagy hogy Alandar odaért-e soraik 
látszólagos biztonságába. Remélhetőleg igen, így Kubilaj egy nap alatt kétszer futamíthatja 
meg. 

Már csak hatvan szívverésnyire voltak egymástól. Kubilaj abban a pillanatban adta ki 
parancsát, amikor látta, hogy az ellenséges tümenek arcvonala széthúzódik, mert be akarják 
keríteni az ő támadó oszlopának elejét. Belevigyorgott a szélbe, mert Urjang-Kadaj és 
tábornokai hajszálra ugyanolyan alakzattal válaszoltak. A két pörölyfej kiszélesedett, ám 
Kubilajnak több tümenje volt. El tudta képzelni, milyennek látja őket az ellenség: olyan lehet, 
mint aki szárnyakat bont, és egyre nagyobbra tárja őket, ahogy egyre többet mutat meg az 
erejéből. 

A következő pillanatban mindkét oldalról felszállt a nyílfelhő. A széles vonalakon sok íjász 
fért el, minden hatodik szívverésre tízezrével lőtték ki a nyilakat azok az emberek, akik egész 
életükben az íjászatot gyakorolták. Kubilaj először élte át, milyen érzés egy ilyen zivatar, és 
alig állhatta meg, hogy ne kapkodja a fejét. A fellegek a harci dob lüktetésének 
szabályosságával követték egymást, a nyílvesszők keresztezték egymást a magasban. 
Hallotta, ahogy puffanva eltalálják a húst és a fémet. Mindkét táborban nyögtek és jajgattak az 
emberek. Az o helye a negyedik sorban volt, kiszolgáltatva a magasba ívelő, majd aláhulló 


vesszőknek. Ennek ellenére az ő szélesebb sorai sok-sok ezerrel több vesszőt lőttek ki, és 
Kubilaj oldalán feketébb volt a levegő. A célzással meg ekkora tömegben nem kellett bajlódni. 

Az első nyílzápor lyukakat ütött a vágtázó első sorokban; a második és a harmadik 
ledöntött embert, lovat, ezért a következő sorok felbuktak bennük. A nyilak mindkét oldalon 
átütötték a páncélokat. A nehéz pajzsok, amelyeket Kubilaj Szamarkandból hozott, már rég 
mögöttük maradtak, hogy ott rozsdásodjanak a völgyben, ahol Alandart megverte. Érdemes volt 
kipróbálni ezt a taktikát, de tümenjeinek igazi erejét az íjászok jelentették, a csontból és 
nyírfából készült, csonttörő erejű íjak, amelyeket a hüvelykujjra húzott csontgyűrű segítségével 
vontak fel, és abban a pillanatban engedtek el, amikor a ló mind a négy lába a levegőben volt. 
A negyedik nyílfelleg brutális volt. A levegő annyira megtelt nyilakkal, hogy szinte lélegezni 
sem lehetett. Mindkét oldalon ezrével buktak föl sebes vágta közben az eltalált lovak, és 
lovasaik akkora erővel csapódtak a földnek, ami egymagában halálos volt. 

Kubilaj tümenjei jobban megtartották alakzatukat, mint ellenfeleik. Évekig harcoltak a 
szungokkal, szembenéztek a számszeríjak és lándzsák erdejével. A sorok begyűrődtek ott, 
ahová a legsűrűbben hullottak a nyilak, de a többiek úgy vágták át magukat, hogy szinte alig 
csökkent a sebességük. Az összecsapást megelőző utolsó pillanatban a nyeregkápára 
akasztották az íjakat úgy, ahogy azt beléjük verték; több ezer kard röppent ki a hüvelyéből, és a 
harcosok kissé megfékezték lovaikat, hogy a mögöttük jövő sorok támadhassanak. 

Kubilaj lándzsásai előrerúgtattak, vágta közben engedve le hosszú, nyírfa nyelű 
lándzsájukat. Iszonyú kar- és vállizmok kellettek ahhoz, hogy a fegyver ne billegjen. Az utolsó 
szempillantásban még mélyebbre engedték a lándzsa hegyét, kiszemelték a célt, előredőltek, 
és felkészültek a becsapódásra. A fegyver, amelynek erejét az ötmázsás nyomaték - ló, harcos, 
vért - adta, átütötte a tümenek halpikkely mintájú páncélját. Kubilaj lovasai nem szíjazták a 
karjukhoz a hosszú lándzsákat. Találat után rögtön elengedték őket, nehogy eltörjön a 
kulcscsontjuk vagy a karjuk. Forgácsok röpködtek, amikor tízezer lándzsa találta el a célját. 
Sok lándzsanyél összetört. Az ellenséges sorok összeomlottak, a katonák vért köhögtek, vagy 
mozdulatlanul, fehéren várták, hogy belülről vérezzenek el. 

Amikor a sok ezer harcos teljes sebességgel összecsapott, a patadobogás és az ordítás 
fojtott mennydörgéssé olvadt össze. A két arcvonal összegabalyodott, és eszelős dühvel 
kaszabolták egymást. Kubilaj széles arcvonala gyorsan bekerítette a szárnyakat, miközben 
Urjang-Kadaj tovább osztogatta nyugodt parancsait. Az ő tümenjei nem tették le az íjat, és 
kétfelől újabb tucat nyílzáport zúdítottak Arik-Böke embereire. 

A szárnyakon lovagoló harcosok ugyanolyan hatalmas erejű nyilakkal válaszoltak. A két 
ellenfél most már közel volt egymáshoz: komor egykedvűséggel ajzották fel íjaikat és lőtték ki a 
nyílvesszőket, ügyet sem vetve a körülöttük arató halálra. Kubilaj tümenjeinek gyilkos éle 
tovább nyomult előre, hogy eltapossa a kígyó fejét. Az oldalszárnyak kezdtek behajolni, Arik- 
Böke íjászainak nem maradt célpontjuk, mert az első sorok kénytelenek voltak hátrálni. Urjang- 
Kadaj föl-alá száguldott a sorok mentén, alig kétszáz méterre az arcvonalak mögött. A pöröly 
feje összébb nyomódott, de harcosai változatlan sűrűséggel nyilaztak. Szemből ritkulni kezdett 
a nyílzápor, de addig lőttek, amíg ki nem ürültek a tegezek. Egymilliónál több nyilat használtak 
el a csatában. 

A mongol tümenek nem hátráltak, nem adták meg magukat, de Kubilaj erői legyűrték őket. 
Veterán harcosai kihasználtak minden apró mozdulatot, kényszerítették őket, hogy hátráljanak 
egy lépést, majd még egyet, azután tucatnyit, ha két sor összeomlott. Oldalirányban nem 
mozoghattak, mert ott a hideg szemű Urjang-Kadaj várta őket. Tümenjei kardot rántottak, 
egyetlen hátborzongató szisszenéssel. Urjang-Kadaj parancsot kiáltott, tümenjei rárontottak a 
szárnyakra, a kardok kis ívben lecsaptak. 

Az oszlop eleje összeroppant, amit a szárnyakon is megéreztek. Kitört a pánik. Igyekeztek 


megfordítani a lovaikat, vadul rángatták a gyeplőt, miközben minden oldalról elszabadult lovak 
és nyergükből kiesett emberek taszigálták őket. A szárnyak behorpadtak Urjang-Kadaj 
tümenjeinek nyomásától. Akik középen voltak, hátat fordítottak a csatának, és vadul 
korbácsolták lovaikat, de nem szabadulhattak. Nem volt helyük a mozgásra, a mögöttük levő 
emberek nyomása a földhöz szögezte őket, és ők ordítottak fájdalmukban vagy félelmükben. 
Folytatódott a mészárlás, az oldalak annyira összepréselődtek, hogy moccanni sem lehetett. 
Kubilaj tümenjeit nem érdekelte, ha valaki meg akarta adni magát. Nem lehetett kegyelmezni. 
Még korán volt ahhoz, hogy megállítsák az iszonyatos öldöklést. Felemelt kezű embereket 
vágtak le. A kétségbeesetten nyihogó lovakon újabb és újabb sebeket vágtak a száguldozó 
harcosok. 

Kubilaj az első támadás után nem avatkozott bele a küzdelembe. Embereinek egy 
csoportjával oldalt várakozott, figyelt, parancsokat osztogatott, hogy megtámogassa az elöl 
harcoló sorokat. Mintha sziklákat ostromló hullámokat figyelt volna, de a szikla a szeme láttára 
porlott szét. Egy pillanatra látta öccse orlokját, aki középen harcolt, és mennydörögve 
osztogatta parancsait, de már azért küzdött, hogy elszabadulhasson. Alandar emlékezni fog 
erre a napra, gondolta elégedetten Kubilaj, már ha életben marad. 

Felnézett, amikor Urjang-Kadaj megfúvatta a kürtöt a csatatéren. A halványuló 
szürkületben látta, hogy friss tümenek érkeznek. Arik-Böke középső, kutató hadoszlopához 
tartozhattak, és Kubilaj sejtette, hogy öccse ott van a vágtató négyszögek között. A nap 
lenyugodott, de a harc nem maradt abba. Tudta, hogyha dél lenne, nyugodtan folytathatnák. 
Emberei megtörték a második hadoszlop tümenjeit. A magányos lovasok máris menekültek 
érkező kánjuk felé, aki a biztonságot hozta. 

Urjang-Kadaj ismét kürtöltetett. Kubilaj morgott. Nem vak ő, nem is süket. Tervek és 
stratégiák cikáztak az agyában, és annyira megdelejezte a lehetőség, hogy mozdulni sem bírt. 
Aztán emlékeztette magát, hogy az emberei kimerültek. Elfogytak a nyilaik, a lándzsáik eltörtek. 
Őrültség lenne ismét harcba küldeni őket a sötétben. Viszont egy nap alatt végezhetne. Nem 
szabadulhatott ettől a gondolattól. Olyan erősen markolta a gyeplőt, hogy a páncélkesztyűje 
nyikorgott. A kürt harmadszor is megszólalt, kizökkentette a töprengésből. 

- Hallom! - kiáltotta dühösen. Intett várakozó embereinek. -Jelezzétek, hogy 
visszavonulunk. Mára eleget végeztünk. 

Továbbra és a messzeséget bámulta, miközben az ereszkedő hangsor végigfutott a 
tümeneken a félhomályban. A harcosok már nagyon várták ezt a jelet. Gyorsan visszavonultak, 
sorokba álltak, fáradtan dőltek nyergeik fa kápájának, miközben kiabálva, nevetgélve 
ellovagoltak. Holtak és haldoklók borították a földet. Kubilaj hallotta, ahogy egy ember 
megdöbbentő hangerővel üvölt valamelyik rángatózó kupacban, amelyek mellett elhaladtak. A 
lábai törhettek el, azért maradt ereje az ordításhoz. Kubilaj nem látta a harcost, aki leszállt a 
lóról és odament a sebesülthöz, de az ordítás váratlanul félbeszakadt. Hirtelen eszébe jutott 
Csenjin, és elfogta az aggodalom. Mindig nehéz dolog a kán és az apa között egyensúlyozni. 
Harcosai megértették, hogy aggódik tizennégy éves fiáért, ő nem árulhatta el, hogy félti, de 
nem hagyhatta ki a veszedelmekből. Urjang-Kadaj mindig az alakzatok hátsó részébe osztotta 
be Csenjint, de úgy, hogy sose legyen feltűnő. Kubilaj kereste a fiát a csatatéren, de nem 
láthatta. Összeszorította a fogát, és néma imát küldött az Ég Atyához, hogy Csenjinnek ne 
essék baja. Urjang-Kadaj bizonyára tudna róla. Ő semmit sem téveszt szem elől. 

Arik-Böke erői menekültek a pörölycsapás elől. Akkor is futottak, amikor Kubilaj hada 
összeállt, és ügetni kezdett észak felé. Kubilaj visszanézett a halott emberekre és lovakra, ahol 
az öccse száguldott a porfelhő mélyén. Arik-Böke tümenjei máris beleolvadtak a homályba. 
Kubilaj gúnyos tisztelettel hajtotta meg a fejét. Alandar orlok az utolsó pillanatban mégis 
kiszabadult, Kubilaj csak azt bánta, hogy nem hallhatja, amikor elmagyarázza az öccsének, 


hogyan veszített el ilyen sok embert egyetlen nap alatt. 

Arik-Böke dühöngve dőlt előre a nyeregben. 

- . Gyia! - kiáltotta, és vadul belerúgott a lova ágyékába, hogy sebesebben vágtasson. 
Pislogott, mert csípte a szemét a verejték, miközben a messzeségbe fúrta a tekintetét. Már 
csaknem kihunyt a fény, a tümenek összefolytak, elmosódtak, mint a reszkető árnyékok. Csak a 
vágtázó lovakat hallotta maga körül, az előtte zajló csata szinte álomszerű volt a kardok 
csattogása és az emberek üvöltése nélkül. 

Egyik tümenjének tábornoka feléje száguldott, hátasa lógatta a fejét a fáradtságtól. Arik- 
Böke rá se hederített, csak az érdekelte, ami előtte történik. Tudta, hogy elvesztette a 
kapcsolatot a mögötte levő tümenekkel, hogy az oszlop egyik végét megtámadták, és a 
magával hozott sereg talán nem lesz elég, hogy a bátyja megfutamodjon. Várnia kellene, hogy 
erői ismét felállhassanak. Négy tümen volt vele, nyolc mögötte. Ezek együtt elegendőek 
lesznek, akármit csinált is Kubilaj. Kiköpött, amikor eszébe jutott a bátyja neve. A nyála olyan 
sűrű és meleg volt, mint a leves, minden pórusa hőséget ontott, és úgy nyargalt, ahogy évek óta 
nem tette. Urjang-Kadajnak kellett megszerveznie ezt a támadást. Ó a bátyja helyében egy 
tapasztaltabb tisztre bízta volna a parancsnoklást. Hosszan és hangosan káromkodott, 
emberei, akik a legközelebb voltak hozzá, elfordították a tekintetüket, hogy ne lássák a 
haragját. Ezernyi dolgot másképpen kellett volna csinálnia! Kubilaj egy kákabélű szobatudós, 
Arik-Böke azt várta, hogy össze fogja zavarni a jó tümeneket. Mégis a megfelelő helyen és a 
megfelelő időben csapott le. Megverték Alandar orlokot. Még most is alig bírta elhinni! 
Hadoszlopa jobb szárnyának a legerősebb pontnak kellett volna lennie, mégis felszámolták. 
Most itt a sötétség, és ők menekülnek. 

A széles és lapos síkságon még mindig kavargóit az ütközet porfelhője. Leszállt a 
sötétség. Az utolsó pillanatban, mielőtt a bátyja tümenjei végképp eltűntek volna a szeme elől, 
Arik-Böke tisztán látta, hogy észak felé fordulnak. Összeszorította a fogát, testének forrósága 
tovább fűtötte a haragját. Karakorumnak kevés védője maradt, mivel az egész hadsereg 
kivonult. Hányinger kerülgette a gondolattól, hogy a bátyja egyetlen csapással elfoglalhatja a 
várost. Annak idején félresöpörte Alandar lagymatag aggályait, meggyőzte magát, hogy a 
bátyja sosem kerülhet a főváros közelébe. Lehet, hogy semmit nem jelent, amit látott, de Arik- 
Böke ordítani tudott volna kétségbeesésében. Akinek a kezében van Karakorum, az jogot 
formálhat a hatalomra. A hercegeknek és a kis kánságoknak ez számít. 

Tábornoka odaért melléje, és kérdéseket ordított a szélbe. Arik-Böke először nem törődött 
vele, de mivel besötétedett, meg kellett fékeznie a lovát. Először könnyű vágtára, azután 
ügetésre váltott. Lovaik horkantottak, ziháltak. Arik-Bökéből elszivárgóit a perzselő energia, 
csak hidegség maradt utána, amelyhez foghatót még sohasem érzett. Addig a pillanatig 
egyszer sem gondolta komolyan, hogy Kubilaj megverheti csatában. Gondolatban látta magát, 
amint kardvégről néz szembe a tudóssal. Kellemes, de értelmetlen foglalatosság volt. Megrázta 
a fejét, hogy szabaduljon a bárgyúságoktól, és tovább lovagolt az éjszakában. 

A sötétből harcosok érkeztek, akik szégyenkezve lehajtották a fejüket az ismerőseik előtt, 
és tízesével, százasával beálltak a tümenek végére. Arik-Böke látta, amint az egyik megfordítja 
a lovát, és a többiek ügetésének üteméhez alkalmazkodva keresztülvág a sorokon. Egy 
lóhossznyira kellett közelednie, és rá kellett kiáltania, hogy Arik-Böke felismerje Alandart. A 
kán ujjai elfehéredtek a gyeplőn. Az orlok úgy húzta maga után a vér és a verejték bűzét, mint 
egy köpenyt. 

- Kán uram! - mondta. 

Már nem kellett túlordítania a lovak zaját. Lassan ügettek, a fekete fű láthatatlanul siklott 
tova a paták alatt. Arik-Böke csaknem fáklyákért kiáltott, de még mindig százasával érkeztek a 
csatából, és nem tudta, vajon mind az ő embere-e. Nem lenne jó, ha kivilágítaná magát. 


- . Orlok, megfosztalak a rangodtól. Többé nem vezetheted a seregeimet. - Igyekezett 
halkan beszélni, de a harag kirobbanással fenyegette. Szerette volna látni a tiszt arcát, de 
teljes volt a sötétség. 

- . Parancsodra, nagyuram - felelte Alandar kimondhatatlanul fáradtan. 

- . Akkor hát jelentenél1? Muszáj minden szót kihúznom belőled? - Hangja beszéd 
közben erősödött, végül csaknem ordított. Erezte, hogy Alandar visszahőköl. 

- . Bocsáss meg, nagyuram. Tőrbe csalták a harcosaimat egy csapattal, hogy azt higgyem, 
átláttam a cselvetésükön. - Addigra összeállította magában a történteket, noha még mindig 
kábult volt a nap után, és beszélni is alig tudott a fáradtságtól. Nem akarta dicsérni az 
ellenséget, de volt némi kelletlen tisztelet a hangjában. - Rajtunk ütöttek, miközben követtük 
őket egy völgybe. Összesen vagy tizenkét tüment láttam Kubilaj és Urjang-Kadaj 
parancsnoksága alatt. 

- . Nem azt parancsoltam, hogy amikor meglátjátok az ellenséget, várjatok, amíg a 
derékhad megérkezik? - kérdezte Arik-Böke. - Nem pontosan attól tartottam, ami ma történt? 

- . Bocsáss meg, nagyuram. Azt hittem, belelátok a terveikbe, és lecsaphatok rájuk. Esélyt 
láttam arra, hogy megverhetem ókét, és megragadtam. Hibáztam, kán uram. 

- Hibáztál - visszhangzotta Arik-Böke. Ez már túl sok volt, hogy ez itt még 
bocsánatkéréseket makog. A másik oldalán lovagló tábornokhoz fordult. 

- . Ojrak, fegyverezd le ezt az embert, és kötözd meg! Majd holnap foglalkozom vele, 
amikor elég világos lesz, hogy lássak. -Elengedte a füle mellett a tusakodás hangjait, amikor a 
harcosok megrohanták Alandart. Tényleg azt képzelte, hogy tovább élhet? Ez az ember 
bolond. 

Amikor felbukkant a híg fényű holdsarló, tümenjei elérték a csatateret, ahonnan Kubilaj 
eltávozott. Néhány elesett még élt, szánalmasan könyörögtek segítségért az érkezőknek. Arik- 
Böke lépésben haladt, vigyázva, hova lép. Vastag hullaszőnyeg lepte a földet, a kán hallotta, 
ahogy a sebesültek zokognak fájdalmukban. Dühe olyan kemény görccsé változott a mellében 
és a hasában, hogy alig tudott kiegyenesedni. És ezt Kubilaj orlokja művelte! 

A vérmező közepén leszállt a lóról, és lámpát kért. Borzalmas volt a bűz, és a sötétség 
ellenére máris mindent elleptek a legyek, körülzümmögték az embereit, akik nem győzték 
hessegetni őket. Arik-Böke mélyen beszívta a levegőt, és lehunyta a szemét. Körülötte 
lámpákat gyújtottak és karókra tűzték őket. Merev szemű, hideg holtak hevertek mindenfelé az 
aranyfényben. Arik-Böke megborzongott, amikor körülnézett. Szája elkeskenyedett, a düh 
majdnem megvakította. Az egész a bátyja bűne! 

- . Hozzátok Alandart - mondta. Senkire sem nézett, a parancsot mégis gyorsan 
teljesítették. Elővonszolták Alandart, odalökték a kán lába elé. 

- Végül észak felé indultak? - kérdezte Arik-Böke. 

Az ember, aki valaha az orlokja volt, feltérdelt és bólintott. A fejét olyan mélyen lehajtotta, 
amennyire csak tudta. 

- Úgy vélem, nagyuram. 

- . Akkor hát Karakorumba tart - motyogta Arik-Böke. - Még elkaphatom. - Tudta, hogy 
Kubilaj miért akarja a várost. Sok tízezer asszony és gyerek alakított ki magának egy saját 
telepet a Karakorum körüli pusztában várva a férfiak érkezését. Hosszú kést húzott elő a 
combjára szíjazott hüvelyből. Megtört testű harcosai hevertek körülötte. Ez bosszúért kiált. 
Ezért meg kell fizetni. Már tudta, mit tegyen. 

Alandar hallotta a kés szisszenését. Félve nézett föl. 

- . Kán uram, én... - hangja elfúlt, amikor Arik-Böke megmarkolta a haját, és egy erőteljes 
rántással elvágta a torkát. 

- Eleget beszéltél - suttogta a fülébe. - Most már hallgass. 


Alandar rángatózott és csapkodott. Gőzölgő vizelet csípős szaga töltötte meg a levegőt. 
Arik-Böke félrelökte. 

- Felderítők! Hozzám! - bömbölte az éjszakába. 

A két legközelebbi hozzányargalt, leugrottak lovaikról. Alandar hűlő tetemére sandítottak, 
azután elfordították a tekintetüket. 

- . Ma keményen lovagoltatok - mondta Arik-Böke. - De éjjel sem pihenhettek. 

A felderítők ifjak voltak, még a tizennyolcat sem töltötték be. Szó nélkül bólintottak. Áhítattal 
töltötte el őket, hogy a kán előtt lehetnek. 

- Szerezzetek friss lovakat, és induljatok Karakorumba. Váltsátok a lovatokat a 
postaállomásokon. - Lerántott egy gyűrűt az ujjáról, és az egyik fiatalembernek dobta. - Meg 
kell előznötök a bátyám hadseregét, tehát gyorsan és kitartóan lovagoljatok! Még ő előtte 
érjetek a városba! Keressétek meg a palotaőrség kapitányát, és közöljétek vele, hogy azt 
mondtam: itt az idő. Megértettétek?Pontosan ezekkel a szavakkal. Ismételjétek meg a 
parancsot! 

A két felderítő kántálva visszamondta a szavait, ő pedig elégedetten bólintott. Mindenért 
fizetni kell. Mire Kubilaj eléri a várost, megtanulja, mibe kerül lázadása. Elmosolyodott a 
gondolatra. Talán az ő emberei is fellázadnak, amikor rájönnek, mibe került ez nekik. Arik- 
Bökét talán az a hír fogadja a városában, hogy a bátyját már meg is ölték a saját emberei. 


Negyvenkettedik fejezet 


Hideg és csendes volt az éjszaka, miközben Kubilaj Karakorum felé lovagolt. Ő és emberei 
feketére füstölt húsdarabokon osztoztak, kézről kézre adták a savanyú tejjel vagy tiszta 
ajraggal teli tömlőket, hogy enyhítsék torkuk szikkadtságát. Nem volt idő megállni és 
megünnepelni a nap győzelmét, amikor Arik-Böke tümenjei ilyen közel jártak hozzájuk. Kubilaj 
csak egy pillanatra látta a fiát, amikor Csenjin ellovagolt mellette, mert a minghaan tisztjének 
intézett el valamilyen megbízást. Semmi kétség, a tiszt javasolta neki, hogy a kán közelében 
lovagoljon el. Tapintatos gesztus volt, amit az emberei szerveztek meg. Kubilaj tudta, hogy 
büszkék, amiért a fia velük lovagol, méltányolták az ebben megnyilvánuló bizalmat. Kubilaj 
sajnálta azt az ellenséget, aki megtámadná ezt a bizonyos minghaant. Bárkit lemészároltak 
volna, aki közel merészkedik a kán örököséhez. 

Noha a gondolatai lomhán mozogtak, lovaglás közben is tervezgetett. Hajnalig el kellene 
tűnnie, de az emberei egész nap vagy harcoltak, vagy, lovagoltak, és most el-elbólintottak a 
fáradtságtól. Ha nem hagyja pihenni őket, elveszi az erejüket, maga teszi tönkre a hadseregét 
éppen akkor, amikor a legnagyobb szüksége van a harckészségre. Már megparancsolta, hogy 
párosával lovagoljanak, így az egyik szundíthat, amíg a másik fogja a gyeplőt, de 
mindenképpen le kell szállniuk a nyeregből, hogy legalább néhány órát alhassanak. 

Urjang-Kadaj talán a legidősebb ember volt a parancsnoksága alatt, de a gyenge 
holdfényben ugyanolyan frissnek és szigorúnak látszott, mint mindig. Kubilaj fáradtan 
rávigyorgott, és igyekezett egyenesen tartani a fejét, nehogy elaludjon ültében. Az emelt kápa 
egyik előnye, hogy a többi nyeregnél jobban megtartja az alvót, de még így is leeshet a lóról, 
ha elnyomja az álom. Percenként hatalmasakat ásított. 

-Tudjuk már a veszteségeket? - kérdezte sokkal inkább azért, hogy ébren tartsa magát, 
mint valóban tudni akarta a számokat. 

- . Nem vagyok biztos benne, amíg ki nem világosodik - felelte Urjang-Kadaj. - Azt hiszem, 
két tümen vagy valamivel több. 

- Egyetlen napon?- A kérdés szinte kirobbant belőle. 

Urjang-Kadaj állta a tekintetét. 

- . Mi többet öltünk meg. Ugyanolyan íjuk és gyakorlatuk van, mint nekünk. Az ár mindig 
magasabb lesz. 

Kubilaj arca megrándult. A csillagokra nézett. Iszonyú számok! Akkora a vesztesége, mint 
a szung háborúk alatt együttvéve! Sokan még élnek, fáznak, egyedül vannak a halottak között, 
és várják, hogy Arik-Böke harcosai leszúrják őket. Megborzongott, ahogy elképzelte ezt a 
halottvirrasztást. Miután annyi évet töltött velük a Szung Birodalomban, külön veszteséget 
jelentett mindegyik. Arik-Bökének fogalma sincs arról a hűségről, amely az évek során kialakult 
közte és a tümenjei között. Kiverte a fejéből a gondolatot, tudva, hogy megint csak dühös lenne 
az ostoba öccsére. Haragjának ereje még őt is meglepte. 

- . Négy nap Karakorumig - mondta hangosan. - És az öcsém emberei végig a 
nyomunkban lesznek. 

Urjang-Kadaj nem válaszolt, és Kubilaj rájött, hogy azért nem szól, mert ő nem kérdezett, 
hanem kijelentett. Elmosolyodott. Hogy ilyen kimért lehessen a fővezére még mindig, azok 
után, amiket együtt átéltek! 

- . Még van egy jóskockám, orlok. Amint elérjük Karakorumot, mi védhetjük meg a várost 
és a népünket. A nemzet szemében Arik-Böke lesz az ellenség. És amikor a küzdelem a 
tetőpontra ér, Bajar lecsap rá. - Hosszú csend lett. Kubilaj felsóhajtott. - Mit gondolsz erről ? 

- . Azt gondolom, hogy neked legföljebb tíz tümened van, vagy annál is kevesebb, az 
öcsédnek pedig tizenkettő vagy több - felelte végül Urjang-Kadaj. - Azt gondolom, hogy 


kifogytunk a nyilakból és a lándzsákból. Nem alapozhatok olyan tartalékra, amelynek több mint 
ezer kilométert vagy még többet kell megtennie. 

-Visszaértél Hülegütől. Bajar is itt lesz - felelte Kubilaj. 

- . És én nagyon fogok örülni, ha meglátom, de a legrosszabbra kell felkészülnünk. 
Fegyverekre van szükségünk. 

Kubilaj morgott. Több esze lehetett volna annál, hogy bátorító szavakat várjon. A csagatáj 
kánság biztosította a legtöbb utánpótlást a hadjáratához. Algu úr küldte az arab fiúkat, akik 
fölverték a port, ami olyan fontos szerepet játszott az első ütközetben; az étel és az ital, amijük 
még volt, ugyancsak Algu úr városaiból származott. Urjang-Kadajnak mégis igaza volt, a 
legfontosabb a nyíl és a lándzsa, és ezekből legföljebb egy támadásra való maradt. 

- . Fia tudsz szerezni nyilakat és lándzsákat a következő néhány napban, térden állva 
köszönöm meg neked, orlok. Addig nincs értelme beszélni a dologról. 

Urjang-Kadaj hosszú ideig némán töprengett. 

- . Karakorumban elég tartalék van, hogy megtölthessük az összes tegezt - mondta végül. 

Kubilaj megállta, hogy ne tegyen egy epés megjegyzést. Az orlok ugyanolyan jól ismeri az 
esélyeket, mint ő. 

- Gondolod, hogy megszerezhetjük? - kérdezte. 

- Nem, de Arik-Böke kán igen. 

Kubilaj megrándult ezekre a szavakra, de bólintott. 

-A város nem tud az itteni ütközetekről, legalábbis még nem. Küldhetek embereket a 
nevében azzal a paranccsal, hogy szekereken hozzanak új nyílvesszőket és lándzsákat. Ez jó 
gondolat. Működhet. 

- . Engedelmeddel elküldenék néhány felderítőt a paranccsal, olyanokat, akikben bízom, 
hogy el tudják játszani a szerepet. 

- . Küldj - felelte Kubilaj, és némán hálát adott, amiért ilyen embere van. A sötétben 
valahogy könnyebb volt beszélnie. Egyikük sem látta jól a másikat, és Kubilaj fontolóra vette, 
hogy elmond egy titkot, amelyet sok éve tudott meg a karakorumi levéltárban. Fáradtsága miatt 
egymásba akadtak a szavai, mégis úgy döntött, hogy beszél. 

- . Egyszer találtam egy följegyzést az apádról - mondta. A csönd akkorára nőtt köztük, míg 
végül már azt sem tudta, vajon Urjang-Kadaj egyáltalán hallotta-e. - Ébren vagy még? 

- . Ébren. Tudom, ki volt. Ez nem olyasmi, amit meg szoktam. .. - Urjang-Kadaj hangja 
elhalt. 

Kubilaj megpróbálta rendbe pofozni a gondolatait, hogy megfelelő szavakat találjon. Évek 
óta tudta, hogy Urjang-Kadaj Szübötejnek a fia, de ez a gondolat valahogy sosem bukkant a 
felszínre. Különös módon lehangolta, hogy az orlok már tud erről. 

- Kedveltem. Különleges ember volt. 

- . Én... sok legendát hallottam róla, nagyuram. Nem is ismert engem. 

-Azt hallottad, hogy utolsó éveiben egyszerű pásztorként élt? 

- . Igen. - Urjang-Kadaj egy ideig töprengett, Kubilaj pedig hallgatott. - Nagyuram, neked 
Dzsingisz volt a nagyapád. Gondolom, tudsz egyet-mást egy ember hosszú árnyékáról. 

- . Olyanok, mint az óriások - mormolta Kubilaj. - Nagyon jól ismerem ezt az érzést. - 
Váratlanul belelátott Urjang-Kadajba. Ügy verekedte föl magát a hadseregben, hogy senkinek 
a neve sem segítette. Most első ízben érezte úgy, hogy megért valamit abból, ami ezt az embert 
hajtja. 

- Azt hiszem, büszke lenne rád - mondta. 

Urjang-Kadaj kuncogott a sötétben. 

- . Dzsingisz pedig rád lenne büszke, nagyuram. Most pedig hagyjuk az éjszaka árnyékait. 
Keresnünk kell egy folyót a lovaknak, én pedig nem sokára kiesem a nyeregből, ha egyhamar 


nem pihenhetek. 

Kubilaj nevetett. Már az alvás gondolatára is ásítania kellett. 

- . Ahogy akarod, orlok. Te meg én büszkévé tesszük apáinkat és nagyapáinkat. 

- Vagy csatlakozunk hozzájuk - jegyezte meg Urjang-Kadaj. 

- . Igen, vagy csatlakozunk hozzájuk, így vagy úgy. - Egy percig hallgatott, megdörgölte 
szemét, mert fájt a kialvatlanságtól. - Arik-Böke nem fog megállni most, hogy egyenesen a 
fővárosa felé tartunk. Az összeesésig hajtja az embereit, úgy siet utánunk. 

- . Te akartad, hogy kétségbeessen, hogy a városra összepontosíts a mindenét, amije van. 
Ha Bajar nem jön meg... 

- Megjön, orlok... 

Az ezt követő három nap a legkülönösebb időszak volt Kubilaj életében. Abban igaza volt, 
hogy Arik-Böke a végletekig hajszolta tümenjeit. A második napon a hadak négy 
postaállomásnyit haladtak, hajnaltól estig hetven kilométert tettek meg. Felderítők cikáztak a 
két sereg körül. Néha összeverekedtek, ha lőtávolságon belül kerültek, kilőtték őket a 
nyeregből, és elterültek a fűben a legközelebbi harcosok harsány éljenzése közepette. A 
harmadik nap alkonyatán alig hét kilométerre voltak egymástól, és ezt a távolságot egyik sem 
tudta csökkenteni vagy növelni. Kubilaj már nem számolta, hányszor váltottak lovat, miközben 
ő és Urjang-Kadaj mindent megtettek, hogy az állatokat kíméljék, de sosem volt elég idő a 
legelésre. Százával hagyták maguk mögött a kehes vagy lesántult jószágokat. Egész idő alatt 
a tarkóján érezte az öccse lihegését. Annyit tehetett, hogy a nyakát nyújtogatta, és kereste 
Karakorumot. 

A napnyugta volt a legnehezebb. Addig nem adhatott parancsot a megállásra, amíg nem 
volt teljesen biztos benne, hogy az öccse végzett aznapra. Mivel a hadseregek ilyen közel 
voltak egymáshoz, nem mert pihenni, amíg Arik-Böke egy hirtelen támadással meglephette. 
Saját felderítői láncban továbbították neki a másik sereg pozícióját, amíg meghozták végre a 
nagyon várt hírt, hogy üldözőik megálltak. Kubilaj még akkor is tovább kergette őket, 
verejtékkel és életerővel fizetve minden egyes drága kilométerért. Emberei olyan mélyen 
aludtak a csillagok alatt, mint a holtak. Éjszaka úgy kellett fölrugdosni az őröket a váltáshoz. Az 
emberek kiabáltak nyugtalan álmaikban, megviselte őket az üldözés állandó fenyegetése. 
Született vadászoknak nehéz elviselniük, hogy rájuk vadásznak, míg az üldözőknek egyre nőtt 
az önbizalma, akár a farkasfalkának. Tudták, hogy végül utolérik őket. 

Kubilaj jóval a tümenjei előtt megkapta a nagyon várt hírt, de nem adta tovább, hadd 
örüljenek az emberek a fegyverekkel megrakott karakorumi társzekerek láttán. A harmadik 
estén hajtottak be az egyszerű táborba, akkor, amikor a nap lefelé szállt a hegyek között. A 
harcosok ujjongva, éljenezve fogadták őket. Mindegyik szekérre felmászott egy ember, és 
dobálni kezdte a kinyújtott kezekbe a teli tegzeket és a lándzsákat. Volt nagy nevetés, hogy 
milyen ajándékot küldött nekik tévedésből a város. A hajtőkhöz nem nyúltak, azoknak meg 
eszük ágában sem volt tiltakozni, amikor elindították őket vissza a városba. Karakorum alig 
huszonöt kilométerre volt, Kubilaj tudta, hogy másnap délre odaérnek. Csak azt bánta, miért 
nem kért még friss ajragot is a lándzsák és nyilak mellé, de harcosait így is épp eléggé 
felvidították a fortéllyal szerzett fegyverek. 

Nagy kő gördült le a szívéről, amikor aznap lefeküdt aludni, gondosan lenyomkodva a 
füvet, mert egy göröngy szúrta a csípőjét. Emberei Karakorumtól látótávolságra fognak 
harcolna. Olyan ellenséggel küzdenek, amely ugyanolyan fáradt, mint ők. Biztos, hogy 
kitesznek magukért. De még így is féltette őket. 

Tízen harcolnak tizenkettő ellen, kemény küzdelem ígérkezik. Az egész ütközet menetét 
megváltoztatja, hogy az öccsének kettővel több tümenje van, mint neki. Húszezer ember 
nyílzáporral árasztja el az ő oldalszárnyait, vagy lerohanja a harcosait, amikor azok belevetik 


magukat a kézitusába. Ha szungokról lenne szó, nagyot nevetne az arányon. A saját népével 
szemben azonban élethalálharc lesz. Mindent megtett, amit tehetett. Amikor Karakorum 
felbukkant, ismét az utolsó jóscsontra gondolt, ahogy röppen a levegőben. Valahol messze, a 
hegyeken túlról Bajarnak közelednie kell a városhoz. Az ő három tümenje bizonyosan elég, 
hogy megfordítsa a csatát. 

Akkor is ezen gondolkodott, amikor ellepte az álom fekete hulláma. A következőnek már 
csak azt érezte, hogy a fia megrázza a vállát, és a kezébe nyom egy adag hideg húst és 
kemény kenyeret. Még sötét volt, de a felderítők kürtjei jelezték, hogy Arik-Böke tábort bont. 

Kubilaj ásítva felült, és akkor beléhasított, hogy ez az utolsó nap. Nem számít, mi történt, 
mindennek vége, mire a most kelő nap lenyugszik a hegyek mögött. Különös gondolat volt 
ilyen hosszú idő után. 

Mihelyt feltápászkodott, elszállt az álmossága. Harapott az ételből, és felszisszent, mert 
egyenesen sikerült ráharapnia egy lötyögő fogára. Eszébe jutott, hogy Karakorumban van 
foghúzó, és pofát vágott. Feszült a hólyagja, úgyhogy a szájába tömte a kenyeret, félrehúzta a 
deeljét, és az elégedettségtől nyögve vizelt. 

- . Ma különösen vigyázz magadra - mondta Csenjinnek, aki csak vigyorgott. 

A siheder még soványabb lett a küzdelemmel és lovaglással eltelt napokban, és a bőre 
olyan sötétbarnára sült, amilyennek az apja még sose látta. O is a vastag kenyeret rágta, amely 
kemény volt, akár a kő, és éppen annyira ízletes. A vastag birkafaggyú porcogós péppé 
változott a szájban, Kubilaj már majdnem fuldokolni kezdett, amikor Csenjin adott neki egy kis 
vizestömlőt, hogy leöblíthesse. 

- . Komolyan mondom. Ha a csata rosszul végződik, ne keress. Vágtass el! Inkább látnám, 
hogy elmenekülsz és élsz, mint hogy maradsz és meghalsz. 

Csenjin a legmegvetőbb pillantásával nézett rá, de bólintott. A felderítők kürtjei ismét 
felharsantak, Kubilaj szedett-vedett tábora sebesebben mozgott, az emberek lóra szálltak, és 
utoljára ellenőrizték fegyvereiket. Arik-Böke tümenjei megindultak. 

- Siess. Menj vissza a dssagunodba - mondta nyersen Kubilaj. 

Meglepetésére Csenjin vadul magához szorította, mielőtt elfutott a lovához. 

Keményen lovagoltak egész hosszú délelőtt, könnyű vágtában vagy ügetésben 
fogyasztották az utat, miközben a felderítők szemmel tartották Arik-Böke erőit és folyamatosan 
jelentették mozgását. Friss lovaknak és embereknek huszonöt kilométer semmiség, de miután 
az emberek napokat töltöttek a nyeregben, mindenki elgémberedett és kifáradt. Kubilaj lelki 
szemei előtt kilométerenként megjelentek a véresre tört hátú, lesántult lovak, amelyek vagy 
összeesnek, vagy ott kell hagyni őket. Ám a zömök kis lovakat arra tenyésztették, hogy 
kitartóak legyenek, és mentek tovább úgy, ahogy lovasaik, nem törődve azzal, hogy fáj a hátuk 
és a lábuk. 

Szürreális pillanat volt, amelyben Kubilaj ráismert a Karakorum körüli dombokra. A 
zöldesszürke lejtők belevésődtek az emlékezetébe. A városban nőtt föl, a világ minden 
részénél jobban ismerte ezt a vidéket. Olyan átütő erejű élmény volt a hazatérés, hogy elakadt 
a lélegzete. Tervezgetése, manőverei közepette nem vette figyelembe ennek az apróságnak a 
hatalmát. Otthon volt. A város, amelyet a nagybátyja építtetett, alig néhány kilométerre terült el. 
Itt az ideje, hogy megforduljon, szembenézzen öccsével, és próbára tegye, tudják-e a harcosai, 
amit ő sok ezer kilométeren át tanult és tanított nekik a szung földeken. Érezte, hogy könnybe 
lábad a szeme, és kinevette magát. 

Karakorumot eredetileg embermagasságú falakkal vették körül, ám ez megváltozott, 
amikor a városkát veszély fenyegette. A falakat megerősítették, megmagasították, vaskos 
őrtornyokat és kapukat építettek bele. Kubilaj már nem tudta, hányán laknak bent, és hányán 
kint, a sátortáborokban. Többször járt ott fiatal korában, az emlékei tiszták és lehangolok voltak. 


Népének nem tett jót, ha helyhez kötötték. Noha dolgozni és gyarapodni jöttek Karakorumba, 
kint nem voltak szennyvízcsatornák, és a jurták olyan szorosan álltak a napsütésben, hogy a 
vizelet és ürülék bűzétől még egy erős ember is öklendezett. Amíg vándoroltak, minden tábor 
friss és zöld volt, de amikor csapdába ejtette őket a szegénység, olyan nyomornegyedet hoztak 
létre, ahol csak kevés férfi és egyetlen nő sem merte kitenni otthonról a lábát sötétedés után. 

Már látta a fehér falakat, amikor megálljt parancsolt. Nem a jövővel kell foglalkozni, 
miközben az öccse éppen meg akarta támadni. Veszedelmes vakmerőség terveket kovácsolni 
az elkövetkező évekre, amikor simán megölhetik. Mégis, amikor hátrafelé bámult a párás 
messzeségbe, a tágas csin földekre gondolt Xanadu körül. Ott helyet talál ezeknek az 
embereknek. Lehetővé teszi, hogy kinyújtózzanak, és úgy élhessenek, mint az emberek, ne 
mint az állatok összezsúfolva egy túl kis helyre, egy túl kis város alatt. Népe könnyen 
megbetegedett, ha nem mozoghatott, és nem csupán azoktól a járványoktól, amelyek nyaranta 
végigsöpörtek a városon. Kubilaj a perzselő napon is megborzongott a gondolatra, hogy miféle 
ragályok dühönghetnek a saját piszkában rotyogó Ka-rakorumban. Ha életben marad, javítani 
fog ezen a helyzeten. 

Urjang-Kadaj fáradhatatlan volt azon a délutánon, mindenhova ellovagolt, és parancsokat 
harsogott, hogy a tümenek tisztességes rendben álljanak föl. Kubilaj zászlói messze voltak 
onnan, ahol a lován ült a testőrei gyűrűjében. Fanyar mosollyal nézett a mezőn át a sárga 
selyemlobogókra, amelyeken szinte elevenen tekergőzött a sárkány. A nyilak sűrűbben 
hullanak majd a zászlótartókra, akik valamennyien önkéntesek. Egyedül ők viseltek súlyos 
pajzsokat, és a lovaik szügyét is halpikkely páncél borította. Kubilaj tőlük messze, a negyedik 
sorban, láthatatlanul osztogatta a parancsait. 

Még a veszteségek után is kilenc tümen és úgy hat minghaan állt szemben Arik-Böke 
hadseregével. Zömük évek óta harcolt együtt a sokkal nagyobb létszámú ellenséggel 
szemben. A tisztek legalább ezerszer itták le magukat holtrészegre egymás társaságában. 
Ismerték embereiket, és ugrásra készek voltak, mint mindig. A kán városa magasodott 
mögöttük, érte kellett győzniük. Maga a kán is ott harcolt a soraikban. Ezen a napon véget ér 
valami. 

Arik-Böke még hét kilométerre volt tőlük, amikor Kubilaj megálljt parancsolt. Még volt elég 
idő, hogy kiürítsék hólyagjukat, és igyanak egy kortyot a kézről kézre adott tömlőkből, 
amelyeket eldobtak, amikor már egy korty víz sem volt bennük. Százezer íjat ellenőriztek, 
nincs-e rajtuk repedés, kipróbálták az idegeket, eldobták, ami kinyúlt vagy túlságosan elkopott. 
Az emberek bezsírozták kardjaikat, hogy könnyen kiránthassák a pengéket a hüvelyből, sokan 
leszálltak lovukról, ellenőrizték a nyereghevedert és a szárat, nehogy elpattanjon a terheléstől. 
Nemigen nevetgéltek, és csak néhányan kiabáltak oda a barátaiknak. Megkeményítette őket a 
hosszú lovaglás a város felé. 

Kubilaj kiegyenesedett a nyeregben, amikor megpillantotta Arik-Böke tümenjeinek 
elsőlovasait. Úgy bukkantak föl a távolban, mint a fekete legyek, ide-oda csapongva a forró 
levegőben. A felderítők mögött jöttek a tümenek, a lovasok nagy, sötét tömbjei egy 
narancsszínű porfelhő alatt, amely csigavonalakban szállt az égnek. 

Ismét ellenőrizte kardja markolatát, kihúzta és visszalökte a hüvelybe az acélosan 
csendülő pengét. Ismerős volt az undor görcse a gyomrában, és az undort széthasító düh is. A 
test félt, de Kubilaj nem hagyta, hogy a gyönge hús uralkodjon fölötte. 

Szívverése meglódult öccse hadseregének láttán, és harag száguldozott az ereiben. 
Összeszedte akaraterejét, és legyőzte a félelmet. Verejték ütött ki a homlokán, miközben 
szobormereven figyelte a közeledőket. Érezte maga körül a lószagot, és a hónapok óta nem 
tisztálkodó emberek állatias bűzét. Az ő emberei, akiket eskü és a tapasztalatok kötnek hozzá. 
Ma sokan meghalnak, és ez Arik-Böke bűne lesz. Emlékeztette magát, hogy ő ismeri az öccsét, 


akármennyit változott is az eltelt évek alatt. Azért is állította föl távolabb a zászlókat. 

Arik-Böke nem csak győzni akar a csatában. Orlokjának veresége megalázta. Ha Kubilaj 
jól mérte föl, félvak lesz a sértett gőgtől és a haragtól, tehát arra a pontra összpontosítja az 
íjászait, ahol a testvére áll. A zászlótartók fogják fel majd a nyilakat. Nem volt szép gondolat, 
főleg amikor Kubilaj elgondolta, milyen fiatalok, de mindent, a legapróbb gyengeséget ki kellett 
használnia. Némán imádkozott anyja és apja bocsánatáért, remélve, hogy nem látják ezt a mai 
csatát. 

Végignézett jobbra és balra a néma testőrökön. Semmiféle rangjelzést nem viselt, 
emberei szótlan büszkeséggel figyelték. Készen álltak. A kán újabb imát intézett ősei 
szellemeihez, hogy Bajar megérkezzen. 

Látta, hogy Urjang-Kadaj fölemeli a kezét. Utánozta a mozdulatot. Itt az idő. Miközben az 
orlok kiadta a parancsot, Kubilaj a közeledő, irdatlan hadat nézte. Kürtök szólaltak meg a 
sorokban, egyetlen, búgó hangot fújtak. Kubilaj keze megremegett a gyeplőn. Százezer harcos 
vágta sarkát a lova véknyába, és ügetni kezdett, hogy találkozzon az ellenséggel, a kánjuk 
öccsével. 


Negyvenharmadik fejezet 


Arik-Böke a nyakát nyújtogatta a nyeregben, azt a helyet bámulta a porfelhő mögött, ahol a 
bátyja várta. A felderítők régen jelentették Kubilaj helyzetét, de ő a saját szemével akarta 
ellenőrizni. Noha Karakorum falait fehérre festették, ó csak valami sápadt visszfényt látott 
Kubilaj tümenjeinek sötétebb sorai mögött, mintha fémről verődne vissza. Bólintott, és a keze 
ökölbe szorult a kardmarkolaton. 

Tizenkét tábornoka mellette lovagolt. Hátrafelé nézegettek, a tümenjeiket keresték, a kán 
engedélyét akarták kérni, hogy odalovagolhassanak. Arik-Böke hallgatott. Az orlokja 
cserbenhagyta, és ó nem nevezett ki másikat, mert az is csak cserbenhagyta volna. Ő a kán, 
tehát ó vezényli az ütközetet. Érezte, hogy főemberei kínosan feszengtek. A bolondok azt 
képzelték, hogy maga mellett tartja őket, amíg az első nyilak kiröppennek. 

Aznap tümenjei harmincöt kilométert lovagoltak megállás nélkül. Fáradtak voltak, de 
amint megpillantották az ellenséget, a fáradtságot mintha elfújták volna. Arik-Böke sem érezte 
már. Düh és izgalom járta át, amikor már csak másfél kilométer volt hátra, majd annyi se. Már 
láthatta Kubilaj alakzatait. Mozdulatlanul álltak, mintha várakozás közben gyökeret eresztettek 
volna. Irtózatos harag fogta el Arik-Bökét. Ezek elállják az utat a saját városához! Elállják a 
törvényes kánjuk útját! Megfogadta, hogy a bátyja lakolni fog ezért a pimaszságért. 

Tümenjei nem tétlenkedtek. Ezrével hozták a tartalék lovakat hátulról, a harcosok mellé 
terelték őket, hogy lassítás nélkül átugorhassanak a pihent állatokra. Azok, amelyeket egész 
délelőtt lovagoltak, gyorsan lemaradtak, miután nem rugdosták és korbácsolták őket. Arik-Böke 
elég közel volt ahhoz, hogy lássa az élénksárga zászlókat, amelyek a bátyja helyét mutatták. 
Tüskés gerincre emlékeztető, hosszú lándzsákra tűzték őket. Azt nem látta, miféle jelkép van 
rajtuk, de végre tudhatta, hol keresse a hamis kánt. Elképzelte, amint Kubilaj is előre néz, és 
megborzongott, mintha a tekintetük találkozott volna a pusztaságban. 

- Ott a célotok! - mondta tábornokainak. - Egy egész tartományt adok annak az 
embernek, aki idehozza a fejét. Melyikőtök akar kán lenni holnapi 

Látta meghökkenésüket, amint felfogják a szavait, és elégedett volt. Irgalmatlanul fogják 
hajszolni embereiket egy ilyen díjért. Úgy fognak rázúdulni Kubilaj ra, mintha egy hegy hullana 
le a kék égből. Szép gondolat volt. 

Visszaküldte őket a tümenjeikhez, és kisvártatva érezhette a változást. A tábornokok 
parancsokat kezdtek ordítani. Nőtt a sebesség, a tümenek egy sorban vágtáztak, mindegyik 
úgy igyekezett manőverezni, hogy elsőnek csaphasson le arra a kis csokor zászlóra. 

Arik-Böke belevigyorgott a szélbe. A hadseregek alig ötszáz méterre voltak egymástól, és 
ő véres koncot vetett a farkasok elé. Több embere van, és azok a nemzet nagykánjáért 
harcolnak. Egy ilyen csata állt még a legközelebb az örömhöz, ami életében kijutott neki. 

A felderítő kimerültén görnyedezett a lova nyergében, mire elérte az utolsó postaállomást 
Karakorum szívében. Nem volt könnyű megkerülni Kubilaj tümenjeit. Széles kört kellett leírnia 
a felderítők vonalai mögött, azután a sötétségben kellett lovagolnia úttalan utakon. Három 
napon át nem aludt, nem is tehette, mivel az ellenséges felderítők minden utat és ösvényt 
ellenőriztek. Az előző éjszaka a tőrével vagdosta a karját, a fájdalommal tartotta ébren magát, 
miközben egy bozótban várta, hogy 

egy csapat harcos arrébb vonuljon. A karján levő kötést vakargatta, miközben elcsigázott 
lovával a postaállomás felé tartott a városi úton. Képzelete tréfákat űzött vele, suttogást hallott, 
és ha erőlködve kinyitotta a szemét, furcsa, megnevezhetetlen színeket látott. Fogalma sem 
volt, mi történt a társával. Talán nem volt szerencséje, és lenyilazták lovaglás közben. 

A felderítő tizennyolc éves volt, és azt hitte, hogy az ereje határtalan, amíg ez a lovaglás 
rá nem ébresztette az igazságra. Mindene fájt, úgy érezte, hogy egy vastag, buta, lomha csomó 


van a koponyájában. Talán ezért érzett olyan kevés diadalt, amikor a nyeregből úgyszólván 
belezuhant a postalovasok karjába. Azok nem nevették ki sem az állapota, sem a szaga miatt, 
sem azért, mert a nyerge még mindig lucskos volt, mert a vizeléshez sem állhatott meg. A 
karakorumiakat láthatóan aggasztotta a város előtt álló hadsereg. Az egyik kivett egy vizes 
rongyot egy vödörből, és gorombán ledörgölte az arcára száradt port és mocskot, amivel fel is 
ébresztette egy kicsit. 

- . Nincs nála postacsomag - mondta egy másik, és megrándult a szája. Egyikük sem 
számított jó hírre olyan üzenetnél, amelyet nem írtak le. Könnyedén pofon csapta a felderítőt. 

- Ébredj, cimbora. Itt vagy, megérkeztél. Kivel kell beszélned? 

A felderítő mérgesen maga elé kapta a kezét. Sértette ez a gorombaság. Félrelökte őket, 
és fölállt. 

- . A nagykántól jöttem, és az őrség kapitányát keresem - károgta. Az egyik ember adott 
neki egy tömlő tiszta vizet. A felderítő hálásan kortyolt belőle, majd kiköpött, hogy megtisztítsa 
összeragadt száját. 

- Vidd be, Lev! - mondta a postamester. - Majd én foglalkozom a lovával. 

Az állat kimerült, beteg volt, akárcsak a lovasa. A postamester komor arccal megfogta a 
gyeplőt, hogy kivezesse az állatot az udvarra. Nem akarta, hogy véres legyen a padló. 

- Énis számítok néhány szeletre ma este - kiáltott utána az egyik férfi. 

A postamester elengedte a füle mellett a megjegyzést. Az egyik ember rátette a kezét az 
imbolygó felderítő vállára, és elindultak. 

A futár mindenkinél jobban tudta, hogy nem szabad faggatnia a felderítőt. Némán mentek 
az utcákon a kán palotája felé. Már messziről lehetett látni az aranytetejű tornyot. A felderítő 
hálásan nézett föl rá. Sántikált, mert minden lépésnél hasogatott a lába. 

A palota kapuit a fényes páncélú nappali őrség vigyázta. Bólintottak a postafutárnak, és 
görbén néztek mocskos társára. 

-A nagykán parancsa az őrség kapitányának, sürgős - mondta a postafutár, és élvezte a 
lehetőséget, hogy most az egyszer ugráltathatja az őröket. Az egyik füttyentett, a másik 
berohant a palotába. Csizmája úgy csattogott a kőpadlón, hogy egy ideig hallhatták, merre jár. 

- Van valami hír arról a hadseregről? - kérdezte az őr. 

A felderítő vállat vont. 

-Amikor utoljára láttam őket, szembefordultak a kánnal. Ma vége lesz - mondta rekedten. 

Az őrön látszott, hogy mást is kérdezne, ám ekkor ismét felhangzottak a futó lépések, 
méghozzá két emberé. A kapitány nem törődött a méltóságával, amikor az üzenet a nagykántól 
érkezik, és ellenséges had áll Karakorum előtt. Rohanva érkezett, olyan hirtelen fékezett, hogy 
csúszott egyet, és belekapaszkodott a kapufélfába, hogy el ne essen. 

- Négyszemközt kell elmondanod nekem? - kérdezte lihegve. 

- Azt nem mondták. A kán csak annyit üzen: itt az idő. 

A felderítő csodálkozására a kapitány elsápadt, és mélyen, lassan beszívta a levegőt, 
miközben összeszedte magát. 

- Semmi mást? 

- Ennyit, uram. Itt az idő. 

A kapitány bólintott, és szó nélkül elment, otthagyva az utána bámuló négy embert. 

- Nagyon úgy hangzik, hogy valaki szorulni fog - motyogta a futár. 

Kubilaj szeme ide-oda ugrált a közeledő tümenek és a sajátjai között. Mindkét oldal 
folyamatos mozgásban volt, a sorok hullámzottak, átfedték egymást, keresték a másik gyenge 
pontjait, hogy válaszra kényszeríthessék. Egy kívülállónak úgy tűnhetett volna, mintha két nagy 
sereg ész nélkül rohanna egymásnak, de igazság szerint ez folyamatos, ide-oda cikázó harc 
volt. Arik-Böke tábornokai az egyik szárny felé tartottak, Kubilajnak és Urjang-Kadajnak 


válaszolnia kellett. Inkább egy újabb tüment vezényeltek át a pozíciójuk védelmére 
visszakényszerítve vonalba az ellenséget, semhogy megkockáztassanak egy tömegrohamot 
alakzatuk valamelyik gyenge pontján. Mindez vágtában történt. Minden tiszt azt leste, hogyan 
kerüljön előnybe, ha majd nyíllövésnyire lesznek egymástól. 

A két fél háromszáz lépésről lőtte ki az első nyilakat. A maximális lőtávolság és a gyors 
közeledés miatt ez azt jelentette, hogy a vesszők átrepülnek az első sorok fölött. Kubilaj látta, 
hogy legsűrűbben arrafelé szállnak a nyilak, ahol zászlótartói lovagoltak, és még egy utolsó 
parancsot ordított a legközelebbi tábornoknak. Csak perceik voltak, hogy reagáljanak. Balra 
húzódtak erősítve saját soraikat, gyengítve a színleges állást. 

Már késő volt, hogy Arik-Böke erre is válaszolhasson. Kubilaj és Urjang-Kadaj olvastak az 
alakzataiból, látták, hogy bekapta a csalit. A színleges állásra fog lecsapni, mert azt hiszi, hogy 
Kubilaj ott vár rá. 

Kubilaj alig érzékelte jobbról és balról a minden hatodik szívverésre kilőtt nyilak zengő 
záporát, amely halált és pusztítást hozott, mert csak az ellenség mozdulatait figyelte. Arik-Böke 
hadai az egyik szárnyra összpontosítottak, hogy áttörhessenek oda, ahol feltételezésük szerint 
Kubilaj volt, és elnyújtották alakzatukat, hogy a legnagyobb erőt vethessék be. 

Az utolsó szívverésnyi időben már tízezrével zümmögtek a levegőben a nyilak a két 
hadsereg között keresztezve egymást a levegőben. Összeeső lovak és emberek puffantak a 
földön, Kubilajnak el kellett rántania a lovát egy összeroskadó harcos elől, azután át kellett 
ugratnia egy másikon. Amikor a két oldalon előre döntötték a lándzsákat, a második sorban 
találta magát. Kihúzta a kardját. 

Tőle jobbra Arik-Böke tümenjei korán engedték le a lándzsáikat a támadáshoz, hogy 
eljussanak a sárga zászlókhoz. A nyilak vihara telibe találta őket. Kubilaj az alakzatból látta, 
hogy öccse mennyire dühöng. Felüvöltött, de a hangját elnyelte a csatazaj. 

Egy lándzsa közeledett felé, és egyenesen a mellére célzott. Először lassúnak rémlett, de 
mihelyt Kubilaj elméje alkalmazkodott, a lándzsa nyomban szállni kezdett, mint a lecsapó 
madár, olyan sebesen, ahogy a két vágtató póni közeledett egymáshoz. Kubilaj felmordult, 
félreütötte a lándzsa hegyét jobbra térítve a harcost. Kubilaj menet közben a nyakába vágott a 
kardjával, és érezte az arcán a kifröccsenő vért. 

Saját lándzsásai kihasználták az átellenes vonalak gyengeségét. Arik-Böke az egyik 
szárnyra összpontosította a  derékhadát, amitől tümenjei az utolsó pillanatokban 
lándzsahegyszerű alakzatot formáztak. Kubilaj belevicsorgott a szélbe. Nem menthette meg a 
zászlótartóit, viszont lecsaphatott a hirtelen sebezhetővé vált oldalszárnyra, amelyet épp ők 
gyengítettek le. 

Pár szívverésnyi idő múltán a két sereg elsiklott egymás mellett, mint két táncos. Ilyen 
szintű manőverezés csak a nemzet legjobb lovasaival volt lehetséges, Arik-Böke mégis hibát 
követett el. Miközben törött lándzsáikat eldobáló tümenjei egyre mélyebbre vájták magukat, 
védtelenül hagyták az oldalukat Kubilaj derékhada előtt. Urjang-Kadaj és Kubilaj egyszerre 
bömbölt új parancsokat. Új nyílzáporok zúdultak a kavargó tömegre, emberek százai zuhantak 
le lovaikról. 

Időbe telt, amíg Kubilaj tümenjei megfordultak, és minden pillanat kínszenvedés volt, amíg 
az oldalszárny elhúzott mellettük. Kubilaj vadul megrántotta a gyeplőt, hogy hátasa szűk 
körben forduljon. A ló ismét megbotlott egy hullában, de félelmében horkantva átugrotta. 
Kubilaj rámutatott a kardjával öccse tümenjeire. Emberei lovuk véknyába nyomták a sarkukat, 
és azt üvöltötték: - Gyia! 

Csak könnyű vágtára gyorsíthattak a rövid távon, de Arik-Böke tümenjei annyira előre 
figyeltek, hogy a karddal fölfegyverzett katonák arathattak közöttük a mongol íjhoz szoktatott 
emberek hatalmas erejével. 


Kubilaj velük tartott: először csak az első soron tört át, azután a továbbiakon is, mihelyt 
összeomlottak. Minghaanjai szélesre hagyták az arcvonalat, hogy több ponton is 
támadhassanak, ne kelljen bekerítéstől tartani. Mindkét oldalon emberek haltak meg, Kubilaj 
tisztjei azonban rendíthetetlen nyugalommal osztogatták parancsaikat. A kán rájuk bízta a 
vezérlést, ők pedig veteránok voltak, akik egykedvűen és komolyan végezték a munkájukat. 

Arik-Böke oldalszárnya behorpadt, amikor Kubilaj tümenjei feldarabolták. Emberei 
hatalmas gödröt vájtak az ellenséges sorokba, és a minghaan tisztek minden erőfeszítése 
ellenére az a veszély fenyegette őket, hogy túlságosan mélyre hatolnak a nyílásba. Mielőtt 
Kubilaj új parancsokat adhatott volna, Urjang-Kadaj két további tüment küldött oda, hogy 
szélesítsék a támadás vonalát, és előbb nyilakkal, majd lándzsákkal támadjanak. Most volt idő 
felgyorsulni: teljes vágtában érkeztek, lovakat és embereket aratva lándzsáikkal. 

Kubilaj a szeme sarkából látta, hogy sárga zászlai eltűnnek. Arik-Böke tümenjei felől 
ordítás hallatszott, és megújult vadsággal folytatták a harcot. Elenyészett az egyetlen pontra 
irányuló, rögeszmés düh, amely miatt még az alakzatot is képesek voltak elrontani. Kubilaj 
pillanatokon belül megérezte a különbséget, ahogy Arik-Böke erői visszahúzódtak, és 
elkezdték helyreállítani az alakzatokat. Kubilaj káromkodott. A nyilak még mindig röpködtek, és 
tudta, ő lesz a célpont, ha kiadja a parancsot. 

Arik-Böke két tümenje eltávolodott az ütközettől, hogy minél jobb pozíciót vegyen föl. 
Miközben Kubilaj figyelte őket, elindultak visszafelé, nyilakat lövöldözve, azután a kápára 
akasztották az íjakat és kardot rántottak. Azt hitték, hogy Kubilaj már halott, és ez lelkesítette 
őket a további harcra. Kubilaj grimaszolt, azután biccentett, és az embereihez fordult. 

- A magasba velük! - kiáltotta. - Hadd lássák, hogy tettem bolonddá őket. 

A zászlótartók vad vigyorral kigöngyölték a hatalmas, sárga lobogókat, begyakorlott 
hatékonysággal rácsúsztatták a fémgyűrűket a zászlórudakra. Bólintottak egymásnak, és 
egyszerre emelték föl a rudakat, hogy Kubilaj zászlai loboghassanak a szélben. 

Tümenjei fölemelték kardjaikat és íjaikat, ahogy meglátták, és teli tüdőből felordítottak. 
Mintha ez a moraj lökte volna hátrébb Arik-Böke tümenjeit, valójában azonban Kubilaj emberei 
rontottak rájuk. Semmit sem szeret jobban a mongol, mint a jó furfangokat a csatamezőn. 
Kubilaj nemcsak hogy élt, de Arik-Böke sok ezer emberének életébe került, hogy elpusztítsa a 
színlelt állást. Kubilaj emberei rövid ideig nevetve feszítették meg íjaikat és lőtték ki nyilaikat, 
azután a pillanatnyi derű tovatűnt, és ők visszaváltoztak a tümenek komor arcú gyilkosaivá. 

Kubilaj a sok ezer fej fölött megpillantotta kétszáz méterre az öccse zászlait. Nem 
érdekelte, nem kívánta az öccse halálát. Ha lehet, élve akarta, bár ha Ég Atya magához veszi 
Arik-Bökét egy lándzsadöféssel vagy kardvágással, ő nem siratja meg a veszteséget. Testőrei 
körülvették, amikor Arik-Böke íjászai a magasba lőtték nyilaikat, hátha véletlenül sikerül 
eltalálniuk. Kubilaj összeszorította a száját, amikor fölötte a levegő megtelt sziszegő 
nyílvesszőkkel. Szerette volna, ha van nála egy pajzs, de hát nem cipelhette magával, mert 
azzal elrontotta volna az álcázást. Egyik zászlótartója nyögve kidőlt, és elejtette a zászlót, de a 
másik rögtön elkapta. Kubilaj morgott, mert látta, hogy vissza kell vonulnia. A védtelen 
oldalszárny elleni támadás során mélyen behatoltak az ellenséges egységbe, és 
kiszolgáltatták magukat egy ellentámadásnak, amely bizonyosan bekövetkezik most, hogy az 
öccse tudja, hol van valójában. 

Az idő megfagyott egy pillanatra, amelyben a látóhatárt kémlelte, hogy nem mutatkoznak- 
e Bajar tümenjei. Emberei jól harcoltak, tisztjei bebizonyították, hogy a legkiválóbbak. 
Öccsének legalább négy tümenjét mészárolták le fele annyi veszteséggel, de a csatának még 
nem volt vége, és Kubilaj borzasztó veszélyben forgott. 

Alighogy ezt elgondolta, Urjang-Kadaj tümeneket küldött, hátrálásra kényszerítette az 
ellenséget lehetővé téve, hogy a kánja kiszabaduljon. 


Kubilaj ordított embereinek, hogy keressenek neki egy helyet az első sorok mögött, és 
visszafelé sodortatta magát a harcosokkal. Megéljenezték, amerre ment, mert még mindig 
örültek a csalásnak, amellyel megalázhatták Arik-Bökét. Azok, akik még a szungoknál eltöltött 
évekből ismerték, fölemelt karddal tisztelegtek neki, azután visszatértek tümenjeikhez. 

A csatatér pár száz méterrel arrébb került az eredeti helytől, ahogy a tümenek 
hullámzottak és összecsaptak, visszavonultak, vagy ismét támadásba mentek át. Arik-Böke 
emberei vadul támadtak, mire Urjang-Kadaj visszavonta négy tümenjét, és így váratlanul 
szabad tér keletkezett. Az ellenséges harcosok utánuk rohantak, semmit sem láttak a világból, 
csak a gúnyosan huhogó, kurjongató lovasokat, akiket minden áron le akartak kaszabolni. 

Urjang-Kadaj hagyta, hadd közeledjenek, aztán nyílzáport zúdíttatott rájuk. A tízezer nyíl 
széttépte a támadók szakadozott vonalát, torlaszokat épített holtakból. Arik-Böke íjászainak 
válasza nem volt ilyen hatékony, mert kevesebben voltak, és gyorsan kizuhantak nyergükből. 
Urjang-Kadaj a karját fölemelve majd leeresztve jelezte a lövéseket, majd hátraküldte az 
íjászokat, hogy cseréljenek helyet azokkal, akiknek még volt nyílvesszőjük. A csata közepén a 
tökéletesen végrehajtott manőver megtörte Arik-Böke derékhadát. Akik életben maradtak, 
visszavonultak, és ismét fölfejlődtek alakzatba kánjuk körül, hogy újra harcba induljanak. 

Az őt kereső ellenséges íjászok tehetetlen dühére Kubilaj hátrált háromszáz lépést. Innen 
látta, amint Urjang-Kadaj átveszi a vezetést, és hallotta az újabb nyílfelleget felröppentő íjak 
húrjának pendülését. Ahogy elfordította a fejét, észrevette, hogy öccse seregéből kiválik egy 
friss harcosokból álló, hatalmas különítmény, és megkerüli az ingatag középpontot. Kubilaj 
szárazon nyeldekelt, így oldalról és hátulról is támadhatják Urjang-Kadajt! Körülnézett, számba 
vette, milyen erőkre számíthat, futárokat küldött tábornokaihoz. 

Ismét Bajart kereste a látóhatáron. Amióta visszatért a Szung Birodalomból, rettegett egy 
olyan csatától, amelyben a nemzet hadseregei egymást pusztítják el. Már számolta az 
elesetteket, és ha ez így megy tovább, Dzsingisz birodalma védtelen marad a körülötte 
ólálkodó farkasokkal szemben. Szüksége volt azokra az emberekre, akiket harcosai megöltek. 
Mindenkire szüksége volt! Bajart kereste, mozdulatlanul ült, görcsösen szorította a 
kardmarkolatot. Tümenek bukkantak föl a távolban, száguldó lovasok sötét vonalai. 

Kubilaj fellobbanó lelkesedése lelohadt, amikor meglátta a számukat. Túl sokan voltak. 
Nehezen lélegzett, érezte a félelem agyarainak harapását. Túl sokan vannak! Csak három 
tüment küldött Oroszországba Bajarral. A feléjük száguldó hadsereg létszáma ezt messze 
meghaladta. 

Behunyta a szemét és lehajtotta a fejét. Olyan hevesen és gyorsan kapkodta a levegőt, 
hogy érezte, amint felforr a vére, az arca pedig minden szívveréssel vörösebb lesz. Megadhatja 
magát, vagy az utolsó emberig harcolhat, mindkettő a lehető legrosszabb döntés. Dühösen 
letörölte a vért az arcáról. Ekkor Arik-Böke emberei felordítottak, és az alakzatok ismét 
megmozdultak, mintha új fenyegetéssel állnának szemben. 

Akkor hát nem a tartalék érkezett meg! Arik-Böke máris bevitte a zászlóit a tümenek 
védőpajzsa mögé. Kubilaj szédült és émelygett. Fülében elhalkult vérének harsogása. Ismerte 
a vereség kínját, el is fogadta. Még ekkor sem tudta, hogy mit kellene tennie, de mivel emberei 
megfordultak és éljeneztek, velük ordított, rázta a kardját a sebes vágtában közeledő tümenek 
felé. 

- Tegyétek le a kardotokat! - ordította az ellenségnek. 

Tábornokai átvették a kiáltást; őket követték a minghaan tisztek, majd a százfős 
dzsagunok parancsnokai. Pillanatokon belül sok ezer torok üvöltötte a parancsot Arik-Böke 
embereinek. Mindeközben hat tümen száguldott egyre közelebb, pihenten és halálosan, tele 
tegezekkel, ép lándzsákkal. Kubilaj megismételte a parancsot, tümenjei utána kántálták. 
Urjang-Kadaj hátrébb húzódott, hogy üres sáv keletkezzen a hadak között. Senki sem sietett 


bezárni a rést. Arik-Böke tümenjei döbbent csendben ültek lovaikon, és bámulták a feléjük 
vágtató hatvanezer embert. 

Kubilaj nem látta, hogy ki volt az első ember Arik-Böke seregéből, aki a földre dobta a 
kardját, azután az üres tegzét. Egy minghaan tiszt volt, akinek nyomán az ezrede is letette a 
fegyvert. Sokan leszálltak a nyeregből, és zihálva álltak a lovuk mellett. Példájukat gyorsan 
követték a tümenek. Azok kezdték, akik a legtávolabb álltak a kánjuktól. Mire Kubilaj felismerte 
Bajar és Batu kán zászlait, csak egyetlen tümen maradt fegyverben, harcra készen a kán körül. 
Nekik a saját baj társaik kiabáltak, hogy tegyék le a fegyvert. 

Arik-Böke utolsó tümenje komor csöndben várakozott. Urjang-Kadaj néma sorokba 
rendezte tümenjeit, Bajar és Batu kán hadai az íjakat feszítve közeledtek. 

Látva, hogy egy pihent hadsereg készül ellenük, az utolsó tümen is eldobta kardjait, és 
otthagyta Arik-Böke zászlótartóinak kis csoportját. A kán dühösen ordítozott utánuk, de nem 
törődtek vele. 

Kubilaj elindította a lovát, és úgy érezte, hogy aznap még nem volt veszélyesebb 
helyzetben. Nem kellett parancsot adnia a tábornokainak, hogy vegyék körül. Egyetlen 
nyílvessző is kiolthatja az életét, és akkor Arik-Böke ismét elindíthatja a tümenjeit. Nem 
kételkedett benne, hogy öccse a végsőkig harcolna, gyengén, kivérzetten hagyva maga után a 
nemzetet. Keresztüllovagolt a csatatéren, nem nézett se jobbra, se balra, miközben emberei 
félretolták azokat a harcosokat, akiket nemrég meg akartak ölni. 

Egy örökkévalóságnak tűnt, mire odaért Arik-Bökéhez. Öccse öregebbnek tűnt, betört orra 
vörösen lángolt az indulattól. Még mindig a kezében tartotta kivont kardját. Kubilaj parancsot 
mormolt a mögötte állóknak. Nyikorogva feszültek meg az íjak, tucatnyi nyílvessző szögeződött 
az egyetlen emberre, aki baljósán bámult Kubilajra. 

-Add meg magad, öcsém! - kiáltotta Kubilaj. - Vége! 

Arik-Böke villogó szemmel bámult az embereire. Az arca megvetést tükrözött. Kubilaj egy 
pillanatig azt várta, hogy Arik-Böke oldalba rúgja a lovát, előre rúgtat, és meghal, ám az csak 
rázta a fejét, mintha meghallotta volna a bátyja gondolatait. Lassan ellazította ujjait, és a fűbe 
ejtette a farkasfejes kardot. 


Negyvennegyedik fejezet 


Kubilaj egyedül állt a karakorumi palota tróntermében, és kinézett a nyitott ablakból a város 
háztetőire. Mielőtt bejött a palotába, nem is érezte, hogy ennyire mocskos és büdös. Annyira 
nem illett a csiszolt kőpadlókhoz, a tiszta termekhez, mint egy majom a kerthez. 
Megmosolyogtatta a gondolat. Elképzelte, hogy festhet. Páncélja a lehető legmesszebb esett 
ifjúkorának tudós köntösétől. Egykor tintafoltos tenyere kérges lett a kardtól. Fölemelte a 
jobbját, és fanyar képpel nézegette a halvány forradásokat. A mocsok, amely beette magát a 
keze minden redőjébe és a körmei alá, a vér, a föld és az olaj keveréke volt. 

Sok éve nem látta ifjúságának városát, és miután bejött a kapun, és megtette az első 
lépéseket, megdöbbentette, mennyire ismerős és mennyire más lett Karakorum. A rövid 
lovaglás az utcákon át a palotáig szürreális álom volt. Az évek során olyan sok szung városban 
járt, hogy a számukat sem tudta. Karakorum valaha nagynak, nyitottnak látszott, olyan helynek, 
ahol szélesek az utcák és erősek a házak. Az az ember, aki hazatért, valahogy kicsinek és 
kopottnak találta. A karakorumiak sose látták egy szung város légies kertjeit és patakjait, vagy 
azt a hatalmas vadaskertet, amely Xanaduban épül. Összezsugorodott a távollétében még a 
palota könyvtára is, ahol számtalan órát töltött el; az egykori aranykincsek megfakultak az 
emlékekhez képest. Egyedül sétált a palota folyosóin, végigjárta ifjúsága helyeit. Egykori 
hálószobájában megtalálta azt a helyet, ahol belevéste a nevét a tölgyfába. Megállt, egy időre 
belefeledkezett álmaiba, miközben végighúzta ujját az egyszerű írásjeleken. 

Még a palotakert is más lett, az árnyas fasorok hatalmasra nőttek. Megváltoztatták a 
látványt, a kert összképét, árnyékcsipkét borítottak rá, amitől semmi sem tűnt ugyanolyannak. 
Egy ideig ült a pádon a kerti lugasban, amely Ögödej halála után épült. Itt béke volt, egy 
cseresznyefa sápadt virágai borzongtak körülötte a szélben. A háborúnak vége. Akkor ébredt 
rá igazán, amikor ott ült a csöndben. Nem maradt más dolga, mint uralkodni. 

Ez a tudás örömmel töltötte el, de nem szabadulhatott a csalódástól, mintha csak emlékek 
visszhangjait nyerte volna el a háborús évekkel. Igyekezett elhessenteni magától ezt az érzést, 
mint felesleges vágyakozást elérhetetlen dolgok után, de a valóság ott lebegett a sűrű nyári 
levegőben, amely máris édes volt a füstölgő növényektől, amelyek állítólag elűzik a 
betegségeket. 

Kényszerítette magát, hogy elforduljon a lenti utcákra néző ablaktól. Karakorum nem 
hibátlan, de akkor is népének első városa, a határjel, amelyet Ögödej kán emelt, hogy nomád 
törzsekből letelepedett nemzetté tegye őket. Nagy álom volt, de ő még jobbat alkot Xanaduban. 
Különb lesz a kínai császárénál mindazzal a gazdagsággal, amelyet az a hatalmas föld kínál. 
Kormányzót kell kineveznie Karakorumba, valakit, akiben megbízhat, hogy ismét ragyogóvá és 
tisztává tegye a várost. Urjang-Kadaj jutott az eszébe, gondosan mérlegelte az ötletet, végül 
bólintott. 

A hely, amelyre otthonaként gondolt, idegenek városa lett. Az ő helye Xanaduban van, 
amely híd a csinek földje és a mongol haza között pontosan úgy, ahogy tervezte. Onnan mindig 
elküldheti tümenjeit a szungok ellen. Mozdulatlanul állt, ökölbe szorította a kezét. A szungokat 
csaknem megverte egy mongol tábornok. Egy nagykán meg fogja verni őket. 

Hallotta, hogy lépések közelednek a fényezett rézajtóhoz, amelyek ezt a termet elzárták a 
palota többi részétől. Ismét megfeszítette akaraterejét, hogy ne gondoljon a fáradtságra, amely 
ólomsúllyal húzta kezét-lábát. Egész nap lovagolt és harcolt. Érezte a lovak és a vér bűzét, és 
a nyári nap is bealkonyult végre, de még mindig volt egy dolog, amelyet el kellett végeznie, 
mielőtt megfürödne, enne és aludna. 

Nem voltak szolgák, akik odafutottak volna, amikor egy ököl megdöngette a külső ajtót. 
Nyilván valamennyien eltűntek, amikor a hódító belépett a városba, mert mészárlást és 


pusztítást vártak. Mintha képes lenne ártani a népe, a nemzete akár egyetlen emberének is. 
Gyorsan keresztülvágott a termen, kinyitotta a rézajtót. Nem vette észre, mikor ragadta meg a 
kardmarkolatot, annyira beleidegződött ez a mozdulat. 

Urjang-Kadaj és Bajar állt ott, közöttük pedig az öccse. Arcuk komor volt, Kubilaj nem 
szólt, csak intett, hogy lépjenek be. Arik-Böke csoszogott elöl, a lábait összekötözték, így csak 
apró lépésekkel haladhatott. Kis híján elesett, Bajar tábornok kapta el a vállát. 

- Várjatok odakint - mondta halkan Kubilaj a hadvezéreinek. 

Tiltakozás nélkül, kurtán meghajoltak menet közben dugva hüvelybe a kardjukat. Urjang- 
Kadaj becsukta az ajtót, Kubilaj figyelte, hogyan fedik el az ajtószárnyak az egyre keskenyedő 
résben az orlok hideg tekintetét. 

Sok év óta először maradt egyedül az öccsével. Arik-Böke hátrakötött kézzel, egyenesen 
és tagbaszakadtan állt, és körülnézett a teremben. Csak a szörcsögése hallatszott, ahogy ki-be 
járt a levegő a törött orrában. Kubilaj valamilyen nyomát kereste benne annak a fiúnak, akit 
ismert, de az arc eldurvult, elnehezedett, megkeményedett. Arik-Böke szeme. villogott, 
miközben a bátyja vizsgálgatta. 

Nehéz volt nem gondolni arra az időre, amikor utoljára találkoztak ezen a helyen. Akkor 
Möngke még tele volt élettel és tervekkel, és az övék volt a világ. Sok minden változott azóta, 
és Kubilaj szíve sajgott, ha erre gondolt. 

- . Mondj meg valamit, öcsém! - kezdte. - Most, hogy a háborúnak vége... neked volt 
igazad vagy nekem? 

Arik-Böke lassan feléje fordította a fejét. Az arcán vörös foltok ütköztek ki a haragtól. 

- . Akkor nekem volt igazam... - mondta csikorgó hangon -most pedig neked. 

Kubilaj a fejét csóválta. Öccse számára az erkölcs egyenlő az erővel. Valamiért 
felbőszítették ezek a szavak, és mindaz, ami mögöttük volt. Igyekezett lecsillapodni. Még 
mindig látta Arik-Böke szemében a diadal valamiféle szikráját. 

- . Te kiadtál egy parancsot, öcsém - folytatta. - Hogy mészárolják le embereim asszonyait 
és gyerekeit a város mellett a táborokban. 

Arik-Böke vállat vont. 

- . Mindennek ára van - mondta. - Tűrtem volna, hogy elpusztítsd a tümenjeimet, és ne is 
válaszoljak rá? Én vagyok a nemzet nagykánja, Kubilaj. Ha átveszed a helyemet, akkor neked 
kell nehéz döntéseket hoznod. 

- . Nem hinném, hogy ez a döntés nehéz volt számodra - felelte halkan Kubilaj. - Még 
mindig azt képzeled, hogy végrehajtották? Azt hitted, hogy az őrkapitány le fog gyilkolni 
védtelen asszonyokat, és az anyjuk térdébe kapaszkodó gyerekeket? 

Arik-Böke ábrázatáról lehervadt a megvetés. Válla kissé meg-roskadt, elfolyt belőle 
valamennyi düh és gyűlölet. Elnyűttnek és fáradtnak tűnt. 

- Látom, rossz emberben bíztam. 

- . Nem, öcsém. Te voltál a rossz ember. Ennek ellenére is nehéz így látnom téged. Bár 
lett volna másik út! 

-Te nem vagy a kán! - rivallt rá Arik-Böke. - Nevezd magad, aminek akarod, de te és én 
tudjuk az igazat! Győztél, Kubilaj. Úgyhogy mondd meg, mi a szándékod velem, ne pocsékold 
az időmet azzal, hogy leckéztetsz. Tőled nincs mit tanulnom, tudákos bátyám. Emlékezz, 
anyánk megtartotta ezt a várost, apánk pedig az életét adta a nemzetért. Figyelnek téged, ezt a 
szemforgató sajnálkozást az arcodon! Senki sem ismer úgy, mint én, így hát ne prédikálj 
nekem. Te is ezt tetted volna a helyemben. 

- . Tévedsz, öcsém, de most már nem számít - felelte Kubilaj. Odament a rézajtóhoz, 
megdöngette az öklével. - Van egy birodalmam, amelyen uralkodom, amely legyengült a 
kezedben. Én nem leszek híjával sem az erőnek, sem az akaratnak. Ez legyen a vigaszod, 


Arik-Böke, ha egyáltalán érdekel a nemzet. Jó ura leszek nemzetünknek. 

- . És minden hónapban idehozol, hogy kérkedj a vereségemmel? - kérdezte Arik-Böke, 
és az arca ismét kivörösödött. - Vagy száműzöl, hogy megmutasd a parasztoknak híres 
irgalmadat? Ismerlek, bátyám. Valaha felnéztem rád, de az már régen volt. Gyenge ember 
vagy, bátyám, és a finom beszéded meg a tudálékosságod ellenére is meg fogsz bukni! 

Kubilaj hallgatta öccse fröcsögését, egy percre lehunyta a szemét, és olyan hirtelen hozta 
meg döntését, ahogy a vart tépik le a sebről. Különös dolog a család, és noha szinte érezte, 
hogyan ostromolja öccse gyűlölete, mégis emlékezett a kisfiúra, aki egy vízesésben úszott, és 
egyszerű imádattal nézett rá. Ezerszer hahotáztak együtt, később együtt ittak, és dc$/ága közös 
emlékeik voltak szüléikről. Torka elszorult a gyásztól. 

Urjang-Kadaj és Bajar ismét beléptek a terembe. 

- . Vidd ki, tábornok - mondta Kubilaj. - Orlok, maradj egy pillanatra. 

Bajar kivitte az öccsét a folyosóra. A csoszogó lépések valahogy szánalmasak voltak. 

Kubilaj szembefordult Urjang-Kadajjal, és mélyen, lassan beszívta a levegőt, mielőtt 
megszólalt. 

- Ha nem rendeli el a családok halálát, megkímélhettem volna - mondta. 

Urjang-Kadaj bólintott, a szeme olyan volt, mint két sötét tó. 

A saját felesége és gyerekei is itt voltak a városban, az orlok házában. 

-A tümenek azt várják tőlem, hogy megölessem, orlok. A szót várják. 

- De ez a te döntésed, nagyuram. Végső soron tiéd a választás. 

Kubilaj elfordította a tekintetét a fővezéréről. Nem lesz vigasz, nem próbálnak könnyíteni a 
terhén. Urjang-Kadaj sosem ajánlotta föl a könnyebb utat, és ő legalább annyira tisztelte ezért, 
mint amennyire fájt neki. Bólintott. 

- — Igen. Nincs nyilvános kivégzés, Urjang-Kadaj. Az öcsémnek nincs. Tedd félre a 
haragodat, ha tisztelsz engem, és olyan gyors és tiszta halált adj neki, amilyet csak lehet. 

Hangja rekedtté vált az utolsó szavaknál. 

- És a tetem, nagyuram? 

- . Kán volt, orlok. Gyújts neki temetési máglyát, hogy megvilágítsa az eget. Gyászolja meg 
a nemzet az eltávozását, ha akarja. Nem számít. Az öcsém, Urjang-Kadaj. Csak... gyors 
legyen. 

Nyári nap melegítette a tarkóját, ahogy ült a palota kertjében fiával, Csenjinnel. A távolban 
fekete füstoszlop emelkedett az égnek, de Kubilaj nem akarta végignézni az öccse temetését. 
Ehelyett csukott szemmel pihent, egyszerű örömet találva fia társaságában. 

- Néhány nap múlva Xanaduba megyek - mondta. - Ismét láthatod az anyádat. 

- . Örülök, hogy elsőnek ezt a várost láthattam - felelte Csenjin. 

- Tele van történelemmel. 

Kubilaj elmosolyodott. 

- . Ez nekem nem történelem, fiam. Ez a családom, és valamennyien hiányoznak. Amikor 
nálad fiatalabb voltam, Dzsingisszel lovagoltam, pedig még alig tudtam megmaradni a 
nyeregben. 

- Milyen volt? - kérdezte Csenjin. 

Kubilaj kinyitotta a szemét, és látta, hogy a fia őt figyeli. 

- . Olyan ember, aki szerette a gyerekeit és a népét, Csenjin. Eltávolította a Csin Birodalom 
lábát a nemzet torkáról, lehetővé tette, hogy felülemelkedjünk a törzsi harcokon. Megváltoztatta 
a világot. 

Csenjin lesütötte a szemét a kezében levő cseresznyefa ágra. Azzal játszott, ide-oda 
hajlítgatta. 

- Én is szeretném megváltoztatni a világot - mondta. 


Kubilaj elmosolyodott, és csak egy csepp bánat volt a szemében. 
- Meg fogod változtatni, fiam, meg fogod. De senki sem változtathatja meg örökre. 


Történelmi jegyzetek 


Kevés adat maradt fenn Güjük kánságáról. Az igaz, hogy egy egész hadsereggel vonult 
Batu ellen, hogy megtámadja a saját országában, mert az nem mert el a kurultájra hűséget 
esküdni. Azt is tudjuk, hogy Batut Sorhatani figyelmeztette, és utána Güjük tisztázatlan 
körülmények között meghalt akkor, amikor a hadseregek már látták egymást. Persze minden 
ember meghal, de némely haláleset, mint például Dzsingisz fiáé, Dzsocsié túlságosan is az 
alkalmas pillanatban következik be ahhoz, hogy higgyünk a hivatalos változatban. 
Hozzátenném, nincs rá bizonyíték, hogy Güjük homoszexuális lett volna. El kellett 
magyaráznom, hogy miért veszett össze Batuval az oroszországi visszavonulásnál - ez a 
részlet hiányzik a krónikákból. Mivel csak két évig uralkodott kánként, és kellően korai halált 
halt, olyannak képzeltem el, mint aki hasonlít egy angliai alakra, az pedig II. Edward, aki 
viszont valóban homoszexuális volt. Ebből adódtak a fejlemények. Güjük nem tett semmit, ami 
feljegyzésre érdemes. 

Halála szabaddá tette az utat a következő kán, Möngke előtt, akivel viszont elkezdődött 
egy konfliktus a mongol nemzeten belül. A modernizáció erői, akik átvették a csin kultúrát, 
összecsaptak a hagyományos mongol kultúrával és világnézettel. Möngkét támogatta Batu, aki 
sorhataninak köszönhette az életét. 

Möngke harminchat éves lehetett, amikor kán lett. Erős és egészséges volt, jó évek vártak 
rá. Az igaz, hogy uralmát az avragai kurultájon kezdte, és az ellenzék lemészárlásával folytatta, 
hogy helyet csináljon a saját családjának. Megölette Güjük feleségét is, a boszorkánysággal 
vádolt Ogul Kajmist. 

Möngke tovább terjeszkedett, minden égtáj felé kiküldte a mongol hadigépezetet. 1251-tól 
1259-ig uralkodott, ez a nyolc év a hódítás és a vérengzés ideje volt. Öccse, Hülegü nyugatra 
ment, és legázolta az iszlám világot, miközben Möngke utasítására Kubilaj délkeletnek indult a 
Szung-kori Kínába. Anyjuk, Sorhatani 1252-ben több mint hetvenéves korában halt meg. Amíg 
élt, uralkodóként irányította Mongóliát, és megérte, hogy legidősebb fia kán lett. A nesztoriánus 
keresztény Sorhatani megtaníttatta fiait a buddhizmusra, és mecseteket, medreszéket alapított 
az iszlám lakosságú vidékeken. Képzelete, széles látóköre korának legszenzációsabb 
asszonyává tette. Az a jó a történelmi regényekben, hogy időnként olyan egyéniségekbe 
botlok, akik egymagukban könyveket érdemelnének. Ilyen volt Marius, Julius Caesar 
nagybátyja. Sorhatani a másik. Én bizonyosan nem tudtam úgy ábrázolni, ahogy hozzá méltó 
lenne. 

Ha nem történt volna meg, fikcióban csakis nevetséges képtelenség lehetne Kubilaj 
hadjárata a Szung Birodalom ellen. Nem volt katonai tapasztalata, életét majdnem teljesen a 
tudományok töltötték ki. Abban az időben a Szung Birodalom némely városának lakossága 
felülmúlta az egész mongol nemzet lélekszámát, vagyis enyhén szólva mérhetetlenül nagy 
falat volt még Dzsingisz unokájának számára is. Mellékesen megjegyzem, a birkabőrökből 
készített tutajokat, amelyeket a történetben Kubilaj használ, a mai napig alkalmazzák Kínában 
a folyókon való átkelésre. 

Möngke tapasztalt tábornokokat adott Kubilaj mellé. Az előző könyvekben a cselekmény 
miatt gyermektelennek ábrázoltam Szübötejt. Urjang-Kadaj valóban az ő fia volt, aki a maga 
erejéből lett híres tábornok. Möngke az első hadjáratra mindenből a legjobbat adta Kubilaj nak, 
és elsőnek olyan feladatot bízott rá, amit könnyedén tudott teljesíteni. Ebben is Dzsingisz 
mutatta meg az utat, amikor a Hszi Hszia Birodalmat támadta meg, hogy a hátsó ajtón jusson 
be a csin területre, Möngke az egyetlen Ta-li várossal rendelkező Jünnan tartományban látta 
meg az utat a Szung Birodalomhoz. Kubilaj ellenfelei túlerőben voltak, de ez nem aggasztotta 
a mongolokat. Mindig túlerő ellen harcoltak. Érdemes megjegyezni, hogy csaknem teljes 


mértékben hamis az a népszerű elképzelés, amely szerint a mongol horda lerohanja a kisebb 
hadseregeket. 

Möngke választást kínált Kubilajnak két hatalmas kínai terület között. A valóságban 
Kubilajnak volt ideje tanácsot kérni Jao Su kancellártól, és az öregember a jó termőföld miatt 
ajánlotta neki az északi Csing-Csaót. Idővel Kubilaj sok ezer parasztgazdaságot hozott létre, 
amelyek hatalmas vagyonhoz juttatták, de a bevétel miatt összekülönbözött a testvérével. Ezen 
a földön kezdte építtetni saját felső fővárosát, amelynek a Sangtu nevet adta, bár ismertebb az 
angol Xanadu változat. Lehet, hogy nem kéjpalota volt, ahogy Sámuel Coleridge írta, de 
hatalmas vadaspark terült el a falai között, ahol Kubilaj vadászhatott. 

Alamutot, az aszaszinok erődjét 1256-ban ostromolták meg Hülegü erői. Alamut urának, a 
muszlim szektavezérnek valójában Alá ad-Dín volt a neve. Azért nem az igazi nevén szerepel, 
mert túlságosan emlékeztet az Aladdinra, és mert egy hasonló nevet már használtam egy 
korábbi könyvemben, így itt Szulej-mánnak hívják. A síiták iszmailita ágához tartozó 
aszaszinok akkoriban óriási hatalmat képviseltek a vidéken, mivel legalább négy nagyobb erőd 
volt a kezükön. Ezeknek a legerősebbike volt Alamut, a bevehetetlen sasfészek a Kaszpi- 
tengertől délre emelkedő hegységben. Hasszán és a vezér kapcsolatát érdekes módon a 
mongolokról szóló feljegyzésből ismerjük. Egy Ata at-Mulk Dzsuvajni nevű perzsa írnok 
örökítette meg, aki elkísérte Hülegüt Alamutba és Bagdadba, később az elfoglalt város 
kormányzója lett. Nem tudjuk, hogy Hasszán ölte-e meg urát, de ő tűnik a legvalószínűbb 
tettesnek. Az úr éveken át kínozta Hasszánt puszta szórakozásból, odáig menve, hogy a saját 
hálószobájukban közösült a szolga feleségével. Történelmi érdekesség, hogy az aszaszinok 
vezérét épp a legrosszabb pillanatban ölték meg, ami leegyszerűsítette Hülegü dolgát. Az 
aszaszinok kénytelenek voltak megadni magukat. Új vezetőjüket, Rukn ad-Dínt Hülegü 
parancsára halálra rugdosták. Nagy megtiszteltetés volt ez a mongol felfogás szerint, mivel 
nem ontották vérét, és ezzel elismerték a szekta vezetőjének. 

Bagdad elestét az egyik legförtelmesebb mészárlás követte, amelyre valaha is sor került 
Dzsingisz családjában. Hülegü ragaszkodott hozzá, hogy a várost lefegyverezzék, azután az 
egymilliós lakosságból 800 000 embert kiirtott. Azt mondták, a Tigris vörös lett a tudósok 
vérétől. A kalifának megengedte, hogy válasszon százat hétszáz háremhölgyéből, azután 
megölette, a száz nő pedig Hülegü jurtáiba került. 

Megpróbáltam szembeállítani Hülegüvel Kubilajt, aki egészen más stílust képviselt. 
Hülegü sok tekintetben úgy harcolt, anogy Möngke és Dzsingisz, miközben Kubilaj éppen 
olyan kínai lett, mint bármelyik hagyományos csin arisztokrata - csak nagyobb volt náluk. 
Bagdadot lerombolták és kifosztották, mert Hülegü mohón vágyott az aranyra, amit Dzsingisz 
sosem értett volna meg. Ezzel szemben Kubilaj valóban megkímélte azokat a városokat, 
amelyek megadták magukat. Ez volt stratégiájának legfontosabb része. Halálbüntetés terhe 
alatt megtiltotta embereinek, hogy válogatás nélkül öldököljék úgy a csineket, mint a 
szungokat. Ha igazán meg akarjuk érteni, milyen különleges ember volt, vessük össze jellemét 
kultúrájának hagyományos kegyetlenségével. Ebben bizonyosan hatott rá Jao Su, akit 
Kínában máig tisztelnek buddhista elvei és a sok megmentett élet miatt. 

Möngke továbbra is úgy érezte, hogy neki is csatlakoznia kell a szungok elleni 
támadáshoz, és egy második frontot nyitott. A források szerint hatvan tümennel indult szung 
földre - egy igazi, 600 000 fős hordával, noha az alacsonyabb létszám valószínűbbnek tűnik. A 
tartalék lovak irdatlan ménese miatt a kánok ellenségeinek mindig gondot okozott a mongol 
hadsereg valódi méretének becslése. Nem tudjuk, vajon Kubilaj tiltakozott-e, vagy Möngke már 
eleve megbeszélte öccsével a kétífrontos támadást, amelyre a kínai birodalom egyesítése miatt 
volt szükség. 

Nem tisztázott, hogyan halt meg Möngke útban a szung Kína felé. Vagy nyíl sebesítette 


meg, és a seb elfertőződött, vagy vérhas, esetleg kolera végzett vele. A lehetőségek széles 
skálájának köszönhetően választhattam azt az elképzelést, hogy az aszaszinok álltak bosszút 
rajta Hülegüt támadása miatt. Amikor Kubilaj megkapta Möngke halálának hírét, tudta, hogy 
vissza kell vonulnia. Ez hagyomány volt: még Szübötej is lemondott Nyugat-Európa 
meghódításáról, amikor Ögödej meghalt. A szung tábornokok Kubilajjal majdnem egy időben 
értesültek a kán haláláról - képzelhetjük a megkönnyebbülésüket. Ám Kubilaj nem volt 
hajlandó elhagyni Kínát. Már kezdett kiszakadni az otthoni politikából. Kína addigra az ő 
kánsága, az ő birodalma lett. 

Möngke hadseregének nem voltak ilyen fenntartásai, azonnal megszakították útjukat dél 
felé. A rendíthetetlenül hűséges Hülegü is visszatért a Közel-Keletről, mikor megtudta a hírt. 
Csupán húszezer embert hagyott hátra Kitbuga tábornok parancsnoksága alatt (aki valóban 
ragaszkodott hozzá, hogy miséztessen az elfoglalt mecsetekben). Ezt a húszezret, akik nem 
számíthattak a tümenek támogatására, lekaszabolták a fellázadt muszlimok, akik épp a színlelt 
visszavonulás taktikájával csalták tőrbe őket, azzal, amelyet a mongol hadseregek annyira 
szerettek. Hülegü ezzel együtt hódított magának egy kánságot, amelyből a modern Irán lett. 
Csak Kubilaj nem felelt a hívásra. 

Otthon, Karakorumban Arik-Böke olyan döntést hozott, amely hatással volt családja 
későbbi nemzedékeire. Möngke távollétében ő uralkodott a fővárosban, és egyébként is ő volt 
az óhaza kánja. 

Miután Möngke hadserege visszatért, meggyőzte magát, hogy nincs jobb jelölt nála, és 
nagykánnak nyilvánította magát. Sorhatani és Toluj legfiatalabb fia lett az uralkodó. 

Ugyanabban az évben, 1260-ban fivére, az idegen földön tartózkodó Kubilaj kánná 
nyilvánította magát. Nem tudhatta, hogy ezzel elveti a testvérhnáború magját, ami egyszer majd 
térdre kényszeríti Dzsingisz birodalmát. 

Inkább megváltoztattam a szung császárok öröklési rendjét, hogy ne kelljen kihagynom 
Huaj Szung gyerekcsászárt, aki valamivel később, de ugyanebben a korban uralkodott. Li 
Szung császár csaknem negyven évig uralkodott, és gyermektelenül halt meg 1264-ben. Ót 
unokatestvére, a kielégíthetetlen Tu Szung követte. Alig tíz évig, 1274-ig ült a trónon. Utána 
nyolcéves öccse követte, aki viszont alig négy évvel élte túl, és megélhette Kubilaj győzelmét 
dinasztiája felett. 

Ami a számokat illeti: a tizennégy rendkívül balszerencsés szám a kínai kultúrában, mivel 
a kiejtése a kantoni és a mandarin nyelvben egyaránt hasonló a meg akarok halni 
kifejezéshez. A kilenc, mint legnagyobb egyjegyű egész számjegy az egyik legszerencsésebb 
szám, és a császárhoz társítják. 

Erre az időszakra egyszerűen túl sok herceg volt ahhoz, hogy mindet be lehessen venni a 
történetbe. Algu nagyúr Bajdur fia, Csagatáj unokája, Dzsingisz dédunokája volt, a csagatáj 
kánságban uralkodott, és kezdetben Arik-Bökét támogatta a polgárháborúban, azután ellene 
fordult. Valóban ő volt családjából az első, aki áttért az iszlám vallásra. Nyilván taktikai 
megfontolásból tette, tekintve, hogy ez volt annak a népnek a hite, amely fölött Szamarkand és 
Buhara környékén, a mai Üzbegisztán területén uralkodott. Száz évvel az események után 
Szamarkand lett a hódító Timur Lénk fővárosa. 

Arik-Böke válasza a bátyjának, vagyis hogy akkor nekem volt igazam, most pedig neked, 
történelmi tény, és bámulatosan sokat mutat meg ebből az emberből. Arik-Böke halála, 
akárcsak Güjük káné, a legalkalmasabb pillanatban következett be. Élete virágjában volt, 
kicsattanóan egészséges és erős, ennek ellenére meghalt röviddel azután, hogy alulmaradt 
Kubilajjal szemben. Nem nehéz valamilyen bűncselekményre gyanakodni. 

Amikor elkezdtem ezt a sorozatot, az volt a szándékom, hogy megírom Kubilaj egész 
életét. Úgy éreztem, hogy a leghíresebb események - a találkozás Marco Pólóval, a támadások 


Japán ellen - kihagyhatatlanok a történetből. Mégis minden történelmi regényre érvényes, hogy 
minden szereplőjük rég halott; minden élet és mese véget ért, és rendszerint nem túl szépen. 
Nagyon kevés élet végződik dicsőségesen, én pedig már megírtam Julius Caesar és Dzsingisz 
kán halálát. Úgy gondoltam, ez egyszer élő szereplővel fejezhetek be egy sorozatot, aki még 
csak most valósítja meg álmait és reményeit. En tudhatom, hogy Kubilaj túlélte a feleségét meg 
a fiát, és ez megtört emberré tette, aki az evésben-ivásban keresett vigaszt, de életének ezen a 
pontján őezt még nem tudja - éppen ezért akartam így elbúcsúzni tőle. 

Egy ilyen döntés mindig hagy elvarratlan szálakat. Kubilaj végül megverte a szungokat, 
és megteremtette az egyesült Kínában a Jüan-dinasztiát, amelynek a nevét ma is viseli az 
ország pénze. Utódai csaknem egy évszázadon át uralkodtak, mielőtt beleolvadtak a 
történelembe, noha Dzsingisz családjának tagjai más kánságokban még sokáig uralkodtak. 

Ez a történet egy magányos, éhező, üldözött családdal kezdődött a mongol pusztán - és 
Kubilaj kánnal ér véget, akinek birodalma messze meghaladta Nagy Sándorét vagy Julius 
Caesarét. És ez alig három nemzedék alatt történt, vagyis ez a történelem leghíresebb meséje 
a szegény ember fiairól, akik meg sem állnak a királyságig. 


Szójegyzék 


Ajrag/fekete ajrag: kancatejból párolt, átlátszó alkohol 
Arban: kis - rendszerint tízfős - portyázó csapat 
Deel: könnyű bélésű, bőujjú, derékban megkötött, hosszú köntös 
Dzsagun: százfős katonai egység 
Ég Atya: néha Tengrinek nevezik, mongol istenség, a Földanya társa 
Földanya: a Föld szelleme, Ég Atya társa 
Gurkánlnagykán: a kánok kánja, a nemzet vezetője 
Jurta: nemezből és lécekből álló, kerek sátor 
Kán: törzsi vezető. A mongol nyelvben nincs k, ezért a szó elején a hangot h-nak ejtik. 
Kurultáj: a hercegek gyűlése, amelyen új kánt választanak 
Minghaan: ezerfős katonai egység 
Nohoj horl!: Szó szerint: Fogd meg a kutyát!, Az idegenek üdvözlése. 
Orlok: a mongol hadsereg főparancsnoka 
Postaállomás: tizenkét kilométerenként elosztott megállók, ahol a gyorsfutárok lovat 
cserélnek 
Sámán: a törzs orvosságos embere, gyógyító, egyben közvetítő a szellemvilághoz 
szolgáló nemesek: személyi szolgálatra felesküdött harcosok, a kán testőrei 
Tümen: tízezres katonai egység 
Vendégjog: ideiglenesen felajánlott védelem vagy fegyvernyug-vás, amíg valaki egy másik 
ember otthonában tartózkodik 
Szereplők 
Alkun: a kán magas rangú testőre Karakorumban 
Arszlán: kardkovács mester, egykor a najman törzs fegyverkovácsa, Dzselme apja. 
Szamarkandban halt meg egy járványban. 
Baabgaj: a medve. Csin katona, később sikeres birkózó. 
Bajar: Kubilaj tábornoka 
Bajdur: Csagatáj fia. Apja kánságában, a mai Afganisztánban uralkodott. 
Barcsuk: az ujgurok kánja. 
Baszan: Jiszügej testőre a Farkasok törzsében. 
Batu: Dzsocsi fia, Dzsingisz unokája. Egy tüment vezet Szübötej alatt, hatalmas, 
oroszországi földek ura. 
Behter: Jiszügej és Höelün legidősebb fia, a testvérei ölték meg. 
IV. Béla: Magyarország királya abban az időben, amikor Szübötej tümenjei megtámadták 
az országot. 
Börte: olkunut törzsbeli, Soloj és Sria lánya. Temüdzsin/Dzsingisz felesége, akitől négy fia 
születik: Dzsocsi, Csagatáj, Ögödej, és Toluj. 
Csagatáj (1): öreg mesemondó a Farkas törzsnél. 
Csagatáj (2): Dzsingisz és Börte második fia, Bajdur apja 
Csakahaj: FFszi Hszia királyának, Laj Csiangnak a lánya, hercegnő. Adóként ajánlották fel 
a mongoloknak. Dzsingisz második felesége. 
Csen Ji: Paotou város alvilágának vezére 
Csulgetej: Szübötej egyik tümenjének parancsnoka 
Dzsebe (eredetileg Zürgadaj): Arszlán kiválasztott utóda. Dzsingisz egyik legmegbízhatóbb 
és legtehetségesebb tábornoka. 
A Medvebőr tümen vezére. Dzsocsinak, Dzsingisz fiának a barátja. 
Dzselaudín: Mohamed Alá ud-Dín sah fia és örököse Dzselme: Arszlán fia, később 


Dzsingisz egyik legmegbízhatóbb tábornoka. 

Dzsingisz kán (lásd még Temüdzsin): a mongol nemzet első kánja. Börte férje, Dzsocsi, 
Csagatáj, Ögödej és Toluj apja. Halálát 1. A hegyek csontjaiban. 

Dzsocsi: Dzsingisz és Börte első fia. Egyesek kételkednek törvényes származásában. A 
Vasfarkas tümen tábornoka. Ó az egyetlen tábornok, aki föllázad Dzsingisz ellen. 
Meggyilkolását 1. A hegyek csontjaiban. 

Eeluk: Jiszügej kán testőre, Jiszügej halála után a Farkas törzs kánja 

Enk: olkunut törzsbeli, Köké apja, Höelün testvére, Temüdzsin/ Dzsingisz és testvérei 
nagybátyja Güjük: Ögödej kán és Töregene fia 

Hasszán: az aszaszin Alamut erődben élő megkínzott szolga Hegyek Öregje: az aszaszin 
szekta fejének - Szulejmán apjának, később magának Szulejmánnak - a címe. 

Ho Sza: Hszi hszia tiszt. Dzsingisz alatt követ és katonatiszt. 

Halálát 1. A hegyek csontjaiban. 

Höelün: Jiszügej felesége, Behter, Temüdzsin, Kacsun, Kaszar, Temüge és Temülün anyja 
Hszüan, a Menny Fia: apja, Vej halála után Csin császára Hülegü: Sorhatani és Toluj 
harmadik fia, Dzsingisz kán unokája Illügej: egy tümen tábornoka Szübötej alatt Inalcsuk: Otrar 
város kormányzója. Dzsingisz olvasztott ezüstöt töltetett a szájába, amibe belehalt. 

Jao Su: buddhista szerzetes, akit Kaszar és Temüge hozott Kínából. A kánok kancellárja 
lett. 

Jaroszláv: Moszkva nagyhercege Szübötej támadásának idején 

Jiszügej: a Farkasok kánja, Höelün férje, Temüdzsin, Kacsun, Kaszar, Temüge és Temülün 
apja Josef Landau: a Livóniai Testvérek európai lovagrend nagymestere Jüan: vívómester, Ven 
Csao csin diplomata testőre a mongolok földjén 

Kacsun: Jiszügej és Flöelün negyedik fia, Dzsingisz egyik tábornoka 

Kalifa AI-Najan: Mohamed sah elit arab lovas egységének vezetője 

Kaszar: Jiszügej és Höelün harmadik fia, Dzsingisz egyik tábornoka. 

Konrad von Thüringen: a Német Lovagrend nagymestere Kökcsü: a najman kán, majd 
Dzsingisz sámánja. Erőszakos halálát 1. A hegyek csontjaiban. 

Köké: olkunut törzsbeli, Höelün unokaöccse, Temüdzsinnek és testvéreinek nagybátyja. 

Kötöny: a Magyarországra menekült és megkeresztelkedett kunok vezére 

Kubilaj: Tolul és Sorhatani második fia. Dzsingisz unokája Laj Csiang: az észak-kínai 
autonóm királyság, Hszi Hszia királya Lián: Paotou építőmestere és mérnöke, aki 
ostromgépeket készített Dzsingisznek. 

Mohamed Alá ud-Dín: hvárezmi sah. A kimerültségbe halt bele a Kaszpi-tenger egy 
szigetén. 

Mohrol: Ögödej kán sámánja Möngke: Toluj és Sorhatani legidősebb fia Ogul Kajmis: Güjük 
kán felesége. Möngke kán tisztogatásai idején ölték meg. 

Ögödej: Dzsingisz és Börte harmadik fia, Töregene férje, Güjük apja 

Rukn ad-Dín: Szulejmán fia, rövid ideig Alamut ura Sria: olkunut törzsbeli. Börte anyja, 
Szoloj felesége. 

Sorhatani: Tolujnak, Dzsingisz legfiatalabb fiának a felesége. Möngke, Kubilaj, Hülegü és 
Arik-Böke anyja. Egy ideig ő volt az óhaza uralkodója és a főváros társuralkodója. Három fiából 
lett kán. 

Szamuka: parancsnokhelyettes Ho Sza tümenjében. Halálát 1. A hegyek csontjaiban. 

Szanszar: az olkunut törzs kánja. Dzsingisz öli meg A sztyeppei farkasban. 

Szoloj: olkunut törzsbeli, Börte apja, Sria férje Szübötej: az urjankaj törzsből származott. 
Dzsingisz legnagyobb tábornoka és orlokja (fővezére), 

Temüge: Jiszügej és Höelün legfiatalabb fia, Dzsingisz testvére, sámán és adminisztrátor 


Temüdzsin (lásd még Dzsingisz): az első nagykán vagy gurkán, Jiszügej és Höelün második 
fia Temülün: Jiszügej és Höelün egyetlen lánya, a férje Palcsuk. 

Kökcsü gyilkolja meg A hegyek csontjaiban. 

Togrul: a kereit törzs kánja. Halálát 1. A sztyeppei farkasban. Toluj (1): testőr a Farkas 
törzsben 

Toluj (2): Dzsingisz és Börte negyedik fia, Sorhatani férje, Möngke, Kubilaj, Hülegü és Arik- 
Böke apja Töregene: Ögödej felesége, Güjük anyja. Helytartóként uralkodott a mongol 
nemzeten. 

Urjang-Kadaj: Kubilaj orlokja 

Vej: a csinek császára, Hszüannak, a Menny Fiának apja Ven Csao: a csin udvar 
nagykövete a mongolok földjén. 

Zsi Zsong: Vej csin császár fővezére. Miután megöli urát, régens lesz Hszüan mellett. 

